 Traducere: Radu Gâdei Editura ALLFA, 2006 Valerio Massimo Manfredi Il Tirano Arnoldo Mondadori, 2003 Versiune ebook: 0 9 www all ro Valerio Massimo Manfredi Il Tirano © 2003 by Valerio Massimo Manfredi, Arnoldo Mondadori © Editura ALLFA , 2006 Toate drepturile rezervate Descrierea CIP a Bibliotecii Naţionale a României: MANFREDI, MASSIMO VALERIO Tiranul/Valerio Massimo Manfredi; trad Radu Gâdei - Bucureşti: ALLFA, 2006 Bibliogr ISBN (10) 973-724-039-1 ISBN (13) 978-973-724-039-2 I Gâdei, Radu (trad ) 821 131 1-31=135 1 IL TIRANNO Valerio Massimo Manfredi Copyright © 2003 Arnoldo Mondadori Editore S P A , Milano TIRANUL Valerio Massimo Manfredi Copyright © 2006 Editura ALLFA Descrierea CIP a Bibliotecii Naţionale a României MANFREDI, MASSIMO VALERIO Tiranul/Valerio Massimo Manfredi; trad Radu Gâdei - Bucureşti: ALLFA, 2006 Bibliogr ISBN (10) 973-724-039-1 ISBN (13) 978-973-724-039-2 I Gâdei, Radu (trad ) 821 131 1-31=135 1 Toate drepturile rezervate Editurii ALLFA Nici o parte din acest volum nu poate fi copiată fără permisiunea scrisă a Editurii ALLFA Drepturile de distribuţie în străinătate aparţin în exclusivitate editurii All rights reserved The distribution of this book outside Romania, without the written permission of ALLFA, is strictly prohibited Copyright © 2006 by ALLFA Editura ALLFA: Bd Timişoara nr 58, sector 6, cod 061317 - Bucureşti Tel : 402 26 00 Fax: 402 26 10 Comenzi la: comenzi@all ro www all ro Departamentul distribuţie: Tel : 402 26 75; 402 26 38 Redactor: Olimpia Novicov Design copertă: Andra Penescu Ilustraţia copertei: Iacopo Bruno Valerio Massimo MANFREDI TIRANUL Traducere din limba italiană: Radu Gâdei EDITURA ALLFA În memoria tatălui meu Nu există îndoială, într-adevăr, că Divinitatea se foloseşte de anumiţi oameni cu scopul de a pedepsi răutatea altora şi face din ei tot felul de călăi, după care îi distruge PLUTARH CORINT, ANUL 342 ÎNAINTE DE CRISTOS AL DOILEA AN AL CELEI DE-A CIX-A OLIMPIADE PROLOG Bărbatul îşi făcu apariţia la puţin timp după asfinţit, când umbrele începeau să se alungească peste oraş şi peste port Mergea cu paşi sprinteni, purtând pe umăr o desagă, şi întorcea des capul în toate părţile, cu un aer oarecum îngrijorat Se opri în apropierea unui altar al Persephonei şi flacăra opaiţului care ardea în faţa statuii zeiţei îi dezvălui trăsăturile: părul sur al unuia care trecuse binişor de vârsta tinereţii, nasul drept şi gura cu buze subţiri, pomeţii proeminenţi şi obrajii supţi, acoperiţi în bună parte de o barbă neagră Privirea, neliniştită şi atentă la tot ce se întâmpla în jur, dădea totuşi figurii sale o expresie demnă şi rezervată, contrastând cu aspectul umil dat de veşmintele ponosite, rămase ca mărturie a unor vremuri mai bune Porni pe strada care ducea la portul răsăritean şi începu să coboare către radă, acolo unde se înşirau prăvăliile şi cârciumile frecventate de marinari, de negustori, de hamali şi de soldaţii de pe vasele de război Pentru Corint erau vremuri de bunăstare şi în cele două porturi ale sale se îngrămădeau peste măsură vasele care importau şi exportau mărfuri pentru toate ţările din marea interioară şi Pontul Euxin În cartierul de miazăzi, unde se aflau depozitele de grâne se auzea la tot pasul accentul sicilian din toate cetăţile: Agrigent, Catania, Gela, Syracuza Syracuza uneori i se părea că uitase de oraşul acela, dar era suficient un sunet, un gest, o umbră ca să-şi amintească de zilele copilăriei şi ale maturităţii şi atunci reînviau luminile şi culorile acelei lumi care acum era năpădită de nostalgie, dar cel mai mult îl chinuia amărăciunea unei vieţi care purta pecetea de neşters a înfrângerii Ajunsese în faţa uneia dintre cârciumi şi intră, după ce mai privi încă o dată în jur Înăuntru începeau să se adune clienţii care veneau să mănânce o supă caldă şi să bea un vin curat, aşa cum era obiceiul barbarilor şi al sărăntocilor Vara, oamenii şedeau afară sub bolta de viţă de vie, privind la cele două mări, una aflată deja sub stăpânirea nopţii, cealaltă însângerată de ultimele raze ale amurgului, la corăbiile care se grăbeau să intre în port înainte de lăsarea întunericului Iarna, când vântul rece de miazănoapte cobora dinspre munţi, clienţii zgribuliţi se îngrămădeau înăuntru într-o atmosferă plină de fum şi de miasme grele Cârciumarul aţâţă focul, apoi luă un castron cu supă şi-l puse pe masă în faţa noului-venit — Cina ta, învăţătorule — Învăţător repetă omul în şoaptă, pe un ton uşor nemulţumit Lingura se afla pe masă, legată cu o sfoară, pentru că, altfel, nişte muşterii dornici de chilipiruri ar fi luat-o acasă Începu să mănânce, sorbind pe îndelete zeama aceea aproape limpede, dar cu gust bun, care îi încălzea treptat tot corpul Începuseră să apară şi fetele, gata să se pună la dispoziţia clienţilor care, după ce mâncau, mai zăboveau la câteva păhărele sau erau deja ameţiţi pentru că deşertaseră pe gât cam multă băutură, cu scuza că trebuiau să facă asta ca să se încălzească Chloe nu era prea arătoasă, dar avea nişte ochi frumoşi, negri, şi o expresie atât de mândră pentru condiţia sa de tânără prostituată, încât îi amintea clientului singuratic pe aceea a femeilor siciliene Poate că era chiar aşa, cine putea şti? Sau poate că îi amintea de cineva, o iubire de tinereţe din locurile sale de baştină De aceea îi arunca din când în când câte o privire, schiţând chiar şi un zâmbet, iar ea îi întorcea acel zâmbet fără să ştie ce înţeles avea Îl privea pe bărbatul acela cu neîncredere şi oarecum batjocoritor Se trezi că vine pe neaşteptate lângă el şi rămase surprins la început, apoi îi făcu semn cârciumarului să aducă încă un castron cu supă pe care îl împinse înspre fată, punând în acelaşi timp şi câţiva bănuţi pe masă — Doar nu crezi că o să merg cu tine doar pentru atâta, învăţătorule, spuse ea după ce numărase dintr-o privire monedele — Nu, sigur că nu, îi răspunsese el, liniştit Vreau doar să-ţi ofer ceva de mâncare Eşti slăbuţă şi dacă o să slăbeşti şi mai tare, n-o să mai poţi avea clienţi, aşa că stăpânii o să te trimită la o muncă mai grea De ce mi-ai spus aşa? — Adică, „Învăţătorule”? Omul dădu din cap şi continuă să-şi soarbă supa Fata ridică din umeri — Toţi îţi spun aşa pentru că, în schimbul câtorva bănuţi, îi înveţi pe mulţi să scrie şi să citească Oi fi având şi un nume, nu-i aşa? — Aşa cum are toată lumea — Şi nu vrei să mi-l spui? Omul clătină din cap, vârând din nou lingura în castronul cu supă — Ia şi mănâncă, îi spuse, se răceşte Chloe duse castronul la gură şi sorbi cu zgomot din supă Se şterse apoi la gură cu mâneca tunicii — De ce nu vrei să-mi spui cum te cheamă? — Pentru că nu pot, îi răspunse bărbatul Fata aruncă o privire la desaga pe care călătorul o atârnase de spătarul scaunului — Ce ai acolo? — Nimic din ce ar putea să te intereseze Hai, mănâncă, au început să apară clienţii Cârciumarul se apropie de masa lor — Du-te în cameră, îi spuse el fetei, arătându-i o uşiţă din fundul încăperii Sunt doi marinari cu chef, care vor să se distreze Au plătit dinainte Vezi să fie mulţumiţi Fata mai sorbi o dată din supă, după care se aplecă la urechea bărbatului şi-i şopti înainte să plece — Fii atent că desaga ta atrage prea mult atenţia Cineva ar vrea să ştie neapărat ce-i în ea Eu nu ţi-am spus nimic După care se îndreptă şi continuă cu voce tare — Îţi mulţumesc pentru supă, învăţătorule Mi-a încălzit inima Chloe fusese dată pe mâna celor doi marinari deja beţi Mari, graşi, murdari După puţin timp, o auzi ţipând Probabil că bărbaţilor le plăcea s-o chinuiască Se ridică şi alergă spre uşa din capătul încăperii, neluând seama la strigătele cârciumarului — Unde te duci? Opreşte-te, blestematule, ce cauţi acolo? Dar clientul deschisese deja uşa cu un brânci şi intrase în cămăruţă urlând: — Lăsaţi-o în pace! Ce-aveţi cu ea, nenorociţilor? Urmă o scurtă agitaţie care se transformă rapid într-o adevărată încăierare Îl atacară amândoi şi-l făcură să se retragă în mijlocul cârciumii, dar el nu se lăsă şi apucă un scaun ca să-l folosească drept armă În acest timp, ceilalţi clienţi se îngrămădeau în jur, întărâtându-i prin strigăte Un al treilea individ se apropie de necunoscut, încercând să-i smulgă traista din mână, dar el îl lovi cu scaunul făcându-l să se prăbuşească de îndată lângă perete Se afla, însă, în mare pericol, rămânând în mijlocul unei mulţimi înfierbântate de alcool Puţin speriat de îndrăzneala lui, asuda din belşug şi tremura de încordare, în timp ce adversarii lui se apropiau ameninţători Unul dintre ei se aruncă asupra lui, lovindu-l cu pumnul mai întâi în stomac şi după aceea în faţă, dar, când şi celălalt vru să se năpustească asupra lui, apărură dintr-o dată trei vlăjgani pe care nimeni nu-i mai văzuse până atunci, punându-i jos pe amândoi, unul după altul, cu sângele şiroindu-le pe faţă Apoi, aşa cum apăruseră, tot astfel dispărură „Învăţătorul” se asigură că desaga se afla la locul ei, trecu printre oamenii amuţiţi de uimire şi se îndreptă către ieşire Îl izbi în faţă o rafală de vânt rece care-l făcu să se înfioare Abia atunci simţi efectul loviturilor primite şi, la scurt timp după aceea, teribila încordare care-l cuprinsese până atunci începu să mai scadă Se clătină, îşi duse palmele la tâmple ca pentru a scăpa de ameţeala care-l făcea să simtă că-i fuge pământul de sub picioare, dar căzu lat în mijlocul străzii Îşi recăpătă cunoştinţa la mult timp după aceea, când începu să plouă şi apa rece îi udă faţa şi se prelinse chiar şi pe sub haine Mai rămase o vreme în această stare, după care simţi că mâini străine îl trăgeau de cealaltă parte a străzii, sub acoperişul care adăpostea câţiva catâri Deschise ochii şi, în lumina slabă care venea dinspre ferestrele cârciumii, putu desluşi faţa unui cerşetor bătrân cu ţeasta pleşuvă şi cu o gură fără nici un dinte — Cine eşti? îl întrebă — Mai bine spune-mi cine eşti tu N-am mai văzut niciodată aşa ceva Au apărut ca din senin trei namile care au făcut acolo un adevărat măcel după care s-au făcut nevăzuţi Să facă un asemenea prăpăd pentru un zdrenţăros — Nu sunt un zdrenţăros — Aşa o fi, dar rămâne la fel de ciudat ce s-a petrecut acolo Bătrânul îl ajută să se ridice în capul oaselor şi să se rezeme de perete, acoperindu-l cu o mână de paie — Aşteaptă puţin, barosane, spuse el Poate că mi-a mai rămas nişte vin Asta-i plata mea pentru că păzesc toată noaptea catârii clienţilor Uite, bea o gură să te mai încălzeşti Îl privi pe când bea cu înghiţituri mici Dacă nu eşti cerşetor, atunci ce poţi fi? — Îmi câştig pâinea învăţându-i pe alţii să citească şi să scrie, dar eu — Tu, ce? Îşi strâmbă buzele într-un rânjet care ar fi vrut să fie un surâs — Eu am fost stăpânul celui mai mare şi mai bogat oraş din lume — I-auzi! Sigur că da! Bun, atunci eu sunt şahul Persiei — Iar tatăl meu a fost cel mai mare om al vremurilor noastre Mai dă-mi puţin vin — Ce bazaconii îmi tot îndrugi tu aici? Bărbatul bău cu lăcomie alte câteva înghiţituri de vin — Ce ai în desaga aia pe care o ţii aşa strâns? — Nimic care să merite osteneala de a fi furat Este povestea lui Povestea unui om care a devenit stăpân peste aproape toată Sicilia şi peste bună parte din Italia, i-a înfrânt pe barbari în nenumărate bătălii, a inventat maşini de război cum nu se mai văzuseră până atunci, a mutat din loc popoare întregi, a înălţat în numai trei luni cea mai mare fortăreaţă din lume, a întemeiat colonii în Marea Tireniană şi în Adriatica, s-a căsătorit cu două femei în aceeaşi zi un grec cum nu s-a mai văzut altul Bătrânul îi întinse din nou plosca pe fundul căreia mai era puţin vin, după care se aşeză şi el cu spatele rezemat de zid — Pe toţi zeii! Dar cine o fi fost minunea aia de om ? Un fulger scăldă într-o lumină ca ziua strada care sclipea în bătaia ploii şi faţa umflată de lovituri a învăţătorului Un tunet asurzitor izbucni chiar deasupra lor, dar bărbatul nici nu clipi Îşi strânse la piept desaga şi spuse, rostind sacadat şi plin de mândrie cuvintele: — Numele lui era Dyonisios, Dyonisios din Syracuza Dar lumea întreagă îl ştia ca tiranul! I Un călăreţ se apropia într-un galop nebunesc şi stârnea un nor des de praf albicios pe drumul de la Kamàrina, îndreptându-se către poarta de răsărit a oraşului Comandantul postului de gardă îl somă să se oprească — Stai pe loc! strigă el Cine eşti? Dar ordinul nu mai avea nici un rost Calul se prăbuşi la nici două sute de paşi în faţa zidurilor, iar călăreţul se rostogoli în praful drumului — Deschideţi portiţa mică, porunci ofiţerul Repede, duceţi-vă să vedeţi cine este şi aduceţi-l înăuntru! Patru santinele ieşiră în fugă şi ajunseră în câteva clipe lângă bărbatul care zăcea nemişcat la pământ Nu departe, calul se zbătea gata să moară Omul scoase un strigăt de durere când încercară să-l răstoarne cu faţa în sus şi i se putu vedea faţa desfigurată de oboseală, plină de sânge amestecat cu praf — Cine eşti? întrebă unul dintre soldaţi — Vin din Selinuntes trebuie să vorbesc de îndată cu comandantul vostru, repede, repede, vă implor Soldaţii se priviră unul pe altul, apoi înjghebară o targă din suliţe şi din scuturi, îl aşezară pe rănit deasupra şi-l duseră dincolo de ziduri Unul dintre ei rămase în urmă ca să dea lovitura de graţie calului care mai horcăi de câteva ori şi încetă să se mai zbată La puţin timp după aceea, grupul de soldaţi ajunse la corpul de gardă Ofiţerul luă o torţă aprinsă şi se apropie de rănit, iar acesta îşi aţinti privirile asupra lui: era un tânăr vânjos, cu părul negru şi cârlionţat, ochi ca tăciunele şi buze cărnoase — Mă numesc Dyonisios, spuse Sunt comandantul corpului de gardă Ce s-a întâmplat, vorbeşte, în numele zeilor! — Trebuie să dau imediat de veste autorităţilor Este o chestiune de viaţă şi de moarte Cartaginezii au încercuit şi asediat Selinuntes Sunt multe mii, au maşini de război uriaşe, înspăimântătoare Nu putem rezista avem nevoie de ajutor Repede, pe toţi zeii repede! Şi daţi-mi ceva de băut, vă rog, mor de sete Dyonisios îi întinse plosca sa cu apă, apoi dădu ordine rapide câtorva dintre oamenii săi — Tu aleargă la Diocles şi spune-i să vină imediat la pritaneu: este o chestiune de cea mai mare importanţă — Dar poate că doarme şovăi santinela — Pe Hercules, dă-l jos din pat! Hai, ia-o din loc! Voi ceilalţi, se întoarse el către ceilalţi soldaţi, duceţi-vă să-i treziţi pe membrii Adunării şi adunaţi-i în pritaneu: spuneţi-le că este vorba despre lucruri de cea mai mare gravitate! Oamenii plecară în fugă să execute ordinele comandantului Dyonisios îl lăsă la comanda postului de gardă pe locţiitorul său, un prieten pe nume Iolaos, şi însoţi pe străduţele întunecoase ale oraşului, micul grup al celor care purtau targa improvizată cu mesagerul abia sosit, luminându-le calea cu o torţă Din când în când, arunca o privire grijulie către tânărul întins pe brancardă şi se încrunta văzând cum chipul bietului băiat se schimonosea de durere la fiecare zdruncinătură, la fiecare mişcare mai bruscă a soldaţilor Probabil că-şi sfărâmase vreun os când căzuse atât de rău de pe cal Când ajunse la destinaţie, consilierii intrau deja unul câte unul în sala de şedinţe Năuci încă de somn şi morocănoşi, erau însoţiţi de sclavi care le luminau calea cu felinarele Diocles, comandantul suprem al armatei, ajunse şi el după câteva clipe, dar, când dădu cu ochii de Dyonisios, se încruntă — Ce s-a întâmplat atât de grav? Ce metodă este şi asta de Dyonisios ridică braţul cu un gest imperativ şi comandantul amuţi Tânărul ofiţer avea doar douăzeci şi doi de ani, dar era cel mai de seamă războinic al cetăţii: nimeni nu era mai bun ca el în mânuirea armelor, mai rezistent la încercările vieţii de soldat, la privaţiuni şi la durere Avea un temperament îndrăzneţ care nu prea punea preţ pe constrângerile disciplinei, nu avea nici cel mai mic respect faţă de zei şi nici faţă de oamenii care nu meritau preţuirea lui Avea credinţa nestrămutată că dreptul de a comanda nu-l putea avea decât acela care ar fi fost gata oricând să-şi rişte primul viaţa pentru camarazii săi şi care, pe câmpul de luptă, ar fi dovedit că este cel mai puternic şi mai curajos dintre toţi ceilalţi Aşa încât avea obiceiul de a-l privi întotdeauna drept în ochi pe adversarul cu care lupta şi pe care avea să-l răpună — Omul acesta şi-a deşelat calul şi şi-a zdrobit oasele ca să ajungă până aici, spuse el, aşa că am considerat necesar să fie ascultat imediat — Atunci, hai să auzim ce are de spus, răspunse Diocles, fără prea mare chef Dyonisios se apropie de sol, îl ajută să ridice capul şi tânărul începu să vorbească — Ne-au atacat pe neaşteptate, venind dinspre nord, de unde nu ne-am fi aşteptat să apară vreun duşman Au ajuns în scurtă vreme sub zidurile noastre Acolo, au urcat pe turnuri mobile nişte berbeci mari, buşteni peste măsură de mari, cu capul din fier masiv şi au început să lovească în ziduri zi şi noapte, în timp ce arcaşii din vârful turnurilor aruncau asupra meterezelor o ploaie de săgeţi, făcând prăpăd printre apărători Am încercat să rezistăm în orice fel cu putinţă Tânărul făcu o pauză ca să-şi recapete suflul, după care continuă — Comandantul lor este Hannibal din Ghiskon: un fanatic fără pereche Se laudă că este urmaşul acelui Hamilcar, cel care s-a adus pe sine însuşi ca jertfă la Hymera, acum şaptezeci de ani, după ce ai voştri, împreună cu cei din Agrigent, au nimicit armata Cartaginei Vrea să răzbune moartea strămoşului său, spune el Şi nu va avea linişte până când nu-şi va duce până la capăt răzbunarea Timp de trei zile, atacurile duşmanilor au fost respinse unul după altul şi singurul lucru care ne mai îmbărbăta în acele eforturi supraomeneşti era speranţa că veţi veni voi să ne salvaţi De ce nu v-aţi mişcat până acum? Oraşul nu poate rezista prea mult timp: alimentele sunt pe sfârşite, am pierdut mulţi oameni, mulţi alţii sunt răniţi şi nu mai sunt în stare să lupte Pe metereze sunt acum copii de şaisprezece ani şi bătrâni de şaizeci Chiar şi femeile luptă În numele zeilor, ajutaţi-ne, vă implor, nu ne lăsaţi în mâinile duşmanilor! Diocles îşi luă privirile de la chipul plin de disperare al solului şi le îndreptă către consilierii care se aşezaseră în băncile sălii — Aţi auzit ce se întâmplă acolo? Ce credeţi că ar trebui să facem? — Eu zic să pornim de îndată, exclamă Dyonisios — În acest loc, părerea ta nu are nici o importanţă, îi închise gura Diocles Nu eşti decât un ofiţer de rang inferior — Dar, pe Hercule, oamenii aceia aşteaptă ajutorul nostru! nu se dădu bătut Dyonisios În clipele acestea ei mor pe capete şi vor fi ucişi cu toţii, dacă nu vom ajunge la timp ca să-i salvăm — Ajunge! i-o reteză Diocles, sau, dacă nu, te dau afară din sală — De fapt, interveni un consilier bătrân, pe nume Heloris, nu putem lua o hotărâre decât mâine, când va fi de faţă numărul de consilieri pe care-l cere legea Dar, între timp, de ce să nu-l lăsăm pe Dyonisios să se ducă acolo? — De unul singur? întrebă în batjocură Diocles — Dă-mi ordin, spuse cel despre care era vorba, şi până mâine dimineaţă în zori, pot avea sub comanda mea cinci sute de oameni gata de luptă Şi, dacă îmi dai două corăbii, în două zile voi fi în spatele zidurilor de la Selinuntes Solul urmărea cu îngrijorare înfruntarea dintre cei doi: fiecare clipă care trecea putea fi hotărâtoare pentru salvarea sau distrugerea oraşului său — Cinci sute de oameni? Şi de unde o să-i iei? întrebă, ironic, Diocles — O să mi-i dea Frăţia, îi răspunse Dyonisios — Frăţia? Eu comand aici, nu Frăţia! strigă celălalt — Atunci, dă-mi-i tu, îi replică, rece, Dyonisios Heloris interveni din nou — N-are o importanţă prea mare, cred eu, cine îi poate da aceşti oameni Important este ca el să plece Este cineva împotrivă? Consilierii, care abia aşteptau să se întoarcă în paturile lor calde, aprobară cu toţii expediţia, dar nu fură de acord să le dea şi cele două corăbii, motivând că ele erau necesare pentru grosul armatei În clipa aceea îşi făcu apariţia chirurgul cu trusa lui de instrumente — Îngrijeşte-l pe omul acesta, îi porunci Dyonisios şi ieşi, fără măcar să mai aştepte ordinul lui Diocles În scurt timp îl întâlni pe prietenul său, Iolaos, la corpul de gardă — Plecăm, spuse el, scurt — Când? Şi unde? întrebă tânărul, nedumerit — În zori, la Selinuntes Noi suntem avangarda Ceilalţi o să vină cu flota Am nevoie de cinci sute de oameni şi trebuie să-i găsesc printre cei din Frăţie Transmite asta imediat peste tot Vreau să-i am pe toţi aici peste cel mult două ore, cu echipamentul de război, raţii de mâncare pentru cinci zile şi câte un cal de rezervă la fiecare trei oameni — Dar n-o să izbutim să facem asta nici în ruptul capului Frăţia are un mare respect pentru tine, dar — Atunci, spune-le că ar fi o bună ocazie să-mi arate aceasta Hai, pleacă — Cum vrei, răspunse Iolaos Fluieră şi imediat se auzi un nechezat şi tropot de copite Iolaos sări pe cal şi plecă, dispărând în bezna nopţii În a patra zi, unul dintre berbeci reuşi să deschidă o breşă în ziduri şi mercenarii campanezi aflaţi în serviciul Cartaginei se năpustiră prin spărtură, împinşi de dorinţa de a fi remarcaţi de ofiţeri, dar, mai ales, de lăcomie, comandantul promiţându-le că vor fi liberi să jefuiască în voie oraşul Locuitorii din Selinuntes se adunară ca să apere trecerea, făcând un adevărat zid cu scuturile, îi respinseră pe atacatori şi omorâră o mulţime dintre inamicii care se retrăgeau în dezordine, călcând în picioare trupurile camarazilor căzuţi În ziua următoare, Hannibal dădu ordin să se cureţe mormanul de pietre căzute din ziduri, dar trimise înainte nişte paravane de protecţie, sub care oamenii lui puteau să lucreze la eliberarea trecerii Între timp, arcaşii din vârful turnurilor de asalt continuau să-i ţină sub ameninţarea săgeţilor pe apărători, împiedicându-i să se apropie În a şasea zi, trecerea fusese eliberată; berbecii lărgiră şi mai mult breşa, deschizând drum infanteriei de asalt formată din mercenarii libieni, iberici şi campanezi care năvăliră în interiorul cetăţii, scoţând urlete de război înspăimântătoare Greu încercaţii locuitori din Selinuntes, care prevăzuseră un asemenea lucru, se pregătiseră muncind toată noaptea şi ridicaseră baricade la intrarea în fiecare stradă, izolând cartierele din spatele acestora Din spatele unor asemenea obstacole ei contraatacau fără încetare, respingându-i pe inamici şi răpunând mare parte din ei Dar, deşi vitejia lor era dincolo de orice închipuire, forţele slăbeau cu fiecare ceas care trecea, din cauza eforturilor depuse pentru a construi baricadele, a lipsei de odihnă şi a oboselii unei încleştări fără răgaz, cu trupe mereu împrospătate şi bine hrănite În a şaptea zi, duşmanii reuşiră să facă o a doua spărtură în alt loc al zidurilor care apărau cetatea şi pe acolo năvăliră o mulţime de războinici, scoţând strigăte atât de înfricoşătoare, că oamenii care încă mai luptau simţiră cum le îngheţa sângele în vine Al doilea val de atacatori se năpusti asupra baricadelor, ca talazurile unui râu dezlănţuit asupra unui stăvilar şubred Obstacolele fură înlăturate, aşa încât luptătorii din Selinuntes se văzură nevoiţi să se retragă înspre piaţa din mijlocul oraşului şi acolo se adunară umăr la umăr, hotărâţi să dea o ultimă şi disperată luptă În momentele acelea, curajul femeilor fu de necrezut Urcate pe acoperişurile caselor, ele aruncau asupra inamicilor tot ceea ce aveau la îndemână: ţigle, cărămizi, bârne şi la fel făceau alături de ele şi copiii, ştiind bine ce soartă îi aştepta În felul acesta, asediaţii reuşiră să mai amâne cu încă o zi agonia oraşului lor, în speranţa că fiecare ceas care trecea era un ceas câştigat Cu o noapte înainte, văzuseră semnale luminoase pe un munte din apropiere şi sperau cu toţii că ajutoarele nu vor întârzia să sosească Dar, în ziua următoare fu înfrântă şi ultima rezistenţă Sleiţi de puteri, după eforturile acelor lungi zile de luptă, apărătorii nu mai putură să rămână în formaţie compactă, astfel că lupta se transformă în nenumărate ciocniri individuale Mulţi încercară să-şi apere uşile de la propriile case şi strigătele de groază ale fiilor şi fiicelor reuşeau ca prin minune să stoarcă din trupurile vlăguite ale părinţilor ultimul strop de energie Dar acea îndârjită rezistenţă nu făcea decât să aţâţe şi mai tare furia barbarilor care, după ce împânziră întregul oraş, dezlănţuiră cel mai sângeros măcel care existase vreodată pe lume Ucideau fără milă chiar şi copilaşi de câţiva anişori, înjunghiau şi pruncii din leagăne La lăsarea serii, mulţi dintre aceşti sălbatici umblau pe străzi cu zeci de mâini retezate, legate laolaltă ca nişte trofee, sau purtând în suliţe şiraguri de ţeste ale oamenilor pe care îi măcelăriseră Groaza domnea peste tot, din toate părţile se auzeau vaiete, chemări disperate, strigătele de ajutor ale răniţilor şi gemetele muribunzilor Dar suferinţele erau departe de a se încheia Timp de două zile şi două nopţi, oraşul fu prădat fără milă, iar femeile, fetele şi copiii mai mărişori fură lăsaţi cu bună ştire de Hannibal pe mâna soldaţilor îmbătaţi de victorie, căzând astfel pradă uşoară violurilor Ceea ce avură de pătimit acei nenorociţi nu se poate descrie, dar puţinii dintre ei care mai rămăseseră în viaţă şi puteau povesti după aceea ce li se întâmplase spuneau că nu exista prizonier care să nu invidieze norocul acelora care căzuseră demn, luptând cu sabia în mână Într-adevăr, nu există nimic mai rău pentru o fiinţă omenească decât să ajungă la cheremul unei alte fiinţe omeneşti Oraşul fu distrus în felul acesta, la două sute patruzeci şi doi de ani de la întemeierea sa Şaisprezece mii de fiinţe au fost măcelărite Şase mii, aproape toţi femei, băieţi şi copii, fură vânduţi ca sclavi Două mii şase sute dintre locuitorii oraşului se salvară fugind pe poarta de răsărit, pentru că barbarii erau prea ocupaţi cu jefuitul caselor ca să se mai îngrijească şi de paza porţilor cetăţii Dyonisios, aflat în fruntea unui detaşament de vreo cincizeci de călăreţi, dădu de ei în timp ce înaintau prin bezna nopţii Se afla în recunoaştere: în urma sa, la o oră de mers, venea restul soldaţilor săi Grosul trupelor syracuzane aveau să debarce a doua zi la gura de vărsare a râului Hypsas Dar era prea târziu Văzându-i pe călăreţi, luptătorii rămaşi în viaţă făcură cerc în jurul femeilor şi copiilor, crezând că intraseră într-o ambuscadă şi că moartea îi cruţase doar pentru a le rezerva un sfârşit mult mai amar Dar când auziră că străinii aceia vorbeau greceşte, aruncară armele şi căzură în genunchi, gemând şi suspinând Merseseră până acolo, purtaţi doar de ultimele energii ale disperării şi acum, văzându-se în sfârşit salvaţi, fură din nou copleşiţi de amintirile dezastrului prin care trecuseră, de scenele măcelului, de violurile şi cruzimile care-i loviseră, aşa că groaza şi rătăcirea se abătură din nou asupra lor, ca talazurile unui uragan Dyonisios coborî de pe cal şi trecu printre acele fiinţe nefericite În lumina tremurătoare a torţelor, soldaţii erau plini de sânge, de praf amestecat cu sudoare, cu scuturile şi coifurile purtând urmele bătăliei; aveau ochii roşii de nesomn, oboseală şi plâns, o expresie rătăcită, aşa încât păreau mai degrabă nişte fantome decât fiinţe omeneşti — Care dintre voi este ofiţerul cel mai înalt în grad? întrebă Un bărbat cam de patruzeci de ani făcu un pas înainte — Eu Sunt comandantul unui batalion şi mă numesc Eupites Dar voi cine sunteţi? — Suntem syracuzani, fu răspunsul — De ce aţi ajuns abia acum? Oraşul nostru a fost distrus şi Dyonisios ridică braţul într-un gest ferm, care îl făcu pe cel din faţa lui să tacă — Dacă ar fi depins de mine, armata noastră ar fi sosit aici încă de acum două zile Dar poporul trebuie să fie reprezentat prin întrunirea Adunării, iar strategii trebuie să stabilească modul în care se va acţiona Tot ceea ce am putut obţine a fost să plec eu înainte cu aceşti oameni care sunt avangarda Acum adu mai în faţă răniţii, o să pregătim nişte tărgi pentru cei care nu pot merge pe propriile picioare, după care va trebui să plecăm cât mai repede Pune femeile şi copiii în centru, cu luptătorii tăi în faţă şi în urmă Pe margini avem noi grijă Trebuie să ajungem la Agrigent înainte ca barbarii să pornească în urmărirea voastră — Aşteaptă, spuse Eupites — Ce este? — Care este numele tău? — Dyonisios — Ascultă-mă, Dyonisios: noi îţi suntem recunoscători pentru că ai fost primul care ne-a venit în ajutor Ne simţim umiliţi şi ne este ruşine pentru halul în care ne aflăm, dar vrem să-ţi spunem ceva În timp ce ofiţerul vorbea, ceilalţi soldaţi din Selinuntes îşi adunaseră de pe jos armele şi scuturile, după care se strânseseră în jurul lui, cu fruntea sus şi încleştând pumnul pe mânerul suliţelor — Îndată ce ne vom veni în fire şi ne vom întrema puţin, vom pleca înapoi ca să ne refacem casele şi oraşul, iar dacă, vreodată, cineva, oricine ar fi el, va porni la luptă împotriva cartaginezilor, să ştie că noi vom fi întotdeauna gata să plecăm împreună cu el, pentru că, de azi înainte, răzbunarea este singurul ţel al vieţii noastre Dyonisios se apropie şi ridică torţa ca să vadă mai bine faţa şi ochii bărbatului care rostise aceste cuvinte Descoperi în ochii lui atâta ură, cât nu mai văzuse niciodată în privirile vreunei fiinţe omeneşti Făcu alţi câţiva paşi ca să vadă şi feţele celorlalţi luptători, descoperind la fiecare dintre ei aceeaşi hotărâre de neclintit — O să ţin minte asta, spuse el Porniră din nou la drum şi merseră toată noaptea până când, dimineaţa, dădură de un sat în care putură găsi ceva de mâncare În timp ce fugarii sleiţi de puteri se întinseseră să se odihnească într-o livadă de măslini, Dyonisios se întoarse călare pe drumul pe care veniseră, pentru a fi sigur că nu-i urmărise nimeni La un moment dat, atenţia îi fu atrasă de ceva care părea a fi o pată albă în mijlocul unei pajişti Dădu pinteni calului şi se apropie de locul cu pricina În iarbă zăcea o fată, în aparenţă fără viaţă Dyonisios sări din şa, îi ridică puţin capul şi-i apropie de buze plosca, făcând-o să bea câteva înghiţituri Nu părea să aibă mai mult de şaisprezece ani, avea chipul înnegrit de fum, aşa că nu i se puteau desluşi prea bine trăsăturile Doar ochii, când îi deschise, străluciră în culoarea chihlimbarului Probabil că se prăbuşise, peste măsură de ostenită, în timpul marşului din noaptea trecută şi nimeni nu-i observase lipsa Şi cine ştie câţi alţii mai căzuseră istoviţi în cursul acelei nopţi — Cum te cheamă? o întrebă Fata mai bău câteva înghiţituri de apă şi răspunse: — Nu-mi spun numele primului om care trece pe drum — Nu sunt primul om care trece pe drum, proasto, sunt cel care ţi-a salvat pielea Nu mai era mult şi câinii vagabonzi te-ar fi atacat Hai, acum ridică-te şi urcă în şa cu mine Te duc la ceilalţi Fata se ridică, dar abia se ţinea pe picioare — Să mă urc pe cal cu tine? Nici nu mă gândesc — Atunci, n-ai decât să rămâi aici Şi dacă o să mai apară şi mercenarii campanezi, ei o să-ţi taie cheful de a colinda singură prin pustietăţile astea — Mă cheamă Aretis Ajută-mă să încalec Dyonisios o ajută să urce, încălecând în spatele ei, după care îşi îndemnă calul la pas — Ai pe cineva din familie printre cei care au fugit din cetate? — Nu, răspunse Aretis Familia mea a fost ucisă Spuse aceasta pe un ton absent, ca şi cum ar fi vorbit despre ceva care nu prezenta nici un interes pentru ea Dyonisios nu mai spuse nimic Îi întinse din nou plosca, îndemnând-o să-şi potolească setea Fata bău, apoi îşi turnă în palme şi-şi spălă faţa, ştergându-se apoi cu poala rochiei În clipa aceea, apăru un tânăr călăreţ care venea în galopul calului, oprindu-se la câţiva paşi de ei Avea ochi limpezi şi o statură bine proporţionată Fruntea înaltă şi o barbă atent îngrijită îi dădeau un aspect mai matur decât vârsta pe care părea s-o aibă Aruncă o privire atentă către fată şi se întoarse imediat către Dyonisios — Ia te uită, aici erai! exclamă el Puteai să ne anunţi Ne-am temut să nu fi dispărut fără urmă — Totul este în regulă, Filistos, răspunse Dyonisios Am găsit-o pe fata asta care rămăsese în urma celorlalţi Du-te în sat şi încearcă să-i găseşti ceva de mâncare Probabil că n-a mai mâncat nimic de câteva zile Uită-te la ea, e numai piele şi os Fata îl privi furioasă şi Dyonisios rămas impresionat de chipul ei acum curat, de ochii minunaţi, de culoarea chihlimbarului, umbriţi de gene lungi, negre Era zdrenţăroasă şi istovită de grozăviile la care asistase, dar plină de graţie şi cu un corp armonios alcătuit; avea degete lungi şi subţiri, iar părul mai păstra încă strălucirea şi parfumul de altădată În curând, Dyonisios îşi dădu seama că trupul de adolescentă al fetei era zguduit de suspine disperate Plângea în tăcere — Plângi, îi spuse el Asta o să te ajute să mai dai uitării toate amintirile care te copleşesc Dar încearcă să nu te gândeşti prea mult la cele întâmplate, pentru că ai să suferi neîncetat Durerea ta nu-i poate aduce la viaţă pe cei care acum nu mai sunt Ea nu scoase nici o vorbă, dar Dyonisios simţi cum îşi dădea capul pe spate, rezemându-l de umărul său, ca şi cum ar fi aşteptat din partea lui un ajutor Aretis îşi veni în fire când ajunseră aproape de căsuţele satului şi îi găsiră pe ceilalţi fugari, care acum se dezmorţeau după cele câteva ceasuri de odihnă Dyonisios îi strecură o mână la subsuoară şi o lăsă pe pământ fără nici un efort, ca şi cum ar fi fost un fulg — Uite acolo se împarte ceva de mâncare, îi spuse Du-te şi tu, că pe urmă n-o să mai găseşti nimic Dar, văzând că fata nu se clintea din loc, îi făcu semn lui Filistos să-i dea ceva de mâncare, aşa cum îl rugase cu puţin timp înainte Camaradul lui veni de îndată cu un coltuc de pâine şi o felie de brânză de capră, pe care i le întinse fetei şi aceasta începu să mănânce Părea să fie pe jumătate moartă de foame Şi totuşi, după primele îmbucături, atenţia ei fu atrasă de un copil care plângea singur, la oarecare distanţă de ceilalţi, sub un măslin Se apropie de el şi-i întinse bucata de pâine — Ţi-e foame? îl întrebă Ia, mănâncă Dar copilul scutură din cap şi continuă să plângă în hohote Îşi acoperea faţa cu mânuţele, de parcă n-ar mai fi vrut să vadă lumea aceea atât de înfricoşătoare Sosi şi un alt grup de fugari rămaşi puţin mai în urmă Privindu-i, Aretis văzu ceva care o impresionă peste măsură: un războinic tânăr mergea cărând cu greu în spate un bătrân neputincios, probabil tatăl său, iar cu cealaltă mână trăgea după el un copilaş de vreo şapte-opt anişori, care doar cu greu reuşea să ţină pasul cu el şi plângea de oboseală Aretis se apropie de micuţul căruia îi dăduse de mâncare, îl luă în braţe şi-i arătă acel mic grup care părea să fie tot ce mai rămăsese dintr-o familie — Ia uită-te la ei, băieţaş Nu seamănă cumva cu Aeneas, cu tatăl său, Anchises şi cu fiul Iulus? Băiatul se opri din plâns şi privi la tânăr, la bătrân şi la copilaş care treceau chiar în clipa aceea prin faţa lui — Ştii povestea lui Aeneas? Hai, mănâncă puţin, în timp ce eu o să ţi-o spun Şi începu: „Aeneas, prinţul troian, rămăsese singurul apărător al zidurilor Troiei, după moartea lui Hector Şi cetatea a fost cucerită pe când el dormea, la fel ca şi ceilalţi Nu i-a mai rămas altceva de făcut decât să plece şi, de atunci, a rămas în istorie ca un învins fugind de pericol şi ducând cu el singura avere care-i mai rămăsese, speranţa Cu siguranţă, cineva l-a văzut şi amintirea lui s-a păstrat peste veacuri: părăsindu-şi oraşul cu un copil de mână şi un bătrân paralizat în spinare Aşa s-a făcut că Aeneas a devenit simbolul fugarului sortit să se asemene cu mii şi milioane de oameni ca el, de pe întreg pământul, din rândul unor popoare despre care eroul nici nu ştia că există ” Ascultând povestea spusă de Aretis, băiatul părea să se fi liniştit puţin şi îmbuca acum, fără prea multă convingere din pâinea primită Fata continua să povestească, ca şi cum ar fi gândit cu voce tare „Înotând prin noroaie, prin praf, îngrămădiţi în care trase de catâri sau de boi, ei, fugarii, sunt imaginea de neşters a lui Aeneas care continuă să trăiască şi va trăi pe vecie Pentru că Troia continuă să ardă şi astăzi şi va arde întotdeauna ” — N-ai impresia că lucrurile acestea sunt cam prea serioase pentru un copilaş atât de mic? se auzi glasul lui Dyonisios din spatele ei — Ai dreptate, răspunse Aretis fără să se întoarcă Prea serioase Dar cred că, de fapt, vorbeam cu mine însămi, după care adăugă Sunt atât de dărâmată, că nici nu mai ştiu ce spun — Erau nişte cuvinte foarte frumoase, răspunse Dyonisios, sfâşietoare Dar eu nu mă resemnez acceptând o asemenea ruşine N-o pot îndura Mi-e ruşine pentru compatrioţii mei, care au pierdut timp atât de preţios cu discuţii inutile, certându-se chiar între ei, în timp ce ai voştri se luptau cu nişte duşmani nemiloşi, sperând până în ultima clipă că noi le vom sări în ajutor Acum şaptezeci de ani, când la Syracuza guverna un singur om, armata noastră a mărşăluit trei zile şi trei nopţi ca să ajungă la Hymera asediată de cartaginezi şi i-a învins într-o bătălie de pomină Asta se întâmpla în aceeaşi zi în care atenienii îi învingeau pe persani la Salamina — Omul acela era un tiran, răspunse Aretis — Omul acela era un bărbat! o lămuri pe un ton sever Dyonisios Şi a făcut ceea ce trebuia să facă un adevărat conducător Se îndepărtă şi Aretis îl văzu dând ordine oamenilor săi, adunându-i pe luptătorii din Selinuntes, îndemnându-i să aibă curaj şi să meargă mai departe Se odihniseră de bine de rău timp de o oră şi acum se ridicară, îşi adunară scuturile şi porniră din nou la drum Mulţi dintre ei nu mai aveau sandale în picioare şi, călcând pe pietrele colţuroase ale potecilor, lăsau urme de sânge de la tălpile rănite Era greu de crezut că mai puteau avea forţa să continue Dar, în sinea sa, Dyonisios îşi dădea seama de starea lor şi tocmai de aceea le ceruse să nu se oprească mai mult: ştia că nimeni nu este mai puternic decât acela care ştie că nu mai are nimic de pierdut Merseră aşa ore întregi, oprindu-se doar ca să bea apă atunci când găseau în drum vreun izvor sau ca să culeagă câteva fructe acre cu care îşi mai puteau amăgi cumva foamea Copiii nu mai aveau putere nici măcar să plângă şi, privind la părinţii lor sau la soldaţii care îi însoţeau, dădeau dovada unei incredibile tării sufleteşti şi a unui curaj emoţionant, încercând să nu se lase mai prejos decât ei Abia a doua zi, spre seară, sosiră ajutoarele: care trase de boi şi de catâri, mâncare din belşug Bătrâni şi infirmi, femei şi copii fură urcaţi în care, iar soldaţii putură să-şi pună şi ei scuturile acolo pentru a putea mărşălui mai uşor După alte două zile de mers, pe seară, putură zări din depărtare zidurile cetăţii Agrigent Măreţul oraş, scăldat în razele soarelui care stătea să apună, se înălţa în faţa lor ca o închipuire din vise Întemeiat pe o colină, înconjurat de ziduri groase, lungi de peste cinci stadii, oferea privirii templele strălucind în mii de culori, statuile şi monumentele, iar sus, în vârful acropolei, sanctuarul Athenei, zeiţa protectoare a cetăţii, cu ornamentele lui aurite, care scânteiau în soare ca nişte nestemate Sunetul unei trâmbiţe răsună prelung şi grav la picioarele colinei, după care porţile cetăţii se deschiseră Refugiaţii trecură printre monumentele necropolei şi urcară către poarta de la apus, făcându-şi intrarea în oraş printr-o mulţime de oameni tăcuţi, surprinşi de ceea ce vedeau Purtau încă urmele dezastrului din care reuşiseră să scape: răni, vânătăi, arsuri pe tot corpul, murdărie şi haine zdrenţuite, părul încleiat de sudoare şi de sânge închegat Pe măsură ce înaintau prin oraşul cel mai frumos care fusese construit vreodată în Apus, emoţia celor de faţă creştea şi mulţi nu reuşeau să-şi oprească lacrimile în faţa unui asemenea spectacol demn de toată mila Nefericiţii aceia erau dovada cruzimii nemaiîntâlnite a duşmanilor, a acelor barbari care aduceau peste tot numai distrugeri şi moarte Autorităţile oraşului, dându-şi seama de efectul cumplit pe care vederea unor oameni atât de năpăstuiţi de soartă îl avea asupra populaţiei, porunciră ca ei să fie conduşi spre piaţa din centrul oraşului, lângă marele lac artificial, adăpostindu-i sub porticuri, pentru a avea parte de primele îngrijiri şi a primi hrană, apă, haine curate Fiecare primi o tăbliţă de argilă având pe ea un număr şi fură alese prin tragere la sorţi familiile care trebuiau să-i găzduiască până când se putea găsi o soluţie mai bună Dyonisios se apropie de Aretis şi îi spuse: — Aici vă aflaţi în siguranţă Oraşul este puternic şi bogat, zidurile sunt cele mai puternice din toată Sicilia Am o casă mică prin apropiere, cu o livadă de migdali şi o mică grădină de flori Mi-ar face plăcere dacă tu şi copilul acela aţi accepta să fiţi oaspeţii mei — Nu vrei să aştepţi tragerea la sorţi? întrebă Aretis — Eu nu aştept niciodată nimic, îi răspunse Dyonisios Soarta este oarbă, dar eu nu închid niciodată ochii, nici chiar atunci când dorm Ei, spune-mi, eşti de acord? Aretis îi zâmbi — Pe unde trebuie s-o luăm? îl întrebă — Pe aici Vino după mine Şi porni înainte trăgându-şi calul de hăţuri Dar, în aceeaşi clipă, auziră un strigăt: „Krissos!” şi văzură o femeie care alerga în întâmpinarea lor repetând la infinit aceleaşi nume Băiatul se întoarse, dădu drumul mâinii lui Aretis şi alergă către femeia aceea, strigând, fericit: „Mamă!” Se îmbrăţişară în mijlocul pieţei, printre oamenii care priveau emoţionaţi — Nu este primul, spuse Dyonisios Unii copii şi-au găsit mama sau tatăl pe care-i credeau morţi Alţi şi-au găsit soţii sau soţiile, fraţii sau surorile Iar bucuria lor a fost atât de mare, că i-a făcut să uite de toate nenorocirile — Parcă îmi pare rău, spuse Aretis Începusem să-l îndrăgesc Acum înseamnă că ar trebui să vin singură la tine acasă? Nu ştiu dacă pot să am încredere — Îţi spun eu că poţi avea încredere, îi răspunse Dyonisios Eşti prea slabă pentru colţii mei Aretis îl privi, surprinsă neplăcut de expresia aceea atât de directă, dar zâmbetul ironic, aproape batjocoritor al lui Dyonisios, nu reuşea s-o supere Ba, din contra Probabil că înfăţişarea lui, mai mult decât personalitatea, o atrăgea irezistibil: era mai înalt decât alţii şi cu părul castaniu închis, avea ochii negri şi strălucitori, ca marea în bezna nopţii; pielea, bronzată de soare, era întinsă deasupra muşchilor puternici de luptător, iar pe braţe şi pe mâini i se vedeau frumos desenate venele albăstrui Tânărul acela îi ajutase pe locuitorii din oraşul ei să se salveze, fusese primul care alergase să-i ajute şi, dacă ar fi fost după el, poate că cetatea Selinuntes n-ar fi căzut în mâinile duşmanului Selinuntes Chiar şi numele acesta i se părea mângâietor, în amărăciunea aceea a exilului, în dispariţia tuturor acelor lucruri considerate doar ale sale şi imposibil de pierdut: casă, familie, jucăriile la care nu renunţase de prea mult timp, prietenele cu care urcase de atâtea ori la templele de pe acropole, ca să ducă ofrande zeilor pentru binele oraşului şi poporului Îşi amintea de marea piaţă din centru, plină de lume şi de mărfuri, procesiunile, plimbările pe câmp, malurile râului unde mergea să spele rufe, împreună cu prietenele de-o vârstă cu ea, şi să le întindă la soare, pentru a se usca în vântul care mirosea a maci şi a grâu — Există vreun parfum mai delicat decât acela al grâului înflorit? îl întrebă ea dintr-o dată, pe când începeau să urce strada către partea de sus a oraşului — Ce prostie, răspunse Dyonisios Grâul nu face flori — Ba sigur că face, în mai, când este încă verde Sunt mici de tot, în mijlocul spicului, albe ca laptele, dar mireasma lor este atât de fină, încât se contopeşte cu însuşi parfumul primăverii Ai auzit că se vorbeşte despre „parfum de primăvară” când încă n-au înflorit trandafirii şi violetele? Poftim, acela este parfumul florilor de grâu Dyonisios o privi, de data aceasta cu o luare-aminte aproape afectuoasă — Ştii multe lucruri, fato — Poţi să-mi spui pe nume — Aretis Unde ai învăţat toate astea? — Privind în jurul meu Şi niciodată până acum n-am înţeles valoarea comorilor care ne înconjoară şi pe care nu le băgăm de seamă Cum ar fi florile de grâu înţelegi? — Cred că da Eşti obosită? — Aş putea să mă întind pe pietrişul acesta şi să cad în cel mai adânc somn — Atunci, ar fi mai bine să nu mai zăboveşti Casa mea este aceea de acolo Dyonisios îşi legă calul de un belciug care atârna din zid, deschise portiţa de lemn şi intră într-o curte mică, umbrită de un migdal şi de un rodier înflorit Scoase o cheie de sub o piatră şi descuie uşa Interiorul era foarte simplu şi lipsit de ornamente: o masă cu două scaune, o bancă lângă un perete şi lângă celălalt perete o laviţă cu un urcior de lut ars pentru apă În fundul acestei încăperi, pe peretele opus intrării, se afla o scară de lemn care ducea la catul de sus O duse în singurul dormitor al casei şi, după ce ea se culcă, o înveli cu o pătură subţirică Aretis adormi aproape imediat şi Dyonisios rămase câteva clipe în faţa patului, privind-o cu atenţie Un nechezat îl făcu să tresară şi coborî în grabă, ca să vadă de cal II Când se trezi, Aretis fu cuprinsă de panică, pentru că nu-şi dădea seama unde se afla Camera era cufundată în penumbră şi de afară nu se auzea nici un zgomot Se ridică din pat şi deschise fereastra care dădea către mica grădină interioară Văzu rodieral şi migdalul cu frunzele lor încă verzi: recunoscu cei doi copăcei şi-şi aduse aminte de cele întâmplate Probabil că, ostenită cum era, dormise mult timp, pentru că se lăsa seara Observă cu bucurie un lighenaş cu apă şi o rochie pregătită pentru ea, aşa că se spălă şi se îmbrăcă Văzu o scară de piatră cu cinci sau şase trepte care ducea spre un fel de platformă de deasupra casei şi porni să urce, în picioarele goale, fără să facă nici cel mai mic zgomot Când ajunse pe terasa de la etaj, priveliştea care i se deschise în faţa ochilor o ului şi o emoţionă: imaginea oraşului Agrigent se aşternea la picioarele ei şi prin case începeau să se aprindă primele lumini ale serii Sus, în dreapta, se zărea Athenaionul de pe creasta acropolei şi un firicel de fum ieşea probabil de la altar Spre stânga, răspândite pe dealul care se prelungea până la ţărmul mării, celelalte temple ale zeilor: unul, aflat chiar în vârf, altul pe la jumătatea colinei, un al treilea ceva mai departe, vopsite în culori vii, împodobite cu stucaturi şi cu statui din marmură, având de jur împrejur grădini cu o vegetaţie luxuriantă Mai jos, în valea dinspre apus, se înălţa o construcţie uriaşă, încă neterminată, un templu cum nu se mai văzuse vreodată, atât de înalt, încât întrecea toate celelalte clădiri din jur; avea grinzile susţinute de nişte coloşi din piatră înalţi de peste douăsprezece picioare, iar frontonul era împodobit cu mari grupuri statuare, înfăţişând o mulţime de personaje eroice încleştate într-o confruntare titanică Fata putea vedea şi zidurile care împrejmuiau cetatea, cu santinele înarmate care patrulau de-a lungul meterezelor, iar dincolo de impunătoarele bastioane privirea se odihnea peste câmpia care ajungea până la valurile mării deja colorate în cenuşiul toamnei Alte două temple se zăreau mai către apus, cu stucaturile lor albe şi profilurile aurii ale frontoanelor şi acroterelor Dyonisios era aşezat pe un scaun comod şi contempla acest peisaj scăldat în lumina blândă a asfinţitului În dreapta lui, atârnate de un stâlp, se aflau armele, şi, rezemate de parapetul terasei, scutul având alături suliţa Era îmbrăcat doar cu o hlamidă peste trupul gol şi probabil că făcuse baie pentru că, atunci când se apropie de el, Aretis nu mai simţi deloc acel miros al sudorii de cal, care învăluia călăreţul în seara precedentă — Cel mai frumos oraş al oamenilor spuse Dyonisios fără să se întoarcă Aretis nu putea înţelege cum de-şi dăduse seama de prezenţa ei, pentru că urcase treptele fără să facă nici cel mai mic zgomot, dar se gândi că bărbatul acela era obişnuit să-şi ţină simţurile mereu la pândă şi într-o veşnică alarmă, din cauza războaielor la care luase parte — Este o privelişte minunată, răspunse ea, rămânând cu privirile aţintite la acel peisaj de o incredibilă frumuseţe — Aşa i-a spus şi Pindar într-un poem de-al său Cunoşti scrierile lui Pindar? — Sigur că da, chiar dacă nu este preferatul meu Poezia de dragoste îmi place mai mult — A compus această odă ca să laude victoria lui Teron, seniorul din Agrigent, în cursa carelor de la Olympia, acum şaptezeci de ani — Cred că a primit mulţi bani pentru asta Sigur că nu putea spune ceva de rău despre el — Spui nişte prostii mai mari ca tine Inspiraţia unui poet nu se poate cumpăra cu bani, şi în faţa ta ai un spectacol fără egal nu numai în Sicilia, ci şi în întreaga lume — Eşti necruţător, spuse fata, pe un ton resemnat I se poate întâmpla oricui să mai spună şi câte o prostie Şi eu mai păstrez încă în suflet frumuseţea patriei mele pierdute Poţi înţelege asta? Eu privesc minunăţia asta şi nu pot să uit că în locul oraşului pe care-l iubeam atât de mult, n-a mai rămas decât un morman de ruine — Nu pentru totdeauna, răspunse Dyonisios, fără să se întoarcă nici de data aceasta O să ne întoarcem acolo şi o să-l reconstruim din temelii — O să ne întoarcem, spui? Dar tu nu eşti din Selinuntes, ci din Syracuza — Eu sunt sicilian un grec din Sicilia, la fel ca voi, ca toţi ceilalţi, nişte fii corciţi ai Greciei, născuţi din mame barbare „Pe jumătate barbari”, aşa ni se spune în aşa-zisa ţară natală Dar uite ce am putut face noi ăştia, pe jumătate barbari: uită-te la templul acela care parcă este ţinut în spate de o ceată de uriaşi: este mai înalt şi mai încăpător decât Parthenonul Priveşte lacul acela artificial din capătul văii, care oglindeşte în mijlocul oraşului culorile cerului şi priveşte porticurile, statuile, monumentele Atleţii noştri i-au făcut una cu pământul pe adversarii lor de pe continent Fiii acestor emigranţi au ieşit învingători în toate întrecerile din Olympia Ştii povestea lui Euenetos? — Conducătorul de car, campionul olimpic? — Da, el Când s-a întors în oraş, după întrecerea carelor, tinerii din Agrigent i-au ieşit în întâmpinare, într-o procesiune de o mie două sute de care, ca să-l sărbătorească O mie două sute, înţelegi? Două mii patru sute de cai Poate că în ziua de azi nici în toată Grecia nu sunt o mie două sute de care Aici se înalţă monumente pentru cai Îi îngroapă în sarcofage luxoase, ca pe nişte adevăraţi eroi Uite unul chiar acolo, cavoul acela cu coloane ionice, îl vezi? — Da, cred că-l văd nu prea mai este lumină Dar spune-mi ceva despre templul acela atât de înalt, cu grinzile acoperişului susţinute de giganţii de piatră — Îi este dedicat lui Zeus din Olympia şi va fi gata până la anul Pe unul dintre frontoane este înfăţişată lupta în care Zeus, ajutat de Hercules îi învinge pe giganţi şi aceştia sunt condamnaţi să susţină veşnic arhitravele templului său Pe celălalt fronton se poate vedea căderea Troiei — Oh, zei, dar de ce asta? De ce au ales asemenea scene pentru faţada unui templu? Este o poveste tristă — Ştiu asta, răspunse Dyonisios Poate, cine ştie, pentru ca asemenea lucruri să nu se mai întâmple Sau poate pentru că oamenii din Agrigent au un simţ al morţii foarte intens tocmai fiindcă iubesc mult viaţa, chiar exagerat de mult Vezi? Sunt un popor ciudat: construiesc o mulţime de monumente, de parcă s-ar pregăti să trăiască o veşnicie şi trăiesc de parcă fiecare zi ar fi ultima din viaţa lor Făcu o pauză, după care adăugă Nu eu am spus asta, ci Empedocles, cel mai mare filosof al lor — Cuvinte foarte frumoase şi emoţionante, spuse Aretis Mi-aş dori foarte tare să văd templul acela atunci când va fi terminat — Îl vei vedea, îţi promit Am să vin după tine ca să te aduc aici, oriunde te-ai afla Îl vei vizita şi vei uita de toate suferinţele prin care ai trecut Aretis se apropie şi-i căută prin întuneric privirea — O să vii după mine, chiar dacă sunt prea slăbănoagă? — Fată prostuţă spuse Dyonisios Prostuţă mică Sigur că am să viu Nu ţi-am salvat viaţa ca să te las altcuiva — Dacă ne-am afla într-o altă situaţie, aş zice că-ţi baţi joc de mine, dar m-ai găsit în nişte condiţii atât de triste, m-ai văzut cu sufletul pustiit de orice sentiment, fără patrie şi chiar fără puterea de a mai plânge, aşa că trebuie să fii sincer cu mine Dacă este aşa, de ce nu m-ai sărutat până acum? Dyonisios se ridică de pe scaun, o luă în braţe şi o sărută Ea îi simţi trupul gol sub hlamida cu care era îmbrăcat şi se dădu puţin înapoi, dar imediat spuse: — Mă bucur că ai făcut-o Din clipa în care te-am văzut prima oară, călare pe calul acela negru, atât de strălucitor într-o armură ca a lui Ahile, m-am gândit imediat cât de fericită va fi fata pe care o vei alege ca să-ţi fie alături Şi m-am gândit că ar fi fericită chiar şi cea pe care ai săruta-o Nu poţi avea pretenţia să primeşti totul de la viaţă Dyonisios clătină din cap — Eşti o fată foarte vorbăreaţă Nu ţi-e foame? — Sigur că mi-e foame, dar nu mi se pare cuviincios să spun asta — Bine, atunci să mergem să luăm cina Avem o invitaţie — Ce invitaţie? — Mergem la un locuitor al acestui oraş, un om foarte înstărit Se numeşte Tellias Şi tu o să poţi sta de vorbă cu soţia lui şi cu prietenele ei — Vorbesc atât de mult pentru că, dacă tac, îmi vine să plâng — Răspunzi cu întârziere şi vorbeşti cam aiurea — Nu Mă tem întotdeauna că n-o să fac o impresie prea bună Încerc să fac ceva, dar mă simt ca unul care caută cu disperare să-şi ţină capul afară din apă, ca să nu se înece Nu ştiu dacă în condiţiile astea aş putea fi în stare să fac o figură bună alături de tine — Nu poţi rămâne singură aici, pe întuneric; ar fi chiar mai rău pentru tine Aşteaptă-mă jos, eu mă îmbrac şi cobor imediat Aretis coborî treptele şi aşteptă în micul patio, trăgând cu urechea la zgomotele serii: roţile carelor pe pavajul străzii, pasul cadenţat al primelor patrule care-şi făceau rondul de noapte, glasurile mamelor care-şi chemau în casă copiii Îşi şterse în grabă lacrimile ca să n-o vadă Dyonisios, care tocmai cobora pe scară — Tellias era prieten cu tatăl meu, începu să-i povestească Dyonisios, şi, atunci când tatăl meu a murit în timpul războiului cel mare cu atenienii, a luat familia noastră sub protecţia lui Eu am fost întotdeauna preferatul său Poate pentru că nu are copii şi şi-ar fi dorit tare mult un fiu Este unul dintre cei mai înstăriţi oameni de aici şi, dacă te gândeşti că acesta este oraşul cel mai bogat din lume îţi poţi închipui ce avere poate avea el Cei bogaţi sunt de multe ori doar nişte porci care ar vrea să se îngraşe cât mai mult El este bogat precum Cressus şi gras ca un porc, dar este bun şi generos, un om extraordinar Închipuie-ţi că, odată, stăteam sub porticul casei sale ca să mă adăpostesc de o furtună grozavă, când a trecut pe acolo un escadron de cavalerie gelană Bieţii băieţi erau uzi leoarcă, înfriguraţi, şi el i-a chemat înăuntru să bea ceva şi să se încălzească I-a poftit pe toţi să şadă şi le-a dat tuturor haine uscate, după care le-a dat de mâncat şi de băut după pofta inimii, până când s-au simţit bine şi au putut pleca să-şi continue misiunea Altă dată, mai-marii oraşului l-au trimis într-o solie la Rhegion şi cei de acolo l-au invitat să vorbească în amfiteatrul cel mare al oraşului Dar, când a deschis gura, cu glasul său plăpând şi piţigăiat, mic şi gras cum este, câţiva dintre ascultători s-au pornit să râdă, apoi alţii, după care toţi cei de faţă au izbucnit în hohote, ţinându-se de burtă de râs Şi ştii ce a făcut el? Crezi că s-a înfuriat? Că şi-a ieşit în vreun fel din fire? Nici vorbă A aşteptat ca lumea să se potolească, după care a spus: „Aveţi dreptate să râdeţi: nu sunt nici frumos, nici impunător şi nici măcar n-am un glas de orator Dar, vedeţi, pe la noi aşa se obişnuieşte: oamenii frumoşi, cu prestanţă şi buni vorbitori sunt trimişi ca soli în oraşele importante, cei mici, grăsuni şi cu o voce ca a mea ajung în oraşele de două parale aşa cum este al vostru” Nimănui nu i-a mai venit să râdă Aretis izbucni în râs, amuzată de o asemenea descriere — Mi-ar face plăcere să-l cunosc — O să-l vezi Este o gazdă tare primitoare Chiar şi cu femeile Tu, însă, ai grijă să vorbeşti doar dacă eşti întrebată şi, atunci când el îţi va da de înţeles că trebuie să ieşi din încăpere, du-te în camerele femeilor O să trimit pe cineva să te cheme atunci când va fi cazul Între timp, ajunseseră în faţa casei lui Tellias: un portic, apoi o uşă din lemn care se deschidea într-un zid neted şi alb, străjuită de două tufe mari de trandafiri agăţători, care răspândeau în aerul serii o mireasmă delicată Un sclav îi pofti înăuntru şi-i conduse în atrium, unde gazda însăşi le ieşi în întâmpinare — Dyonisios, am fost îngrijorat pentru tine, măi băiete, în tot timpul acesta de când am aflat că te-ai dus acolo doar cu o mână de oameni, ca să dai piept cu o întreagă armată cartagineză — Ferice de tine că mai ai chef de glume, îi răspunse Dyonisios Dacă ai fi fost acolo, să vezi ce am văzut eu, n-ai mai vorbi aşa Tellias le făcu semn amândurora să intre — Nu mă certa, eu nu voiam să spun decât că a fost o nebunie să te avânţi cu aşa puţini oameni într-o misiune atât de periculoasă — Bine măcar că le-am fost de folos supravieţuitorilor, i-am condus pe căi ocolite, departe de drumurile mai circulate pe care s-ar fi putut întâlni cu cine nu trebuia — Ştiu, ştiu, tu faci întotdeauna ce trebuie şi, în cele din urmă, ai perfectă dreptate Deşi asta supără pe mulţi Şi porumbiţa asta dulce? Tare frumoasă, chiar dacă un pic prea slabă, dacă îţi cunosc eu bine gusturile Pe unde ai dibuit-o? Se vede bine că nu este din Agrigent Dar ce tată de familie cu scaun la cap ţi-ar da voie să pleci prin oraş cu ea, în toiul nopţii Oricum, dacă mă iau după lungimea părului, aş paria că este o fată de condiţie liberă şi — Este din Selinuntes, îl făcu să tacă Dyonisios Pe chipul lui Tellias se aşternu tristeţea — Oh, sărmana copilă, spuse el plecând capul, biata de ea Gazda îi conduse pe cei doi musafiri prin atriumul lung, luminat de două şiruri de candelabre din bronz, fiecare cu câte patru lămpi — În casa aceasta se respectă vechile tradiţii, spuse el întorcându-se către Aretis, aşa că vei sta la masă cu soţia mea şi cu prietenele ei: sunt nişte persoane foarte simpatice şi o să te simţi bine cu ele Făcu semn servitoarei care tocmai intra aducând o tavă cu plăcinte fierbinţi — Ea o să te conducă sus, în camerele femeilor După ce puse tava pe masă, servitoarea se apropie de Tellias, care-i şopti ceva la ureche După ce dispăru cu Aretis pe scările care duceau la etaj, stăpânul casei îi spuse lui Dyonisios: — Am rugat-o să le spună femeilor că nu trebuie s-o întristeze pe biata fată cu întrebări nepotrivite Probabil că a suferit neînchipuit de mult — Familia ei a fost măcelărită de barbari şi chiar dacă a mai rămas vreunul dintre ai ei în viaţă, i-ar invidia pe cei care au murit — A fost atât de groaznic? — N-am văzut ce era în oraş I-am întâlnit pe refugiaţi la vreo zece stadii distanţă, dar am ascultat ceea ce povesteau N-am auzit în viaţa mea atâtea grozăvii Unele dintre femei parcă-şi ieşiseră din minţi Îmi amintesc de una, să fi avut cam treizeci de ani şi trebuie să fi fost tare frumoasă cândva Am observat-o încă din prima seară, pentru că îşi clătina capul necontenit şi îngâna mereu aceeaşi litanie, cu o voce monotonă şi cu privirile aţintite în gol A ţinut-o tot aşa vreo câteva ore A doua zi, m-am aşezat în faţa ei, încercând să stau de vorbă cu ea, s-o conving să mănânce ceva, dar mi-am dat seama că nici nu mă vedea Avea pupilele dilatate şi în ochii ei nu se putea ghici decât un gol întunecat Nimeni nu a putut s-o facă să înghită ceva N-o va mai duce mult, dacă nu cumva a şi murit — Câţi au scăpat de acolo? — N-aş putea să-ţi spun: între două şi trei mii, dacă nu mă înşel, dar sunt sigur că vor mai muri mulţi dintre ei, din cauza rănilor şi chinurilor îndurate Un servitor aduse o cană cu apă şi un lighean, turnându-le celor doi comeseni să se spele pe mâini, după care le întinse un ştergar din pânză de in ca să se şteargă Alţi servitori aduseră cina - porumbei fripţi cu mere pădureţe, pâine cu susan şi vin roşu de Sibaris - şi cei doi bărbaţi începură să mănânce la o singură masă, aşezată între ei Lui Tellias îi plăcea să mănânce astfel atunci când oaspetele era un prieten foarte apropiat şi drag — Şi acum? Ce crezi că se va întâmpla? întrebă gazda — Locuitorii rămaşi în viaţă vor să se întoarcă în oraşul lor şi să se răzbune Sunt plini de ură şi de revoltă şi nu se gândesc decât la pedepsirea celor vinovaţi — Dar Syracuza? — Syracuza este cea mai mare putere din insulă Are şi ea nişte răspunderi — Până acum nu prea sunt semne că ar vrea să ia vreo măsură — Ai dreptate Am sosit acolo prea târziu, am pierdut vremea cu discuţii inutile Asta este democraţia, nu ştiai? Pe de altă parte, era greu să ne închipuim că va avea loc un asemenea atac, atât de nemilos şi cu o asemenea desfăşurare de forţe Cetatea Selinuntes a căzut în nouă zile Nouă zile, îţi dai seama? Nu s-a mai întâmplat niciodată aşa ceva — Aşa este Când te gândeşti că Troia a căzut abia după zece ani Dar, în ziua de azi, războaiele sunt cu totul altfel Cu maşinăriile de asalt se câştigă acum războaiele, nu cu oamenii — Fugarii mi-au spus că turnurile de asalt depăşeau zidurile cetăţii cu cel puţin douăzeci de picioare şi că duşmanii le-au adus demontate Au descărcat de pe corăbii piesele numerotate cu grijă şi le-au montat în locul în care urmau să fie folosite Mai aveau şi nişte berbeci cu capul din fier, suspendaţi pe suporturi de lemn, care, prin balansare Dyonisios tăcu pe neaşteptate, se ridică în picioare şi suspină adânc — Este ceva ce nu ţi-am spus despre fata asta — Te ascult, dacă eşti încredinţat că poţi să-mi faci o asemenea mărturisire — Nu este din Selinuntes — Cum aşa? — Este fiica lui Hermocrates — Nu se poate! — Şi totuşi, sunt sigur că aşa este Ea nu ştie, dar am recunoscut-o Am găsit-o printre fugari, înspăimântată şi pe jumătate moartă de oboseală şi de sete — Pe toţi zeii din cer! Nici mai mult, nici mai puţin! Bine, dar ce căuta la Selinuntes? — Ştii şi tu cum au mers lucrurile în ultima vreme în Syracuza Hermocrates comanda flota noastră în Marea Egee, luptând alături de spartani împotriva Atenei Dar Diocles a reuşit să asmută poporul contra lui, acuzându-l că urmărea să pună mâna pe putere, că era un om periculos pentru democraţie şi alte asemenea infamii Cu sprijinul partizanilor săi răspândiţi cam peste tot şi bine înfipţi în Adunare, a făcut ca toată lumea să-l urască, în timp ce el se afla departe şi nu se putea apăra A reuşit să-l facă nedorit de popor şi a provocat destituirea lui printr-un ordin de zi al Adunării Imediat după aceea, o navă de război a plecat ca să-i ducă amiralului ordinul de destituire şi somaţia de a se prezenta în faţa Consiliului pentru a da raportul şi a răspunde acuzaţiilor care i se aduceau — Şi el ce-a făcut? — S-a ferit să dea ascultare acestor ordine Îndată ce a citit mesajul, a pornit în larg cu corabia sa de război şi a dispărut Nimeni nu ştie unde ar putea fi în acest moment — Încep să înţeleg — Cred şi eu cam acelaşi lucru Hermocrates şi-a dat seama că familia sa era în pericol şi, cu ajutorul vreunui prieten de nădejde, şi-a mutat atât soţia cât şi fiica la Selinuntes, unde avea ca prieteni nişte oameni de încredere Nu-şi putea închipui ce avea să se întâmple Spunând acestea, Dyonisios tăcu şi se aşeză din nou Cei doi prieteni se priviră perplecşi câteva clipe Lui Tellias i se păru că desluşeşte o bănuială cumplită în ochii oaspetelui său — Doar nu te gândeşti că — Că guvernul Syracuzei a întârziat intenţionat trimiterea de ajutoare pentru ca familia lui Hermocrates să piară în masacrul de la Selinuntes? E greu de spus, dar nu iese fum fără foc Eu nu exclud o asemenea posibilitate Sunt nişte demagogi încurcă-lume, nişte jigodii; sunt în stare de orice, îţi spun eu — Exagerezi puţin Mai degrabă aş vrea să ştiu ce ai de gând să faci — Nu ştiu Am luat-o pe fată cu mine, pentru că nu am încredere în nimeni Dar trebuie să mă întorc la Syracuza chiar mâine şi, chiar dacă aş vrea, nu pot s-o iau cu mine Aretis ar avea necazuri dacă ar recunoaşte-o cineva Şi aş avea şi eu necazuri alături de ea Nu vreau să se ştie ce părere am despre toate astea şi nici de partea cui sunt Sunt un luptător bun şi au nevoie de mine Pentru moment, cel puţin — Ai dreptate Şi, după aceea? — Nu vreau nici ca ea să ştie că am recunoscut-o — De ce? — Pentru că, dacă ar fi vrut, mi-ar fi spus chiar ea cine este În clipa aceasta, nu are destulă încredere nici măcar în mine şi nu pot să nu-i dau dreptate Este singură şi înspăimântată Oricine ar face la fel în locul ei — Spune mai departe — Ai fi de acord s-o găzduieşti tu aici? Tellias părea să şovăie — Te rog — Sigur că da Cum poţi să te îndoieşti de prietenia mea? Este o fată bună şi a suferit cumplit O ţinem cu plăcere în casa noastră, dacă tu crezi că o să se simtă bine aici Dyonisios zâmbi uşurat — I-am vorbit despre tine I-am spus că eşti gras ca un porc şi bogat precum Crassus, dar, cu toate acestea, eşti un om de ispravă cel mai bun din câţi cunosc Tellias clătină, încurcat, din cap şi împinse tava mai aproape de musafirul său — Ia şi mănâncă, poate că eşti lihnit de foame Aretis îşi petrecu seara luând cina împreună cu femeile din casă, care se codiră la început să-i pună întrebări despre nenorocirea abătută asupra ei, dar masacrul de la Selinuntes era atât de impresionant, încât nu putea rămâne în afara zidurilor casei şi nici nu putea lipsi din conversaţie Fata încercă să facă faţă prin câteva răspunsuri în doi peri, rostite pe un ton care dădea limpede de înţeles că asemenea lucruri n-ar fi trebuit să-şi facă loc în sporovăiala lor Totuşi, una dintre musafirele de faţă nu mai reuşi să se abţină — Este adevărat, o întrebă ea pe neaşteptate, că toate femeile au fost violate? Şi era de la sine înţeles că, dintr-o curiozitate fără limite, ar fi vrut să spună: „Ai fost şi tu violată?” Aretis îi răspunse: — Femeile au suferit la fel ca şi ceilalţi şi chiar mai mult, văzând cum le mor sub ochii lor fiii şi soţii Cele care au scăpat cu viaţă simt că retrăiesc acele suferinţe cumplite atunci când şi le amintesc ele însele sau când cineva le aduce aminte Femeile tăcură, încurcate, după care soţia lui Tellias spuse: — Gata acum, dragele mele Lăsaţi-o în pace pe biata fată Are nevoie de linişte, ca să poată începe din nou să trăiască normal Gândiţi-vă ce-aţi fi simţit voi dacă eraţi nevoite să treceţi prin asemenea grozăvii Aretis încercă să mai risipească stânjeneala celor din faţă, cerându-le să-i mai spună câte ceva despre oraş şi întrebă dacă era adevărat că acolo se înmormântau, în nişte cavouri monumentale, caii care câştigaseră curse celebre şi că exista chiar şi un cimitir pentru păsărelele cântătoare moarte, după ce le desfătaseră cu cântul lor pe nobilele din marile familii — Ah, nu s-a întâmplat aşa ceva decât o dată sau de două ori, îi răspunse soţia lui Tellias, şi uite că s-a răspândit zvonul despre adevărate necropole pentru scatii Astea nu sunt decât bârfe, fată dragă, şi nu trebuie să dai crezare unor asemenea bazaconii După ce se ridicară de la masă, Aretis fu condusă la parterul casei, unde nu se afla decât Dyonisios — Unde este stăpânul casei? întrebă fata — A ieşit pentru câteva clipe Stai jos — Credeam că o să plecăm acasă la tine — Nu, răspunse Dyonisios Tu o să rămâi aici — De ce? — Pentru că mâine, în zori, eu trebuie să plec la Syracuza şi nu te pot lua cu mine — Nu este nevoie să vin cu tine Pot să vin acolo şi singură — Nu Nu ştii cum să te descurci, nu ştii unde ai putea găsi găzduire peste noapte Nici o femeie nu pleacă la drum, fără să fie însoţită de cineva din familie Şi Syracuza este în acest moment un oraş destul de periculos Ai răbdare, îndată ce voi putea, voi veni după tine, îşi promit — Şi de ce ai face asta? — Pentru că pentru că dacă am spus că mă voi întoarce, apoi aşa va fi, răspunse el, pe un ton neaşteptat de sever — Dar când o să te întorci? — Îndată ce voi putea Aici te vei simţi bine, vei fi în siguranţă şi nu-ţi va lipsi nimic Aretis lăsă privirile în pământ şi nu mai spuse nimic — Iar eu n-o să mai fiu îngrijorat pentru tine, adăugă Dyonisios La auzul spuselor lui, fata se ridică în picioare şi-l privi ţintă, drept în ochi — Cel puţin, o să te afli în afară de pericole? — Nu — Şi, înainte de a pleca, o să-mi dai măcar o sărutare? — Da, răspunse Dyonisios O trase înspre el şi o sărută pe buze Apoi, fără a mai aştepta ca Tellias să se întoarcă, deschise uşa şi plecă III Dyonisios se sculă la primul cântat al cocoşilor şi gândul îi zbură la Aretis Fata aceea, înspăimântată şi mândră, sfioasă şi slobodă la gură, dar fragilă ca o sticluţă delicată de parfumuri, îi inspira un sentiment pe care nu voia să-l admită şi nici să-l accepte, o admiraţie care-l cuprinsese chiar de prima oară când o văzuse la procesiunea din Syracuza, la sărbătoarea Athenei Fiica lui Hermocrates, omul care îi era idol şi model în tot ceea ce făcea! Nu era posibil să-l învrednicească nici măcar cu o privire, gândea el atunci despre ea, fiica unui aristocrat, şi nici prin gând nu-i putea trece în momentele acelea că însăşi viaţa fetei ar fi depins de el Era oarecum supărat, dându-şi seama că era atras de ea Şi, desigur, nu din milă pentru starea în care o găsise, chiar dacă în primele clipe avusese această impresie Cu o seară înainte, coborâse în camera de la parter, ca s-o privească pe când era cufundată într-un somn adânc Rămăsese timp îndelungat cu privirile aţintite asupra ei, încercând să-i desluşească la lumina lămpii fiecare trăsătură a feţei, fiecare contur al trupului delicat ca spuma mării, picioarele cu tălpi zdrelite de atâta mers Se întorsese apoi pe terasă, sub umbrarul de viţă, rămânând mult timp să privească soarele care cobora încet la orizont Puse o pâine în desaga de drum, turnă apă proaspătă în ploscă, înşeuă calul şi porni pe jos către piaţa din mijlocul oraşului, ţinând animalul de dârlogi Oamenii săi îl aşteptau deja pregătiţi de drum şi acum terminau de luat micul dejun, aruncând ultimele resturi de pâine peştilor din lacul artificial Porniră după câteva clipe şi, după ce ieşiră din cetate pe poarta de răsărit şi coborâră la vale, se întoarseră pentru câteva clipe să privească spectacolul minunat al primelor raze de soare care scăldau în lumină templul Athenei de pe creasta acropolei, după care coborau încet pe povârnişurile muntelui sacru Se vedeau acum limpede zidurile măreţe înconjurând oraşul de jur împrejur şi furnicarul miilor de mercenari care se alăturau trupelor orăşeneşti pentru a face de pază pe metereze — Prea mare, spuse Dyonisios, privind tot sistemul acela nemaivăzut de fortificaţii — Ce-ai spus? întrebă Filistos, care călărea alături de el — Zidurile astea din jurul oraşului sunt prea mari S-ar putea să devină foarte greu de apărat — E o prostie să te gândeşti la aşa ceva! exclamă Filistos O asemenea cetate nu poate fi cucerită Zidurile sunt prea înalte, ca să fie atacate cu turnuri de asalt şi, pe deasupra, oraşul este foarte bogat şi poate cumpăra orice i-ar folosi pentru apărare Dyonisios rămăsese cu ochii aţintiţi către oraşul pe care tocmai îl părăsiseră şi continua să şoptească: — Prea mare, prea mare Trecură pe lângă tabăra trupelor syracuzane care sosiseră în ajutorul celor din Selinuntes, rămaşi acum pe loc în aşteptarea unor ordine care nu mai soseau, după care îşi văzură de drum la pasul cailor Merseră timp de cinci zile şi într-a şasea, pe seară, putură zări în depărtare Syracuza Aşezarea se vedea ca o nestemată răsărită între uscat şi mare Inima oraşului, Ortigia, era insuliţa stâncoasă pe care puseseră piciorul prima oară strămoşii veniţi de dincolo de mări, cu un pumn din ţărâna patriei în care văzuseră lumina zilei şi aducând cu ei focul aprins de la rugul sacru care ardea veşnic pe acropole Părinţii întemeietori aleseseră un loc perfect, atât pentru apărare, cât şi pentru comerţ Într-adevăr, oraşul avea două porturi, unul la miazănoapte, Lakkios, oferind corăbiilor adăpost de vântul dinspre Africa, şi altul la miazăzi, ferindu-i pe navigatori de vântul rece dinspre ţinuturile boreale În felul acesta, oraşul nu era niciodată izolat, din cauza vântului neprielnic navigaţiei, fiind în acelaşi timp aproape imposibil de asediat O aflaseră pe pielea lor atenienii, care suferiseră o înfrângere cumplită după multe şi zadarnice încercări de a cuceri cetatea În mlaştinile nesănătoase de la gurile de vărsare ale Anaposului, invadatorii rămăseseră luni întregi, chinuiţi de arşiţă, dizenterie şi friguri, văzând cu ochii lor cum mândrele lor corăbii cu trei rânduri de vâsle putrezeau cu încetul, împotmolite în noroi Şi Dyonisios îşi mai amintea încă - pe atunci era doar un copil - că-i văzuse pe prizonieri trecând în şir, în lanţuri, către hrubele îngrozitoare din carierele de piatră, unde aveau să-şi ducă restul zilelor, fără a mai putea vedea vreodată lumina zilei Îi marcaseră în frunte cu fierul înroşit, unul câte unul, folosindu-se de semnul folosit pentru cai şi îi duceau să le putrezească oasele în imensa cavernă întunecată, acolo unde zgomotul dălţilor răsuna ritmic, obsesiv şi neîncetat, iar aerul era amestecat cu un praf înecăcios, care intra în ochi şi ardea plămânii Fuseseră cruţaţi doar cei care ştiau pe de rost versurile din Troienele lui Euripide, un adevărat imn de laudă închinat păcii Cine ar fi putut spune că syracuzanii erau primitivi şi ignoranţi! Cu toate acestea, oraşul sfârşise prin a copia instituţiile inamicilor pe care îi urau de moarte: prin constituţia democratică adoptată ceva mai târziu, se reduceau mult puterea şi influenţa politică ale marilor proprietari de pământuri şi ale nobililor Pe măsură ce se apropiau de oraş, se puteau vedea tot mai bine digul care lega insuliţa Ortigia de uscat, acolo unde se înfiripa un nou cartier şi, ceva mai sus, pe Epipolis - podişul aflat la înălţime, deasupra oraşului - cu şirul posturilor de observaţie menite să supravegheze orice mişcare de dincolo de ziduri Trecură prin faţa fântânii Aretusei, cu apa ei miraculoasă, limpede ca lacrima, izvorând la numai câţiva paşi de ţărmul mării, fântână care îngăduise oraşului să se nască şi să existe peste veacuri şi pe care siracuzanii o venerau ca pe o divinitate Dyonisios se opri ca să-şi astâmpere setea şi să-şi răcorească ochii şi fruntea, aşa cum făcea întotdeauna când se întorcea de la drum Făcând aceasta, i se părea că în vinele sale se revarsă însuşi fluidul vital care se scurgea prin viscerele ascunse şi tainice al pământului natal Patria Simţea pentru ea o dragoste posesivă şi de-a dreptul geloasă, îi ştia istoria şi legendele încă din prima zi a întemeierii, îi cunoştea fiecare zid şi fiecare piatră, zgomotele stridente ale pieţei sau ale portului şi mirosurile, atât de pătrunzătoare, ale pământului şi ale mării Ar fi putut străbate oraşul de la un capăt la altul, legat la ochi, fără să se împiedice nici măcar de vreo piatră Îi cunoştea pe toţi, oameni de vază şi cerşetori, războinici şi derbedei, preoţi şi bocitoare, meşteşugari şi tâlhari, prostituate de stradă şi hetaire dintre cele mai rafinate, venite din Grecia şi Asia Pentru că trăise toată viaţa pe stradă, încă de copil se jucase acolo cu fratele lui, Leptines, luptându-se aprig cu bandele rivale Pentru el, toate însemnau patria, o unitate indivizibilă şi nu o multitudine de individualităţi distincte cu care să poarte un dialog, să se sfătuiască sau să se certe Şi patria trebuia să fie cea mai mare, cea mai puternică şi cea mai bogată din lume: mai mult decât Sparta care, totuşi, îi ajutase în timpul războiului cel mare, mai mult decât Atena, care încă îşi mai plângea fiii căzuţi în mlaştinile de la gurile Anaposului şi în apele învolburate ale râului Assinaro În timp ce mergea la pas, ducându-şi calul de dârlogi şi răspunzând cu o înclinare a capului la saluturile celor care treceau pe lângă el, clocotea în sinea sa: era furios pentru nenorocirea de la Selinuntes, şi se gândea că totul putea fi evitat, dacă acolo s-ar fi aflat Hermocrates; era indignat şi pentru soarta rezervată de Syracuza viteazului său amiral, luându-i într-un mod ruşinos comanda, obligându-l să fugă în lumea largă, peste mări şi ţări, ca să-şi salveze viaţa Şi, peste puţin timp, avea să se prezinte la raport în faţa lui Diocles, principalul vinovat pentru nedreptatea făcută amiralului, omul care putea fi răspunzător şi pentru moartea lui Aretis, dacă soarta n-ar fi ocrotit-o pe biata fată Diocles îl primi pe Dyonisios, însoţit de Filistos, în sala Adunării, la ora la care piaţa era plină de lume Ştia că tânărul războinic îi era devotat lui Hermocrates, dar nu uita nici că era foarte popular şi iubit pentru curajul său fără de margini, pentru energia sa nedomolită, pentru caracterul său vulcanic şi pentru spiritul combativ pe care nu-l folosea împotriva celor slabi, ci întotdeauna în lupta cu asupritorii şi cu cei care comiteau fărădelegi În plus, plăcea femeilor şi lucrul acesta îşi avea şi el importanţa lui — A fost un măcel, nu-i aşa? începu Diocles, de îndată ce-i văzu intrând pe cei doi — În afară de două mii şase sute, toţi ceilalţi locuitori au fost ucişi sau luaţi ca sclavi Templele au fost jefuite, zidurile dărâmate, iar oraşul este în ruine Diocles îşi plecă fruntea şi, timp de câteva clipe, se părea că acea catastrofa îi înnegura sufletul şi-i apăsa umerii Dyonisios nu mai adăugă nimic pentru că nu avea nici un rost: din expresia chipului său se vedea clar ce gândeşte şi, în plus, Filistos îşi încleştase mâna pe braţul său, ca şi cum ar fi încercat să-i ţină în frâu reacţiile prea impulsive Diocles suspină — Am dat dispoziţii să se pregătească o solie care să-l întâlnească în cel mai scurt timp pe Hannibal din Ghiskon — Vrei să duci tratative cu el? întrebă Dyonisios, gata să-şi iasă din fire — O să oferim o răscumpărare Sclavii se pot cumpăra, ştii asta Şi noi putem fi nişte cumpărători, ca toţi ceilalţi Mai mult, le-am spus solilor să plătească o sumă chiar mai mare decât preţul pieţei pentru a răscumpăra cât mai mulţi oameni cu putinţă Trimişii noştri au plecat deja ca să-l întâlnească pe cartaginez, înainte să pornească mai departe În fruntea oamenilor noştri se află Empedios — Neajutoratul ăla?! izbucni Dyonisios Degeaba îşi înfipsese Filistos degetele în braţul lui — Barbarul acela nelegiuit o să-l scuipe în faţă şi o să-l alunge cu şuturi în fund! — Ai o soluţie mai bună? întrebă, nervos, Diocles — Sigur că da Să folosim banii ca să înrolăm o mulţime de mercenari, care costă destul de puţin Să pornim asupra cartaginezilor care nu se aşteaptă la aşa ceva, să-i măcelărim şi să-i vindem ca sclavi pe cei rămaşi în viaţă Cu banii pe care-i luăm pe ei să-i despăgubim pe bieţii refugiaţi, astfel încât ei să-şi poată reface mai lesne casele şi zidurile cetăţii — Pare uşor când dai din gură — Este uşor pentru un om dintr-o bucată — Şi crezi că doar tu eşti un asemenea om? — S-ar putea să fiu, pentru că mă aflam cu oamenii mei prin părţile acelea Singura unitate care a fost în stare să se mişte imediat era a mea — Ei, acum gata, ce-a fost a fost Dacă solia va avea succes, ar fi un rezultat destul de bun — Depinde cum priveşti lucrurile, interveni Filistos, care până atunci nu scosese nici o vorbă Sper că n-o să stăm cu mâinile în sân, aşteptând ca barbarul acela să facă alte măceluri Dacă îl lăsăm să distrugă cetăţile greceşti una după alta, la sfârşit o să rămânem singuri şi nu mai avem nici o scăpare — Armata noastră este deja pe picior de război — E mai bine aşa, îi răspunse Dyonisios Să nu spui pe urmă că nu te-am pus în gardă După care se întoarse către Filistos — Hai să plecăm, am impresia că am spus tot ce aveam de spus Ieşiră din clădirea Adunării şi porniră către casa lui Dyonisios, pe malul de sud al insulei Ortigia Străduţele înguste şi umbrite ale oraşului vechi erau pline de oameni şi se auzea de peste tot zumzetul tulbure al orelor dinspre amiază, când cu toţii erau ocupaţi să încheie diferite afaceri sau să desfăşoare tot felul de activităţi Nenorocirea de la Selinuntes părea departe în timp şi spaţiu, la fel ca asediul şi căderea Troiei Doar gândul la Aretis era mereu aproape şi Dyonisios ar fi dat orice ca s-o poată vedea măcar pentru o clipă Empedios ajunse la Hannibal în timp ce acesta îşi instalase tabăra între Selinuntes şi Segesta; atunci când syracuzanul îşi anunţă sosirea, fu primit aproape fără a mai aştepta Ca să ajungă în faţa comandantului cartaginez, Empedios şi tălmaciul său fură conduşi prin dreptul locului în care se aflau sub pază prizonierii, aşa că fură martori la scene atât de disperate, că rămaseră complet năuciţi Oameni care doar cu câteva zile în urmă trăiau liber şi comod în case frumoase, îmbrăcaţi cu haine curate şi chiar elegante, zăceau acum pe pământul plin de propriile excremente şi se băteau pe resturile mizere care le erau aruncate în ţarc, ca unor animale Unii urlau scoţând sunete ascuţite şi cuvinte fără nici o noimă Alţii urlau şi mai tare, pentru a-i face să tacă Cine îşi dădea seama că omul care trecea escortat de paznicii cartaginezi era un grec începea să alerge de-a lungul gardului strigând rugăminţi disperate de ajutor Îl implorau în numele tuturor zeilor să se îndure de ei, să-i elibereze din captivitatea aceea demnă de milă Solul le răspundea că se afla acolo ca să-i ajute, că în cel mai scurt timp aveau să fie liberi cu toţii şi simţea că i se umple sufletul de mândrie şi de satisfacţie, în timp ce spunea aceasta, sigur că misiunea sa urma să fie încununată de succes Cartaginezii erau neam de negustori, nu de militari: de ce ar fi refuzat să facă o afacere atât de bună? — Nu vă pierdeţi curajul, le spunea Mă aflu aici tocmai pentru a vă elibera Vă vom răscumpăra, sigur că da, fiţi liniştiţi Suferinţele voastre se vor sfârşi în curând, o să vedeţi Comandantul cartaginez era destul de înaintat în vârstă, trecut bine de şaptezeci de ani, avea părul şi barba albe, pielea măslinie, iar ochii îi erau albaştri, cu o privire ca de gheaţă Poate că o mamă berberă din triburile de la poalele munţilor Atlas se amestecase printre strămoşii săi Îl primi împreună cu tălmaciul în cortul său: o ţesătură de lână albă, susţinută pe stâlpi din lemn de cedru, având pe jos rogojini în culori vii şi covoare numidiene Pe o măsuţă se aflau diferite vase de aur care, după aspect, păreau să fi fost luate din templele jefuite de curând în Selinuntes Lui Empedios, un asemenea gest ostentativ i se păru că nu prevesteşte nimic bun, dar îşi făcu totuşi oferta, vorbind în numele oraşului şi al guvernului său — Recunoaştem că locuitorii din Selinuntes sunt vinovaţi faţă de tine, pentru că au atacat una dintre cetăţile care vă erau aliate, dar credem că au fost deja pedepsiţi cu cea mai mare asprime Ne aflăm aici ca să oferim o răscumpărare, plătind cu o treime mai mult decât preţul pieţei, în argint şi în bani gheaţă Hannibal ridică o sprânceană, probabil la gândul acelui munte de aur pe care omul acela putea să i-l ofere şi îl ascultă cu atenţie, fără ca pe chipul lui să se poată desluşi vreo reacţie, după care îi răspunse: — Crima pe care cei din Selinuntes au comis-o împotriva noastră nu merită nici cea mai mică îndurare M-au sfidat, deşi ar fi avut posibilitatea să se predea şi au provocat pierderi destul de grele armatei mele De aceea, este drept ca ei să trăiască în sclavie tot restul vieţii Dacă, însă, printre toţi aceşti prizonieri s-ar întâmpla să se afle unii care-ţi sunt rude, am să poruncesc să fie eliberaţi, ca semn al bunăvoinţei mele şi fără nici un ban, ca dar făcut unui musafir Am aflat de la informatorii mei că o parte dintre locuitori au fugit, salvându-şi viaţa Acestora, dacă doresc să se întoarcă acolo, le dau voie să-şi ridice la loc casele, să cultive pământul şi să locuiască în oraş, cu condiţia să nu înalţe din nou zidurile cetăţii şi să plătească trimişilor noştri un tribut anual În privinţa acestor hotărâri ale mele, nu am ce discuta cu voi Spunând acestea, îi făcu semn solului că se poate retrage Empedios declară că printre prizonieri se aflau şi rude ale sale, aşa că obţinu eliberarea lor: era o pereche tânără cu doi copii şi ei fură singurii dintre cei şase mii de prizonieri pe care îi putu aduce cu el, atunci când se întoarse la Syracuza Totuşi, un rezultat atât de modest dădu o semnificaţie misiunii sale, aşa încât putu considera că nu se ostenise degeaba Pe drumul către casă, el se opri la Agrigent pentru a le spune refugiaţilor care fusese rezultatul călătoriei sale şi care erau condiţiile puse de Hannibal din Ghiskon, în cazul că ar fi vrut să trăiască din nou în oraşul lor Nimeni nu le acceptă, şi ura bieţilor oameni crescu peste măsură după ce auziră de suferinţele de neînchipuit pe care le îndurau concetăţenii şi apropiaţii lor, condamnaţi la sclavie veşnică şi la tot felul de umilinţe, precum şi după ce aflară cu câtă obrăznicie refuzase barbarul răscumpărarea pe care ar fi fost obligat s-o accepte conform drepturilor popoarelor şi voinţei zeilor Capii de familie rămaşi în viaţă se adunară în templul divinităţilor subpământene, zei fără chip, care stăpânesc în lumea morţilor şi a tenebrelor, şi jurară că vor trăi numai pentru a se răzbuna, că, atunci când va sosi clipa fatidică, nici o fiinţă omenească având sânge cartaginez nu va fi cruţată: nici bărbat, nici femeie, nici copil Făgăduiră că vor aduce ca ofrandă divinităţilor din infern capetele acestor duşmani de moarte şi aruncară asupra neamului cartaginezilor un blestem nesfârşit, o anatemă care să se transmită din generaţie în generaţie, până la dispariţia acelei seminţii demne de atâta ură Empedios se întoarse după aceea la Syracuza, ca să-i raporteze lui Diocles ceea ce se întâmplase Între timp, Hannibal porni către răsărit şi, în curând, fu limpede că se îndrepta către Hymera, oraşul în care îşi găsise sfârşitul cu şaptezeci de ani înainte strămoşul său, Hamilcar Avea sub comanda lui o armată de şaizeci de mii de oamenii, la care se alăturaseră detaşamente de băştinaşi, atrase de promisiunea prăzii şi a sclavilor Spaima se răspândi peste tot şi cei din Hymera se pregătiră să reziste până la ultima suflare Ceea ce se întâmplase la Selinuntes nu mai lăsa loc unor îndoieli asupra intenţiilor duşmanului şi oamenii îşi puneau toate speranţele în curaj şi în arme La Syracuza, colegiul strategilor, condus de Diocles, hotărî să fie trimise forţe în ajutorul Hymerei: dacă această cetate ar fi căzut, nimeni n-ar mai fi avut încredere în syracuzani, iar aşezările grecilor din Apus ar fi fost făcute una cu pământul, ca şi cum n-ar fi existat niciodată Dar şi de data aceasta, mişcările lui Hannibal din Ghiskon fură mult mai rapide decât cele ale guvernului syracuzan aşa că, înainte ca Diocles să fi luat vreo hotărâre, armata lui se afla deja sub zidurile Hymerei Îşi instală tabăra pe înălţimile care dominau oraşul, pentru a fi în siguranţă în cazul ieşirii trupelor din cetate, după care trimise împotriva zidurilor turnurile mobile cu tot cu berbeci şi cam douăzeci de mii de oameni din trupele sale de asalt, întărite cu câteva detaşamente de băştinaşi siculi şi sicani, foarte bine antrenaţi şi curajoşi în luptă Hymera era pentru greci un adevărat simbol al patriei-mamă şi al coloniilor pentru că, în urmă cu şaptezeci de ani, pe când elenii de pe continent ieşeau victorioşi la Salamina împotriva persanilor, cei din Sicilia îi învingeau pe cartaginezi şi nu peste mult timp aveau să-i învingă şi pe etrusci în apele din dreptul cetăţii Cumae S-a spus chiar că aceste trei bătălii ar fi avut loc în aceeaşi zi, lună şi an şi aceasta ar fi fost un simbol grăitor al faptului că zeii doriseră ca grecii să triumfe pe toate trei fronturile asupra barbarilor din Orient şi din Occident Dar, pentru Hannibal din Ghiskon, oraşul acela era blestemat Bunicul său, Hamilcar, fusese înfrânt acolo şi-şi luase singur viaţa după ce fusese de faţă la nimicirea armatei sale Din zori şi până în noapte, pe tot timpul bătăliei, sacrificase victimă după victimă sperând ca zeii în care credea să-i aducă în dar victoria, dar atunci când, la asfinţitul soarelui, văzuse de jur împrejur cum ai săi cădeau ca seceraţi sau erau hăituiţi ca nişte animale, se aruncase el însuşi în foc, strigând printre flăcări ameninţări cu răzbunarea Părintele lui Hannibal, fusese învins tot acolo şi, după aceea, fusese condamnat la exil El era al treilea din familie, care pornise în această expediţie şi era hotărât să răzbune înfrângerile şi umilinţele suferite de înaintaşii săi, să le salveze lor şi lui însuşi onoarea Diocles reuşi să adune cu totul doar patru mii de oameni, chemându-i şi pe cei lăsaţi la Agrigent şi porni în marş cu ei pentru a ajuta Hymera, ferind-o, dacă ar fi reuşit, să împărtăşească aceeaşi soartă amară ca Selinuntes În acest timp, cartaginezii aduseseră turnurile de asalt în diferite locuri şi băteau neîncetat zidurile cu berbecii, din zori până la asfinţit, câteodată chiar şi noaptea, dar fără a reuşi să provoace spărturi, aşa cum se întâmplase la Selinuntes De fapt, hymerienii îşi construiseră fortificaţiile din blocuri uriaşe, îmbinate unele într-altele atât în lungime, cât şi în lăţime Văzând că acţiunea berbecilor este zadarnică sau prea puţin vizibilă, cartaginezii îi retraseră şi hotărâră să sape un tunel Lucrară zile şi nopţi fără răgaz, cu echipe care se schimbau pe rând, şi reuşiră să sape o galerie până sub puternicele ziduri ale cetăţii Pe măsură ce înaintau cu săpătura, întăreau totul cu butuci din lemnul pinilor tăiaţi de pe munţii din jur, impregnat cu smoală topită Noaptea, ca să nu fie văzuţi de apărători, săpau guri de aerisire, atât pentru a asigura aerul necesar minerilor, cât şi pentru a alimenta focul la momentul potrivit Când lucrul se termină, într-o noapte cu cerul acoperit, cu puţin timp înainte de revărsatul zorilor, o echipă de cercetaşi pătrunse în galerie şi dădu foc buştenilor de susţinere, care începură imediat să ardă, fie din cauza lemnului uscat, fie din cauza substanţelor inflamabile cu care fuseseră impregnate De pe metereze, sentinelele văzură pe câmpie un şir de lumini ca nişte ochi roşii: erau reflexele focului care ardea sub pământ, văzute prin conductele de aerisire prin care, după o vreme, se înălţară vârtejuri de flăcări şi fum, roiuri de scântei, răspândind peste tot un miros înţepător, de ars În scurt timp, stâlpii şi grinzile se transformară în cenuşă şi o porţiune din zid, rămasă fără susţinere la temelie, se nărui cu un zgomot infernal şi mai mulţi apărători căzură, fiind striviţi între blocurile uriaşe de piatră Îndată după aceea, chiar înainte ca norul des de fum şi de praf să se risipească, se auziră trâmbiţele şi cornii de asalt dând semnalul pentru ca pedestraşii libieni, mauri şi siculi din armata lui Hannibal să pornească la atac Între timp, restul armatei se pregătea să năvălească în oraş, de îndată ce primul val de atacatori ar fi curăţat trecerea şi i-ar fi doborât pe apărătorii care încercau să reziste Dar hoarda aceea urlătoare nu avu vreme să ajungă la baza spărturii, că în spatele zidului era un adevărat furnicar de apărători Nici o mişcare nu scăpase neobservată, nici o manevră nu constituia o surpriză, nici un om în stare să ţină în mâini o armă nu fusese lăsat deoparte Atât de puternic era efectul atrocităţilor pe care barbarii le comiseseră la Selinuntes, încât hymerienii nu numai că erau hotărâţi să moară până la unul, decât să se lase învinşi, dar se aruncau asupra atacatorilor cu o violenţă şi o ură aşa de arzătoare, că nu lăsau loc nici unei îndoieli asupra determinării cu care aveau să se bată Se aflau în dreptul spărturii încă înainte ca primii duşmani să-şi facă apariţia şi intrară în formaţie de falangă, pe o linie, apoi pe două şi, în cele din urmă, pe trei rânduri, pe măsură ce soseau noi luptători, aşezaţi pe un front curb, ca să împiedice orice posibilitate de trecere Apoi, la un semnal dat de comandanţi, porniră înainte ţinând sus lăncile strânse zdravăn în pumni, în timp ce, în spatele lor, bărbaţii şi femeile rămase în interiorul cetăţii se apucară de îndată să umple spărtura, aducând tot felul de materiale, pentru a închide trecerea provocată de prăbuşirea galeriei Atât de îngrozitoare fu ciocnirea şi atât de nimicitor avântul hymerienilor, că atacatorii şovăiră şi începură să dea înapoi Văzând aceasta, Hannibal, care se afla cu cele mai bune trupe ale sale pe dealuri, dădu ordin să fie trimise întăriri şi rezervele deja pregătite pe câmpie fură aruncate în luptă Încleştarea continuă ore întregi, fără ca vreuna dintre părţi să cedeze o palmă de teren Abia când se aşternu întunericul, lupta încetă Mercenarii lui Hannibal se retraseră, pentru a-şi petrece noaptea pe câmpie, iar luptătorii hymerieni se întoarseră în spatele zidurilor ca să-şi întâlnească familiile Cei mai vârstnici, lăsaţi ca rezervă, trecură să facă de pază pe metereze, pentru ca nu cumva duşmanii să încerce vreun atac prin surprindere la adăpostul întunericului Femeile erau şi ele exemple ale unui curaj extraordinar Mame şi fete, care munciseră toată ziua aducând arme pentru apărători şi bolovani pentru a astupa spărtura, fără să aibă o clipă de răgaz nici pentru a bea apă, nici pentru a mânca, alergau acum în întâmpinarea bărbaţilor care se întorceau de pe câmpul de luptă, sleiţi de puteri, însângeraţi şi plini de praf Îi ajutau să-şi dea jos platoşele, îi îngrijeau cum puteau mai bine, aducând de acasă apă caldă, haine curate, hrană şi vin, pentru ca apărătorii cetăţii să se poată spăla, să-şi schimbe îmbrăcămintea şi să mănânce Soţii, mame, fiice şi logodnice dădeau dovadă de o forţă sufletească pe măsura aceleia a războinicilor care se luptaseră cu un curaj ieşit din comun, arătându-le că nu le era frică de duşmani, că nu se temeau de moarte şi chiar o preferau în locul sclaviei şi dezonoarei Lăudau vitejia bărbaţilor lor, le trezeau mândria, se arătau încredinţate că victoria şi ajutorul zeilor nu erau mai prejos de curajul şi abnegaţia apărătorilor cetăţii Eroismul taţilor şi fraţilor mai mari le dădea un exemplu copiilor care încă nu aveau anii pentru a li se permite să lupte, învăţându-i că nici un sacrificiu nu era prea mare pentru apărarea libertăţii Noaptea, cu briza răcoritoare a mării, mai potoli zăpuşeala apăsătoare de peste zi; întunericul şi liniştea de după lumina orbitoare a zilei şi urletele bătăliei, îi făcură pe mulţi să-şi îngăduie câteva clipe de odihnă Rămăseseră treji doar cei în vârstă, prea nevolnici pentru a îndeplini alte misiuni, prea îngrijoraţi ca să se poată lăsa învinşi de somn Adunaţi pe sub porticurile din centrul oraşului, depănau amintiri din războaiele în care luptaseră în tinereţe şi primejdiile înfruntate, căutau pretexte ca să se încurajeze unii pe alţii sau încercau să găsească vorbele cele mai potrivite, pentru a-i consola pe aceia dintre ei care nu-şi văzuseră vreun fiu întorcându-se de pe câmpul de luptă Unii povesteau întâmplări petrecute demult, cu oameni daţi dispăruţi, dar întorşi acasă după aceea, ca prin minune, conştienţi cu toţii că necazurile erau mult mai frecvente decât bucuriile; alţii îi îndemnau pe cei din jur să nu-şi piardă curajul, pentru că întăririle nu puteau întârzia să sosească Murmurul înăbuşit al discuţiei lor fu întrerupt de un zăngănit de arme, de strigăte prin beznă, semne ale unei agitaţii neaşteptate Bătrânii se strânseră unul în altul la adăpostul zidului, pregătiţi pentru ce putea fi mai rău, când o voce se auzi strigând: — Au sosit întăririle, suntem salvaţi! Bătrânii alergară către locul de unde se auzise acel glas şi se îngrămădiră în jurul unui băieţandru de vreo cincisprezece ani, asaltându-l cu întrebări — Întăririle? — Cine? — Unde sunt? — Câţi sunt? — Cine îi comandă? — De unde au venit? Băiatul ridică mâinile, cerându-le să se potolească — Deocamdată nu sunt decât douăzeci — Douăzeci? Îţi baţi joc de noi? — Da, cam douăzeci, repetă băiatul În fruntea lor se află un ofiţer din Syracuza, care a trecut prin liniile duşmane El a spus că acolo, într-un loc anume din câmpie, se află o armată de patru mii de oameni sub comanda lui Diocles Acum vorbeşte cu comandanţii noştri Bătrânii porniră către poarta de răsărit unde fuseseră aprinse focuri pentru a lumina locul în care zidurile se năruiseră: comandanţii erau adunaţi în jurul noilor-veniţi, comandaţi de un tânăr arătând a avea cu puţin peste douăzeci de ani, înarmat doar cu o sabie şi un pumnal şi cu părul lung, strâns într-o panglică din piele Se apropiară, ca să nu piardă nici un cuvânt din ceea ce spunea tânărul acela — Diocles vrea să intre în oraş la noapte, pe furiş, astfel încât mâine să atace pe neaşteptate cu toate forţele pe care le are — Să intre în oraş? întrebă unul dintre ofiţeri Cum poate să facă asta? — Barbarii sunt adunaţi aproape toţi în tabără, cu doar câteva posturi de pază în jurul focurilor care se văd acolo Mai departe este o dună care se prelungeşte de-a lungul ţărmului, destul de înaltă pentru a-i ascunde pe cei care ar merge pe plajă Oamenii noştri vor trece pe acolo, dar va fi nevoie ca voi să trimiteţi un detaşament care să apere poarta de la miazănoapte, atât timp cât va rămâne deschisă Dacă sunteţi de acord, putem să dăm semnalul de pornire chiar acum Spunând acestea, făcu un semn unuia dintre oamenii săi şi acesta apropie de foc o săgeată învelită în pâslă îmbibată cu răşină — Ia staţi puţin, spuse unul dintre ofiţerii hymerieni Cine poate să ne asigure că la mijloc nu este vreo viclenie? — Eu, răspunse tânărul comandant syracuzan Pentru că voi rămâne aici ca ostatic, împreună cu oamenii mei — Dar cine eşti tu? întrebă un alt ofiţer — Dyonisios, răspunse tânărul, fiul lui Hermocrit Să ne vedem de treabă acum Luă arcul din mâna soldatului său, aprinse săgeata şi o trimise în înaltul cerului În depărtare, pe creasta dunei, două santinele văzură micul meteorit brăzdând cerul întunecat şi schimbară între ei priviri de înţelegere — Semnalul, spuse unul dintre cei doi A reuşit şi de data asta Anunţă-l pe comandant IV Înainte de apusul soarelui, în larg apăru escadra syracuzană, formată din douăzeci şi cinci de nave cu câte trei rânduri de vâsle Coborâseră pânzele şi acum înaintau cu ajutorul vâslelor, semn că amiralul voia să fie pregătit pentru orice s-ar fi putut întâmpla Diocles se afla pe plajă, ascuns vederii de lunga dună de pe ţărm şi îşi pregătea trupele pe care le adusese în ajutorul hymerienilor aflaţi sub asediu Le semnală căpitanilor de corăbii să fie gata în orice clipă să intervină dacă ar fi fost nevoie, apoi aşteptă căderea întunericului, înainte de a da semnalul de pornire: ordinul trecu de la o unitate la alta Coloana începu să înainteze de-a lungul ţărmului mării, fără ca mersul războinicilor syracuzani, înăbuşit de nisipul umed, să facă vreun zgomot oricât de mic Diocles se afla în frunte, în spatele lui veneau companiile şi batalioanele, fiecare cu comandantul lor Santinelele rămaseră pitite pe creasta dunei, ca să ţină sub observaţie câmpia, controlând dacă nu cumva barbarii îşi dădeau seama că o coloană întreagă se strecura, mărşăluind în apropierea lor, prin întuneric şi în tăcerea totală a nopţii, ca o armată de fantome Când ajunseră în apropierea zidurilor, Diocles trimise înainte doi cercetaşi care se apropiară de soldaţii aflaţi de pază la poarta de miazănoapte Înainte să se audă somaţia santinelelor, „Cine-i acolo?”, ei comunicară cine erau: „Suntem avangarda armatei syracuzane” — Zeii să vă binecuvânteze, spuse comandantul Credeam că n-o să mai sosiţi Omul fluieră şi armata înaintă, cu soldaţii în rânduri de câte patru, pe poarta de miazănoapte, de data aceasta, însă, în marş cadenţat, răpăitul cizmelor cu ţinte făcând să vibreze porticurile şi ferestrele Îndată ce-şi făcură apariţia, se răspândi vestea că sosesc întăririle, aşa că locuitorii oraşului ieşiră din case şi se buluciră de-a lungul străzii care ducea în agora Atât de bucuroşi erau cu toţii să-i vadă pe salvatori, că ar fi vrut să strige şi să-i aplaude pe tinerii aceia care veniseră să-şi rişte viaţa pentru a-i ajuta; rămaseră, totuşi, tăcuţi şi fiecare dintre ei număra cu înfrigurare rândurile de soldaţi care treceau prin faţa lor Speranţa în salvare creştea cu fiecare detaşament nou apărut în urma celor care deja urcau pe drumul către coloanele de la intrarea în piaţa principală — Trei mii, spuse un bătrân, după ce ultimii soldaţi trecură prin faţa lui — Puţini, îi răspunse altul, cu dezamăgire în glas — Este adevărat, răspunse primul, dar sunt oameni tot unul şi unul I-ai văzut cu câtă mândrie păşeau? Păreau să fie toţi ca unul Soldaţii ca ei, atunci când iau formaţia de luptă, sunt ca un zid, ascultă-mă pe mine, şi fiecare face cât trei — Să sperăm, răspunse celălalt, pentru că nu cred că vom mai avea parte şi de alte ajutoare Spunând acestea, se îndepărtă, dispărând imediat în bezna nopţii Diocles stătu la sfat în agora cu ofiţerii din Hymera — Voi prelua eu comanda supremă, dacă nu aveţi nimic împotrivă, începu el Nimeni dintre cei de faţă nu scoase vreun cuvânt — Câţi oameni puteţi trimite în luptă? întrebă atunci Diocles — Şapte mii, i se răspunse Numărându-i aici şi pe tinerii de optsprezece ani şi pe bărbaţii de cincizeci — Plus trei mii cu care am venit noi vor fi zece mii Ar trebui să fie de ajuns Mâine vom ieşi în formaţie de luptă, pe un front de două mii de oameni, cu rânduri de câte cinci Este cam lung, dar nu vor fi probleme Noi o să ne aflăm în primele rânduri, pentru că forţele noastre sunt proaspete şi nici unul dintre oamenii mei nu are mai mult de treizeci de ani Fiecare dintre ei are la el raţia de mâncare pentru patru zile, voi trebuie să ne asiguraţi apa Ofiţerul cel mai înalt în grad din rândul armatei hymeriene făcu un pas în faţă — Vreau să-ţi mulţumesc ţie şi oamenilor tăi pentru că ne-aţi venit în ajutor Mâine vă veţi da seama că nu trebuie să vă pară rău pentru asta — Ştiu, răspunse Diocles Să mergem acum să ne odihnim puţin Atacăm în zori, în tăcere, fără semnale de trâmbiţă O să le dăm noi duşmanilor deşteptarea Soldaţii se cuibăriră pe sub porticuri, unde fuseseră aşternute, special pentru aceasta, mormane de paie şi, în scurt timp, peste oraş se lăsă liniştea Diocles controlă dacă totul era în regulă, apoi se pregăti şi el pentru noapte Dyonisios apăru pe neaşteptate în apropierea lui — Văd că totul a mers cum nu se poate mai bine — Aşa este, răspunse Diocles, şi mâine o să terminăm acolo, pe câmpie, cu barbarii ăia — Ştii că mai sunt şi alţii care s-au oprit pe dealuri, nu-i aşa? îi replică Dyonisios — N-am nevoie să-mi spui tu asta — Bine, am înţeles Ce nu pot înţelege este graba asta de a ataca — Dar mi se pare limpede Cu cât ne aflăm mai puţină vreme departe de casă, cu atât este mai bine — Frica nu este un bun sfetnic Eu aş fi căutat să cunosc situaţia cât mai bine, să aflu care este poziţia forţelor inamice Puteam să-mi dau seama astfel de unde pot veni pericolele — Dar nu tu ai comanda trupelor — Nu, din păcate n-o am eu Ieşiră din cetate, aşa cum ordonase Diocles, în zori, odihniţi şi bine hrăniţi, şi merseră aproape un stadiu înainte ca din tabăra duşmană să se audă primele sunete de alarmă ale cornilor de război Îndată după aceea, armata cartagineză ieşi în câmp deschis: erau libienii cu tunicile lor albe, purtând placa de fier pe piept, ca să le apere inima, coiful de bronz şi scutul pictat în culorile fiecărui trib; siculii, care aveau veşminte lungi din lână toarsă grosolan şi vopsită în ocru, coifuri şi pieptare din piele groasă; sicanii, cu scuturi din lemn având desenate pe ele simbolurile seminţiei lor; ibericii, cu jambierele lor din metal bătut şi împodobit cu flori din cositor, tunici albe tivite cu roşu, coifuri din piele care se prelungeau la spate cu apărători pentru ceafă, având deasupra creste subţiri, roşii, care îi făceau să semene cu nişte creaturi de poveste; cei din insulele Baleare, rotindu-şi pe deasupra capetelor praştiile pe care le făceau să şuiere prin aer şi, în sfârşit, călăreţii mauri, cu pielea neagră şi lucioasă şi cu coame lungi de păr creţ Călăreau pe deşelate bidivii focoşi din Atlas: ţineau în mâini suliţe scurte cu vârful crestat şi scuturi învelite cu piele de zebră şi de antilopă Infanterişti şi călăreţi de mai multe neamuri, aflaţi sub comanda ofiţerilor cartaginezi, înarmaţi după moda orientală, cu coifuri conice, platoşe grele din aramă, vopsite în culori vii, tunici verzi şi ocru cu dungi galbene şi roşii Toţi războinicii aceia erau, probabil, lihniţi de foame, dar scoteau strigăte ascuţite, săreau pe loc ridicând în aer armele, cu gesturi ameninţătoare, şi se vedea limpede că deveneau din ce în ce mai agitaţi, pe măsură ce rândurile lor se îngroşau: era modul lor de a învinge teama care-l cuprinde pe un soldat în clipele dinaintea atacului; în aşteptarea viitoarei încleştări se străduiau să-şi umple stomacul măcar cu o furie crudă Grecii, în schimb, mărşăluiau într-o tăcere absolută şi păstrând intactă formaţia, aşa încât, la răsăritul soarelui, scuturile lor lustruite ca oglinda străluciră cu nişte fulgere orbitoare, în timp ce pământul părea să se cutremure sub paşii lor cadenţaţi Balearicii încercară să înceapă atacul cu praştiile lor ucigătoare, dar grindina de proiectile izbi în zidul de scuturi, fără a produce nici o victimă, iar distanţa deveni prea mică pentru ca arcaşii să poată trage fiindcă, în vremea aceasta, la un ordin al lui Diocles, falanga grecilor pornise în goană la atac, străbătând în scurt timp distanţa dintre cele două tabere Formaţiile se ciocniră cu o violenţă extremă şi urletul mercenarilor punici se transformă repede în vaiete de agonie Presiunea rândurilor din spate ale inamicilor îi împinsese pe cei din prima linie, în special pe libieni, siculi şi mauri drept în lăncile ascuţite ale grecilor, care străpunseseră o mare parte dintre ei, în timp ce armele uşoare ale mercenarilor nu puteau face mare lucru împotriva scuturilor solide şi platoşelor rezistente ale adversarilor Dyonisios, aflat pe aripa stângă, în fruntea soldaţilor din compania sa, ucise dintr-o singură lovitură de lance o căpetenie maură aflată în faţa sa - un berber din Atlas, cu părul roşcat şi ochii de un albastru strălucitor - străpungându-l cu sabia şi pe aghiotantul care se repezise să-l răzbune pe comandantul său Deşi trupele inamice din faţa sa începeau să şovăie, el continua să strige la oamenii săi: „Rămâneţi în rânduri, băieţi! Păstraţi formaţia!”, bătând cu vârful lăncii în scuturile celor care se avântau prea mult şi făcându-i astfel să se retragă alături de ceilalţi Rezistenţa armatei cartagineze, care se aştepta să aibă în faţă nişte oameni disperaţi şi sleiţi de puteri, slăbi treptat în această ciocnire cu hopliţii syracuzani, tari ca stânca, şi, când comandantul lor căzu şi fu zdrobit sub tălpile inamicilor, cartaginezii începură să se risipească în toate părţile Diocles, sigur de-acum de victorie, porni cu oamenii săi în urmărirea fugarilor, fără a se mai îngriji de păstrarea aceleiaşi formaţii de luptă Hymerienii mai ales, care cu fiecare duşman ucis vedeau crescând speranţa de salvare a oraşului lor, erau cei mai înverşunaţi, uitând de prudenţă şi de disciplină Îmbătaţi de victorie, nu observară că Hannibal din Ghiskon îşi trimisese trupele să coboare de pe dealuri, atacându-i din flancul drept Cel care-şi dădu seama de pericol fu Dyonisios, care ordonă unui trompetist să sune retragerea Diocles, care considera că-i va fi uşor acum să cucerească tabăra inamică, porni înspre el, strigând furios: — Cine ţi-a dat voie să dai semnalul de retragere? Am să pun să te aresteze pentru nesupunere, am să Dyonisios nu-i mai lăsă timp ca să-şi termine fraza: îl lovi cu pumnul în faţă, apoi îndreptă vârful săbiei către beregata trâmbiţaşului care, de teamă, încetase să mai sufle în instrumentul său, şi-i ordonă calm: — Sună! Trâmbiţa începu din nou să dea semnalul de retragere şi ceilalţi trâmbiţaşi făcură şi ei la fel Războinicii încercară să refacă formaţiile de la început, alergând înspre steagurile pe care Dyonisios le adunase în mijlocul câmpiei, apărate de oamenii săi, dar mulţi dintre greci fură încercuiţi şi ucişi de duşmani, înainte de a se putea salva în interiorul falangelor Diocles, dându-şi seama şi el de dezastrul care se producea, începu să se agite ca să salveze ce mai putea fi salvat şi după o vreme reuşi să pună trupele în formaţie compactă şi să se retragă înspre oraş Locuitorii Hymerei, care la început se bucuraseră din plin pentru victoria asupra duşmanilor, asistaseră neputincioşi de pe meterezele cetăţii la capcana pusă la cale de Hannibal şi la masacrarea fiilor oraşului Când armata reveni dincolo de ziduri, trecând prin poarta de răsărit, se repetă sfâşietorul spectacol dintotdeauna al întoarcerii soldaţilor de pe câmpul de luptă: taţi, mame, soţii şi logodnice se îmbulzeau de-a lungul străzilor, căutând îngrijoraţi din priviri să-i revadă pe cei dragi Şi era îngrozitor de văzut cum de pe chipurile acelor oameni speranţa dispărea, pe măsură ce supravieţuitorii treceau prin faţa lor, cu coifurile în mâini pentru a putea fi recunoscuţi, disperarea unora contrastând cu bucuria altora care-şi revedeau întorcându-se nevătămat un fiu sau un soţ Comandanţii de batalioane făcură apelul în agora şi magistraţii oraşului numărară în cele din urmă trei mii de luptători căzuţi pe câmpul de luptă Floarea tineretului fusese secerată şi trupurile acelor băieţi zăceau împrăştiate pe câmp, la cheremul barbarilor şi al câinilor La fiecare nume rostit fără răspuns, se auzea ridicându-se un vaiet şi bocetele mamelor se uneau într-un cor lugubru În multe cazuri, erau daţi dispăruţi atât tatăl, cât şi fiii, astfel încât familii întregi rămâneau pentru totdeauna fără urmaşi Lipseau la apel şi trei sute cincizeci de soldaţi dintre cei veniţi de la Syracuza Dyonisios se oferi voluntar să se ducă în tabăra duşmană pentru a trata eliberarea prizonierilor, dacă ar fi existat, şi un armistiţiu pentru adunarea morţilor Diocles, deşi îl ura de moarte, fu nevoit să ia act de curajul ofiţerului şi aprobă misiunea lui Tânărul ieşi pe poarta de răsărit, însoţit de doi dintre magistraţii oraşului, călări, fără arme şi cu capul descoperit, dar purtând platoşă şi jambiere Se îndreptară spre locul în care Hannibal din Ghiskon pusese să-i fie înălţat un cort în plină câmpie şi acolo, aşezat pe un jilţ înalt, împărţea daruri acelora dintre mercenarii săi care se distinseseră în luptă Generalul cartaginez îl primi cu dispreţ şi, înainte ca solul să poată vorbi, îi comunică printr-un tălmaci că nu avea de gând să discute despre nici un armistiţiu, că se afla acolo ca să răzbune soarta strămoşului său Hamilcar şi că nu va avea linişte până când nu va nimici neamul celor din Hymera Dyonisios se apropie cât putu de mult şi, arătând cu mâna către câmpul de luptă, spuse: — Acolo, printre morţii aceia, se află şi patru prieteni şi camarazi de-ai mei Trebuie să le iau trupurile de acolo: între noi era acest legământ Dacă îmi vei permite măcar acest lucru, eu am să-ţi cruţ viaţa atunci când va veni clipa aceea Lui Hannibal nu-i venea să-şi creadă urechilor când tălmaciul îi traduse spusele grecului — Tu tu să-mi cruţi mie viaţa? spuse el, izbucnind în râs — Aşa am să fac, întări Dyonisios, fără să clipească — Îmi pare rău, răspunse generalul, dar nu pot face excepţii Să fii mulţumit că te poţi întoarce teafăr şi nevătămat în oraş Vreau ca locuitorii să afle din gura ta ce îi aşteaptă — Dacă-i pe-aşa, spuse Dyonisios, află că vei avea parte de un sfârşit ruşinos Cine nu are milă de morţi, nu merită milă din partea celor vii Rămâi sănătos Încălecă şi porni înapoi, ca să le comunice oamenilor că misiunea sa nu dăduse rezultate Găsi oraşul în fierbere, pradă unei agitaţii generale Câţiva trecători chiar îl ocărâră cu furie — Trădătorilor! Laşilor! — Ce-i cu ăştia, ce i-a apucat? îi întrebă Dyonisios pe cei doi magistraţi care îl însoţeau, dar ei ridicară din umeri, neştiind cum ar putea explica un asemenea comportament — Nu-i lua în seamă, spuse un alt trecător Nu mai sunt în toate minţile Războiul este ceva tare urât Dyonisios nu răspunse, dar era sigur că în lipsa lui se întâmplaseră unele lucruri ciudate şi gândul acesta i se adeveri când ajunse la cartierul general din apropierea agorei Comandanţii hymerieni ieşeau din clădire chiar în clipa aceea, înjurând furioşi — Ce s-a întâmplat? Vorbiţi! — Întreabă-l pe comandantul tău! îi răspunse unul dintre ei şi se îndepărtă De furioşi ce erau, nici măcar nu-l mai întrebaseră cu ce rezultat se întorcea din misiune Îl găsi pe Diocles înconjurat de bătrânii oraşului, care făceau mare larmă, strigând şi rugându-se de el — Ce se întâmplă aici? întrebă din nou Dyonisios, de data aceasta pe un ton poruncitor Recunoscându-l, unul dintre bătrâni se apropie şi spuse: — Comandantul tău a ordonat evacuarea oraşului — Ce? exclamă Dyonisios, peste măsură de surprins Ce-ai spus? — Ai auzit bine, interveni Diocles Oraşul trebuie evacuat — Eşti nebun Nu poţi face aşa ceva — Sunt comandantul tău şi trebuie să mă respecţi! strigă Diocles, ieşindu-şi din fire Pe pometele lui drept se vedea bine vânătaia de la pumnul pe care-l primise chiar în dimineaţa aceea — Trebuie să meriţi să fii respectat, îi replică Dyonisios Oamenii ăştia au luptat cu un curaj supraomenesc: merită să fie ajutaţi şi noi încă mai putem face asta Hannibal a pierdut de cel puţin două ori mai mulţi oameni decât noi Îi putem chema pe soldaţii de pe corăbii şi atunci — N-ai înţeles: flota lui Hannibal a pornit către Syracuza Trebuie să ne întoarcem imediat după ce i-am dus într-un loc sigur pe toţi cei care pot să meargă Dyonisios îl privi ţintă, cu o expresie neîncrezătoare — Cine ţi-a spus asta? Cine? Diocles păru să şovăie câteva clipe, după care răspunse: — Cineva care a venit aici în timp ce tu erai plecat — Cineva? Ce înseamnă acest „cineva”? L-ai văzut? Ai vorbit cu omul acela? Ştii cum îl cheamă? Îl cunoaşte cineva de pe aici? Diocles vru să-l facă să înceteze cu toate acele întrebări atât de directe — Nu sunt obligat să-ţi dau ţie seama de hotărârile pe care le iau Îmi eşti subordonat, strigă el, şi trebuie doar să-mi execuţi ordinele Dyonisios se apropie şi mai mult — Da, sunt un subaltern, aici, în vreme de război şi prin legile militare, dar, o dată întorşi la Syracuza, voi deveni din nou cetăţean liber: şi, dacă tu mă poţi acuza că ţi-am dat un pumn în faţă, eu te pot acuza de înaltă trădare în faţa Adunării Şi te asigur că toţi camarazii mei vor depune mărturie în sprijinul acestei acuzaţii Diocles îşi stăpânea cu greu mânia — Oraşul nu mai poate fi apărat, înţelegi asta? Am pierdut o treime din oameni şi poate fi perfect adevărat că flota lui Hannibal se îndreaptă spre Syracuza, profitând de absenţa noastră din oraş Toată lumea spune aşa ceva şi nu se poate să nu fie adevărat — Îţi iei o răspundere uriaşă, răspunse Dyonisios Soarta oraşului şi sângele oamenilor acestora vor cădea asupra ta Se răsuci pe călcâie şi dădu să plece, dar Diocles îl opri — Aşteaptă Nu pleca, îţi ordon Şi voi, ascultaţi-mă Chemaţi-i pe comandanţi şi convingeţi-i să urmeze planul meu O să vă daţi seama singuri că este singurul lucru pe care-l putem face în situaţia asta Trecură câteva ore până când comandanţii hymerieni se lăsară convinşi să se întoarcă la cartierul general Dyonisios şi ceilalţi ofiţeri syracuzani erau de asemenea de faţă, aşa că Diocles începu să vorbească — Ştiu ce simţiţi Ştiu că aţi jurat să apăraţi oraşul până la ultima suflare, dar gândiţi-vă, vă rog să staţi puţin să vă gândiţi: la ce ar putea servi sacrificiul vostru? Ce rost ar avea să vă daţi vieţile, dacă nu veţi fi în stare să le salvaţi în felul acesta pe acelea ale soţiilor, părinţilor şi copiilor voştri? Aşa că ascultaţi-mă Ascultaţi planul pe care l-am pregătit în trei etape În noaptea aceasta va fi lună nouă: la adăpostul întunericului vom urca femeile şi copiii pe corăbiile noastre, care îi vor duce la Messene şi-i vor debarca acolo sub protecţia unei unităţi de infanterie marină A doua etapă: un alt grup va veni cu noi către Syracuza pe uscat, pe ţărmul mării, de-a lungul dunelor care ne-au ascuns vederii atunci când am intrat în cetate A treia etapă: flota se va întoarce înainte de revărsatul zorilor şi-i va lua pe cei care au mai rămas Dacă s-ar întâmpla să existe cineva care nu va mai avea loc pe corăbii, atunci se va face nevăzut prin câmpie sau va căuta să ajungă în urma noastră la Syracuza, unde va primi ajutor Când Hannibal va ordona asaltul decisiv, va găsi oraşul pustiu În sala de consiliu se lăsă o tăcere de moarte şi nimeni nu mai îndrăzni să scoată vreo vorbă: gândul de a-şi părăsi oraşul în care se născuseră şi trăiseră era pentru ei mai îngrozitor decât moartea La un moment dat, unul dintre cei de faţă se ridică şi vorbi în numele tuturor — Ascultă-ne acum şi pe noi, syracuzanule Ne-am hotărât să rezistăm cu orice preţ, deoarece barbarul acela de dincolo de ziduri este o fiară însetată de sânge care a jurat să ne distrugă pentru o vină pe care nu o avem noi Ne-am pregătit să luptăm, pentru că voi ne-aţi promis că o să ne veniţi în ajutor, dar acum ne obligaţi să ne dăm bătuţi, ştiind bine că singuri nu vom putea rezista cu nici un chip Planul acesta este nebunesc şi tu ştii bine asta Acolo, pe mare, ai douăzeci şi cinci de corăbii şi, desigur, nu sunt vase comerciale Sunt nave de război Cum crezi că ar putea transporta atâta lume? Ştii bine că mulţi vor rămâne aici, lipsiţi de apărare şi vor avea parte de un sfârşit înspăimântător Noi îţi cerem totuşi să-ţi schimbi planurile şi să rămâi aici, împreună cu soldaţii tăi ca să luptaţi alături de noi Vom repara spărtura din ziduri şi vom lupta până la ultima picătură de sânge, până la ultima suflare N-o să-ţi pară rău dacă vei rămâne Noi te rugăm fierbinte să rămâi Pe toţi zeii, nu ne părăsiţi! — Îmi pare rău, răspunse Diocles, dar oraşul nu mai poate fi apărat Duceţi-vă fiecare pe la casele voastre, adunaţi femeile şi copiii Nu mai avem mult timp: mai este puţin şi se întunecă — Trădătorilor! se auzi o voce — Laşilor! răsună alta Dar Diocles nu mai spuse nimic şi se îndepărtă în direcţia porţii de răsărit Dyonisios simţea cum vorbele acelea parcă îi ardeau pielea, dar el nu putea să facă sau să spună ceva Îndată după lăsarea nopţii, începu tristul refugiu Femeile nu se puteau despărţi de soţii lor, copiii plângeau disperaţi, strigându-şi părinţii, aşa că fu nevoie să fie luaţi chiar cu forţa pentru a-i face să pornească la drum Dyonisios avu misiunea de a-i conduce până pe plajă şi a-i urca la bordul corăbiilor Restul armatei syracuzane, numărând cam o mie de soldaţi, porni în marş de-a lungul ţărmului, la adăpostul dunelor, încercând să se îndepărteze cât mai mult de zidurile cetăţii acum condamnate la pieire Soldaţii mergeau în tăcere, astfel încât putură auzi toată noaptea plânsetele sfâşietoare ale femeilor şi copiilor care-şi părăseau locurile natale Flota ajunse pe la ora a treia din noapte pe teritoriul din jurul Messenei Dyonisios îi debarcă pe refugiaţi împreună cu un detaşament de cinzeci de soldaţi cu ordinul de a-i escorta până în oraş El, împreună cu puţini alţii se întoarse, deseori dând ajutor vâslaşilor, pentru a ajunge la Hymera înainte de a se face lumină Din păcate, un vânt puternic dinspre apus îi întârzie mult, în ciuda eforturilor susţinute ale echipajelor, astfel încât, atunci când ajunseră în sfârşit să vadă cetatea părăsită, fură nevoiţi să asiste la un spectacol îngrozitor Hannibal ordonase ca, în cel mai mare secret, să se sape o a doua galerie, care făcu să se prăbuşească o porţiune uriaşă din ziduri chiar sub ochii marinarilor syracuzani ce tocmai atunci îşi făceau apariţia în golful din dreptul oraşului Mercenarii cartaginezi năvăliră în interiorul oraşului, măcelărindu-i pe toţi cei ce le ieşeau în cale şi luând nenumăraţi prizonieri Tulburat peste măsură de cele văzute, Dyonisios alergă către amiralul aflat la pupa navei pe care se afla şi el — Repede, să acostăm, îi spuse el, şi să-i debarcăm pe toţi oamenii pe care-i avem Barbarii sunt ocupaţi acum cu scotocitul caselor şi cu jefuitul lor: dacă îi atacăm în forţă, putem răsturna situaţia în favoarea noastră şi Amiralul îl întrerupse cu un gest — Nici nu mă gândesc: ordinele pe care le-am primit sunt de a salva populaţia, după care trebuie să mă înapoiez câte de repede pot la Syracuza, şi nu de a angaja o altă luptă Şi, din păcate, aici nu mai poate fi salvat nimeni Sunt pierduţi, nu mai putem face nimic pentru ei Se întoarse către cârmaci Prora către răsărit, ordonă, şi înălţaţi pânzele Pornim către strâmtori Uriaşa corabie cu trei rânduri de vâsle făcu un ocol larg către nord, înainte de a se îndrepta spre Messene, iar celelalte o urmară una câte una, navigând de-a lungul coastei Infanteriştii de la bordul lor încercară să-şi dezlipească privirile de la ţărmul din apropiere, dar vântul le aduse în continuare în urechi, deşi înăbuşite de distanţă, strigătele disperate ale oamenilor rămaşi acolo Prizonierii, în număr de trei mii, fură torturaţi unul câte unul, în cele mai cumplite moduri, fără a se ţine seama de vârstă sau de sex, după care fură căsăpiţi pe lespedea de piatră pe care, după cum spuneau ei, îşi sfârşise zilele conducătorul cartaginez Hamilcar Zidurile fură dărâmate, oraşul distrus, iar templul Victoriei, înălţat pentru a aminti de marea bătălie victorioasă purtată în urmă cu şaptezeci şi doi de ani împotriva cartaginezilor, fu complet ras de pe suprafaţa pământului Hymera pieri astfel, la două sute treizeci şi nouă de ani de la întemeiere La sfârşit, mulţumit de răzbunare şi de victorie, ducând cu el o pradă uriaşă, Hannibal se întoarse la Palermo, unde îl aşteptau navele sale pentru a-l duce înapoi în Cartagina Ameninţarea flotei cartagineze asupra Syracuzei nu existase niciodată decât în imaginaţia şi în laşitatea comandanţilor supremi care lăsaseră să piară şi Selinuntes, netezind calea barbarului către inima Siciliei Filistos se opri din dictare şi scribul puse tocul la locul său, alături de călimară — Ajunge pentru astăzi, spuse el Am povestit chiar prea multe întâmplări triste Servitorul făcu o plecăciune şi ieşi din cameră Filistos se apropie de sulul de papirus pe care cerneala încă nu se uscase şi-şi lăsă privirea să alunece peste cele câteva rânduri în care încăpuse mărturia despre martiriul uneia dintre cele mai frumoase şi mai glorioase cetăţi din Apusul grecesc Oftă îndurerat şi-şi trecu palma mâinii drepte peste frunte, ca şi cum ar fi vrut să potolească forţa distrugătoare a acelor imagini De la fereastră putea vedea o navă militară intrând în portul dinspre miazănoapte şi, la scurt timp după aceea, îi zări pe marinari aruncând o parâmă pentru acostare Soarele cobora la orizont, făcând să strălucească frontonul templului Athenei din Ortigia, iar ţipetele albatroşilor se uneau cu cele ale rândunelelor care se întorceau la cuiburile lor de sub acoperişul marelui sanctuar Chemă un sclav — Du-te fuga în port şi vezi ce veşti aduce nava aceea care acostează în clipele astea, apoi vino numaidecât să-mi spui ce ai aflat Servitorul ieşi în fugă din cameră şi Filistos continuă să se plimbe înainte şi înapoi prin birou, gândindu-se la ce se putuse întâmpla cu Dyonisios, de la care nu mai primise de mult timp nici o veste Aflând de masacrul petrecut la Hymera, lumea din oraş fusese tulburată la culme, iar sosirea lui Diocles aducând cu el mii de fugari disperaţi care se adăugau la supravieţuitorii din Selinuntes, găzduiţi şi ei în Agrigent, făcuse ca locuitorii să fie cuprinşi de o stare apăsătoare de nelinişte Până cu doar câteva luni în urmă, Cartagina era pentru ei doar un oraş îndepărtat care îşi avea o mică bază pe o insuliţă la apus de Sicilia Acum, devenise o prezenţă ameninţătoare, gata să se năpustească asupra lor, un monstru care înghiţea cetăţile greceşti una după alta, făcând să dispară şi populaţia acestora În afară de aceasta, faptul că Diocles părăsise pe pământ străin trupurile neînsufleţite ale războinicilor syracuzani şi ale aliaţilor răpuşi în luptă sub zidurile Hymerei, provocase o durere adâncă şi o mare dezamăgire în sute de familii din oraşul în care aproape toţi oamenii se cunoşteau între ei Mulţi erau şi cei dispăruţi, iar Filistos se întreba dacă printre ei nu se afla cumva şi Dyonisios Era unul dintre cei mai puternici şi curajoşi războinici, întotdeauna primul care încrucişa sabia cu duşmanul şi ultimul care părăsea câmpul de luptă: oameni ca el erau întotdeauna cei mai expuşi unor lovituri ale destinului Servitorul se întoarse după asfinţitul soarelui, aducând un mesaj important — Unul dintre ofiţerii care s-au îmbarcat pe corabie face parte din Frăţie şi trebuie să-ţi vorbească între patru ochi sub porticul templului lui Apollo, când se va da semnalul pentru primul schimb al oamenilor de pază — Şi tu ce i-ai răspuns? întrebă Filistos — Cunoscându-te prea bine, stăpâne, i-am spus că vei fi acolo şi că, dacă nu, mă vei trimite în orice caz pe mine ca să fixezi o altă întâlnire — Bravo, ştiam eu că mă pot baza pe tine Adu-mi acum mantia şi du-te la bucătărie ca să mănânci — Nu vrei să vin şi eu, stăpâne, ca să-ţi luminez drumul cu felinarul? Peste puţin timp o să fie întuneric beznă — Nu, n-are importanţă O să mă mulţumesc cu lumina de la lună Ieşi din casă, îndată ce auzi semnalul de trâmbiţă care anunţa de pe ziduri începerea primului schimb de pază, străbătu digul care unea Ortigia de uscat şi se afundă pe străduţele strâmte şi întortocheate ale oraşului vechi Ajuns în apropierea pieţei templului, privi cu atenţie porticul, dar nu zări pe nimeni Mai aşteptă câteva clipe în umbra zidurilor, înainte de a porni din nou, apoi traversă piaţa aproape pustie şi urcă treptele largi care duceau către porticul din faţa templului După câteva clipe, un bărbat apăru din spatele unei coloane şi veni în întâmpinarea lui — Tu eşti Filistos? întrebă omul — Da, eu sunt Dar tu cine eşti? — Mă cheamă Cabrias Sunt din Frăţie şi-l cunosc pe Dyonisios, răspunse bărbatul şi-i arătă încheietura mâinii, acolo unde se vedea o brăţară din piele care avea gravată pe ea silueta unui delfin Filistos îşi ridică mâneca tunicii şi-i arătă celuilalt o brăţară la fel — Am un mesaj din partea lui Dyonisios, continuă Cabrias — Te ascult — Îţi transmite că este sănătos, dar că ar fi preferat să moară decât să fie de faţă la o asemenea nenorocire — Îl înţeleg foarte bine Altceva? — Se află la Messene, dar nu are de gând să se întoarcă la Syracuza şi te roagă să-l ajuţi — Spune mai departe — Are nevoie de bani — Îmi închipuiam eu, aşa că i-am şi adus cu mine, spuse Filistos, ducând mâna la punga pe care o avea atârnată la cingătoare — De asemenea, doreşte ca tu să transmiţi scrisoarea aceasta unei fete pe nume Aretis, care se află la Agrigent, în casa lui Tellias, adăugă omul, dându-i o mică teacă, de formă cilindrică, din piele — O s-o primească peste cel mult trei zile — Dacă fata va hotărî să rămână la Agrigent, te poţi întoarce acasă fără nici o grijă Dacă, însă, ea ar dori să pornească la drum, Dyonisios te roagă, în numele prieteniei care vă leagă, să-i găseşti o escortă, ca să nu păţească nimic în timpul călătoriei — Spune-i să fie liniştit: o să mă ocup eu însumi de toate acestea Îi dădu banii şi vru să plece — Mai este şi altceva, mai spuse omul şi-i făcu semn să se apropie mai mult — Te ascult, răspunse Filistos, nu fără o oarecare îngrijorare — Hermocrates a debarcat ieri noapte la Messene cu zece corăbii de război şi câteva sute de mercenari — Vorbeşti serios? întrebă Filistos, parcă nevenindu-i să creadă — Este întru totul adevărat şi acesta este motivul pentru care Dyonisios nu vrea încă să se întoarcă Trebuie să transmiţi aceasta tuturor camarazilor din Frăţie şi să le spui să fie pregătiţi Şi, dacă va fi cazul, chiar să acţioneze — Chiar să acţioneze repetă Filistos şi se gândi că mulţi tineri, membri ai acelei societăţi secrete, nu aşteptau decât un semnal pentru a porni la luptă alături de Dyonisios Ascultă adăugă după câteva clipe, dar omul, care-i spusese că se numeşte Cabrias, se făcuse deja nevăzut V Dyonisios către Aretis, te salut! Ceea ce am văzut şi am auzit în ultima vreme nu poate fi descris în cuvinte În parte, o să afli despre toate acestea de la persoana care îţi va aduce scrisoarea mea, restul ţi-l voi spune, sper, chiar eu Ceea ce vreau să ştii este că niciodată în viaţă n-am trecut prin asemenea clipe de groază şi n-am îndurat o asemenea umilinţă Dezastrul de la Selinuntes, la care ai asistat tu însăţi, s-a repetat chiar mai înfricoşător şi crud, prin căderea şi distrugerea Hymerei În toată nenorocirea şi ruşinea care ne apasă, un singur lucru ne poate reda speranţa: la Messene se adună în momentul acesta corăbii şi luptători, toţi cei care sunt cu adevărat convinşi să răzbune masacrele comise de barbari Eu m-am alăturat acestor oameni, împreună cu un grup de elită al Frăţiei şi sunt gata să îndeplinesc pentru ea orice misiune ar vrea să-mi încredinţeze Îmi dau seama că, în felul acesta, nu voi mai avea nici o posibilitate de a mă afirma în oraşul meu, de a-mi făuri un viitor, ca om politic sau ca simplu cetăţean Cu toate acestea, te chem să vii alături de mine, să-ţi uneşti soarta cu a mea, să devii soţia mea Aşa cum am spus, nu-ţi pot oferi altceva decât pe mine însumi şi s-ar putea ca o femeie cu capul pe umeri să refuze propunerea unui om ca mine, fără averi, pe care nu-l aşteaptă, poate, nimic altceva decât o viaţă în exil Dar eu sper că nu vei judeca doar cu capul, ci şi cu inima şi că vei porni la drum ca să vii lângă mine Persoana care îţi va aduce scrisoarea mea este gata să facă totul pentru ca drumul tău până aici să fie cât mai lesnicios şi sigur, date fiind condiţiile destul de tulburi Dacă, însă, vei hotărî să nu accepţi propunerea mea, nu te voi condamna şi nu va trebui să te simţi datoare faţă de mine Ceea ce am făcut pentru tine, aş fi făcut pentru oricine s-ar fi aflat într-o situaţie ca a ta Aş vrea să ştii că în tot acest timp în care am fost departe, m-am gândit mereu la tine şi că voi sta ca pe ghimpi până când te voi revedea Aretis răsuci la loc papirusul şi-l privi atent pe omul din faţa ei — Dar eu te-am mai văzut cândva, spuse ea Bărbatul zâmbi — Sigur că da, în satul acela dintre Heracleea şi Agrigent Dyonisios abia te găsise Erai într-o stare de plâns Acum arăţi mult mai bine — Cum te numeşti? — Filistos, îi răspunse tânărul — Şi eşti prietenul lui Dyonisios? — Mai mult decât prieten, l-aş urma şi în iad dacă ar fi nevoie Atunci, ce ai de gând să faci? — Voi pleca la Messene — Aşa speram şi eu, aşa că am pregătit totul pentru drum Când ai vrea să pleci? — În clipa asta, răspunse fata — Chiar acum? întrebă, uluit, Filistos — La Messene mă aşteaptă bărbatul pe care mi l-am visat dintotdeauna Ce rost ar mai avea să aştept? — Dar eu? se auzi o voce din spatele său Eu nu contez deloc? — Tellias! exclamă fata, ridicându-se şi alergând în întâmpinarea lui Ştii cât de mult te iubesc, chiar dacă m-ai ţinut tot timpul închisă în gineceu — Şi ce, de asta vrei să pleci acum? spuse Tellias, zâmbind cu simpatie Dar Dyonisios te-a lăsat în grija mea, aşa că te-am ţinut sub supraveghere, ca pe un cireş copt — Cred că putem să plecăm mâine, spuse Filistos Vom pleca pe mare, cu aceeaşi barcă în care am fost adus eu până aici Este mult mai sigur, dar trebuie să aşteptăm lumina zilei şi un vânt favorabil — Ştii mai exact ce s-a întâmplat la Hymera? întrebă Tellias — Doar din auzite, răspunse Filistos, şi este de ajuns ca să pună în umbră dezastrul de la Selinuntes Aretis lăsă capul în jos Se ruşina pentru că se bucurase atât de mult la gândul că-l va întâlni din nou pe Dyonisios, şi-şi aducea aminte de mulţimea nefericiţilor pe care războiul o lăsase în urmă, de doliul nesfârşit îndurat de oameni apropiaţi de ea prin sânge, limbă, obiceiuri şi tradiţii Tăcea şi Tellias, astfel că se puteau auzi cântecele şi chiuiturile unui grup de băieţi şi fete care însoţeau o mireasă la casa mirelui, dar nu lipseau nici strigăturile fără perdea ale ştrengarilor din urma alaiului — Întotdeauna este câte cineva care petrece în oraşul acesta, cugetă Tellias, oftând Se petrece din motive religioase, dacă recolta a fost îmbelşugată şi chiar dacă a fost rea, pentru că ar fi putut să fie şi mai rea; se petrece la naşterea unui copil, dar şi a unui mânz, la logodne şi la nunţi, la victoria în întreceri atletice şi chiar la funeraliile cuiva: cei rămaşi în viaţă trebuie să se consoleze cumva pentru dispariţia unei persoane dragi — Nu văd nimic rău în asta, spuse Filistos Agrigentul este un oraş bogat: oamenii au chef să se bucure de viaţă — S-ar putea să fie şi asta, dar câteodată eu am impresia că ar mai fi vorba şi despre altceva Este ca şi cum ar avea presimţirea unui sfârşit de care nu pot scăpa — Ce tot spui, Tellias! îl mustră fata Dacă barbarii ne-au învins, asta s-a întâmplat doar pentru că ne-au luat prin surprindere Acum, toată lumea s-a pregătit şi este gata să se apere Nici Filistos şi nici Tellias nu mai spuseră nimic şi în tăcerea serii se auzi imnul nupţial care era intonat acum de un cântăreţ singuratic de pe colina templelor şi, purtat de briza mării, se răspândea în vale până la agora Soţia lui Tellias apăru ceva mai târziu, coborând pe scară — Veniţi, spuse ea, veniţi să vedeţi un spectacol minunat Se ridicară cu toţii şi urcară pe terasa de la etaj, de unde se puteau vedea aproape tot oraşul şi minunatele temple care se înălţau pe deal, de-a lungul zidurilor cetăţii În clipele acelea, pe la jumătatea pantei, chiar în faţa casei mirelui, se aprinsese un foc mare Şi, la puţin timp după aceea, parcă ascultând de un semnal, alte focuri se aprinseseră în mai multe locuri, atât în susul, cât şi în josul dealului şi chiar pe acropole sau la baza zidurilor Era o privelişte minunată care tăie respiraţia privitorilor Focurile continuau să se înmulţească, până când păru că întregul oraş căzuse pradă flăcărilor — Faillos din Megara, tatăl miresei, a dăruit câte o legătură mare de lemne tuturor negustorilor din oraş, le explică femeia, cu ordinul de a aprinde focurile la semnalul său, exact în clipa în care mirele îşi duce aleasa inimii în camera nupţială Focurile acelea sunt ca o urare de dragoste arzătoare şi de nestins Aretis îşi roti privirile de jur împrejur, ca să admire neobişnuitul spectacol şi se simţi cuprinsă de o durere sfâşietoare Tellias o privi pe soţia sa, apoi pe Aretis, care avea ochii plini de lacrimi şi clătină din cap, mormăind: — Ah, femeile astea! Dar se vedea bine că nu chiar la asta se gândea şi că îi treceau prin minte tot felul de gânduri îngrijorătoare Filistos îl luă de braţ, spunându-i: — Am auzit că în casa ta se poate bea cel mai bun vin de Agrigent, dar până acum n-am gustat nici o picătură — Ah, da, sigur că da, răspunse Tellias, tresărind Hai să le lăsăm pe femei să se bucure de spectacolul acestei petreceri, iar noi să mergem să desfundăm o amforă din vinul acela grozav Am putea lua cina în grădină La vremea asta mi se pare că este foarte plăcut afară Se aşezară amândoi sub portic şi, în aşteptarea cinei, stăpânul casei porunci să se aducă o cană din cel mai bun vin Filistos îl privea, pe când examina culoarea şi buchetul preţioasei licori, făcând-o să se rotească pe fundul unei cupe de mare fineţe, o adevărată lucrare veche de artă, decorată cu siluete negre de satiri care dansează Şi, când Tellias o ridică pentru a închina în onoarea oaspetelui, se vedea din fiecare mişcare a sa că aprecia în cel mai înalt grad roadele civilizaţiei Servitorii aduseră mesele cu pâine proaspătă, carne şi legume, şi cei doi bărbaţi începură să mănânce — N-ar trebui să-ţi faci griji, spuse Filistos, după ce băuse şi el câteva înghiţituri de vin — De fapt, nu-mi fac griji Doar că nu-mi place ideea că o să mă despart de fata asta: este o dulceaţă, o minune O să-mi lipsească sinceritatea ei, spontaneitatea, farmecul cu care i-a cucerit pe toţi Ai văzut mai devreme cum a intervenit într-o chestiune de politică, lucru nu prea obişnuit pentru o femeie şi, cu atât mai puţin, pentru o fetişcană ca ea — Nu ai copii, Tellias, nu-i aşa? — Nu, aşa este, nu am — Mare păcat Ai fi fost un părinte minunat — Ba nu, nici vorbă I-aş fi obişnuit la rele, cum am obişnuit-o pe obraznica aia mică Mai bău o înghiţitură de vin şi începu să mănânce cu poftă După ce terminară ce era pe masă, mai ceru să i se aducă ouă fierte, brânză şi măsline — Mănânc prea mult, oftă el Şi mă îngraş din ce în ce mai tare — Dar nu asta te îngrijorează, dacă am înţeles eu bine — Cartaginezii se vor întoarce — Nu cred De ce ar face-o? S-au răzbunat, au luat o pradă bogată Sunt negustori, vor să se întoarcă la afacerile lor şi abia aşteaptă să le dea drumul tuturor mercenarilor Îi costă exagerat de mult — Şi Agrigentul a devenit acum o cetate de graniţă, continuă Tellias, de parcă nici n-ar fi auzit ceea ce spusese Filistos — Asta nu înseamnă că vor ataca din nou — Ba da, o vor face Spune-mi, după părerea ta, ce face Dyonisios acolo, la Messene? — Îi ajută pe refugiaţi, aşa cum a făcut-o mereu — Poate, dar cu siguranţă va avea necazuri Umblă vorbe pe aici că mulţi dintre supravieţuitori se organizează ca să contraatace Şi, dacă vor face aşa ceva, poţi fi sigur că Dyonisios va fi alături de ei Este o minte înfierbântată, un visător, un cutezător, adică unul care nu se simte bine dacă stă deoparte — Un curajos, un idealist, un patriot, poate un erou? — În orice caz, cartaginezii vor reacţiona dacă vor fi provocaţi — N-ar fi exclus, într-adevăr, dar nu este absolut sigur că aşa se va întâmpla După cum ţi-am spus, războaiele costă o groază de bani — Când vrei să plecaţi mâine? întrebă Tellias — Devreme, la revărsatul zorilor — Foarte bine O să mă trezesc şi eu, deşi nu-mi plac despărţirile Am poruncit să ţi se pregătească patul Servitorii te vor conduce cu o lampă Noapte bună — Noapte bună, Tellias, răspunse Filistos, ridicându-se şi urmându-l pe servitorul care trebuia să-l conducă în camera sa Tellias rămas singur sub portic, privind în tăcere focurile nupţiale care se stingeau unul după altul, până când întregul oraş se cufundă cu totul în beznă Îşi luară rămas bun în pragul casei, şi Aretis înlănţui cu braţele gâtul lui Tellias şi apoi al soţiei sale, de parcă n-ar mai fi vrut să se despartă de ei cu nici un chip — Dacă mi-aţi putea vedea sentimentele, le spuse ea, v-aţi da seama cât de mult vă iubesc şi cât de recunoscătoare vă sunt, pentru că v-aţi purtat cu mine ca şi cu o fiică de-a voastră Aş da orice, ca să vă pot întoarce bunăvoinţa — Faptul că scap de tine este deja un dar nepreţuit: eşti o obraznică, o linguşitoare, o şmecheră începu să spună Tellias, ca să nu înceapă să plângă Aretis trecu atunci de la lacrimi la râs — Asta vreau şi eu să fac şi cât mai repede: rămâi cu bine, burtosule! — Mergi sănătoasă, copilă dragă, îi răspunse Tellias, cu ochii înotând în lacrimi — O să-ţi trimit veşti, îi spuse Filistos, luându-şi şi el rămas bun, după care o însoţi pe fată către poarta de miazăzi, care la ora aceea era deja deschisă Îşi continuară drumul, trecând printre marile monumente funerare de pe ambele laturi ale străzii Aretis i le arăta tovarăşului său de drum, vorbindu-i despre atleţi vestiţi, filosofi şi mari conducători care erau înmormântaţi acolo, lucruri pe care le învăţase în timpul şederii în oraş Întorcea mereu capul în urmă, ca să privească acropola luminată de primele raze ale soarelui, acoperişurile şi acroterele templelor de pe înălţimi, dincolo de ziduri, în vreme ce, de pe turnul cel mai înalt, o trâmbiţă saluta cu sunete ascuţite, parcă pline de bucurie, răsăritul soarelui Priveliştea deveni şi mai impresionantă când se îmbarcară pe navă şi aceasta începu să se îndepărteze de ţărm Templele de pe colină şi cel al Athenei din vârful acropolei se înălţară parcă deasupra oraşului, ca şi cum mâna unui zeu atotputernic le-ar fi adus mai aproape de cer Se putea zări înspre apus sanctuarul încă neterminat al lui Zeus, măreţul fronton cu siluetele unor personaje cuprinse de disperare, precum şi giganţii care susţineau pe umeri imensul acoperiş — Crezi că oraşul acesta ar putea fi cu adevărat în pericol? întrebă Aretis — Ca să spun drept, nu, nu cred, răspunse Filistos Agrigentul nu poate fi cucerit — Atunci, de ce este Tellias atât de îngrijorat? Filistos privi în altă parte, pentru ca fata să nu-i poată citi neliniştea din priviri — Nu-i făcea deloc plăcere că plecai, nimic altceva şi era îngrijorat doar pentru că o călătorie pe mare este întotdeauna plină de riscuri Aretis tăcu, privind cum cel mai frumos oraş construit vreodată de oameni se îndepărta încet şi cobora înspre crestele valurilor, pe măsură ce nava, purtată înainte de vânt, căpăta o viteză tot mai mare La un moment dat, spuse, ca şi cum ar fi vorbit cu ea însăşi: — O să-l mai vedem vreodată? De data aceasta, Filistos tăcu, prefăcându-se că nu auzise vorbele ei Ajunseră la Gela pe înserat, şi aruncară ancora la gura de vărsare a râului de la care îşi lua numele oraşul, înfăţişat pe monedele de argint bătute aici ca un taur cu chip de om Aşezarea fusese înălţată pe un masiv stâncos, care se întindea de la răsărit către apus şi era apărată de ziduri puternice, clădite din blocuri uriaşe de piatră cenuşie Era metropola de care aparţinea Agrigentul şi fusese întemeiată la rândul său de coloniştii din Rhodos şi Creta, cu aproape trei secole înainte De acolo era originar Gelon, cel care îi învinsese lângă Hymera pe cartaginezi, provocând ura înverşunată a acestora şi o sete de răzbunare capabilă să lovească peste timp, chiar şi după trei generaţii Acolo îşi dormea somnul de veci Eschil, marele poet tragic, şi Aretis vru să-i vadă mormântul, înainte de lăsarea întunericului Era o groapă modestă acoperită cu o lespede pe care scria doar: AICI ZACE ESCHIL, FIUL ATENIENEIEUPHORION, MORT LA GELA, CEA CU RECOLTE ATÂT DE BOGATE VITEJIA SA O POT ADEVERI PENTRU CĂ AU CUNOSCUT-O PERSANUL CEL CU PLETE ÎNCÂLCITE ŞI CODRUL SACRU DE LA MARATHON Aretis citi cu emoţie inscripţia — Nu se pomeneşte nimic despre gloria lui ca poet, ci doar despre aceea de luptător, comentă ea — Era un bărbat adevărat, cum numai pe vremea aceea se găseau, răspunse Filistos Asemenea oameni sunt foarte greu de găsit în zilele noastre A doua zi, în zori, porniră din nou la drum, după ce-şi completaseră rezervele de apă şi plutiră cu pânzele umflate de vânt către Kamàrina şi, în primele ore ale după-amiezii, putură vedea templul Athenei înălţându-se pe deasupra acoperişurilor de ţiglă roşie ale oraşului — Kamàrina a fost dintotdeauna în duşmănie cu Syracuza, chiar şi în timpul războiului cu atenienii, îi explică Filistos fetei care, rezemată de bordul corăbiei, privea cu atenţie oraşul strălucind sub razele soarelui — Oraşele grecilor sunt ca nişte cuiburi de pescăruşi, clădite pe stâncile ţărmurilor, spuse Aretis, şi în jurul lor sunt ţinuturi locuite de barbari care nu ne cunosc limba şi nici nu-i venerează pe zeii noştri Ar trebui ca toate aceste cetăţi să se unească şi să se ajute una pe alta, dar, din păcate, sunt deseori egoiste, câteodată chiar se duşmănesc de moarte între ele Îşi irosesc forţele în lupte fără sfârşit şi, atunci când apare la orizont adevăratul duşman, nici una nu este în stare să-l înfrunte şi să-l oprească Filistos rămase şi de data aceasta plăcut surprins de cuvintele fetei, care îl duceau cu gândul la o îndelungată obişnuinţă cu discutarea subiectelor de politică, lucru neobişnuit pentru o femeie Poate că tocmai acest aspect al personalităţii ei cucerise inima lui Dyonisios Răspunse: — Şi chiar faptul că iau fiinţă răspândite cam peste tot, adăpostind comunităţi venite dintr-o mulţime de locuri, le face să ajungă destul de greu măcar la o înţelegere, dacă nu chiar la o adevărată alianţă Se unesc doar atunci când însăşi existenţa lor este ameninţată de un pericol ca acesta, dar, deseori, este prea târziu Este trist că se întâmplă aşa, pentru că, atunci când toţi grecii din Sicilia au luptat împreună, au obţinut victorii de mare importanţă — Şi ce crezi, un asemenea lucru va mai fi posibil vreodată? — S-ar putea Pentru asta ar fi nevoie de un om care să-i convingă pe toţi, prin toate mijloacele, că unirea este neapărat necesară pentru a supravieţui La nevoie, ar trebui chiar să oblige oraşele să se alieze — Un asemenea om ar fi un tiran în propriul său oraş şi în celelalte, răspunse Aretis cu hotărâre în glas — Există momente în care se poate renunţa la o parte din libertatea proprie dacă este în joc însăşi viaţa şi existenţa unor întregi comunităţi, nu crezi? Şi există situaţii în care chiar poporul este acela care conferă unui om puteri excepţionale, dacă el este demn de aceasta — S-ar părea că tu ai în vedere pe cineva în mod special, când spui aceste lucruri, spuse Aretis, fără a-şi dezlipi privirile de la oraşul care se vedea tot mai mic în depărtare, pe deasupra valurilor înspumate — Ai perfectă dreptate Omul acela se află deja printre noi şi tu l-ai cunoscut — Dyonisios te gândeşti la Dyonisios? exclamă Aretis, întorcându-se de data aceasta cu faţa la tovarăşul său de drum Dar este absurd: el este doar ceva mai mult decât un tinerel — Vârsta nu are prea mare importantă; ceea ce contează este curajul, inteligenţa, dârzenia - şi el are în cel mai înalt grad aceste calităţi Nici n-ai idee ce influenţă are asupra oamenilor şi cât de mulţi sunt aceia care îl admiră şi sunt gata să facă orice le-ar ordona — Fii fără grijă, sunt foarte sigură de asta, răspunse Aretis, cu un zâmbet enigmatic Mai trecură două zile până când putură zări în depărtare Syracuza Acostară pe latura de miazăzi a Portului Mare Filistos trimise pe uscat doi oameni ca să cumpere de mâncare şi să ia apă, dar rămase la bord împreună cu fata, ştiind că Dyonisios dorea să i se asigure pasagerei o pază continuă, atentă şi prudentă Nu putu să nu observe că Aretis fusese foarte emoţionată când zărise din depărtare oraşul şi nu-şi putuse ascunde tulburarea care-o cuprinsese — Cunoşti pe cineva aici? o întrebă Filistos — Mi-am petrecut copilăria aici, spuse Aretis, încercând să-şi stăpânească emoţia — Chiar aşa? Atunci, înseamnă că s-ar putea să-i cunosc pe părinţii tăi — Nu cred, îi replică fata, după care se duse pe puntea de la pupa, ca pentru a întrerupe discuţia Filistos nu mai spuse nimic şi se ocupă de provizii Dădu ordin să se mănânce de seară la bord şi nimeni să nu mai coboare pe uscat Înainte de apusul soarelui, Aretis se apropie din nou de tovarăşul ei de drum — De aici se vede casa lui? întrebă ea Filistos zâmbi, arătând un punct în faţa lor — Uită-te într-acolo, mai sus de Acradina, unde este teatrul Aşa, acum urmează o linie imaginară până la cheiul de pe Ortigia Vezi terasa aceea cu flori şi boltă de viţă, cam pe la jumătatea distanţei? — O văd — Bun, aceea este casa lui — Acolo trăiesc părinţii lui? — Nu mai are părinţi Tatăl său, Hermocrit, a murit în timpul războiului cel mare, când atenienii asediau Syracuza Iar mama sa l-a urmat în scurtă vreme, din cauza unei boli incurabile La numai şaisprezece ani, a trebuit să aibă grijă de surorile lui mai mici care acum s-au măritat în alte oraşe, şi de fratele lui, Leptines Aretis nu mai întrebă nimic altceva şi rămase cu privirile aţintite asupra acoperişului din ţigle roşii, până când soarele dispăru dincolo de orizont Mai trecură două zile până zăriră în depărtare Etna, cu vârful încă acoperit de zăpadă, înalt, cu panaşul lui de fum ieşind din crater, străjuind un golf minunat şi o câmpie plină de măslini şi de podgorii, prin care începea să se vadă verdele crud de la primele frunze ale primăverii Pe ţărm, până la dealurile din depărtare, se întindea Naxos, prima colonie grecească din Sicilia, cu o mulţime de temple, dintre care cel mai înalt se afla în apropierea plajei, indicând locul în care puseseră piciorul pe uscat strămoşii emigraţi din Grecia, conduşi de căpetenia lor, Tucles Filistos îi explică fetei că în agora se afla altarul lui Apollo Cuceritorul, cel care îi călăuzea pe coloniştii care plecau din ţara natală căutându-şi norocul pe ţărmuri îndepărtate Din altarul acela, primul loc sacru de pe insulă, plecau toate soliile care se îndreptau către Grecia ca să consulte oracolul din Delfi — Nici una dintre călătorii, îi spuse Filistos, nu se făcuse fără poveţele Oracolului, care le indica locul în care emigranţii trebuiau să-şi întemeieze noua patrie şi data cea mai potrivită pentru a înfrunta pericolele mării De aceea, în multe colonii există câte un altar închinat lui Apollo Cuceritorul şi uneori chiar un templu, ca acela de la Cirene — Ai fost vreodată la Cirene? întrebă Aretis, curioasă — Cum să nu? Este un oraş minunat şi chiar în piaţa din centru este o inscripţie mare în care este reprodus jurământul coloniştilor Ştii povestea întemeierii Cirenei? Într-o zi, am să ţi-o povestesc, este foarte frumoasă, plină de întâmplări extraordinare — Cred că ai putea să mi-o spui chiar acum, spuse Aretis — Mai bine nu, răspunse Filistos Cu cât ne apropiem de ţinta călătoriei noastre, cu atât simt că mintea ta este ocupată cu alte gânduri şi este normal să fie aşa, dacă nu mă înşel — Nu ţi se pot ascunde prea multe, glumi Aretis — Mi-am dedicat întreaga viaţă studierii felului în care acţionează şi gândesc oamenii şi sper că am învăţat ceva până acum, dar simt că vei reuşi destul de curând să mă surprinzi Sunt multe lucruri în tine pe care încă nu reuşesc să le înţeleg — Când vom ajunge la Messene? întrebă Aretis, schimbând vorba — Chiar în seara asta, dacă timpul va rămâne la fel de prielnic Călătoria noastră este pe terminate Pe la asfinţit, intrară în marele port în formă de coasă al Messenei, şi Aretis se bucură ca un copil văzând strâmtoarea care despărţea Sicilia de peninsulă Şi Rhegion se distingea atât de bine pe partea cealaltă, încât părea să fie doar la câteva stadii — Ce locuri minunate! exclamă ea Cu greu poţi să-ţi închipui că Scylla şi Charibda sunt pe aici, pe-aproape — Ceea ce ţi se pare că este un loc minunat, înconjurat de oraşe înfloritoare, a părut sălbatic şi înspăimântător primilor navigatori care se aventurau prin apele acestea: curenţii puternici ai strâmtorii târau ambarcaţiunile lor şubrede către stâncile de pe un ţărm sau altul Priveliştea vulcanului Etna, cu şuvoaiele lui de foc, tunetele care făceau pământul să se cutremure, prăpăstiile ameninţătoare din partea de răsărit, pădurile dese totul părea de dimensiuni ciclopice şi prevestitor de primejdii De aceea, şi-au închipuit că, înaintea lor, Odiseu, eroul rătăcitor, străbătuse cândva aceste vâltori vrăjmaşe învingând monştri, amăgindu-l pe ciclop, scăpând de sirene, zădărnicind vrăjile Circei Aretis îşi întoarse privirile către malul sicilian, asupra frumosului port în care se odihneau roiuri nesfârşite de corăbii, în acele clipe în care apa devenea plumburie, iar norii din depărtări se înroşeau sub ultimele raze ale soarelui Până şi panaşul de nori al Etnei căpăta culori fantastice, iar ea înţelese ce voia să spună Filistos mai devreme — Aş fi în stare să te ascult zile în şir, spuse ea A fost un privilegiu să petrec împreună cu tine acest timp — Ba pentru mine a fost astfel, răspunse Filistos Aretis lăsă ochii în jos şi îl întrebă, înroşindu-se toată: — Ce zici, cum ţi se pare că arăt? Vreau să spun n-ai impresia că sunt prea slabă? Filistos zâmbi — Eu te văd foarte frumoasă Dar ia uită-te acolo, vine cineva înspre noi şi am impresia că de-abia aşteaptă să te îmbrăţişeze Fata privi şi ea în direcţia aceea şi amuţi: Dyonisios alerga spre ea ca un tânăr zeu, îmbrăcat doar cu o hlamidă subţire, cu părul fluturând pe umeri şi strigându-i din răsputeri numele Ar fi vrut să alerge în întâmpinarea lui, să-i strige şi ea numele sau măcar să plângă de fericire, dar nu reuşea să facă nimic din toate acestea: rămase nemişcată, fără grai, cu mâinile încleştate pe parapetul bordului şi-l privea ca pe o vedenie din vis Dyonisios făcu o săritură de pe marginea digului şi se prinse cu mâinile de parapet Se ridică prin forţa braţelor, sărind pe punte şi fata se trezi faţă în faţă cu el Reuşi doar să şoptească: — De unde ai ştiut că ? — Pentru că în fiecare seară ţineam sub observaţie intrarea în port, sperând să te văd sosind — Şi nu te-ai răzgândit? Eşti sigur că Cu un sărut, Dyonisios o făcu să tacă şi o strânse cu putere la piept Aretis îi înlănţui gâtul cu braţele şi simţi că se topeşte la căldura pe care i-o transmitea trupul bărbatului Se lăsă învinsă de forţa acelor braţe vânjoase, ascultându-i ca ameţită vorbele fierbinţi şoptite la ureche Dyonisios se desfăcu din îmbrăţişarea ei şi îi spuse cu un zâmbet cald: — Acum, însă, trebuie să facem aşa cum cer obiceiurile Vino, trebuie să mergem ca să te cer de soţie — Ce vrei să spui de la cine vrei să mă ceri de soţie? Eu sunt singură pe lume, eu — De la tatăl tău, copilă Hermocrates este aici Aretis îl privi pe Filistos, apoi din nou pe Dyonisios, şi abia apoi putu să spună: — Tata? Oh pe toţi zeii, tata? Ochii i se umplură de lacrimi VI Lui Hermocrates nu i se spuse decât că Dyonisios cere să fie primit şi că împreună cu el mai era o persoană care dorea, de asemenea, să-l vadă, aşa că se trezi pe neaşteptate faţă în faţă cu fiica sa pe care o credea moartă Era un om dur, călit de încercările unei vieţi aventuroase, un aristocrat mândru şi sever, dar, văzând-o pe fată, fu peste măsură de tulburat Aretis nu îndrăzni să se arunce în braţele lui, pentru că încă de mică fusese obişnuită să aibă un respect deosebit faţă de tatăl ei, aşa că nu făcu decât câţiva paşi şovăitori înspre el, fără a cuteza să-l privească drept în ochi Omul acela fusese întotdeauna pentru ea mai mult ca o statuie a unui idol, decât un părinte şi împrejurarea aceea atât de neobişnuită, acea neaşteptată şi dramatică apropiere îi provoca un sentiment de panică şi de ameţeală, o zvâcnire a inimii, care îi tăia respiraţia Dar tatăl se ridică de îndată ce primele clipe de uimire trecură şi veni în întâmpinarea ei, strângând-o la piept într-o lungă şi caldă îmbrăţişare Iar ea parcă se simţi descătuşată; toată încordarea de până atunci se topi într-un plâns eliberator, se atârnă de gâtul părintelui ei şi rămaseră mai mult timp aşa, stând amândoi în picioare, în mijlocul acelei camere austere şi reci, bucurându-se cu nesaţ de căldura unei îmbrăţişări pe care şi-o dorise dintotdeauna Doar glasul lui Dyonisios reuşi să-i scoată din starea aceea de uitare — Heghemòn Hermocrates păru abia atunci să-şi dea seama de prezenţa altcuiva: îl privi cu un aer întrebător, parcă nereuşind să-şi explice cum se făcea că acel tânăr războinic o adusese în faţa lui pe fiinţa pe care o crezuse pierdută pentru totdeauna — Tată, spuse Aretis, datorită lui sunt acum în viaţă M-a găsit pe câmp, aproape fără simţire, pe când fugeam din calea duşmanilor şi m-a luat cu el, m-a ajutat, m-a ocrotit aici Hermocrates îl privi drept în ochi pe tânărul din faţa lui, cu o expresie dintr-o dată bănuitoare şi aspră şi m-a respectat, încheie Aretis Hermocrates se desprinse din îmbrăţişarea fetei şi se apropie de Dyonisios — Îţi mulţumesc pentru ceea ce ai făcut Spune-mi cum te-aş putea răsplăti — Am fost deja răsplătit, heghemòn, pentru că întâlnirea cu fiica ta a fost cel mai mare noroc de care puteam avea parte Faptul că i-am putut vorbi şi am ascultat ceea ce-mi spunea m-a făcut să mă schimb în multe privinţe — Totul s-a terminat cum nu se poate mai bine, îl întrerupse Hermocrates Îţi sunt profund recunoscător, dragul meu, nici nu-ţi închipui cât de recunoscător După ce am auzit de căderea oraşului Selinuntes şi n-am reuşit cu nici un chip să aflu ceva despre fiica mea, am fost asaltat de cele mai rele gânduri Neştiind nimic de soarta ei, sufeream mai mult decât dacă aş fi ştiut că a murit Gândul că poate era prizonieră, dusă ca sclavă cine ştie pe unde, căzând pradă unor chinuri şi înjosiri cumplite, nu-mi dădea pace nici o clipă din zi sau din noapte Nu există chin care să se poată compara cu suferinţa unui tată ce nu ştie nimic despre copilul său Toată averea mea a fost confiscată, dar, din puţinul care mi-a mai rămas, dă-mi voie să te răsplătesc — Nu există preţ pentru ceea ce am de gând să-ţi cer, heghemòn, spuse Dyonisios cu o voce hotărâtă şi privindu-l drept în ochi, pentru că vreau să ţi-o cer chiar pe fiica pe care ţi-am adus-o înapoi acum câteva clipe — Dar ce tot spui începu Hermocrates — L-am îndrăgit şi eu, tată, interveni Aretis De îndată ce l-am văzut, de îndată ce mi-am venit în fire şi am deschis ochii, înţelegi? Şi din clipa aceea, nu mi-am dorit altceva de la viaţă decât să-i fiu soţie şi să trăiesc alături de el toate zilele pe care zeii se vor îndura să mi le hărăzească Hermocrates rămase împietrit şi fără glas, ca fulgerat de atâtea emoţii neaşteptate — Ştiu, sunt un om de condiţie umilă, continuă Dyonisios, şi n-ar trebui nici măcar să ridic privirile către ea, dar iubirea pe care i-o port îmi dă curajul de a îndrăzni atât de mult Mă voi strădui să fiu demn de fiica ta şi de tine, heghemòn N-o să-ţi pară rău că mi-ai încredinţat o asemenea comoară Nu-ţi cer mâna ei doar pentru că aş vrea să-mi întemeiez o familie şi să mă asigur că voi avea urmaşi sau pentru a mă înrudi cu una dintre cele mai nobile familii din oraşul meu şi nici măcar pentru a fi răsplătit pentru meritul de a ţi-o aduce teafără şi nevătămată pe fiica ta Aş fi salvat pe oricine s-ar fi aflat într-o asemenea situaţie Ţi-o cer de soţie, pentru că fără ea viaţa mea ar fi searbădă, pentru că vreau s-o iubesc şi s-o ocrotesc, chiar şi cu preţul vieţii mele, împotriva oricărei primejdii care ar putea s-o ameninţe Hermocrates dădu din cap aprobator, fără să pronunţe nici un cuvânt şi Aretis, înţelegând că părintele ei era de acord, îl îmbrăţişă cu toată puterea, şoptindu-i la ureche: — Îţi mulţumesc, tată, îţi mulţumesc din suflet Sunt atât de fericită să mă aflu alături de singurele fiinţe de pe lume care contează pentru mine Ceremonia rituală avu loc a doua zi şi, pentru că Aretis nu avea prietene care s-o poată însoţi la casa mirelui, iar acesta nu avea la Messene o casă a sa, cele mai importante familii de nobili din oraş îi oferiră lui Dyonisios o locuinţă, iar miresei pe fiicele lor încă nemăritate, ca s-o conducă în camera nupţială şi să-i dezlege după datină cordonul rochiei Aşa încât Aretis îşi aminti de focurile din Agrigent şi de cântecul solitar al poetului de pe colina templelor, în timp ce urca spre casa în care o aştepta mirele, eroul care se asemăna cu tatăl său şi pe care-l visase întotdeauna, încă de pe când era doar o copilă şi asculta poveşti minunate stând pe genunchii mamei Alaiul era sărbătoresc, plin de veselie, băieţii cântau şi chiuiau cât îi ţinea gura, copiii intonau cântecelul tradiţional care ura tinerei perechi odrasle de ambele sexe Uite că se-întoarce rândunica şi uite după ea şi barza aduce poate-n cioc un băieţel sau poate o fetiţă frumuşică! Fetişcanele care aruncau înaintea miresei petale de trandafiri sălbatici erau aproape toate gingaşe, îmbrăcate cu peplumuri de sărbătoare, dar nici una dintre ele nu era la fel de strălucitoare ca Aretis Fericirea o făcea şi mai încântătoare, pentru că îşi dorise mai mult decât orice să dea uitării amintirile triste pentru a se gândi doar la acel tânăr, care o aştepta în pragul modestei căsuţe de la poalele colinelor Soarele asfinţea dincolo de munţi când ea zări casa Dyonisios o aştepta în pragul uşii, îmbrăcat într-un chiton alb cu broderii în fir de argint, întruchipând frunze mici de palmier, lung până la călcâie, pe care probabil i-l împrumutase vreun prieten cu dare de mână Alături de el aştepta preotul, ca să le unească mâinile cu panglica sacră şi să binecuvânteze mireasa Fetele o conduseră pe Aretis în iatac, aprinzând făcliile pe care le aduseseră cu ele şi cântând imnul nupţial Îi desfăcură părul şi o pieptănară, apoi îi descheiară cingătoarea care-i ţinea rochia, o dezbrăcară şi o aşezară în pat, acoperită doar cu un cearşaf alb de in Coborâră apoi scările, cu chicote vesele şi Dyonisios aşteptă până când totul se linişti şi se aşternu tăcerea, după care urcă şi se apropie de uşa iatacului Trase cu urechea şi în cele din urmă auzi de afară serenada pe care o ceruse anume pentru ca soţia sa s-o audă în noaptea aceea Jos, în stradă, un rapsod messenez, acompaniat de un flaut şi de un instrument cu corzi, începuse să cânte: era o frumoasă poveste de dragoste despre un băiat sărac, îndrăgostit de o prinţesă, după ce o văzuse o singură dată trecând pe stradă în lectica sa Împinse cu grijă uşa, dar observă cu uimire că patul era gol Făcu câţiva paşi în cameră: nu era nimeni şi simţi un nod în gât Încercă să se liniştească, închise uşa în urma sa şi întoarse capul Aretis se ascunsese în spatele uşii şi acum se afla goală în faţa lui, în picioare, lângă perete, privindu-l cu o expresie ironică şi şugubeaţă Dyonisios clătină din cap şi se apropie de ea — Nu ştii că o tânără mireasă ar trebui să aştepte sfioasă şi tremurând de emoţie sub cearşafuri? Crezi că este momentul cel mai potrivit ca să glumeşti? Aretis zâmbi — Tot mai crezi că sunt prea slabă? — Cred că eşti foarte frumoasă, răspunse Dyonisios, şi că m-am înşelat amarnic atunci când am spus asta Întinse o mână ca s-o mângâie pe obraz şi ea i-o sărută cu gingăşie atingând-o uşor cu buzele Cu cealaltă, el îi atinse mai întâi sânii şi mai apoi pântecele O văzu cum închide ochii şi-i simţi pielea fremătând sub atingerea degetelor sale O luă pe neaşteptate în braţe, ridicând-o cu uşurinţă ca pe un fulg şi o aşeză cu delicateţe pe pat Apoi se dezbrăcă şi el, rămânând sub privirile ei, ca statuia unui atlet olimpic dintr-o piaţă sau a zeilor de pe frontonul templelor În cameră mai zăbovea o ultimă privire trandafirie a amurgului şi se aşternea pe pielea miresei ca privirea Afroditei Serenada se auzea acum mai îndepărtată şi mai unduitoare, atât de asemănătoare cu cea de la Agrigent, însoţită de mângâierea blândă a flautului şi de susurul argintiu al corzilor Dyonisios se întinse alături şi se simţi învăluit de căldura şi parfumul făpturii ei, o văzu transfigurându-se pe măsură ce mângâierile lui trezeau plăcerea în corpul său feciorelnic: în ochi îi strălucea o lumină aurie, buzele fremătau, chipul devenea de o transparenţă ca de cristal Răspundea cu pasiune la fiecare mângâiere a lui, sărutările erau la fel de fierbinţi, într-o dăruire fără rezerve Ea fu aceea care-l chemă în cele din urmă în contopirea supremă, făcând să dispară ezitarea lui de războinic, prin puterea arzătoare a privirii, prin vraja sânilor de o albeaţă imaculată Îi încinse ca o amazoană şoldurile între coapse şi se iubiră cât timp continuă să ardă flăcăruia lămpii de lângă pat, rămânând după aceea parcă fără simţuri, cufundaţi în sublima fericire a împlinirii Trecură fără de veste de pe tărâmul iubirii în cel al viselor: lumina alburie a zorilor, venită de peste mare, îi găsi tot îmbrăţişaţi, acoperiţi doar de vălul frumuseţii lor Hermocrates nu-şi dorea nimic altceva decât să se întoarcă în patrie, astfel că luă legătura cu prietenii pe care-i mai avea la Syracuza, pentru ca aceştia să ceară Adunării adoptarea unui decret prin care să fie chemat din exil Dyonisios trimise şi el mesaje către Filistos, pentru ca acesta să-i îndemne pe toţi membrii Frăţiei să voteze în favoarea rechemării lui Hermocrates şi-i trimise pe mulţi dintre ei acasă pentru a putea participa la votare Dar, după înfrângerile ruşinoase de la Selinuntes şi Hymera, Diocles se temea că prezenţa lui Hermocrates îl va eclipsa complet, iar farmecul şi cuvântările sale înflăcărate vor trezi conştiinţa poporului, îndemnându-l la revoltă Se temea că el va târî oraşul într-un lung şi sângeros război, iar instituţiile democratice nu vor rezista în faţa puternicei sale personalităţi Într-un lung şir de dezbateri furtunoase, taberele opuse se înfruntară fără cruţare în Adunare, dar, în cele din urmă, deveni clar că poporul nu dorea revenirea, o dată cu Hermocrates, a dominaţiei aristocraţilor şi moţiunea care cerea rechemarea lui din exil fu respinsă cu o diferenţă foarte mică de voturi Însuşi Dyonisios îi dădu vestea proastă lui Hermocrates şi acesta, negru la faţă de supărare, îl primi ceva mai târziu în atriumul auster al casei sale, aşezat într-un jilţ, aidoma unei zeităţi încruntate Era un bărbat care-şi păstrase până la vârsta aceea vigoarea trupului şi a sufletului, iar privirea sa exprima o forţă irezistibilă şi sumbră, care inspira teamă chiar şi prietenilor săi Proaspăta înrudire cu amiralul nu-l făcuse pe Dyonisios să-şi piardă sentimentul de respect aproape religios pe care îl avea pentru el, aşa că, asemenea oricărui soldat, îi spunea tot heghemòn — Prin urmare, au refuzat, spuse Hermocrates, reţinându-şi cu greu furia — A fost un vot cu o majoritate destul de mică, încercă să-l consoleze Dyonisios — Într-o democraţie, nu are prea mare importanţă dacă eşti învins cu un vot sau cu o mie — Aşa este Şi, acum, dacă-mi dai voie să te întreb, ce ai de gând să faci? Urmară câteva clipe lungi de tăcere, apoi Hermocrates răspunse: — Nu-mi doream să mă întorc pentru că eram setos de putere, ci doar ca să conduc revolta tuturor grecilor împotriva barbarilor — Ştiu asta, heghemòn — Oricum, dat fiind că oraşul meu nu mă vrea, am să conduc de aici lupta asta Se ridică de pe scaun şi vocea sa răsună ca şi cum amiralul ar fi vrut să se facă auzit de poporul reunit în Adunare — Fă în aşa fel încât refugiaţii să afle că mă aflu încă la Messene, că ne vom întoarce la Selinuntes şi că vom ocupa din nou oraşul Spune-le că zilele umilinţei au luat sfârşit şi că trebuie să-i cheme pe luptătorii rămaşi în viaţă, de oriunde s-ar afla O să mă gândesc la o proclamaţie pe care o s-o răspândim în sute, mii de copii, o proclamaţie prin care o să-i chem alături de mine pe fugari şi pe învinşi, pe cei care şi-au pierdut familiile şi căminele şi încă le mai răsună în urechi vaietele sfâşietoare ale copiilor măcelăriţi şi ale soţiilor siluite de invadatori; îi voi chema să se adune printre ruinele încă fumegânde ale patriei lor distruse, le voi înapoia armele şi onoarea Împreună vom readuce în temple statuile zeilor şi simbolurile credinţelor noastre După aceea, îi vom scoate din vizuină pe duşmani, îi vom ataca oriunde s-ar afla, îi vom vâna fără milă şi fără răgaz Du-te acum! Dyonisios salută cu o înclinare uşoară a capului şi ieşi ca să-şi adune camarazii şi să le spună ce avea de gând Hermocrates În mai puţin de o săptămână, o mie de hymerieni şi cinci sute de locuitori din Selinuntes erau gata să pornească la luptă sub comanda lui Aretis ar fi vrut să-l urmeze oriunde ar fi mers, dar nu se putu opune voinţei soţului şi tatălui ei, care voiau s-o trimită la Syracuza, într-un loc sigur, ca să n-o expună la oboseala unui marş epuizant şi pericolelor unei campanii pline de posibile surprize Era atât de furioasă din cauza aceasta, că Dyonisios nu se putu înţelege cu ea nici în momentele în care vru să-şi ia rămas bun — Eşti un nenorocit şi un ticălos, striga ea ca ieşită din minţi Ce ţi-am făcut de mă pedepseşti în felul acesta? — Dacă-mi mai vorbeşti pe tonul ăsta, o să-ţi trag câteva de o să mă ţii minte! — Hai, să te văd, încearcă numai! — Sigur că am să încerc! Pe Zeus, sunt bărbatul tău! — O să-ţi pară rău că m-ai alungat! — Ce-i asta, mă ameninţi? — N-ai decât s-o iei cum vrei! — Dar nu te alung, înţelege, fir-ar să fie, te trimit acasă! — Şi asta ţi se pare ceva de nimic? De ce ai nevoie de nevastă, doar ca să te hârjoneşti cu ea? Dacă vrei numai aşa ceva, ia-ţi o târfă sau trage-i-o în dos vreunuia dintre prietenii tăi! Dyonisios ridică mâna ca să-i tragă o palmă, dar ea îl ţintui cu privirea, fără să clipească, sfidându-l fără nici urmă de teamă — Du-te naibii! o înjură el şi porni cu paşi apăsaţi către uşă — Dyonisios Vocea ei îl făcu să stea în loc înainte de a ajunge în prag Dyonisios se opri, fără să se întoarcă spre ea — Eu am încercat spuse fata Dyonisios nu scoase nici o vorbă — Ca să-ţi spun drept, nu pot să stau departe de tine, dar tu poţi să faci asta foarte uşor şi lucrul ăsta mă scoate din sărite — Nu-i adevărat — Ce nu este adevărat? — Că pot face asta foarte uşor Fii sigură că am să număr zilele şi orele în care voi sta departe de tine şi fiecare clipă o să mi se pară fără sfârşit — Spui asta doar pentru că aşa am să plec, fără să te mai sâcâi cu scenele mele — Nu, o spun pentru că este adevărat — Vorbeşti serios? Venise acum foarte aproape şi-i putea simţi dogoarea trupului şi mireasma de violete a părului — Foarte serios, răspunse el şi se întoarse Aretis era acum în faţa lui, îmbujorată de supărarea care-i trecuse şi de emoţia despărţirii care avea să urmeze — Bine, atunci să ne mai facem puţin de cap în pat înainte de a pleca, ticălos ce eşti Oamenii tăi mai pot aştepta O să te aibă alături cine ştie cât timp Eu, nu El o luă în braţe, aşa cum făcuse în noaptea nunţii şi o duse sus, pe scări, în dormitor — Dar, ia spune-mi, unde ai învăţat tu să vorbeşti în felul acesta? o întrebă, în timp ce-şi desfăcea platoşa şi jambierele cu care se echipase mai devreme Eşti fiica unui nobil, o aristocrată: credeam că — În taberele militare, printre soldaţi Tata mă lua cu el câteodată şi mă ţinea alături de el câteva zile Stăteam uneori şi câte o lună Gata cu vorbăria, spuse ea lăsând să-i cadă pe jos rochia, să mă iubeşti în aşa fel încât să-mi ajungă pentru tot timpul cât o să fii departe Mărşăluiră unsprezece zile, afundându-se în interiorul insulei, de-a lungul şirului de munţi, fără să apară cineva care să le creeze neajunsuri sau chiar să se apropie; doar din când în când se zărea câte un călăreţ care-i privea câteva minute de pe înălţimile din preajma drumului şi apoi dispărea în galop Hermocrates se afla mereu în fruntea coloanei şi dădea dovadă de o energie inepuizabilă Era primul care se trezea dimineaţa şi se echipa, ultimul care venea să se aşeze în jurul focului de la popasuri ca să-şi ia cina modestă, la fel ca a tuturor celorlalţi Şi, înainte de a pune capul jos ca să se odihnească, se asigura că toţi soldaţii mâncaseră suficient şi aveau fiecare o pătură ca să se apere de frigul pătrunzător din zona aceea muntoasă Făcea totul cu grija unui tată faţă de copiii lui În seara zilei a douăsprezecea, zăriră în depărtare Selinuntes şi soldaţii se opriră împietriţi ca să privească teribilul spectacol Părea cu neputinţă ca un oraş mare, atât de frumos cândva, să fie acum distrus, iar populaţia lui să fie masacrată cu atâta cruzime sau luată în captivitate Hermocrates dădu ordin să se rupă rândurile şi cei care trăiseră în acele locuri se răspândiră ca nişte fantome printre zidurile năruite, pe străzile pline de dărâmături, ferindu-se să calce pe resturile de trupuri carbonizate Fiecare dintre ei îşi căuta casa, care primăvara mirosea frumos a proaspăt văruit şi vara a rozmarin şi izmă, casa în care crescuseră şi, an după an, se adunase întreaga familie ca să ia cina, să râdă şi să glumească, să povestească pe îndelete ceea ce făcuse fiecare peste zi, căminele în care răsunau glasurile copiilor şi în care acum, rămase fără acoperişuri, nu se mai auzea decât vaietul sinistru al vântului rece venit dinspre munte Când şi-o găseau, se învârteau printre zidurile dărăpănate atingând, parcă mângâindu-le, cărămizile sau tocurile uşilor Adunau, plângând în hohote, rămăşiţe ale vreunui obiect de altădată, cu gândul să le păstreze ca pe nişte talismane de preţ: un ciob de farfurie, o brăţară ruptă, un ac de păr pe care-l folosise cândva o persoană iubită Ici şi colo, pe unde fusese altădată o grădină de zarzavat sau de flori, câte un rodier mai reuşise să înflorească, dar corolele lui de un roşu aprins, cândva semne sărbătoreşti ale începutului de primăvară, păreau acum doar nişte pete de sânge pe zidurile înnegrite de fum Tulpinile viţei de vie şerpuiau pe pământ, amestecându-se cu murii sălbatici care se răspândiseră peste tot Abia la lăsarea serii, luptătorii din Selinuntes apărură unul câte unul din labirintul ruinelor, călăuziţi de reflexele focului care fusese aprins în agora Acolo îi aştepta Hermocrates, împreună cu syracuzanii şi hymerienii care-l urmaseră în această expediţie Mâncară cu toţii în tăcere, abia schimbând câteva cuvinte, apăsaţi de tristeţea amintirilor şi totuşi, pe măsură ce timpul trecea, căldura focului şi cina luată împreună cu ceilalţi, sentimentul că se gândeau cu toţii la acelaşi lucru şi erau însufleţiţi de aceeaşi hotărâre, sclipirea flăcărilor pe frontoanele templelor pustii le dădeau tuturor o senzaţie de mândrie renăscută, de teritoriu recucerit, de pământ trezit la viaţă prin întoarcerea lor A doua zi, adunară rămăşiţele celor morţi şi le îngropară în cimitirul din apropiere, apoi se împărţiră pe grupuri, în funcţie de misiunile pe care le aveau de îndeplinit Unii coborâră la malul mării ca să pescuiască, în lipsa plaselor, cu arcul şi săgeţile, alţii se răspândiră pe câmpuri în căutarea unor petice de ogor pe care s-ar mai fi putut cultiva ceva Alţii căutară casele rămase cât de cât în picioare şi începură să adune dărâmăturile, în speranţa că s-ar mai putea locui acolo Câţiva plecară prin pădurile din jur ca să taie buşteni din care să facă grinzi pentru acoperişuri, scânduri pentru ferestre şi uşi sau pentru bărci de pescuit În scurt timp, oraşul începu să arate altfel, cel puţin în cartierele din apropierea agorei În satele de pe dealuri, focurile care pâlpâiau în toiul nopţii şi umbrele care se furişau printre ruine deveniră subiecte pentru tot felul de poveşti Se spunea că erau umbrele morţilor care rătăceau prin beznă fără să-şi găsească pace, printre ruinele oraşului distrus, iar focurile acelea erau spiritele lor mistuite de ură faţă de duşmanii care le curmaseră viaţa Nici păstorii nu se mai încumetau să se aventureze printre ziduri, temându-se să nu aibă vreo întâlnire nedorită Dar nu trecu mult timp şi adevărul ieşi la iveală, răspândindu-se în toate colţurile Siciliei şi chiar dincolo de mări Chemarea pe care Hermocrates o trimisese în cele patru zări nu rămăsese fără efect şi din toată insula începură să sosească voluntari, cei mai mulţi provenind din Selinuntes şi Hymera Mai întâi cu sutele, apoi cu miile, pe jos sau călare, din toate direcţiile, chiar şi de pe mare Apăru chiar şi un bărbat care fugise din captivitate, venind din Africa peste mare, cu ajutorul unei plute construite din trunchiuri de palmier Îl găsiră într-o dimineaţă, pe plajă, mai mult mort decât viu şi, când îşi veni în fire şi văzu sute de soldaţi antrenându-se în agora cu lancea şi cu sabia, începu să strige că voia şi el arme şi că trebuia invadată cât de curând Africa Cei de faţă îl calmară cu mare greutate După aproape două luni, se adunaseră cam şase mii de luptători gata de orice, perfect instruiţi şi credincioşi până la sacrificiu comandantului lor Dyonisios era locţiitorul acestuia, primind misiunea de a conduce incursiuni în teritoriul inamic pentru asigurarea unei bune aprovizionări cu alimente şi furaje Dar, destul de curând, acţiunile deveniră mult mai dese şi mai agresive În cursul verii, Hermocrates întreprinse o serie de adevărate expediţii, atacând prin surprindere Lilibeos şi Palermo şi provocând pierderi grele garnizoanelor de mercenari aflaţi în serviciul cartaginezilor Făcură chiar şi o debarcare pe timpul nopţii, cu trupe de infanterie uşoară, în insula Motya, dând foc unor nave de război ancorate pentru reparaţii în şantierul naval Detaşamentele de mercenari din serviciul Cartaginei, aflate în misiuni de patrulare, fură atacate şi nimicite Deşi Hermocrates şi Dyonisios le ordonaseră oamenilor să nu comită excese, avură loc acte de cruzime de tot felul, fapt care stârni şi mai mult ura şi dorinţa de răzbunare Din Syracuza, Filistos trimitea fără încetare veşti prin prieteni din Frăţie ca Biton, Doriscos şi Iolaos, prieteni din copilărie cu Dyonisios, astfel încât se află de marea îngrijorare pe care i-o provocau lui Diocles aceste acţiuni militare - care cu siguranţă avea să ducă la o reacţie dură a cartaginezilor - dar şi de imensa popularitate, pe care Hermocrates şi Dyonisios însuşi o dobândeau în patrie, mai ales în rândul tinerilor Tot prin aceşti mesageri, Dyonisios primea şi scrisori înflăcărate de dragoste din partea tinerei sale soţii, toate încheiate de fiecare dată cu rugămintea de a o lăsa să vină la el În timpul iernii, Dyonisios se întâlni de câteva ori cu ea pe ascuns, profitând de momentele în care nu aveau loc operaţiuni militare, dar nu putu rămâne cu ea mai mult de o zi sau două, ca să nu fie descoperit de camarazi În asemenea ocazii, rămânea tot timpul în casă, Aretis fiind nespus de bucuroasă că-l putea avea numai pentru ea Pe la începutul primăverii următoare, Hermocrates luă o hotărâre sortită să-i impresioneze pe toţi: în fruntea armatei sale, traversă partea de apus a Siciliei şi ajunse la Hymera Dorea ca gestul său să fie bine înţeles: avea de gând să-i reunească pe toţi grecii din Sicilia, într-o singură alianţă puternică, să strângă o armată fără egal în istorie şi să-i alunge pe cartaginezi din întreaga insulă Chiar aici, la Hymera avusese loc bătălia victorioasă din urmă cu şaptezeci de ani, sub conducerea Syracuzei: de la Hymera trebuia să pornească riposta împotriva invadatorului Din acelaşi motiv, însă, înverşunarea duşmanilor fusese înspăimântătoare Văzând ceea ce mai rămăsese din oraşul lor, supravieţuitorii din Hymera fură şi mai răvăşiţi decât cei care se întorseseră printre ruinele din Selinuntes Aici, furia barbarilor întrecuse orice închipuire: dărâmaseră casă cu casă, năruiseră zidurile cetăţii, dăduseră foc templelor, răsturnaseră şi sfărâmaseră statuile, îi torturaseră până la ultima suflare pe locuitorii găsiţi cu arma în mână Trupurile lor ciopârţite se mai puteau vedea împrăştiate printre ruine şi, pe locul execuţiei lor, în jurul pietrei mari care servise oraşului drept altar pentru sacrificii, spectacolul era atât de înfiorător, că unul dintre soldaţii mai tineri leşină Leşurile erau îngrămădite cu miile şi pământul de sub ei era negru din cauza sângelui vărsat de călăi Chiar şi Hermocrates rămase peste măsură de îndurerat la vederea acelui tablou Alb la faţă de furie şi revoltă se învârtea printre toate acele orori, bolborosind printre dinţi cuvinte pe care nimeni nu reuşea să le înţeleagă Ordonă de îndată să se organizeze ceremonia funebră, pentru ca acele rămăşiţe umane să poată fi îngropate, apoi trimise alţi oameni prin satele din jur, în locurile în care se dăduse ultima bătălie şi ordonă să fie adunate osemintele luptătorilor syracuzani căzuţi în nefericita încercare de a salva Hymera, părăsite de Diocles pe câmpul de luptă Jefuiţi de arme şi de orice avea oarecare valoare, morţii aceia mai puteau fi recunoscuţi doar după mica brăţară din lemn de salcie - o rămurică despicată în două pe lungime şi având gravat în interior numele războinicului - purtată la încheietura mâinii, după obiceiul spartanilor După aceea, porunci să fie făcute sicrie din lemn de pin, purtând pe capac numele fiecăruia, pregătite astfel să fie trimise acasă pentru a fi îngropate în pământul patriei Era un gest deosebit de grăitor şi nu numai din punct de vedere moral Hermocrates ştia foarte bine că această măsură va avea un efect propagandistic enorm asupra poporului, de la care mai spera încă să primească decretul oficial de rechemare din exil Printr-un asemenea act, diferenţa de statură morală dintre el şi conducătorul democratic ales, adversarul său Diocles, apărea deosebit de evidentă Pe de o parte comandantul exilat - niciodată învins pe câmpul de luptă şi căruia i se luase comanda doar pentru motive politice - făcea un gest grăitor pentru a salva onoarea Syracuzei şi a întregii lumi greceşti, readucând la sânul patriei care îl umilise şi-l alungase trupurile fiilor cetăţii morţi în bătălie De cealaltă parte, rivalul său, Diocles, purta încă pecetea ruşinii de a nu-i fi împiedicat pe barbari să distrugă două dintre cele mai înfloritoare oraşe ale Siciliei, de a fi fugit într-un mod laş, părăsindu-şi aliaţii ameninţaţi de cea mai cruntă lovitură a sorţii şi lăsând să fie profanate trupurile soldaţilor săi, fără a putea fi îngropate după tradiţie, condamnând astfel sufletele acelor martiri să rătăcească pe la porţile Hadesului, lipsite de meritata odihnă veşnică Vestea că Hermocrates aducea înapoi în patrie rămăşiţele pământeşti ale fiilor ei căzuţi în luptă trezi o emoţie puternică în sânul poporului şi Adunarea se reuni ca să ia hotărârea unor funeralii oficiale solemne Se făcură auzite imediat voci care propuneau ca Hermocrates să fie chemat fără întârziere în patrie Diocles, care până în momentul acela fusese rezervat, îşi dădu seama că se afla într-o situaţie ingrată, aşa încât intră în sală când discuţiile erau în toi şi ceru cuvântul La apariţia sa neaşteptată, toţi cei de faţă tăcură: asupra întregii Adunări se lăsă o tăcere mormântală VII — Syracuzani! începu Diocles Înţeleg sentimentele voastre, înţeleg că suferiţi din cauza celor întâmplate Şi eu aveam prieteni căzuţi la Hymera, dar nu m-am oprit ca să le adun trupurile — Pentru că eşti un laş! strigă unul dintre cei prezenţi — Faceţi linişte! ceru cel care prezida şedinţa, lăsaţi-l să vorbească — Nu am făcut aceasta, continuă Diocles, pentru că aş fi riscat să pierd şi alţi camarazi de-ai noştri rămaşi în viaţă Am preferat să-i aduc teferi acasă Făcând astfel am salvat şi mulţi refugiaţi care altfel ar fi fost masacraţi — Şi pe mulţi alţii i-ai lăsat de izbelişte! se auzi un alt glas Oameni care crezuseră în noi şi-şi lăsaseră viaţa în mâinile noastre Ne-ai acoperit pe toţi de ruşine! În timp ce vorbea, omul îndrepta spre el, acuzator, degetul arătător şi Diocles putu observa că omul purta la încheietura mâinii brăţara cu delfin, simbolul Frăţiei din care făcea parte şi Dyonisios Cel care conducea Adunarea ceru din nou să se facă linişte şi Diocles putu continua — Nu am avut de ales, credeţi-mă! Oraşul era condamnat: nimeni şi nimic nu l-ar fi putut salva de atacul celor şaizeci de mii de soldaţi inamici Barbarul acela nemilos n-ar fi renunţat nici în ruptul capului la asediu până nu i-ar fi măcelărit pe toţi hymerienii Cel puţin am reuşit să salvez femei şi copii, ca şi mulţi bărbaţi Dar nu am venit aici ca să mă apăr de acuzaţiile voastre Am acţionat cu bună-credinţă şi am luptat cu tot curajul Camarazii mei pot adeveri aceasta Am venit, însă, aici pentru a vă îndemna să nu-l lăsaţi pe Hermocrates să se întoarcă în oraş Un murmur de protest se auzi printre cei de faţă Unii îl blestemau, alţii chiar îl înjurau — Ştiu că în clipele acestea el vă apare ca un erou, un luptător curajos care i-a înfruntat pe barbari, care a poposit printre ruinele de la Selinuntes, care a adus acasă osemintele fiilor voştri Poate că şi este Dar el este şi un aventurier, un om care urmăreşte să pună mâna pe putere La Syracuza domneşte democraţia şi democraţiile nu au nevoie de oameni mari, de eroi Au nevoie de cetăţeni, de oameni normali care-şi fac zi de zi datoria şi care îşi servesc în felul acesta patria Dacă Hermocrates intră în oraş, cum ne vom mai putea păstra libere instituţiile? Are sub comanda lui soldaţi din Selinuntes şi Hymera, ca şi un grup de mercenari asiatici pe care îi plăteşte cu aur persan, oameni care îi sunt credincioşi lui şi nu oraşului sau instituţiilor acestuia, fiind gata să intre şi în foc pentru căpetenia lor Dacă avea de gând doar să ne aducă osemintele celor căzuţi în luptă, de ce atunci a adus cu sine mii de luptători? — Pentru că aceasta este armata pe care o adună ca să-i alunge pe cartaginezi din toată Sicilia, se auzi un glas tunător, cel al lui Filistos — Lasă că ştiu eu de partea cui eşti! îl atacă Diocles Şi ştim foarte bine că prietenul tău, Dyonisios, a luat-o de soţie pe fiica lui Hermocrates — Da, sunt prietenul lui şi mă pot mândri cu asta! exclamă Filistos Este un bărbat curajos care a intrat întotdeauna în luptă fără să pregete, înfruntând pericolul şi moartea în fruntea oamenilor săi Este oare o vină să rămânem credincioşi prietenilor noştri? Diocles nu-i răspunse şi-şi continuă discursul, adresându-se de data aceasta celorlalţi membri ai Adunării — Aţi uitat, oare, aroganţa aristocraţilor? Dacă îl veţi lăsa pe Hermocrates să intre pe porţile cetăţii, să fiţi siguri că el îi va aduce din nou la putere pe vechii voştri stăpâni, pe cei care îşi puneau servitorii să vă biciuiască dacă nu munceaţi ca animalele pe ogoarele lor, din zori şi până noaptea, care nici nu binevoiau să vă privească atunci când vă întâlneau pe stradă, care se căsătoreau doar între ei ca şi cum ar fi făcut parte dintr-o altă rasă de oameni Filistos nu dădu bătut — Nu-l ascultaţi, oameni buni! Spune toate astea ca să vă facă să uitaţi de neputinţa sa de a conduce oraşul, de ruşinea cu care ne-a acoperit pe toţi lăsându-i pe aliaţii noştri în ghearele duşmanului, fugind la adăpostul întunericului, ca un laş, lăsând neîngropate trupurile fiilor voştri, ca hrană pentru câinii hoinari şi păsările de pradă Dar eu vă cer să-l primiţi pe Hermocrates între zidurile oraşului nostru I-a fost luată fără motiv comanda, în timp ce el lupta departe de patrie, în fruntea flotei noastre, nu a fost lăsat să se întoarcă acasă ca şi cum ar fi comis cine ştie ce crimă Hermocrates este singura speranţă a oamenilor de pe aceste pământuri, singurul comandant în stare să-i alunge pe cartaginezi de pe insulă, singurul care îi poate răzbuna pe fiii voştri! La auzul acestor cuvinte, mulţimea parcă se trezi Mulţi se ridicară în picioare, strigându-i lui Diocles: — Lasă-ne în pace! Pleacă! Ne vrem acasă morţii! Vorbeşti doar din invidie! Mulţi, însă, tăcură Într-un fel, cuvintele lui Diocles avuseseră asupra lor un efect destul de puternic În cele din urmă, magistraţii hotărâră să supună la vot cele două puncte de pe ordinea de zi: organizarea unor funeralii oficiale pe cheltuiala statului, pentru a cinsti memoria celor căzuţi şi aprobarea întoarcerii în oraş a lui Hermocrates Prima propunere fu aprobată, cea de-a doua respinsă din nou, cu o diferenţă foarte mică de voturi Cu toate acestea, un grup de locuitori propuse o a treia moţiune care-l condamna pe Diocles la exil pentru incapacitatea lui de a comanda armata şi pentru laşitatea de care dăduse dovadă în faţa inamicului Propunerea fu aprobată cu o mare majoritate de voturi, ca şi cum locuitorii s-ar fi simţit vinovaţi pentru că nu fuseseră de acord cu întoarcerea acasă a celui mai de seamă fiu al Syracuzei, vrând în acelaşi timp să-l consoleze exilându-l pe principalul său rival Hermocrates primi pentru a doua oară într-un interval scurt de timp refuzul din partea oraşului său, iar faptul că Diocles fusese condamnat la exil nu-i dădu nici o satisfacţie Vestea îi fu adusă de o delegaţie a Adunării, iar cel care vorbi în numele tuturor o făcu parcă în silă, vădind o adâncă dezamăgire şi se simţi şi mai umilit atunci când Hermocrates nu-i dădu nici un răspuns, punând doar bărbia în piept, într-o tăcere plină de dispreţ Dar cel care vorbi fu Dyonisios — Puteţi să luaţi sicriele cu rămăşiţele pământeşti ale celor căzuţi şi să le aduceţi onorurile pe care le merită Cu cât plecaţi mai repede, cu atât mai bine Peste puţin timp, convoiul plecă şi ajunse în oraş după o oră de mers Sicriele fură expuse în agora pentru ca fiecare familie să-şi recunoască ruda Acolo unde brăţara din lemn de salcie permisese identificarea, numele celui căzut fusese scris cu fierul înroşit pe lemnul capacului Când corpul nu putuse primi un nume, fusese scris cuvântul άγώτος, „necunoscut”; acolo unde fuseseră adunate fragmente din trupurile mai multor oameni, fusese scris cuvântul πολλοί, „mulţi” Aducerea în oraş a acelor trupuri mutilate făcu să crească durerea părinţilor şi a rudelor, astfel încât toată noaptea, până în cele mai îndepărtate ulicioare, se auziră tânguiri şi vaiete În ziua următoare se desfăşurară funeraliile Rugurile fură aprinse în afara oraşului, în partea de sud, şi, după ce focul mistui ceea ce mai rămăsese în urma câinilor vagabonzi şi a jefuitorilor, oasele şi cenuşa fură date rudelor, ca să fie înmormântate Aretis luă parte şi ea, de una singură, la funeralii, pentru că printre cei căzuţi avea un văr care îi fusese din totdeauna drag În timp ce se îndrepta spre casă, grăbită pentru că începea să se întunece, auzi pe cineva în urmă şi grăbi pasul Îşi dădu seama pe neaşteptate că, la ora aceea, doar sclavele sau prostituatele se mai aflau singure pe străzi, aşa că o cuprinse teama Fără a întoarce capul, începu să meargă din ce în ce mai repede, aproape alergând, ca să ajungă la uşa casei unde s-ar fi aflat în siguranţă Paşii care o urmăreau se auziră mai grăbiţi şi parcă mai apăsaţi, la fel ca bătăile inimii ei Apoi, dintr-o dată, nu se mai auzi nimic Aretis se opri, privi înapoi Nimeni Suspină uşurată şi o luă în grabă spre stânga, dar de îndată ce dădu colţul se ciocni de un om îmbrăcat în negru şi nu-şi putu reţine un strigăt — Ssst! Siopa! o somă individul cu o voce ameninţătoare — Dyonisios! exclamă Aretis când îl recunoscu Avea capul şi jumătate din faţă acoperite de o glugă şi îi spuse: — Mergi mai departe, nu te opri O să vin după tine până acasă Străbătură cu paşi grăbiţi străzile din cartierul Acradina, până la casa lor Viţa de vie înfrunzise deja, la fel şi smochinul care părea să crească direct din zid, lângă uşa de la intrare Aretis scoase cheia din pungă, deschise şi-l trase înăuntru pe soţul ei, apoi încuie de două ori şi-i sări de gât, strângându-l cu putere în braţe Dyonisios o ţinu mult timp la piept, fără a scoate nici un cuvânt — Îţi pregătesc să mănânci ceva? întrebă Aretis — Nu prea mi-e foame, răspunse Dyonsios — Cum a primit tata vestea? — Nu prea bine Cum crezi că putea s-o primească? — Ce-o să facă acum? — Cred că o să ne întoarcem la Selinuntes Nu mai sunt alte locuri în care să ne putem stabili — Dacă-i aşa, am să vin şi eu cu voi N-are rost să mai rămân aici — Ba aşa ar trebui să faci — Cum adică? — Tatăl tău preferă să rămâi la Syracuza — Şi ce dacă? Sunt femeie măritată: nu trebuie să-i mai dau socoteală tatălui meu, ci doar soţului N-am nevoie de încuviinţarea lui, ci doar de a ta — Sunt şi eu de aceeaşi părere cu tatăl tău Atât timp cât ne aflăm la Selinuntes, este prea periculos să vii şi tu acolo — Eşti un ticălos spuse Aretis cu lacrimi în ochi, e posibil ca tu să nu ţii chiar deloc la mine? — Hai să nu începem să ne certăm iarăşi, îi răspunse pe un ton blând Dyonisios Ştii foarte bine că eşti omul pe care-l iubesc cel mai mult pe lume Tocmai de aceea am hotărât să nu te iau cu mine acolo Dar fii atentă este ceva ce n-ar trebui să ţi-l destăinui, dar eu tot am să ţi-l spun: nu cred că vom mai sta prea multă vreme departe unul de altul — Ce vrei să spui? întrebă Aretis, ştergându-şi lacrimile — Tatăl tău se întoarce la Selinuntes, dar eu am să-l însoţesc doar în prima parte a călătoriei Trebuie să mă întâlnesc cu oameni care m-ar putea ajuta să pregătesc întoarcerea lui în oraş — Întoarcerea? Cum? — Este mai bine ca tu să nu ştii asta Crede-mă, este o chestiune care nu va dura mult, cu siguranţă mai puţin de o lună După aceea, n-o să ne mai despărţim: ai să vezi, o să te cam plictiseşti de mine Aretis clătină din cap — Nu mă crezi? — Te cred, răspunse ea, şi tocmai de aceea mi-e frică O asemenea întoarcere nu poate avea loc fără vărsare de sânge — Nu-i neapărat necesar să se întâmple aşa Vom face în aşa fel, încât să se întâmple cât mai repede Nici tatăl tău nu vrea să se facă vărsare de sânge, iar oraşul a suferit deja pierderi grele Dar este dreptul lui să se întoarcă: decretul care l-a condamnat la exil este nedrept, în plus, Syracuza nu are o conducere potrivită, tocmai acum când cartaginezii se pregătesc de o nouă invazie — De unde ai aflat asta? — Avem şi noi informatorii noştri — Prin oraş se vorbeşte că o întoarcere a cartaginezilor ar fi doar din vina voastră, pentru că v-aţi instalat la Selinuntes şi de acolo aţi pornit acţiuni militare — Dar tu ce crezi? — Că măcar în parte, lumea are dreptate — Am făcut ceea ce trebuia să facem şi mă miră că tocmai tu, care ai trecut prin toate grozăviile acelea, vorbeşti în felul acesta — Femeile gândesc un pic altfel Voi, bărbaţii, nu vă gândiţi decât la răzbunare, la onoare, la ocazia de a vă arăta vitejia de războinici, dar asta nu face decât ca ura să ţină la nesfârşit, aţâţată mereu de greşeli din trecut Voi urmăriţi gloria, noi ne plângem copiii, fraţii, părinţii şi soţii Eu visez să trăiesc în pace în casa asta, alături de tine, să primesc în vizită prieteni şi să gătesc pentru ei sub bolta de viţă, în serile de vară, privind navele care intră sau ies din port Visez să ne creştem împreună copiii şi să ne bucurăm într-o bună zi şi de nepoţi Sunt vise obişnuite, ştiu, dar eu mai mult decât atât, nu-mi doresc Dyonisios îşi trecu braţul pe după umerii ei şi o privi în ochi — Femeile din Selinuntes şi din Hymera aveau şi ele visuri, nu crezi? Şi cineva le-a transformat în coşmaruri pline de sânge şi moarte Iar fugarii care au scăpat cu viaţă, bărbaţi şi femei, au şi ei un vis: să se întoarcă la casele lor şi să trăiască acolo tot restul zilelor Toate oraşele noastre au fost întemeiate pe ţărmul mării, în singurele locuri în care omul putea să trăiască Dacă oraşele acestea sunt distruse, atunci nu mai există nici o altă posibilitate, decât să dispărem în neant ca şi cum nici n-am fi existat vreodată Tu asta vrei, Aretis? Ca grecii din Sicilia să dispară ca nişte umbre, ca oraşele noastre să devină grămezi de ruine, tocmai bune ca vizuini pentru sălbăticiuni? — Nu, răspunse cu jumătate de glas Nu vreau aşa ceva, dar am obosit să trăiesc singură, într-o continuă spaimă că, de fiecare dată când bate cineva la uşă, s-ar putea să fie aducătorul veştii care mi-ar frânge inima — Atunci, trebuie să-i alungăm pe barbari din insulă Doar aşa vom putea trăi în pace, vom putea clădi un viitor pentru copiii noştri Tatăl tău şi cu mine ne vom întoarce la Selinuntes, apoi vom conduce revolta Dar, până să se întâmple aşa ceva, va mai trece destul timp şi noi vom avea posibilitatea să stăm liniştiţi împreună ca să ne bucurăm un pic de viaţă şi de iubire Aretis îşi şterse cu dosul palmei lacrimile — În orice caz, îmi dau foarte bine seama că orice aş spune eu sau oricine altcineva, cu siguranţă nu v-ar putea face să vă răzgândiţi, nici pe tine, nici pe tata Este de necrezut cum singurii oameni cu adevărat importanţi din viaţa mea s-au înţeles în toate privinţele pentru ca eu să nu am linişte Se vede că asta mi-a fost ursita Dyonisios zâmbi — Dacă vrei cu tot dinadinsul să ştii adevărul, de data aceasta nu este aşa — Cum adică? — Tatăl tău încă nu ştie de planul meu — Dar atunci nu mai înţeleg nimic — Va afla totul la momentul potrivit — Asta mă înspăimântă şi mai mult Ba chiar mi se pare o adevărată nebunie Dyonisios o mângâie cu duioşie — Fii liniştită, ştiu ce fac Şi, atunci când va sosi clipa, totul se va rezolva în numai câteva ore Aretis îl privi ţintă, cu o expresie nedumerită: îi veneau în minte mii de lucruri pe care ar fi vrut să i le spună, motive ca să-l facă să renunţe, îndoieli, nelinişti, spaime Nu reuşi decât să spună din nou: — Tot nu vrei să-ţi pregătesc ceva de mâncare? — De mâncare? repetă Dyonisios — Da sau nu? — Nu, răspunse bărbatul Apoi o luă în braţe şi o duse deasupra, în dormitor Hermocrates ridică tabăra la trei zile după aceea şi mulţi locuitori ai Syracuzei răsuflară uşuraţi când aflară că armata de sub comanda lui se îndrepta către apus Dyonisios rămase mai în urmă şi plecă singur, călare, către o localitate din interiorul insulei, unde urma să-i întâlnească pe câţiva dintre oamenii care făceau parte din Frăţia condusă de el Erau prieteni apropiaţi de-ai săi: Iolaos, Doriscos, Biton şi avea să sosească şi Filistos Diocles plecase deja din Syracuza, supunându-se hotărârii Adunării Dispăru fără urmă şi nu se mai auzi vorbindu-se despre el Poate că era mulţumit de rezultatul pe care-l obţinuse ţinându-l pe Hermocrates departe de oraş sau poate că era doar copleşit de ruşine şi nu mai voia să ştie nimeni de viaţa lui, trăind în vreun loc retras, ca un om obişnuit Hermocrates mărşălui în fruntea armatei sale timp de zece zile până când zări în depărtare ruinele de la Selinuntes, unde îl aşteptau mulţi alţi luptători gata să-şi urmeze comandantul oriunde le-ar fi poruncit În acest timp, Dyonisios ajunsese la locul întâlnirii secrete: o carieră de marmură părăsită pe drumul care ducea către Catania Acolo se întâlniră în taină mai mulţi prieteni, cu toţii membri ai Frăţiei, printre care se afla şi Filistos După ce toată lumea sosi, Dyonisios se îngriji ca locul să fie păzit de santinele şi începu să vorbească — Hotărârea Adunării este un adevărat scandal, începu el, şi exilul lui Hermocrates este o nedreptate revoltătoare Nu există nici o acuzaţie împotriva lui: doar bănuieli şi clevetiri În realitate, el este cel mai bun dintre noi, un bărbat viteaz, a cărui singură vină este de a-şi fi servit întotdeauna şi pretutindeni patria, cu preţul unor grele sacrificii, fără a cere vreodată ceva în schimb Dar nu aceasta este problema noastră principală: ştim din surse sigure că barbarii cartaginezi pregătesc o nouă ofensivă pentru anul viitor şi de data aceasta sunt hotărâţi să calce totul în picioare, inclusiv pe noi — Cum de eşti atât de sigur de aceasta? întrebă unul dintre cei de faţă — Am să-ţi explic eu, interveni Filistos Acum o lună, o delegaţie cartagineză s-a dus la Atena pentru a se asigura că mai-marii oraşului vor continua războiul împotriva Spartei De ce credeţi că se interesau de un asemenea lucru? Este foarte simplu: dacă atenienii îi vor ţine angajaţi pe spartani în Marea Egee, aceştia nu vor putea interveni în ajutorul nostru, aşa cum au făcut acum şapte ani, în cazul în care Cartagina ne-ar ataca din nou Şi puteţi să fiţi sigur că o va face Aşa stând lucrurile, continuă Dyonisios, singurul om în stare să conducă armata noastră în acest nou şi inevitabil război este Hermocrates Aţi văzut ce s-a întâmplat la Selinuntes şi la Hymera pentru că a lipsit o comandă unică şi hotărârea de a învinge: Syracuza va păţi acelaşi lucru dacă vom continua să pierdem vremea cu discuţii teoretice despre politică Noi vorbim acum despre supravieţuire Sunteţi de acord cu aceasta? Încuviinţară cu toţii — Bun Atunci, trebuie să facem în aşa fel, încât Hermocrates să se întoarcă în oraş — Uşor de spus, obiectă Doriscos, un tânăr cam de douăzeci şi cinci de ani, cu părul roşu ca al tatălui său, originar din Tracia, şi ochii negri ca ai mamei sale siciliene — Dar nici prea greu de realizat, îi răspunse Dyonisios — Este o nebunie, interveni Iolaos, unul dintre cei mai credincioşi camarazi ai săi şi, la fel ca Doriscos, prieten din copilărie Poporul o să ne facă bucăţi — Vom acţiona prin surprindere, continuă netulburat Dyonisios, noi din interior, iar Hermocrates din exterior Vom prelua controlul asupra porţii de la apus şi o vom deschide atunci când cercetaşii noştri ne vor anunţa că Hermocrates va fi gata să pătrundă în oraş În momentul acela, vor trece doar câteva ore, până când vom pune stăpânire pe oraş Poporul se va trezi în faţa faptului împlinit Dacă nu vom avea nici o reacţie, va trebui să asistăm în continuare la spectacolul obişnuit: oamenii care discută zile întregi în Adunare înainte de a lua o hotărâre a cărei îndeplinire va fi încredinţată unor nepricepuţi, unui negustor de peşte sărat sau unui dulgher din şantierul naval, în locul unui soldat, fiu sau nepot de luptători Nu uitaţi, prieteni: până nu demult, barbarii se temeau de noi - poate exagerându-ne puterea dat fiind că văzuseră cum i-am învins pe atenieni - dar guvernarea fără noimă a lui Diocles i-a convins acum că nu suntem în stare să ne apărăm aliaţii şi că, prin urmare, nu vom fi în stare nici măcar să ne apărăm pe noi înşine Vor ataca, vă spun eu, şi nu se vor opri până când nu ne vor masacra şi alunga din insulă Doar Hermocrates ne poate salva Credeţi-mă, nu avem de ales — Eu cred că are dreptate! exclamă Biton, cel mai vânjos, vesel şi neastâmpărat dintre camarazii lui Dyonisios, mereu gata să se ia la harţă cu cineva şi, la nevoie, chiar să pună mâna pe armă — Atunci, cine este alături de mine? Toţi cei de faţă ridicară mâinile — Foarte bine, încheie Dyonisios Ne-am înţeles Acum nu ne mai rămâne decât să ne pregătim de acţiune, dar, înainte de aceasta, să reînnoim jurământul care ne leagă unii de alţii şi zeii să-l pedepsească pe cel care l-ar încălca Să jurăm că, dacă vreunul dintre noi va trăda, îl vom urmări până când îi vom da de urmă şi-l vom pedepsi Jurară cu toţii Pentru cel care devenea membru al Frăţiei asta însemna să aibă avantaje importante nu numai în viaţa socială şi politică, ci şi în armată, dar comporta şi unele îndatoriri foarte dure, iar pedeapsa pentru cel care trăda era moartea Aşa cum sosiseră, plecară tot pe furiş, câte unul sau în grupuri mici, pornind pe drumuri diferite pentru a nu atrage atenţia asupra lor Filistos, care nu spusese nimic până atunci, mărginindu-se doar să asculte şi să observe ceea ce se întâmpla în jur, se apropie de Dyonisios — E greu să crezi că, fiind atât de mulţi, nu se va găsi vreunul care ar fi ispitit să trădeze — Nu s-a întâmplat niciodată aşa ceva, răspunse calm Dyonisios — Nici n-a fost vreodată în joc o miză atât de importantă În mâinile noastre se află soarta oraşului şi poate chiar a întregii Sicilii, îi replică Filistos — Oricum ar fi, trebuie să ne asumăm riscul acesta Nu mai putem da înapoi Filistos tăcu o vreme, privindu-i pe ultimii care încălecau şi se îndepărtau pe drumeagul prăfuit, apoi întrebă: — Când ai de gând să-i spui lui Hermocrates? — În noaptea aceasta va pleca un om de-al meu călare, ca să-l anunţe — Şi el va fi de acord? — Fără nici o îndoială Nu-şi doreşte nimic altceva N-are în minte decât întoarcerea în oraşul său şi, dacă eu însumi aş fi în locul lui, la fel aş gândi — Te-ai gândit cum o să faci ca acţiunile voastre să se lege? Trebuie neapărat să aibă loc în acelaşi timp — Mă voi folosi de ştafete, dar, oricum, ştim foarte bine în cât timp poate ajunge o armată de la Selinuntes la Syracuza — Se poate, dar ţine aminte: acesta va fi cel mai greu lucru Trebuie să ai în vedere mai ales această problemă Restul va veni de la sine Când o să se întâmple? — Peste exact paisprezece zile, începând de mâine Vom ataca în zori şi până la căderea serii, totul se va termina Filistos se apropie de prietenul său — Dyonisios, îi spuse el, ştii bine că nu sunt un om al armelor, ci al literelor, aşa că în acţiunea aceasta mai mult te-aş încurca Spune-mi ce pot să fac pentru tine? — Nimic Ia aminte şi notează tot ce se va întâmpla, ca să le transmiţi totul celor ce vor veni după noi Asta este misiunea ta Ceea ce va rămâne în urma noastră după ce vom trece pragul Hadesului nu este amintirea amănunţită a faptelor noastre, ci imaginea pe care istoria ne-o va crea cândva Du-te acum, înainte să se facă întuneric Filistos făcu un gest vag, îşi aruncă mantia pe umeri şi porni către locul în care îşi lăsase calul După trei zile, Hermocrates primi spre seară mesajul lui Dyonisios, scris cifrat pe o skytale, după obiceiul spartanilor, şi îndată ce-l citi, fu cuprins de o mare agitaţie Tonul mesajului dădea de înţeles că trebuia folosit un prilej care, poate, n-ar mai fi apărut altădată şi, de aceea, era necesar să acţioneze fără întârziere Într-o asemenea situaţie, care cerea multă chibzuinţă, Hermocrates se lăsă copleşit de sentimente, simţi dorinţa nestăvilită de a-şi revedea patria, de a pune mâna pe putere, de a se răzbuna pe aceia care profitaseră de absenţa lui, pentru a-l lipsi de cele mai elementare drepturi, pentru a-l acuza de mârşăvii închipuite, care aveau să-i atragă ura poporului Vru să ştie câţi oameni avea în clipa aceea la dispoziţie şi i se răspunse că putea conta pe ceva mai mult de o mie de luptători gata să acţioneze imediat la ordinele sale Ceilalţi erau plecaţi în diferite acţiuni de hărţuire a garnizoanelor cartagineze şi nu se puteau întoarce mai devreme de una sau două zile — Nu am timp să-i aştept, spuse el Spuneţi-le ca îndată ce se vor întoarce să pornească imediat şi să mă ajungă din urmă la Syracuza — Nu este bine, heghemòn, îi spuse Cleantes, unul dintre ofiţeri De ce atâta grabă? Ar fi mai bine să pornim la atac atunci când se vor aduna toate forţele pe care le avem — Nu Mi s-a spus că acesta este momentul cel mai potrivit Acum sau niciodată — Cum vrei, răspunse Cleantes Poţi să te bazezi pe mine, dar rămân la părerea că n-ar avea nici o importanţă dacă mai aşteptăm o zi Hermocrates păru să şovăie o clipă, asaltat de unele îndoieli Îl îngrijora în bună măsură gândul că trebuie să pună totul în joc prin hotărârea aceea Apoi, dintr-o dată, păru să găsească rezolvarea acestei probleme — Poate că ai şi tu dreptate, spuse Va trebui să facem aşa: eu voi porni în orice caz, iar tu vei veni cu ceilalţi în urma mea, în marş forţat Aici, la Selinuntes, vei lăsa cel mult o mie de oameni Atâţia sunt de ajuns Restul oamenilor vor veni cu tine Să fie nu numai infanteriştii cu platoşe, ci şi cei care au numai scuturi şi cercetaşii — Nu şi cavaleria? — Nu avem nevoie de ea Va trebui să luptăm pe străzi, pe ulicioare — Avem destul de puţini oameni, spuse Cleantes O să adun cât mai mulţi voi putea — E bine Aşa, pot să plec liniştit De campania asta depinde soarta mea, a ta, a oraşului nostru şi, poate, chiar a întregii Sicilii — Succes, heghemòn, spuse Cleantes Şi să sperăm că aliaţii noştri din oraş vor fi la fel de conştienţi de ceea suntem pe cale să facem A doua zi, înainte de revărsatul zorilor, trompetistul sună adunarea şi, în scurt timp, o mie o sută de hopliţi şi două sute de soldaţi cu scuturi şi cercetaşi se adunară în agora Îmbrăcat în armură, Hermocrates îi trecu în revistă pe toţi, când încă nu se luminase de ziuă şi rosti o scurtă cuvântare — Soldaţi! De data aceasta ne aşteaptă o misiune mult mai îndrăzneaţă şi destul de dureroasă: ne întoarcem la Syracuza, dar numai o parte dintre concetăţenii noştri ne aşteaptă cu bucurie Ceilalţi vor lupta împotriva noastră şi pe unii va trebui să-i omorâm Din păcate, nu avem altă soluţie Întorcându-ne în oraş şi luând puterea, putem porni revolta împotriva barbarilor şi îi putem izgoni din Sicilia, după ce-i vom face să plătească pentru măcelul de la Selinuntes şi crimele de la Hymera Rănile se vor vindeca şi viaţa noastră va deveni din nou îndestulată şi liniştită, ca să putem uita de trecut Dar acum trebuie să ne facem datoria Ne vom lua la întrecere cu timpul, aşa că nu vreau să aud pe nimeni spunând „sunt obosit” Vom mărşălui din zori până în noapte, oprindu-ne doar puţin la amiază pentru a mânca, astfel încât să ajungem la poarta apuseană a oraşului în cel mult unsprezece zile Veţi merge mai uşor dacă veţi pune scuturile în carele de la urma coloanei Parola este „Arethusa” Fie ca zeii să ne ajute Nu mai am altceva să vă spun Îndată după aceea, Hermocrates îşi luă suliţa şi porni la drum Oamenii, încolonaţi câte patru în rând, îl urmară Un ofiţer începu un cântec, dar în scurt timp, mersul comandantului deveni tot mai rapid, aşa că nimeni nu mai avu chef să cânte şi îşi văzură cu toţii de drum VIII La trei zile după ce-i trimisese mesajul lui Hermocrates, Dyonisios îi puse în stare de alarmă pe oamenii săi din Frăţie, astfel încât să fie cu toţii gata să intre în luptă la semnalul său Planul era să ocupe poarta de la apus, în cartierul Acradina, s-o păstreze deschisă până când Hermocrates şi oamenii săi intrau în oraş şi, după aceea, să se împartă în două detaşamente Primul, sub comanda lui, compus din cercetaşi cu armament uşor, trebuia să elibereze străzile de patrulele care-şi făceau rondul Al doilea, sub comanda lui Iolaos, urma să ţină liberă calea de trecere pentru infanteria grea, comandată de Hermocrates care, la rândul ei trebuia să ocupe agora După aceea, aveau să atace Ortigia şi să aresteze căpeteniile taberei adverse, iar la sfârşit, populaţia ar fi fost chemată de crainici în Adunare, pentru a li se aduce la cunoştinţă schimbarea puterii politice Totuşi, Dyonisios nu avusese în vedere nerăbdarea lui Hermocrates de a ajunge în Syracuza cât mai repede Deplasarea sa fusese atât de rapidă, încât avea un avans important faţă de trupele de sub comanda lui Cleantes Acesta pornise la drum cu mai mult de o zi întârziere, dar, în loc să recupereze această întârziere, o făcuse şi mai mare, astfel încât, atunci când Hermocrates se afla în apropiere de Syracuza, coloana lui Cleantes mai avea de mers încă două zile Cleantes trimisese înainte cercetaşi călare, pentru a descoperi în ce loc ajunsese ariergarda lui Hermocrates şi le dăduse ordin să-l anunţe cât de mare era întârzierea; din păcate, misiunea lor nu dăduse nici un rezultat Primul contact dintre Dyonisios şi socrul său se făcu printr-un alt mesaj cifrat Dyonisios îl salută pe Hermocrates Suntem gata să intrăm în acţiune în ziua şi la ora convenite Este important ca tu să intri în oraş cu toate forţele pe care le ai: syracuzanii trebuie să aibă cât mai repede impresia că oraşul este ocupat, iar puterea se află în mâinile noastre Dacă ar începe luptele de stradă, rezultatul lor ar fi foarte nesigur Hermocrates deveni şi mai îngrijorat El, care nu şovăise niciodată în faţa inamicului, era asaltat de îndoieli tocmai în momentul în care conducea o acţiune militară chiar împotriva patriei sale Îşi dădea seama că, dacă ar fi aşteptat prea mult, pândarii de pe ziduri l-ar fi observat şi ar fi dat alarma în oraş Atunci, poate că armata ar fi ieşit să-l înfrunte şi s-ar fi pornit o bătălie în câmp deschis, iar în acest caz, rezultatul nu putea fi decât unul singur Nu mai putea fi vorba de aşteptare: printr-un alt mesaj cifrat îi confirmă ginerelui său că se va afla în faţa porţii apusene în ziua şi ora care fuseseră stabilite, adică a doua zi în zori Dar guvernanţii oraşului primiseră unele informaţii despre nişte mişcări ciudate de trupe la apus de oraş, aşa că instalaseră mai multe puncte de observaţie în diferite locuri, de-a lungul malurilor Anaposului şi pe dealuri, ca să nu poată fi luaţi prin surprindere Cu toate acestea, Hermocrates izbuti să obţină un oarecare avantaj, după ce ordonă trupelor sale să se mişte în tăcere la adăpostul întunericului, reuşind astfel să se apropie foarte mult de poarta apuseană Când văzu semnalul de cale liberă, năvăli în oraş, ajungând de îndată în faţa lui Dyonisios şi a tinerilor din Frăţie, cu armele în mâini şi gata să se pună imediat sub ordinele sale Hermocrates îl îmbrăţişă pe tânărul comandant — În sfârşit, am reuşit, spuse Să atacăm împreună pe direcţia agorei şi de acolo vom porni asupra Ortigiei Dacă vom reuşi s-o ocupăm, controlăm în felul acesta golful şi portul Restul va veni de la sine Ai nişte echipe de cercetaşi buni? — Sigur că da, îi răspunse Dyonisios Uite-i Şi-i arătă vreo cincizeci de luptători pedeştri înarmaţi cu arc, săgeţi şi sabie scurtă şi purtând scuturi tracice, în formă de semilună — Atunci, pleacă înainte cu ei, ca să ne deschizi nouă calea Eliminaţi patrulele care-şi fac rondul, înainte să poată da alarma Dyonisios dădu din cap aprobator şi alergă înainte în fruntea cercetaşilor Hermocrates porni şi el în urma lui, ordonându-le pas alergător oamenilor săi, care se dispuseră în coloană câte şase, atât cât permitea lăţimea străzilor La trecerea lui Dyonisios şi a cercetaşilor săi, cartierul părea ciudat de tăcut Pe străzi nu era nici ţipenie de om Câte un câine se trezea pe neaşteptate şi începea să latre furios, dar nimeni nu părea să dea atenţie unui asemenea semnal de alarmă: uşile şi ferestrele rămâneau ferecate Dyonisios alerga mai departe, cu sufletul tot mai apăsat de nelinişte, îngrijorat de înaintarea aceea atât de uşoară, de absenţa totală a patrulelor Aproape că-i veni să se oprească şi să se întoarcă pentru a-l convinge pe Hermocrates să renunţe, dar se gândi că poate îşi făcea griji degeaba, că liniştea aceea se datora orelor de dinaintea zorilor şi că majoritatea patrulelor îşi făceau rondul între port şi Ortigia La un moment dat, înaintea lui, la distanţă de vreo sută de paşi, se zări colonada de la intrarea în agora, acea piaţă largă destinată adunărilor populare, pe care trebuia s-o traverseze, ca să ajungă apoi la digul de legătură între insula Ortigia şi uscat Se vedeau deja primele sclipiri ale zorilor, care treceau prin pătura subţire de ceaţă de deasupra mării Dyonisios le făcu semn oamenilor să se oprească şi să se lipească de zidurile caselor care mărgineau strada, după care îi chemă pe Biton şi pe Iolaos, trimiţându-i înainte ca să cerceteze terenul — Înaintaţi ţinându-vă pe lângă ziduri, în zona mai întunecoasă, şi mergeţi până dincolo de coloane: dacă nu observaţi nimic suspect, fluieraţi şi noi o să venim în urma voastră Vom apăra intrarea şi ieşirea din piaţă, până când va trece toată infanteria grea, apoi vom trece din nou în fruntea coloanei ca să deschidem calea pe dig, către Ortigia Aţi înţeles ce am spus? Cei doi dădură afirmativ din cap şi porniră fără nici un zgomot să îndeplinească misiunea primită Dyonisios aşteptă cu un nod în gât ca ei să ajungă la coloane În acelaşi timp, trăgea cu urechea să audă pasul cadenţat al infanteriei grele, care ar fi trebuit să se apropie, sub comanda lui Hermocrates Mai trecură câteva clipe şi se auzi fluieratul lui Biton: calea era liberă Dyonisios înaintă în fugă, împreună cu oamenii săi — Nu-i nimeni pe-aici, spuse Iolaos — Asta-i bine, dar fiţi atenţi în continuare Dyonisios îşi împărţi detaşamentul în două grupuri — Voi, după mine, spuse el unuia dintre ele Mergem către ieşirea care duce la Ortigia Voi, ceilalţi, rămâneţi aici cu Biton şi Iolaos şi aşteptaţi-i pe Hermocrates şi pe ceilalţi După ce vor trece şi ei, veniţi după mine în fruntea coloanei şi continuăm să înaintăm iarăşi împreună Oamenii se împărţiră în două grupuri cam de câte douăzeci fiecare şi primul îl urmă pe Dyonisios, ajungând în scurt timp în latura de răsărit a agorei De partea cealaltă nu se vedea nimeni şi Dyonisios se rezemă de una dintre coloane, pregătindu-se să asigure trecerea celorlalţi Nu trecu mult timp şi apăru capul coloanei lui Hermocrates Mare parte din ceea ce aveau de făcut se realizase deja: insula Ortigia era acum la doar câteva sute de paşi şi, peste puţin timp, primele raze ale soarelui aveau să scalde în lumină acroterele poleite cu aur ale templului Athenei, în punctul cel mai înalt al insulei: era salutul soarelui către Syracuza În loc de aceasta, se dezlănţui infernul: exact când oamenii lui Hermocrates intrau cu toţii în agora, coloane întregi de soldaţi, până atunci ascunse prin case, năvăliră de pe străzile laterale, din dreapta şi din stânga, de la apus şi de la răsărit, blocând toate ieşirile De pe acoperişurile caselor din jur porniră mii de săgeţi trase în plin de arcaşi, care până atunci rămăseseră ascunşi vederii Dyonisios ripostă cu oamenii din Frăţie, încercând să forţeze ieşirea dinspre răsărit, pentru a deschide o cale de retragere către port, dar atacatorii prevăzuseră o asemenea manevră şi puseseră pe latura aceea forţe de elită care ripostară fără întârziere, respingând toate asalturile În toate ungherele pieţei se dezlănţui o luptă înverşunată şi, pe măsură ce se lumina de ziuă, proporţiile dezastrului deveniră înspăimântător de evidente Sângele curgea din belşug pretutindeni, pe jos zăceau o mulţime de morţi şi răniţi, apărătorii syracuzani înaintau pas cu pas şi părea să nu mai existe nici o cale de scăpare pentru luptătorii care fuseseră încercuiţi în centrul imensei pieţe Hermocrates încercă să-i adune în jurul său pe cei mai destoinici oameni de sub comanda sa, pentru a forţa ieşirea din încercuire într-un loc din dreapta pieţei, acolo unde inamicul părea să fi slăbit presiunea Era destul de greu şi pentru ei ca, pe un spaţiu atât de mic, să păstreze o formaţie compactă menţinând astfel încercuirea Dându-şi seama de intenţia lui Hermocrates, Dyonisios îi veni în ajutor cu oamenii săi şi, porniră cu toţii înainte, cu suliţele gata de atac şi strigând în gura mare pentru a se încuraja unul pe altul Inamicul păru să şovăie în faţa unui contraatac atât de puternic al acelui grup de oameni disperaţi şi dădu semne că era gata să cedeze Loviturile necruţătoare ale sabiei lui Dyonisios, care lupta acum corp la corp, doborâră trei adversari unul după altul, astfel încât ceilalţi camarazi ai săi, văzând că putea să fie posibilă ieşirea din capcană, începură să împingă din spate, ajutându-se cu scuturile, pentru a spori forţa celor care luptau în primele rânduri În cele din urmă, încercuirea inamică fu străpunsă şi oamenii lui Dyonisios încercară să-şi găsească scăparea prin cartierele apusene din Acradina Dar în aceeaşi clipă, văzând ce se petrecea, unul dintre ofiţerii inamici luă o suliţă şi o lansă cu precizie de la vreo douăzeci de paşi asupra lui Hermocrates, care în clipele acelea se afla sub razele soarelui abia răsărit, străpungându-i pieptul Lovit drept în inimă, Hermocrates se prăvăli ca fulgerat la pământ şi un strigăt disperat se înălţă din rândurile oamenilor săi, dar aceştia continuară să lupte cu şi mai mare îndârjire, ca să răzbune moartea comandantului său Aflat deja în afara pieţei, Dyonisios se întoarse ca să vadă ce se întâmplase, dar o lovitură de sabie îi străpunse umărul stâng Scăpă din mână sabia şi, printr-o lovitură nimicitoare cu scutul mai găsi puterea să-l doboare pe cel care-l rănise Iolaos fu imediat lângă el, susţinându-l ca să nu cadă, şi-l târî într-o parte, lăsând în urmă o dâră de sânge Se opriră gâfâind în umbra unor arcade care se deschideau între două ulicioare laterale şi de acolo puteau auzi, tunătoare printre zidurile oraşului, urletele luptătorilor ca nişte mugete de animale sacrificate într-un abator Iolaos îl sprijini de subsuori şi-l îndemnă să meargă mai departe — Peste puţin timp o să ajungă şi pe străzi ca să caute supravieţuitori, aşa că trebuie să plecăm de aici Dyonisios se rezemă de un zid şi păru copleşit de un gând îngrozitor — Oh, pe toţi zeii, Aretis! — Ce spui? — Trebuie să ajung de îndată la soţia mea Este singură în casă şi cu siguranţă se ştie că eu am luat parte la atac Capcana asta e din cauza unei trădări — Trebuie să te vadă cât se poate de repede un medic, altfel ai putea s-o păţeşti rău de tot — Mai întâi, vreau să ştiu ce se întâmplă cu soţia mea Ajută-mă, te rog — Bine, oftă Iolaos, dar trebuie să oprim hemoragia, ca să nu pierzi tot sângele Îşi sfâşie poala mantiei şi bandajă rana cu ajutorul unei curele de la scut, după care porniră mai departe În acest timp, străzile oraşului se umpleau de oameni care alergau ca înnebuniţi în toate direcţiile, fără a-şi da seama de cele întâmplate, iar pe la răspântii se auzeau deja crainici anunţând în gura mare încercarea lui Hermocrates şi a lui Dyonisios de a desfiinţa instituţiile democratice ale oraşului, promiţând recompense generoase pentru cei care capturau fugari sau îi denunţau — Ţi-am spus eu, mormăi Iolaos — Ştiu, ştiu, dar hai să mergem mai repede, mi-e teamă Iolaos îl privi: era pământiu la faţă şi simţea că mâinile îi erau reci ca gheaţa Gâfâia la fiecare pas şi asuda mult, din cauza efortului Se opri de mai multe ori ca să-l lase să-şi tragă răsuflarea şi, mai apoi, ca să se odihnească înainte de a începe urcuşul către casa lui Dyonisios se rezemă de un altar închinat zeiţei Hecato, aflat la încrucişarea a trei străzi Când porni din nou, lăsă pe zid o pată mare de sânge Fură nevoiţi să se mai oprească de câteva ori, mai ales când zăreau grupuri de soldaţi syracuzani care patrulau în căutarea fugarilor Când dădeau peste unul, îl doborau imediat Şi prin oraş mişunau deja bandele de răufăcători care căutau locuinţele complotiştilor, ca să le prade şi să le pună foc Se aflau de-acum lângă casa cu boltă de viţă şi Dyonisios căzuse pradă unei agitaţii pe care nu şi-o mai putea stăpâni Iolaos îl duse lângă zidul care împrejmuia curtea — Aşteaptă aici, spuse el Mă duc eu înainte: s-ar putea să fie înăuntru cineva care ne aşteaptă ca să ne omoare Se apropie de portiţa din spatele grădinii, intră în casă pe uşa din dos şi porni către atrium privind în jur cu cea mai mare băgare de seamă Îndată ce ochii i se obişnuiră cu penumbra, pe chip i se întipări o expresie îngrozită Se răsuci pe călcâie ca să plece, dar dădu peste Dyonisios, palid ca un mort şi clătinându-se pe picioare — Nu mai este nimeni înăuntru, spuse Iolaos încercând să vorbească pe un ton cât mai normal cu putinţă Hai să plecăm să căutăm un medic Nu te mai poţi ţine pe picioare Dar în ochii lui se putea citi groaza Dyonisios înţelese şi-l împinse cu braţul sănătos — Lasă-mă să trec — Te rog spuse camaradul său, fără a-şi mai putea opri lacrimile Te rog mult, nu intra acolo Dar Dyonisios trecuse deja pragul şi intrase în casă La scurt timp după aceea, i se auzi glasul răguşit de suferinţă pronunţând vorbe fără nici o noimă, se auziră suspinele şi gemetele sale disperate răsunând între zidurile cu tencuiala scorojită Iolaos se apropie de el, dar nu cuteză să-l atingă sau să rostească vreo vorbă Dyonisios căzuse în genunchi în faţa trupului dezgolit al soţiei sale şi plângea deznădăjduit Aretis aproape că nu mai era de recunoscut: fusese violată până când o năpădise o hemoragie îngrozitoare Zăcea într-o baltă scârboasă de sânge amestecat cu scuipaţi şi tot felul de spurcăciuni, avea faţa umflată de lovituri, buzele rănite, corpul plin de julituri şi vânătăi În bătaie de joc, îi tăiaseră şi părul, aşa cum se făcea cu prostituatele Dyonsios o cuprinse cu braţele, strângând-o la piept şi începu să se clatine înainte şi înapoi de parcă ar fi vrut s-o legene, căzând pradă unui plâns deznădăjduit, plin de o suferinţă sfâşietoare şi scoţând din când în când vaiete animalice — Hai să plecăm, te rog din suflet, spuse după o vreme Iolaos Fii sigur că o să vină din nou pe aici ca să te caute Trebuie să scapi cu viaţă, Dyonisios, trebuie să trăieşti ca să răzbuni grozăvia asta Dyonisios păru să-şi mai revină puţin, auzind vorbele prietenului său — Ai dreptate, spuse Trebuie să mă răzbun, trebuie să-i găsesc, să-i scot la lumină şi să-i ucid pe toţi, unul câte unul dar nu pot s-o las aici nu vreau ca trupul ei să fie încă o dată pângărit — Ea nu mai simte nimic şi, dacă ar putea, ţi-ar spune şi ea să-ţi salvezi viaţa Dyonisios mângâie cu gingăşie fruntea soţiei sale — Ajută-mă s-o duc jos În pivniţă este o ascunzătoare O să stau acolo cu ea şi am să-i ţin de urât: i-a fost întotdeauna frică de întuneric Iolaos încercă să ţină el aproape toată greutatea trupului fără viaţă al fetei, pentru că Dyonisios ar fi putut leşina în orice moment Ridicară un chepeng, coborâră câteva trepte şi ajunseră în beci Dyonisios îi arătă prietenului său o galerie, care ducea la o încăpere săpată în piatră, având intrarea ascunsă de nişte rafturi pentru amforele de vin — Acum, îi spuse, du-te în seră: vei găsi acolo un cufăr cu haine curate Lasă aici armele, schimbă-te, spală-te pe faţă: vei putea trece mai uşor neobservat Du-te la Filistos: locuieşte în Ortigia, în casa cu portic din spatele fântânii Aretusei Spune-i că-l aştept aici Iolaos dădu aprobator din cap — Am înţeles Ştiu unde este Tu stai aici şi nu încerca să faci ceva necugetat Stai liniştit, nu te mişca Mă duc să-ţi aduc apă: ai buzele arse de sete Dyonisios nu spuse nimic Stătea ghemuit lângă perete şi ţinea în continuare pe braţe trupul fără suflare al lui Aretis, ca şi cum ar fi vrut să-l încălzească Iolaos îi aduse apă, îşi schimbă hainele şi plecă Se întoarse după câteva ore şi la vreo cincizeci de paşi mai în spate veneau Filistos şi medicul, ca să nu atragă atenţia Îl găsiră pe Dyonisios fără cunoştinţă, ţinând încă în braţe trupul soţiei sale Filistos îşi simţi ochii invadaţi de lacrimi şi rămase tăcut câteva clipe, copleşit de toate acele întâmplări peste măsură de dureroase După puţin timp, intră şi medicul Împreună îl duseră pe Dyonisios în dormitor şi-l întinseră pe pat Încă mai respira, dar bătăile inimii erau foarte slabe; corpul îi era rece, iar buzele vinete Îl dezbrăcară şi ieşi la iveală rana pe care sabia i-o făcuse între umăr şi muşchii pieptului — Este o adevărată minune că nu i-a retezat tendoanele braţului şi vena cea mare de aici, spuse medicul, arătând cu bisturiul un punct de sub claviculă Ţineţi-l bine acum Filistos şi Iolaos îi apucară strâns braţele şi-l ţinură nemişcat, cât timp medicul îi spălă rana cu vin amestecat cu oţet Apoi, înroşi bisturiul pe focul aprins de la flacăra felinarului şi arse în interior carnea care continua să sângereze; la sfârşit, începu să coasă cele două margini ale rănii Dyonisios era atât de epuizat, că nu făcu nici o mişcare Scoase doar un geamăt prelung atunci când medicul îi ardea carnea — Trebuie să se odihnească acum Am făcut tot ce puteam, restul este la voia zeilor: să sperăm că rana n-o să se cangreneze Filistos îl trase într-o parte — Nu trebuie să vorbeşti cu nimeni despre ce ai făcut aici Dacă vei păstra tăcerea, nu vei regreta şi vei fi răsplătit şi pentru asta Medicul dădu din cap şi întinse mâna ca să ia banii pe care i-i dădea Filistos: cinci monede lucitoare de argint cu imaginea Aretusei înconjurată de delfini — Ce facem cu corpul fetei? întrebă Iolaos Filistos oftă — Deocamdată trebuie s-o îngropăm în beci, până când îi vom putea face ritualul funebru ca s-o ducem într-un mormânt demn de rangul ei şi de iubirea pe care i-o purta Dyonisios O depuseră într-o groapă săpată în piatră şi Filistos îşi reţinea cu greu lacrimile în timp ce murmura: — Primiţi-o, oh, Demetra şi Persefona, pe pajiştile înverzite, lăsaţi-o să-şi aline setea bând din apele Lethei, ca în felul acesta să uite de grozăviile acestei lumi crude şi să-şi poată găsi pacea, aşteptând ziua reîntâlnirii cu primul şi singurul bărbat pe care l-a iubit în viaţă Urcară din nou în camera în care se afla Dyonisios şi aşteptară să se facă întuneric Filistos se gândise la toate La un moment dat, veni un servitor de-al său aducând un car plin cu fân, tras de doi catâri şi intră în curte, la adăpostul zidului înconjurător Îl urcară pe Dyonisios, acoperindu-l mai întâi cu un cearşaf şi apoi cu fân Carul porni către poarta apuseană, unde, în clipa aceea se aflau doi membri ai Frăţiei, gata să ucidă santinelele dacă s-ar fi arătat prea bănuitoare, controlând oamenii şi mărfurile care treceau pe acolo Nu fu nevoie de aşa ceva Carul trecu nestingherit dincolo de ziduri şi se îndreptă către malul Anaposului, unde aştepta o barcă, în care urcară cei doi împreună cu rănitul, îndreptându-se după aceea spre interiorul insulei, la adăpostul tufişurilor dese de papirus În toiul nopţii, în oraşul peste care se aşternuse tăcerea după acea zi însângerată, plină de urlete neomeneşti, din apropierea casei cu boltă de viţă se auzi înălţându-se un cântec, un imn de iubire, o străveche melodie nupţială O serenadă delicată şi, în acelaşi timp, sfâşietoare, în locul acela pustiu şi pângărit de atâta cruzime, ca un ultim omagiu adus de un fugar rănit de moarte iubirii sale pierdute pentru totdeauna Din rândurile celor care luaseră parte la acea nefericită încercare de a recuceri puterea, nu se salvă aproape nimeni: dintre cei care căzuseră prizonieri, fură ucişi fără cruţare toţi syracuzanii fugiţi din oraş, pentru că făceau parte din tabăra atât de mult hulită a proprietarilor de terenuri Aceia, însă, care-l urmaseră pe Hermocrates cu speranţa că oraşele lor, Selinuntes şi Hymera, vor fi eliberate şi ei îşi vor putea reconstrui casele, fură lăsaţi în viaţă, dar aveau să petreacă mulţi ani în captivitate Dyonisios fu condamnat la moarte în contumacie, pentru că nu putu fi găsit viu sau mort Filistos răspândi cu multă abilitate zvonul că tânărul murise din cauza rănilor căpătate în luptă şi că trupul său fusese ars pe ascuns, noaptea, de nişte prieteni credincioşi, undeva pe malurile mlăştinoase ale râului Cianes În fruntea Adunării se instală o altă căpetenie a poporului, pe nume Dafneos, care se lăuda peste tot că ucisese mai mult de douăzeci de duşmani în noaptea îngrozitoare a luptei din agora El anunţă solemn că victoria consfinţise pentru totdeauna triumful democraţiei şi că nimeni nu mai putea îndrăzni vreodată să viseze la tiranie Lăudăroşenia lui Dafneos dădu frâu liber imaginaţiei multora şi o sumedenie de muşterii ai cârciumilor din port începură să se laude că se bucuraseră şi ei de trupul târfei aceleia, fiica trădătorului Hermocrates Nimeni nu ar fi îndrăznit vreodată să spună aşa ceva despre o femeie care avea lângă ea un logodnic sau un frate, dar memoria bietei Aretis nu era apărată de nimeni, aşa că nişte nemernici puteau spune orice grozăvie în legătură cu ea Dar Filistos avea ochi şi urechi peste tot, iar ca să afle orice voia, avea destui bani, fie din averea lui, fie din contribuţiile Frăţiei Pe baza informaţiilor pe care le căpăta astfel, începu să facă sârguincios o listă cu nume şi porecle, adrese, meserii, locuri pe care le frecventau aceste persoane şi orice altceva mai considera că ar fi util pentru a le găsi În ciuda pierderilor suferite, Frăţia rămânea puternică şi cu mulţi membri, astfel încât, atunci când se răspândi în cel mai mare secret vestea că Dyonisios trăia şi se ascundea în munţi, într-un loc aproape inaccesibil, mulţi se oferiră să meargă la el şi să se pună din nou la dispoziţia lui În vremea aceea, un mesager al lui Filistos, pe nume Demetrios, pleca în Asia pentru a-i da această veste şi lui Leptines, fratele mai mic al lui Dyonisios, care trăia la Efes Un sclav deschise solului uşa, spunându-i că stăpânul nu era acasă — Dar unde este? întrebă solul — Nu ştiu, când pleacă seara de acasă nu-mi spune niciodată unde se duce Demetrios oftă — Asta înseamnă că trebuie să aştept până când se întoarce Am misiunea de a-i comunica nişte lucruri foarte importante Până atunci, ai putea să-mi dai ceva de mâncare, pentru că toată ziua n-am avut timp să mănânc Sclavul şovăia să-l primească în casă pe necunoscutul acela, dar nici nu-l putea da afară cu forţa, aşa că îi aduse nişte măsline şi un codru de pâine Demetrios începu să mănânce, sorbind şi câte o înghiţitură din vinul pe care-l avea în ploscă — De obicei întârzie mult? îl întrebă pe servitor — De cele mai mult ori se întoarce dimineaţa, îi răspunse acesta Leptines apăru, însă, mult mai repede, asudat şi trântind uşa în urma sa — Cine eşti, prietene? îl întrebă pe sol, fără să se arate surprins de prezenţa acestuia — Mă numesc Demetrios şi m-a trimis Filistos ca să-ţi spun că Dar, în timp ce el vorbea, Leptines deschisese deja un cufăr din care scoase o desagă cu câteva lucruri necesare unei călătorii — O să-mi spui pe drum În oraşul ăsta nu mai este chip de trăit Ai cumva o barcă? — Da, cea care m-a adus până aici — Foarte bine Atunci, s-o luăm din loc Prin locurile astea, soţii se supără foarte tare atunci când găsesc pe altcineva în pat cu nevestele lor şi pot deveni chiar peste măsură de violenţi Ieşiră în fugă din casă, în timp ce sclavul striga în urma lor: — Şi eu ce trebuie să fac, stăpâne? — Nimic! îi aruncă peste umăr Leptines Dacă mai vine cineva, spune-i că am plecat Tot ce este în casă îţi rămâne ţie şi zeii să te aibă în paza lor! Abia avură timp să se facă nevăzuţi pe o ulicioară laterală, că un grup de indivizi înarmaţi cu ciomege se şi înfiinţaseră la uşa casei sale, pregătindu-se să dea buzna înăuntru Cei doi fugari alergară din răsputeri pe străzile întunecoase ale oraşului, până ajunseră la barca lui Demetrios, legată de mal cu două parâme — Coboară pasarela! porunci Demetrios, care îşi dăduse de-acum seama de gravitatea situaţiei Marinarul de pază îl recunoscu şi întinse puntea de scânduri către chei, astfel încât cei doi putură urca în siguranţă la bord Leptines răsuflă uşurat, se aşeză pe un colac de frânghii şi, ca şi cum nimic deosebit nu s-ar fi întâmplat, îi spuse lui Demetrios: — Şi, spune-mi, cum mai merg lucrurile la Syracuza Demetrios îl privi cu un aer grav — Prost, răspunse el, şi nici n-ar putea merge bine Fratele tău are nevoie de ajutor Leptines se încruntă — Mai avem câteva ore, până când vom putea ridica ancora Povesteşte-mi totul pe îndelete La zece zile după aceea, barca lui Demetrios acostă în portul Lakkios şi Leptines porni în grabă către casa lui Filistos — Unde este Dyonisios? întrebă el chiar înainte de a trece pragul Filistos îi făcu semn să vorbească mai încet şi-l conduse în biroul său — Este în siguranţă — Te-am întrebat unde este, insistă Leptines, pe un ton ameninţător — Nu pot să-ţi spun, răspunse Filistos Ar fi prea periculos Dacă ai fi în locul cuiva care ar vrea să ştie unde se află, dat fiind că soţia lui a murit, pe cine ai ţine sub supraveghere? Şi cât timp crezi că sosirea ta în oraş va mai rămâne secretă? Leptines înţelese ce voia să spună Filistos, aşa că nu mai insistă În noaptea cruntei bătălii din agora, Dyonisios fusese lăsat în grija câtorva prieteni din Frăţie şi aceştia îl transportaseră, atât cât fusese posibil, cu barca, pe Anapos, la început vâslind împotriva curentului şi apoi trăgând ambarcaţiunea cu un catâr care mergea pe mal Când albia râului deveni prea accidentată, camarazii săi mai cumpărară un catâr de la un ţăran, făcură o targă, şi-l aşezară deasupra pe rănit, după care fixară mânerele pe spinarea catârilor aşezaţi unul înainte şi celălalt în spate, în acest fel ajunseră fără să-l zdruncine prea tare pe rănit până la izvoarele râului: era un loc minunat, cu un ochi de apă limpede în mijlocul unei pajişti pline de flori de leandru multicolore şi de ginestre cu un parfum delicat, având de jur împrejur pereţi foarte înalţi de stâncă, străpunsă de nenumărate lăcaşe, săpate cândva de locuitorii străvechi ai acelor ţinuturi, pentru a-şi îngropa morţii cât mai aproape de cer Cineva fusese înştiinţat de sosirea lor, şi o platformă fu coborâtă la lumina lunii cu ajutorul unui scripete până la nivelul solului; camarazii aşezară cu mare grijă trupul lui Dyonisios, legându-l cu mai multe curele din piele, după care dădură semnalul de ridicare Priviră cu emoţie cum fragila platformă făcută din crengi împletite se legăna în gol deasupra celor rămaşi jos, ajungând în cele din urmă la o înălţime ameţitoare şi dispărând înghiţită de stânca neagră, printr-o scobitură întunecată ca orbita unui craniu Grupul de tineri dusese la bun sfârşit cu pricepere şi devotament misiunea încredinţată şi porniră după aceea pe drumul de întoarcere acasă pentru a-i raporta lui Filistos că totul fusese făcut cum trebuia Dyonisios se afla acum la loc sigur, într-un adăpost inaccesibil, un adevărat cuib de vulturi de pe crestele munţilor, lăsat acolo în grija unor mâini pricepute, care urmau să-l îngrijească până la vindecarea deplină: un muntean sicul, tămăduitor cunoscut şi venerat de toţi oamenii din ţinut Filistos avea mai multă încredere în el decât în medicii syracuzani, foarte buni şi chirurgi iscusiţi - obişnuiţi fiind să cureţe, să ardă cu fierul înroşit şi să coasă rănile războinicilor întorşi de pe câmpul de luptă - dar nu la fel de pricepuţi în tratarea periculoaselor infecţii care puteau apărea în urma acestor răni În acel loc, Dyonisios zăcu mai multe zile între viaţă şi moarte, o mare parte din timp cufundat într-o toropeală adâncă, provocată de pierderea de sânge şi de fierturile calmante pregătite de bătrânul sicul care-l avea în grijă Când, în cele din urmă, se trezi la viaţă, primele imagini şi senzaţii care-l impresionară fură un petic de cer traversat de nori şi de zborul păsărilor, cântecul ciocârliilor, mireasma ginestrelor şi, venind parcă din interiorul stâncii care-l adăpostea, cântecul îngânat de o femeie Ceva mai târziu, zări şi acea misterioasă fiinţă: avea părul negru ca pana corbului şi privirea neastâmpărată, plină de curiozitate, a unei creaturi sălbatice IX Dyonisios abia îşi dăduse seama de prezenţa acelei făpturi ciudate, că ea deja dispăruse Poate că era o urmă a ultimului său vis ori, poate, una dintre multele înfăţişări pe care Aretis avea să le ia, ca să-i fie aproape de fiecare dată când amintirea ei îi copleşea sufletul Se răsuci gemând pe culcuşul pe care zăcea de nu mai ştia când, şi-şi trecu palma mâinii drepte peste rană Simţi în locul acela o cicatrice încă dureroasă, când o atinse, dar aproape vindecată Îşi pipăi faţa şi simţi că barba îi crescuse lungă şi deasă Era atât de slăbit, încât până şi cea mai mică mişcare îl făcea de îndată să transpire peste măsură, iar inima i se zbătea de parcă voia să-i sară din piept Văzu o cană cu apă şi bău cu lăcomie, după care încercă să se târască până la gura ciudatului său adăpost, ca să arunce o privire afară Se afla pe buza unei prăpăstii, pe fundul căreia soarele se oglindea cu un tremur neîncetat într-un ochi de apă, care avea de jur împrejur o pajişte înflorită Crengile lungi ale unui platan, întinse pe deasupra apei şi mişcate încetişor de vânt, făceau ca reflexele aurii ale astrului solar să pară pline de viaţă Se simţi cuprins de ameţeală şi aproape absorbit de abisul acela de lumină, simţi că în clipa următoare şi-ar fi putut lua zborul prăvălindu-se din înalturi ca o ciocârlie îmbătată de razele soarelui; ar fi pus capăt dintr-o dată şi pentru totdeauna chinului insuportabil care-i năpădea sufletul, pe măsură ce-şi dădea seama de nesfârşita sa singurătate Îl ţinu pe loc o mână viguroasă şi un glas poruncitor îl trezi la realitate — Dacă ţii neapărat să mori, n-ai decât, dar numai după ce prietenii tăi o să-mi plătească pentru câte am făcut pentru tine Le-am promis că te vor putea lua de aici doar când vei fi vindecat cu totul — Cine eşti? întrebă Dyonisios Ce este aici? — Nu te interesează cine sunt eu Iar acesta este un cimitir: locul cel mai potrivit pentru unul care a fost mai mult mort decât viu Vorbea stricat greceşte, dar se putea face înţeles, iar accentul era acela al siculilor — De cât timp sunt aici? — De o lună Şi va mai fi nevoie de încă una, ca te înzdrăveneşti de-a binelea — Aş vrea să cobor acolo, lângă apă, cred că mi-ar face tare bine Îmi închipui ce miros îmbătător au florile acelea Şi aş mai vrea să fac şi o baie: aici miroase cumplit Bătrânul îi lăsă lângă culcuş un coş cu pâine şi brânză — Mănâncă Dacă ai să mai prinzi puteri, am să te cobor acolo cât de curând Acum, spală-te cu apa aia, spuse el arătându-i un burduf din piele de capră plin cu apă şi atârnat de un cui de lemn înfipt într-o crăpătură a stâncii — N-a întrebat nimeni de mine? — Ba da, de mai multe ori, dar tu nu erai în stare să vezi sau să auzi pe nimeni Mâine va veni omul care a poruncit să fii adus aici — Filistos? Bătrânul dădu din cap afirmativ Îl mai privi încă o clipă, de parcă ar fi vrut să se asigure de ceva anume, după care ieşi printr-o crăpătură din capătul peşterii, închizând după aceea trecerea cu un fel de portiţă din lemn Dyonisios aşteptă ca el să plece, apoi scoase dopul burdufului şi-şi turnă apă pe trup, gustând din plin plăcerea acelei băi rudimentare Mâncă şi apoi, sleit de puteri, se culcă la loc, căzând imediat toropit de somn Filistos sosi a doua zi spre seară şi fu condus în adăpostul în care se afla Dyonisios Se îmbrăţişară şi rămaseră tăcuţi o vreme Amândoi simţeau un nod în gât şi nici unul dintre ei nu voia să se lase copleşit de emoţiile revederii În cele din urmă, Filistos fu acela care deschise gura — Să ştii că fratele tău s-a întors la Syracuza Trebuie să ne pregătim pentru întoarcerea ta şi — Cine a fost? mârâi Dyonisios — Ascultă-mă ascultă sfatul meu Întotdeauna te-am sfătuit de bine, ştii asta Nu te lăsa condus de mânie, nu trebuie să iei totul din punct de vedere personal A fost o acţiune politică, nu înţelegi? Cel care a asmuţit gloata a urmărit să te distrugă, să-ţi otrăvească sufletul, în caz că ai fi scăpat cu viaţă, după rănile căpătate în luptă Ei îţi cunosc prea bine vitejia, curajul, forţa sufletească, ideile ca şi puterea de convingere pe care o ai asupra poporului, dar, mai ales, asupra tinerilor şi se tem de toate astea Îşi dau seama prea bine că nu au pe nimeni care să-ţi stea împotrivă în faţa Adunării — Numele, repetă pe un ton glacial Dyonisios — Am cules o mulţime de informaţii, răspunse Filistos, după câteva clipe de şovăire Dar, dacă ţi le spun, îmi promiţi că n-o să iei nici o iniţiativă, fără să-mi ceri sfatul? — Aş putea să-ţi promit, îi răspunse Dyonisios, dar rămâne faptul că-i vreau morţi De la primul, până la ultimul Şi în privinţa asta nu sunt dispus să mă târguiesc Dacă vrei să mă ajuţi, am să-ţi fiu recunoscător, dacă vrei să nu te amesteci, am s-o fac de unul singur Tu nu ai văzut ce era acolo nici nu-ţi poţi închipui aşa ceva Nu poţi şti ce simt eu, de fiecare dată când mă trezesc din somn şi-mi dau seama că totul s-a petrecut aievea Se opri de parcă vocea nu-l mai asculta şi lăsă bărbia în piept — Mi-a povestit Iolaos Şi eu ţineam la Aretis, o iubeam ca pe o soră şi mă apasă gândul că n-am putut s-o apăr La un moment dat, lucrurile au scăpat de sub control; n-a fost timp ca să ne organizăm, şefii militari ai oraşului au reuşit să-şi păstreze secret planul până în ultima clipă Nu a transpirat nimic, înţelegi? Iar eu nu mă puteam expune mai mult de-atât Eram supravegheat Ei ştiu că noi doi suntem prieteni, dar eu trebuie să demonstrez tuturor că, înainte de viaţa mea personală, sunt preocupat de binele statului; altfel nu te-aş mai putea ajuta şi nici acum n-aş fi putut s-o fac Crede-mă, Dyonisios, grozăvia aceea nu mă lasă nici pe mine să dorm liniştit, nu-mi dă pace şi nu mă pot consola — Nu te învinovăţesc câtuşi de puţin, ba chiar îţi sunt recunoscător pentru tot ce ai făcut pentru mine şi toată viaţa mea am să-ţi rămân dator Dar trebuie să îndeplinesc ceea ce îmi impune onoarea şi îmi porunceşte religia Umbra lui Aretis trebuie îmbunată Sunt sigur că nu reuşeşte nici ea să-şi găsească pacea o doare îi este frig îi este mereu frig şi se teme de întuneric Ridică vocea — Ea mă strigă, ştii asta? Şi vine să mă viziteze în vis Ieri mi-a apărut ca o fiinţă sălbatică Plutea în aer, chiar acolo, la gura peşterii Doar un spirit poate rămâne suspendat în gol nu crezi? Începuse să vorbească fără noimă şi Filistos îl privi, încercând să-şi ascundă compătimirea pe care o avea faţă de prietenul său, prefăcându-se că nu ia în seamă lacrimile care i se scurgeau bărbatului printre pleoape, şiroind pe obrajii acoperiţi de barba neîngrijită Dyonisios îl privi ţintă, drept în ochi — Trebuie să moară De o moarte înceată şi cumplit de dureroasă Ei, ce ai de gând să faci? — Rămân alături de tine, bineînţeles, răspunse Filistos Ce altceva aş putea să fac? Te implor, însă, ascultă de sfatul meu Frăţia a rămas puternică şi avem oameni de-ai noştri cu funcţii importante în armată şi în administraţie, chiar şi printre preoţi Am cules informaţii: ştiu cine sunt făptuitorii şi mai ştiu şi pe câţiva care i-au pus să facă asta Banii deschid multe guri Dar altele sunt problemele acum Se pare că la primăvară cartaginezii vor ataca din nou şi cei din Agrigent sunt îngrijoraţi: acum, ei sunt oraş de graniţă Am primit un mesaj de la Tellias: din cele ce-mi transmite el, atacul este aproape sigur El a trecut deja la acţiune A convins opt sute de mercenari campanezi, aflaţi într-o garnizoană de pe teritoriul cartaginez, să treacă de partea celor din Agrigent I-a plătit din banii lui, o sumă uriaşă Dar tu ştii că nu duce lipsă de bani Ceea ce mă îngrijorează cel mai mult este situaţia noastră Dacă nu vom avea o strategie militară potrivită, dacă vom lăsa Agrigentul în mâna duşmanului, apoi se va întâmpla acelaşi lucru cu Gela şi după aceea, nu mă îndoiesc că va urma Syracuza Dar, între timp, primul lucru pe care trebuie să-l facem este să pregătim întoarcerea ta — Cred că pe capul meu s-a pus o recompensă — Nu, pentru că toţi te cred mort Cineva a depus mărturie în faţa autorităţilor că ţi-a văzut cadavrul — Iar morţii nu se mai întorc — Nu întotdeauna Există o lege, de care cei mai mulţi dintre concetăţenii noştri nu au habar, conform căreia dacă un om este considerat mort, fără a fi lăsat vreun testament, bunurile sale revin celor mai apropiate rude moştenitoare, dacă are, iar dacă nu, sunt preluate de stat De aceea i-am spus fratelui tău, Leptines, să se întoarcă din Asia În cazul în care, însă, cel care a fost considerat mort, apare, el nu mai are dreptul la nimic, nici măcar la cetăţenie, decât doar dacă — Decât dacă? întrebă Dyonisios devenind curios datorită acelei înşiruiri de ipoteze neprevăzute pe care i-o prezenta Filistos cu formidabila lui pricepere de a urzi tot felul de planuri — Decât dacă există cineva care să-l adopte În acest caz, el îşi primeşte înapoi toate drepturile şi nimeni nu poate avea ceva împotriva lui Se presupune, într-adevăr, că, dacă un om pe care toată lumea l-a crezut mort, este, de fapt, în viaţă, aceasta s-a întâmplat din voinţa zeilor şi nimeni nu-şi poate permite s-o încalce Reapariţia sa şi adopţia sunt considerate, prin urmare, o a doua naştere — Şi cine ar putea dori să adopte pe unul ca mine? Filistos zâmbi — Îl mai ţii minte pe Heloris, crescătorul de cai? — Da M-a sprijinit în Adunare ca să mi se aprobe plecarea cu oamenii mei la Selinuntes — Aşa este Nu mi-a trebuit mult ca să-l conving El este bucuros şi onorat să facă acest lucru pentru tine, pentru că te admiră nespus şi, în felul acesta, totul este rezolvat Uite care este planul meu: tu o să mai rămâi aici, până când vei fi complet restabilit şi în plină putere Atunci am să-şi aranjez întoarcerea în mare taină: doar aşa vei putea să-i pedepseşti pe aceia care te-au lovit atât de crunt După ce îi vom afla pe toţi, voi organiza apariţia ta, care trebuie să-i ia pe toţi prin surprindere Dyonisios tăcu, surprins şi parcă neîncrezător, ca şi cum nu putea să urmărească asemenea planuri ingenioase, dar simţi mai ales căldura emanată de o prietenie atât de adâncă şi plină de credinţă Îşi îmbrăţişă prietenul, fără să poată scoate nici o vorbă, dar Filistos înţelese din acea îmbrăţişare viguroasă tot ceea ce bărbatul din faţa lui simţea în adâncul sufletului şi voia să-i comunice — Ai grijă de tine şi vezi să nu faci prostii, spuse Mă voi întoarce cât de repede voi putea Dyonisios încuviinţă şi-l urmări din priviri pe prietenul său, care ieşea pe portiţa din fundul grotei În ultima clipă, înainte de a se face nevăzut, Filistos se întoarse către el — Ascultă ceea ce ai văzut tu nu cred că era Aretis, din păcate Cred că era o biată femeie necăjită, care trăieşte în acest loc trist, aproape neştiut de lume Este o fiinţă sălbatică rămasă fără părinţi încă din copilărie şi crescută aici, în cimitir Locuitorii din jur cred că este o fantomă, pentru că apare şi dispare pe neaşteptate şi se caţără ca un păianjen pe stâncile acestea Ştii cât de superstiţioşi sunt siculii Rămâi cu bine La vreo zece zile după vizita lui Filistos, Dyonisios coborî la izvorul de pe fundul prăpastiei şi avu sentimentul că se năştea a doua oară, atunci când putu să se arunce cu trupul gol în undele acelea cristaline, să respire aerul înmiresmat de florile din jur, să simtă mângâierea soarelui pe umeri, a vântului prin plete Locul era de o frumuseţe incredibilă, izolat cu totul de stâncile care-l înconjurau de jur împrejur şi apărat de o interdicţie religioasă foarte aspră, care nu permitea nimănui să pătrundă dinspre valea Anaposului decât o dată pe an, pe la sfârşitul verii, cu prilejul unei sărbători străvechi Un platan uriaş creştea pe mal şi-şi întindea crengile până aproape de suprafaţa apei Unele dintre ele erau atât de groase, încât semănau ele însele cu nişte copaci şi o mulţime de cuiburi de păsărele erau răspândite printre frunze Ciripitul lor, amestecat cu ţârâitul greierilor, erau singurele sunete care se puteau auzi între pereţii abrupţi ai stâncilor din jur, acoperite de tufele bălaie ale ginestrelor, în grădina aceea încântătoare, pitită în creierul munţilor ca un adevărat paradis Dyonisios simţea cum viaţa începe din nou să-i pulseze în vene, făcându-l să-şi poată încorda din nou muşchii, şi se gândi că tocmai forţele miraculoase ale izvorului îi dădeau o asemenea stare Se întinse pe mal, pe nisipul curat, ca să se lase mângâiat de căldura soarelui şi se lăsă purtat de valul amintirilor I se părea acum că recunoaşte în trilurile unei privighetori melodia ultimei serenade pe care-şi dorise s-o audă în amintirea soţiei sale, înainte de a-şi pierde cunoştinţa din cauza durerii, înainte de a părăsi oraşul natal pe furiş, asemenea unui răufăcător Cât de fericit ar fi fost dacă Aretis s-ar fi aflat şi ea acolo, măcar pentru o clipă Ce frumos ar fi fost dacă ar fi avut darul cântului, aidoma lui Orfeu, pentru a o face pe neînduplecata Persefona să-i lase dragostea să iasă liberă la suprafaţa apei, să răsară din lacul de cleştar, sub razele soarelui, măcar pentru o clipă, oh, zei, măcar o singură clipă! Îl trezi din visare un foşnet iscat prin frunziş şi o văzu pe fiinţa aceea, şezând pe o creangă aflată la o înălţime ameţitoare, privindu-l cu atenţie, mai mult curioasă decât înspăimântată Arăta îngrozitor, cu părul zbârlit şi murdar, atât de lung, încât îi acoperea faţa şi trupul până la brâu Pielea îi era închisă la culoare din cauza soarelui care o dogorea în fiecare zi, iar picioarele îi erau cenuşii, din cauza murdăriei şi a bătăturilor Dyonisios nu-i mai dădu atenţie şi închise ochii, cuprins de o neaşteptată toropeală Când îi deschise din nou, peste mica vale se aşternuse deja umbra, iar fiinţa aceea ciudată se afla acum pe creanga cea mai joasă, cu picioarele atingând oglinda apei Probabil că stătuse de veghe până atunci, observându-l fără încetare, după cum se vedea după frunzele pe care le rupsese din platan, ca să-şi omoare timpul, şi care pluteau acum pe apă ca o flotă de bărcuţe mititele purtate spre mal de briza serii Se ridică în picioare fără a lua în seamă că era gol din cap până în picioare, considerând că are în faţă mai degrabă un animal decât o fiinţă umană — Cine eşti? o întrebă Ai un nume? Încă de la primul cuvânt pe care-l auzi, ciudata apariţie se sperie Se strecură cu mare iuţeală printre crengile copacului, după care sări pe pământ şi începu să se caţere pe peretele de stâncă Membrele sale se mişcau pe suprafaţa de piatră cu o îndemânare şi o graţie incredibile, aparent fără nici un efort şi fără nici urmă de frică Se balansa uneori între două ieşituri ale stâncii, apoi, cu o mişcare agilă, se desprindea de una şi se atârna de cealaltă, ţinându-se chiar şi cu un singur braţ până la următorul punct de sprijin, fără a lua în seamă golul care i se căsca sub tălpi La un moment dat dispăru, făcându-se nevăzută în una dintre nenumăratele găuri întunecoase săpate în stânci, lăsându-l pe Dyonisios cu gura căscată de uimire Îşi adună de pe nisip tunica pe care şi-o spălase mai devreme, acum deja uscată, se îmbrăcă şi porni cu paşi rari către peştera unde-şi avea refugiul Îi fusese deja adusă cina obişnuită: pâine, brânză şi diferite legume, având alături pentru prima dată şi o căniţă cu vin Bău cu plăcere, deşi era cam acru, simţindu-se încălzit de lichidul de un roşu rubiniu Acum, când începuse să facă puţină mişcare şi simţea că puterile îi revin, locul în care se afla i se părea o închisoare greu de suportat Se gândea mereu la cei pe care ar fi vrut să-i ştie morţi, dar ei continuau să rămână în viaţă şi fiecare clipă a vieţii lor nelegiuite i se părea o insultă greu de îndurat Ar fi vrut să plece imediat, dar nu ştia încotro s-o ia şi-şi dădea seama că, dacă ar fi fost recunoscut, ar fi zădărnicit eforturile tuturor celor care încă mai ţineau la el Începu astfel să se antreneze, ca să-i treacă mai uşor timpul, de fiecare dată când putea, înotând în undele răcoroase ale micului lac dintre munţi, până când, într-o zi, o văzu din nou pe misterioasa locuitoare a văii Stătea aşezată pe o ieşitură a peretelui de piatră, cu picioarele atârnând deasupra golului de dedesubt şi îi veni pe neaşteptate ideea că ar fi putut să facă şi el acelaşi lucru, căţărându-se până sus la gura micii peşteri în care trăia de atâta vreme Începu să urce, încet, neluând în seamă durerea din umărul drept, julindu-şi palmele în muchiile ascuţite ale stâncilor, sub privirile pline de curiozitate ale ciudatei creaturi După ce reuşi să urce câteva zeci de picioare, fata începu să dea semne de nelinişte şi dispăru, dar Dyonisios îşi continuă urcuşul, muşcându-şi buzele ca să-şi înăbuşe durerea, în timp ce oboseala devenea tot mai apăsătoare, din ce în ce mai greu de învins Nici el nu-şi dădea seama de ce făcea un asemenea lucru, dar îşi continua asaltul asupra stâncii din ce în ce mai golaşe, ca şi cum primejdia pe care o înfrunta nu avea nici o însemnătate, aidoma unui joc nebunesc având drept miză viaţa La un moment dat, ajunse într-un loc din care îi era imposibil să mai urce sau să coboare Privi în jos şi văzu prăpastia de sub el; simţi cum golul îi tăia răsuflarea, strivindu-i plămânii, oboseala îi chinuia muşchii cu junghiuri insuportabile şi se gândi că în câteva clipe avea să moară zdrobit pe fundul acelei prăpăstii, dar era ca şi cum nu pe el îl aştepta un asemenea sfârşit Nu se mai temea de nimic Aşa încât făcu ceea ce era capabil să facă doar un om care nu mai ţine la viaţă: îşi dădu drumul în jos, gândindu-se că s-ar putea agăţa de o ieşitură a peretelui de piatră aflată la vreo douăzeci de picioare sub el Dar, în clipa în care îşi dădea drumul, simţi că încheietura mâinii îi era prinsă ca într-un cleşte de o altă mână care, cu o forţă nebănuită începu să-l tragă în sus Fiinţa aceea misterioasă, apărută din cine ştie ce scobitură a stâncii, era atârnată cu picioarele de trunchiul unui măslin sălbatic de deasupra ei şi, cu capul în jos, îl apucase în ultimul moment Îl ridică până într-un loc din care putea să-şi continue urcuşul fără prea mare greutate, apoi îşi dădu drumul şi făcu fără nici un efort lucrul pe care bărbatul nu l-ar fi reuşit cu nici un chip În numai câteva clipe, ajunse pe malul apei, cu mişcările iuţi ale unei pisici sălbatice şi dispăru în umbra de sub bătrânul platan Mult timp după aceea, cât timp mai rămase în peşteră, n-o mai văzu, dar era sigur că ea nu-l scăpa din ochi Poate îl observa chiar şi în timp ce dormea Într-o zi, când se simţea deja aproape însănătoşit, asistă la un eveniment care îl impresionă la culme: marea sărbătoare a celor Trei Mame la care luau parte toţi băştinaşii Gazda sa îi spuse să nu coboare în vale pentru nimic în lume, dacă ţinea la viaţă, ci să rămână ascuns în peşteră pe tot timpul ceremoniei Putu vedea astfel totul din acel loc foarte potrivit, aproape de vârful stâncii Un alai nesfârşit de bărbaţi şi femei de toate vârstele se vedea urcând din valea Anaposului către izvoare, avându-i în frunte pe cei care păreau să fie preoţi Erau bătrâni venerabili cu bărbi albe, îmbrăcaţi în tunici de lână împletită, lungi până la călcâie, mergând încet, sprijinindu-se în toiege frumos lucrate, având legaţi la capăt clopoţei de bronz, care sunau la fiecare pas În urma lor erau purtate imagini înfăţişând cele Trei Mame: statui de lemn, foarte rudimentar sculptate, a căror formă era greu de apreciat, dar aduceau cu femei şezând şi fiecare dintre ele alăpta din sânii enormi câte doi copii Fiecare statuie era purtată pe umeri de câte şase bărbaţi şi se înclina înainte şi înapoi la fiecare denivelare a terenului O ceată de tineri cu flaute din trestie, tamburine şi clopoţei făcea ca valea să răsune de sunete stridente Când procesiunea ajunse în apropierea izvorului, statuile fură lăsate pe pământ la umbra platanului, preoţii cufundară în apa micului lac nişte găleţi din lemn şi stropiră statuile celor Trei Mame, intonând în tot acest timp o melodie monotonă şi ritmată pe numai câteva note joase, mult prelungite După terminarea acestui ritual, la un semn al celui care părea să conducă întreaga ceremonie, îşi făcu apariţia un şir lung de fete, în aparenţă foarte tinere Fiecare dintre ele se apropia de cele trei statui, îngenunchea în faţa fiecăreia şi-şi rezema fruntea de pieptul ei, ca pentru a primi o binecuvântare a fertilităţii Muzica deveni mai puternică, sunetele mai înalte şi ascuţite, iar atunci când, la un moment dat, sunetul unui corn răsună singur şi puternic peste toată valea, apărură ca prin farmec o mulţime de tineri, care până atunci stătuseră parcă ascunşi Fiecare dintre ei luă de mână o fată şi o duse cu el printre tufele de leandru, de mirt şi de ginestre Muzica tamburinelor, a flautelor şi a ţimbalelor se făcu tot mai puternică, până când deveni un adevărat tunet înmulţit şi amplificat între pereţii de stâncă din jur Dyonisios se gândi că acel vacarm asurzitor însoţea ritualul împerecherii tinerilor cu fecioarele alese dinainte şi, desigur, nu era prea departe de realitate Poporul acela primitiv, care trăia mulţumindu-se cu condiţiile aspre din munţi, celebra în felul acesta ceea ce la toate popoarele lumii se petrece în moduri diferite, dar, în acelaşi timp, atât de asemănătoare, momentul cel mai dorit şi înduioşător, cel mai intens şi misterios al existenţei umane: iubirea datorită căreia un bărbat se uneşte cu o femeie şi, în felul acesta, perpetuează viaţa omului de-a lungul veacurilor Când se lăsă noaptea şi în vale începură să se zărească focurile şi se auzi cântecul monoton al păstorilor, Dyonisios îşi aminti de focurile din Agrigent şi de cântăreţul necunoscut, care îşi intona imnul închinat iubirii printre coloanele albe ale templelor de pe colină Simţi atunci şi mai sfâşietoare suferinţa pentru pierderea soţiei sale torturate şi ucise, iar amintirea iubirii sale pierdute îi aduse şi mai multă amărăciune în suflet X Pe la sfârşitul lunii, Filistos veni să-l ia şi-l însoţi în taină la Agrigent, lăsându-l pentru încă vreo cincisprezece zile în grija lui Tellias Înainte de a se despărţi, îi întinse o tăbliţă, spunându-i: — Am un dar pentru tine — Ce este asta? întrebă Dyonisios — Lista, răspunse Filistos Completă Nu lipseşte nici unul N-a fost nici simplu, nici uşor, dar acolo ai să-i găseşti pe toţi, chiar şi pe cei care au comandat totul Spunându-i acestea, îl salută şi plecă Tellias se apropie şi-i puse o mână pe umăr — Este o listă cu oameni vii sau morţi? întrebă el — Morţi, răspunse Dyonisios, citind în fugă numele Morţi care încă mai fac umbră pământului Dar nu pentru mult timp de acum înainte — Fii atent, spuse Tellias Răzbunarea poate fi o alinare pentru un suflet care a suferit atât de mult, dar poate să fie totodată şi începutul unui adevărat şuvoi de sânge, care s-ar putea să nu se mai termine niciodată — Nu cred, răspunse Dyonisios Eu pot să ucid o mulţime dintre ei Ei mă pot ucide doar pe mine, aşa că, în orice caz, eu sunt în avantaj Se întoarse la Syracuza pe la sfârşitul lunii următoare şi Filistos îi dădu întâlnire în casa lui Biton Dyonisios îi îmbrăţişă cu căldură pe amândoi, fără a scoate nici o vorbă Dintotdeauna, acesta era modul în care obişnuia el să se comporte atunci când îl stăpânea o emoţie din cale-afară de puternică — În sfârşit, iată-te! exclamă Biton Credeam că n-o să te mai întorci vreodată Cum te simţi? — Mai bine, răspunse Dyonisios, mai ales acum, când m-am întors acasă — Mai este aici cineva care abia aşteaptă să te îmbrăţişeze, spuse Filistos Deschise uşa unei camere care dădea înspre atrium şi în prag apăru Leptines Cei doi fraţi rămaseră câteva clipe ca nişte stane de piatră, fără să poată spune nici un cuvânt, apoi se aruncară unul în braţele celuilalt — Aţi trecut prin multe voi doi, spuse Filistos, dar se pare că nu aveţi nimic să vă spuneţi Leptines se desprinse din braţele fratelui său şi-l privi din cap până în picioare — Pe toţi zeii, spuse, mă aşteptam la mai rău, dar văd că arăţi grozav! — Nici cu tine nu mi-e ruşine, îi răspunse Dyonisios — Am aflat că nu ţi-a mers prea bine, mai spuse Leptines Îmi pare rău Aş fi putut să — Prezenţa ta aici n-ar fi schimbat lucrurile prea mult, din păcate Mă bucur tare mult să te văd — Pe Hercule, şi eu! E grozav să fim din nou împreună, ca pe vremea când eram copii Îţi aduci aminte cum ne mai băteam cu pietre cu cei din Ortigia? — Ba bine că nu, răspunse Dyonisios cu un zâmbet — Bun, acum că m-am întors, lucrurile o să fie altfel cu totul altfel! Abia aştept să trec la treabă Cu cine vrei să începem? Dyonisios îl luă la o parte şi-i şopti ceva la ureche — Bine, am înţeles, încuviinţă Leptines O să aştept Dyonisios plecă şi rămase tot ascuns o vreme, stând pe rând în casa lui Iolaos, apoi a lui Leptines sau a lui Filistos Nu-şi reteză barba şi nu-şi tunse nici părul şi ieşi doar noaptea, înfăşurat într-o mantie sub care ascundea o sabie şi un pumnal, urmărind mişcările duşmanilor săi, aflându-le obiceiurile şi drumurile pe care le făceau Când ştiu tot ce trebuia, îl anunţă pe Leptines: — Eu sunt gata să încep lupta, dar am nevoie de ajutor Te simţi în stare? — Glumeşti? Ţi-am spus o dată că abia aştept! — Bine, o să mă ajuţi să pun mâna pe ei, dar restul trebuie să-l fac eu mă înţelegi, nu-i aşa? — Sigur că te înţeleg Hai să pornim! Ieşiră din casă chiar în noaptea aceea, apoi şi în nopţile următoare, în tăcere, nevăzuţi, necruţători Şi-i prinseră, unul câte unul Nu le fu prea greu, pentru că nici unul nu se aştepta la aşa ceva şi nu-şi luase vreo măsură de precauţie Unul se numea Hipparhos Al doilea, Eudoxios Al treilea, Augias Reuşiră să-i prindă vii şi Dyonisios îi târî singur, aşa cum se înţelesese cu fratele său, în pivniţa casei cu boltă de viţă Îi întinse pe jos, legaţi la mâini şi la picioare, în locul în care fusese îngropată Aretis, apoi le tăie boaşele şi-i lăsă acolo până li se scurse tot sângele din trupuri Urletele lor de durere se auzeau înăbuşite de sub casă, ca nişte mugete de animale sau ca vaietele unor strigoi în toiul nopţii, dar, în loc să le aducă salvarea, îi înspăimântară cumplit pe locuitorii din jur stârnind zvonuri înspăimântătoare, care se răspândiră curând în tot oraşul Alţi doi fură ucişi pe stradă, în timp ce se întorceau de la o petrecere Erau Clitos şi Protogenes Leşurile lor fură găsite umflate şi pe jumătate mâncate de peşti în cala unei corăbii pe jumătate scufundate dintr-o margine a portului mare Nu aveau nici ele boaşe, dar nu din cauza peştilor, pentru că se vedea clar urma unei tăieturi de cuţit care le retezase În momentul acela, ceilalţi începură să-şi dea seama că, din umbră, cineva alcătuise o listă a celor care urmau să simtă ascuţişul sabiei, aşa că se întâlniră cu toţii ca să stabilească un plan de apărare Erau şase: Filippos, Anastorios, Schedios, Calistem, Gorgias şi Callicrates, toţi fiind destul de iscusiţi în luptă Patru dintre ei erau burlaci, iar doi căsătoriţi Se hotărâră să locuiască împreună o vreme şi să-şi procure arme şi provizii din belşug Se organizară ca să facă de veghe cu rândul, în timp ce ceilalţi se odihneau, astfel încât să prevină orice atac Rămâneau treji cât mai mult, chiar până târziu în noapte, de teama somnului a cărui toropeală semăna prea mult cu moartea Încercau să se încurajeze unul pe altul, mâncau şi beau pe săturate; uneori, mai chemau şi câteva fete cu care să se distreze, să se îmbete şi să se împreuneze în neştire, cu gândul că astfel puteau uita de spaima morţii strecurată în suflete Dar, mai devreme sau mai târziu, începeau din nou să vorbească despre acest subiect, câteodată pe un ton batjocoritor şi plin de lăudăroşenie, alteori doar cu glas scăzut, presărând totul cu înjurături care mai de care mai colorate — Doar n-o să ne lăsăm scopiţi ca nişte oi! spunea Anastorios Noi suntem şase, iar nenorocitul ăla unul singur, aşa că n-avem de ce să ne temem! — Singur? îi replica Schedios De unde ştii tu că este singur? Cum a făcut atunci ca să omoare cinci de-ai noştri, buni în lupta cu sabia şi pumnalul, bărbaţi obişnuiţi să se bată fără frică şi să ţină ore întregi piept duşmanilor? — N-are rost să mai discutăm degeaba, spunea Gorgias Deocamdată trebuie să rămânem împreună şi să ne ajutăm între noi O să vină şi clipa în care o să iasă la iveală Atunci o să-l bumbăcim de-o să-i meargă fulgii, ca să-l pedepsim cum se cuvine sau va înţelege el singur că nu ne poate face nimic şi va fi nevoit să ne lase în pace Nu-i convine să se expună prea mult În oraşul nostru, pericolul este mai mare pentru el decât pentru noi Eu cred că, dacă reuşim să rezistăm cam o lună, o să renunţe Nu-i convine, ascultaţi-mă pe mine, nu-i convine deloc să se dea de gol — De fapt, adăuga Callicrates, eu am impresia că ne facem griji pentru o nimica toată S-ar putea ca el nici să nu ştie dacă eram şi noi pe-acolo şi să creadă acum că a lichidat socotelile cu cei care i-au ucis soţia Dar oboseau să mai vorbească atâta şi unul câte unul tăceau mâlc; imaginile acelui viol se amestecau cu cele de coşmar, văzute în apele liniştite ale Portului Mare, cu leşurile câtorva dintre tovarăşii lor, umflate ca nişte broaşte şi înverzite deja de putrede ce erau Unul propuse la un moment dat să ofere o răscumpărare, dar o asemenea soluţie nu fu acceptată de ceilalţi — Nu cred că ar exista atâţia bani în tot oraşul ca să-l potolească pe un nebun ca el, i-o retezase scurt Schedios, care îl cunoştea cel mai bine pe Dyonisios Singura monedă pe care ar putea-o accepta sunt boaşele noastre care să-i fie servite pe tavă sub formă de ouă răscoapte Este vreunul dintre voi dispus la un asemenea sacrificiu? Izbucniseră atunci cu toţii în hohote deşucheate de râs şi discuţia se încheiase Continuară să trăiască aşa cum stabiliseră de la început: în fiecare noapte, unul dintre ei stătea de pază pe acoperiş, la adăpostul întunericului, iar ceilalţi dormeau până când venea rândul altuia să facă pe santinela Trecu destul de mult timp, fără să se întâmple nimic, aşa încât începură să creadă că tot acel coşmar luase sfârşit şi nu mai era nici un pericol Dar nu se întâmplă astfel, pentru că, într-o noapte, Gorgias, care făcea de pază pe acoperiş, fu străpuns de o săgeată trasă cu o precizie extraordinară de pe o casă vecină şi muri pe loc Cu puţin timp înainte de al doilea schimb de pază, de jur împrejurul casei se înălţară flăcările şi focul se înteţi imediat datorită vântului care bătea puternic dinspre uscat Cei cinci aflaţi înăuntru arseră de vii şi focul fu stins cu mare greutate înainte de a se întinde la întregul cartier Sute de oameni din vecinătate alergaseră într-un suflet şi căraseră toată noaptea şi ziua următoare găleţi cu apă şi nisip Mai rămăseseră în viaţă doar cei doi care puseseră la cale şi comandaseră acea faptă Ei nu mai aveau de-acum nici o îndoială asupra cauzei acelor morţi, mai ales când se află că, în ajunul incendiului, dispăruseră trei amfore mari cu catran dintr-un depozit aflat în port, aproape de şantierul naval În plus, atunci când izbucnise focul, oamenii simţiseră în jur un miros inconfundabil de pucioasă Nu-şi făceau, aşadar, prea multe iluzii asupra celor ce aveau să li se întâmple şi lor dacă nu luau cât mai repede măsurile necesare Erau doi membri de vază ai taberei democratice, pe nume Euribiades şi Pancratios, aşa că se duseră de îndată la Dafneos, care se afla în fruntea acestei tabere şi avea controlul asupra Adunării, pentru a cere să fie protejaţi — Dacă vreţi să vă ajut, le răspunse Dafneos, trebuie să-mi spuneţi ce aţi făcut şi de ce vă temeţi Dar, dacă nu-mi spuneţi totul, până în cele mai mici amănunte, nu voi mişca nici măcar un deget Despre moartea acelor oameni circulă nişte zvonuri ciudate, zvonuri cărora nu vreau să le dau crezare pentru că, dacă ar fi adevărate, ar trebui ca eu însumi să intervin pentru ca vinovaţii să fie pedepsiţi cum se cuvine Sper că aţi priceput ce v-am spus Înţeleseseră prea bine şi-şi dădură seama că ei înşişi trebuiau să facă ceva ca să-şi salveze pielea Hotărâră de comun acord să plece din oraş şi să se stabilească în Catania, cu speranţa că, mai devreme sau mai târziu, apele se vor mai linişti sau se va putea negocia o despăgubire Ca să nu bată la ochi şi să piardă timp cu prea multe pregătiri, porniră a doua zi în zori cu un car în care se aflau bagajele, însoţiţi doar de doi sclavi, luând-o pe drumul către Catania împreună cu un grup de negustori Aceştia aveau de făcut un transport de animale, o turmă de oi şi vreo douăzeci de sclavi pe care urmau să-i vândă la târg, aşa că fură mulţumiţi să-i aibă pe noii-veniţi ca tovarăşi de drum: cu cât grupul era mai numeros, cu atât era mai puţin probabil un atac din partea hoţilor sau a tâlharilor de la drumul mare Totul merse bine timp de trei zile, astfel încât cei doi începură să se liniştească în privinţa viitorului Se împrieteniseră la toartă cu negustorii: după accent, păreau să fie oameni de pe coasta de vest a insulei, simpatici şi veseli, cărora le plăcea să mănânce împreună cu ceilalţi şi primeau cu plăcere vinul oferit din belşug de bogaţii lor tovarăşi de călătorie atunci când se opreau la popasuri În a patra zi de drum, convoiul se opri într-un sat în care se ţinea târg şi negustorii vândură o parte dintre animale A doua zi, câţiva muncitori zilieri care se duceau în Campania pentru seceriş cerură voie să se alăture grupului şi-şi continuară drumul împreună cu ceilalţi Dar, chiar în seara acelei zile, secerătorii lepădară mantiile şi secerile, scoţând săbiile pe care le ţinuseră ascunse Înconjurară grupul de călători cerându-le negustorilor să plece unde vor vedea cu ochii, iar celor doi syracuzani să arunce armele şi să ţină mâinile la spate pentru a fi legaţi Euribiades şi Pancratios crezură la început că era vorba despre un jaf, aşa că încercară să ducă tratative — Suntem gata să plătim, spuse Euribiades Avem bani la noi şi putem face rost într-o clipă de mai mulţi, la Catania sau la Syracuza — Nu vrem banii tăi, spuse unul dintre secerători, un tânăr abia trecut de douăzeci de ani, cu părul des şi creţ ca blana oilor, dar negru ca pana corbului Cuvintele acestea îi speriară de moarte pe cei doi Ştiau foarte bine cât de periculos putea fi un om pe care nu-l interesau banii — Ce vreţi atunci? întrebă Pancratios cu glas şovăitor şi cu presimţiri sumbre în suflet — Noi? Noi nu vrem nimic, răspunse tânărul, zâmbind Rămâneţi cu bine Spunând acestea, plecă, urmat de tovarăşii săi, luând cu ei animalele şi sclavii Tălăngile oilor se mai auziră o vreme, în timp ce se îndepărtau şi cei doi rămaseră singuri pe nesfârşita câmpie pe care nu se zărea nici ţipenie de om — Ce proşti am putut fi! spuse Pancratios Era de aşteptat şi aşa ceva Prea mergea bine totul — Şi ce facem acum? întrebă Euribiades — O să încercăm să ne eliberăm de legăturile astea, răspunse Pancratios, înainte să mai apară şi alţii Hai, nu sta, apropie-te cu spatele de mine şi încearcă să mă dezlegi După aceea, am să te eliberez şi eu pe tine Dar Euribiades nu se mişcă din loc — Las-o baltă, spuse el cu resemnare în glas Uite că vine cineva Pe creasta unei coline se zărea silueta unui călăreţ Misteriosul personaj dădu pinteni calului şi porni să coboare înspre ei — S-a zis cu noi, îngăimă Pancratios O s-o sfârşim la fel ca şi ceilalţi sau chiar mai rău — N-ai de unde să ştii asta, încercă să-l liniştească Euribiades Dacă ar fi vrut să ne ucidă, ar fi făcut-o până acum E limpede că am fost supravegheaţi tot timpul, încă de la plecarea noastră din oraş Am impresia că individul vrea să ducă tratative cu noi Bărbatul descălecă şi se apropie de cei doi prizonieri care-l priveau înspăimântaţi: o mantie neagră îi acoperea trupul de la umeri până la călcâie, iar capul îi era acoperit de glugă Pe faţă avea o mască de teatru comic, dar nici unul dintre cei doi nu avea chef de râs Omul acela îi privea fix, fără să scoată nici o vorbă, iar privirea lui, ascunsă de glugă îi îngrozea mai mult decât dacă i-ar fi putut vedea ochii După o vreme, scoase de sub mantie un cuţit şi spuse: — V-aş putea ucide în cele mai groaznice chinuri, făcându-vă s-o blestemaţi pe căţeaua de mamă care v-a adus pe lume Ştiţi asta? Cei doi înţeleseră de ce bărbatul purta pe faţă acea mască: nu numai ca să-şi acopere faţa, ci şi pentru a-şi face de nerecunoscut vocea — Am înţeles, răspunse Euribiades, în numele amândurora Dar suntem siguri că nu avem nici o vină — Cunosc în cele mai mici amănunte vinovăţia voastră În timp ce vorbesc cu voi, alţii îşi primesc şi ei pedeapsa pe care o merită, nu pentru că au luat parte la isprava aceea mârşavă, ci doar pentru că s-au lăudat cu asta Dar aceia sunt nişte nenorociţi, nişte oameni de nimic Voi aveţi un cuvânt de spus în viaţa politică a oraşului, iar eu am nişte interese în această privinţă Euribiades se gândi că ar fi fost în zadar să mai discute despre acuzaţiile care li se aduceau, ca să nu-l enerveze prea tare pe necunoscut, aşa că vru să înceapă imediat negocierea — Nu ştiu la ce te referi, dar suntem gata să-ţi ascultăm propunerea, răspunse Vorbeşte — Aşa mai putem discuta, spuse necunoscutul Iată care sunt condiţiile mele: peste o lună, o persoană pe care toată lumea o consideră moartă se va întoarce în oraş şi va apărea în faţa Adunării, sub oblăduirea unui părinte adoptiv, pentru a-şi primi înapoi drepturile de cetăţean Ştiţi despre cine vorbesc, nu-i aşa? — Cred că ştim, răspunse Pancratios — Ca să nu mai aveţi nici o îndoială, am să vă spun că numele său este Dyonisios, considerat mort după masacrarea lui Hermocrates şi a oamenilor lui în agora Votul vostru în Consiliu va fi hotărâtor Îl pot asigura că acest vot al vostru va fi favorabil, nu-i aşa? — Da, da, nici nu încape îndoială, răspunseră într-un glas cei doi — Eram sigur că vom ajunge la o înţelegere Dar, în orice caz, trebuie să vă amintesc de pe acum că, dacă nu veţi respecta înţelegerea noastră, vă aşteaptă o pedeapsă mult mai grozavă decât aceea de care au avut parte ceilalţi Se apropie şi mai mult de ei, fără a lăsa cuţitul din mână, şi cei doi se cutremurară temându-se că necunoscutul voia să le arate cam cum ar fi fost pedeapsa care-i aştepta El, însă, tăie frânghiile cu care prizonierii erau legaţi la mâini şi la picioare După aceea le întoarse spatele, încălecă şi porni în galop, dispărând în scurt timp dincolo de dealuri La o lună după aceea, Adunarea convocată de Dafneos discuta despre pregătirile de război pe care le făceau cartaginezii La un moment dat, Heloris se ridică şi ceru să ia cuvântul — Ai cuvântul, îi spuse cel care conducea şedinţa — Cetăţeni şi conducători ai oraşului, începu el, acum câtva timp, pe când făceam o călătorie în interiorul insulei ca să cumpăr cai, am găsit la marginea drumului un om grav rănit, mai mult mort decât viu L-am luat de acolo şi l-am îngrijit, fără a-l întreba cine este; abia când şi-a venit în fire şi s-a mai înzdrăvenit, mi-a spus cine era Mi-a spus că numele lui era Dyonisios şi fusese ginerele lui Hermocrates Un murmur de surprindere şi câteva cuvinte de ocară se auziră printre cei de faţă Heloris continuă fără să le ia în seamă — Nu-l cunoscusem personal până atunci, dar ştiam că avea faima unui luptător viteaz, unul dintre cei mai curajoşi pe care-i crescuse cetatea Alte proteste se făcură auzite din public Dar, de data aceasta, izbucniră şi exclamaţii aprobatoare Membrii Frăţiei se făceau auziţi din mai multe colţuri ale sălii — Ştiu de ce unii dintre voi protestează, continuă netulburat Heloris Dyonisios s-a ridicat împotriva propriei sale patrii şi a luat parte la nefericita lovitură de stat pe care a încercat-o Hermocrates, dar încercaţi, vă rog, să-l înţelegeţi Legăturile de sânge, dragostea pentru soţia sa şi admiraţia pentru omul acela care şi-a servit atâţia ani şi cu mare devotament patria, l-au dus la un asemenea gest necugetat A fost pedepsit cu cea mai mare asprime: casa i-a fost devastată, soţia pe care o iubea peste măsură a fost siluită şi ucisă Nu vi se pare că a plătit cu vârf şi îndesat pentru greşelile lui, care puteau fi iertate chiar şi având în vedere doar vârsta sa crudă şi lipsa de experienţă? Şi, desigur, nu din întâmplare a scăpat cu viaţă, ci din voinţa zeilor, recunoscându-şi în faţa mea vinovăţia Eu l-am crezut, adoptându-l ca fiu al meu şi acum cer, cetăţeni şi conducători ai oraşului, să-l primiţi din nou printre voi, să-i daţi din nou dreptul de a vota în această Adunare şi de a-şi relua locul printre luptătorii care luptă pentru libertatea patriei La orizont se profilează ameninţarea unui alt război şi oraşul are nevoie de fiecare dintre fiii săi, mai ales de cei curajoşi Cu aceste cuvinte, Heloris îşi încheie cuvântarea şi imediat se porni o adevărată ceartă între adversarii şi susţinătorii renăscutului Dyonisios Nici unul dintre membrii Frăţiei nu lipsea în ziua aceea din Adunare şi prezenţa lor în număr mare îi intimidă mai întâi pe adversarii cei mai înverşunaţi, după care îi reduse complet la tăcere Acum se auzeau doar strigăte ca: „Aşa este drept! Dyonisios este un erou!”, „Este victimă, nu vinovat!”, „Avem nevoie acum de curajul lui!”, „Daţi-i înapoi toate drepturile!” În privinţa drepturilor, ultimul cuvânt îl avea doar Consiliul şi acesta se reuni în şedinţă restrânsă sub porticul care închidea partea de jos a sălii — Nu putem lua o hotărâre sub o asemenea presiune, spuse de la început Dafneos — Ai dreptate, îi răspunse un consilier Este prea multă agitaţie şi se vede limpede că susţinătorii lui Dyonisios îi împiedică pe mulţi cetăţeni să-şi exprime dezaprobarea Cel care vorbise era Demonathos şi se înrudea cu unul dintre bărbaţii arşi de vii în casa de lângă port — Mie nu mi se pare că lucrurile stau astfel încercă să spună Euribiades Demonathos se întoarse furios înspre el, ca şi cum nu-i venea să-şi creadă urechilor — Cum adică nu ţi se pare? Dar şi un orb ar vedea ce se întâmplă în Adunarea asta Şi mă mir că tu spui asta, tu care ai fost printre cei mai aprigi susţinători ai condamnării la moarte a lui Dyonisios în cazul în care ar fi fost prins Pancratios încercă şi el să-şi susţină prietenul — Lucrurile se mai schimbă Doar pietrele rămân neschimbate, pe Hercules Evenimentele au decurs astfel încât — Cum au decurs? vreo zece oameni au fost făcuţi bucăţele sau arşi de vii de un asasin fără milă, a cărui identitate nu este greu de ghicit şi aş putea să vă spun chiar mai mult: dacă mai continuaţi cu asemenea idei tâmpite, am să cer oficial să se deschidă o anchetă asupra voastră Unele schimbări în părerile oamenilor par cel puţin suspecte Situaţia începea să devină încordată şi Pancratios încercă să se situeze pe o poziţie mai conciliantă, de aşteptare, care putea fi pe placul colegilor săi, ajungându-se în acest fel la o amânare a deciziei de reprimire a lui Dyonisios printre cetăţenii oraşului şi în armată Dar Euribiades îi dădu pe furiş un ghiont, arătându-i din priviri ceva din partea mai înaltă a sălii Lui Pancratios i se păru că desluşeşte o expresie de spaimă în ochii tovarăşului său: îşi ridică şi el privirea către şirul de coloane care închidea partea de sus a amfiteatrului Adunării şi nu se putu abţine să nu tresară: de una dintre coloane era atârnată o mască teatrală comică şi ea părea să semene izbitor cu cea pe care o purta misteriosul personaj de pe câmpia de la sud de Catania Rânjetul grotesc al măştii le aminti pe dată o înţelegere nescrisă, dar nu mai puţin demnă de respect Pancratios suspină şi rămase mut timp de câteva clipe, după ce schimbase priviri semnificative cu celălalt Apoi, în timp ce Demonathos îşi continua şirul acuzaţiilor, îi şopti ceva la ureche Imediat Euribiades ceru cuvântul şi spuse: — N-are rost să mai amânăm probleme pe care, oricum, tot va trebui să le rezolvăm cândva Mai bine să terminăm acum Şi, ca să nu se mai repete situaţia care îi intimidează acum pe toţi în Adunare, eu propun Consiliului să ia de îndată o hotărâre, prin vot secret — Eu sunt de acord, spuse Pancratios Este cel mai bun lucru pe care-l putem face Nimeni nu avea motive să se opună unui procedeu atât de obişnuit, aşa că toată lumea fu de acord Reprimirea lui Dyonisios în oraş fu aprobată cu o diferenţă de un singur vot şi Demonathos părăsi furios Consiliul Dyonisios primi vestea aceasta chiar prin Heloris, dar tatăl său adoptiv îl sfătui să nu se prezinte o vreme la întrunirile Adunării, ca să nu dea naştere unor certuri şi chiar tulburări de care adversarii săi l-ar fi putut face răspunzător Apăru în public cu o asemenea ocazie, abia când fu sigur că Frăţia dobândise cea mai largă majoritate în Adunare, convingându-i cu binişorul sau prin metode mai dure pe cei care încă mai şovăiau Când îşi făcu apariţia, era proaspăt bărbierit, cu părul strâns la ceafă, îmbrăcat cu o pelerină albastră şi se aşeză între prietenii săi, păzit cu străşnicie de aceştia Pancratios şi Euribiades îi zâmbiră linguşitor, ca şi cum ar fi vrut să-i arate cât de mare fusese meritul lor în crearea unei asemenea atmosfere favorabile Dyonisios le răspunse şi el cu un zâmbet, iar cei doi fură siguri că disputa de până atunci se încheiase cu bine şi pentru totdeauna Se înşelau amarnic Într-o seară, la puţin timp după ce se înnoptase, Pancratios era surprins în timp ce se întorcea de la petrecere cu nişte prieteni Fu legat, după care, cu gura astupată de un căluş şi înfăşurat într-o rogojină, fu dus în pivniţa casei cu boltă de viţă La două zile după aceea, seara, Euribiades fu luat chiar din casa lui, în toiul nopţii Auzind lătratul câinelui, demnitarul se sculase şi, cu un felinar, ieşise să vadă ce se întâmpla Când îi văzu pe sclavii săi legaţi de portiţă şi cu gurile astupate, înţelese ce avea să se întâmple, dar nu mai putea face nimic: patru bărbaţi înarmaţi săriră pe el, îl ameţiră cu o lovitură de bâtă, îl vârâră într-un sac şi-l luară cu ei Se trezi abia în casa cu boltă, tot în pivniţă; lângă el se afla Pancratios, moale ca o cârpă şi cu priviri îngrozite, iar în picioare, cu sabia în mână, Dyonisios — Dar aveam o înţelegere, bolborosi el — Nu-mi amintesc să fi avut vreo înţelegere, răspunse Dyonisios — Omul cu masca aceea de comedian tu erai sau unul dintre oamenii tăi Ni s-a promis că vom fi lăsaţi în viaţă, dacă vom vota în favoarea primirii tale înapoi în Adunare — N-am purtat niciodată o mască Eu îmi arăt întotdeauna chipul atunci când mă aflu faţă în faţă cu duşmanii mei — Dar noi te-am ajutat, spuse Pancratios, în timp ce tovarăşul său suspina cu lacrimi în ochi — Este adevărat şi de aceea veţi avea parte de o moarte uşoară Să nu mă blestemaţi: dacă aş asculta de inima mea, v-aş face bucăţi şi v-aş da ca hrană câinilor Voi nu aveţi habar de spectacolul pe care l-am avut în faţa ochilor, când am trecut pragul acestei case după măcelul din agora, ce am simţit când am văzut trupul fără viaţă, dezgolit şi pângărit al soţiei mele Cei care au chinuit-o şi au ucis-o şi-au recunoscut măcar vina pentru ceea ce au făcut, voi nici măcar curajul acesta nu l-aţi avut — Te implor, nu se lăsă Euribiades Greşeşti Noi nu suntem amestecaţi în asta, n-avem nici o vină pentru ceea ce s-a întâmplat Ne pare rău putem înţelege suferinţa ta, dar te asigur că nu suntem vinovaţi, crede-mă În numele tuturor zeilor, nu-ţi păta mâinile cu sângele a doi oameni nevinovaţi! Dyonisios se apropie de ei — S-ar putea să greşesc şi în acest caz o să am parte de judecata zeilor Dar umbra soţiei mele, Aretis, trebuie să fie îmbunată Adio Nu mai spuse nimic şi-i străpunse cu sabia, unul după altul, cu câte o singură lovitură la baza gâtului Trupurile celor doi nu mai fură găsite niciodată Filistos se întâlni cu el în secret, într-o livadă de măslini de pe Epipoli — Mi-ai promis că o să-i laşi în viaţă dacă te vor primi înapoi în Adunare, îi spuse el pe un ton aspru — Am minţit, răspunse Dyonisios După care îi întoarse spatele şi plecă XI Pe parcursul verii, în atenţia autorităţilor şi a oamenilor de rând din Syracuza se aflară veştile ameninţătoare pe care le trimiteau iscoadele atât din Cartagina, cât şi din Grecia, astfel încât reglările de conturi în oraş trecură repede pe planul al doilea Se află că Hannibal trimisese o solie la Atena pentru a convinge guvernul oraşului să continue războiul cu spartanii chiar şi după ce marele general Alcibiade se refugiase în Asia În acest fel, Sparta n-ar mai fi putut interveni în Sicilia în ajutorul Syracuzei, atunci când ei s-ar fi hotărât să atace Se află după aceea că atenienii trimiseseră şi ei o delegaţie la generalii cartaginezi, rămaşi în Sicilia Atât de mare era ura faţă de syracuzani că s-ar fi aliat cu oricine numai să facă un rău oraşului care îi respinsese şi-i învinsese cu şapte ani înainte Guvernul Syracuzei protestă printr-o notă oficială contra unor asemenea pregătiri de război, dar nu primi nici măcar un răspuns formal Dafneos hotărî atunci să trimită o flotă de patruzeci de nave pe coasta de vest a Siciliei, întărind totodată cât se putea de bine portul din Selinuntes ca să poată respinge o debarcare cartagineză Avu loc şi o primă luptă navală, în decursul căreia syracuzanii scufundară cincisprezece corăbii duşmane dar, când Hannibal trimise în larg întreaga sa escadră de optzeci de nave militare, Dafneos ordonă flotei sale să se retragă pentru a nu fi distrusă şi trimise de îndată soli pentru a cere ajutor de la toţi grecii din Italia şi, de asemenea, de la spartani Aceştia din urmă îl trimiseră pe generalul Deuxippos cu o mie o sută de mercenari şi acesta debarcă la Gela, ajungând apoi la Agrigent, unde îi luă sub ordinele sale şi pe cei opt sute de mercenari campanezi pe care Tellias îi convinsese să-i părăsească pe cartaginezi în schimbul unor salarii generoase Hannibal debarcă la mică distanţă de Agrigent, pe la începutul primăverii următoare Era acum prea în vârstă aşa că, alături de el fusese trimis vărul său Himilko, mai tânăr şi mai energic Trimise o parte din trupe la răsărit de oraş ca să prevină un eventual atac din direcţia aceea şi construi o tabără fortificată la apus, începând să dărâme mormintele monumentale din necropolă ca să înalţe o rampă de pornire pentru un atac asupra zidurilor În cetate, nimeni nu părea să ia în serios ameninţarea armatei care distrusese deja Selinuntes şi Hymera: provizii erau din belşug, zidurile se înălţau deasupra câmpiei, pe o temelie de stâncă, şi erau de necucerit În plus, se ştia că în curând avea să ajungă de la Syracuza, Dafneos, în fruntea unei importante armate Atmosfera era de-a dreptul destinsă, astfel încât comandanţii armatei dădură un ordin prin care se preciza că santinelele nu puteau avea la dispoziţie mai mult decât o saltea şi două perne de fiecare Din când în când, cavaleria mai făcea câte o incursiune de hărţuire, atacând unităţi izolate, care mergeau pe câmp ca să adune furaje pentru animale şi provizii pentru soldaţi În scurt timp, căldura deveni toridă şi duhoarea gunoaielor şi a excrementelor celor şaizeci de mii de oameni şi cinci mii de cai adunaţi în zona aceea joasă, umedă şi cu o circulaţie redusă a aerului, ajungea până sus, pe metereze Tellias urca în fiecare dimineaţă acolo ca să admire priveliştea din jur, profitând de ora la care vântul dinspre uscat ducea departe mirosurile fetide Oraşul dormea încă şi ultimul schimb de santinele cobora de pe ziduri, lăsând locul pazei obişnuite de zi Soarele care răsărea scălda în lumină marele sanctuar al Atenei de pe acropole după care, pe rând, casele, grădinile, porticurile, colonadele şi abia la urmă construcţia uriaşă a templului lui Zeus, care se construia chiar în anii aceia Munca nu fusese întreruptă şi sculptorii lucrau încă la marele fronton care reprezenta căderea Troiei: încleştarea de trupuri bărbăteşti lua forme şi contururi din ce în ce mai clare, cu fiecare zi care trecea Doar statuile zeilor, înalte sub streaşina timpanului şi cu priviri nepăsătoare, fuseseră terminate şi câteva erau vopsite chiar atunci în culori vii pe care pictorii le aşterneau pe chipurile lor şi pe membre, pe păr şi pe îmbrăcăminte Giganţii de deasupra colonadei păreau să-şi încordeze muşchii în sforţarea titanică de a susţine greutatea arhitravei bogat împodobite; părţile poleite cu aur ale acroterelor străluceau sub razele soarelui de dimineaţă, iar stoluri de ibişi roşii se ridicau în zbor de la gura de vărsare a Akragasului, trecând pe deasupra migdalilor şi a măslinilor din vale Spectacolul era atât de încântător, armonia dintre operele oamenilor şi cele ale naturii atât de completă, încât imaginea prostiei omeneşti care, datorită războiului, punea în pericol această frumuseţe neînchipuită îi dădea lui Tellias un sentiment de adâncă revoltă, o presimţire chinuitoare a unui sfârşit inevitabil Gândul la Aretis îi revenea mereu în minte: îşi amintea cât de mult îi plăcea fetei Agrigentul, cât de fascinant găsea ea acel oraş minunat în toate privinţele, neostenit şi plin de sete de viaţă, cât de mult îşi dorea acea fiinţă să trăiască o viaţă întreagă ca soţie a bărbatului pe care-l alesese pentru a-i sta alături Deplângea în sinea sa sfârşitul ei cumplit şi nu putea găsi în nici un caz o consolare la gândul răzbunării, cu aceeaşi cruzime, a lui Dyonisios Singura lui speranţă era ca Agrigentul să poată supravieţui şi recita de multe ori în şoaptă versurile lui Pindar ca pe o rugăciune Agrigent la înălţime, scăldat în lumină, pe povârnişurile muntelui, scânteierea îndepărtată a mării, pădurile de pini şi de stejari, măslinii plantaţi din vremea celor care întemeiaseră oraşul, focul sacru de pe acropole, niciodată stins de când fusese aprins pentru prima oară: era oare posibil ca toate acestea să fie şterse de pe faţa pământului ca şi cum n-ar fi existat niciodată? Se putea întâmpla aşa ceva? Soarta Selinuntes-ului şi a Hymerei se putea repeta iar şi iar, la infinit? Odată, pe când era cufundat în contemplare şi gânduri triste, Tellias putu asculta ce vorbeau generalii care comandau armata Îşi băteau joc de inamicul care, acolo jos, părea îndepărtat şi neputincios Corăbiile sale, mici din cauza distanţei, păreau inofensive ca bărcuţele cu care se jucau copiii în bazinul cel mare din vale Erau atât de siguri că vor învinge aveau, desigur, motive serioase să creadă aceasta Unul tocmai spunea: — Uitaţi-vă la ei, şi-au făcut tabără în mijlocul propriului lor rahat! Poate îşi închipuie că o să ne învingă sau o să ne predăm singuri doar din cauza putorii care vine de la ei! Când în tabăra cartagineză izbucni ciuma, secerând mii de vieţi şi răspândind descurajarea în rândul trupelor inamice, se părea că şi cele mai optimiste prevestiri se adevereau Fumul rugurilor şi mirosul insuportabil al cărnii arse otrăvi aerul pe o mare suprafaţă din jurul oraşului Hannibal însuşi se îmbolnăvi şi muri, iar când vestea aceasta ajunse în oraş, oamenii se bucurară la gândul că, în aceste condiţii, cartaginezii vor ridica asediul şi vor pleca acasă Tellias fu atât de bucuros, încât organiză o reprezentaţie grandioasă Adună un mare număr de actori, interpreţi ai unor roluri de tragedie, şi îi instrui să apară noaptea, ca nişte fantome, printre mormintele dărâmate de cartaginezi, scoţând vaiete înfricoşătoare şi pronunţând blesteme grele în limba fenicienilor Lumini de asemenea fantomatice fură aprinse în cimitire, în nopţile fără lună, şi alte apariţii înfricoşătoare fură văzute pe cărările întunecate de la ţară atunci când se întâmpla ca pe acolo să treacă detaşamente de soldaţi cartaginezi de aprovizionare, în căutare de furaje şi de alimente O teamă superstiţioasă răspândi şi mai mare nelinişte în armata duşmană, aşa încât nimeni nu mai voia să iasă noaptea din corturi Dar comandantul care rămăsese în viaţă, Himilko, nu era un neghiob Îi chemă la el pe vracii care însoţeau întotdeauna armata şi le porunci să găsească imediat un mijloc cât mai impresionant şi mai spectaculos, pentru a îmbuna spiritele morţilor izgoniţi din morminte, iar aceştia, după ce se sfătuiră, declarară că trebuia făcut un sacrificiu uman Un sărman băiat de prin partea locului, devenit sclav cu ocazia celeilalte campanii a cartaginezilor fu ucis pe altar şi trupul lui fu aruncat în mare După aceea, Himilko anunţă că spiritele erau mulţumite şi că după aceea lucrurile vor merge mai bine Două ploi torenţiale spălară mizeria care se adunase în jurul taberei şi situaţia se îmbunătăţi, confirmând spusele vracilor şi promisiunile comandantului, ce porunci să se reia cu şi mai mare stăruinţă lucrările la rampa de asalt Tellias privea cu îngrijorare cum această construcţie înainta văzând cu ochii Între timp, la Syracuza, Dyonisios îşi recucerea, cu fiecare zi care trecea, o poziţie de prestigiu şi, când armata aliată - cu forţe de douăzeci de mii de syracuzani, zece mii de mercenari şi douăzeci de mii de italieni din cetăţile prietene - fu gata să pornească la drum, el avea gradul de aghiotant al statului major În noaptea din ajunul plecării, porunci ca rămăşiţele pământeşti ale bietei Aretis să fie dezgropate din pivniţa în care zăcuseră până atunci şi să fie duse într-un mormânt splendid, construit după dorinţa sa dincolo de poarta de apus a oraşului, pe drumul care ducea la Kamàrina Trupul fu găsit incredibil de bine conservat şi el se gândi că minunea aceasta era un semn al zeilor, mai degrabă decât un efect al salinităţii pământului, după cum credea Filistos, o întâmplare de-a dreptul miraculoasă, posibilă doar datorită răzbunării sale Ceremonia de înmormântare se făcu aproape în secret, după apusul soarelui, şi, când lespedea grea de calcar fu aşezată peste mormânt, Dyonisios vru să rămână singur, ca să vorbească timp îndelungat cu ea, în speranţa că iubita sa soţie i-ar putea răspunde În cele din urmă, adormi lângă mormânt, răpus de oboseală şi de nesomn, visând că se prăvălea de pe stânca aceea înaltă în izvorul cu ape cristaline, într-un fel de disperare chinuitoare şi fără de sfârşit Îl trezi Leptines, care îi devenise în ultimul timp un fel de gardă de corp, urmându-l peste tot, mereu destul de departe şi suficient de aproape — Hai, să mergem, îi spuse, să ne întoarcem acasă Armata oraşelor aliate porni în marş a doua zi, înainte de ivirea zorilor: în faţă mergeau syracuzanii, la mijloc mercenarii şi în spate aliaţii italieni; cavaleria se afla pe flancuri În fruntea coloanei înainta Dafneos cu statul major şi Dyonisios Leptines călărea ceva mai în urmă cu grupul lui de cercetaşi Cavaleria propriu-zisă era formată aproape numai din membri ai aristocraţiei care nu suportau să se amestece cu ceilalţi Ajunseră de la Syracuza la Agrigent în şapte zile, fiind aprovizionaţi de flota care naviga paralel cu ţărmul, trimiţând din când în când alimentele şi tot ce mai era nevoie cu zeci de şalupe, care făceau ore întregi curse între corăbii şi malul mării În seara celei de-a şaptea zi, putură zări în depărtare oraşul şi-şi instalară tabăra nu departe de flancul de răsărit al armatei cartagineze Dyonisios dădu imediat pinteni calului şi, urmat de Leptines, Biton, Doriscos şi alţi câţiva prieteni din Frăţie, porni în recunoaştere şi aprecie că forţele inamicului numărau cam treizeci de mii de oameni Observă cu această ocazie că oraşul nu era chiar de necucerit şi reuşi să-şi dea seama de strategia inamicului: unităţile de pe flancul răsăritean, cele pe care le aveau acum în faţă, urmau să blocheze sosirea ajutoarelor de la Syracuza, în timp ce grosul armatei pregătea asaltul final cu maşini de război şi cu berbecii de pe rampa care era de-acum aproape gata Înainte de lăsarea serii, făcu un ocol prin partea de nord a zidurilor, ajungând până în spatele necropolei apusene, de unde se putea vedea rampa înălţată acum până la nivelul platformei naturale pe care fusese construit oraşul Ca să se apere de săgeţile trase de arcaşii de pe ziduri, cartaginezii se foloseau de nişte paravane mobile, montate pe roţi, acoperite cu blănuri tăbăcite care nu puteau lua foc, protejându-i astfel pe oamenii care consolidau acum rampa Când se întoarse în tabără, fu anunţat că începuse o întrunire a statului major şi se duse imediat acolo — În primul rând, începu Dafneos, trebuie să atacăm flancul răsăritean al armatei lui Himilko: acolo este câmp deschis şi terenul este aproape neted Vom porni la atac în zori, când este încă răcoare: formaţie compactă cu opt rânduri în adâncime; noi, împreună cu aliaţii sicilieni în centru, aliaţii italieni în dreapta, mercenarii în stânga Cavaleria, pe cele două laturi — Şi dacă armata lui Himilko ne atacă atunci când ne aflăm în toiul luptei? întrebă Dyonisios Eu aş fi de părere să punem câteva unităţi de cavalerie la o distanţă convenabilă între noi şi tabăra cartagineză de la apus, pentru ca să putem fi anunţaţi imediat dacă suntem atacaţi din direcţia aceea Comandantul cavaleriei, un aristocrat de viţă veche, pe nume Cratippos, îl privi cu o expresie cruntă, ca şi cum tânărul i-ar fi adresat o insultă — Nu cred că tu ai vreo cădere să hotărăşti cum trebuie folosită cavaleria, spuse el pe un ton dispreţuitor — Faceţi cum vreţi, îi replică Dyonisios, dar sunt convins că lucrul cel mai rău pe care-l poate face cineva este să respingă o propunere de bun simţ doar din cauza unor principii Dacă ar fi după mine, te-aş fi arestat deja sub cea mai gravă acuzaţie pe timp de război: aceea de prostie Plin de furie, Cratippos făcu un gest să scoată sabia din teacă şi să spele cu sânge insulta, dar Dafneos puse capăt disputei, izbind cu pumnul în masă Filistos, care participa la şedinţă, în calitate de consilier, nu-şi putu reţine un zâmbet răutăcios — O să punem acolo nişte curieri, spuse Dafneos Trebuie să ştim în fiecare clipă ceea ce se întâmplă dincolo de frontul de luptă — Pot să spun ceva? întrebă Dyonisios — Cu condiţia să nu mai insulţi pe cineva, îi răspunse Dafneos — Ne-am înţeles cu cei din cetate în privinţa acţiunilor de luptă? — Nu, răspunse Dafneos De ce trebuia să facem asta? — De ce? strigă Dyonisios Pentru că mi se pare o nebunie să nu o facem! Ei de unde vor şti ce trebuie şi ce nu trebuie să facă? Şi cum vom putea noi să profităm de sprijinul poate hotărâtor al miilor de luptători care se află, bine instruiţi şi perfect echipaţi, în spatele zidurilor cetăţii? — Nu va fi necesar, răspunse sec Dafneos Nu avem nevoie de ei şi nu am încredere în mercenarii lor campanezi: mai întâi au fost în serviciul cartaginezilor şi acum luptă împotriva lor, dar s-ar putea să treacă din nou de partea inamicului chiar în timpul luptei Mâine vom ataca şi-i vom nimici pe barbarii aceia Apoi, de îndată ce vom avea o ocazie prielnică, vom ataca tabăra întărită şi îi vom azvârli în mare Atât am avut să vă spun Puteţi pleca Deşteptarea va fi dată fără sunete de trâmbiţă, din om în om Parola este „Akragas” Succes Dyonisios se retrase în cortul său, se schimbă, se înfăşură într-o mantie neagră şi ieşi din tabără pe latura de la apus, împreună cu Leptines, sub pretextul că fac un control al posturilor de pază Dar, de îndată ce ieşiră din raza vizuală a santinelelor, o luară la fugă şi intrară în păduricea deasă de stejari care ajungea până la povârnişul de unde începeau zidurile cetăţii Agrigent Când ajunse suficient de aproape, îi spuse lui Leptines să-l aştepte pe loc, pentru a-i acoperi retragerea După aceea, strigă la santinela care patrula încoace şi încolo pe coama zidului — Hei! strigă el Hei, tu! — Cine este acolo? întrebă santinela — Sunt un soldat syracuzan Sunt singur, lasă-mă să intru, trebuie să vorbesc cu comandanţii tăi — Aşteaptă, spuse omul şi-l chemă pe ofiţerul comandant al pazei — Ce vrei? îl întrebă ofiţerul, aplecându-se prudent peste marginea parapetului — Trebuie să intru în oraş, repede! repetă Dyonisios Sunt syracuzan şi trebuie să vorbesc cu şefii voştri — Cum te numeşti? — Dyonisios — Te cunoaşte cineva în oraş? — Da Un om de vază, pe nume Tellias — Ia-o la dreapta până la tufele de acolo, spuse ofiţerul După tufe este o portiţă, trimit pe cineva să-ţi deschidă Te ţinem sub supraveghere: dacă îţi arde de glume, eşti un om mort Dyonisios făcu întocmai cum i se spusese şi, la scurt timp după aceea, se afla în cetate, în faţa unui grup de ofiţeri de rang înalt — Cine te-a trimis? întrebă unul dintre generali, un bărbat cam de patruzeci de ani, cu o barbă neagră foarte bine îngrijită şi purtând o platoşă care părea mai mult de paradă, decât de luptă — Nimeni Vin din proprie iniţiativă — I-auzi! exclamă ofiţerul şi, după aceea, se întoarse către camarazii săi Omul acesta nu-mi place, s-ar putea să fie un spion Eu aş fi de părere să-l închidem undeva, până când o să ştim mai multe despre el — Garantez eu pentru băiatul acesta! răsună o voce din spatele lor Era Tellias, care urca, gâfâind, către grupul de ofiţeri, ţinându-şi cu mâinile poala mantiei ca să nu se împiedice şi înaintând cât îi permitea de repede statura sa uriaşă — Cum este posibil, continuă Tellias cu răsuflarea întretăiată şi ştergându-şi fruntea de sudoare, să nu-l recunoaşteţi? Este Dyonisios, eroul care i-a adus până aici pe fugarii din Selinuntes şi care s-a luptat ca un leu sub zidurile Hymerei Vorbeşte, măi băiete, comandanţii noştri sunt nerăbdători să te asculte Nimeni nu îndrăzni să mai scoată vreo vorbă: prestigiul şi autoritatea omului, care înrolase pe cheltuiala sa aproape o mie de mercenari, erau suficiente ca să le atragă atenţia Dyonisios începu să vorbească — Sunteţi siguri că nu aveţi spioni printre voi? fu primul lucru pe care îl întrebă el — Cum îndrăzneşti să începu să spună ofiţerul care vorbise mai înainte — Băiatul are dreptate, interveni Tellias Să ne adunăm cu toţii în templul Atenei, unde nu ne poate auzi nimeni Spioni au existat dintotdeauna şi multe oraşe au fost cucerite prin trădare N-are nici un rost să ne supărăm pentru asta Templul era deja luminat în interior ca pentru noapte şi micul grup se îndreptă către un colţ mai retras, chiar în spatele statuii zeiţei — În realitate, continuă Dyonisios, dintr-un anumit punct de vedere, pot fi şi eu însumi considerat un spion Cei de faţă schimbară între ei priviri mirate, dar Tellias îi făcu semn să spună mai departe — Da, un spion aliat Comandanţii mei nu s-au gândit până acum să trimită o delegaţie pentru a coordona acţiunile noastre, aşa că am venit eu să vă spun cum stau lucrurile Armata noastră are aproape cincizeci de mii de oameni, bine înarmaţi şi instruiţi Flota o s-o vedeţi mâine de pe ziduri: cam treizeci de trireme şi vreo zece vase de transport Mâine, înainte de ivirea zorilor, Dafneos vrea să atace forţele cartagineze din faţa noastră, pentru a concentra imediat după aceea toate forţele noastre într-un atac asupra taberei duşmane fortificate Presupun că abia atunci are de gând să vă ceară ajutorul — Comportarea ta ar trebui să fie pedepsită cu cea mai mare asprime, spuse un alt ofiţer, mai în vârstă decât primul, înalt şi uscăţiv, purtând o platoşă de piele neagră împodobită cu ţinte de argint Dyonisios nu mai văzuse niciodată nişte generali atât de eleganţi — Ai luat o iniţiativă periculoasă, fără a le cere părerea superiorilor tăi, ai riscat să fii capturat de inamic şi, prin urmare, să dezvălui secrete militare de mare importanţă, ai — Am făcut ceea ce era mai potrivit pentru a salva acest oraş, îl întrerupse Dyonisios, cu un gest autoritar al mâinii, punându-mi la bătaie pielea mea şi pe aceea a altora Pentru că am văzut căzând deja două oraşe şi n-aş vrea să cadă şi Agrigentul Faceţi cum credeţi, eu v-am avertizat Dacă m-aş afla eu la comanda armatei de aici, aş ordona o ieşire în afara zidurilor, pentru a-i ataca din spate pe inamicii din faţa noastră şi a-i nimici Ar fi suficient să lăsaţi doar o garnizoană redusă, ca să păzească zidurile pentru că, după ce vom ieşi victorioşi, vom lua cu asalt împreună şi tabăra de la vest de oraş În cazul în care cartaginezii ar încerca să atace, profitând de forţele reduse rămase în cetate, noi îi vom lovi din spate, strivindu-i sub ziduri Asta este ce aş face eu Dar răspunderea este a voastră Eu voiam doar ca voi să ştiţi toate acestea Dacă nu aveţi întrebări de pus sau mesaje de trimis, eu mă voi întoarce în tabără înainte ca ai mei să-mi observe lipsa şi să mă încătuşeze Mâine nu vreau cu nici un chip să scap spectacolul care va avea loc — Eu aş propune să-l arestăm, spuse un al treilea ofiţer, cu siguranţă un aristocrat de modă veche după felul în care părul lung îi era adunat într-un coc, în creştetul capului Îl vom da pe mâna comandantului său, atunci când se va sfârşi războiul şi-o să vedem atunci dacă va mai avea chef să facă pe fanfaronul Dyonisios se apropie de el şi-l privi ţintă, drept în ochi, de la o palmă depărtare — Atâta îţi trebuie, încearcă s-o faci, îi spuse printre dinţi Tellias interveni ca să calmeze spiritele — Heghemònes, vă rog, nu-i momentul potrivit ca să luăm nişte decizii atât de grave Aţi primit vizita neoficială a unui ofiţer aliat, asta-i tot Ce găsiţi ciudat în asta? — Atacaţi de îndată ce noi vom intra în luptă cu duşmanul, spuse atunci Dyonisios, retrăgându-se şi privindu-i în ochi pe rând pe toţi cei patru generali din faţa lui Atacaţi fără să pierdeţi nici o clipă Rămâneţi cu bine Dădu să plece, dar se răsuci pe călcâie şi veni în faţa lui Tellias Îl privi îndelung şi vechiul său prieten îşi dădu seama că ar fi vrut să-i spună multe, dar nu era în stare să vorbească în momentele acelea Îl bătu cu palma pe umăr — Du-te acum Avem tot timpul să stăm de vorbă, după ce ne vom termina treaba Dyonisios se îndepărtă fără să mai spună nimic, aşa cum făcea întotdeauna când îşi simţea sufletul apăsat de o nelinişte vagă Tellias rămase tăcut, ascultând zgomotul paşilor săi, care răsunau între pereţii marelui sanctuar — Ei, cum a mers? întrebă Leptines când îl văzu apărând pe nesimţite în faţa sa — Prost, răspunse Dyonisios XII Himilko fu informat fără întârziere de sosirea, precum şi de efectivele armatei aliate, ordonând trimiterea de întăriri: mercenari iberici şi campanezi care se duseră să-şi ocupe poziţiile în timpul nopţii, străbătând fără nici un zgomot pădurile care se întindeau între oraş şi ţărmul mării Cât despre Dafneos, înainte de ivirea zorilor, el îşi înşiră armata pe malul râului Hymera, dând imediat după aceea ordinul de traversare prin vad, pentru a ajunge în spatele taberei inamice Armata înaintă la început în coloană şi apoi, printr-o manevră complicată, se aşeză pe un front larg cu câte opt rânduri în adâncime De pe aripa stângă, Dafneos însuşi dădu ordinul de atac care se transmise cu mare iuţeală între rânduri, până când ajunse în capătul celălalt al formaţiei de luptă Şi, pe măsură ce cuvântul de ordine trecea de la un om la altul, acesta îşi ridica scutul şi cobora în faţă lancea, aşa încât părea că un val de bronz şi de fier se propaga de la un capăt la altul al impunătoarei formaţii Urmară câteva clipe de tăcere plină de încordare în aşteptarea momentului în care linia luminoasă îngustă, care se întrezărea la răsărit, să se lăţească pentru a risipi întunericul de deasupra pământului Dafneos comunicase că semnalul de atac va fi dat atunci când oamenii îşi vor putea vedea umbra, aşa încât fiecare îşi ţinea privirile aţintite asupra peticului de pământ din faţa sa, aşteptând cu o nelinişte crescândă ca trupul să-şi lase umbra acolo Dintr-o dată, umbrele apărură cu claritate, alungite pe pământul din faţa fiecăruia şi, în aceeaşi clipă, se auziră trâmbiţele, ofiţerii scoaseră strigătul de luptă care fu repetat din adâncul rărunchilor de fiecare soldat şi înfricoşătoarea falangă porni la atac Din faţa lor răspunse sunetul prelung al cornilor şi armata cartagineză porni şi ea la atac, avându-i în frunte pe mercenarii iberici şi campanezi, veterani ai nenumăratelor războaie purtate sub diferite stindarde Primii, purtând plăci de metal pe deasupra tunicilor, iar pe cap având coifuri de piele groasă, cu creastă roşie; ceilalţi, cu pieptare groase de blană, cu coifuri având deasupra un ornament spectaculos, format din trei panaşuri şi apărându-se cu scuturi mari, pictate în culori vii Înaintau urlând fără încetare, aruncând o ploaie deasă de săgeţi şi o mulţime de pietre din praștii mânuite cu pricepere ucigătoare La fiecare asemenea val, falanga înălţa scuturile, pentru a para proiectilele care făceau pe scuturile mari din bronz un răpăit ca de grindină, apoi înainta din nou în fugă, pentru a grăbi cât mai mult momentul ciocnirii care se produse cu un bubuit înspăimântător la o jumătate de stadiu de tabăra inamică Cele două formaţii se aruncară una asupra celeilalte şi forţa metalică a scuturilor şi a lăncilor greceşti se abătu ca o avalanşă peste libieni, iberici şi campanezi, mai îndemânatici în lupta corp la corp, prin agilitate şi experienţă, dar mai puţin rezistenţi la ciocnirea cu o formaţie atât de compactă şi bine instruită Ciocnirea frontală dură destul de mult şi bătălia deveni tot mai înverşunată şi sângeroasă, apoi frontul cartaginez începu să cedeze teren, sub presiunea din ce în ce mai puternică a adversarilor, lăsând pe câmpul de luptă morţi şi răniţi Aceştia din urmă erau ucişi unul câte unul, cu vârful lăncilor, de luptătorii din ultimele rânduri, pe măsură ce înaintau în urma camarazilor din frunte În tot acest timp, pe meterezele cetăţii se adunaseră o mulţime de războinici care îşi încurajau cu strigăte puternice aliaţii ca şi cum aceştia, în toiul unei lupte atât de zgomotoase, i-ar fi putut auzi Dar, cu siguranţă, strigătele lor ajungeau până la tabăra duşmană, provocând acolo îngrijorare sau teamă La un moment dat, când era limpede că trupele lui Himilko dădeau înapoi, războinicii din cetate începură să se adune în jurul comandanţilor, cerându-le să deschidă porţile şi să-i trimită în luptă pentru a-i lua din două părţi de duşmani, nimicindu-i o dată pentru totdeauna „Ce mai aşteptăm?” strigau ei „Să pornim, să terminăm de data asta cu ei!” „Să-i ucidem pe toţi!” „Răzbunare pentru Selinuntes şi Hymera!” Dintre generali, cel care răspundea la numele de Cratippos încercă să-i potolească — Faceţi linişte! strigă el Tăcere! Ascultaţi-mă! Gălăgia păru să se mai potolească, dar vuietul bătăliei, care ajungea până pe metereze, provoca printre oameni un freamăt de nestăpânit, o încordare generală, care se putea citi pe chipuri, în priviri şi în tremurul mâinilor Doreau cu toţii să ia parte la acea adevărată sărbătoare a răzbunării, la măcelul acela feroce, înainte ca acesta să ia sfârşit — Ascultaţi-mă! repetă Cratippos Dacă noi ieşim acum din cetate, o lăsăm neapărată şi am face aceeaşi greşeală care a condamnat Hymera la pieire Himilko ar putea să iasă din tabăra lui, să atace în timp ce noi suntem afară, şi să cucerească Agrigentul încă de la primul asalt Vă daţi seama de asta? — Gata cu vorbăria, vrem să ieşim la luptă! strigă unul dintre cei de faţă — Ce fel de comandanţi sunteţi voi? exclamă un altul Nu sunteţi în stare să vă conduceţi oamenii în luptă! În timp ce oamenii aduceau astfel de acuzaţii comandanţilor, se răspândi zvonul că urma să se facă o ieşire în afara zidurilor, pentru a-i izgoni pe barbari de pe pământul care aparţinea Agrigentului Mii şi mii de luptători echipaţi de luptă, cu lăncile şi scuturile în mâini, se adunară în câteva clipe, înjurând şi chiuind Cei aflaţi pe metereze, putând vedea astfel ce se întâmpla pe câmpie, strigau şi mai tare, ca şi cum s-ar fi aflat într-o arenă sau la un hipodrom şi gălăgia urca până la cer De teamă că ar putea scăpa situaţia de sub control, Cratippos îl chemă la el pe unul dintre aghiotanţii săi, un tinerel cam de treizeci de ani, pe nume Argeos, şi-i strigă la ureche ca să poată fi auzit — Du-te de îndată la cartierul general al mercenarilor campanezi şi ordonă-le să baricadeze toate porţile şi să instaleze pază puternică peste tot: nu-i putem lăsa pe oamenii aceştia să iasă în dezordine şi să lase oraşul fără apărare Hai, du-te repede! Argeos fugi să execute ordinul primit, făcându-şi cu greu loc prin mulţimea care continua să înjure, strigând: — Laşilor, mişeilor! Vânduţi ce sunteţi! Trecu o vreme până când ordinul comandantului să fie îndeplinit şi, atunci când în mulţimea celor care protestau se află că porţile fuseseră închise şi păzite, de pe ziduri se auzi un strigăt: — Priviţi! Veniţi repede să vedeţi ce se întâmplă! La auzul acestor cuvinte, se repeziră cu toţii pe scările care duceau spre metereze: armata cartagineză se retrăgea în dezordine, duşmanii alergau cât îi ţineau picioarele să se adăpostească în tabăra fortificată Izbucni un strigăt de satisfacţie sălbatică, dar nu trecu mult şi îndemnurile pline de entuziasm se amestecară cu strigăte de nemulţumire, când se văzu limpede că Dafneos nu-şi lăsa oamenii să-i urmărească pe fugari Era evident că se temea să nu cadă într-o capcană, aşa cum se întâmplase mai demult cu armata lui Diocles la Hymera Dacă ar fi fost mai aproape, l-ar fi putut vedea pe Dyonisios, aflat pe aripa dreaptă, plin de sângele duşmanilor răpuşi, strigând ca ieşit din minţi ceea cu toţii strigau la unison, că trebuiau să meargă mai departe şi să lupte până la victoria deplină Dar nu se întâmplă nimic de felul acesta Armata aliată se opri ascultând de semnalele trâmbiţelor şi, în felul acesta, grosul armatei cartagineze îşi găsi adăpost în spatele fortificaţiilor taberei Văzând cele întâmplate, luptătorii din Agrigent se resemnară în faţa acestui fapt împlinit Armata aliată era la vreo două stadii depărtare şi nu avea nici un rost să atace doar ei Vedeau cu amărăciune cum se irosea o bună ocazie de a scăpa de ameninţarea care îi apăsa pe fiecare dintre ei Nu trecu mult, însă, şi dezamăgirea se transformă în nemulţumire, iar după aceea în furie Luptătorii se îngrămădiră ameninţători în jurul comandanţilor şi începură să strige: — V-aţi lăsat cumpăraţi! Cu cât v-a plătit barbarul? Trădătorilor! Vânduţi ticăloşi! Tellias încercă să calmeze spiritele — Potoliţi-vă! Nu puteţi acuza astfel, fără să aveţi nici o dovadă! Dar vocea sa firavă şi piţigăiată nu putea acoperi strigătele mulţimii Pietrele începură să zboare din toate părţile şi multe dintre ele îşi atinseră ţinta Lovit în cap, Cratippos căzu lat şi, asemenea lui, încă trei generali care aveau comanda supremă a marilor unităţi ale armatei se prăbuşiră la pământ Scăpă nevătămat doar Argeos, tânărul ofiţer care alergase ca să asigure paza porţilor Se întoarse abia când cei trei comandanţi erau deja morţi, aproape îngropaţi sub un morman de pietre Oamenii care îi pedepsiseră astfel formaseră acum un cerc în jurul cadavrelor, într-o tăcere deplină şi nici nu-l luară în seamă când se strecură printre ei, apropiindu-se palid şi fără să poată scoate vreun cuvânt de trupurile fără viaţă Toţi cei de faţă erau cuprinşi de amărăciune şi silă pentru ceea fuseseră în stare să facă, conştienţi că acea execuţie crudă era cel mai nedrept lucru pe care-l puteau face, că poate pedepsiseră în mod exagerat o faptă care avusese la bază nehotărârea sau poate fusese la mijloc doar simpla prostie Ciocnirea fusese cumplită şi cartaginezii lăsaseră pe câmpul de luptă aproape şase mii de morţi, în timp ce armata aliată pierduse mai puţin de trei sute de oameni, dar nemulţumirea învingătorilor era fără margini, regretând că scăpaseră printre degete o victorie decisivă Dyonisios alergă la Dafneos şi-i strigă: — De ce nu ne-ai lăsat să continuăm lupta? De ce ne-ai oprit? Asta este laşitate, este — Dacă mai scoţi o vorbă, pun să fii executat În clipa asta! Dyonisios îşi muşcă buzele şi se întoarse în formaţie, scrâşnind din dinţi de furie Dafneos nici nu se gândea să atace tabăra întărită a cartaginezilor - apărată de un şanţ adânc, un zid şi o palisadă - aşa că-şi trimise oamenii în tabăra de la răsărit pe care duşmanii cuprinşi de panică o părăsiseră Chiar în noaptea aceea, ajunse la el o delegaţie din Agrigent, care-i povesti ce se întâmplase în cetate şi cum fuseseră pedepsiţi comandanţii Dafneos se înfioră de groază şi nu ştiu ce să spună Dyonisios ieşi din nou în faţă — Dacă m-ai fi ascultat, nu s-ar fi întâmplat aşa ceva şi, la ora asta, Himilko fugea cu toată armata lui şi n-ar mai fi avut scăpare — Nimeni nu poate face profeţii, îi răspunse Dafneos Într-un război, lucrul cel mai de preţ este calmul Ei se află acum în situaţia de a se apăra, baricadaţi în tabără, în timp ce noi controlăm toate căile de acces şi de ieşire, le putem tăia orice posibilitate de a se aproviziona şi îi vom face să se predea din cauza foamei Îndată ce mercenarii lor vor rămâne fără hrană şi fără bani, se vor răscula şi Himilko este pierdut Pentru o vreme, faptele păreau să-i dea dreptate lui Dafneos Vara trecuse de-acum şi cineva - mai târziu nimeni nu-şi mai aminti cine fusese - aduse vestea că navele cartagineze de la Palermo se aflau deja în docuri, pentru lucrări de întreţinere sau trase pe uscat, astfel că nu mai puteau naviga până în primăvara următoare Flota syracuzană era, în schimb, perfect funcţională şi continua să aprovizioneze armata De fiecare dată când Himilko trimitea afară din tabără vreun detaşament în căutare de provizii sau furaje, cavaleria syracuzană pornea de îndată în urmărirea lui şi-l nimicea Dintr-o zi în alta se aştepta capitularea inamicilor, cu atât mai mult cu cât se apropia iarna La gândul că vremea se va înrăutăţi, fu plănuită o ultimă aprovizionare masivă de grâne şi alte alimente pentru locuitorii Agrigentului, înainte ca navigaţia să devină prea periculoasă din cauza furtunilor Dar, când flota syracuzană putu fi zărită la orizont, din direcţie opusă apăru, cu totul surprinzător, flota cartagineză de aproape cincizeci de corăbii bine pregătite pentru luptă Soarta bătăliei nu putea fi decât una: navele syracuzane erau foarte greoaie, din cauză că fuseseră încărcate până la refuz, în timp ce ale cartaginezilor - cu pânzele deja ridicate, mai numeroase şi având vântul din spate - puteau ataca în voie, datorită vitezei şi capacităţii de manevră infinit superioare Puţinele nave syracuzane în stare să riposteze la acest atac fură aproape imediat scoase din luptă, celelalte fură nevoite să eşueze pe nisip, tocmai pe porţiunea de ţărm care se întindea în spatele taberei cartagineze, astfel că mercenarii lui Himilko, ajunşi la capătul răbdării şi gata să dezerteze, se grăbiră să le jefuiască şi, după ce masacrară echipajele, transportară pe mal încărcătura de alimente destinată Agrigentului Întâmplarea aceea schimbă total soarta unui război care părea deja câştigat Locuitorii oraşului, care nu duseseră niciodată lipsă de ceva şi nici nu-şi drămuiseră vreodată proviziile, îşi dădură seama dintr-o dată că rezervele existente erau infime Comandantul spartan Deuxippos, unul dintre puţinii generali rămaşi, îi chemă la el pe toţi ofiţerii şi ţinu sfat cu ei — Câte zile putem rezista cu ceea ce mai avem? — Trei, patru zile cel mult, îi răspunseră ei — În cazul acesta, trebuie să evacuăm oraşul Chiar mâine La auzul acestor cuvinte, se lăsă o tăcere apăsătoare: nimeni nu îndrăznea să-l contrazică pe general, dar, în acelaşi timp, fiecare îşi frământa mintea, căutând cu febrilitate o altă posibilitate de rezolvare a unei situaţii atât de îngrozitoare — Trebuie să ştie asta şi Consiliul, fu de părere unul dintre ofiţeri, pentru ca populaţia să fie înştiinţată — Ia staţi o clipă, interveni unul dintre comandanţi, care până atunci nu scosese nici o vorbă, un militar din Gela, pe nume Euritoos Vrei să spui că trebuie să golim un oraş cu două sute de mii de suflete şi să plecăm cu toţii aşa? Şi scoase un zgomot ascuţit, plesnindu-şi o palmă de alta — Chiar aşa, repetă Deuxippos, fără să clipească Există vreo altă soluţie? — Să luptăm, de exemplu Să ne croim un coridor liber până în interiorul insulei şi să ne aprovizionăm din sate — Sau să luptăm în câmp deschis împreună cu syracuzanii Încă mai putem să-i învingem pe cartaginezi! strigă altul, un tânăr comandant de batalion din armata locală Nu mai fu nevoie să fie anunţat Consiliul: avându-l în frunte chiar pe Tellias, bătrânii oraşului urcau din bouleuterion, ca să se alăture şefilor militari şi să discute despre situaţia în care se afla populaţia — Am înţeles eu bine? vorbi primul Tellias Este cineva care vrea să evacueze oraşul? — Ai înţeles foarte bine, îi răspunse Deuxippos Nu avem de ales Fără hrană şi aprovizionarea cu alte materiale nu putem opune rezistenţă — Eşti nebun sau laş sau de amândouă felurile, strigă Tellias cu vocea lui subţire Noi o să deschidem porţile cetăţii, îi vom trimite afară pe bravii noştri soldaţi înarmaţi până în dinţi şi o să-i facem praf pe ticăloşii ăia Apoi o să ne luăm înapoi grânele şi toate celelalte şi o să le tăiem o dată pentru totdeauna cheful să mai apară prin părţile astea! — Dacă ar fi atât de simplu, îi replică Deuxippos, aş face-o eu însumi Dar lucrurile nu stau aşa Nenorociţii ăia o să rămână închişi în tabără şi nu se vor lăsa atraşi într-o ciocnire la câmp deschis Vor aştepta să ne vadă lihniţi de foame, apoi ne vor ataca şi ne vor face praf Mai bine plecăm acum, cât mai avem vreme Tellias clătină din cap — Aşa ceva nu se poate spuse Eu nu pot să cred Este posibil să nu existe şi o altă cale? Este posibil să nu avem de ales? Ar trebui să mai existe o posibilitate trebuie să mai existe! Nu termină bine ce avea de spus, că sosi una dintre santinelele care făceau de pază pe metereze — Mercenarii campanezi din solda noastră au ieşit pe poarta de sud şi au pornit către tabăra cartagineză Când au aflat că în oraş nu mai este nimic de mâncare, au părăsit porţiunea de zid pe care o păzeau! — Ei, vedeţi? spuse Deuxippos Dacă mai aveam până acum unele îndoieli, asta mi le-a risipit cu totul: mai mult de un stadiu din zidurile împrejmuitoare este în momentul acesta nepăzit, vă daţi seama? — Dar, pe Hercule, acolo, afară, sunt syracuzanii şi aliaţii italieni! interveni Tellias, îngrijorat Încă mai putem reuşi! Ascultaţi-mă, să intrăm în legătură cu Dafneos şi cu aliaţii şi să hotărâm împreună ce este de făcut Nu trebuie să ne grăbim astfel Încă mai avem timp Dar glasul lui era şovăitor în timp ce spunea aceste cuvinte, părea aproape stins — Cum vrei, răspunse Deuxippos Dar să ne grăbim Chemă o santinelă — Ia un cal, ieşi pe poarta de răsărit şi caută-l pe Dafneos Spune-i că nu mai avem alimente şi că ne gândim să evacuăm oraşul dacă el nu ne propune o altă soluţie care să poată fi pusă în aplicare Ai înţeles? — Da, răspunse santinela Şi dădu imediat să plece — Stai puţin, spuse Tellias Spune-i că suntem gata să ne întâlnim unde vrea el, chiar şi acum Şi întreabă de un ofiţer numit Dyonisios: este aghiotantul statului major Spune-i că am vrea să fie şi el prezent dacă va avea loc o întâlnire — Aşa am să fac, răspunse santinela şi plecă După câteva clipe, omul fu văzut ieşind în galopul calului şi îndreptându-se în grabă către tabăra syracuzană Se porni un vânt rece, care făcea ca mâinile tuturor să se înţepenească de frig, şi din cer începu să cadă o ploaie măruntă Cei de faţă se adăpostiră sub portic şi aşteptară multă vreme, în tăcere, ca mesagerul să se întoarcă şi să le dea o veste care să poată hotărî soarta Agrigentului Dar, în acest timp, vestea că oraşul urma să fie evacuat se răspândea ca un incendiu de la o casă la alta, dintr-un cartier în altul şi disperarea nu ocolea nici o locuinţă, nici măcar pe cele ale bogaţilor Îngrijorarea îi cuprindea pe toţi la gândul că aveau să-şi părăsească locurile în care se născuseră şi trăiseră, iar alături de îngrijorare îşi făcea loc nesiguranţa sau sentimentul că totul nu era decât o scorneală Nu se ajungea la o asemenea stare după o îndelungată agonie, ci pe neaşteptate, după multe luni de război care, totuşi, nu-i loviseră prea mult pe oameni şi în oraş nu fuseseră victime sau pagube însemnate Răspunsul lui Dafneos sosi la căderea nopţii: le dădea întâlnire oficialităţilor oraşului şi comandanţilor militari lângă necropola de la răsărit, în locul în care aceasta era mărginită de drumul spre interior, în cartierul Kàmikos Santinela spuse că-l găsise pe syracuzan descurajat, într-o dispoziţie foarte proastă — Să nu vă aşteptaţi la minuni din partea lui, spuse omul, după ce raportă îndeplinirea misiunii Moralul din tabăra syracuzană nu mi s-a părut mai ridicat decât la noi în oraş — Să nu vorbim despre asta, până nu ne întâlnim cu ei, îl întrerupse Tellias Să aşteptăm să auzim ce are să ne propună Dafneos O hotărâre extremă trebuie luată doar atunci când nu mai există într-adevăr nici o cale de salvare Plecară imediat cu toţii, ieşind pe o portiţă de pe latura de răsărit a zidurilor şi ajunseră călare la locul de întâlnire stabilit Tellias călărea o catârcă, un animal foarte blând, care cunoştea toate obiceiurile stăpânului Dafneos veni având alături doi dintre ofiţerii săi cei mai înalţi în grad şi pe Dyonisios Erau înarmaţi până în dinţi şi la mică distanţă în urma lor venea escorta: vreo cincizeci de călăreţi şi cam treizeci de cercetaşi pedeştri Tellias remarcă din primul moment că după aspect şi după stemele de pe scuturi erau syracuzani, gelani şi kamarinezi, greci sicilieni cu toţii şi lucrul acesta i se păru oarecum ciudat Vorbi el pentru început, simţindu-se mai liniştit datorită prezenţei lui Dyonisios — Unii dintre comandanţii noştri militari, în special Deuxippos, cel care se află aici în dreapta mea, consideră că ar trebui să evacuăm oraşul începând chiar de mâine, pentru că proviziile pe care le mai avem pot ajunge doar pentru câteva zile — Şi, în plus, îl întrerupse Deuxippos, mercenarii noştri campanezi au trecut la inamic lăsând fără apărare o porţiune de aproape un stadiu din zidurile cetăţii — Prea mare, îşi spuse Dyonisios şi i se păru că la fel gândise şi el sau spusese, cine ştie când, ca într-un vis — I-am văzut şi noi, spuse Dafneos — Este adevărat, continuă Tellias, dar în oraş mai avem mii de războinici bine înarmaţi, iar tu ai aici o armată puternică şi încă neatinsă Putem folosi toţi aceşti oameni ca să-l înfrângem pe duşman, nu-i aşa? Dafneos nu-i răspunse imediat şi acele clipe de tăcere fură ca nişte pietre de moară care apăsau sufletele celor de faţă Dyonisios îşi privea drept în ochi prietenul, cu o expresie de neputinţă dureroasă În cele din urmă, Dafneos vorbi: — Din păcate, nu mai este posibil: grecii şi italienii ne părăsesc Mâine pleacă la casele lor — Cum adică? exclamă Tellias Doar nu vorbeşti serios — Din nefericire, da Pleacă, aşa cum ţi-am spus — De ce? — Asta era înţelegerea: că vor rămâne până la solstiţiul de iarnă; trebuie să-şi pregătească ogoarele pentru semănat şi nu vor să rişte ca vremea rea să-i ţină prea mult timp departe de casă De fapt, mai sunt şapte zile până la solstiţiu, dar nu cred că asta schimbă prea mult lucrurile — Nu-mi vine să cred murmură Tellias, clătinând mâhnit din cap Nu pot crede — După cum vezi, spuse Deuxippos, care părea să nu fi aşteptat altceva, aveam dreptate Evacuarea oraşului este cel mai bun lucru pe care-l putem face Vom folosi trupele pentru protejarea refugiaţilor — V-aţi putea adăposti la Leontinis, spuse Dafneos Oraşul este în construcţie o să trimitem şi noi — Nu-i adevărat nu poate fi adevărat Trebuie să existe şi o altă posibilitate exclamă deznădăjduit Tellias Eşti militar, pe Hercules! Trebuie să-mi spui de ce nu vrei să lupţi: la ce-ţi mai servesc armele pe care le porţi? La ce-ţi serveşte sabia aceea? Părea din ce în ce mai agitat şi vocea lui piţigăiată semăna cu ţipătul unei păsări rănite de moarte — Trebuie să vă împăcaţi cu soarta, răspunse Dafneos Nu putem risca Dacă eu joc totul pe cartea unei bătălii în câmp deschis, în condiţii de inferioritate numerică şi pierd, las şi Syracuza fără apărare şi dacă mai cade şi Syracuza, atunci totul este pierdut Nu pot face aşa ceva, trebuie să mă înţelegeţi — Înseamnă că acesta este adevăratul motiv: ţi-e frică să rişti! Dar nu înţelegi că, apărând Agrigentul, aperi şi Syracuza? Nu pricepi? Faci aceeaşi greşeală pe care a făcut-o şi Diocles la Hymera Îngrozitoare îngrozitoare şi prostească Dafneos lăsă privirile în pământ, fără să mai scoată nici o vorbă, în timp ce ploaia începu să cadă din ce în ce mai deasă, udând coifuri, platoşe şi scuturi, făcându-le să strălucească din când în când la lumina fulgerelor din depărtare Tellias, cu faţa brăzdată de lacrimi şi udă de ploaie, dar cu o expresie de profundă mândrie, se întoarse către Dyonisios — Aşa gândeşti şi tu? Spune-mi, asta este şi părerea ta? Dyonisios clătină din cap în tăcere, apoi îşi ridică privirile către Dafneos şi Deuxippos, cu o expresie de nimicitor dispreţ — S-au înţeles între ei, nu-i aşa? spuse Tellias, necruţător Totul era pregătit Poate că şi ei s-au lăsat cumpăraţi Da, sigur că da Altfel, de ce ar fi apărut zvonul acela că flota cartagineză era în reparaţii exact atunci când se pregătea să atace corăbiile syracuzane? Spune-mi, de ce? — Eşti nebun, ripostă Dafneos, baţi câmpii Nu te ucid chiar în clipa asta pentru că eşti un biet bătrân şi nu ştii ce vorbeşti Nu mai vreau să te ascult nici măcar o clipă Se întoarse către ceilalţi consilieri din Agrigent, care rămăseseră muţi de uimire şi ascultaseră înmărmuriţi cuvintele acelea îngrozitoare — Faceţi cum v-a spus Deuxippos, spuse, ascultaţi-l şi veţi rămâne măcar în viaţă Rămâneţi cu bine Încălecă şi dispăru în bezna nopţii, urmat de escortă Tellias căzu în genunchi hohotind de plâns, fără să mai ia în seamă ploaia torenţială care cădea fără încetare Dyonisios îl ajută să se ridice şi-l strânse la piept — Întoarce-te în oraş, îi spuse, încercând să-l mai liniştească, întoarce-te acasă şi ai grijă de soţia ta Pregătiţi-vă de plecare O să vă găzduiesc în casa mea şi o să vă iubesc întotdeauna ca pe părinţii mei Te rog nu te da bătut Un fulger lumină ca ziua peisajul trist al necropolei şi urmă un tunet asurzitor Tellias îşi şterse obrajii — N-o să-mi părăsesc oraşul, măi băiete, spuse el, mă înţelegi? Niciodată! şi se îndepărtă călare pe catârca lui A doua zi, autorităţile dădură ordinul de evacuare şi întregul oraş răsună de plânsete şi de vaiete disperate Casa Consiliului fu înconjurată de o mulţime ieşită din minţi, dar acolo nu mai era nimeni care să-i poată asculta şi nici să ia alte măsuri decât cele deja anunţate Panica începea să se răspândească peste tot, lumea o lua în fugă spre poarta de răsărit, ca şi cum inamicul ar fi pătruns deja în oraş, aşa că soldaţii reuşiră cu greu să restabilească ordinea şi să îndrume fugarii pe drumul care ducea spre Gela În vacarmul acela de urlete şi de gemete, în vârtejul de spaimă care purta totul în aceeaşi direcţie, fură lăsaţi de izbelişte neputincioşii, bătrânii şi bolnavii care n-ar fi putut cu nici un chip să suporte chinul unui marş de sute şi sute de stadii Unii dintre cei abandonaţi se sinuciseră, alţii îşi aşteptară cu indiferenţă soarta, gândindu-se că în orice caz moartea era de preferat pierderii patriei, a locurilor dragi şi a celui mai frumos oraş din lume Tellias şi soţia sa care refuză să-l lase singur se aflară printre aceştia din urmă În zadar Dyonisios privi atent şi plin de îngrijorare şirurile de refugiaţi, în zadar strigă peste tot numele acelor oameni dragi, trecând înainte şi înapoi, călare, pe lângă coloana fugarilor, întrebându-i pe toţi dacă nu-i văzuseră Nu avea de unde să ştie că în clipele acelea ei se aflau sus, în locul cel mai înalt al oraşului, pe impunătoare stâncă a Athenei, privind, cu ochi care nici nu mai puteau lăcrima, lungul şarpe uman întins până departe, pe câmpie, mulţimea nesfârşită a refugiaţilor care părăseau Agrigentul, ca un val de sânge pornit să se scurgă năvalnic dintr-un trup rănit de moarte Mai târziu, pe străzi începură să se audă urletele barbarilor care năvăleau peste tot, jefuind, distrugând, măcelărindu-i pe toţi cei care le ieşeau în cale Puseră foc şi la măreţul templu al lui Zeus, încă acoperit de schelele din lemn, şi minunatele sculpturi ale căderii Troiei, sculptate în piatra frontonului, se însufleţiră tragic de real sub asaltul flăcărilor Atunci, Tellias o luă de mână pe tovarăşa sa de viaţă şi porniră amândoi către templul sacru, care domina acropola cu silueta sa elegantă Mergeau liniştiţi, ca şi cum ar fi vrut să se bucure pentru ultima oară de o plimbare pe cea mai frumoasă cale sacră a oraşului Se opriră sub colonadă, întoarseră privirile în urmă şi văzură valul năvălitorilor care urcau către platforma cea mai înaltă a muntelui Intrară atunci în templu şi închiseră uşile Bărbatul o îmbrăţişă pentru ultima oară pe cea care-i stătuse alături toată viaţa, schimbă cu ea o scurtă privire de înţelegere, apoi luă o torţă şi puse foc sanctuarului Arseră amândoi, laolaltă cu zeii şi cu amintirea unor vremuri fericite XIII Toate drumurile şi cărările care duceau la Gela era înţesate de o mulţime uriaşă, disperată şi înspăimântată Mai ales femei, copii şi oameni în vârstă Bărbaţii în stare să poarte o armă escortau coloana de refugiaţi Bătrânii şi bolnavii fuseseră abandonaţi în oraş pentru că nu puteau ţine pasul cu ceilalţi, într-o călătorie atât de lungă şi de obositoare Multe fete, chiar şi cele din familii nobile şi bogate, mergeau pe jos, unele purtându-i în braţe pe frăţiorii mai mici, dând dovadă de o mare tărie sufletească şi curaj pentru că, după o vreme, tălpile lor delicate, obişnuite cu sandale elegante, se umpluseră de băşici şi acestea se transformaseră mai apoi în răni Îşi muşcau buzele ca nişte luptători pe câmpul de luptă şi-şi ştergeau pe furiş lacrimile ca să nu-i facă pe cei mici să plângă şi mai tare, iar pe părinţi să nu-i îngrijoreze mai mult, ei fiind deja chinuiţi de suferinţa sfâşietoare, pentru că-şi părăsiseră atât de neaşteptat patria, casa în care trăiseră dintotdeauna şi mormintele strămoşilor Erau cu toţii ca nişte plante smulse din rădăcină de o vijelie nemiloasă şi duse departe, către locuri străine şi neprimitoare La durere se adăuga spaima, pentru că mulţi dintre ei nici măcar nu cunoşteau motivul unei asemenea neaşteptate şi înspăimântătoare nenorociri şi aflau, la fiecare pas pe care-l făceau, tot felul de lucruri noi, deseori absurde şi bătându-se chiar cap în cap Nu puteau găsi vreun adăpost cât de mic împotriva vrăjmăşiei vremii şi nici nu puteau scăpa de greutăţile unui drum greu de străbătut chiar şi în vremuri normale; puţini dintre ei aveau câte ceva de mâncare şi mai puţini erau aceia care aveau apă Înaintau prin mocirla care acoperea drumurile şi din când în când întorceau capul, ca şi cum ar fi auzit din urmă glasuri stăruitoare, amintiri, regrete şi imagini ale unei vieţi întregi pe care o lăsau undeva departe, în spatele lor În afară de foame şi oboseală, îi chinuiau cumplit vântul rece, ploaia care se pornea la răstimpuri, cerul plumburiu, parcă duşmănos Singura consolare le era prezenţa părinţilor, fiilor sau soţilor, care, făcând încă parte din unităţile militare, căutau pe cât posibil să meargă mai aproape de rude sau prieteni pentru că şi pentru ei prezenţa unor chipuri prietenoase le dădea forţa de a continua să-şi facă datoria Dyonisios trecuse de mai multe ori înainte şi înapoi de-a lungul coloanei de refugiaţi, căutând să-l zărească pe Tellias sau pe soţia lui şi-i întrebase de ei pe mulţi oameni pe care-i cunoştea sau doar i se părea că-i cunoaşte, dar fără rezultat, până când un bărbat îi dăduse răspunsul pe care nu şi-ar fi dorit să-l primească: — Tellias a rămas acolo L-am văzut eu împreună cu soţia Toţi fugeau către poarta răsăriteană, dar el urca spre acropole ţinând-o de mână Un căpos bătrân! Întotdeauna a făcut cum a vrut el Auzind acestea, Dyonisios dădu pinteni calului, îl ajunse pe Dafneos, care mergea în fruntea coloanei, şi-i ceru permisiunea să se întoarcă în oraş — Eşti nebun Ce vrei să mai faci acolo? îl întrebă Dafneos — Au rămas în urmă nişte prieteni de-ai mei Vreau să văd dacă nu-i pot ajuta — Din păcate, nu mai ai pe cine ajuta Ştii ce se întâmplă când năvălesc ăia Pe bărbaţii în putere îi iau ca sclavi, iar pe toţi ceilalţi îi ucid Cine erau prietenii tăi? Dyonisios clătină din cap — Nu mai are nici o importanţă acum, spuse el, n-are rost, şi se întoarse la locul lui pe lângă coloană Îl impresionase imaginea unei fete murdare de noroi şi zgribulită, care mergea ţinând de mână un băieţel şi o fetiţă, probabil frăţiorii ei mai mici Îi aminteau într-un fel de Aretis şi de situaţia aceea îngrozitor de asemănătoare în care o cunoscuse pe tânăra lui soţie I se părea acum că zeii îl îndemnau s-o ajute şi acum, alinându-i suferinţa pe care, cu siguranţă, o purta cu ea şi în Hades O căută pe fata aceea şi, apropiindu-se de ea, descălecă şi-i întinse mantia sa — Ia-o, spuse el, mie nu-mi trebuie Tânăra îi răspunse cu un zâmbet obosit şi-şi continuă drumul sub ploaia care nu mai contenea Cartaginezii se instalară în Agrigent, după ce puseseră mâna pe o pradă uriaşă, aşa cum se aşteptau s-o găsească într-un oraş care, în cei două sute de ani ai existenţei sale, nu fusese niciodată cucerit sau prădat Nu dărâmară casele, pentru că aveau nevoie de ele ca să petreacă iarna la adăpost Făcând aceasta, îşi manifestau limpede intenţia de a nu renunţa la campania militară de cucerire a unor noi teritorii Nu voiau să se oprească decât atunci când pe pământul Siciliei n-ar mai fi existat nici o cetate grecească Acum, noua frontieră era Gela, oraşul în care murise Eschil, marele tragedian Pe mormântul lui din necropolă era sculptată o inscripţie care nu amintea deloc de gloria poetului, ci doar de soldatul care luptase la Marathon împotriva persanilor Erau cuvinte care sunau acum ca un avertisment în situaţia aceea din ce în ce mai îngrijorătoare Refugiaţii din Agrigent fură găzduiţi în Leontinis, în aşteptarea unor vremuri mai bune, care să le permită întoarcerea acasă Dafneos ţinu sfat la Gela cu ofiţerii săi, la care se alăturară spartanul Deuxippos şi generalii gelani — Ce credeţi că este de făcut? întrebă Ce aveţi de gând? — Noi vrem să rezistăm, răspunse comandantul suprem al celor din Gela, un bărbat de vreo cincizeci de ani, pe nume Nicandros Era un aristocrat de modă veche, părând să fie cu totul hotărât să acţioneze, chiar dacă fiecare trăsătură a chipului său şi fiecare cută a frunţii trădau îngrijorarea care-l cuprinsese — Dacă aceasta este decizia voastră, răspunse Dafneos, noi vă vom ajuta Vom face tot ce putem ca să-i respingem pe barbari şi să evităm o altă catastrofă Ceea ce s-a întâmplat la Agrigent nu se va mai repeta A fost ceva neprevăzut, poate chiar o trădare care ne-a luat prin surprindere chiar când puteam spune că am câştigat războiul — Niciodată nu se poate vorbi despre victorie atât timp cât inamicul n-a fost nimicit, îi replică acru Nicandros Oricum, vă mulţumesc, în numele oraşului nostru, că sunteţi dispuşi să ne daţi ajutor — Deuxippos va rămâne aici cu voi, răspunse Dafneos, împreună cu mercenarii lui, până când vor fi reluate operaţiunile militare — Deuxippos este un idiot, îşi spuse în gând Dyonisios, dacă nu cumva un vândut Dar nu scoase nici o vorbă Stătea în picioare în sala Consiliului, cu spatele rezemat de tocul uşii şi cu braţele încrucişate la piept, ca o cariatidă, iar chipul său nu trăda nici o emoţie, ca şi cum ar fi fost sculptat în marmură Se gândea la Tellias şi la soţia lui, pe care o iubea nespus şi pe care nu avea s-o mai vadă niciodată, la suferinţele pe care le înduraseră ei înainte de a muri, în Agrigentul pierdut şi pângărit, la biata fată căreia îi dăduse mantia sa şi care poate că în momentul acela era căzută în noroi, sleită de puteri, avându-i alături pe cei doi micuţi plângând sub rafalele de ploaie Ar fi vrut şi el să plângă, să strige, să blesteme După ce îşi îndeplini îndatoririle, plecă pe o stradă întunecoasă care ducea la poarta apuseană, gânditor şi posac, sigur în sinea sa că oraşul Gela va cădea şi el, aşa cum căzuseră Selinuntes, Hymera şi Agrigent din cauza neputinţei comandanţilor, din cauza laşităţii lui Dafneos şi prostiei lui Deuxippos Autorităţile gelane îi asiguraseră o locuinţă în pritaneu, dar el preferase să închirieze pe cheltuiala sa o căsuţă modestă de lângă zidul cetăţii, fiindcă nu voia să stea împreună cu ceilalţi ofiţeri pentru care nu avea nici o stimă Intră şi urcă imediat pe terasa de sus, ca să se bucure de priveliştea oraşului şi a mării Asta trebuia să facă: să observe, să înveţe, să cunoască, să-şi întipărească în minte fiecare detaliu al teritoriului, căile de acces şi de refugiu, punctele slabe ale zidurilor cetăţii, traseele cele mai rapide pentru aprovizionare, curenţii marini, direcţia vânturilor, trecerile către interiorul insulei şi de-a lungul ţărmului Abia după aceea avea să ia o decizie, să strângă din dinţi şi să meargă înainte, cu orice preţ, fără a asculta de nimeni, pentru a învinge, a alunga, a nimici orice duşman Asta însemna să comande o armată şi s-o ducă la victorie Ce ştiau despre aşa ceva fanfaronii aceia, în stare doar să scoată pe gură promisiuni sforăitoare pe care nu aveau să le îndeplinească niciodată? Soarele răzbătu timp de câteva clipe prin norii deşi, după care ultimele raze roşietice dispărură dincolo de orizont Marea deveni imediat plumburie, agitată sub bătaia vântului dinspre Africa şi talazurile purtând coame de spumă cenuşie începură să se spargă de ţărm, cu un vuiet care ajungea până pe dealuri Începeau să se aprindă luminile prin casele oraşului, fumul vetrelor se vedea ieşind pe hornuri şi luna părea o fantomă palidă dincolo de perdeaua de nori zdrenţuiţi Oftă Îl făcu să tresară zgomotul neaşteptat al cuiva care bătea din răsputeri în uşa de jos, se scutură parcă de gândurile care-l asaltau, coborî la parterul casei şi întrebă: — Cine este? — Eu sunt, deschide, se auzi vocea lui Filistos — Hai, intră mai repede, spuse Dyonisios, deschizându-i uşa Eşti ud leoarcă, dă-mi mantia Filistos intră, vânăt de frig şi clănţănind din dinţi — Stai puţin să aprind focul Dyonisios aprinse o aşchie de la o lampă care ardea în dreptul unei imagini sacre pictate pe perete şi dădu foc unei grămăjoare de vreascuri de pe vatra din mijlocul camerei goale De îndată se auzi trosnetul crengilor de pin, care ardeau răspândind imediat în jur o căldură plăcută — Nu am mare lucru de mâncare, îi spuse oaspetelui O bucată de pâine, dacă vrei, şi puţină brânză De băut, doar apă — N-am venit la tine ca să mănânc sau să beau, îi răspunse Filistos Îţi aduc salutări de la fratele tău Leptines, de la părintele tău adoptiv şi de la căpeteniile Frăţiei Vestea despre înfrângerea de la Agrigent a ajuns deja la Syracuza şi oraşul este în culmea agitaţiei Aici, la Gela, ce s-a hotărât? — Oamenii vor să reziste, răspunse Dyonisios Aşeză pâinea şi brânza să se încălzească puţin pe piatra vetrei, după care mai puse câteva crengi pe foc Filistos ridică din umeri — Ca la Agrigent, ca la Hymera, ca la Selinuntes — Aşa este — Nu putem asista la un alt dezastru fără să facem ceva — Există un singur mod de a-l evita, spuse Dyonisios privindu-l ţintă pe prietenul său, sub reflexele flăcărilor — Aşa cred şi eu Tu eşti pregătit? — Da, sunt, răspunse Dyonisios — Şi noi — Atunci, daţi-i drumul Eu voi veni direct la Syracuza — Când? — Când se va întoarce armata — Prea târziu Totul este pregătit pentru viitoarea Adunare Exact peste şapte zile — Nu pot să plec aşa de repede Dafneos nu aşteaptă decât aşa ceva, ca să mă acuze de dezertare şi să mă aducă în faţa arcaşilor cu mâinile legate la spate — La asta m-am gândit eu Mâine dimineaţă, în zori, va primi un ordin din partea Consiliului, prin care se cere întoarcerea ta neîntârziată din raţiuni de stat Nu este adevărat, desigur Tu prefă-te că te opui, ca şi cum lucrul acesta nu ţi-ar face nici o plăcere Dar să nu exagerezi totuşi — Am înţeles — Foarte bine Eu te voi aştepta la Kamàrina, acasă la Proxenos, fabricantul de scuturi, după care vom face drumul până acasă împreună Dyonisios încuviinţă în tăcere Privirile sale erau aţintite asupra flăcărilor de pe vatră — Ai aflat de Tellias? întrebă el pe neaşteptate — Ce să aflu? — A rămas în Agrigent, împreună cu soţia lui — Era de aşteptat să nu-şi părăsească oraşul Nu era el omul care să îndure umilinţa înfrângerii şi fuga din faţa duşmanului — I-am pierdut Îmi erau foarte dragi — Ştiu Şi ei te iubeau ca pe fiul pe care şi l-au dorit dintotdeauna şi pe care n-au reuşit să-l aibă — Mulţi vor trebui să plătească pentru asta Barbarii în primul rând, dar şi unii dintre greci Filistos nu răspunse Îşi luă mantia întinsă în faţa focului ca să se usuce — Dar este încă udă, spuse Dyonisios — N-are importanţă N-am timp să aştept până se usucă Trebuie să mă întorc în oraş — S-a întunecat de-acum Dormi aici şi mâine poţi să pleci în zori — În ultima vreme este întuneric peste tot: ce importanţă mai are? Îşi aruncă mantia pe umeri şi ieşi din casă Dyonisios rămase în prag, urmărind cu privirea silueta prietenului său, care se îndepărta şi ascultând tunetul care parcă bombănea în depărtare, pe crestele munţilor Ibleos A doua zi după răsăritul soarelui, Dafneos îl chemă la el — Trebuie să pleci, imediat la Syracuza, îi spuse Te vei prezenta în faţa Consiliului peste cel mult trei zile Pe drum vei putea schimba calul în garnizoanele noastre — De ce trebuie să plec? Eu sunt mai folositor aici — Trebuie să pleci, pentru că ţi-am ordonat eu Ne putem descurca foarte bine şi fără tine Dyonisios se prefăcu nemulţumit că trebuia să plece şi, înainte de a ieşi de la Dafneos, aruncă o privire asupra mesajului de pe masa lui Dafneos, având încă alături sigiliul de ceară Îl privi apoi drept în ochi pe comandantul său, cu o expresie greu de înţeles, dar care nu promitea nimic bun Ajunse la Kamàrina înainte de a se însera, galopând ca scos din minţi, şi se opri la casa lui Proxenos, fabricantul de scuturi care-l găzduia pe Filistos, ca să înnopteze În oraş, vestea despre căderea Agrigentului crease panică şi mulţi dintre locuitori se pregăteau deja să plece undeva spre interiorul insulei, în special cei care aveau acolo moşii sau ferme, dar atât conducerea cetăţii, cât şi Adunarea militarilor hotărâseră încă de pe acum să trimită întăriri la Gela, dacă oraşul ar fi fost atacat, şi să-l apere cu orice preţ — Au înţeles până la urmă că nimeni nu se poate salva de unul singur, trase concluzia Filistos — Cred că au ştiut asta dintotdeauna, răspunse Dyonisios La Agrigent, armata era de două ori mai mare decât aceea pe care au avut-o atenienii în timpul războiului contra noastră A lipsit de fiecare dată un om care să o conducă — Este adevărat, adeveri Proxenos Exact asta se întâmplă acum la Atena Am fost acolo acum trei luni, cu un transport de arme Încă nu şi-au revenit după bătaia pe care au luat-o aici, în Sicilia, şi acum l-au alungat pe singurul om care putea fi în stare să câştige o bătălie navală: Alcibiade, nepotul lui Pericle L-au acuzat că se distra cu hetaire, în timp ce flota lui dădea o luptă cu Lisandros, lucru care poate fi adevărat, dar pe mâna cui au lăsat acum comanda? A lui Conon: bietul de el n-a câştigat în viaţa lui o bătălie şi primul lucru pe care l-a făcut a fost să se lase blocat în portul Mitilenes — Ai mai fost la teatru în ultimul timp? îl întrerupse Filistos, ca să schimbe vorba — Da, chiar dacă acum nu prea mai este nimic de văzut După ce au murit Euripide şi Sofocle, teatrul tragic s-a terminat Mai poţi doar să râzi la teatru Am fost la o comedie de Aristofan şi pot să vă spun că am murit de râs Nu s-a mai văzut unul ca el, care să dea de pământ cu politicieni, avocaţi, filosofi, să se ia chiar şi de cei din public Ce mai, toată lumea râde nebuneşte la piesele lui — Dacă spartanii ar ieşi învingători, interveni Dyonisios, aducând discuţia din nou pe făgaşul de la început, ar fi liberi să trimită armata şi flota în ajutorul nostru — Nu te baza pe ei, răspunse Proxenos S-au săturat şi ei de războaie De aproape treizeci de ani o duc tot într-un război Oricum se va termina şi acolo, nu vor exista învingători şi nici învinşi Cu toţii îşi plâng fiii seceraţi în luptă, ogoarele pârjolite, recoltele pierdute, zecile de oraşe distruse, populaţii întregi ajunse în sclavie Ca să nu mai vorbim de comerţul de zi cu zi, de preţurile care au crescut nemăsurat de mult, de lipsa celor mai necesare alimente — Aici este altceva, insistă Dyonisios Acum este în joc chiar existenţa noastră dar n-are importanţă, o să ne descurcăm şi singuri dacă va fi nevoie Da, singuri După câteva zile, Filistos şi Dyonisios sosiră la Syracuza, la timp pentru a lua parte la Adunarea generală a oraşului Dyonisios era înscris să ia cuvântul, al doisprezecelea Alături de el se afla Leptines şi din când în când schimba priviri şi semnale numai de el ştiute cu alţi prieteni din Frăţie, răspândiţi în toate colţurile sălii La un moment dat, secretarul de şedinţă ridică o plăcuţă cu litera „M”, semn că venise rândul numărului doisprezece şi Dyonisios luă cuvântul Fără să ia în seamă frigul din acele zile de iarnă, purta doar tunica militară scurtă şi, de pe podiumul pe care se urcase, i se puteau vedea astfel, ca nişte decoraţii, semnele rănilor recente din bătălii, pe braţe, pe coapse, pe umeri Fu întâmpinat de un murmur susţinut şi de strigăte puternice venite din toate părţile sălii El ridică braţele musculoase pentru a le mulţumi celor care-l aclamau şi a cere să se facă tăcere, după care începu să vorbească — Cetăţeni şi conducători ai Syracuzei! Am venit aici pentru a vă anunţa o nouă catastrofă Ştiu că a ajuns deja la voi vestea despre căderea Agrigentului şi despre felul în care a pierit acel oraş glorios, dintotdeauna aliat şi frate Dar nimeni, cred eu, nu poate fi în stare să vă descrie mai bine decât mine acel dezastru, cel mai mare la care am asistat în aceşti ani, petrecut din cauza incapacităţii totale a ofiţerilor care comandau trupele noastre Secretarul se ridică şi îi atrase atenţia — Ai grijă ce spui: nu-ţi este permis să insulţi oameni care se bucură încă de încrederea oraşului ca şefi supremi ai armatei — În cazul acesta, voi vorbi mai pe înţelesul tuturor, spuse Dyonisios şi, cu un glas tunător, continuă Îl acuz aici, în faţa voastră, pe comandantul Dafneos şi întregul său stat major, de înaltă trădare şi de înţelegere cu inamicul! Secretarul îl întrerupse din nou — O acuzaţie atât de gravă, formulată în felul acesta, este un delict Te amendez cu zece mine Gărzi, executaţi ordinul! Doi mercenari de serviciu se îndreptară către Dyonisios, ca să încaseze suma pe care, desigur, n-o avea asupra lui şi, în acest caz, să-l aresteze Filistos sări imediat în picioare şi, ridicând braţul, strigă: — Plătesc eu, continuă! În clipa următoare îşi trimise servitorul ca să ducă zece mine secretarului, mut de uimire — Îi acuz de trădare, continuă Dyonisios, pentru că, având la îndemână victoria definitivă asupra inamicului, ne-au oprit în plin atac şi ne-au obligat să ne retragem A fost o dublă trădare pentru că au profitat de respectul nostru faţă de disciplină şi de supunerea faţă de glasul patriei şi al comandanţilor, pentru a le oferi barbarilor o cale de scăpare Strigăte, aplauze, încurajări se auziră de peste tot din sală, mai ales din locurile în care se aflau grupuri compacte de membri ai Frăţiei Aceştia îşi manifestau gălăgios susţinerea entuziastă a vorbitorului şi dezaprobarea faţă de cei pe care acesta îi acuza, făcându-i de îndată şi pe cei din jur să reacţioneze în acelaşi mod Văzând acestea, secretarul, uluit de spusele lui Dyonisios şi de procedeul neobişnuit prin care fusese plătită amenda, trăgea nerăbdător cu ochiul la nisipul care se scurgea în clepsidră, aşteptând momentul în care, conform regulamentului, ar fi putut aplica o nouă amendă, mult mai mare — Douăzeci de mine! strigă el de îndată ce văzu că vasul de deasupra se golise, fără a mai lua în seamă ce spunea Dyonisios — Plătit! strigă Filistos, ridicând din nou braţul Un nou vuiet se auzi în sală, ca şi cum mulţimea s-ar fi aflat într-o arenă, încurajându-şi favoritul şi Dyonisios îşi reluă discursul incendiar, descriind momentele cele mai importante ale bătăliei, deciziile nesăbuite, dramatica întâlnire cu reprezentanţii oraşului, ordinul absurd al evacuării Povesti şi despre vestea falsă, conform căreia navele cartagineze se aflau pe uscat la Palermo, când, de fapt, ele se pregăteau să atace prin surprindere flota syracuzană Puse fără nici un fel de ezitare acest zvon pe seama lui Dafneos şi a prietenilor săi, convins în adâncul sufletului că acesta era adevărul, iar faptul că pentru moment nu putea să-l dovedească era pentru el un element secundar, fără nici un fel de importanţă Glasul din ce în ce mai plângăreţ al secretarului continua să anunţe amenzi tot mai mari, imediat achitate din averea în aparenţă fără limite a lui Filistos, astfel încât în unele momente aceasta părea să fie punctul de vârf al celei mai dramatice adunări din toate câte se văzuseră până atunci, iar alteori semăna cu o licitaţie în care marfa vândută la un preţ tot mai mare era adevărul În cele din urmă, secretarul se resemnă şi nu mai încercă să pună oprelişti în calea elocvenţei avântate a lui Dyonisios Cuvintele oratorului înflăcărau asistenţa, amintirile şi scenele descrise emoţionau publicul, îl făceau să se înfioare de groază, să se revolte, să scoată strigăte de furie, de condamnare, de protest Când simţi că ţinea acum toată Adunarea cu sufletul la gură, vorbitorul îşi încheie intervenţia, sigur că nu i se mai putea refuza nimic — Cetăţeni! se auzi glasul lui tunător Barbarii vor putea distruge şi oraşul nostru care, totuşi, a învins Atena Vă veţi vedea astfel nevestele violate, fiii făcuţi sclavi înainte de a fi torturaţi fără milă sau trecuţi prin ascuţişul sabiei Eu i-am văzut, am luptat împotriva lor, am ucis sute dintre ei, pentru a-i salva pe fraţii noştri din Selinuntes, din Hymera, din Agrigent, dar nu sunt suficiente dragostea şi curajul unui singur om pentru a salva patria Voi, care vă puneţi viaţa în pericol în primele rânduri ale luptei, voi care ţineţi într-o mână scutul şi în cealaltă lancea trebuia să vă alegeţi generalii nu gândindu-vă la averea şi rangul lor social, ci la stima pe care o aveţi pentru ei! Trebuie să-i condamnaţi în lipsă pe aceşti ofiţeri fără onoare, care au trădat şi s-au lăsat cumpăraţi de inamic, să-i condamnaţi la exil pe viaţă şi chiar la moarte, dacă vor îndrăzni să se întoarcă în oraş, fără permisiunea voastră Urmează mai apoi să-i alegeţi pe cei pe care îi respectaţi: cei pe care i-aţi văzut întotdeauna luptând cinstit şi cu dăruire, cei pe care nu i-aţi văzut niciodată aruncând scutul şi rupând-o la fugă Ei trebuie să fie cei care vă conduc în luptă şi care îi conduc pe aliaţii noştri Să punem capăt o dată pentru totdeauna acestui şir de înfrângeri şi măceluri! Cum pot barbarii aceia mercenari să fie mai presus de nişte cetăţeni disciplinaţi şi curajoşi, fără să fie ajutaţi de trădare? Dar am să vă mai spun ceva: cei care ne conduc sunt nişte incapabili şi nu merită funcţiile în care au fost aleşi Să-i alungăm pentru totdeauna şi să-i alegem pe cei pe care îi considerăm demni de încrederea noastră! Strigăte puternice de aprobare se ridicară din sala Adunării, astfel încât Dyonisios şi Filistos reuşiră cu mare greutate să facă linişte Îndată după aceea, Heloris puse la vot propunerea de condamnare în contumacie a generalilor trădători După ce propunerea fu aprobată cu o majoritate covârşitoare, dădu citire unei liste de candidaţi pentru funcţiile de comandanţi ai celor mai importante unităţi ale armatei, cei mai mulţi dintre ei necunoscuţi, cu excepţia lui Dyonisios, care avu parte de o susţinere aproape unanimă Când părăsi la amiază Adunarea, ovaţionat de toţi cei prezenţi, el era omul cel mai puternic din Syracuza, ceilalţi ofiţeri care îi erau colegi fiindu-i mai puţin decât nişte umbre, datorându-i totul, inclusiv alegerea La trei zile după aceea, Dafneos şi ai săi primeau copia procesului-verbal de la şedinţa aceea prin care erau condamnaţi la exil Dyonisios fu ales oficial în funcţia de comandant suprem al forţelor armate şi apăru în faţa trupelor într-un echipament strălucitor, împodobit cu argint şi cu aramă, ţinând în mâna dreaptă lancea şi în stânga scutul, care purta pe el imaginea unei gorgone cu colţii însângeraţi Strigătele şi ovaţiile războinicilor săi se înălţară până la templul Athenei de pe acropole şi ecoul lor făcu să vibreze marile uşi din bronz XIV Generalii syracuzani exilaţi se refugiară la Henna, stabilindu-se acolo în aşteptarea unor vremuri mai bune şi simţiră, desigur, pe propria lor piele, ceea ce suportaseră sutele, uneori miile de cetăţeni care fuseseră alungaţi din oraş doar pentru că tabăra politică din care făceau parte fusese învinsă Dafneos se strădui să organizeze întoarcerea în Syracuza, dar fu găsit mort în propria lui casă pe la sfârşitul iernii Se zvoni că fusese o execuţie sumară ordonată de Dyonisios şi adusă la îndeplinire de câţiva membri ai Frăţiei În acest timp, Dyonisios se pregătea să-şi consolideze propria putere asupra oraşului şi să ducă războiul aşa cum considera el că este necesar Nu accepta să fie condiţionat de nimic Nu cunoştea nici o limită — Greu de făcut aşa ceva într-o democraţie, îi atrase atenţia Filistos când se întâlniră în biroul său — Vreau să înving şi, ca să înving, am nevoie ca întreaga comandă să fie în mâinile mele — Diocles o avea la Hymera, iar Dafneos la Agrigent şi amândoi au pierdut — Au pierdut pentru că erau nişte incapabili Dacă ar fi avut puteri şi mai mari, lucrurile ar fi mers mult mai rău Mie nu mi se va întâmpla aşa ceva: ştiu ce am de făcut, îţi jur, am totul foarte clar în minte Îţi aduci aminte de noaptea aceea de la Gela? — Da, cum să nu, era o vreme groaznică — După ce ai plecat tu, am încercat să mă culc pentru că eram frânt de oboseală, dar nu reuşeam să adorm, aşa că am umblat prin oraş, pe lângă ziduri, pe metereze, înspre mare şi înspre uscat Mai târziu m-am întors de mai multe ori, în secret Himilko va ataca Gela peste puţin timp, o dată cu primele zile calde ale primăverii, şi eu am să-l fac praf — Fii atent la ce spui — Ştiu ce vorbesc Tu vei pleca de îndată ce se va putea naviga pe mare şi te vei duce la aliaţii noştri din Locris, din Crotona şi la alţii ca să-i convingi că trebuie să ne trimită fără întârziere toate trupele pe care le au Convinge-i că, dacă vom cădea noi, după aceea va veni şi rândul lor Dacă ţi se pare necesar, inventează tu un document fals în limba punică, un plan de invazie a coloniilor greceşti din Italia, spune-le că am prins o iscoadă de-a lor şi mă rog, ştii tu cum se fac lucrurile de felul acesta Ai înţeles ce vreau să spun — Am înţeles — Eşti de acord să faci asta? Filistos zâmbi — Te-am dezamăgit eu vreodată? — Bine Acum trebuie să scap de ceilalţi ofiţeri, cel puţin de aceia care îmi stau în cale — Nu poţi să faci aşa ceva — Ba sunt sigur că pot — Ştii ce înseamnă acest lucru, nu? — Nu este ce crezi tu Pentru început, vreau doar să-i discreditez Să răspândim zvonul că au o înţelegere cu cartaginezii, că primesc bani de la Himilko — Nu conta pe mine în privinţa asta Amărâţii ăia n-au făcut nimic din toate astea Este o treabă scârboasă — Dar necesară pentru salvarea oraşului — Iar salvarea oraşului este totuna cu puterea ta — Nu, cu conducerea de către mine Numai eu pot conduce poporul în luptă, pentru că numai eu sunt în stare să salvez oraşul de distrugere, templele de profanare, poporul de sclavie Filistos rămase tăcut vreme îndelungată, neştiind ce să-i răspundă Mergea încolo şi încoace prin birou, privind în pământ şi simţea că privirile lui Dyonisios erau aţintite asupra lui — Ştii ceva? spuse la un moment dat, oprindu-se în mijlocul încăperii Tu ar fi trebuit să te naşti în epoca eroilor lui Homer Uite, aceea era vremea ta Ar fi trebuit să te naşti ca unul dintre cei de atunci: Ahile, Diomede, Agamemnon Dar vremurile acelea s-au sfârşit pentru totdeauna şi nu se vor mai întoarce niciodată Trăim în oraşe mari, în care toate păturile sociale vor să fie reprezentate şi unde conducătorii sunt aleşi şi izgoniţi în funcţie de meritele sau defectele lor — În funcţie de intrigile lor! exclamă Dyonisios — Intrigi? Dar tu ce propui în loc? Cu ce eşti tu mai bun? Dyonisios se apropie de el în tăcere şi privirile sale erau atât de arzătoare, încât Filistos se temu o clipă că prietenul său era gata să-l lovească Dar el plecă fruntea şi spuse pe un ton scăzut: — Am nevoie de sfaturile tale, de prietenia ta Nu mă lăsa singur Nu ştiu să-ţi explic în ce privinţe sunt mai bun, te pot întreba doar dacă ai încredere în mine sau nu, dacă îmi eşti prieten sau nu, dacă eşti cu mine sau împotriva mea, Filistos — Îl ai pe Leptines Este fratele tău — Leptines este un băiat bun şi îmi este credincios, dar eu am nevoie de experienţa şi, mai ales, după cum ţi-am spus, de prietenia ta Ce răspuns îmi dai? — Îmi ceri să-ţi aprob orbeşte toate hotărârile şi viziunea ta despre lume — Da, asta îţi cer În numele tuturor lucrurilor care ne leagă pe unul de altul, al tuturor întâmplărilor prin care am trecut împreună Filistos suspină — Ştii bine că aş face orice pentru tine Dar există nişte convingeri morale la care mi-e foarte greu să renunţ Mai mult decât greu, dureros — Ştiu Şi oricât ţi s-ar părea de ciudat, te înţeleg În orice caz, problema este greu de rezolvat, dar simplă: trebuie să priveşti în tine însuţi şi să vezi dacă dragostea pe care o ai pentru mine este mai puternică decât principiile Nimic altceva Dar am nevoie de un răspuns Acum Filistos nu spuse nimic şi se apropie de fereastră ca să privească pescăruşii care zburau printre catargele şi pânzele Portului Mare, pe deasupra acoperişurilor roşii din Ortigia şi a templului Athenei Când se întoarse, avea ochii umezi şi părea să-şi fi pierdut obişnuita siguranţă de sine, proverbialul său control asupra oricăror emoţii — Sunt alături de tine, spuse el, oftând Sunt gata să te urmez — Până în infern? — Până în infern Dyonisios îl îmbrăţişă, apoi îl privi drept în ochi — Ştiam eu că n-o să mă părăseşti — Era gata s-o fac — Încă mai ai timp Nu te opreşte nimeni Filistos nu mai scoase nici o vorbă Dyonisios îi dădu o foaie de papirus cu un şir de nume — Aceştia sunt ofiţerii de care trebuie să scăpăm Ceilalţi ne datorează nouă faptul că au fost aleşi aşa că, măcar pentru o vreme, vor face cum spun eu Filistos dădu din cap aprobator şi luă peticul de papirus, în timp ce Dyonisios se îndrepta către ieşire — Stai puţin, îi spuse Dyonisios se opri în pragul uşii — Nu erai aşa, n-ai fost niciodată De unde atâta duritate nemiloasă? În ochii lui Dyonisios apăru un fulger disperat, atât de neaşteptat şi de rapid că putea trece foarte uşor neobservat — Ştii foarte bine de ce, spuse După care ieşi din încăpere Filistos se întoarse cu paşi rari la fereastră ca să privească din nou pescăruşii care zburau peste tot Doar rândunicile care săgetau în zbor, foarte aproape de acoperiş, îi putură zări lacrimile La şapte zile după aceea, străduţele înguste din Ortigia răsunară în toiul nopţii sub paşii apăsaţi ai mercenarilor lui Dyonisios: şase dintre cei zece ofiţeri superiori care formau consiliul de război fură treziţi din somn şi întemniţaţi sub acuzaţia de colaborare cu inamicul Cei patru rămaşi se grăbiră să-şi afirme credinţa necondiţionată faţă de şeful suprem al oraşului Arestaţii fură înlocuiţi cu prieteni de-ai lui Dyonisios, printre ei aflându-se şi tatăl său adoptiv, Heloris, fratele său, Leptines, prietenii Biton, Iolaos şi Doriscos, cu toţii membri ai Frăţiei În anul acela se împrimăvără târziu şi mai multe furtuni împiedicară mult timp navigaţia Himilko părăsi Agrigentul pe la începutul verii, după ce dăduse foc templelor, profanase sanctuarele şi sfărâmase operele de artă care le împodobeau Statuile zeilor şi ale eroilor Troiei, multe dintre ele adevărate capodopere, fură făcute ţăndări cu lovituri de baros Toate obiectele din bronz, argint, aur sau fildeş fură adunate pentru a fi trimise în Cartagina Printre ele se afla faimosul taur din bronz despre care se spunea că fusese folosit de tiranul Falaris pentru a-i tortura sau ucide pe adversarii săi politici Cartaginezii îl duseră la Tyr, metropola lor, în semn de omagiu şi supunere Apoi, armata porni către Gela, pe uscat, în timp ce flota venea în urma ei pe mare, transportând piesele demontate ale maşinilor de război În primele momente, locuitorii din Gela hotărâră să evacueze femeile şi copiii la Syracuza, dar femeile refuzară să plece din oraş Aşa cum făcuseră cândva femeile din Selinuntes şi Hymera, ele se refugiară în temple, în jurul altarelor, declarând că nu-şi vor părăsi cu nici un chip oraşul şi casele Nimeni nu le putu convinge să renunţe, dar repetarea unor asemenea gesturi şi situaţii aducea cu o presimţire nefastă, care se adeverise deja de prea multe ori La început, Himilko se gândi să trimită un detaşament de luptători de-ai săi la răsărit de râul Gela, aşa cum făcuse la Agrigent, dar preferă să renunţe şi se limită doar la construirea unei tabere întărite la apus de oraş Abia după aceea asamblă turnurile de asalt şi începu să bată zidurile cu berbecii La fel ca acelea de la Selinuntes, zidurile cetăţii Gela fuseseră înălţate atunci când asemenea maşini de război nu existau nici măcar în închipuirea oamenilor, astfel încât, la primele izbituri ale unor berbeci atât de grei şi mânuiţi cu pricepere, începură să crape şi să se năruiască Dar, noaptea, în timp ce luptătorii - sleiţi de puteri în urma luptelor de peste zi - încercau să aţipească pentru a se mai reface puţin, femeile, bătrânii şi copiii lucrau ca furnicile pentru a repara stricăciunile, închideau spărturile, întăreau zidurile acolo unde apăreau crăpături cât de mici, care puteau deveni periculoase În acest fel, trecu mai mult de o lună fără ca nici una dintre părţi să iasă victorioasă Înfuriaţi de rezistenţa înverşunată a gelanilor, cartaginezii îşi vărsară focul pe unul dintre simbolurile cele mai sacre ale oraşului: o statuie gigantică a lui Apollo care se afla în afara zidurilor, nu departe de tabăra lor Era înaltă de douăzeci şi două de picioare şi se afla acolo, pe plajă, din vremuri imemoriale, pentru a marca locul în care puseseră prima oară piciorul pe ţărm întemeietorii aşezării, amintind urmaşilor că zeul Apollo Cuceritorul îi condusese peste mări până la poalele colinei pe care se stabilise după aceea comunitatea lor Cartaginezii, folosind maşinile de război şi odgoanele de pe corăbii, reuşiră mai întâi să mişte statuia de pe soclul său şi, după aceea, s-o culce la pământ La sfârşit, făcând-o să alunece pe bârne unse cu seu, o urcară pe o navă care fu remorcată până la Cartagina Văzând că simbolul acela sacru se mişcă din locul lui şi se îndepărtează de Gela, toţi locuitorii simţiră că le stă inima în loc de amărăciune, ca şi cum în clipele acelea dispărea întreaga istorie a oraşului Dar curajul şi furia rămâneau în continuare la fel de puternice şi aveau darul să-i îndârjească şi mai mult pe luptători, dându-le noi forţe Timpul trecea şi generalii gelani trimiteau mereu mesaje disperate în care cereau ajutor Syracuzei, unde Dyonisios nu rezolvase încă în totalitate problemele cu Adunarea Într-o şedinţă furtunoasă propusese ca luptătorii exilaţi în urma nefericitei lovituri de stat a lui Hermocrates să fie rechemaţi în patrie, dar stârnise din partea multora proteste pline de indignare — Cu ce curaj putem noi să cerem ajutor aliaţilor noştri, îi întreba Dyonisios pe concetăţenii săi, într-o cuvântare înflăcărată ţinută atunci, să le cerem să-şi pună viaţa în pericol pentru a ne susţine, dacă noi nu lăsăm sute de syracuzani să lupte pentru patria lor? Nu vreau să discutăm acum gravitatea faptelor pe care le-au comis; mai mult, ştiţi cu toţii că nu i-am avut niciodată la inimă pe aristocraţi şi pe proprietarii de pământuri: sunt unul dintre voi, mă trag din popor! Dar un lucru este sigur: ei au primit de mai multe ori oferte din partea barbarilor de a lupta alături de ei, de multe ori li s-a promis, în schimbul trădării, că se vor întoarce acasă şi-şi vor primi înapoi proprietăţile şi demnitatea de cetăţeni: au refuzat de fiecare dată! Patria are acum nevoie şi de aceşti fii ai săi, acum ne ameninţă un pericol de moarte, nu ne mai putem permite nici un fel de dezbinare! Eu vă cer să-i primiţi înapoi şi să le daţi ocazia să-şi ispăşească greşelile din trecut! Şi de această dată, măiestria oratorică a lui Dyonisios obţinu efectul aşteptat, iar cererea sa fu aprobată În plus, primi funcţia de Comandant Unic, ceea ce îi conferea puteri aproape absolute În cele din urmă, sosiră aliaţii italieni însoţiţi de Filistos în persoană Dyonisios se simţi parcă renăscut şi fu sigur că va învinge, chiar dacă în ultima vreme de la Gela soseau veşti care descriau un oraş ajuns la capătul puterilor, incapabil să-şi mai prelungească prea mult rezistenţa Dar Dyonisios nu se gândea doar la viitoarea campanie militară Fiind convins că puterea lui trebuia întărită cu orice preţ, mai zăbovi până când putu pune în funcţiile cheie ale statului şi în toate centrele de putere, doar prieteni de-ai săi Nu se mulţumi cu aceasta şi, înainte de a pleca la luptă, ceru şi obţinu din nou de la Adunare dublarea salariului mercenarilor săi, aducând dovezi că Himilko trimisese în oraş ucigaşi plătiţi ca să-l asasineze Vara era pe sfârşite, când plecă în fruntea armatei către Gela Grecii din Sicilia erau aproape treizeci de mii, din care douăzeci erau syracuzani Cei din Italia erau cincisprezece mii, mercenarii cinci mii Cavaleria, formată aproape în totalitate din aristocraţi, număra cam două mii de oameni foarte bine echipaţi Când armata aliată putu zări în depărtare Gela, de pe zidurile cetăţii se înălţă la unison un strigăt de bucurie atât de puternic, încât fu auzit şi de cartaginezii din tabăra lor Dyonisios intră în oraş călare, purtând arme strălucind de luau ochii tuturor şi un coif cu o creastă impunătoare, trecând prin mulţimea care îl aclama înnebunită de fericire În urma lui, în pas cadenţat, defilau trupele de elită cu platoşe de fier şi de bronz şi scuturi mari având pictate pe ele imagini fantastice ale unor monştri celebri: gorgone, şerpi, hidre, cetacee Pe scutul lui Dyonisios, îmbrăcat în argint lustruit, se putea vedea trischela, simbolul Siciliei Cu toate acestea, chiar şi printre acele aplauze şi aclamaţii, în acea frenezie entuziastă, se aflau destui care în sinea lor nu puteau uita că armata poposită sub ziduri, la apus de cetate, ieşise întotdeauna învingătoare, fără milă şi fără a putea fi oprită Împrăştiase şi distrusese comunităţile una după alta, fără ca nici oamenii şi nici zeii s-o poată împiedica vreodată În aceeaşi seară, Dyonisios ţinu sfat cu generalii gelani, unii dintre ei fiind nobili plini de ifose, care îl puseră destul de repede în dificultate După primele clipe de euforie, îşi amintiră că-l mai văzuseră cândva, încă din iarna precedentă, pe tânărul acela cu un comportament destul de arogant şi nu puteau crede că în mâinile lui se afla comanda unei asemenea armate Ei considerau că războiul ar fi trebuit să fie purtat sub o comandă colectivă, cu decizii luate în comun Leptines se ocupă el însuşi de ei şi în opt zile dispărură fără urmă patru dintre cei şapte generali Răspândi apoi zvonul că dezertaseră şi trecuseră la inamic Averile lor fură confiscate şi scoase la vânzare, iar cu banii rezultaţi Dyonisios plăti lefurile mercenarilor lui Deuxippos, care rămăsese fără nici un ban Îl dispreţuia şi-l considera un incapabil, dar, pentru moment, avea nevoie de el şi nu avea de ales După şapte zile, Dyonisios ţinu un consiliu de război pe cel mai înalt turn al zidurilor, de unde se putea vedea întregul oraş, câmpia dinspre interiorul insulei, linia ţărmului şi tabăra cartagineză Erau prezenţi Leptines şi Heloris, Iolaos şi Doriscos, trei ofiţeri gelani şi doi italieni, comandantul cavaleriei, Deuxippos şi chiar Filistos în calitate de consilier al comandantului suprem — Planul meu este perfect întocmit, începu Dyonisios Îl studiez de luni de zile, mi-am întipărit în minte fiecare mişcare, fiecare fază, fiecare amănunt mai deosebit al acţiunii Ne aflăm pe un teren greu, pentru că oraşul se întinde pe această colină paralelă cu marea şi Himilko a fost foarte deştept instalându-şi tabăra atât de aproape În felul acesta nu ne lasă prea mult spaţiu de manevră Dacă m-aş fi aflat eu la comanda armatei de aici din Gela, aş fi ocupat în primul rând poziţia aceea, dar acum ce-a fost a fost şi n-are rost să mai discutăm despre asta Aţi observat probabil că şesul este slab apărat în partea dinspre mare: este limpede că nu se aşteaptă să fie ameninţaţi din direcţia aceea, dar tocmai de acolo vor primi cea mai periculoasă lovitură Noi vom face prima mişcare: Heloris îi va conduce pe sicilieni împreună cu cavaleria, înaintând dinspre nord îndată după răsăritul soarelui şi intrând imediat în formaţia de luptă Himilko va crede că noi dorim o ciocnire frontală şi hotărâtoare, aşa cum a făcut Dafneos la Agrigent, şi va trimite la atac infanteria grea libiană, incomodată de faptul că va înainta cu soarele în ochi Dar, în acelaşi timp, italienii vor ataca dinspre mare, lovind tabăra chiar pe latura care nu este apărată — Dar cum o să facem asta? întrebă unul dintre generalii gelani Nu este loc suficient pentru a putea trece pe acolo forţe destul de numeroase pentru un asemenea atac Ar trebui să înainteze în coloană şi, când primii vor fi pe punctul de a ataca, cei din urmă se vor afla încă în spatele lor Dyonisios zâmbi — Vor fi debarcaţi de pe mare, toţi în acelaşi timp Flota noastră, ascunsă dincolo de colină, va înainta până va ajunge foarte aproape de ţărm şi va lăsa pe uscat cinci batalioane care se vor opri pe platoul de acolo, feriţi vederii inamicului, în aşteptarea unui semnal pe care îl voi da eu însumi de la poarta apuseană: un steag roşu fluturat de trei ori Între timp, eu voi traversa oraşul de la răsărit la apus, cu trupele mele de elită şi mercenarii, iar Heloris, comandând grosul armatei, va trimite înainte cavaleria Doriscos şi Iolaos vor fi comandanţii din subordinea lui Himilko va trebui să-şi împartă forţele, pentru a face faţă unei duble ameninţări dinspre miazăzi şi miazănoapte Acela va fi momentul în care voi intra eu în acţiune Mă voi găsi la poarta apuseană, gata să pornesc la atac Imediat ce voi ajunge la primele lor linii de apărare, cu cercetaşii şi cu detaşamentele de asalt, infanteria grea gelană va trebui să ni se alăture pentru a susţine atacul nostru În acest timp, Heloris va trimite cavaleria în spatele trupelor care vor ieşi din tabără ca să-l respingă, iar infanteria lui grea îi va ataca frontal pe inamici Cam într-o oră, manevra combinată a trupelor mele şi a italienilor îi va copleşi pe apărătorii taberei Himilko va fi strivit între trupele mele unite cu gelanii şi cu italienii şi cele ale lui Heloris În felul acesta, nu vor mai avea scăpare Lăsaţi-i în viaţă pe cei care se predau în grupuri mari, îi vom putea vinde ca să ne recuperăm o bună parte din cheltuielile războiului Ofiţerii cartaginezi trebuie executaţi pe loc, dar fără torturi Detaşamentele de mercenari vor fi primite la noi dacă dezertează Pe Himilko îl vreau viu, dacă este posibil Dacă cineva are o altă părere, să vorbească acum O părere bună este întotdeauna binevenită Nimeni nu mai spuse nimic Îndrăzneala unui asemenea plan îi captivase pe toţi cei de faţă şi nimeni nu avea de obiectat în privinţa lui Totul era atât de clar, mişcările trupelor în teren atât de simple, iar diferitele unităţi ale armatei erau coordonate perfect — Aş avea eu o întrebare, spuse la un moment dat Deuxippos — Spune, răspunse Dyonisios — De ce pleci cu oamenii tăi de pe latura de răsărit a oraşului? Asta te obligă să străbaţi tot oraşul, ca să ajungi la poarta apuseană de unde vrei să porneşti la atac — Pentru că din orice altă parte aş porni, aş fi imediat observat Vreau ca atacul meu să fie o adevărată lovitură decisivă, ca de baros Voi apărea pe poarta agrigentină ca un actor din spatele scenei şi în momentul acela va începe spectacolul! Ce părere aveţi de asta? Urmară câteva nesfârşite clipe de tăcere în locul exclamaţiilor de aprobare la care s-ar fi aşteptat Dyonisios, după care un ofiţer din Locris, pe nume Cleonimos, spuse: — Un plan strălucit Demn de un strateg desăvârşit De la cine ai învăţat toate astea, heghemòn? — De la învăţătorul şi tatăl soţiei mele, Hermocrates Şi din greşelile altora — Oricum, continuă Cleonimos, vom avea nevoie şi de puţin noroc Să nu uite nimeni că noi eram ca şi învingători atunci, la Agrigent Filistos se duse la el în vizită în toiul nopţii — Îngrijorat? îl întrebă — Nu O să ieşim învingători — Sper — Şi totuşi — Şi totuşi nu te simţi prea bine şi nu poţi dormi Şi ştii de ce? Pentru că, acum, a venit şi rândul tău Ceilalţi comandanţi puteau avea câte o scuză: puteri limitate, un stat-major cu care nu se putea ajunge la o înţelegere, neînţelegeri interne Tu ai acum puteri depline şi armata cea mai mare care s-a adunat vreodată în Sicilia ultimilor cincizeci de ani Dacă pierzi, va fi doar vina ta şi lucrul acesta te înspăimântă — O să înving — Asta speră toţi din partea ta Iar planul tău este foarte interesant — Interesant? Este o adevărată capodoperă a strategiei — Da, dar are şi un defect — Care? — Pare un joc de copii Pe câmpul de luptă, lucrurile stau altfel: există mii de lucruri neprevăzute Legătura între unităţi, riposta inamicului şi timpul, mai ales timpul Cum vei face să coordonezi felul în care se mişcă o armată formată din oameni de la ţară, o unitate debarcată, o armată orăşeană care iese dintre ziduri şi un batalion de cercetaşi care va trebui să se mişte dintr-o parte în alta a oraşului? Dyonisios rânji — Un alt strateg teoretician Nu te ştiam atât de priceput în treburile războiului O să meargă, îţi spun eu Am instalat puncte de semnalizare şi mai multe ştafete Trebuie să meargă Filistos nu mai avu nimic de spus şi rămase dus pe gânduri, iar vântul de la apus aduse, greu de desluşit, cântecele trupelor iberice ale lui Himilko, aflate de veghe în jurul focurilor Dyonisios ieşi pe terasa care dădea înspre apus — Mâine pe vremea asta n-o să le mai ardă de cântat Îţi spun eu — Aşa să vrea şi zeii, prietene, răspunse Filistos Aşa să vrea şi zeii Noapte bună şi noroc Dyonisios îşi îndreptă privirile către gorgona uriaşă pictată pe timpanul dinspre răsărit al templului Athenei Lindia, după care se urcă pe metereze ca să vadă ce se întâmpla jos, pe câmpie: armata lui Heloris şi trupele siciliene înaintau în formaţie desfăşurată, cu douăzeci de batalioane pe două linii şi se putea distinge chiar şi comandantul călărind la pas în faţa tuturor Porunci să se fluture un steag roşu de pe acoperişul Athenaionului şi aşteptă ca un semnal de răspuns din fruntea armatei să-i confirme că ordinul fusese primit Trecu atunci pe partea opusă a zidurilor, către miazăzi, de unde se vedea flota legănându-se la ancoră în faţa gurii de vărsare a râului Gela, făcând trei semnale cu un scut bine lustruit care reflecta razele soarelui abia răsărit Nava amiral răspunse imediat, ridicând un steag roşu pe catargul de la pupa Imediat după aceea se văzură vâslele afundându-se în apă şi uriaşa corabie porni încet pe lângă ţărm, înspre apus, urmată de celelalte vase, în rânduri de câte patru În aceeaşi clipă, se puseră în mişcare, mergând pe jos, trupele greceşti din Italia, deja adunate pe plajă şi aşteptând doar pornirea din loc a flotei Dyonisios lovi cu pumnul în parapetul de piatră şi le strigă ofiţerilor adunaţi în jurul său: — Foarte bine! Totul merge de minune Acum este rândul nostru, trebuie să traversăm oraşul în tot atâta timp cât îi va trebui flotei ca să parcurgă porţiunea de ţărm dintre gura Gelei şi tabăra cartagineză Coordonarea operaţiunilor care vor urma depinde de noi Gata, să plecăm Merseră de-a lungul laturii de miazăzi a templului, coborând către centrul oraşului şi intrară apoi în labirintul de străduţe care se înşirau mai mult sau puţin paralele de la un capăt la altul al aşezării Dar în curând, începură necazurile Dyonisios le comunicase tuturor locuitorilor să stea închişi prin casele lor cât timp treceau trupele, dar coloana ajunse la un moment dat pe o stradă înţesată de oameni şi care greoaie, pline cu tot felul de mărfuri, îndreptându-se, tocmai atunci către poarta răsăriteană, adică în direcţie opusă aceleia în care se deplasau trupele Era limpede că foarte mulţi locuitori nu mai credeau în posibilitatea ca armata aceea de strânsură să-l învingă pe duşman Ba chiar se răspândise zvonul că la comanda supremă se afla un băieţandru de douăzeci şi patru de ani, care nu mai avusese niciodată ocazia să comande o divizie, nici măcar un batalion Dyonisios se simţi cuprins de o neaşteptată îngrijorare: neprevăzutul despre care vorbea Filistos, Tyche, norocul capricios şi răutăcios apărea deja ca o piedică în calea planului perfect pus la cale de el La ordinul său, heralzii începură să le strige oamenilor să elibereze drumul, pentru a lăsa loc de trecere coloanei, dar mulţi nu auzeau, iar cei care auzeau erau împinşi din spate de cei care nu auziseră ordinele Şi, desigur, soldaţii nu-şi puteau croi drum folosindu-se de arme într-un oraş prieten, pe care veniseră să-l apere În acest timp, Heloris continua să înainteze, dar câmpul proaspăt arat, trunchiurile măslinilor arşi şi tot felul de sfărâmături le blocau drumul şi le încetineau mersul Cea mai mare parte a efectului surprizei se pierdu în van şi, când, în cele din urmă, sicilienii avură condiţii ca să intre în formaţia de luptă, armata lui Himilko îi văzuse deja şi pornea cu furie la atac În partea opusă, italienii ajungeau pe uscat şi se grupau pe unităţi, în funcţie de oraşul din care proveneau Se ţineau la adăpostul promontoriului de la miazăzi, ca să nu fie văzuţi, dar curând fură ajunşi din urmă de un curier care le spuse că tabăra cartagineză nu era apărată pe latura aceea şi că toată infanteria lor grea se afla afară, în luptă cu armata lui Heloris Trebuia declanşat imediat atacul, înainte ca duşmanul să-şi dea seama de prezenţa lor — Nu, răspunse Cleonimos, comandantul celor din Locris, ne-am înţeles să aşteptăm semnalul lui Dyonisios de la poarta apuseană! Nu se mişcă nimeni fără ordinul meu Trupele rămaseră pe loc, dar comandanţii îşi dădeau seama că luptătorii erau deja cuprinşi de febra atacului, de ceea ce veteranii numeau orgasmòs: un fel de încordare frenetică a sufletului şi a muşchilor de dinaintea unei bătălii, o stare de concentrare a tuturor energiilor corpului înainte de a intra în luptă Dar o asemenea stare nu trebuia prelungită în gol prea mult, pentru că putea provoca după aceea la soldaţi o cădere bruscă a forţelor fizice şi morale — Trebuie să ne hotărâm, pe toţi zeii! exclamă un comandant de batalion pe nume Carilaos — Nu, răspunse cu încăpăţânare ofiţerul locrez Am promis că voi aştepta semnalul Comandantul Carilaos se întoarse către un camarad şi-i făcu un semn ciudat din ochi, iar omul strigă: — Semnalul! Semnalul! Priviţi acolo! — Eu nu văd nimic, răspunse comandantul locrez — Vă spun eu, l-am văzut! Şi uitaţi-vă! Au apărut trupele lui Dyonisios! Se vedeau într-adevăr unităţi de infanterie ieşind pe poarta apuseană şi intrând în formaţia de luptă Dar nu era Dyonisios Erau luptătorii gelani care, nevăzându-l sosind, se urcaseră pe înălţimea aceea care domina terenul din jur pentru a putea interveni eventual în caz de necesitate Convins în cele din urmă, comandantul locrez se gândi că omul lui Carilaos văzuse într-adevăr semnalul şi, în orice caz, chiar dacă nu era aşa, nu se putea aştepta la nesfârşit Dădu prin urmare ordinul de atac Aliaţii italieni scoaseră strigătul de război şi, cu scuturile gata de luptă, ieşiră la vedere şi începură să alerge către tabăra inamică Străbătură în scurt timp distanţa până acolo şi începură o luptă îndârjită cu apărătorii cartaginezi care alergau să blocheze intrările Reuşiră să-i împingă înapoi şi să intre în tabără, dar se treziră destul de curând în inferioritate numerică faţă de trupele bine instruite ale infanteriei iberice şi campaneze lăsate de Himilko în apărarea taberei După o luptă furioasă corp la corp, înconjuraţi din toate părţile, italienii începură să dea înapoi şi fură respinşi către ţărmul mării Văzând aceasta, gelanii alergară de pe colină pentru a-i ajuta pe aliaţi, dar aceştia, împinşi până la apă, se aflau în mare dificultate Din fericire, un ofiţer de pe corăbii dădu ordin arcaşilor să riposteze şi nori de săgeţi se abătură asupra ibericilor şi campanezilor, decimându-i, până când preferară să se retragă din nou în interiorul taberei După eşuarea acestei tentative de atac, grecii din Italia se îmbarcară pe nave, iar gelanii care încă mai luptau cu duşmanul preferară să se retragă, pentru a nu lăsa oraşul fără apărare Când, într-un târziu, Dyonisios putu ieşi pe poarta apuseană, văzu că, după ce constatase că atacurile celorlalţi dăduseră greş, Heloris se retrăgea către miazănoapte pentru că Himilko, având acum la dispoziţie toate forţele, îl ataca într-o covârşitoare superioritate numerică Dyonisios reuşi să se întoarcă la timp în oraş, pentru a evita o catastrofă Aliaţii italieni pierduseră şase sute de oameni, iar Heloris mai mult de o mie, deşi provocase duşmanilor pierderi grele Nimeni nu mai credea în acele clipe că Dyonisios mai putea fi în stare să conducă o a doua acţiune împotriva cartaginezilor Planul său, atât de atent studiat şi pregătit cu atâta grijă, eşuase Oraşul căzuse pradă unei totale descurajări XV Dyonisios îi adună în aceeaşi seară pe toţi ofiţerii într-un consiliu de război şi atmosfera era încordată, nelipsind protestele, reclamaţiile şi acuzaţiile El însuşi era tulburat şi îngrijorat de o nereuşită pe cât de răsunătoare, pe atât de previzibilă, dar se gândi să joace totul pe o carte, să nu se apere, ci să atace, aşa că începu imediat să vorbească pe un ton foarte ridicat pentru a acoperi bombănelile ofiţerilor prezenţi şi a face linişte — Prieteni! începu el Planul pe care vi l-am propus şi cu care voi aţi fost de acord în ajunul acestei bătălii era fără cusur Iar ceea ce s-a întâmplat nu poate fi explicat altfel decât printr-o trădare Se porni un murmur prelungit printre generali şi rânjete ironice în rândul comandanţilor cavaleriei syracuzane, cu toţii nişte aristocraţi plini de aere — Nu vreau să acuz pe nimeni dintre cei de faţă, continuă, dar cum vă explicaţi ceea ce s-a petrecut în dimineaţa aceasta? Mulţimea aceea de oameni de pe singura stradă pe care trebuia s-o parcurgem într-un anumit timp ca să ajungem la poarta apuseană? Fratele meu Leptines a străbătut-o de cel puţin cinci ori cu un detaşament de soldaţi pentru a calcula cât timp ne trebuie ca să ajungem la locul de adunare Ei bine, comandanţi, în dimineaţa aceasta ne-a trebuit un timp de cinci ori mai mare pe care l-am putut măsura după lungimea umbrei lăsate de lancea mea! — Aşa este! adeveri Leptines Eu însumi am comunicat peste tot ordinul de a se lăsa liber acest parcurs! — Ce căutau toţi oamenii aceia cuprinşi de panică, la ora aceea şi în locul acela? Cine le-a spus că trebuiau să se pregătească pentru a fugi pe poarta spre Kamàrina? Protestele încetară ca prin farmec — Şi mai este şi altceva, continuă Dyonisios Cine a dat ordin să se pornească atacul asupra taberei cartagineze? Cu siguranţă, nu eu, pentru că, atunci când am ajuns acolo, aliaţii noştri italieni se retrăgeau deja Cleonimos îl privi instinctiv pe ofiţerul care îi spusese că vede semnalul de la poarta apuseană, dar acesta întoarse capul în altă parte Îl văzuse cu câteva clipe înainte schimbând câteva vorbe cu unul dintre comandanţii cavaleriei syracuzane şi lucrul acesta i se păruse cam ciudat Spuse: — Eu am fost acela care a dat ordinul! Unul dintre oamenii mei a strigat că vede semnalul şi imediat după aceea nişte soldaţi au ieşit pe poartă Era infanteria gelană, dar de la distanţa aceea nu puteam distinge mare lucru — Nu te acuz, Cleonimos, răspunse Dyonisios, dar fă cercetări, dacă poţi, asupra omului care a strigat că văzuse semnalul: s-ar putea să ai nişte surprize — N-are rost să ne certăm din cauza celor petrecute Din păcate, am pierdut şi începu să spună un ofiţer al cavaleriei syracuzane, un anume Heloros, membru al uneia dintre cele mai vechi familii din oraş, urmaş direct, după spusele lui, el însuşi fondatorului aşezării — Nu este adevărat! exclamă Dyonisios Am suferit pierderi, ştim asta, dar şi noi am provocat pierderi mult mai grele inamicului În realitate, dacă privim lucrurile sub acest aspect, noi suntem învingătorii Dar acum nu vreau să discut despre asta Eu sunt gata să atac din nou chiar mâine Da, oameni buni, să atacăm, cu numai două corpuri de armată: unul din trupele debarcate de pe mare, celălalt din grosul forţelor de uscat Să-i atacăm pe nenorociţii ăia şi să vedem cine are vână de bărbat! Nu avu nici un rezultat Nimeni nu răspunse la acea neaşteptată chemare la luptă — Locul acesta nu este potrivit pentru aşa ceva, spuse Cleonimos S-a văzut şi astăzi Şi, de altfel, noi, italienii ne-am sfătuit deja Campania aceasta a început prea târziu: dacă se strică vremea, riscăm să nu mai putem traversa strâmtoarea Oraşele noastre ar rămâne fără apărare Avem şi noi barbarii noştri pe care, după cum bine ştiţi, trebuie să-i ţinem sub observaţie — Eu sunt de aceeaşi părere, spuse Heloros, comandantul cavaleriei syracuzane Mulţi dintre caii noştri şi-au rupt picioarele în buturugile măslinilor, aşa că a trebuit să-i ucidem Acesta nu este un teren potrivit pentru o acţiune a cavaleriei Dintr-o dată, Dyonisios simţi că-i fuge pământul de sub picioare Se întoarse către tatăl său adoptiv, Heloris — Şi tu? Eşti şi tu de aceeaşi părere cu ei? — Aici nu este vorba de curaj, măi băiete; trebuie să avem în vedere condiţiile din teren, miza pusă în joc şi situaţia în care ne aflăm Să presupunem că ticălosul de acolo, şi arătă cu degetul mare în spate, spre mare, se hotărăşte să se baricadeze în tabără şi să nu accepte lupta Cine-l poate obliga să lupte cu cei pe care i-a asediat? Dar noi avem aici cincizeci de mii de oameni, plus populaţia oraşului şi trebuie să asigurăm hrana pentru toate aceste guri: dacă se schimbă vremea, este un dezastru — N-ai ce face, aşa este, îl susţinu Carilaos — Dacă vrei să ataci, eu sunt alături de tine! protestă Leptines — Pe Zeus, şi eu! exclamă Doriscos — Şi noi, li se alăturară Biton şi Iolaos, comandanţi de batalion în infanteria syracuzană Dar, de-acum, Dyonisios îşi dădea seama că oamenii nu mai aveau forţă morală şi nici spirit combativ Adevărata problemă era că nu credeau în el Nu-l simţeau ca pe un adevărat şef al lor Ei luptaseră, iar el nu, ei înfruntaseră inamicul, iar el nu, ei îşi riscaseră viaţa cu sabia în mână, iar el nu Şi atunci când avuseseră nevoie de a fi călăuziţi şi încurajaţi, el nu apăruse în fruntea lor Se simţi singur şi îngrijorat Leptines îşi dădu seama de ceea ce era în sufletul fratelui său, observând dintr-o dată broboanele de sudoare de pe frunte şi de pe buza superioară, aşa că se apropie de el şi-i şopti în jargonul de altădată din cartierul în care crescuseră: — Ai grijă, nu le arăta că eşti îngrijorat, altfel o să te facă bucăţi! Dyonisios văzu şi expresia alarmată de pe chipul lui Filistos, care stătea mai retras, în apropierea uşii Îşi dădu seama că nu avea de ales şi, gândindu-se la ceea ce avea să facă peste puţin timp, se simţi copleşit de ruşine, de furie şi de durere Era pe cale să comită aceeaşi mârşăvie pe care o comiseseră cândva Diocles şi Dafneos, era pe cale să umple încă o dată drumurile de fugari disperaţi, de femei şi copii cu ochii în lacrimi, gata să lase pe mâna jefuitorilor templele şi casele unui oraş vechi de secole, întemeiat din voinţa unui oracol sacru Îşi dădea seama că gestul cel mai onorabil pe care-l putea face era să iasă de acolo sub un pretext oarecare şi să-şi ia viaţa chiar cu sabia sa, o armă respectată şi fără reproş Dar Leptines îi înfipse în braţ degetele tari ca nişte pumnale, mârâind: — Pe toţi zeii, fă ceva! Dyonisios tresări şi începu din nou să vorbească Cu o expresie tulburată, dar cu un glas plin de hotărâre şi pe un ton aspru, spuse: — Ascultaţi-mă Un comandant trebuie să prevadă totul, chiar şi trădarea care face parte şi ea din război, iar eu în privinţa asta am greşit, pentru că îmi iubesc atât de mult oraşul meu şi celelalte oraşe ale elenilor din Sicilia, că nu le-aş putea trăda pentru nimic în lume şi în nici o situaţie Voi lua, prin urmare, o hotărâre inevitabilă, cea mai amară Voi goli acest oraş de locuitorii săi şi îi voi duce într-un loc sigur Da, vă vorbesc vouă, curajoşi comandanţi gelani, vouă, care îi veţi vedea pe concetăţenii voştri pornind pe calea exilului chiar în noaptea aceasta Da, chiar la noapte Vă vorbesc şi vouă, viteji comandanţi care aţi venit din Peninsulă ca să ne ajutaţi, să aruncaţi în luptă vieţile celor mai mândri tineri şi vă vorbesc vouă, prieteni syracuzani Vă jur pe toţi zeii şi pe toţi demonii din infern că barbarul nu va învinge, vă jur că-l voi izgoni din oraşele noastre, le voi lua înapoi unul după altul, jur că vă voi aduce înapoi în casele voastre şi că numele elenilor din Sicilia şi Italia îi va îngrozi pe barbari, care nu vor mai îndrăzni nici să viseze că i-ar mai putea considera drept duşmani În sală se aşternu o tăcere adâncă Generalii gelani păreau fulgeraţi şi nu reuşeau să mai scoată nici o vorbă Italicii murmurară pe ascuns câteva cuvinte către ceilalţi camarazi, dar, desigur, nimeni nu-i putea acuza de ceva când făcuseră dovada unui curaj extraordinar în timpul debarcării şi atacului asupra taberei cartagineze, plătind un preţ foarte mare în vieţi omeneşti Syracuzanii se simţeau pe deplin răspunzători pentru hotărârea anunţată, fiind ţinta următoarei acţiuni a barbarilor Aveau aerul unora care trăiesc un adevărat coşmar şi nu reuşesc să se trezească din el Dyonisios luă din nou cuvântul — Vom face singurul lucru care ne mai rămâne de făcut şi vom trece imediat la acţiune Două mii de oameni din infanteria uşoară vor rămâne toată noaptea pe ziduri, ţinând aprinse focurile de semnalizare, astfel încât cartaginezii să creadă că suntem în continuare aici Comandanţii gelani vor transmite imediat peste tot ordinul de evacuare, cartier cu cartier, pentru ca populaţia să nu intre în panică Soldaţii din escortă vor fi aleşi în funcţie de cartierul din care provin, ca să inspire linişte şi siguranţă rudelor, prietenilor şi vecinilor Peste o oră cel mai târziu, primele coloane vor începe să iasă pe poarta apuseană, pe întuneric şi într-o tăcere absolută O solie va porni în acest timp către tabăra cartagineză pentru a propune un armistiţiu şi restituirea corpurilor neînsufleţite ale camarazilor noştri Şi aceasta ne va ajuta să mai câştigăm timp Înainte de a se lumina de ziuă, trupele rămase pe ziduri vor alimenta focurile şi vor coborî cât vor putea de repede înainte de a se face ziuă Le mulţumesc aliaţilor noştri pentru ajutorul pe care ni l-au dat şi, salutându-i, vreau să-i asigur că ne vom revedea în curând şi că, de data aceasta nimeni şi nimic nu ne va mai opri Altceva nu mai am de adăugat Mergeţi cu bine şi zeii să vă aibă în pază Spunând acestea, îi îmbrăţişă unul câte unul pe generalii grecilor italieni care plecau şi, de asemenea, pe comandanţii gelani La început, aceştia din urmă îi răspunseră la salut cu oarecare răceală, apoi din ce în ce mai călduros, văzând privirea lui Dyonisios plină de un regret dureros Dyonisios se întoarse la locuinţa sa ca să-şi ia bagajele şi să se pregătească de drum Peste puţin timp veni şi Filistos — Ai venit ca să-mi aminteşti de presimţirile tale aducătoare de rele? — Am venit ca să-ţi aduc aminte că puterea unui singur om nu poate învinge anumite provocări Am venit ca să-ţi aduc aminte că ai ordonat evacuarea oraşului şi că pleci lăsând neîngropate trupurile oamenilor tăi căzuţi pe câmpul de luptă Vrei să spui că nu este aşa? Pentru că povestea cu solia către cartaginezi este o păcăleală, nu-i aşa? Tu vei pleca de aici cu primul grup şi-i vei lăsa neîngropaţi, aşa cum a făcut Diocles la Hymera, cum a făcut Dafneos la Agrigent! — Ştiu! strigă Dyonisios Ştiu toată povestea! Scuteşte-mă de asemenea discuţie! — Mi-ai cerut să-ţi ofer prietenie şi credinţă absolută Am dreptul să ştiu în cine am avut toată încrederea! Dyonisios se întoarse către perete ascunzându-şi faţa cu braţul, scoţând un fel de geamăt, apoi spuse: — Ce vrei să ştii? — Dacă acele cuvinte pe care le-ai rostit la Consiliul de război erau sincere — Care cuvinte? — Toate frazele acelea despre eleni şi despre vitejia tinerilor care au căzut în luptă Vreau să ştiu dacă veneau din inimă sau dacă erau doar o poveste ipocrită pentru ca să nu fii ucis cu pietre, aşa cum s-a întâmplat cu generalii din Agrigento — Şi asta ţi-ar fi de-ajuns? — Cred că da — Dar nu cred că-ţi pot dovedi sinceritatea vorbelor mele — Nu Cred că nu — Atunci, cel mai bine ar fi să crezi ceea ce ţi-ar face plăcere să crezi Hai să plecăm, ne aşteaptă o noapte lungă şi grea Îşi atârnă sabia la cingătoare, cureaua scutului şi-o petrecu peste umăr, luă lancea în mână şi ieşi Filistos ar fi vrut să-l oprească şi să-i mai spună şi altele, dar nu putu rosti nici un cuvânt Rămase singur în camera goală şi la urechi îi ajunse plânsul deznădăjduit al femeilor din Gela, care îşi părăseau căminele Kamàrina avea ziduri solide şi era apărată la răsărit de o mlaştină din cauza căreia, măcar pe latura aceea, nu se puteau folosi maşinile de război Oraşul putea fi apărat, dacă Himilko s-ar fi oprit la Gela Dar nu fu aşa Îndată ce-şi dădu seama că oraşul era gol, îl lăsă la cheremul mercenarilor ca să-l jefuiască, ordonă să fie ucişi toţi bătrânii şi bolnavii care rămăseseră în urmă pentru că nu aveau pe nimeni ca să-i ajute şi porni din nou în marş Nu se temea de vremea rea, nu-l interesa că marea agitată i-ar fi putut scufunda flota Era sigur acum că nimeni nu-i mai putea rezista şi că, una după alta, cetăţile greceşti aveau să cadă ca într-un joc de copii În fiecare zi, ştafetele lăsate în urmă veneau la Dyonisios ca să-i raporteze unde se afla cu exactitate armata cartagineză Inamicul nu se oprea Nimic nu-l putea opri Grecii din Italia se despărţiseră deja de armata celor din Sicilia, pornind pe drumul cel mai scurt către strâmtoare, aşa că nimeni nu s-ar mai fi putut gândi să reziste Oraşul Kamàrina trebuia părăsit şi el Deşi trupele erau cu moralul la pământ, ordinele lui Dyonisios erau respectate şi toată lumea i se supunea ca unui adevărat comandant al armatei syracuzane A doua zi după evacuarea Kamàrinei, Heloros, comandantul cavaleriei syracuzane, raportă că fuseseră semnalate nişte mişcări suspecte pe drumul de dincolo de oraş, la o distanţă de vreo cincizeci de stadii, şi ceru permisiunea să meargă înainte ca să asigure, dacă era necesar, trecerea armatei şi a coloanelor de refugiaţi Dyonisios fu de acord şi ofiţerul porni în galop cu unitatea sa Erau cam o mie de oameni Leptines se apropie de el — Unde pleacă oamenii aceia? — Au fost observate mişcări suspecte la vreo cincizeci de stadii în faţă N-aş vrea să fie cumva cavaleria cartagineză care putea să ne-o ia înainte Au plecat ca să ne asigure trecerea — Să ne asigure trecerea? Poate să-ţi întindă o cursă Nu-mi plac Sunt toţi nişte aristocraţi îngâmfaţi, plini de ifose: ne dispreţuiesc, pentru că nu facem parte din casta lor şi vorbim cu accentul din cartierele sărace Şi sunt sigur că se bucură de faptul că ai fost umilit Nu le pasă de durerea nenorociţilor ăstora continuă el, arătând înspre coloana refugiaţilor care înainta pe drumeagul mocirlos Pe ei nu-i interesează decât să te vadă învins Nu uita asta Dyonisios nu spuse nimic Naivitatea era acuzaţia care îl durea mai mult decât oricare alta Ar fi preferat să fie considerat un tâlhar decât un naiv prostănac — Unde este Filistos? întrebă — Nu ştiu Ultima oară când l-am văzut era în urmă, ajuta o bătrână care nu mai putea să ţină pasul cu ceilalţi — Nu ştiu ce să cred La urma urmelor, eu — Pentru că te-ai însurat cu fata lui Hermocrates? Uită de asta Mulţi dintre ticăloşii ăia au petrecut şi s-au îmbătat zdravăn de bucurie în noaptea aceea în care tu ai fost rănit şi ea — Termină! strigă Dyonisios atât de tare încât câţiva dintre refugiaţii care se aflau în dreptul lor întoarseră speriaţi capul spre el — Cum vrei, răspunse Leptines, dar lucrurile stau aşa cum ţi-am spus eu, chiar dacă asta te doare — De unde ştii? întrebă după o vreme Dyonisios — Lucrurile astea se află până la urmă Le-a aflat şi Filistos Şi, dacă vrea, ţi le poate confirma — Mi-a spus că atât făptuitorii, cât şi cei care au comandat totul au fost cu toţii loviţi — Oh, da, sigur că da Ticăloşii ăia pe care i-am castrat, măcelărit şi prăjit Dar stăpânii, nobilii, urmaşii eroilor neamului şi ai zeilor, ăia nu-şi murdăresc mâinile Nu trebuie nici măcar să le dea ordine celorlalţi, este suficient să le dea doar de înţeles că unele lucruri le-ar face plăcere Uneori nu este nevoie nici măcar de asta Ajunge o vorbă aruncată în vânt, o privire piezişă înspre unul care nu le este pe plac — Încalecă, îi ordonă Dyonisios Ia cu tine vreo douăzeci de oameni dintre cei mai iuţi şi mergi pe urmele lor fără să ieşi la vedere După aceea întoarce-te şi spune-mi ce ai făcut Pleacă! Leptines nu aşteptă să i se spună de două ori Strigă ceva în dialect şi o ceată de cercetaşi călare veniră în faţa lui din diferite puncte ale coloanei La un semnal, porniră în galop, iute ca vântul Se întoarse după vreo două ore, cu calul în spume, gata să se prăbuşească Între timp, Dyonisios încetinise pasul, ca să poată fi ajuns din urmă de Filistos care, din noaptea plecării, nu-i mai vorbea — Ei, cum e? întrebă Dyonisios — N-am găsit pe nimeni acolo Nici picior de cartaginezi sau de alţii, răspunse Leptines — Şi cavaleria noastră? — Dispăruţi Parcă au intrat în pământ Dar urmele duc spre Syracuza Filistos se apropie cu o expresie mohorâtă şi-l întrebă pe Leptines: — Ce naiba spui tu? — Adevărul şi numai adevărul Am trimis pe urmele lor doisprezece dintre băieţii mei, cu ordinul de a-i urmări şi de a-mi raporta prin ştafete Dacă mergem în continuare, la fiecare douăzeci de stadii vom primi veşti proaspete — Se duc la Syracuza ca să îndemne poporul la răscoală, spuse Dyonisios Sunt sigur de asta — Nu există nici o îndoială, fu de acord şi Filistos Trebuie să ne mişcăm cât se poate de repede, altfel totul s-a sfârşit Trebuie să pleci înainte, în marş forţat, cu toate trupele pe care le avem Dyonisios privi la şirul nesfârşit de refugiaţi care mai mult se târau decât mergeau şi simţi că inima îi bătea nebuneşte şi cu forţă, la fel ca atunci când intrase prima oară într-o luptă, pe la optsprezece ani — N-am nevoie de prea mulţi oameni, spuse Călăreţii care au mai rămas şi cercetaşii Leptines, tu o să mă înlocuieşti aici — Nici nu mă gândesc, vin la Syracuza cu tine — Sunt comandantul tău, îl puse cu asprime la punct Dyonisios O să execuţi ordinele mele Interveni şi Filistos — Ai nevoie de el, Dyonisios Este o situaţie extrem de periculoasă Lasă-i comanda lui Iolaos Ţi-a fost credincios întotdeauna şi este deja comandantul celui de-al patrulea batalion al falangei — Bine Aşa să facem Dar, pe toţi zeii, să plecăm mai repede! Iolaos fu chemat în grabă, ca să primească ultimele dispoziţii Înainte de a încăleca, Dyonisios îl îmbrăţişă şi, cu gura aproape lipită de urechea lui, îi şopti: — Ai grijă ca oamenii ăştia să nu aibă parte de alte suferinţe; au pătimit destul Apără-i chiar cu preţul vieţii dacă este nevoie Se îndepărtă de el şi, privindu-l ţintă, adăugă cu voce tare — Şi spune-le că anul viitor îi voi aduce în casele lor — O să le spun, heghemòn Ne vedem la Syracuza Dyonisios încălecă, făcu un semn grăbit de salut înspre Filistos şi porni în galop împreună cu garda sa de mercenari campanezi, cu Leptines şi cu cercetaşii acestuia Un batalion de infanterie grea porni după el în marş forţat După douăzeci de stadii întâlniră prima ştafetă formată din trei oameni care descălecară, plini de sudoare amestecată cu praf Vremea era încă destul de călduroasă — Heghemòn, îl întâmpinară ei Nu avem nici o îndoială Cavaleria s-a îndreptat către Syracuza — Bine Duceţi-vă la ceilalţi, cereţi ceva de mâncare şi odihniţi-vă — Dacă eşti de acord, noi am vrea să mergem cu tine O să-ţi fim de folos şi nu suntem deloc obosiţi — Atunci, luaţi nişte cai odihniţi şi veniţi după mine Continuară să meargă cu aceeaşi iuţeală până când se întâlniră cu ultima ştafetă la cel mult cincisprezece stadii de Syracuza — Poarta este închisă, spuse şeful echipei, şi nu ştim ce se petrece în momentul acesta în oraş — Este vreun pichet de pază la poartă? — Nu, după câte am observat noi — Înseamnă că nu bănuiesc că suntem atât de aproape Mai departe! Dar unul dintre călăreţi îi făcu semn să se oprească — Heghemòn — În numele zeilor! făcu Dyonisios, nemulţumit Spuneţi tot ce aveţi de spus şi să plecăm mai repede! — Au făcut ceva care n-o să-ţi fie pe plac Dyonisios încercă să ghicească în ce fel l-ar mai fi putut lovi de la distanţă, dar nu reuşi să-şi imagineze nimic — Au deschis mormântul soţiei tale, heghemòn continuă soldatul — Nu se poate! strigă Dyonisios — Şi i-au profanat trupul Câinii l-au Dyonisios strigă şi mai tare, cuprins de o furie atât de grozavă, că soldatul amuţi şi rămase ca o stană de piatră privindu-l cum sărea pe cal şi pornea ca fulgerul înainte, învârtindu-şi prin aer sabia, de parcă duşmanii s-ar fi aflat chiar atunci în faţa sa — După el! strigă Leptines Nu mai ştie ce face! Dar, cu toată furia lui, Dyonisios era perfect lucid Trecând prin faţa arsenalului din Portul Mare, ordonă oamenilor să ia nişte catran şi puse foc porţii, pentru a deschide drumul gărzii şi cercetaşilor Călăreţii erau adunaţi în agora şi se sfătuiau cum să convoace a doua zi Adunarea, pentru ca aceasta să declare că puterea „tiranului” luase sfârşit Acum hotărau ca adversarul lor politic să fie chemat la judecată Fură luaţi prin surprindere şi Dyonisios, amintindu-şi cum el şi oamenii lui Hermocrates fuseseră înconjuraţi în piaţa aceea, îşi trimise oamenii pe străzile şi ulicioarele din jur pentru a bloca orice cale de ieşire, după care dădu ordinul de atac şi porni în fruntea trupelor, cu sabia într-o mână şi scutul în cealaltă, într-un adevărat măcel Nu scăpă nimeni cu viaţă Nu fură cruţaţi nici măcar aceia care se aruncară plângând la picioarele lui, cerând milă În toiul nopţii, el însuşi, ajutat doar de Leptines, arse pe un rug improvizat osemintele profanate ale lui Aretis, adună cenuşa şi o îngropă într-un loc secret, ştiut numai de el Şi, tot în noaptea aceea îngropă într-un loc şi mai secret şi adânc din sufletul său orice urmă de îndurare, orice fărâmă de milă XVI Cei mai credincioşi oameni din jurul lui Dyonisios ţinură sfat în locuinţa lui Filistos din Ortigia În afară de comandantul suprem şi de stăpânul casei, mai erau de faţă Iolaos, Doriscos şi Biton; ceva mai târziu ajunse Heloris, încins de graba cu care venise Leptines sosi ultimul şi, la un semn al lui Dyonisios, începu să raporteze ceea ce aflase — Au jefuit Kamàrina, dar nu s-au oprit Vin înspre noi — Eşti sigur? întrebă Dyonisios, fără să se arate prea tulburat — Eu aş zice că sunt mai mult decât sigur Drumul pe care au luat-o duce în părţile astea şi nu cred că vin într-o vizită de curtoazie — Ar putea ajunge şi aici, dar aici li se va înfunda Zidurile noastre i-au respins pe atenieni Flota noastră este neatinsă, iar armata la fel Ce rost ar avea să încerce o asemenea aventură al cărei sfârşit îl ştiu dinainte? — Pentru că sunt convinşi că vor reuşi, interveni Filistos Au învins de patru ori, de ce nu şi a cincea oară? Mercenarii lor sunt trupe foarte bune şi, dacă mor, nimeni nu-şi face probleme din asta: nu au nevoie de funeralii oficiale, de discursuri sau de epitafuri pe morminte Îi aruncă într-o groapă comună şi toarnă peste ei câteva lopeţi de pământ: o leafă mai puţin de plătit Noi, însă, trebuie să dăm seamă de fiecare om pe care-l pierdem, în faţa familiei şi a oraşului — Mie mi se pare că aşa este drept, spuse Doriscos Suntem eleni — Fiecare dintre noi are o familie, adăugă Biton — Este foarte adevărat, recunoscu Dyonisios Dar, atunci, cum au reuşit acum şaptezeci de ani Teron din Agrigent şi Ghelon din Syracuza să nimicească armata cartagineză la Hymera? Vă spun eu cum: pentru că aveau în jur un teritoriu întins, care le oferea resurse de tot felul, materiale şi umane Noi suntem doar nişte pâlcuri de case înfipte pe ţărmul stâncos al mării Ne pot cuceri pe rând În teorie, trupele noastre sunt superioare ca armament şi metode de luptă, dar în armatele noastre nu există o transmitere adevărată a comenzii: câte unul hotărăşte că vrea să plece şi pleacă Şi nimeni nu-l poate opri s-o facă Te pomeneşti dintr-o dată cu cincisprezece, douăzeci de mii mai puţin şi te afli din momentul acela într-o gravă inferioritate numerică Şi asta de ce? Pentru că oamenii trebuie să meargă acasă pentru a-şi însămânţa ogoarele Să însămânţeze, vă daţi seama? Pe Hercule, războiul este o treabă serioasă! Este o treabă pentru profesionişti — Nu sunt de acord, se opuse Iolaos Mercenarii se vând celui care oferă un preţ mai bun şi te lasă baltă în orice moment dacă nu le convine lor ceva Aduceţi-vă aminte de Agrigent Din cauza dezertării campanezilor, oraşul a rămas fără apărare — Nu-i chiar aşa, îi replică Dyonisios Mercenarii stau alături de cel care învinge şi nu de cel care pierde sau este sortit să piardă Stau pe lângă aceia care le dau lefuri mai mari, posibilitatea de a jefui, pe lângă aceia care ştiu să-i conducă şi nu le pun fără nici un rost vieţile în pericol Ţin şi ei la pielea lor şi ştiu foarte bine cât valorează — Ţi-ai dori o armată de mercenari? întrebă Heloris nu fără oarecare uimire — Măcar un nucleu, da Oameni care să nu mai fie altceva decât soldaţi, să-şi petreacă timpul doar instruindu-se, antrenându-se în mânuirea armelor, în trasul cu arcul la ţintă Oameni care să nu aibă nici ogoare de muncit, nici prăvălii din care să scoată un profit, oameni care să aibă doar sabia şi lancea ca singură sursă de venit Ideal ar fi ca ei să fie greci, n-ar avea importanţă de unde, dar greci să fie Leptines sări în picioare — Eu nu pot să cred ce mi-e dat să aud: nenorociţii ăia se apropie de zidurile noastre şi noi stăm să discutăm despre ceea ce nu avem şi ar trebui să avem Are vreunul dintre voi idee cum ne-am putea descurca pentru a reuşi? — Fii liniştit, îi răspunse Dyonisios, îşi vor rupe coarnele în zidurile noastre şi, dacă le trece prin cap să vină pe mare, ieşim cu toată flota şi-i băgăm la fund Dar eu nu cred că va fi necesar O să vedeţi că vor dori să ducem tratative pentru că noi suntem un os prea tare chiar şi pentru dinţii lor Deocamdată, trebuie să apărăm zidurile, zi şi noapte, să întărim porţile şi să ţinem flota la gura porturilor ca să nu fim luaţi prin surprindere şi blocaţi în interior Şi să aşteptăm — Să aşteptăm? întrebă mirat Leptines — Da, să aşteptăm, întări Dyonisios Plecară cu toţii să execute ordinele primite Filistos se întoarse acasă în oraş şi se aşeză în faţa mesei de lucru De mai multă vreme îşi dăduse seama că evenimentele la care asista meritau să fie povestite şi era convins că tot ce mai avea să se întâmple în viitor ar fi trebuit să-şi găsească locul într-o lucrare de istorie, pentru că urma să aibă loc una dintre cele mai înverşunate lupte pe care omenirea o văzuse până atunci între greci şi barbari, pe măsura războaielor persane povestite de Herodot în Istoriile sale Avea impresia că desluşeşte planurile de viitor ale lui Dyonisios: crearea unui imperiu teritorial syracuzan fără nici un fel de condiţionare, din partea grecilor sau a barbarilor, şi formarea unei noi armate care să-i fie în totalitate credincioasă şi cu ajutorul căreia să poarte o luptă pe viaţă şi pe moarte, fără răgaz şi până la ultima picătură de sânge, cu duşmanul cartaginez Luă un sul de papirus curat din lădiţă, îl întinse şi-l fixă pe masă, apoi începu să scrie un nou capitol, cel în care vorbea despre prietenul său, Dyonisios Filistos nu dicta altora, aşa cum făceau toţi cei care voiau să scrie o operă literară de orice fel, ci prefera să scrie cu mâna lui, ca un scrib oarecare, pentru că îi plăcea să audă scârţâitul delicat al tocului care aluneca, muiat în cerneală, pe foaia de papirus şi să vadă cum cuvintele se înşiruiau unele după altele pe spaţiul alb Simţea în momentele acelea o forţă mai mare decât oricare alta de pe lume: aceea de a fixa în scris evenimente şi isprăvi ale oamenilor pentru anii şi poate secolele ce aveau să vină Puterea de a înfăţişa oamenii, părţile lor bune sau rele, pe baza judecăţii sale de nezdruncinat El era în momentul acela un histor, cel care povesteşte pentru că ştie şi ştie pentru că a văzut şi a auzit, dar judecă totul doar cu mintea sa şi nu se lasă influenţat de nimic altceva Iar despre Dyonisios el scria: Asistase la distrugerea unor oraşe minunate, la masacrarea miilor de bărbaţi, femei şi copii, la strămutarea unor popoare întregi şi, peste toate, la pângărirea şi uciderea preaiubitei sale soţii, pe când era încă foarte tânăr, de către înşişi concetăţenii săi, în timpul unor răzmeriţe interne Şi, aşa cum se întâmplă în asemenea cazuri, două idei s-au întipărit ca scrise cu fierul înroşit în mintea sa: prima era că democraţiile sunt ineficiente în cazul în care este necesar să se ia decizii imediate în vederea unor acţiuni bazate pe opţiuni radicale şi, în acelaşi timp, nu sunt în măsură să stăvilească excesele gloatei şi ale răufăcătorilor; a doua, că orice cartaginez viu pe pământul Siciliei înseamnă o ameninţare pentru existenţa elenilor şi, deci, este preferabil să moară În ce îi priveşte pe greci, Dyonisios avea în faţa sa spectacolul întristător oferit de metropole Cu optzeci de ani în urmă, alianţa dintre toate oraşele importante ale Eladei îl învinsese pe Marele Rege al persanilor, cel mai mare suveran care existase vreodată pe faţa pământului, dar acum oraşele acelea se sfâşiau între ele într-o luptă fără sfârşit, care nu putea să ducă decât la propria lor ruinare Era, prin urmare, convins că lucrul acesta trebuie evitat, cel puţin în Apus şi că nu există altă cale decât alierea grecilor din Sicilia şi Italia într-un stat unic Iar autocraţia, după cum gândea el, ar fi fost singurul mijloc Ştia, cred eu, câtă singurătate trebuie să îndure cel care vrea să guverneze de unul singur, câte pericole şi capcane Dar se putea baza, cel puţin la început, pe prietenii pe care îi cunoştea încă din copilărie şi pe fratele său, Leptines Părinţii şi-i pierduse încă de când se afla în pragul adolescenţei Doriscos era fiul unui negustor de grâne, iar mama sa era italiancă din Medma Era de-o seamă cu Dyonisios şi dădea dovadă de un curaj deosebit În adolescenţă, luase parte la jocurile olimpice ca luptător cu pumnii şi ieşise învingător la categoria sa de vârstă Luase parte la toate campaniile militare, căpătând multe răni ale căror cicatrice le arăta întotdeauna cu mândrie Iolaos, cu câţiva ani mai mare, era atent şi cugetat, calităţi pe care şi le cultivase studiind cu diferiţi profesori Se spunea că mersese şi la şcolile pitagoreice din Italia, la Crotona şi la Tarant, unde învăţase multe despre spirit, dar şi despre corpul uman Biton era singurul rămas în viaţă dintre cei doi gemeni ai părinţilor săi, care le dăduseră copiilor numele mitice Kleobis şi Biton, eroii care trăseseră carul mamei lor din Argos până la templul Herei, devenind prin aceasta nemuritori Era un tânăr plin de forţă, dar cu o fire calmă Pentru că pierduse un frate geamăn, considera că-l poate înlocui cu Dyonisios, fiindu-i nespus de credincios acestuia Leptines, mai mult decât frate, era un prieten, cel mai bun pe care şi l-ar fi putut dori cineva, dar cu o fire impulsivă, mare iubitor de vin şi de femei, iar neaşteptatele sale accese de furie erau ca nişte elemente necunoscute într-un război, unde vitejia şi îndrăzneala pe care le poseda într-un grad înalt nu erau întotdeauna suficiente pentru a asigura un rezultat favorabil operaţiunilor Şi, în orice caz, pentru Dyonisios acesta era riscul: de a-şi întemeia guvernarea pe relaţii personale şi de rudenie pe care nu le putea înlocui cu nimic altceva Când ele încep să lipsească dintr-un capriciu al întâmplării, pierderi în luptă, boli, singurătatea autocratului devine din ce în ce mai mare, iar sufletul său din ce în ce mai arid şi asemănător unui deşert Himilko apăru în faţa Syracuzei pe la începutul toamnei, îşi instală tabăra în câmpia mlăştinoasă de pe ţărm, lângă gura de vărsare a râului Cianes, pentru că era singurul loc în care puteau poposi atâtea mii de oameni şi trimise la scurt timp după aceea un sol cu propuneri de armistiţiu Era, prin urmare, evident că armata cartagineză se afla în locul acela mai mult ca o manifestare a puterii ei, decât ca o ameninţare propriu-zisă Dyonisios îl primi pe ambasadorul lui Himilko în Ortigia, în cazarma mercenarilor săi În ultima vreme îşi părăsise casa cu boltă de viţă din cartierul Acradina, pentru că suporta din ce în ce mai greu amintirile pe care i le evocau aceste locuri, iar viţa se întinsese peste tot, în dezordine, târându-se chiar şi pe pământ, fără a mai da rod, pentru că nimeni nu o mai îngrijea Îl primi pe ambasador în sala de scrimă, o încăpere nemobilată şi rece, cu săbii şi lănci atârnate pe toţi pereţii Dyonisios purta platoşă, sabie şi apărători pentru picioare, iar coiful corintic era aşezat la îndemână într-un cârlig, astfel încât semăna cu un fel de mască rece şi nepăsătoare a războiului — Ce doreşte de la mine stăpânul tău? îl întrebă pe şeful solilor, când aceştia fură aduşi în faţa lui Era un grec din Cirenaica, mic de statură şi cu părul creţ, care avea meseria de negustor de purpură — Nobilul Himilko, începu solul, vrea să-ţi dovedească mărinimia sa Are de gând să cruţe oraşul tău, deşi l-ar putea cuceri în scurt timp, la fel ca pe toate celelalte Dyonisios nu spuse nimic, dar îl ţintui cu o privire îngheţată, pătrunzătoare ca un vârf de lance — Este dispus să le permită grecilor sicilieni să se întoarcă şi să trăiască în oraşele lor, ocupându-se de negustorie sau de alte activităţi Dar nu-şi vor putea reconstrui zidurile cetăţilor şi vor avea de plătit dări Cartaginei „Nenorocit blestemat”, îşi spuse în sinea sa Dyonisios „Vrei să aduci locuitorii înapoi în oraşe pentru că ai nevoie de banii lor şi de taxe” Dar vorbi pe un ton detaşat, cu o voce voit indiferentă — Mai sunt şi alte condiţii? — Nu, răspunse ambasadorul Nimic altceva Dar nobilul Himilko îţi oferă şi posibilitatea de a-i răscumpăra pe prizonierii de război capturaţi în ultimele campanii — Ah, da, înţeleg, spuse Dyonisios Ambasadorul rămase ca împietrit în aşteptarea unui răspuns care, însă, nu mai venea Dyonisios îl privea în tăcere, astfel încât sărmanul om simţea cum îl năpădeşte o sudoare de gheaţă, având aţintite asupra lui privirile acelea ca nişte pumnale Ar fi vrut să întrebe ceva, dar nu îndrăznea Avea impresia că, dacă ar fi rupt tăcerea aceea, lumea întreagă s-ar fi prăbuşit sub tălpile lui şi l-ar fi înghiţit În cele din urmă, îşi făcu totuşi curaj şi întrebă: — Ce trebuie să-i spun măritului Himilko? Dyonisios îl privi cu expresia unuia care a fost trezit brusc dintr-un vis şi spuse: — Nu crezi că aş putea să mă gândesc un pic la toate astea? Nu-i uşor de luat o asemenea hotărâre — Oh, da, sigur că aşa este, răspunse imediat ambasadorul Sigur, sigur Urmă aproape o oră de tăcere adâncă în care Dyonisios nu lăsă să i se descifreze pe chip vreun gând, cât de mic, şi nici un muşchi nu se clinti pe faţa sa, ca şi cum s-ar fi transformat într-o statuie, în timp ce solul îşi ştergea din când în când cu o cârpă fruntea, pe care sudoarea curgea în valuri, sprijinindu-se pe un picior sau pe altul pentru că în cameră nu se putea aşeza pe nimic Într-un târziu, Dyonisios lăsă să-i scape un suspin uşor şi cu degetul arătător îi făcu ambasadorului semn să se apropie Acesta veni mai aproape cu paşi mici, temându-se de ce putea fi mai rău, şi Dyonisios spuse: — Îi poţi spune nobilului Himilko, din partea mea — Da, heghemòn — Că, dacă aş putea să mă exprim aşa cum mă îndeamnă sufletul, i-aş răspunde — Da? îl încurajă ambasadorul să continue — Că poate să-i lase pe toţi ai lui să-i ciuruiască fundul Solul făcu ochii mari — Că poate să ? — Să-i lase pe toţi ai lui să-i ciuruiască fundul Totuşi, continuă el, între nişte conducători trebuie să folosesc unele cuvinte mai rezervate Îi vei spune, deci, că, deocamdată, sunt dispus să semnez tratatul de pace în aceste condiţii şi să-i răscumpăr pe toţi prizonierii, lucru acesta fiind posibil de îndată ce el va ridica asediul şi va pune capăt ostilităţilor Ambasadorul dădu din cap, mulţumit că primise în sfârşit un răspuns, apoi se dădu înapoi cu paşi prudenţi, ţâşnind imediat afară, de îndată ce uşa se deschise Himilko, care dorea o acceptare necondiţionată şi imediată a propunerilor sale de pace, hotărî să înceapă fără nici o întârziere operaţiunile militare O vreme stătu pe gânduri în privinţa modului în care avea să facă acest lucru Configuraţia terenului nu era prielnică, zidurile intimidau pe oricine prin dimensiunile lor şi, de asemenea, era imposibil să se blocheze porturile, amândouă fiind apărate de navele cele mai puternice ale marinei syracuzane Cele câteva încercări de a dărâma zidurile cu maşini de asalt eşuară, iar căldura sufocantă a verii care ameninţa să se prelungească şi la începutul toamnei, făcea ca din mlaştini să se ridice o umiditate insuportabilă, slăbind forţele şi strecurând descurajarea în sufletele inamicilor Duhoarea de la excrementele atâtor mii de oameni plutea peste tot, făcând ca aerul să devină irespirabil, aşa încât nu trecu mult şi izbucni epidemia de ciumă Sute de cadavre erau arse în fiecare zi pe ruguri şi nemulţumirea creştea printre soldaţi, până când deveni o ameninţare pentru comandant şi pentru ofiţerii săi Himilko nu înceta să spere că se va întâmpla, ca la Agrigent, ceva care să schimbe situaţia Era convins că syracuzanii ar putea încerca un atac frontal pe uscat sau pe mare, dar zilele treceau una după alta şi nu se întâmpla nimic Dyonisios rămânea închis înăuntrul formidabilei împrejmuiri de ziduri şi primea în permanenţă provizii de tot felul prin portul Lakkios de la miazănoapte, astfel că locuitorii nu aveau deloc pierderi şi nu sufereau de foame În cele din urmă, Himilko, numărându-şi morţii şi oamenii rămaşi în viaţă, îşi dădu seama că nu mai avea forţa să atace şi hotărî să ridice asediul Îi trimise pe mercenarii campanezi în partea apuseană a insulei ca să apere oraşele pe care le cucerise acolo, iar el, îmbarcându-i pe africani pe corăbii luă drumul pe mare spre Cartagina Chiar în zilele acelea, Dyonisios primi vestea că, în Tracia, flota spartană comandată de Lisandros o surprinsese pe cea ateniană trasă pe uscat, aproape fără echipaje, şi o distrusese într-un loc numit „Râurile caprei”, un nume absurd, la fel ca şi întâmplarea aceea Amiralul atenian, Conon, se salvase cu numai opt nave şi se adăpostise la Pireu Atena era înconjurată pe uscat şi pe mare, într-o situaţie care părea disperată — Ce crezi despre asta? îl întrebă Filistos — Pentru noi, lucrurile nu se schimbă prea mult, îi răspunse Dyonisios Teoretic, spartanii vor fi mai liberi ca să ne poată ajuta, practic, eu aş prefera ca ei să rămână deoparte Noi trebuie, de fiecare dată când putem, să ne rezolvăm singuri problemele — Nu m-ai înţeles: voiam să te întreb ce crezi că se va întâmpla acum cu Atena? — Vrei să ştii ce aş face eu dacă m-aş afla în locul lui Lisandros? — Da, te rog să-mi spui — Atenienii sunt cei mai buni Au învăţat lumea întreagă să gândească şi măcar datorită acestui lucru ar merita să trăiască, oricâte crime ar fi comis în cei treizeci de ani de război — Ceea ce contează, aşadar, este doar strălucirea minţii? Nu contează şi felul în care se comportă oamenii? — Vrei să începem acum o discuţie filosofică? Sunt probleme despre care am mai vorbit cândva Întrebarea ta ar avea un sens, dacă ar exista un judecător suprem care iartă şi condamnă, dacă ar exista o forţă care să-i ocrotească pe cei nevinovaţi şi să-i pedepsească pe răufăcători, dar un astfel de judecător nu există, iar această forţă este doar violenţa oarbă şi întâmplătoare, asemănătoare cu cea a furtunilor şi a uraganelor care lovesc la întâmplare, aducând moarte şi distrugere pe unde nimeresc — Şi totuşi, judecătorul despre care vorbeşti există — Ah, da? Şi cine este? — Istoria Istoria este judecătorul Ea îşi aminteşte cine le-a făcut oamenilor un bine şi îi condamnă pe cei care i-au asuprit, pe cei care i-au făcut să sufere fără motiv — Ah, Istoria răspunse Dyonisios Pricep Prin urmare, după tine, cineva trebuie să se comporte gândindu-se la ce va spune Istoria despre el atunci când omul nostru nu va mai fi decât cenuşă şi nu-l va mai interesa nimic? Dar Istoria, de fapt, cine o scrie? Oameni care, cu siguranţă, nu valorează mai mult decât mine Eu fac Istoria, prietene Ai înţeles? Eu ştiu sigur că pot face ca evenimentele să se supună voinţei mele, chiar dacă totul pare să demonstreze contrariul Oricum, ţine minte că încă n-ai văzut nimic nimic, înţelegi? Ceea ce este mai important de-abia de-acum înainte se va întâmpla — Te înşeli când îţi faci asemenea iluzii: Istoria este povestea însăşi a omenirii trecută prin mintea şi inteligenţa unor oameni care au darul de a înţelege Iar Istoria merge încotro vrea ea, Dyonisios, este ca un fluviu enorm care acum curge cu o forţă invincibilă, spulberând totul în cale; alteori, însă, înaintează lent, cu întorsături leneşe şi pare că se lasă domesticit şi călăuzit chiar şi de oameni mediocri Istoria este un mister, un aluat făcut din pasiuni, grozăvii, speranţe, entuziasme, meschinărie; este soartă şi întâmplare, aşa cum este şi produsul unor voinţe precise şi încăpăţânate ca a ta, desigur Istoria este dorinţa de a depăşi mizeria noastră umană, este singurul monument care ne va supravieţui Chiar şi atunci când templele şi zidurile cetăţilor noastre se vor ruina, când zeii şi eroii noştri nu vor mai fi decât nişte fantome, imagini ofilite de trecerea timpului, statui mutilate şi roase de ani, Istoria îşi va aminti ceea ce am făcut şi amintirea care va rămâne despre noi este singura nemurire care ne-a fost îngăduită — Bine, răspunse Dyonisios, atunci ia aminte, Filistos, pentru că ştiu că tu scrii despre toate astea de mult timp Eu am luat deja o hotărâre şi sunt gata să-mi pătez amintirea pentru secole întregi, fiind pomenit ca un monstru în stare de orice nelegiuire, dar şi ca un bărbat adevărat, în stare să dea curs evenimentelor în funcţie de voinţa lui Doar acest tip de oameni poate fi asemuit zeilor Doar dacă eşti cu adevărat mare, oamenii te vor ierta pentru că le-ai îngrădit libertatea, altfel te vor face bucăţele şi te vor călca în picioare de îndată ce te vor simţi câtuşi de puţin slab Filistos tăcu, impresionat de acele cuvinte pline de îngâmfare şi aroganţă, dar şi de credinţa aceea oarbă în propriul destin pe care Dyonisios ştia s-o transmită prin cuvinte şi prin ardoarea pătimaşă din priviri — Aşadar, ce ai de gând? îl întrebă după o vreme — Trebuie să angajez alţi mercenari, să construiesc o fortăreaţă în Ortigia - care va deveni reşedinţa mea şi va trebui să includă arsenalul, astfel încât nimeni să nu mă poată bloca dinspre mare - şi un zid care să traverseze istmul şi să izoleze restul oraşului pe uscat, pentru că duşmanii mei pot ajunge acolo din orice direcţie, din exterior sau din interior Iar cei care vin din interiorul insulei pot fi cei mai cruzi şi de temut: atacul din partea fraţilor este cel mai rău dintre toate Filistos îl privi uimit — Este un plan grandios De unde vei lua bani? — Stai liniştit, n-o să-ţi cer ţie Filistos făcu un gest de nemulţumire — Nu cred că te-am refuzat vreodată — Nu asta voiam să spun Tu ai făcut deja prea mult pentru mine Nu vreau să te amestec şi pe tine în căderea mea, dacă aşa va fi să se întâmple Vreau ca tu să ai parte de o viaţă liniştită, atât cât se poate Şi, în orice caz, nici măcar averea ta, despre care nu ştiu de altfel mare lucru, n-ar fi suficientă pentru o asemenea lucrare — Şi, atunci, cum o să faci? — Deocamdată nu ştiu, răspunse Dyonisios, dar voi găsi o soluţie Cel care îndrăzneşte să gândească lucrurile în mare, găseşte întotdeauna o soluţie Acum am nevoie să respir puţin aer curat, aerul mării Vrei să vii şi tu cu mine? — Cu cea mai mare plăcere, răspunse Filistos — Atunci, acoperă-ţi cât de cât faţa, este mai bine să nu stârnim curiozitatea uneori bolnavă a mulţimii Ieşiră din cazarmă pe o portiţă secretă, înfăşuraţi în mantii cu glugi, şi porniră pe străduţele cufundate în beznă ale Ortigiei Dyonisios o luă înspre rada portului unde marile corăbii de război ale flotei sale erau trase la mal pentru întreţinerea şi reparaţiile de toamnă De acolo o luă pe drumul care ducea spre miazănoapte, spre cheiurile comerciale — Ia te uită ce ciudăţenie, spuse la un moment dat Filistos Priveşte acolo, la al doilea cheu Dyonisios îşi îndreptă privirile într-acolo şi văzu că un vas reuşise să acosteze sub ultimele raze ale asfinţitului şi acum debarca un transport de sclavi Se apropiară şi Dyonisios observă că unul dintre ei avea părul foarte blond, aproape alb Era complet gol şi pielea îi era înroşită, arsă de soare Singurul lucru pe care-l purta, în afară de micul tatuaj de pe piept, era un fel de zgardă rigidă în formă de centură, care se termina în faţă cu două capete mici de şarpe sculptate în lemn Dyonisios îl examină timp de câteva clipe, apoi îi spuse lui Filistos: — Întreabă cât costă Filistos se apropie de negustor — Prietenul meu vrea să ştie cât costă celtul acela cu pielea arsă de soare — Spune-i prietenului tău să vină mâine de dimineaţă şi să se aşeze la coadă împreună cu ceilalţi cumpărători ca să ofere un preţ, răspunse negustorul, fără măcar să se întoarcă Dyonisios şopti ceva la urechea prietenului său, îi făcu un semn şi se îndepărtă Filistos se apropie iarăşi de negustorul de sclavi — Prietenul meu este foarte interesat de sclavul pe care îl ai la vânzare şi este dispus să-ţi ofere bani buni — Cred şi eu Ştii câţi poponari bătrâni o să vină mâine dimineaţă ca să se poată bucura de păsărica blondului flăcău din Nord? Doar nu crezi că prietenul tău este cel mai drăguţ dintre toţi, nu-i aşa? Ţi-am spus o dată: dacă vrea să cumpere exemplarul acela minunat va trebui să se lupte în sunetul staterilor de argint cu ceilalţi clienţi Filistos îşi lăsă gluga pe spate ca să i se poată vedea faţa — Pe prietenul meu îl cheamă Dyonisios, îi replică, îţi spune ceva numele acesta? Negustorul îşi schimbă imediat expresia şi atitudinea — Vrei să spui, Dyonisios acela? întrebă el, holbând ochii spălăciţi — Chiar el, răspunse Filistos aruncându-i o privire grăitoare Şi, ascultă sfatul meu, dacă aş fi în locul tău, i-aş face un preţ bun — Şi, după tine, cât ar fi preţul bun? — Cinci mine mi s-ar părea corect — Cinci mine? Dar face de cel puţin trei ori pe-atât — Foarte adevărat Ţi-aş fi oferit şi eu atât, dar ai lăsat să-ţi scape ocazia Acum trebuie să te mulţumeşti şi cu atât, dacă nu vrei să rişti s-o iei pe cocoaşă — De unde ştiu eu că nu mă păcăleşti? — N-ai de unde să ştii, ai dreptate Tu hotărăşti dacă poţi să ai încredere în ce spun eu Dacă nu-ţi convine, nu primeşti absolut nimic Ce zici? — Bine, du-te naibii, răspunse negustorul cu năduf Filistos îi dădu banii promişi şi instrucţiuni asupra locului unde trebuia predat sclavul, după care îl ajunse din urmă pe Dyonisios la malul mării — Cum a mers? îl întrebă acesta — Cinci mine Bani în mână — Un preţ bun — Aşa este — O să-ţi dau banii înapoi mâine — De ce te interesează sclavul acela? — Ai observat ce purta la gât? — Da, dar — Şi tatuajul de pe piept? — Cred că da — Omul acela face parte dintr-un fel de frăţie de războinici foarte temută Aş putea spune că este cea mai de temut Sunt grupuri nomade care se comportă ca nişte haite de lupi în căutarea prăzii, dar uneori se angajează şi ca mercenari Sunt atât de puternici că merg în bătălii goi, fără nici o protecţie decât sabia şi scutul Nu se tem absolut deloc de moarte şi singurul scop pe care îl au în viaţă este să-şi arate curajul în orice situaţie au ocazia Nu pot să-mi dau seama cum de a fost capturat viu Ştii cumva dacă vorbeşte greceşte? — Nu — Încearcă să afli asta şi întreabă-l de unde vine şi cum de a ajuns sclav Mă rog, află totul despre el Dacă nu vorbeşte greceşte, pune pe vreunul dintre mercenarii noştri să-l înveţe — Încă nu mi-ai spus ce vrei să faci cu el — Garda mea de corp, răspunse Dyonisios Şi se îndepărtă XVII Scos din lanţuri, celtul intră cu paşi nesiguri în sala armelor, luminată doar de două lămpi agăţate pe pereţi, în faţa lui se vedea un bărbat aşezat pe un taburet, nemişcat, întors cu spatele Războinicul se apropie fără să facă nici cel mai mic zgomot cu tălpile goale pe pardoseala de piatră Se opri la mică distanţă de bărbatul care semăna cu o statuie Îţi ţinu răsuflarea şi descoperi în clipa aceea în capătul sălii o uşiţă pe jumătate deschisă: o cale spre libertate, înaintă, uşor ca o umbră, către rastelul lung în care se aflau aliniate zeci de săbii şi de lănci sclipitoare, apoi, înşfăcă fulgerător o sabie, se întoarse gata să lovească, dar ochii săi albaştri se înnegurară de spaimă când văzură că pe taburet nu se mai afla nimeni Un fulger al intuiţiei instinctive îl făcu să se răsucească la timp ca să facă faţă ameninţării tăcute care i-o luase înainte din umbră O sabie şuieră şi el reuşi cu greu să evite lovitura Cele două arme se ciocniră scoţând scântei şi zăngănitul lor sfâşie tăcerea sălii goale, se răsfrânse în pereţii goi şi pe tavan, loviturile se înmulţiră, la fel şi ecourile, iar freamătul asurzitor al acelei lupte deveni înspăimântător Celtul era incredibil de sprinten, corpul său gol şi strălucind de sudoare ţâşnea în diferite direcţii cu mişcările unei fiare, cu o energie care părea să crească, în loc să scadă cu fiecare clipă care trecea Deodată, adversarul său intră cu totul în raza de lumină a lămpilor şi acolo se opri din nou, rămânând nemişcat Şi el era dezbrăcat şi desculţ, dar chipul îi era acoperit complet de un coif corintic care lăsa doar ochii să strălucească în umbra vizierei Nu gâfâia: pieptul era nemişcat, corpul ars de soare părea din bronz Deodată ridică sabia în poziţie orizontală şi îndreptă vârful spre toracele adversarului, înaintând încet Celtul scăpă îndoind genunchii, adunându-şi forţele pentru atacul ce avea să urmeze şi vârful sabiei părea să pregătească lovitura care avea să-i aducă victoria Mişcarea decisivă veni de sus şi lama încercă să-l facă pe celălalt să scape sabia din mână, dar adversarul evită fulgerător impactul, retrăgându-se În timp ce sclavul era dezechilibrat în elanul său, adversarul fără chip îl lovi cu piciorul în genunchi, apoi o altă lovitură în spate îl făcu să se lungească pe pardoseală În clipa următoare, celtul simţi vârful rece al sabiei lipit pe spinare, între omoplaţi — Moartea este rece, răsună înăbuşit vocea dinăuntrul coifului, nu-i aşa? Vârful sabiei se ridică şi războinicul blond profită imediat de aceasta pentru a-şi apuca şi el arma, rotindu-se pe călcâie ca un şarpe, dar imediat sabia inamicului i se lipi de pielea gâtului Îl apăsa, gata să-i cresteze pielea Mai era încă înarmat, dar era sigur că, dacă ar fi schiţat cea mai mică mişcare, vârful ascuţit ar fi trecut imediat peste fragilul prag al vieţii, retezându-i răsuflarea şi scurgerea sângelui Se lăsă în genunchi, lăsând să-i scape sabia — Ridică-te, auzi spunându-i-se şi imediat după aceea, timbrul vocii se schimbă Coiful se ridică pe creştetul capului, lăsând să se vadă doi ochi negri şi pătrunzători, o gură cărnoasă şi bine conturată, o figură umbrită de o barbă scurtă şi neagră — Ştiu că înţelegi limba greacă, spuse din nou vocea Cum te numeşti? — Aksal — Din ce trib eşti, insubri sau cenomani? — Boi — Ridică-te în picioare Sclavul se ridică şi era mai înalt cu aproape un cap decât cel care îi vorbea — Tribul boi este în Gallia De ce te aflai în Italia? — Mulţi noi trec Liguria — Pe unde? — Munţi — Cine te-a făcut prizonier? — Etrusci Capcană Apoi vândut — De ce ai vrut să mă ucizi? — Pentru că Aksal liber — Ai o singură soluţie ca să fii liber: să mă serveşti pe mine Eu sunt Dyonisios şi sunt şeful acestui trib foarte puternic, numit Syracuza Mai sunt câţiva dintre fraţii tăi care luptă pentru mine Arătă cu degetul înspre zgarda şi tatuajul celtului Ştiu ce înseamnă Războinicul se dădu înapoi ca şi cum ar fi simţit din nou vârful sabiei la gât Dyonisios continuă — Şi eu sunt şeful unei „frăţii” ca aceasta, războinici care au jurat să se ajute ca între fraţi şi să nu se lase întrecuţi de nimeni în mânuirea armelor şi în vitejie Suntem cei mai buni şi de aceea te-am învins Dar ţi-am şi salvat viaţa Acum trebuie să te hotărăşti: vrei să fii umbra mea sau vrei să te duci la un nou stăpân? — Umbra ta, răspunse celtul fără să stea pe gânduri — Bine Ieşi pe uşa aceea: ţi se vor da haine, arme şi o locuinţă Cineva o să te ajute şi să ne înveţi limba Asta cu timpul Şi rade-ţi mustăţile Arăţi ca un barbar Aksal porni spre uşă cu pasul lui neauzit şi dispăru Dyonisios îşi aruncă pe umeri o hlamidă şi porni în direcţie opusă, către locuinţa sa Se lungi pe salteaua tare ca fierul şi adormi imediat Îl trezi în toiul nopţii fratele său, Leptines — Ce s-a întâmplat? întrebă Dyonisios, ridicându-se în capul oaselor pe pat, alarmat — Linişteşte-te Totul este bine — Ce faci aici la ora asta? — Vin de la o întâlnire a Frăţiei Eram cu toţii în casa lui Doriscos Când am ieşit, s-a apropiat de mine un bătrân care părea să fie cerşetor şi mi-a spus: „Nu vreau nimic de la tine Du asta fratelui tău şi spune-i că se citeşte cu şapte” Şi Leptines îi întinse o fâşie de piele Dyonisios se ridică, se duse pe coridor şi privi obiectul acela în lumina unui felinar Erau scrise pe ea nişte cuvinte, dar prescurtate şi greu de descifrat — O skytale, spuse Cum arăta bătrânul acela? — Destul de corpolent, aproape chel Mai avea păr doar ca o coroană, pe ceafă şi la tâmple Cred că avea ochii negri, dar era întuneric beznă Totul pare negru noaptea — Chiar nu ţi-a spus nimic altceva? — Nu — Nu avea un accent anume? Vreau să spun, vorbea la fel ca noi? Sau ca unul din Selinuntes? Din Agrigent? Sau poate din Gela? Ca un străin? — A mormăit cu jumătate de glas cuvintele acelea, mi-a dat obiectul din mâna ta şi s-a făcut nevăzut Singurul lucru pe care l-aş putea spune este că era grec, nu barbar Dyonisios rămase pe gânduri timp de câteva clipe, apoi spuse: — Aşteaptă-mă aici, nu pleca Vin imediat Se întoarse în dormitor, deschise o ladă ascunsă sub podea şi scoase de acolo o cutiuţă de bronz dintre alte vreo zece care se aflau rânduite înăuntru Înfăşură în jurul ei fâşia de piele, apoi se duse din nou pe coridor, ca să citească mesajul la lumina felinarului — Ce scrie acolo? întrebă Leptines — Nimic care să te poată interesa, răspunse Dyonisios Îţi mulţumesc Du-te acum să te culci Vino mâine la cazarmă şi ocupă-te de instruirea noului recrut, un celt pe care l-am cumpărat din port Nu cu lance, doar cu arme scurte şi arc, dar în aşa ceva cred că este deja foarte priceput Şi întreabă-l pe Filistos dacă poate să-i găsească un profesor care să-l înveţe limba greacă: vorbeşte ca o brută Tu mută-te aici şi ţine-mi locul Va trebui să lipsesc puţin din oraş — Să lipseşti? Dar unde te duci? — Nu pot să-ţi spun, dar tu trebuie să ai grijă de tot ce se întâmplă pe aici Deschide bine ochii Nimeni nu trebuie să ştie că eu nu sunt aici: s-ar putea să ne fie fatal Tuturor, nu numai mie — Dar când te întorci? nu se lăsă Leptines — Cât de curând, răspunse Dyonisios şi se făcu nevăzut în camera sa Se lumina de ziuă când gonea călare către interiorul insulei, urcând pe valea Anaposului Vegetaţia era aproape uscată din cauza secetei prelungite şi pământul din jurul albiei râului era uscat aşa că, pe alocuri, se vedeau chiar crăpături adânci Turmele păşteau pe mirişti, acolo unde nu se arase sau rătăceau în toate direcţiile clătinând din cap în atmosfera apăsătoare şi parcă plină de funingine Destul de curând, pe margini se înălţară pereţi de stâncă şi râul deveni din ce în ce mai îngust, până când, spre seară, se văzură sclipind apele izvoarelor Lui Dyonisios i se păru că retrăieşte zilele în care se afla între viaţă şi moarte Mult mai aproape de moarte decât de viaţă, şi totuşi magice, ca într-un delir Simţi din nou energia aceea dureroasă care-i trezea sentimente pierdute sau înmormântate, simţi o privire sălbatică sfredelindu-i spatele şi ceafa Simţi cum îi pătrund în întreaga fiinţă fluxul vital care venea dinspre izvor, mireasma izmei sălbatice care se uscase de-a lungul malurilor, fâlfâitul păsărilor de pradă care-şi luau zborul din cuiburile de pe peretele de stâncă Un glas răsună pe neaşteptate în vale — „Apropie-te” — Cine eşti? întrebă Dyonisios, apucând mânerul sabiei — „Las-o, n-ai nevoie de aşa ceva Vino încoace ” Se întoarse şi văzu o umbră care aluneca prin spatele unui trunchi de măslin sălbatic Merse pe urma ei Umbra se opri şi se contopi cu altele apărute de-a lungul peretelui — Ai un nume? întrebă Dyonisios — „Nu Am un mesaj să-ţi transmit ” — Care? — „Cineva a lăsat pentru tine o comoară” — Cine? — „Dacă tu nu ştii, cu siguranţă, eu nu pot să-ţi spun aşa ceva” — Atunci, spune-mi unde este — „La Agrigent, în lac, în dreptul celei de-a patra coloane a porticului O să-ţi trebuiască animale de povară Cel puţin trei, dacă nu chiar patru” — Cine te trimite? — „Cineva care nu se mai află printre noi” Şi umbra dispăru de parcă o înghiţise peretele de piatră Dyonisios se întoarse către malurile izvorului ca să caute din nou atingerea acelor forţe miraculoase Dădu să se cufunde în apele reci, când văzu ceva mişcându-se sub suprafaţa apei să fi fost o nimfă a acestor ape? Apăru imediat din apă şi-i văzu părul atârnând strălucitor pe spate, picăturile care i se scurgeau ca lacrimile pe chipul brun, ochii negri sub gene prelungi, buzele de culoarea rodiei Cum se putea aşa ceva? Cum putea fi aceea fiinţa sălbăticită care-i bântuia visele şi delirurile febrile? Se apropie mai mult de el şi continuară să răsară din apă umerii, apoi sânii, frumos sculptaţi şi viguroşi ca muşchii unui războinic, pântecele supt şi încordat şi, în cele din urmă, pubisul şi coapsele alungite şi lucioase ca bronzul Acum era atât de aproape, că-i simţea mirosul pielii Un iz aspru, dar plăcut, asemănător cu cel al vinului proaspăt fermentat Recită în gând versurile lui Homer: Cine eşti, stăpână? O femeie muritoare sau una dintre ale Olimpului locuitoare? Lăsă sabia din mână ca Menelau la vederea frumuseţii Elenei, ca Odiseu în faţa Circei, apoi se aplecă şi culese un mic crin sălbatic, poate ultimul din vara aceea atât de încinsă, şi i-l întinse Ea rămase timp de câteva clipe nemişcată, se retrase încet în apă, apoi luă floarea, o vârî în gură, mestecând-o fără grabă Dyonisios îşi lepădă hlamida, după care coborî şi el în apa izvorului I se alătură fără grabă în apele acelea cristaline, iar ea se încolăci pe trupul bărbatului, muşcându-l şi zgâriindu-l, gemând ca o mică fiară, strigând în culmea extazului, un strigăt răguşit şi întretăiat, care slăbi la sfârşit într-un suspin de abandon Se întinseră amândoi pe nisipul din jurul izvorului, lăsând ca adierea blândă a vântului să le zvânte trupurile Rămaseră mult timp astfel şi se auzi iarăşi o voce care spunea: — Ia-o cu tine Dyonisios tresări, de parcă uitase cu totul de ce se afla în locurile acelea — Ce spui? N-a plecat niciodată de aici, n-ar putea să trăiască în lumea de dincolo de valea asta — Ia-o cu tine, repetă vocea Te va urma oriunde — De ce ar trebui să fac asta? — Pentru că ea poate să stea sub apă mai mult decât oricine altcineva Poate că este o nimfă a apelor: ai cucerit-o şi te va ocroti, la fel cum Athena îl proteja pe Odiseu Ţi-am spus tot ce trebuia să-ţi spun Rămâi cu bine Dyonisios alergă spre peretele de stâncă, de unde se auzise vocea, dar acolo nu se afla nimeni Vorbise cu un ecou Tăie cu sabia o deschizătură rotundă în mijlocul mantiei sale şi i-o trecu peste cap, i-o fixă pe şolduri cu câteva ramuri împletite de salcie şi ea, ascultătoare, nu opuse rezistenţă Era ca şi cum aşteptase de mult timp aşa ceva, gata să facă orice doar să rămână alături de el În vale încă mai era întuneric, dar sus, pe vârfurile stâncilor, razele soarelui poleiau cu lumină piatra golaşă Un nechezat înăbuşit se auzi din apropiere şi Dyonisios văzu nu departe de el trei cai legaţi de un copăcel O privi atunci pe fată şi-i spuse: — Dacă vrei să vii cu mine, trebuie să urci pe cal, uite-aşa Încălecă pe calul cu care venise şi-l luă de căpăstru pe primul dintre ceilalţi trei Fata îl urmă o vreme mergând pe jos, apoi păru să se oprească pentru a privi cu o expresie ciudată veşmântul pe care îl purta Dyonisios se opri şi el, se întoarse ca s-o salute cu o ultimă privire, gândindu-se că nu va îndrăzni să treacă dincolo de limitele văii, dar ea îşi făcu vânt şi, dintr-o săritură, ajunse, cu o sprinteneală neobişnuită pentru un om, pe şaua primului dintre cai Animalul nu reacţionă în nici un fel, ca şi cum creatura aceea n-ar fi avut greutate sau miros, şi îşi continuă liniştit drumul, condus de picioruşele acelea goale, cu tălpile bătătorite de mersul pe stânci În aceeaşi zi, pe înserat, îi tăie cu sabia părul până în dreptul umerilor şi fata îşi schimbă din nou expresia, devenind pentru o clipă asemenea unui efeb oacheş, după care, timp de încă o singură, foarte scurtă clipă, fu Aretis Şi-l privi cu ochii ei Porniră mai departe înainte de revărsatul zorilor şi străbătură ţinuturi sterpe şi pustii pe care războiul le lovise de moarte, călătorind tot timpul în tăcere Din când în când, el o privea şi o vedea căzând pradă unei misterioase suferinţe Prezenţa ei mută îi accentua într-un fel sentimentul de singurătate şi, în acelaşi timp, locurile dezolante pe care le străbăteau fără răgaz făceau ca prezenţa acelei creaturi să capete parcă dimensiuni uriaşe, ca ale unei adevărate divinităţi Merseră timp de opt zile, traversând munţii, dormind doar câteva ore pe noapte, până când Agrigentul apăru în faţa lor într-o dimineaţă, pe înălţimea unei coline învăluite în aburul spectral al toamnei Oraşul era pustiu şi animale de tot felul - câini rămaşi fără adăpost, vulpi, corbi - îşi făcuseră sălaş printre ruine Pretutindeni pe străzi se puteau vedea semnele distrugerilor sau ce mai rămăsese din trupurile celor care nu plecaseră şi fuseseră ucişi de năvălitori Nu îndrăzni să urce până pe acropole, dar trecu prin faţa casei lui Tellias şi intră Îl întâmpinară pereţi scorojiţi, mobile arse, vase de preţ făcute cioburi pe podele, tavane înnegrite de fum Îşi sprijini fruntea de un zid şi ochii i se umplură de lacrimi Fata se apropie de el şi-i puse o mână pe ceafă Simţea din instinct ce durere îl copleşise şi parcă încerca să ia o parte din ea asupra sa Dyonisios se întoarse, o privi ţintă în ochi şi spuse: — Vino, să mergem la lac Apa era călduţă, aproape fierbinte şi nu se mai vedeau peştii de altădată Probabil că în iarna care trecuse ocupanţii îi prinseseră ca să-i mănânce Se aruncă în apă, dar izbuti abia după mai multe încercări să ajungă la fundul apei Văzu în cele din urmă două lăzi legate cu frânghii de cânepă, dar toate sforţările sale de a le ridica fură zadarnice La un moment dat se hotărî să taie legăturile ca să vadă ce era înăuntru: sute de monede de aur şi argint Tezaurul lui Tellias! Nu mai avea aer în plămâni şi împinse cu picioarele ca să iasă la suprafaţă, dar ceva îl împiedica să se ridice: funia pe care o retezase şi se încolăcise pe un picior şi-l ţinea la fund Să moară astfel? Totul se sfârşise? De-a lungul trupului se ridicau băşici de aer, imagini din viaţă se amestecau într-o atmosferă verde ireală, vaiete ale muribunzilor îi treceau pe sub piele, flăcările incendiilor îi ardeau plămânii, ochii în lacrimi ai fetelor nevinovate erau aţintiţi din alte lumi asupra lui Simţi apoi o smucitură şi trupul lui începu să urce cu repeziciune, după care o forţă extraordinară îl trase pe mal Fata sălbatică se urcase cu genunchii pe pieptul lui şi încerca să-i dea afară din stomac apa - şi focul - din plămâni Tuşi, scuipă, trupul i se zbătu şi în cele din urmă reuşi să respire Privi în jur şi nu văzu pe nimeni Auzi apa bolborosind din nou şi o văzu pe fată aruncând pe mal doi pumni de monede de aur şi de argint, dispărând apoi din nou sub apă Făcu asta fără întrerupere toată ziua, nu se opri nici măcar o clipă ca să se odihnească şi în vremea aceasta Dyonisios umplea desagii pe care urmau să-i urce la sfârşit pe spinarea cailor Se înserase de-acum şi toată comoara aceea era acum scoasă din apă: o bogăţie uriaşă — Să plecăm, spuse Dyonisios şi porni către cai cu ultimul sac, dar auzi pe neaşteptate un zgomot slab şi se opri Încordarea atât de mare după o asemenea zi, vederea nepreţuitei grămezi de bani, prezenţa sa şi a ciudatei fete în oraşul acela fantomatic îl aruncaseră într-o lume de vis, dar zgomotul acela îl readuse de îndată la realitate Simţi un fior pe şira spinării Fusese de-a dreptul nebun să facă aşa ceva de unul singur, în locul acela parcă bântuit de strigoi — Cine-i acolo? strigă Nu primi nici un răspuns, dar zări câteva umbre strecurându-se de la o casă la alta, lipite de ziduri — Încalecă repede, nu sta! îi spuse fetei şi o făcu să înţeleagă prin gesturi ce însemnau acele cuvinte Dar ea rămase pe loc Părea să adulmece aerul din jur şi-şi dezgolea dinţii, ca o fiară Dyonisios trase caii după el şi porni către poarta răsăriteană Dar şi acolo se auziră zgomote amestecate cu strigăte înăbuşite şi văzură alte siluete înaintând înspre ei Căzuseră într-o capcană Doi indivizi veniră înspre ei, strângând în mâini bâte noduroase Îmbrăcămintea le era zdrenţuită, iar pletele şi bărbile erau lungi şi murdare: tâlhari? dezertori? supravieţuitori? Păreau mai degrabă animale, decât oameni Dyonisios stătu pe loc şi trase sabia din teacă Fata, însă, luă de pe jos două pietre şi le aruncă în cei doi cu o precizie ucigătoare Îi atinse drept în frunte şi agresorii se prăbuşiră la pământ unul după altul, fără să scoată nici un sunet Dar alte strigăte de îndemn răsunară de jur împrejur şi o gloată de vreo cincizeci de indivizi veni în goană spre ei ameninţându-i cu bâte şi cuţite — Repede, plecăm, să scăpăm din locul acesta! strigă Dyonisios luând-o pe fată de mână şi lăsând caii pe loc Dar era limpede că urmăritorii voiau să-şi răzbune tovarăşii şi continuară să fugă după ei Dyonisios coti după colţul unei case, dar se ciocni în plin cu cineva care venea din direcţie opusă Încercă să-l doboare pe individ cu o lovitură de sabie, dar acesta îi strigă în greceşte: — Stai pe loc, fir-ar să fie, vrei să-mi iei gâtul? — Leptines, tu eşti? — Da' cine crezi că putea fi? Se întoarse către cei din spatele său — Hai, terminaţi-i pe nenorociţii ăia! Un detaşament de vreo şaizeci de mercenari, cu Aksal printre ei, porniră în goană şi-i uciseră pe primii pe care-i întâlniră în cale, după care, cu săgeţi bine ţintite îi secerară pe toţi cei care încercau să scape cu fuga Nici unul dintre agresori nu scăpă cu viaţă — Eu îţi dădusem un ordin clar, spuse Dyonisios, când totul se termină — Pe Hercule, doar ce ţi-am salvat viaţa Nu ştiu cum de mai ai nas să începu să spună Leptines — Îţi dădusem un ordin clar! strigă scos din sărite Dyonisios Leptines lăsă capul în jos, muşcându-şi buzele — M-aş fi descurcat şi fără tine, continuă Ăştia nu-s decât nişte păduchioşi, dar nesupunerea ta putea să pună totul în pericol Pricepi? — L-am lăsat pe Doriscos la Syracuza: este un ofiţer foarte bun şi membru dintru început al Frăţiei N-o să se întâmple nimic M-am gândit că era prea periculos pentru tine să umbli singur prin asemenea locuri, aşa că am mers pe urmele tale Data viitoare am să te las să crăpi, e mai bine aşa? — Data viitoare să faci doar ce-ţi ordon eu, altfel o să uit că îmi eşti frate şi o să te dau pe mâna călăului pentru nesupunere Ai priceput? Veni şi Aksal ţinând de păr două capete retezate ale unor duşmani — Aksal este umbră la tine, ai văzut? şi-i puse la picioare cele două trofee Dyonisios se strâmbă — Da, da, bine Luaţi caii aceia şi să plecăm cât mai iute de aici — Ea cine este? întrebă Leptines arătând către fată Dyonisios se întoarse şi el în direcţia aceea, dar ea fugi departe, făcându-se nevăzută în oraşul pustiu şi cufundat acum în beznă — Aşteaptă! strigă Stai puţin! şi alergă după ea, dar îşi dădu seama curând că nu avea nici un rost N-avea s-o mai găsească niciodată — Dar cine era? îl întrebă din nou Leptines — Nu ştiu, răspunse scurt Dyonisios Porniră la drum trecând prin cartierele din partea de răsărit a oraşului ca să ajungă la poarta spre Gela, luând-o apoi înspre necropola răsăriteană, în timp ce luna răsărea în spatele lor, revărsându-şi lumina palidă peste templele de pe colină Dyonisios îl privi pe fratele său care mergea în tăcere, folosind coada de frasin a lăncii ca toiag I se părea ciudat că Leptines luase de unul singur hotărârea de a veni după el — Spune drept: cine te-a îndemnat să vii după mine? Filistos? Leptines se opri şi se întoarse către el — Nu Filistos nu are nici un amestec — Atunci, cine? — Necunoscutul acela Bărbatul acela grăsuliu cu ţeasta pleşuvă, cel care mi-a dat mesajul M-am pomenit cu el în atriumul cazărmii şi mi-a spus: „Fratele tău este în pericol Trebuie să te duci numaidecât după el, pe drumul către Agrigent” N-am avut timp să deschid gura că el se şi făcuse nevăzut Ce puteam face? Dyonisios nu răspunse Porni din nou la drum Nimeni nu-i putu vedea ochii în lacrimi strălucind prin întuneric şi nici nu-i auzi cuvintele spuse în şoaptă cu emoţia unei neînchipuite revelaţii — Tellias dragul meu prieten XVIII După ce se întoarse la Syracuza, Dyonisios porunci să se înceapă câteva lucrări impunătoare: o reşedinţă fortificată care cuprindea şi arsenalul în inima oraşului vechi şi un zid care bloca istmul Ortigia În afară de aceasta, ordonă să se construiască treizeci de nave de război Hotărî totul fără a mai convoca Adunarea şi, în felul acesta, fu clar pentru toţi că puterea sa trebuia să fie nelimitată O asemenea comportare dădu naştere unor reacţii violente din partea adversarilor săi, aceştia fiind mai ales din rândul familiilor care rămăseseră legate de cavalerii exilaţi la Etna Denunţau pe faţă tirania care se instalase în oraş şi chemau poporul la revoltă Reacţia lui Dyonisios fu necruţătoare Îşi trimise mercenarii să facă razii peste tot, controlând fiecare casă şi arestându-i pe cei care i se opuneau, după care îi întemniţă pe toţi în fortăreaţa din Ortigia Acolo, după un proces sumar, erau condamnaţi la exil Bunurile lor sechestrate fură împărţite între mercenari, care în felul acesta se simţiră legaţi şi mai mult de stăpânul şi binefăcătorul lor, alegându-se cu un nou şi prestigios nivel de trai În tot acest timp, n-o mai revăzu pe fata de la izvoarele Anaposului şi nici nu se mai duse în locurile acelea, preocupat cum era de gânduri şi griji, dar, în unele nopţi, când se odihnea în camera sa mare şi austeră din palatul locuit doar de el şi de mercenari, se gândea la ea şi la momentele în care făcuseră dragoste cufundaţi în apele izvorului Îşi amintea de miraculoasa ei apariţie şi de faptul că-l urmase fără a pregeta în peripeţiile dintre ruinele Agrigentului Se gândea la vocea care îi vorbise dintre stânci, în şoaptă, de parcă n-ar fi vrut să se facă auzită decât de el Pe la începutul primăverii, în port începură să acosteze diferite nave şi, o dată cu navele, soseau şi tot felul de veşti Atena fusese cucerită, chinuită de foame şi de suferinţele unui asediu prelungit dinspre uscat şi de pe mare; puternica metropolă, îngenuncheată, nu mai avusese altceva de făcut decât să capituleze necondiţionat Se spunea că aliaţii Spartei, în special tebanii şi corintienii, ceruseră de mai multe ori ca oraşul să fie ras de pe suprafaţa pământului, dar Lisandros se opusese: distrugerea Atenei ar fi fost ca şi cum Grecia şi-ar fi pierdut unul dintre cei doi ochi Condiţiile fuseseră dure: dărâmarea Zidurilor Lungi, puternica fortificaţie care lega oraşul de portul Pireu, predarea flotei de război cu excepţia a opt nave şi, cea mai umilitoare dintre aceste condiţii, o garnizoană spartană pe acropole Dyonisios se gândi că acel declin imposibil de oprit începuse sub zidurile Syracuzei, unde pierise floarea tineretului atenian Se gândi de asemenea că sosise vremea să-şi pună în aplicare planul şi adună Consiliul: Heloris, Filistos, Leptines, Doriscos, Iolaos şi alţi prieteni din Frăţie — Războiul din Grecia s-a încheiat, începu el Atena a pierdut Mii şi mii de oameni, obişnuiţi de ani de zile doar să lupte, incapabili să mai facă orice alt lucru, sunt acum gata să intre în slujba celui care oferă un preţ mai bun Tu, Leptines, vei pleca imediat la Sparta şi vei angaja cât poţi de mulţi Încearcă să te întâlneşti cu Lisandros şi, dacă reuşeşti, stabileşte cu el o înţelegere Se spune că este un om practic şi ştie să aprecieze corect orice situaţie — Şi Corintul? întrebă Leptines Corintul este metropola noastră şi a fost întotdeauna interesată de ceea ce se petrece în oraş fie pentru a ne ajuta, fie pentru a face diferite presiuni — Ia cu tine vreo ofrandă pentru templul lui Poseidon de pe istm Un act formal de omagiu este mai mult decât suficient Noi suntem mai puternici decât Corintul: nu avem nevoie de ei Cea care comandă acum este Sparta, adevărata putere care a câştigat războiul Iar în Sparta, Lisandros este omul cel mai puternic, mai puternic chiar decât regii Între timp, noi o să ne mişcăm aici Tu, Doriscos, vei pleca în fruntea armatei ca să-i supui pe toţi siculii Primul oraş care ne interesează este Herbessos Dacă va cădea acesta, vor urma şi celelalte Vei lua cu tine şi trupele oraşului Eu voi veni în urma ta cu mercenarii — Dar cartaginezii? întrebă Filistos Toate aceste acţiuni s-ar putea să-i neliniştească — Nu se vor clinti din loc, răspunse Dyonisios Am aflat că epidemia de ciumă încă nu s-a oprit, oraşul este slăbit, iar Himilko nu se mai bucură de aceeaşi consideraţie N-o să facă nimic Nu imediat Doriscos plecă împreună cu armata după trei zile şi se îndreptă direct spre oraşul şicul Herbessos, aflat în interiorul insulei Trimise înainte o delegaţie care să le declare locuitorilor oraşului că siculii fuseseră întotdeauna supuşi Syracuzei şi că trebuiau să facă parte din teritoriul syracuzan Locuitorii răspunseră că nu acceptau o asemenea declaraţie şi lucrurile se tărăgănară câteva zile, fără rezultate concrete Pe de altă parte, Doriscos trăgea de timp, aşteptând sosirea lui Dyonisios cu mercenarii lui pentru a declanşa atacul decisiv Într-o noapte, pe când inspecta posturile de pază din jurul taberei, fu înconjurat împreună cu escorta sa de un grup de oameni înarmaţi ascunşi după nişte tufişuri, şi ucis Îndată după aceea fură ucişi membrii statului-major credincioşi lui Dyonisios şi ceilalţi ofiţeri adunară armata şi anunţară prin crainici că tirania era abolită şi cei exilaţi erau rechemaţi în patrie Acum era necesar să fie curăţat oraşul de barbarii aflaţi în serviciul lui Dyonisios, iar tiranul trebuia capturat pentru a fi judecat şi condamnat la pedeapsa pe care o merita Armata, pusă în faţa faptului împlinit, aprobă aceste măsuri şi porni în marş către Syracuza, întărită destul de curând de mai mulţi călăreţi care, era limpede, fuseseră anunţaţi din vreme asupra acestor evenimente Filistos află primul de această lovitură de stat şi-şi dădu seama imediat că nu era vorba, desigur, despre o acţiune spontană sau improvizată: sosirea cavaleriştilor de la Etna, participarea celorlalţi ofiţeri, atacul direct asupra Ortigiei, totul făcea parte dintr-un plan bine gândit şi poate că răul cel mare încă nu se produsese Trimise prin urmare un escadron de cavalerie uşoară şi rapidă ca să-l anunţe pe Dyonisios, pregătind fără ezitare un plan de apărare a Ortigiei Printre altele, reluă o serie de contacte importante şi, după trei zile, tabloul situaţiei fu completat cu alte veşti Toate erau rele Din exilul de la Etna, cavalerii aristocraţi luaseră legătura cu Rhegion şi Messena, care le oferiseră o bună parte din navele flotei lor pentru a bloca amândouă porturile oraşului Dar nu se limitaseră doar la asta: o solie ajunsese până la Corint, metropola Syracuzei, şi convinsese guvernul că trebuia trimis un comandant capabil să restabilească legalitatea în oraşul subordonat, Syracuza Nu era mare lucru pe plan militar, însă pe cel ideologic era o lovitură mortală Deşi metropolele nu îngrădeau cu nimic independenţa şi opţiunile politice ale coloniilor, totuşi, o intervenţie directă a unui trimis de-al lor pentru reglementarea unor chestiuni interne căpăta valoarea unui gir necondiţionat sau a unei condamnări fără drept de apel Corintul trimise un general pe nume Nikoteles, un om aspru, veteran al marelui război, cu simpatii declarate pentru sistemele de guvernare oligarhice Avea, după câte se vorbea, doar un punct slab: îi plăcea vinul fără apă, un obicei periculos pentru un grec care era obişnuit să-l dilueze cu trei sau cinci părţi de apă şi poate chiar mai periculos pentru un soldat Dyonisios făcu cale-ntoarsă în marş forţat cu mercenarii şi se închise în fortăreaţă; blocă istmul şi pe timpul nopţii puse să se întindă un lanţ gros la intrarea în portul Lakkios Aksal îl însoţea peste tot şi dormea pe jos, de-a lungul pragului de la uşa camerei în care dormea stăpânul lui Moartea lui Doriscos, prieten al său din copilărie, slăbise moralul lui Dyonisios şi-i strecurase în suflet un pesimism apăsător Nu trecu mult şi începură atacurile asupra zidului proaspăt construit pe istm şi continuară zile întregi, fără încetare, punând la grea încercare fortificaţiile şi capacitatea de rezistenţă a mercenarilor Dyonisios ţinu sfat cu cele mai credincioase ajutoare ale sale: Filistos, Leptines, Iolaos, Heloris şi alţi doi sau trei din Frăţie Atmosfera era apăsătoare — Cunoaştem cu toţii situaţia în care ne aflăm, începu Filistos Nu cred că mai putem rezista mult De fapt, nu se întrezărea nici o cale de ieşire din impas Singurele variante erau în acel moment când şi unde să fugă sau unde să găsească un refugiu Văzând că Dyonisios şedea împietrit pe scaunul său şi nu scotea nici o vorbă, Heloris avu impresia că se resemnase în faţa unui sfârşit inevitabil şi, vrând să mai destindă frunţile cu o vorbă de duh, ajunse în cele din urmă să spună o frază nefericită, care înăspri după aceea raporturile dintre ei — Nu uitaţi, spuse, că un tiran îşi părăseşte locul numai dacă este târât de acolo legat de picioare Filistos lăsă privirea în pământ, Leptines se strâmbă, revoltat Nici cuvântul „tiran”, nici propria lui imagine de cadavru târât afară din palat ca un animal tăiat la abator nu puteau să-i placă lui Dyonisios Îl văzură pălind de furie şi, văzându-i privirea, se temură că va pune mâna pe sabie, dar nu se întâmplă nimic Vorbi ca şi cum nimic nu s-ar fi întâmplat, cu o voce hotărâtă şi sigură: — Tu, Leptines, pleci imediat, înainte să apară cei din Rhegion şi din Messene ca să ne blocheze Te duci la Sparta, la Lisandros, şi închei cu el un acord Corintienii sunt aliaţii lui, dar i-au dat mai mereu bătăi de cap şi, în plus, sunt prea bogaţi, prea puternici în comparaţie cu spartanii şi un asemenea lucru dă naştere invidiei şi neîncrederii, toate acestea fiind în avantajul nostru Războiul s-a încheiat şi ei au mii de oameni care de ani întregi ştiu să facă doar un singur lucru: să lupte Asemenea oameni sunt o problemă şi reprezintă un element care poate duce la destabilizare Noi suntem în stare să rezolvăm această situaţie, cel puţin în parte: angajezi cât de mulţi poţi, după care te întorci fără să mai zăboveşti pe acolo M-ai înţeles? — Cred că da, răspunse Leptines — Nu vreau promisiuni şi răspunsuri în doi peri Trebuie să fiu absolut sigur că vei face exact aşa cum ţi-am spus Ei, aşa va fi? — Stai liniştit Poţi să fii sigur că-i vei avea pe oamenii aceştia — Nu-ţi voi da scrisori, ar fi prea periculos Vei vorbi de-a dreptul în numele meu Doar îmi eşti frate: este ca şi cum aş vorbi eu — Ne-am înţeles, confirmă din nou Leptines — Foarte bine, încheie Dyonisios Filistos — Da, spune — Ţie îţi revine o misiune nu mai puţin delicată Vei pleca de aici chiar la noapte cu o corabie de comerţ şi te vei îndrepta către apus Vei debarca într-un loc izolat de pe ţărm şi-ţi vei continua drumul cu catâri, ca să nu bată la ochi, până la graniţa cu teritoriul cartaginez Filistos se foi pe scaun, cam îngrijorat de ceea ce auzea, dar Dyonisios se făcu că nu observă şi continuă — Vei lua legătura cu mercenarii campanezi pe care Himilko i-a lăsat ca garnizoane în provincia cartagineză şi le vei oferi un angajament — Ce spui? Vorbeşti despre fiarele acelea blestemate care i-au masacrat pe cei din Selinuntes şi din Agrigent, nişte bestii lacome de sânge — Sunt maşini de război, nu oameni La fel le-ar fi făcut şi cartaginezilor dacă s-ar fi aflat în solda noastră Am mai vorbit despre asta şi ţi-am spus ce cred eu Bagă de seamă ce-ţi spun: ăia se plictisesc de moarte prin garnizoanele de provincie şi abia aşteaptă să se mişte puţin Noi o să le dăm o asemenea ocazie Oferă-le cât vor, dar adu-i de partea noastră Îndată ce termini cu asta, dă-mi de veste şi eu trimit acolo un ofiţer ca să-i ia sub comanda sa Acum, pregăteşte-te de plecare Să nu aveţi îndoieli: vom ieşi din capcana asta şi situaţia se va schimba înainte de sfârşitul iernii — Şi dacă misiunile acestea vor da greş? întrebă Heloris — Dacă s-ar întâmpla aşa, mă voi bate până în ultima clipă, voi lupta cu atâta avânt şi energie încât, atunci când voi cădea, nimeni nu va avea motiv de bucurie, pentru că vor fi nenumăraţi morţi de plâns, de ars şi de îngropat în oraşul acesta Nici unul dintre voi nu este obligat să mă urmeze Cine vrea poate să plece, pot să mă descurc şi singur, în special dacă lucrurile vor merge din rău înspre şi mai rău Filistos făcu un semn aprobator din cap În sinea sa se gândea că totul era zadarnic şi că la sfârşit vor fi cu toţii morţi, dar spuse: — Voi pleca în cel mai scurt timp Va dura numai cât să adun banii şi să pregătesc un vas Leptines plecă după trei zile şi Dyonisios îl conduse până în port — L-ai mai văzut de atunci pe omul acela? îl întrebă pe fratele său când acesta păşea pe pasarelă — Care om? — Cel care ţi-a spus să vii după mine la Agrigent — Nu Nu l-am mai văzut — Ce crezi, cine putea fi? — N-am nici cea mai vagă idee Am crezut că era înţeles cu tine şi că îl cunoşteai Pe moment, nu m-am gândit să aflu mai multe Dar de ce mă întrebi? — Pentru că este un mister pe care nu reuşesc să mi-l explic, iar eu n-am crezut niciodată că există mistere, ci doar probleme, probleme care trebuie rezolvate — Hai, pleacă acum Fă ce ţi-am spus şi ai grijă să iasă totul bine Îţi doresc să ai drum bun Leptines păşi pe pasarelă, apoi se întoarse către fratele său — Ascultă — Ce este? — Crezi cu adevărat că ne putem descurca? Vreau să spun, n-ar fi mai bine dacă — Ia te uită ce-ţi poate trece prin minte? Ce naiba spui? — Doar că totul mi se pare în zadar Dyonisios îşi încleştă mâna pe umărul lui — Ascultă, pe Hercule, îţi aduci aminte de vremurile copilăriei, când băieţii din banda de pe Ortigia ne-au închis în magazia aceea din port şi se pregăteau să ne ucidă pe toţi cu bâtele? — Ba bine că nu! răspunse Leptines — Şi nu tu erai acela care ne spuneai atunci că nu trebuia să ne lăsăm învinşi pentru nimic în lume? — Aşa este — Şi, îţi aduci aminte ce s-a întâmplat până la urmă? — Tu m-ai luat pe umeri şi m-ai ajutat să ies prin acoperiş Eu m-am dus ca să chem ajutoare şi — Şi noi ce facem acum? Leptines clătină din cap — Aşa este Dar mă tem că acum situaţia este destul de diferită — Este exact la fel Doar că s-au schimbat poziţiile şi proporţiile Acum noi suntem stăpâni în Ortigia şi vom învinge aşa cum am învins şi atunci Voi dovedi tuturor că eu sunt omul sortit să conducă nu numai Syracuza, ci pe toţi grecii din Sicilia şi din Italia împotriva duşmanului lor de moarte Dar am nevoie ca şi tu să crezi asta În fiecare zi şi în fiecare noapte pe care le voi petrece în această fortăreaţă, controlând în permanenţă meterezele, va trebui să fiu sigur că tu vei sosi cu întăririle necesare Că vei sosi dintr-o clipă în alta, înţelegi? Şi ştiind asta ce-mi răspunzi? — Ah, să le-o dăm la moacă, fir-ar ai naibii! exclamă Leptines cu aceeaşi expresie de jargon pe care o foloseau în anii copilăriei, atunci când cei din gaşca lor se băteau aruncând cu pietre în adversarii din cartierele de pe colină — Să le-o dăm la moacă, spuse şi Dyonisios Hai, acum la treabă! Dezlegă cu mâna lui parâma care ţinea nava legată de mal După aceea, trirema alunecă spre mijlocul radei, apoi se învârti încet şi, purtată înainte de vâslaşi, îşi îndreptă prora către largul mării Filistos plecă şi el a doua zi cu un mic vas de marfă, având la el suficiente monede de argint, ca să angajeze cinci mii de oameni Plecase la timp: flotele aliate ale Messenei şi Rhegionului apărură la scurt timp după aceea şi corăbiile lor de război se înşirară blocând Portul Mic şi Portul Mare Mai trecu o zi şi, întâmpinată cu entuziasm de mulţime, armata intră în oraş pe poarta dinspre Catania, grăbindu-se imediat după aceea să ia poziţie pe istmul dintre oraş şi Ortigia Dyonisios era singur Heloris nu se mai bucura de aceeaşi simpatie din partea lui, iar tinerii ofiţeri din Frăţie nu aveau suficientă experienţă şi nici capacitatea de a vorbi cu el de la egal la egal Trecea prin sălile întunecoase şi străbătea coridoarele fortăreţei, coborând deseori la depozitele din port, ca să controleze rezervele care scădeau alarmant, cu fiecare zi care trecea, în timp ce atacatorii nu slăbeau nici măcar pentru o clipă strânsoarea şi continuau să lanseze atacuri după atacuri, din zori şi până pe înserat Mercenarii începură să dezerteze, la început câte unul, apoi în grupuri mici Dyonisios îi prinse pe doi dintre ei asupra faptului, cu ajutorul lui Aksal Dădu ordin să se sune adunarea, lumină curtea interioară cu zeci de torţe şi puse să fie răstigniţi în văzul întregii armate Dar îşi dădea seama că nu-i mai putea reţine prea multă vreme doar prin înfricoşare, că ar fi fost de-ajuns chiar şi un lucru de nimic ca să provoace destrămarea armatei sale Atunci, l-ar fi făcut bucăţi pe el însuşi, pe tiran, l-ar fi ucis fără milă, târându-l apoi afară legat de picioare, cum spusese Heloris, ciopârţit ca un animal, batjocorit în toate felurile, lăsat neîngropat, pradă câinilor şi corbilor Într-o noapte, pe când trecea de-a lungul zidului de pe istm, înfăşurat într-o mantie groasă de lână, i se păru că vede un bărbat masiv, cu ţeasta pleşuvă, mergând grăbit în direcţia portului şi tresări — Ei, tu! îl strigă Stai pe loc! Dar omul mergea mai departe ca şi cum n-ar fi auzit nimic şi dispăru în bezna nopţii Se făcu nevăzut de parcă n-ar fi existat vreodată Dyonisios crezu că văzuse ceva ce nu putea exista, că oboseala, încordarea şi nesomnul îi jucau feste Se gândi la Aretis, la Tellias, la Doriscos şi la alte persoane pe care le iubise cândva Şi acum poate că venise şi rândul lui Se gândi şi la fata sălbăticită care probabil că se întorsese în vizuina ei dintre munţi, la izvoarele Anaposului, şi, cu siguranţă, nu se mai gândea la el Poate că pe drumul de întoarcere dispăruse sau fusese capturată şi vândută ca sclavă Erau doar nişte rătăciri, îndepărtarea de o realitate din ce în ce mai vrăjmaşă şi dificilă, pe care trebuia acum s-o privească în faţă Cavalerii aflaţi de cealaltă parte a zidului continuau să ţină în stăpânire istmul, siguri că predarea lui nu era decât o chestiune de timp timp care trecea fără să se întâmple nimic nou Timp care începea să-i lipsească, zi cu zi, oră cu oră Într-o dimineaţă, pe la revărsatul zorilor, primi de la Filistos un mesaj, prins de coada unei săgeţi Recunoscu imediat scrisul prietenului său, cu înfloriturile pe care acesta le făcea la literele „gamma” şi „sigma” Începea astfel: „Trebuie să negociezi predarea cu cavalerii ” Vru să rupă foaia de papirus, dar continuă să citească, din ce în ce mai captivat de acel plan nebunesc absolut nebunesc Şi totuşi s-ar fi putut să funcţioneze La urma urmelor, ce avea de pierdut? Chemă un herald şi-l trimise la cavaleri cu o propunere de negociere — Spune-le că sunt gata să discut cu ei despre capitulare — Capitularea, heghemòn? Am înţeles eu bine? — Ai înţeles foarte bine: trebuie să tratezi predarea mea Le vei spune că sunt dispus să părăsesc oraşul şi că vreau doar cinci corăbii şi o escortă de cinci sute de oameni Fără nici o inspecţie la bordul navelor — Aşa voi face heghemòn, răspunse heraldul Ceru să i se deschidă poarta şi ieşi purtând însemnele de pace îndreptându-se după aceea spre postul de pază de pe istm Un ofiţer comandant al pichetului îi ieşi în întâmpinare şi în scurt timp îl duse în faţa şefilor săi Începură astfel tratativele care se prelungiră mai multe zile, dar, în acest timp, oboseala se făcea simţită şi în tabăra atacatorilor Vremea era destul de rea: ploua deseori şi într-o noapte se aşternu chiar şi un strat subţire de zăpadă Oboseala, pierderile omeneşti şi lipsurile acelui asediu îndelungat începură să răspândească printre membrii comandamentului suprem tensiuni şi neînţelegeri În mod special aroganţa aristocratică a cavalerilor devenea pe zi ce trecea mai greu de suportat pentru ceilalţi ofiţeri - care proveneau din clasa de mijloc a micilor proprietari, a negustorilor şi a întreprinzătorilor din port - până când, într-o zi, se duseră la comandantul corintian Nikoteles ca să le dea drumul acasă, afirmând că, în câmp deschis, cavaleria ar fi fost mult mai utilă, aşa că ei puteau fi chemaţi din nou atunci când ar fi fost nevoie de ei Nikoteles, obligat de vremea rea să nu se mişte din loc, începuse din nou să bea şi, fără a da dovadă de un elementar tact, le comunică nobililor din cavalerie părerea celorlalţi ofiţeri syracuzani Aceştia, simţindu-se jigniţi, plecară furioşi şi luară drumul către Etna Ofiţerii care nu plecaseră, deşi rămâneau pe o poziţie dură în cadrul tratativelor, erau deja convinşi că Dyonisios se hotărâse să renunţe la putere aşa că începuseră să slăbească supravegherea, cu atât mai mult cu cât comandantul suprem trimis din metropolă nu dădea nici pe departe un bun exemplu de disciplină şi de cumpătare Când veni ultima lună a iernii, mulţi hopliţi cerură să plece ca să-şi poată pregăti ogoarele pentru semănături şi fură lăsaţi la vatră Istmul era atât de îngust, că nu era nevoie de mulţi oameni pentru a-l bloca Era exact ceea ce aştepta Dyonisios În dimineaţa următoare, trimise un om de-al său, travestit în pescar, să iasă din port într-o bărcuţă Marinarii din Rhegion şi Messena îl lăsară să treacă, după ce percheziţionară mica ambarcaţiune, iar omul navigă în jurul promontoriului Plemmirion până când găsi un loc de acostare pe malul de sud Ajunse într-o fermă şi vorbi cu stăpânul, un crescător de animale, care încălecă de îndată şi dispăru înspre miazănoapte Înainte de lăsarea serii, Filistos fu anunţat că istmul era slab apărat şi că poarta de la apus a oraşului rămânea deschisă în fiecare zi până la asfinţit I se mai spuse şi că, după nişte informaţii demne de crezare, Nikoteles cădea învins mai ales spre seară de vinul băut peste zi Filistos îl chemă la el pe comandantul mercenarilor campanezi, o adevărată maşină de ucis oameni, pe jumătate etrusc şi pe jumătate napolitan, cu ochiul stâng acoperit de un petic de piele neagră, care intră de îndată în acţiune La indicaţia lui Filistos, lăsă toate carele de transport şi proviziile într-un sătuc din interiorul insulei, după care înaintă în grabă, având cu el doar soldaţi călare Năvăli cu totul pe neaşteptate pe poarta apuseană şi traversă oraşul atacând atât de violent poziţiile atacatorilor încât îi împinse pe cei mai mulţi dintre ei în mare Nikoteles fu găsit în locuinţa sa cu beregata tăiată şi nu se află niciodată cine îl ucisese Filistos însuşi îl întâlni pe Dyonisios în curtea interioară a fortăreţei — Totul a mers aşa cum ai prevăzut tu, spuse el, îmbrăţişându-l Nu-i aşa că nu-ţi vine să crezi? — Cum să nu cred? răspunse Dyonisios Nu m-am îndoit niciodată că vom reuşi — Eu, da, spuse Filistos — Ştiu Ţi se citeşte pe faţă Ce veşti ai de la Leptines? — Ar trebui să se întoarcă dintr-o zi în alta — N-o să-i fie uşor să treacă de blocada navală Filistos zâmbi — Nu cred După câte am aflat, vine împreună cu Lisandros în persoană — Ce-ai spus? — Dacă informaţiile mele sunt adevărate, chiar aşa este Şmecherul acela a reuşit Lisandros vine aici ca să încheie cu tine o înţelegere Şi vine şi cu o mie de mercenari, cu toţii din Peloponez, cei mai buni Nu cred că amărâţii ăştia din Rhegion şi Messena vor îndrăzni să înfrunte puterea Spartei Suntem din nou stăpâni pe situaţie, prietene Am învins — Am învins, repetă Dyonisios şi parcă nu-i venea să creadă ce spune Cuprins de un entuziasm pe care nu şi-l mai putea stăpâni, aruncă la pământ mantia şi porni în fugă să urce scările până în vârful celui mai înalt turn al fortăreţei De acolo de sus strigă acele cuvinte cât îl ţinea gura, un urlet ascuţit ca acela al unui şoim şi tunător ca strigătul de victorie al lui Ahile Tăcu în cele din urmă, gâfâind Privi cerul care se întuneca la apropierea nopţii şi apoi oraşul care, uluit de cele întâmplate, amuţise la picioarele sale XIX Mica escadră a lui Lisandros şi cele trei corăbii cu care plecase Leptines sosiră după numai câteva zile şi intrară fără oprelişti în rada portului, pentru că flotele venite din Rhegion şi Messena ridicaseră deja ancora, îndreptându-se spre casă Nimeni nu avea chef să-i înfrunte pe spartani, chiar dacă erau puţini şi chiar dacă ar fi fost unul singur, în special dacă ar fi fost vorba despre învingătorul în Marele Război Dyonisios se duse să-l întâmpine în port Cel dintâi coborî Leptines şi-i ieşi în întâmpinare ca să-l îmbrăţişeze — În sfârşit, iată-te! exclamă Dyonisios Dacă te aşteptam pe tine, acum eram deja mort şi îngropat — M-am grăbit cât am putut, dar n-a fost o treabă prea simplă Şi, apoi, ştiam că tu, oricum, te-ai fi descurcat — Dar să ştii că era cât pe ce El cum e? — Lisandros? Nu mă întreba: niciodată nu ştii ce are în minte Este cum să spun? Ca un ţipar Un mare comandant, dar caracterul nu-i este nici pe departe ca al unui soldat — Un mare ticălos — Ei da, chiar aşa — Bine, atunci o să ne putem înţelege — Fii atent, uite-l că vine Lisandros cobora chiar în clipa aceea de pe pasarela triremei sale Cam de şaizeci de ani, păr cărunt, ochi cenuşii-verzui, mai mult cenuşii decât verzi, cu părul cam rărit pe la tâmple, dar cu pletele lungi, după moda spartană Nu era înarmat şi purta haine civile, dar la deget avea un inel prea arătos pentru un spartan: putea să fie vreo amintire din peregrinările sale prin Asia şi era un semn că în patria lui era suficient de puternic încât să nu-i pese de protestele eforilor, păstrători neînduplecaţi ai străvechilor obiceiuri spartane — Heghemòn îl salută Dyonisios Fii binevenit în Syracuza — Heghemòn îi răspunse la salut Lisandros Mă bucur să te văd Dyonisios fu mulţumit că spartanul îi acorda acelaşi titlu pe care el i-l recunoştea: era un fel de confirmare, semn că puterea sa în oraş fusese acceptată la Sparta Îl invită să meargă în fortăreaţă, unde poruncise să fie pregătiră cina Aksal îl escorta înarmat până în dinţi, semănând acum întru totul unui războinic grec; Lisandros, însă, porni la drum împreună cu gazda sa, fără să aibă nici măcar un om ca escortă Era limpede că se simţea atât de puternic, încât să nu aibă nevoie de aşa ceva Dyonisios porunci să fie condus în camera lui, ca să se poată spăla şi schimba de haine, dacă dorea, dar îl văzu peste puţin timp coborând cu aceeaşi îmbrăcăminte pe care o purtase şi pe drum Îl invită să se aşeze în capul mesei, iar el luă loc în faţa lui, la capătul celălalt Leptines se aşeză pe latura lungă, la distanţă egală de cei doi Nu erau nici mese adevărate, nici divane În loc de masă, era o bârnă de stejar bine lustruită, înaltă de o palmă; scaunele erau ceva mai mult decât nişte taburete — Pe aici este cam ca la Sparta, spuse de îndată Lisandros şi din tonul lui nu se putea ghici dacă o spunea cu bucurie sau cu o nemulţumire abia ascunsă — Suntem oameni simpli, răspunse Dyonisios, ducem o viaţă cumpătată Cu toate acestea, supa voastră de linte este prea mult şi pentru noi Ţi-am pregătit peşte, şi arătă spre o tavă care era adusă chiar atunci, împreună cu pâinea şi cu un lighenaş cu apă călduţă pentru clătitul degetelor — Aşa trebuie să fie pentru nişte adevăraţi oameni ai armelor, răspunse Lisandros şi nu se înţelegea nici de data aceasta dacă făcea un compliment sau era doar sarcasm „Fecior de căţea”, îşi spuse în sinea lui Dyonisios Apoi, considerând că introducerea cu amabilităţi fusese deja făcută, intră imediat în miezul problemelor — Mi-ar fi de mare ajutor dacă aş şti care este motivul venirii tale aici, la Syracuza Lisandros îl privi ţintă, drept în ochi, devenind pe neaşteptate serios, aproape rece — Sparta a câştigat acest război, dar nu are motiv să se bucure prea tare Am pierdut mulţi oameni, am avut multe pagube şi acelaşi lucru li s-a întâmplat şi aliaţilor noştri Acum am instalat garnizoane de-ale noastre în toate oraşele fostei ligi ateniene, sub comanda ofiţerilor noştri care au şi puteri politice, dar ne dăm seama că nu va fi prea uşor să menţinem această ordine Persanii ne-au ajutat numai pentru că Atena fusese întotdeauna un pericol pentru ei: puteau schimba politica dintr-un moment în altul Avem, prin urmare, nevoie de prieteni şi aliaţi peste tot Sparta a fost dintotdeauna o prietenă a Syracuzei şi, mai mult, poate că datorează Syracuzei propria ei victorie finală Sub zidurile acestea puterea ateniană a început să slăbească Pe de altă parte, voi n-aţi fi reuşit să faceţi prea mult fără ajutorul nostru — Aici, însă răspunse Dyonisios pe un ton voit mai coborât, nu este vorba despre Syracuza pentru că eu sunt cel care o reprezintă Pe chipul lui Lisandros apăru abia schiţat un rânjet care ar fi putut semăna şi cu un zâmbet — Voi vorbi deschis cu tine, heghemòn, este mult mai uşor să tratezi cu un singur om decât cu o Adunare M-ai înţeles? — Foarte bine Şi, evident, sunt de acord Fratele meu mi-a spus că vom putea angaja mercenari din Peloponez şi că primii vor sosi în curând — Aşa este, dar iniţiativa aceasta a fost a lui Noi nu ne amestecăm Nu avem nici o treabă cu asta — Înţeleg foarte bine, răspunse Dyonisios Şi nici nu cer mai mult — Te-am ajutat să păstrezi puterea pentru că, în momentul acesta, interesele noastre au nevoie de aşa ceva Sper că m-am exprimat clar — Foarte clar — Dacă s-ar întâmpla ca lucrurile să se schimbe — Va trebui să mă descurc de unul singur — Exact — Şi ce aş putea face ca lucrurile să nu se schimbe? — Ocupă-te de Sicilia — Aşa voi face Lisandros oftă, ca şi cum abia atunci, pe neaşteptate, ar fi simţit oboseala călătoriei — Poate că vrei să te retragi, spuse Dyonisios — Da, nu mai rămân mult, răspunse spartanul Privirea i se opri asupra lui Aksal, care stătea cu statura lui uriaşă lângă zid, neclintit în spatele stăpânului său Era înarmat după regulile grecilor cu platoşă şi pulpare, dar îşi păstrase colierul de la gât şi mustăţile la care nu renunţase nici în ruptul capului — Cine-i? întrebă — Garda mea de corp — Din ce ţară vine? Ar părea trac, dar este prea înalt — Este un celt, spuse Dyonisios L-am cumpărat de la târgul de sclavi — Un celt zici? Dar toţi sunt aşa ca el? — El zice că fraţii lui sunt chiar şi mai mari — Ah, am auzit că trăiesc pe ţărmurile Oceanului de la miazănoapte şi că, atunci când vine mareea şi le inundă satele de pe coastă, intră în apă şi-şi pun scuturile în faţa talazurilor ca şi cum ar vrea să le oprească Probabil că se bazează mult pe forţa lor Dacă, într-o zi, îşi vor da seama de frumuseţea şi bogăţia ţinuturilor noastre, vor deveni o mare problemă Sunt greu de ţinut sub control Îl mai examină câteva clipe — Pe Zeus, pare un titan! Ţi-ai dat seama dacă are şi puncte slabe? — Da, soarele Nu suportă soarele, pentru că pielea i se arde imediat Medicii mei au descoperit, însă, că uleiul de măsline amestecat cu coajă verde de nucă, pisată, ajută la evitarea arsurilor — Interesant, murmură Lisandros, într-adevăr interesant A fost bun peştele vostru Acum, dacă nu te superi aş merge la culcare Toate eforturile războiului mi-a cam slăbit rezistenţa Nu mai sunt cel de altădată Un servitor veni să ia din faţa lui farfuria goală pe care se mai vedea doar conturul unui peşte, iar un altul îl conduse pe oaspete în dormitorul lui Dyonisios îi făcu un semn lui Aksal şi plecă şi el Mai rămăsese doar Leptines, care până în clipa aceea nu scosese nici o vorbă — Am impresia că totul a mers bine, nu-i aşa? A fost destul de clar A spus că — N-a spus nimic, îl întrerupse Dyonisios A venit aici doar ca să vadă ce fel de om sunt — Şi, după tine, acum a aflat? — După mine, da — Totuşi, pare să fie interesat de o alianţă cu noi — Nici vorbă de aşa ceva — Atunci? — Nu-l interesează decât un singur lucru: să slăbească forţa Corintului care este un aliat prea puternic şi încăpăţânat Corintul a ieşit destul de scărmănat din aventura aceasta din Sicilia şi tocmai lucrul acesta le convine spartanilor Asta-i tot Dacă, mai apoi, îi luăm şi nişte mercenari zurbagii de pe cap ca să-i înrolăm în armata noastră, le convine şi mai mult În fond, spartanii sunt nişte oameni cărora nu le plac lucrurile neprevăzute şi nici aventurile şi, mai ales, aşa cum se întâmplă cu adevăraţii soldaţi, nu le place războiul Lisandros a veni singur aici doar ca să vadă dacă este linişte şi dacă eu nu am în cap cine ştie ce idei ciudate O să vezi că va pleca repede Şi aşa se întâmplă Oaspetele plecă după trei zile şi nu mai puse niciodată piciorul în Sicilia Dyonisios se ocupă de îndeplinirea planului său: distrugerea cartaginezilor din Sicilia şi răzbunarea masacrelor de la Selinuntes, Hymera, Agrigent şi Gela Ca să poată duce la bun sfârşit o asemenea acţiune, a dus timp de trei ani o serie de campanii atât cu miliţiile orăşeneşti, cât şi cu mercenari, în proporţiile cerute de situaţie Cuceri Etna, cuibul cavalerilor aristocraţi, cei mai înverşunaţi adversari ai săi, şi rase oraşul de pe faţa pământului De acolo înaintă către interior ca să-i supună pe siculi, ocupă Herbita, apoi urcă spre Henna, aşezare din creierul munţilor, printre păduri, în centrul insulei Acolo se afla sanctuarul Demetrei şi al Persefonei, fata care fusese soţia lui Hades, zeul cel mai respectat din toată Sicilia Fecioara fusese răpită chiar în acele locuri, pe când se juca împreună cu alte fete şi dusă în împărăţia întunecată a umbrelor, în sălaşul de suferinţă al morţilor Exista un loc, ocolit de toată lumea, chiar şi de păstori, o gură a văgăunii care făcea legătura între lumea de afară şi cea de dincolo de moarte Aceasta era peştera în care se făcuse nevăzut carul în care se aflau Hades şi Persefona, tras de armăsari negri care scoteau flăcări pe nări, fiind înghiţit de abisuri Acolo coborâse Orfeu în căutarea Euridicei, preaiubita sa soţie Prin cântecul lui a înmuiat inima celei care stăpânea peste lumea întunericului, frumoasa dar stearpa Persefona Şi făcuseră o înţelegere: Euridice urma să se întoarcă în lumea celor vii, mergând la un pas în urma lui Orfeu, dar acesta, sublimul poet, nu trebuia pentru nimic în lume să privească înapoi până ce ajungeau la suprafaţa pământului, la lumina soarelui Dacă ar fi făcut aceasta, soţia sa ar fi dispărut pentru totdeauna Orfeu a pornit, aşadar, să urce în lumea celor vii şi-şi imagina în urma sa paşii uşori ai iubitei sale, încerca să-i simtă respiraţia rece în spate şi se gândea că soarele o va încălzi, buzele ei palide vor lua culoarea rodiei, visa la gura ei frumoasă care avea să se deschidă precum o floare sub sărutările lui Dar nu reuşea să creadă că toate acestea se puteau întâmpla aievea, bănuiala unei înşelătorii creştea în sufletul lui până când, tocmai când începea să se zărească lumina slabă a zilei, se întoarse către ea Şi timp de o clipă o văzu, minunată în durerea ei, după care nu-i mai auzi decât strigătul de groază pe când era absorbită înapoi în Erebus Dyonisios vru să ajungă în locul acela, deşi toată lumea încerca să-l convingă să renunţe, pentru a primi iniţierea vechilor mistere, bând lichidul roşu a cărui origine doar preoţii o cunoşteau Leptines îl însoţi, aşa cum Teseu îl însoţea pe Piritou, dar, ajungând la numai câţiva paşi de peşteră, el, care nu se temea de nimic, înfruntând cu nepăsare orice nenorocire sau masacru, păli şi se simţi năpădit de o sudoare îngheţată — Nu te duce Nu-i nimic acolo, nimic de văzut Dar Dyonisios nu-l luă în seamă şi înaintă de unul singur până la gura peşterii Era la asfinţit şi umbrele începeau să se lungească pe platoul dintre munţi Pânze subţiri de ceaţă se târau pe deasupra pădurilor, ca nişte degete fine care voiau să mângâie lumina verde a pajiştilor Porni să coboare singur către locul în care se spunea că, o dată pe an, în noaptea echinocţiului de primăvară, chipul ceresc al Persefonei se vedea urcând la suprafaţă ca s-o viziteze pe Mamă El, care nu credea în nimic, de data aceasta fu încredinţat că Aretis îl putea vedea din locul trist în care se afla Se gândi că l-ar putea auzi când începu să-i invoce numele cu strigăte din ce în ce mai puternice, atât de disperate, încât peştera vuia În cele din urmă, se prăvăli epuizat la pământ, aproape sleit de puteri şi simţi un freamăt uşor, o senzaţie nelămurită de frig care-i cuprindea trupul începând de la extremităţi Acela să fi fost sărutul lui Aretis? Era felul ei de a se apropia de el, de a-şi face simţită prezenţa? El nu avea darul lui Orfeu şi n-ar fi reuşit niciodată s-o emoţioneze pe Persefona sau să-l înduplece pe Hades cel învăluit în tenebre, dar se gândi la un cântec, la muzica blândă a acelei străvechi serenade, la cântăreţul necunoscut din Agrigent care cânta imnul iubirii care ei îi plăcea atât de mult, iar lui îi umpluse sufletul de bucurie în noaptea căsătoriei lor Oh, cum de nu se gândise la asta? De ce nu chemase un cântăreţ bun, priceput să cânte la liră, pentru ca acest cântec al lor să ajungă acum până la ea Se simţea copleşit de un somn rece, uita parcă să mai respire, de parcă lucrul acesta nici n-ar fi fost important, iar mintea se pierdea într-un vis: Aretis lua înfăţişarea fetei sălbatice cu care se iubise la izvoarele Anaposului, avea ochii şi pielea ei, gustul buzelor Simţi cum inima îi bătea năvalnic şi o văzu! Fata sălbatică era în faţa lui, purtând un veşmânt neînchipuit de frumos, un peplum minunat de subţire şi de transparent, ca acela pe care fetele din Ortigia îl dăruiau în fiecare an zeiţei, în templul său de pe acropole Părul, strâns la ceafă, era legat cu o panglică de un roşu sângeriu Buzele îi erau roşii şi umede, ochii adânci ca noaptea Ce transformare miraculoasă! Cum se putea aşa ceva, dacă ea n-ar fi fost o creatură de pe lumea cealaltă? Simţi cum braţele ei îl cuprindeau, trupul îi era rece cum nu mai fusese niciodată şi, în acelaşi timp, îl simţea cum ardea ca focul Şi o auzi, pentru prima oară de când o ştia, vorbind cu glasul ei şi spunându-i în sfârşit pe nume — Ia-mă cu tine, dacă tu nu te mai poţi întoarce, îi spuse şi simţi răsunând în toată fiinţa lui acele cuvinte, ca şi cum nu le-ar fi pronunţat ci le-ar fi gândit, ca şi cum le-ar fi spus bărbatul care ar fi vrut să fie şi care nu mai era Apoi, chipul şi trupul ei se topiră în umbră Peplumul său flutură spre zări ca fuioarele de ceaţă în aerul serii Se trezi în toiul nopţii într-un loc liniştit, lângă un foc care ardea trosnind Deschise ochii şi văzu figura lui Leptines — Am văzut-o Sunt sigur că ea este Am ştiut dintotdeauna De data asta a vrut să mă asigure că era ea Leptines nu-i răspunse Îl ajută să se ridice în capul oaselor şi-i masă timp îndelungat umerii, ceafa şi braţele, până când îşi recăpătă culoarea şi căldura După aceea, spuse: — Să mergem Stelele care te ocrotesc sunt pe cale să apună Reuşind să-i supună pe siculi, aşa cum făcuse cu mulţi ani în urmă Ghelon, învingătorul cartaginezilor la Hymera, Dyonisios se îndreptă către coloniile calcidice Naxos, Catania şi Leontinis Era ferm convins că grecii sicilieni trebuie să formeze o singură coaliţie pentru a lupta împotriva duşmanului lor permanent, uitând de discordia internă Ştiind, totuşi, că acest lucru este imposibil, hotărâse să ajungă la acest rezultat prin forţă, aşa cum făcuse şi în cetatea sa Îl chemă pe Filistos şi îi spuse: — Nu vreau masacre atunci când este vorba despre o mare acţiune a tuturor grecilor Aceste oraşe trebuie să cadă prin trădare Obişnuit de-acum cu toate, Filistos îl privi totuşi uluit — Ce tot spui? — Nu eşti de acord? — Trădarea este odioasă pentru cine o săvârşeşte şi pentru cine care nevoie de ea — N-o să încetezi niciodată să mă surprinzi, prietene: continui să nutreşti în sufletul tău idei etice derivate de la bătrânul sofist cu nasul mare şi cu ochi ca de porc, care strecoară idei ciudate în mintea tinerilor atenieni — Socrates nu este un sofist — Ba cum să nu Nu spune el: „Adevăratul înţelept este cel care ştie că nu ştie”? Şi acesta nu este cel mai înşelător şi, în acelaşi timp, cel mai abil dintre sofisme? Moşul ăla ticălos este cu siguranţă convins nu numai că este un înţelept, dar şi că îi poate păcăli pe toţi — Spune-mi ce vrei, curmă discuţia Filistos — Orice om are un preţ Află cine din Catania şi Naxos sunt mai dispuşi să se lase cumpăraţi, plăteşte-le cât cer şi fă-i să predea oraşul Mai târziu o să ne mulţumească N-are rost să-ţi mai spun că unii, ca să trădeze, au nevoie de justificări care să-i facă să se simtă mai puţin mârşavi decât sunt Dă-le tu o idee în privinţa asta Binele tuturor grecilor, de exemplu, mi se pare o justificare foarte bună Cât despre bani, fă-i să creadă că este o despăgubire, o ofrandă pentru a-i îmblânzi pe zei, o moştenire de la o rudă îndepărtată, mă rog, ce crezi tu că se potriveşte La sfârşit, o să-mi spui cât a costat Dar, Filistos, dacă se poate, fără vărsare de sânge În decurs de o lună, Arcesilaos îi oferi fără nici un efort Catania, iar Procles îi puse la picioare Naxos, cea mai veche colonie a grecilor în Sicilia, atât de veche încât statuia „Întemeietorului”, înălţată la intrarea în port, era atât de roasă de vânturi şi de sarea din apa mării, încât ajunsese de nerecunoscut Rămas singur, oraşul Leontinis capitulă fără să opună rezistenţă şi Dyonisios hotărî să mute toţi locuitorii la Syracuza În anul următor, Rhegion şi Messena, şi ele colonii calcidice, crezând că în curând le va veni şi lor rândul, pregătiră o flotă şi mobilizară o armată cu care porniră spre sud ca să lupte împotriva lui Dyonisios Leptines propuse o bătălie în câmp deschis, pentru a-i nimici şi a tăia astfel răul din rădăcină, dar Dyonisios reuşi să-l oprească în ultimul moment şi, dimpotrivă, îl chemă din nou pe Filistos — Crezi că vechea metodă poate să meargă şi în cazul unei armate? Filistos ridică din umeri — Nu te mai codi şi răspunde-mi Poate să meargă sau nu? — Cred că da — Atunci, apucă-te de treabă Războinicii aceia ar putea să pornească peste un an alături de noi împotriva provinciei stăpânite de cartaginezi Nu vreau să moară nici ei şi nici ai noştri Şi acum spune-mi: dacă vom avea succes şi în cazul acesta, care acţiune este mai morală, a mea, bazată pe corupere, sau cea pe care ne-o propune filosoful tău, bazându-se pe rigorile moralei? — Nu cred că trebuie să gândim astfel, obiectă Filistos Întrebarea este, pur şi simplu, pusă incorect Pornind de la nişte presupuneri greşite, nu există nici o îndoială că Dyonisios clătină din cap — Ah, filosofii ăştia! Trebuie să mă feresc de ei, aşa cum mă feresc de rahatul câinilor de pe drum Filistos oftă — Ai în vedere pe cineva în mod special sau trebuie să găsesc eu omul potrivit? Dyonisios îi dădu un petic de papirus pe care se vedeau câteva nume scrise cu cărbunele şi, după ce citi, Filistos îşi trecu degetul mare peste ele, frecând papirusul până când scrisul deveni imposibil de descifrat Apoi, în timp ce consilierul său se îndrepta spre uşă, adăugă: — Suntem tocmai în perioada semănatului Ai putea avea din asta un motiv bun Filistos se duse acasă şi-i chemă pe oamenii de încredere care lucrau pentru el După numai trei zile, la doar câteva ore diferenţă unul de altul, atât în armata celor din Rhegion, cât şi cea de la Messena, doi ofiţeri superiori cerură să fie convocată Adunarea armatei şi vorbiră cu atâta vehemenţă în sprijinul încetării ostilităţilor, acuzând aventurismul celor doi comandanţi supremi, încât, atunci când moţiunea fu supusă la vot, retragerea imediată a armatei întruni o majoritate zdrobitoare Dyonisios fu fericit Acum, el era conducătorul de netăgăduit al oraşului său şi avea să fie în curând şi al întregii naţiuni din insulă Când se întoarse la Syracuza, fu primit cu aclamaţii de populaţie şi, la scurt timp după aceea, îi convocă din nou pe Leptines, Filistos şi pe doi prieteni din Frăţie Bătrânul Heloris fusese în ultima vreme evitat de ofiţerii tineri şi nu mai lua parte de mai multă vreme la întrunirile din fortăreaţă — A venit momentul să mă însor, începu Dyonisios Filistos şi ceilalţi se priviră unii pe alţii, luaţi complet prin surprindere Aveau cu toţii o expresie uluită, semn că nici unul dintre ei nu era la curent cu această intenţie — Ea cine este? întrebă Filistos — Vrei să spui „ele” — „Ele”? Cum asta? Leptines rânji la fel ca şi ceilalţi Filistos sări în picioare — Ce este de râs aici? Am impresia că este doar o glumă caraghioasă Ce sens ar avea? Dacă ai prea multă vigoare bărbătească, sunt sigur că ai avea posibilitatea să ţi-o descarci — Nu pricepi Dubla mea căsătorie va avea un caracter simbolic — Ia aminte, îl întrerupse Filistos Până acum, într-un fel sau altul, poporul te-a urmat În fond, oamenii te respectă pentru inteligenţa şi determinarea ta, pentru trecutul tău de războinic erou, dar dacă începi cu chestii dintr-astea o să ajungi de râsul tuturor, o să devii un personaj de comedie Leptines şi ceilalţi se distrau pe muteşte Dyonisios bătu cu pumnul în masă, strigând: — Hai, gata, terminaţi! Toţi cei de faţă amuţiră — Dacă vreţi să ştiţi de ce am de gând să mă însor cu două femei în aceeaşi zi, am să vă spun De altfel, o s-o fac oricum, dar cel dintâi care va schiţa chiar o jumătate de zâmbet nu va avea timp nici măcar să se căiască Filistos îi explică: — Nu voiam să te jignesc, dar rămân la părerea mea: este o greşeală Aş fi curios să aflu de ce vrei să faci un asemenea lucru Dyonisios se potoli — Mă voi însura cu două fete: una italiancă şi cealaltă siciliană, ca simbol al poziţiei mele de conducător şi comandant suprem peste amândouă aceste teritorii Fata siciliană va trebui, evident, să fie din Syracuza În ce-o priveşte pe italiancă, mă gândeam la vreo fată din Rhegion, ca să le întind celor de acolo o mână prietenească Cred că nu lipsesc din Rhegion fetele frumoase şi dintr-o familie bună Tu, Leptines, te vei duce s-o peţeşti pe syracuzană, iar tu, Filistos, pe italiancă, din Rhegion Leptines ridică un deget — Pot să întreb ceva? — Da, dacă nu este vreo tâmpenie — Este vorba despre anumite puncte de vedere — Atunci spune şi nu mă mai bate la cap — Să presupunem că soţiile se înţeleg între ele şi că una acceptă să te împartă cu cealaltă Cum crezi că o să te descurci acasă? Vreau să spun, o să pui să ţi se facă un pat de trei persoane sau cum? Şi, pe de altă parte, cu care dintre ele o să te culci mai întâi, cu italianca sau Dyonisios îi trânti un pumn zdravăn în faţă, făcându-l să se rostogolească sub masă Apoi se ridică şi ieşi trântind uşa după el — Am impresia că ai căutat-o cu lumânarea, spuse Filistos, ajutându-l să se ridice de pe jos XX Locuitorii din Rhegion discutară îndelung în Adunare propunerea lui Dyonisios de a se însura cu una dintre fetele din oraş, iar Filistos, cel care le transmisese oficial propunerea, aştepta răbdător ca ei să ajungă la un rezultat Părerile erau contrare: unii susţineau importanţa unui aliat puternic cum era tiranul din Syracuza, alţii se gândeau, însă, că i-ar fi fost prea periculos tocmai pentru că viitorul mire era un tiran şi un aventurier şi, dacă ar fi pierdut puterea, i-ar fi tras după el pe toţi cei care făceau parte din familia fetei În plus, soarta Naxosului şi a Cataniei fusese destul de tristă, iar pe de altă parte era vorba despre calcidieni ca ei care ajunseseră departe de metropola Chalkis din Eubeea Mai erau şi unii care se revoltau pe faţă împotriva acestei propuneri, considerând-o neruşinată şi imorală, şi propuneau să fie trimisă ca logodnică o prostituată oarecare pentru a-l face pe tiran să înţeleagă câtă consideraţie aveau faţă de el În cele din urmă, fu acceptată ideea cea mai cuminte: să fie refuzat, dar nu într-un mod jignitor Pe drumul de întoarcere acasă, lui Filistos nu-i făcea deloc plăcere să-i dea lui Dyonisios un asemenea răspuns care, cu siguranţă, nu-l mulţumea Când prietenul său îl primi, remarcă uşurat că de faţă era şi Leptines, semn că fraţii făcuseră pace şi că furtuna trecuse Dyonisios nu păru să fie prea nemulţumit Spuse doar: — O să se căiască pentru asta — Îmi pare rău, se scuză Filistos — Nu este vina ta Sunt sigur că ai făcut tot ce puteai Le-ai spus că mă voi însura şi cu altă fată? — N-aveam de ales — Nu, sigur că da, nu aveai cum să nu le spui — Chiar eşti sigur că nu te-ai putea mulţumi cu o singură soţie? Sunt atâtea fete care te pot satisface în pat eşti cel mai puternic om de la apus de Golful Ionic — Nu-i vorba despre asta Am luat o hotărâre şi nu mă răzgândesc, ştii bine Vreau două soţii: una italiancă şi alta syracuzană Vei pleca din nou cât de curând poţi — Unde să mă duc? — La Locris Ce spui de Locris? — Aşa este: oraşul femeilor — Cei de acolo ne-au fost întotdeauna prieteni O să vezi că n-o să refuze — Sper Dar, dacă mi-ar da posibilitatea să aleg? Ce fel de fată ai prefera? — Blondă, brunetă? interveni şi Leptines Dyonisios lăsă capul în jos şi-şi spuse în gând: „Aretis ”, apoi ridică ochii către Filistos, cu o expresie ciudată în priviri — Brună da, aş prefera să fie brunetă — Doar atât? Sunt sigur că locrienii îmi vor prezenta cele mai arătoase fete pe care le au în oraş — Şolduri înalte, sâni frumoşi adăugă Dyonisios Trebuie să-ţi spun eu chiar tot? Dar de fapt, nici nu este prea important dacă face parte dintr-o familie bună şi are o zestre bună — Bineînţeles, încuviinţă Filistos — Vei pleca peste exact douăzeci de zile — Douăzeci de zile? De ce, trebuie să se întâmple ceva peste douăzeci de zile? — Se va întâmpla că va fi gata ceva Vino, vreau să vezi asta cu ochii tăi — Un cadou? Un dar deosebit? întreba Filistos, coborând treptele în urma lui, împreună cu Leptines şi cu nelipsitul Aksal — Ai răbdare şi o să vezi Dyonisios se îndreptă cu paşi hotărâţi spre intrarea în arsenal, în timp ce Filistos încerca să ghicească din expresia lui Leptines ce căutau ei acolo, ce trebuia să vadă într-un loc plin de fum şi de zgomot Ajunseră în faţa unui bazin împrejmuit de un gard înalt, păzit de un cordon de soldaţi Doi dintre ei deschiseră o uşă mare şi-i lăsară să intre Filistos rămase înmărmurit, cu gura căscată de uimire — O penteră, spuse Dyonisios, zâmbind şi arătând către formidabila navă înconjurată de proptele solide, aflată în mijlocul şantierului şi aproape gata pentru a fi lansată la apă — O penteră? Dar ce înseamnă asta? — Înseamnă o navă cu cinci rânduri de vâslaşi, asta însemnând cu o sută mai mulţi decât o triremă şi cu un pinten având trei muchii din fier masiv, de douăzeci de talanţi, de două ori mai puternic decât cele care s-au folosit acum E frumoasă, nu-i aşa? Eu am proiectat-o — Este cea mai mare navă de război care s-a construit vreodată în lume, adăugă Leptines A fost botezată Boubaris — Şi cu el te vei duce la Locris, ca s-o iei pe logodnica mea, continuă Dyonisios, păşind de-a lungul impunătoarei ambarcaţiuni Îţi închipui cât de miraţi vor fi oamenii care o vor vedea intrând în port, cu sculptura de la proră împodobită cu aur şi argint, cu steagurile fluturând în vânt Imaginează-ţi ce zvonuri vor începe să se răspândească, descrierile făcute de marinari care ajung în multe alte porturi, umflând realitatea, uimirea şi admiraţia Şi închipuie-ţi ce va fi când te vei întoarce: m-am gândit la toate Îndată ce la orizont va apărea Boubaris, de la casa logodnicei mele syracuzane va pleca un car cu patru cai albi Şi exact în momentul în care fata va coborî de pe navă, aici la arsenal, din partea opusă a palatului, va apărea cealaltă într-o cvadrigă strălucitoare Filistos oftă din adâncul rărunchilor — Frumoasă ceremonie, n-am ce zice — Şi asta nu-i tot, adăugă Dyonisios şi-l conduse pe prietenul său pe o platformă de unde puteau vedea o bună parte din arsenal Uite acolo, alte douăzeci şi nouă de vase ca acesta se construiesc chiar acum — Pe toţi zeii exclamă Filistos, mut de uimire, după care privirea sa trecu în grabă peste şirul uriaşelor nave în jurul cărora trebăluiau sute de dulgheri, călăfătuitori, frânghieri, armurieri, fierari — Şi tot nu s-a terminat, continuă Dyonisios Mai sunt şi alte lucruri minunate de văzut Vino după mine Coborî de pe platformă şi se îndreptă către o latură a palatului, unde se deschidea o poartă ducând în una dintre cele două curţi interioare Filistos mergea în urmă, încercând să ţină pasul cu el şi în acelaşi timp mai sporovăia cu Leptines — Boubaris este un nume neobişnuit De unde l-aţi găsit? — Eu l-am descoperit, răspunse Leptines Ştii, când eram copii, aveam în curte o raţă atât de mare şi de grea că o botezasem aşa, „Boubaris”, adică „grea-ca-un-bou” — O raţă spuse Filistos, clătinând din cap O raţă ia te uită! Intrară în curte şi Filistos rămase mai surprins şi plin de admiraţie: trei maşini gigantice erau montate în mijlocul curţii şi în jurul fiecăreia lucrau de zor câte zece artilerişti Unii manevrau braţele unui vinci, înfăşurând pe tamburul lui frânghia unui arc enorm care se încorda Apoi, la un ordin scurt al şefului de echipă, piedica fu eliberată, coarda arcului se destinse şi aruncă o lance grea, din fier masiv, care se înfipse cu un zgomot înăbuşit într-o scândură groasă de zece degete, străpungând-o dintr-o parte în cealaltă — Am numit-o „balistă” Dacă loveşte într-un şir de infanterişti poate face printre ei un adevărat măcel, dacă se înfige în bordul unei nave, sub linia de plutire, o poate scufunda şi asta chiar de la o distanţă de o sută de picioare Dar uită-te la aceea Îi arătă o maşină cu un braţ lung din lemn flexibil terminat cu un fel de lingură în care se afla un bolovan cam de o sută de livre Un sistem de scripeţi îndoia braţul până aproape de punctul de rupere, după care îi dădea brusc drumul Chiar în faţa lor, bolovanul lovi într-un zid făcut din blocuri de lavă vulcanică şi-l sfărâmă complet — Pe aceasta am numit-o „catapultă” — Tu ai scornit toate astea? întrebă, uluit, Filistos — Da, răspunse Dyonisios, muncind zi şi noapte, mai întâi la desene, apoi la modelele reduse construite de arhitecţi şi, la sfârşit, au apărut maşinile pe care le vezi aici Funcţionează perfect Acum construim vreo cincizeci de bucăţi În comparaţie cu astea, berbecii lui Himilko vor părea nişte biete jucării! — Te pregăteşti de război, spuse Filistos — Da, în sfârşit îi voi alunga pe cartaginezi din toată Sicilia Îi voi aduna sub steagurile mele pe supravieţuitorii de la Selinuntes, Agrigent, Hymera şi Gela, voi aduna mercenari din toate ţările şi voi ajunge până la Motya şi la Palermo — De necrezut murmură Filistos, fără a-şi putea dezlipi ochii de la maşinile care-şi mişcau braţele cu scrâşnete sinistre — Şi încă n-ai văzut mare lucru, interveni Leptines Dacă nu te simţi prea obosit, du-te să dai o raită prin oraş şi n-o să-ţi vină să-ţi crezi ochilor Lungim zidurile cu şapte stadii, cuprinzând Epipolisul, care a fost dintotdeauna punctul nostru vulnerabil şi construim acum un castel în vârf, o fortăreaţă inexpugnabilă numită Eurialos Este un şir de bastioane care ar întrece şi Zidurile Lungi ale Atenei: va fi cel mai impunător sistem de fortificaţii văzut vreodată — Hai să mergem, răspunse Filistos, încă nu reuşesc să-mi dau seama ce faceţi cu adevărat din oraşul acesta — Te va conduce Leptines, spuse Dyonisios Eu trebuie să mă ocup de reglarea maşinilor mele Vreau să funcţioneze fără greşeală atunci când va veni momentul să le înşir pe câmpul de luptă Traversară istmul Ortigiei şi intrară în Acradina, urmărind cu privirile zidurile care creşteau văzând cu ochii Lui Filistos nu-i venea să creadă ceea ce vedea În cele două luni în care lipsise de acasă, lungimea zidurilor se triplase, iar întregul oraş era un şantier uriaş Mii şi mii de pietrari, hamali, salahori, meşteri zidari lucrau în acelaşi timp la fortificaţii — Dyonisios a născocit un sistem care face minuni, îi explică Leptines A împărţit toată lungimea zidurilor în sectoare de câte o sută de picioare şi a dat fiecare sector în grija unei echipe conduse de un şef de şantier care răspunde de calitatea execuţiei şi mersul înainte al lucrărilor Fiecare echipă este plătită pe baza sectorului de zid pe care reuşeşte să-l construiască, iar plata creşte pe măsură ce timpul este mai scurt În felul acesta, fiecare muncitor dă cel mai înalt randament Sclavilor li s-a promis chiar eliberarea şi asta face ca ei să depună nişte eforturi care, în alte condiţii, ar fi fost de neimaginat Lucrând în schimburi, zi şi noapte, fără a se opri vreodată, sub supravegherea inspectorilor care trebuie să dea socoteală în faţa lui Dyonisios, plătind chiar cu viaţa, dacă lucrarea nu este executată cum trebuie Merseră aproape o oră până să ajungă la Epipolis şi de acolo la fortăreaţa Eurialos, înconjurată de un şanţ adânc De acolo puteau cuprinde dintr-o privire oraşul cu cartierele sale noi, zidurile şerpuitoare, cele două porturi şi Ortigia — Peste trei luni, tot cercul de ziduri şi fortăreaţa vor fi terminate Syracuza va deveni un oraş invincibil — Cred, răspunse Filistos, dar, cu siguranţă, toate astea nu pot trece neobservate În Cartagina probabil că se ştie totul, aşa că vor face şi ei pregătiri speciale — Eu n-aş fi atât de sigur Cartierul cartaginez este înconjurat de mercenari şi nimeni nu poate intra sau ieşi fără un permis special La cea mai mică bănuială, îi arestăm şi-i aruncăm în temniţă La nevoie, folosim şi tortura — Uite, astea sunt primele consecinţe nefericite ale războiului, spuse Filistos cu tristeţe Oamenii ăştia au trăit întotdeauna alături de noi, făcând comerţ şi diferite afaceri, cu profit de ambele părţi Acum, pe neaşteptate, devin duşmani periculoşi care trebuie închişi, persecutaţi — Ei au început primii, nu? obiectă Leptines — Nimeni nu poate şti cine a început primul, crede-mă Şi războiul acesta va deveni o ciocnire între două rase diferite, a noastră şi a lor, şi nu se va încheia până când una dintre cele două nu va fi nimicită — Eşti ciudat, spuse Leptines De partea cui eşti? — Crezi că mai este nevoie să întrebi? De fapt, pregătirile pe care le-am văzut mă îngrijorează Dyonisios sacrifică sume imense de bani pentru război, sigur de victorie, dar, de partea cealaltă a mării se află un duşman perfid şi inteligent, o mare putere navală care poate bloca rutele noastre de aprovizionare şi comerţ — Dar Dyonisios vrea să se şi însoare îşi doreşte să aibă moştenitori Asta înseamnă viaţă, viitor, nu crezi? — Aşa este, cele două soţii Pot să ştiu şi eu măcar cine este aleasa aici, în Syracuza? — Aristomaches, răspunse Leptines, devenind imediat serios — Fiica lui Hipparinos? Parcă nu-mi vine să cred — A fost de la început membru al Frăţiei şi nu unul dintre cei mai puţin importanţi — Da, dar a fost dintotdeauna un adversar al lui Heloris, tatăl adoptiv al lui Dyonisios — Heloris va trebui să se resemneze Fiicele sale, în treacăt fie spus, sunt una mai urâtă decât cealaltă Aristomaches este minunată Ştii, o cunosc încă din copilărie, ne jucam amândoi în curte Când m-am dus ca s-o peţesc, am putut s-o privesc pe îndelete: este frumoasă ca Afrodita, sânii sunt semeţi şi frumoşi, mâinile parcă sunt făcute ca să mângâie trupul unui bărbat şi — Gata, ajunge, îl întrerupse Filistos Nici nu vreau să cred că am auzit asemenea cuvinte Ba, mai mult, nici nu le-am auzit Fratele tău ţi-ar tăia gâtul dacă ar şti cum vorbeşti despre ea — Da, ai dreptate, recunoscu Leptines, cred şi eu că mi-ar tăia gâtul O dată cu venirea primăverii, Boubaris coborî maiestuoasă în valurile mării, despicând apa cu pintenul ca un fier de plug şi stârnind pe unde trecea câte un val înalt de fiecare parte a prorei Dyonisios era nerăbdător să-i vadă forţa şi dăduse ordin să fie dusă în larg o navă cartagineză capturată în cursul unei patrulări în apele din dreptul oraşului Selinuntes, pentru a servi drept ţintă La bord urcară atât Filistos, cât şi Leptines, fiind invitat şi viitorul socru, Hipparinos La un semn al comandantului, omul de la tobă începu să dea ritmul vâslitului, din ce în ce mai rapid şi mereu mai puternic Boubaris, cu pânzele strânse porni pe apă cu o forţă impresionantă, ajutată şi de un vânt tărişor din spate La un nou ordin al comandantului, vâslele fură retrase într-o sincronizare perfectă, pintenul ascuţit pătrunse în bordul ţintei cu un trosnet asurzitor şi despică în două nava cartagineză Dyonisios şi prietenii săi erau bine legaţi de parapet, dar şocul ciocnirii fu înspăimântător Frânghiile de siguranţă le sfâşiară tuturor veşmintele şi le juliră pielea, iar Filistos fu în pericol să-şi rupă şira spinării Cele două jumătăţi ale epavei se scufundară în câteva clipe Boubaris trecu mai departe şi apoi viră, condusă de timonierii de la pupa, în timp ce vâslele se afundau din nou în apă Un strigăt de triumf se ridică din piepturile marinarilor şi Dyonisios alergă la pupa ca să vadă cele două resturi ale ţintei care încă mai pluteau în derivă pe valurile înspumate — Nike! Nike! strigă el Am învins! Pentera este cea mai înfricoşătoare navă care pluteşte pe mare în zilele noastre! Cu toţii îl felicitau pe creatorul navei, dar, în sinea sa, Filistos se gândea că, dacă pe corabia aceea s-ar fi aflat cartaginezi în carne şi oase, ei nu ar fi rămas pe loc în chip de ţintă, aşteptând să fie izbiţi în plin de cei şapte talanţi de fier ai monstruosului pinten şi că, într-o luptă pe mare, lucrurile stăteau cu totul altfel Dar preferă să nu strice atmosfera sărbătorească din jurul său, aşa că se alătură şi el ovaţiilor Cu atât mai mult cu cât chiar Boubaris avea să-l ducă peste câteva zile la Locris ca s-o ia de acolo pe logodnica italiancă a lui Dyonisios — De ce ai spus că Locris este oraşul femeilor? îl întrebă Leptines pe când coborau pe uscat Îţi aminteşti? Atunci când te-ai întors de la Rhegion — Sigur că-mi amintesc Şi, dacă tu ai avea ceva mai multe cunoştinţe, n-ar mai fi nevoie să-ţi dau explicaţii După cum spun cronicile din vechime, în timp ce locrienii din metropolă se aflau la război, femeile, sătule să stea tot timpul singure acasă, au început să se culce cu sclavii, rămânând însărcinate cu ei Când soţii lor s-au întors de la război, le-au repudiat, iar ele s-au urcat în corăbii şi au venit în peninsulă cu tot cu copiii, întemeind oraşul Locris Aşa încât, toate familiile locriene au ca prim strămoş o femeie, iar moştenirile şi numele se transmit pe cale feminină De aceea Locris a fost numit oraş al femeilor Leptines rânji — Cu o asemenea poveste a întemeierii oraşului nu mi se pare de bun augur să te însori cu o locriană, dar asta-i treaba lui — Ai dreptate, e treaba lui încuviinţă Filistos Boubaris se întoarse în şantier şi imediat constructorii o inspectară până în cele mai mici amănunte, pentru a vedea dacă suporturile care ţineau pintenul nu aveau cumva crăpături sau dacă sub punte totul era în regulă după acea ciocnire Totul era perfect şi chila, deşi fusese lungită cu aproape douăzeci de picioare, rezistase fără probleme la impact Prima penteră construită vreodată se pregătea să devină regina bătăliilor navale Ieşi în larg după numai câteva zile, ca să-l ducă pe Filistos la Locris, unde logodnica lui Dyonisios fusese deja hărăzită prin hotărârea celei mai influente familii din oraş care oferise pe cea mai frumoasă şi nobilă fiică a sa, Doris Nu era brunetă, aşa cum îşi dorise Dyonisios Era blondă, cu ochi albaştri, păr mătăsos şi strălucitor ca de aur, sâni de toată frumuseţea şi drepţi, aşa încât susţineau peplumul într-un mod foarte elegant; era un peplum ionic, diafan şi moale, care lăsa să se ghicească formele armonioase ale trupului Ştia foarte bine că va trebuie să-şi împartă soţul cu o altă femeie, totuşi era fericită să vină în Syracuza: părea o copilă nerăbdătoare să ajungă la o sărbătoare Filistos crezu în prima clipă că poate familia ei era foarte rigidă şi severă, astfel că trecerea de la autoritatea tatălui la cea a soţului i se părea o uşurare, dar îndată după aceea îşi aminti că la locrieni capii de familie erau femei, aşa că îşi schimbă părerea Poate că era la mijloc tocmai tradiţia aceea feminină care nu recunoştea formele de posesie exclusivă tipică pentru nişte bărbaţi obsedaţi de dorinţa de a domina Poate că era mulţumită la gândul că va avea copii sau că va trăi alături de un bărbat despre care se spuneau tot felul de lucruri minunate şi nu-şi mai punea alte probleme La urma urmelor, faima lui Dyonisios făcea ca el să valoreze cât doi Filistos luă parte timp de trei zile la tot felul de ceremonii şi de festivităţi şi cu ocazia unui asemenea eveniment îi oferi viitoarei mirese cadoul din partea mirelui: un medalion foarte vechi din aur cu chihlimbar, lucrat de un mare artist După aceea, le îmbarcă pe corabie pe fată împreună cu mama ei şi cu o zestre impunătoare în bani, veşminte, mobile, giuvaieruri, animale domestice, stofe, parfumuri, tablouri, vase vechi şi moderne, obiecte sacre pentru cultul în cadrul casei Printre acestea din urmă, atenţia lui Filistos fu atrasă de o statuetă a Athenei, destul de grosolan şi primitiv sculptată; nu era frumoasă, dar exercita o mare fascinaţie asupra privitorului, mai ales că, în mod ciudat, o înfăţişa pe zeiţă cu ochii închişi — Ce este aceasta? o întrebă el pe fată — Este o reproducere după Paladion, imaginea sacră a Athenei, care făcea ca Troia să fie invincibilă şi care a fost furată de acolo de Odiseu şi de Diomede La picioarele Paladionului, Ajax Oileos a necinstit-o pe prinţesa Cassandra Zeiţa a închis atunci ochii ca să nu vadă o asemenea grozăvie De atunci, în fiecare an, ca ispăşire a acelei fapte nedemne, oraşul nostru trimite la Troia două fecioare din cele mai nobile familii ca să slujească în templul Athenei din Ilion, vechiul nume al Troiei — Şi ai fost şi tu acolo? întrebă Filistos — Nu, dar mi-aş fi dorit foarte mult să merg Să văd armele lui Ahile, mormântul său şi al lui Patrocle — Cunoşti foarte multe lucruri — Ştiu, pentru voi, dorienii, o femeie învăţată este un lucru aproape scandalos, dar aici aceasta este regula Noi, femeile, suntem acelea care impunem regulile traiului în comun şi de aceea societatea noastră este mai dreaptă şi mai echilibrată — Şi nu ţi-e frică să ajungi în patul celui mai de temut dintre aceşti dorieni, cel pe care toţi îl numesc „Tiranul”? — Nu, răspunse fata, zâmbind, cu ochii ei albaştri Ba chiar sunt curioasă să văd dacă este la înălţimea pretenţiilor pe care le are Stătură mult timp de vorbă, de mai multe ori în timpul călătoriei, astfel încât deveniră prieteni şi Filistos consideră că ar fi corect să-i spună fetei ce fel de viaţă avea să ducă la Syracuza — Ştii ce te aşteaptă, îi spuse Dyonisios a poruncit să se construiască două iatacuri lângă dormitorul său şi va dormi pe rând cu fiecare dintre voi Dar veţi lua masa împreună toţi trei, în afară de situaţiile în care una dintre voi s-ar simţi rău şi ar rămâne în apartamentul său Dar nu v-aş sfătui să vă îmbolnăviţi mai mult de o dată sau două ori într-un an — Înţeleg, spuse Doris şi se rezemă de parapetul bordului, lăsându-şi pletele dezmierdate de briza mării, până când Filistos o anunţă: — Priveşte, Syracuza! Aristomaches sosi într-o caretă trasă de patru cai albi mânaţi de un vizitiu îmbrăcat într-o tunică brodată cu fir de purpură Fata avea părul negru ca pana corbului şi purta un peplum roşu ca focul, strâns pe talie cu o centură de aur Doris veni şi ea din port într-o lectică purtată de opt sclavi, printre care se afla şi un etiopian care stârni curiozitatea celor de faţă Dar aplauzele de admiraţie ale oamenilor se îndreptau către syracuzană şi cu toţii îşi doreau în sinea lor ca ea să fie prima care-i va dărui un moştenitor lui Dyonisios, pe care poporul îl accepta acum ca pe un suveran întemeietor al unei dinastii Trecură în acelaşi timp, una pe poarta răsăriteană, cealaltă pe poarta apuseană a fortăreţei din Ortigia, conform unui protocol studiat cu atenţie de mai multe ori de maeştrii de ceremonii şi chiar repetat cu ajutorul unor figuranţi Data fusese aleasă astfel încât nici una dintre cele două fete să nu aibă ciclu în perioada aceea Mirele purta un chiton alb foarte simplu, lung până la glezne şi, la încheietura mâinii avea o brăţară din fier împodobită cu o singură piatră roşie Se spunea că bijuteria aceea fusese făcută din fierul pumnalului cu care îi ucisese pe asasinii soţiei sale, Aretis Avu loc o dublă ceremonie nupţială şi îndată după aceea fu pregătit un banchet cu zece mii de tacâmuri la care fură invitaţi atât străini, cât şi ofiţeri şi subofiţeri ai mercenarilor, precum şi locuitori ai oraşului de toate rangurile Cu toţii remarcară absenţa tatălui adoptiv al mirelui, bătrânul Heloris care se simţise atât de jignit că fiicele sale nu se număraseră printre alesele lui Dyonisios, încât plecase în exil la Rhegion După aceea, ajunsese căpetenia cavalerilor syracuzani care nu fuseseră prezenţi sau scăpaseră cu viaţă la capitularea Etnei şi acum organizau acolo un fel de rezistenţă armată împotriva tiranului Când banchetul oficial luă sfârşit, cele două mirese fură conduse fiecare în dormitorul ei, unde fură dezbrăcate şi pieptănate de slujnice Un grup de muzicanţi intonă un imn nupţial locrian şi, îndată după aceea, unul syracuzan Dyonisios intră mai întâi în camera în care se afla Doris şi o admiră îndelung la lumina unei mici lămpi, ea fiind întinsă complet goală pe pat, astfel că soţul ei putu să-i admire formele desăvârşite Mama sa o învăţase cum să-şi mişte coapsele pentru a-i spori bărbatului plăcerea şi a-l face să-şi lase cu folos sămânţa şi astfel syracuzanei să nu-i rămână mai nimic Dar, la învăţăturile mamei sale, Doris mai adăugă şi ceea o îndemna să facă nevinovata şi sfruntata poftă de fată, prelungind foarte mult împreunarea; în tot acest timp îşi încânta soţul cu vorbe meşteşugite şi-i lăuda în toate felurile virilitatea, lucru care nu putea să nu-i satisfacă acestuia vanitatea Când veni rândul syracuzanei, Dyonisios era conştient că o va găsi furioasă din cauza acestei îndelungi aşteptări şi poate îngrijorată la gândul că nu mai rămânea şi pentru ea suficientă vlagă a bărbatului De aceea, se strădui din răsputeri s-o mângâie cum putea mai bine şi să-i satisfacă simţurile cât mai conştiincios O sărută pe buze, apoi pe sâni, pe pântece şi pe tot trupul, după care se împreună cu ea, fără însă a reuşi să primească din trupul bărbatului ceea s-ar fi aşteptat Doris, care trăgea cu urechea din camera sa, fu uimită şi, într-un anumit fel, mulţumită de tăcerea aceea ciudată Era, oare, Aristomaches timidă ca toate fetele doriene? Dyonisios îi promise syracuzanei că în noaptea următoare va veni mai întâi la ea şi încă o mai ţinea în braţe când uşa se deschise cu sfială şi apăru Doris cu un felinar în mână Le zâmbi amândurora şi spuse: — Pot să stau şi eu cu voi? Mi-e cam frică să dorm singură Aristomaches dădu să spună ceva, dar văzând expresia amuzată a lui Dyonisios, se răzgândi Doris se strecură în pat şi începu să-l mângâie mai întâi pe Dyonisios, trezindu-i bărbăţia epuizată după lunga noapte de amor, după care trecu şi la Aristomaches Syracuzana vru să facă un gest de respingere, dar nu-l făcu pentru a nu-l supăra pe soţul ei care părea în schimb peste măsură de încântat de jocul acela nou Doris fu aceea care rămase însărcinată mai întâi XXI Dyonisios hotărî să aştepte ca recoltarea cerealelor să se termine, înainte de a porni războiul, astfel încât să nu existe dezertări în rândul aliaţilor din cauza lucrărilor agricole şi, în acest timp, trimise la Cartagina o solie cu o cerere ultimativă: prizonierii trebuiau eliberaţi fără nici o răscumpărare, iar guvernul oraşului trebuia să recunoască independenţa oraşelor greceşti distruse în războaiele de până atunci Dyonisios aflase de la informatorii săi că oraşul fusese mult slăbit de molime, dar subaprecie orgoliul inamicului La Cartagina, guvernul se reuni ca să discute şi aproape imediat hotărî să respingă cererile arogante ale tiranului syracuzan Himilko fu numit din nou comandant suprem şi primi sarcina de a purta războiul prin orice mijloace Se dusese vestea despre marile pregătiri ale lui Dyonisios şi se răspândise teama că, după ce va cuceri toată Sicilia, acesta s-ar putea hotărî să debarce în Africa Trebuia nimicit înainte de a deveni prea periculos În acelaşi timp, la Syracuza sosiseră aliaţii italieni, în vreme ce Rhegion şi Messena aveau o atitudine între indiferenţă şi ostilitate Exista chiar temerea ca prima dintre ele să se alieze cu Cartagina pentru a se împotrivi puterii Syracuzei Totul era pregătit: două sute de corăbii de război, printre care treizeci de pentere abia ieşite din şantier, fură puse la dispoziţia lui Leptines Stând semeţ la prora navei Boubaris, el trecu în revistă flota uriaşă care ridica ancora pentru a se îndrepta către Drepanos, pe coasta de miazăzi a Siciliei În urma flotei pluteau cinci sute de vase de transport cu alimente, apă şi piese demontate ale noilor maşini de război Armata de uscat era formată din patruzeci de mii de infanterişti şi trei mii de cavalerişti, iar armata marină avea cam tot atâţia Printre ei se aflau o mare parte dintre supravieţuitorii de la Selinuntes, Agrigent, Hymera, precum şi refugiaţi din Gela şi Kamàrina Nici unul dintre aceşti oameni nu putea uita cele întâmplate atunci Dyonisios le vorbi tuturor după ce-i adunase în faţa porţii apusene — Soldaţi! strigă el Sicilieni şi italieni din oraşele elenice de la Apus! A sosit în sfârşit clipa răzbunării voastre A trecut mult timp, aproape zece ani, din ziua în care v-aţi văzut oraşele distruse, copiii murind, soţiile pângărite şi apoi ucise! Vocea păru să-i tremure la aceste ultime cuvinte — Eu le-am promis atunci multora dintre voi că-i voi aduce înapoi acasă, că le voi reconstrui oraşul, că le voi răzbuna morţii Aş fi vrut să fac aceasta mult mai devreme, credeţi-mă, ştiu ce aţi simţit, pentru că eu însumi am simţit la fel ca voi Am fost primul care i-am ajutat pe cei din Selinuntes, mă aflam la Hymera şi la Agrigent şi am suferit amărăciunea înfrângerii de la Gela, nu din vina noastră, ci din cauza lipsei de noroc şi a trădării Aceia dintre voi care atunci aveau douăzeci de ani, acum au treizeci, cei care aveau treizeci, acum au patruzeci, dar sunt sigur că ura voastră şi setea de răzbunare au crescut în acest timp, în loc să scadă Ştiu că veţi lupta fără să vă cruţaţi, că nimic nu vă va putea opri avântul când veţi lua într-o mână scutul şi în cealaltă lancea Acesta este războiul grecilor împotriva barbarilor, la fel ca la Marathon, la Termopile şi la Salamina Ca la Hymera şi la Cumae, acum optzeci de ani! Toată Sicilia va fi grecească, aşa cum este drept să fie Înaintaşii noştri au fost aceia care, săraci şi înfometaţi, au transformat aceste ţinuturi, au creat oraşe minunate, au deschis porturi şi târguri, au plantat măslini şi au semănat grâne, au înălţat zeilor temple măreţe Aceste temple au fost jefuite şi distruse, mormintele strămoşilor profanate, familiile împrăştiate şi rănite de moarte, iar copiii noştri făcuţi sclavi Acum, ajunge! A sosit ziua pe care v-o promiteam Daţi frâu liber furiei pe care o purtaţi în suflete, soldaţi, amintiţi-vă de toate câte aţi pătimit, amintiţi-vă de strigătele disperate ale femeilor voastre pângărite, vaietele copiilor voştri seceraţi pe străzi şi în case, ucişi fără milă în leagăne Răzbunaţi-vă onoarea! Nu vom avea linişte până când ultimul dintre duşmani nu va fi aruncat în mare, până când ticălosul neam care ne-a distrus oraşele nu va fi nimicit Eu voi fi mereu alături de voi, voi mărşălui în pas cu voi, voi mânca aceeaşi mâncare, răbdând la fel ca voi orice lipsuri Vă jur pe zeii infernului şi pe cele mai sacre amintiri ale mele că nu-mi voi găsi pacea până când nu voi duce la bun sfârşit această campanie, chiar dacă va fi să-mi dau viaţa pentru asta! Vuietul asurzitor al aclamaţiilor urmă după discursul lui Dyonisios, amestecându-se cu bubuitul lăncilor care băteau în scuturile de bronz, ritmic, obsesiv Dar el făcu semn că mai voia să spună ceva şi în câteva clipe se făcu linişte — În serviciul barbarilor, continuă el cu glas tunător, se află o mână de greci trădători, mercenari care au ales să lupte împotriva celor de-un sânge cu ei, doar pentru a câştiga mai mulţi bani Eu le spun acum: „Părăsiţi-i pe stăpânii voştri, veniţi alături de noi ca nişte oameni liberi şi veţi scăpa astfel de ruşinea de până acum Dacă n-o veţi face de îndată, pedeapsa voastră va fi înfiorătoare, mult mai cumplită decât cea care-i aşteaptă pe barbari! Luaţi seama, sosim!” Când rosti aceste ultime cuvinte, care în mod evident fuseseră stabilite dinainte ca sfârşit al discursului, răsunară sunetele ascuţite ale trâmbiţelor, iar răpăitul tobelor dădu semnalul de plecare, marcând cadenţa paşilor Mândra armată defilă prin mulţimea de locuitori ai oraşului, amestecaţi cu oameni din insulă, sosiţi de peste tot ca să fie de faţă la acest măreţ spectacol Dyonisios însuşi, pe un cal negru, asemănător cu cel pe care îl încălecase la prima sa luptă cu cartaginezii, mergea în frunte, purtând o armură strălucitoare şi avându-l alături pe uriaşul Aksal şi pe socrul său, Hipparinos, care călărea pe un cal murg cu coama strălucitoare În urma lor veneau cei trei mii de călăreţi încolonaţi câte cinci şi mai în urmă venea infanteria grea împărţită pe oraşe, fiecare unitate avându-şi propriile steaguri şi însemne, întâmpinaţi cu toţii de aplauze, încurajări şi cântece de slavă În depărtare, pe valurile înspumate, defila flota, având în frunte uriaşele pentere care despicau apa mării cu pintenii înfricoşători, ascuţiţi ca nişte vârfuri de lance Himilko îşi dădu imediat seama că de data aceasta lupta se va duce până la ultima picătură de sânge, aşa că încercă mai întâi să oblige flota lui Leptines să se întoarcă din drum pentru a apăra Syracuza Ordonă un atac nocturn cu vreo zece nave uşoare asupra portului Lakkios şi a docurilor Vasele duşmane apărură pe neaşteptate, incendiară şantierele şi corăbiile care tocmai atunci se construiau şi încercară să atace fortăreaţa din Ortigia, dar mercenarii peloponezieni, rămaşi să păzească zidurile, ripostară cu mare curaj, astfel că atacatorii fură nevoiţi să se retragă Îndată după aceea, syracuzanii trimiseră un vas rapid pentru a-l anunţa pe Leptines că atacul fusese respins şi nu aveau nevoie de ajutor Între timp, Dyonisios ajunsese în locul de unde voia să pornească atacul asupra fortăreţei cartagineze Motya, aflată pe o insulă din mijlocul lagunei de la Lilibeos şi legată de uscat printr-un dig artificial Între lagună şi largul mării mai era şi o altă insulă, lungă şi cu terenul foarte puţin înălţat, cu o formă curioasă de la care îi venea şi numele, „Piciorul caprei”, fiind separată de uscat prin două braţe înguste de apă Digul fusese construit pe direcţia miazăzi-miazănoapte pentru a nu incomoda navigaţia şi locuitorii din Motya, îndată ce se află de venirea forţelor inamice, începuseră să-l dărâme ca să nu lase o cale comodă de acces spre zidurile oraşului Se putea intra destul de uşor în lagună venind dinspre miazăzi, unde adâncimea apelor mării era suficient de mare pentru a permite trecerea navelor mari de război, dar acest lucru era aproape imposibil dinspre miazănoapte, unde apele nu erau destul de adânci, cu bancuri de nisip şi stânci cufundate în apă pe care doar marinarii fenicieni şi cartaginezi de prin partea locului le cunoşteau în amănunţime Leptines se opri la Drepanos – portul Eryx, un oraş al elimilor, oameni obişnuiţi să-i primească pe toţi aceia pe care nu-i puteau respinge - apoi împărţi flota în două: navele de transport fură ancorate la miazăzi, pe lângă promontoriul de la Lilibeos, în timp ce flota de război intră în lagună şi acostă în apropierea promontoriului de la miazănoapte, nu prea departe de locul din care începea digul de legătură dintre Motya şi Sicilia, demolat în bună măsură de motyeni Dyonisios lăsă pe seama marinei misiunea de a reface digul şi de a începe asamblarea maşinilor de război, iar el, având sub comanda sa trupele de uscat, invadă teritoriile care ţineau de Palermo şi Soluntos, distrugând culturile agricole şi jefuind fermele Încercă să ia cu asalt şi oraşele elimice Segesta şi Entela, aliate ale cartaginezilor, dar nu izbuti Hotărî să se întoarcă sub zidurile de la Motya şi să ia el însuşi comanda operaţiunilor În acest timp, Himilko, aflat cu navele sale în larg, afla în permanenţă tot ce se întâmpla datorită marinarilor motyeni Aflase astfel că Leptines îşi trăsese pe uscat navele ca să poată folosi echipajele la reconstrucţia digului, aşa că porni la atac Dădu mai întâi peste vasele de transport, în zona Lilibeos, şi scufundă o bună parte dintre ele, dar făcând aceasta pierdu efectul surprizei Leptines şi Dyonisios fură informaţi că flota inamică se apropia şi dădură alarma pentru a-i aduna pe toţi marinarii Navele fură lăsate la apă în cea mai mare grabă şi echipajele îşi luară locurile la bord înainte ca Himilko să se năpustească asupra lor Leptines trimise în faţă două ambarcaţiuni uşoare de recunoaştere şi informaţiile pe care le primiră nu erau deloc îmbucurătoare — S-au aşezat în formă de evantai cu prora spre miazănoapte şi blochează intrarea în lagună Ne aflăm ca într-o cursă de şoareci, raportară cercetaşii — Nu încă, răspunse Leptines Unde este fratele meu? — Comandantul este la cartierul său general — Atunci, duceţi-mă acolo Leptines coborî în barca remorcată de Boubaris şi ajunse la cartierul general aflat la intrarea în strâmtoarea dinspre apus ca să comunice care era situaţia Dyonisios se posomorî — Eu aş fi ţinut o parte din flotă afară din blestemata asta de lagună Acum, ce ne facem? — Atacăm cu penterele şi-i zdrobim — Nici să nu te gândeşti Atât aşteaptă duşmanul S-au instalat în locul acela strâmt în care noi nu ne putem folosi superioritatea numerică Şi nu vreau să risc navele noi într-o situaţie care ne este atât de nefavorabilă Penterele au nevoie de spaţiu larg ca să poată manevra — Mie-mi spui? Eu sunt comandantul flotei, izbucni Leptines — Iar eu sunt comandantul suprem Ai uitat, cumva? strigă şi mai tare Dyonisios Cum crezi că poţi ataca întotdeauna cu capul în jos, ca un taur? Dacă facem o singură mişcare greşită, am păţit-o Ai uitat ce s-a întâmplat la Gela? Totul era pregătit, nimic nu rămăsese neprevăzut şi în cele din urmă am pierdut Avem cea mai mare flotă şi cea mai puternică armată pe care naţiunea greacă le-a putut concentra: nu putem da greş, ai înţeles? Tocmai acum, când reconstrucţia digului este aproape terminată — Bine, să auzim cum vrei tu să te descurci, heghemòn, îi răspunse Leptines, pronunţând acest apelativ pe un ton ironic, dat fiind că prin partea de la miazănoapte nu se poate ieşi, iar dacă vreo navă eşuează pe nisip le va bloca şi pe celelalte Dyonisios tăcu câteva clipe, apoi spuse: — Vom trece pe uscat — Ce spui? — Ce-ai auzit Aşezăm bârne pe pământ, le ungem cu seu şi târâm pe ele navele, una câte una, până când le dăm drumul pe apă de cealaltă parte a promontoriului Leptines clătină din cap — Şi asta ţi se pare o idee bună? Nu vom putea lăsa la apă decât o singură navă o dată Dacă îşi vor da seama de ceea ce facem, cartaginezii le vor scufunda cu uşurinţă, una câte una, pe măsură ce vor ieşi în larg — Nu, îi răspunse Dyonisios Pentru că vor avea parte de o mare surpriză — O surpriză? — Ordonă să se construiască un paravan din nuiele şi rogojini pe malul mării, lung de trei sute de picioare şi înalt de douăzeci O să vezi că am dreptate Lucrările începură imediat: în timp ce un grup de marinari înălţa paravanul, sute de dulgheri se apucaseră să construiască suportul pentru alunecare, format din două grinzi paralele din lemn de pin care, pornind de la malul lagunei, traversa promontoriul şi cobora în mare la celălalt capăt Alţi topeau în cazane mari untură de porc şi seu de vită cu care se ungeau bârnele, pentru a uşura alunecarea Navele fură mai întâi aliniate pe grinzi, după care fură trase cu funii, fiecare de echipajul său, o sută cincizeci de oameni pe fiecare parte Construcţia acestui dispozitiv nu putea fi văzută din Motya, dar când navele începură să fie târâte de-a curmezişul promontoriului, santinelele de pe ziduri îşi dădură seama de ceea ce se petrecea şi-l anunţară fără întârziere pe Himilko, spunându-i că şoarecele este pe cale să scape din cursă Amiralul cartaginez dădu ordin să se ridice pânzele, să se vâslească din răsputeri pentru a înainta către miazănoapte, având insula „Piciorul caprei” în dreapta În felul acesta, rămâneau ascunşi vederii până în ultimul moment şi, când syracuzanii şi-ar fi dat seama de venirea lor, avea să fie prea târziu De pe nava amiral, Himilko semnala corăbiilor sale să rămână grupate, pentru că dorea ca lovitura asupra navelor greceşti să fie masivă şi simultană Când ieşiră toate la iveală, le putu număra: erau şaizeci, aşa că raportul de forţe îi era foarte favorabil Îşi făcea socoteala ca, după ce distrugea vasele inamice, să debarce ca să distrugă şi construcţia de pe uscat, lăsându-le pe celelalte imobilizate în lagună până când putrezeau sau se hotărau să iasă la luptă Ocolind capătul de la miazăzi al insulei, coti spre dreapta către ţărm şi, când ajunse la distanţa potrivită, ordonă ca vâslaşii să crească ritmul în vederea luptei În momentul acela, navele inamice care aveau prora îndreptată către apus, cotiră spre dreapta ca şi cum ar fi vrut să pornească spre miazănoapte, iar Himilko ordonă şi el aceeaşi manevră Făcând astfel, ajunse cu bordul lateral înspre coastă, văzând cum apărea acolo, perfect vizibilă, o construcţie ciudată: un fel de paravan din trestie, rogojini şi chiar pânze de corăbii Şi astfel se petrecu neprevăzutul: paravanul căzu, segment după segment, lăsând la vedere un şir de monştri mecanici nemaivăzuţi până atunci, maşinării în poziţie de tragere, cu zeci de servanţi la posturile de luptă Se auzi semnalul unei trâmbiţe şi după ea alta, apoi maşinile acelea enorme intrară în acţiune Asupra flotei lui Himilko se prăvăli o ploaie de bolovani aruncaţi de catapulte: balistele, pe de altă parte, reglate ca să tragă direct, trimiseră peste inamici un nor de săgeţi grele, din fier masiv, care găuriră bordurile navelor sub linia de plutire şi măturară punţile, semănând peste tot groaza şi moartea Tactica aleasă era a unei trageri alternative: după baliste, trăgeau catapultele, în timp ce primele erau din nou încărcate În acelaşi timp, flota care traversase promontoriul pe uscat făcu un ocol larg ca să poată ataca, iar Leptines ieşise de pe braţul de miazăzi al lagunei, trecând de forţele reduse lăsate acolo ca să blocheze trecerea, intrând în luptă cu toate cele treizeci de pentere pentru a prinde ca într-un cleşte flota lui Himilko Amiralul cartaginez, însă, avertizat de semnalele venite dinspre Motya, coti scurt, ieşind de sub tirul ucigător al artileriei şi porni spre largul mării, scăpând în ultima clipă de blocajul lui Leptines şi al lui Dyonisios Făcând aceasta, lăsă Motya în voia sorţii şi aceasta fu drept mulţumire pentru cei care îl salvaseră de la un dezastru total Strigăte de triumf izbucniră de pe puntea navelor greceşti şi de pe ţărm, unde armurierii aduseseră o dovadă excepţională a măiestriei lor în mânuirea acelor maşini nimicitoare De pe turnurile cetăţii Motya, apărătorii oraşului priviră dezamăgiţi cum flota cartagineză dispărea la orizont, în timp ce, din cealaltă direcţie, uriaşele maşini de război care o puseseră pe fugă erau aduse acum până la capătul digului care lega iarăşi uscatul de insula lor Ştiau de-acum că îi aştepta sfârşitul Era doar o chestiune de timp Dyonisios dădu ordinul de atac într-o dimineaţă de la sfârşitul verii, senină şi limpede după o noapte cu vânt, şi maşinile de război înaintară de-a lungul digului scârţâind şi trosnind din încheieturi Balistele şi catapultele intrară primele în acţiune, încă de pe ultima porţiune a digului, având ca ţintă bastioanele cetăţii şi secerându-i pe apărători, după care fură duse pe o poziţie din partea de miazănoapte a insulei, unde era mai mult spaţiu şi lăsară locul berbecilor şi turnurilor de asalt Locuitorii din Motya ştiau foarte bine ce îi aştepta Mulţi dintre ei luaseră parte la masacrele de la Selinuntes şi Hymera, aşa că încercară să reziste până la ultima picătură de energie Îşi pregătiseră şi ei unele mijloace de apărare De pe nişte turnuri din lemn întinseră în afară bârne lungi având atârnate la capăt nişte lăzi mari din care soldaţii deşertau peste maşinăriile de asalt oale pline cu ulei fierbinte şi smoală topită, în tabăra cealaltă, maşinile fură acoperite cu blănuri crude, jupuite de curând, iar începuturile de incendiu erau stinse în grabă cu găleţi de apă de mare trecute cu mare viteză din om în om Timp de cinci zile, zidurile fură bătute fără încetare de maşinile de război şi în cele din urmă unul dintre berbeci reuşi să deschidă o breşă în sectorul de miazănoapte Fură aduse în faţă turnurile de asalt care întinseră punţi până pe metereze şi grecii se repeziră prin spărtură, pătrunzând în oraş, dar asediaţii, avantajaţi de străduţele înguste, le opuseră o rezistenţă înverşunată, luptând cu furie pentru fiecare casă, pentru fiecare ulicioară, ridicând baricade şi aruncând tot felul de obiecte de deasupra caselor care se înălţau ca nişte adevărate turnuri cu trei sau patru caturi Lupta din ce în ce mai feroce şi sângeroasă se prelungi zile întregi Asalturile începeau în zori, ţineau fără încetare toată ziua şi se întrerupeau doar la lăsarea întunericului, dar cu toate acestea atacatorii nu făceau prea mari progrese Prin hăţişul de străduţe strâmte şi întortocheate, printre casele foarte înalte, grecilor le era imposibil să-şi folosească superioritatea numerică şi a armamentului Într-un târziu, lui Dyonisios îi veni o idee Îi adună în cortul său pe comandanţii refugiaţilor din Selinuntes, Hymera, Gela şi Agrigent, pe fratele său, Leptines şi pe şeful cercetaşilor, vechiul său prieten, Biton — Soldaţi, începu el, motyenii s-au obişnuit cu atacurile noastre de fiecare zi şi de fiecare dată au timp să pregătească noi forme de rezistenţă Nu putem trece, practic, de baricadele lor, ridicate pe străduţele înguste şi între pereţii înalţi ai caselor Motyenii ştiu, însă, acum că noi atacăm întotdeauna ziua şi de pe turnurile de asalt, prin aceeaşi breşă din ziduri, pentru că nu există spaţiu suficient ca să ducem turnurile în alte locuri Prin urmare, trebuie să-i luăm prin surprindere Ceru de la cineva o lance şi cu vârful ei începu să schiţeze planul pe nisip — Vom ataca noaptea, cu scări, în cu totul alt loc Aici Voi veţi duce la bun sfârşit această misiune Ajunşi pe ziduri, va trebui să lichidaţi cele câteva santinele care se află de obicei în zona aceea; după aceea veţi lua alte scări şi le veţi folosi ca punţi pentru a ajunge pe terasele caselor de lângă ziduri Veţi intra prin ferestruicile de pe acoperiş şi-i veţi surprinde pe locuitori în somn Alţi războinici vor veni în urma voastră şi vor pune stăpânire pe porţiuni din ce în ce mai întinse din oraş O săgeată incendiară va fi semnalul că acţiunea voastră a reuşit şi în momentul acela vom lansa un atac masiv prin vechea spărtură, cu grosul forţelor noastre Motyenii nu vor mai şti din ce parte să se mai apere, vor intra în panică şi oraşul va fi al nostru Credeţi că sunteţi în stare să faceţi asta? — Nici nu încape îndoială, răspunseră comandanţii — Foarte bine Leptines vă va transporta cu bărci mici cu fundul plat, vopsite în negru De armele grele nu aveţi nevoie: echipaţi-vă toţi ca nişte cercetaşi, cu pieptare şi scuturi din piele Atacul va avea loc chiar în noaptea asta, pentru că avem lună nouă şi trebuie să reducem pe cât putem pericolul ca ştirea asta să se afle A sosit clipa să vă răzbunaţi Zeii să vă fie alături — O să reuşească? întrebă Leptines, după ce toţi plecară — Sunt sigur, răspunse Dyonisios Du-te, acum Eu am să rămân în aşteptarea semnalului vostru Leptines ajunse la baza navală, pregăti bărcile şi scările şi-i luă pe cercetaşii echipaţi aşa cum li se spusese Îi conducea Biton, prietenul Iui Dyonisios şi membru al Frăţiei Soldaţii fură debarcaţi într-un loc în care zidurile erau foarte aproape de ţărmul mării şi la mare distanţă de breşă, prin urmare mai slab păzite Primul grup de cercetaşi propti scara de zid şi urcă într-o tăcere deplină Nu trecu mult şi doi dintre ei făcură semn să se pună şi celelalte scări Calea era deschisă În scurt timp, cincizeci de războinici se aflau pe ziduri Împărţiţi în două grupuri, eliberară coama zidurilor de santinele pe o porţiune de o sută de picioare Câţiva dintre ei luară hainele şi armele motyenilor ucişi, luându-le locul Erau oameni din Selinuntes care vorbeau şi limba celor din partea locului Ceilalţi continuară să-şi ajute camarazii să urce pe scări până când pe ziduri se adunară cam două sute de oameni Cincizeci dintre ei rămaseră să păzească locul în care urcaseră, pe unde continuau să sosească mereu războinicii coborâţi din bărcile lui Leptines Ceilalţi întinseră orizontal câteva scări până pe terasele caselor apropiate de ziduri şi începură să treacă dincolo, folosindu-le ca punţi Deschiseră apoi ferestruicile de pe acoperişuri şi coborâră în interior Surprinşi în somn, locuitorii fură ucişi fără ezitare Vreo douăzeci de oameni puseră stăpânire pe alte terase, apoi scările fură din nou întinse ca nişte punţi şi atacatorii continuară să-şi îndeplinească fără milă misiunea Când în sfârşit se dădu alarma şi soldaţii din cetate începură să dea buzna pe străzi, cu torţe în mâini şi strigând din răsputeri ca să-şi trezească din somn camarazii, câteva case fuseseră deja aprinse şi multe altele erau ocupate de inamici care ţineau în continuare sub pază trecerea peste ziduri ca să poată urca tot mai mulţi de-ai lor Biton dădu semnalul convenit şi Dyonisios, aflat în aşteptare pe dig, ordonă turnurilor de asalt să înainteze şi trimise prin breşă mii de războinici care nimiciră rapid cele câteva sute de apărători ce fuseseră lăsaţi de pază Nu trecu mult şi zvonurile contradictorii despre nenumărate atacuri în tot mai multe locuri din oraş răspândiră panica, astfel încât motyenii se repezeau în toate direcţiile, mulţi dintre ei încercând să reziste în spatele baricadelor prin care închiseseră trecerea spre casele lor Când o baricadă era înfrântă, fiecare se retrăgea în spatele următoarei, până când aproape toţi dintre ei se aflară în situaţia celor din Selinuntes care încercau cu mulţi ani în urmă să-şi apere uşile propriilor case Şi acum tocmai oamenii din Selinuntes erau cei mai necruţători, avându-i alături şi pe cei din Hymera Vaietele disperate care ajungeau la urechile lor le aduceau în minte altele, cele ale soţiilor şi copiilor daţi pradă morţii, cele ale camarazilor masacraţi şi torturaţi Spumegând de furie, scoşi din minţi de iureşul sângeros al încăierării, întărâtaţi de dansul nebunesc al flăcărilor, se porniră să ucidă în dreapta şi în stânga, jefuind apoi fără milă acel oraş înfloritor, centru comercial bogat care făcea legătura între Africa şi Sicilia Dyonisios, care sperase să facă mulţi prizonieri pentru a-i vinde ca sclavi, recuperând astfel o parte din cheltuielile de război, îşi dădu seama că elanul războinicilor săi era prea mare aşa că încercă să mai îndrepte lucrurile Trimise peste tot crainici cu misiunea să strige în limba feniciană populaţiei să se refugieze în templele pe care şi grecii le respectau, cele în care erau veneraţi Heracles-Melqart, Hera-Tanit şi Apollo-Reshef În acest fel, mulţi se salvară şi numărul lor crescu atunci când ofiţerii ordonară soldaţilor să cruţe viaţa prizonierilor La asfinţit, oraşul se afla cu totul în mâinile atacatorilor, iar prizonierii fuseseră adunaţi în pieţe, legaţi sau puşi în lanţuri pentru a fi duşi în tabăra grecească de pe uscat Printre ei se afla şi un mare număr de greci care luptaseră de partea motyenilor Mulţi dintre ei trăiau de multă vreme în relaţii paşnice alături de ceilalţi locuitori ai oraşului, muncind în domeniile în care erau foarte pricepuţi, adică meseriaşi de tot felul, arhitecţi, sculptori în piatră sau bronz, decoratori, ţesători Unuia dintre ei, un sculptor italian din Medma, îi fusese comandată cu câtva timp în urmă, de către un negustor bogat, o statuie impunătoare din marmură, reprezentând un luptător într-un costum tipic punic, într-o cvadrigă Văzând că grecii se înverşunau să distrugă orice statuie care înfăţişa cartaginezi sau fenicieni, artistul îşi târâse, chiar în toiul luptei, opera în spatele zidului care înconjura atelierul şi acolo o îngropase în mare grabă sub un morman de resturi de tot felul, neputând îndura ideea că minunata lui statuie avea să fie făcută bucăţi de războinicii furioşi Fu prins îndată după aceea şi dus împreună cu ceilalţi prizonieri în tabără În rândul acestor greci din Motya ieşi în evidenţă comandantul lor, un oarecare Deimenes, care fu dus în faţa lui Dyonisios Comandantul syracuzan le ordonă celor de faţă să iasă din cort, după care îl invită pe prizonier să se aşeze Sângera din rănile pe care le primise, avea faţa înnegrită de fum, pielea arsă de flăcări în mai multe locuri, picioarele cu tălpile numai o rană — Ce crezi că ar trebui să fac cu tine şi cu oamenii tăi, începu Dyonisios, greci care aţi preferat să luptaţi alături de barbari împotriva celor de acelaşi sânge cu voi? Şi cită o frază a lui Herodot din Istorii: „Medizein hellenes eontes” — Am luptat pentru oraşul nostru, răspunse Deimenes cu o voce slabă — Oraşul vostru? urlă Dyonisios — Da, pentru că aici am trăit dintotdeauna în pace şi belşug Aici s-au născut copiii noştri Aici munceam, aveam o casă şi prieteni Dintre aceşti oameni ne-am luat soţii şi eram legaţi prin sentimente adânci de familiile lor Patria este locul în care trăim, în care ni se nasc sentimentele Nu am trădat pe nimeni, heghemòn, nu am făcut altceva decât să ne apărăm familiile şi căminele Tu ce-ai fi făcut în locul nostru? — Dar cei care trăiau în Selinuntes, dar cei care trăiau în Hymera? îi răspunse Dyonisios Nu trăiau şi ei în pace când au fost atacaţi de barbari şi ucişi cu toţii? Oamenii de acolo vorbeau aceeaşi limbă cu tine, credeau în aceiaşi zei Sângele care picura din răni făcuse o pată roşie mare la picioarele lui Deimenes şi acesta răspunse cu glas stins: — Acum optzeci de ani, Selinuntes a luptat alături de cartaginezi împotriva Agrigentului şi Syracuzei Zeii, limba şi obiceiurile comune intră în discuţie numai atunci când ne convine şi tu ştii bine asta Când apare un alt interes, nimeni nu mai ţine seamă de aşa ceva Cruţă-ne viaţa, heghemòn, îndură-te şi vei rămâne în istorie ca un om plin de mărinimie Dyonisios tăcu o vreme, în timp ce pata de sânge de pe pardoseală continua să se mărească, se transforma într-un adevărat şuvoi care ajungea, curgând, până la tălpile sale — Nu pot, spuse el în cele din urmă Şi trebuie să dau o pildă care să-i îngrozească pe cei ca tine Deimenes fu răstignit pe dig şi împreună cu el toţi grecii care luptaseră apărând oraşul Motya Ceilalţi locuitori fură vânduţi ca sclavi XXII Dyonisios se întoarse la Syracuza înainte ca vremea să se strice La Motya fu lăsată o garnizoană de mercenari sub comanda lui Biton, iar Leptines rămase cu o sută douăzeci de corăbii din flotă, având misiunea de a ataca şi scufunda orice navă cartagineză care ar încerca o debarcare Planul lui Dyonisios era să se întoarcă în anul următor într-o nouă expediţie şi să ia cu asalt celelalte oraşe punice din insulă - Palermo, poate, şi Soluntos - şi, de aceea, nu voia ca ele să primească nici un fel de ajutor din Africa Filistos veni să-l întâmpine la intrarea în oraş, împreună cu un grup de notabilităţi, dar adevărata primire triumfală i-o făcu populaţia, pe când trecea pe străzile oraşului şi prin agora, îndreptându-se către Ortigia Oamenii îl aclamau ca pe un erou şi el se simţi, în sfârşit, mulţumit că realizase ceea ce dorise şi plănuise timp de atâţia ani — Totul a mers precum voiai, îi spuse Filistos, intrând în seara aceea în camera de lucru a prietenului său — Pentru moment, da Sper doar ca Leptines să nu facă vreo poznă Este prea înflăcărat, grăbit şi nu gândeşte îndeajuns la ceea ce are de făcut Iar în război, cea mai mică greşeală te poate costa foarte scump — Aşa este, dar asta-i firea lui Leptines şi tu însuţi i-ai încredinţat comanda supremă a flotei — Cui altcuiva puteam să i-o dau? Este fratele meu — Bineînţeles Din păcate, asta este problema celui care guvernează de unul singur Nu poate avea încredere în nimeni, astfel încât nu-i mai rămâne decât să spere că rudele sale cele mai apropiate, sortite să-i devină şi cei mai apropiaţi colaboratori, vor fi la înălţimea aşteptărilor — Mai sunt şi alţii, prieteni din Frăţie, ca Biton care apără acum Motya — Ca Iolaos şi ca Doriscos înainte să fie ucis, adăugă Filistos — Şi mai eşti şi tu, dacă nu mă înşel, completă Dyonisios Dacă voiai să-mi ţii un discurs despre singurătatea unui tiran, ei bine, acum poţi fi mulţumit Da, câţiva dintre cei mai buni prieteni de-ai mei au murit, dar asta nu înseamnă că am rămas singur: mai am încă mulţi alţii şi, de altfel, ai văzut şi tu cum m-a întâmpinat populaţia — Poporul te va face bucăţele şi te va da ca hrană la câini îndată ce norocul nu-ţi va mai surâde sau nu vei mai avea bani ca să-i plăteşti pe mercenari Tu ştii asta foarte bine — Dar nu înţelegi că tocmai asta este cea mai mare descoperire? Mercenarii ştiu că lefurile lor mari şi avantajele pe care le au depind de mine, iar eu ştiu că siguranţa mea depinde de ei Este un raport bazat pe înţelegere şi pe interese Cel mai solid posibil — De aceea m-ai lăsat la urmă pe lista prietenilor tăi? întrebă Filistos pe un ton ironic — Pentru că tu eşti aici, în faţa mea, răspunse Dyonisios Nu ţi se pare normal? — Sigur, cum să nu Dar eu văd cum te schimbi cu fiecare zi care trece şi nu în bine I-ai masacrat pe locuitorii greci din Motya — Nu mi-au dat nici o posibilitate de a alege! strigă el Le spusesem dinainte că ar fi putut trece de partea noastră Ei au vrut-o! — Ai vrut-o tu, îi replică Filistos pe un ton rece — Dă-o naibii de treabă! răbufni Dyonisios Astea sunt tot influenţele sofistului tău atenian — Socrates a murit, răspunse scurt Filistos Şi nu era sofist — A murit? — Da Şi încă de mult timp Nu ştiai? L-au condamnat să bea o fiertură de cucută — Ah, făcu Dyonisios Şi care era acuzaţia? — Coruperea tinerilor şi introducerea unor noi divinităţi S-a întâmplat după ce Trasibul a luat puterea în Atena — Este o acuzaţie ciudată Evident, la mijloc este cu totul altceva În orice caz, filosoful tău a fost condamnat de un guvern democratic După cum vezi, chiar şi o democraţie poate fi la fel de intolerantă şi duşmană a libertăţii ca guvernarea unui singur om Ba chiar mai mult Eu nu-i ucid pe filosofi, chiar dacă nu-i pot suferi Filistos nu mai spuse nimic şi Dyonisios schimbă vorba — Nu s-a întâmplat nimic important în lipsa mea? Sunt ceva noutăţi? — Totul este în regulă Lucrările au fost încheiate şi la fortăreaţa Eurialos, oamenii sunt destul de mulţumiţi, cei care s-au refugiat la Rhegion nu prea sunt luaţi în serios — Nimic altceva? — Ba da, o vizită — Cine este? — Un atenian, Xenofon pe numele lui Este cam de-o vârstă cu tine şi era unul dintre elevii lui Socrates — Atunci, dă-l naibii — Omul acela a făcut o ispravă incredibilă A condus retragerea celor Zece Mii — El? Cel care mai apoi a ajuns până la Babilonia şi după aceea — El Dyonisios oftă — Voiam să-mi petrec seara asta cu soţiile mele Îmi închipui că îşi doresc să mă vadă, iar eu abia aştept să le strâng în braţe — Poţi s-o faci liniştit Fetele o să se distreze grozav ascultând asemenea aventuri de necrezut N-au avut parte de prea multe distracţii — Dar mă au pe mine, pe Zeus! — Dar tu nu eşti o distracţie — Ai dreptate Atunci, trebuie să rămâi şi tu Filistos încuviinţă — Sigur că am să rămân Nu vreau să pierd o asemenea povestire Este, după câte ştiu, cea mai mare aventură din toate timpurile — Un atenian care trăieşte la Sparta şi este prietenul personal al regelui Agesilaos?! Spartanii au învins şi umilit oraşul tău Ce-ar trebui să cred despre tine? întrebă Dyonisios Xenofon îl privi ţintă cu ochii săi luminoşi, dar fără nici o expresie Era un bărbat frumos, cu un fizic atletic, lat în umeri, cu barba bine îngrijită, păr des şi negru, nu prea lung, dar nici prea scurt, elegant, dar nu peste măsură de dichisit Într-un cuvânt, un conservator — Aventurierii demagogi au dus de râpă oraşul meu Conservatorii au căutat dintotdeauna să ajungă la o înţelegere cu Sparta şi, dacă ar fi fost după ei, războiul acesta nu ar fi existat Îi admir pe spartani şi sunt de acord cu modestia lor, cu simţul onoarei şi al cumpătării Dyonisios încuviinţă din politeţe, apoi le privi pe Aristomaches şi pe Doris, înţelegând de pe chipurile lor că le cam plictisea vorbăria aceea despre politică Aşa că aduse discuţia acolo unde îl interesa — Se pare că ai trecut printr-o aventură incredibilă Ne-ar face plăcere să te ascultăm povestind, chiar dacă până acum mulţi te-au rugat asta Xenofon sorbi o înghiţitură de vin şi începu: — Când democraţii conduşi de Trasibul au recucerit Atena printr-o lovitură de stat militară, eu am ales greşit tabăra în care să intru La douăzeci şi şapte de ani nu mai aveam nici un viitor politic în oraşul meu, aşa că am acceptat invitaţia unui prieten de-al meu, care se angajase ca ofiţer mercenar în serviciul lui Cirus, fratele mai mic al împăratului persanilor Cirus voia să-l dea jos şi să ocupe el tronul de împărat, aşa că a cerut ajutorul spartanilor Propunerea aceasta era foarte ispititoare Sparta a învins în războiul contra Atenei şi datorită banilor pe care îi primea în continuare de la Cirus Dacă după aceea ar fi devenit rege în locul fratelui său, ar fi datorat tronul celor care-l ajutaseră Pe de altă parte, guvernul spartan era, oficial, aliatul Marelui Rege şi nu putea risca să se afle că-l ajuta pe fratele mai mic într-o tentativă de uzurpare Aşa încât s-a găsit modul în care să fie aruncată piatra, dar să nu se ştie cine a făcut-o Dyonisios îl întrerupse — Lasă-mă să ghicesc: spartanii i-au dat de veste lui Cirus unde se afla o armată de mercenari disponibilă şi, în timp ce el o angaja, au trecut de partea cealaltă — Mai mult sau mai puţin aşa, dar nu s-au limitat numai la asta Comandantul acestei armate mercenare, un dur pe nume Clearchos, era căutat oficial pentru omor la Sparta, dar, în realitate, era un agent spartan — Genial comentă Dyonisios Şi să mai zici că spartanii sunt doar nişte neciopliţi — Cu toate acestea, atunci când noi ne aflam deja în Siria, au trimis cu o navă un ofiţer, un comandant de batalion pe nume Chirisofos — I-am auzit pe mercenarii mei vorbind despre el Se pare că era un ofiţer foarte bun — Şi un prieten drag Cel mai bun pe care l-am avut vreodată Aristomaches şi Doris şuşoteau, probabil comentând ceva în legătură cu înfăţişarea oaspetelui, care îşi continuă netulburat povestirea — Scopul expediţiei noastre era strict secret, dar, când am ajuns în deşertul Siriei, soldaţii începură să pună piciorul în prag, spunând că nu vor mai face nici un pas dacă nu le spuneam încotro ne îndreptam şi ce aveam de făcut Cirus fu nevoit să le dezvăluie care erau planurile lui: le spuse adevărul şi le promise tuturor că o să-i îmbogăţească pentru tot restul vieţii Nu-i fu greu să-i convingă, aşa că ne-am afundat în ţara aceea fără margini De multe ori vânam: struţi, gazele şi antilope, dropii Erau tot felul de animale — Chiar şi lei? întrebă Doris — Trăiau şi lei pe acolo, dar noi nu i-am întâlnit Au fost vânaţi până când aproape că au dispărut Am văzut lucruri extraordinare: izvorul de smoală încinsă de la Karmanda, care curge până în Eufrat, curmali foarte înalţi cu fructe mari şi minunate la gust, o mulţime de alţi arbori fructiferi — Aţi văzut şi Babilonia? întrebă Dyonisios — Nu, dar am ajuns până aproape de oraş Într-o dimineaţă, în împrejurimile unui sat numit Kounaxa, ne-a apărut pe neaşteptate în faţă armata Marelui Rege Erau sute de mii, pedeştri şi călăreţi de toate neamurile: persani, etiopieni, egipteni, carzi, asirieni, mezi, mosineci, armeni Ridicau la trecerea lor pe câmpie atâta praf, încât părea un nor alb, lat de vreo patru sau cinci stadii Apoi, când s-au apropiat mai mult, apărură şirurile de soldaţi, se zări scânteierea armelor şi a scuturilor, răsunară strigăte sălbatice în toate limbile şi bubuitul tobelor Se vedeau înaintând carele de război cu lame ascuţite ca nişte săbii la osii, special construite ca să secere în luptă inamicii ca pe nişte spice de grâu Era un spectacol înspăimântător — Şi voi, ce-aţi făcut? întrebă Dyonisios, turnându-i el însuşi de băut oaspetelui — Da, ce-aţi făcut? vru să ştie şi Doris — Cirus voia să atacăm în centru ca să-l ucidem pe rege — Adică pe fratele său, completă Dyonisios — Întocmai La ei este ceva normal, sunt chestiuni care ţin de dinastie Dar Clearchos nu fu de acord şi atacă drept în faţa sa Reuşirăm să trecem de ei şi seara ne-am întors pe câmpul de luptă crezând că am învins, dar l-am găsit pe Cirus mort, decapitat şi tras în ţeapă Doris şi Aristomaches părură foarte impresionate de acea imagine — Poate că ar fi mai bine ca aceste două stăpâne să se retragă, spuse Filistos, care nu scosese până atunci nici o vorbă Cred că de acum încolo povestirea va deveni de-a dreptul zguduitoare şi una dintre ele este însărcinată Aristomaches, care nu era într-o asemenea stare, lăsă capul în jos, după care spuse cu hotărâre: — Eu pot să rămân Dyonisios făcu semn că era de acord, aşa că Doris fu condusă de slujnice în camerele ei Xenofon îşi reluă povestirea, descriind nesfârşita retragere la care luase parte, în plină iarnă, străbătând Armenia şi Caucazul Prin faţa ascultătorilor muţi de uimire păreau să treacă privelişti măreţe şi îngrozitoare, oraşe fără nici urmă de viaţă, râuri vijelioase, piscuri ascuţite, înalte până la cer şi acoperite de zăpadă, şi iarăşi lupte până la ultima picătură de energie, sălbatici necruţători, scene de tortură, jafuri, execuţii sumare, retrageri în pripă Xenofon era un povestitor înnăscut şi, în timp ce vorbea, ochii îşi schimbau expresia şi parcă şi culoarea, ca şi cum retrăia el însuşi aventurile pe care le povestea Le descrise gazdelor sale rătăcirea fără răgaz prin nemărginitele deşerturi de zăpadă, oamenii care mureau degeraţi, iar mulţi alţii erau orbiţi de soarele înălţimilor, morţii rămaşi neîngropaţi, răniţii şi bolnavii lăsaţi în urmă Şi, în cele din urmă, veni şi sfârşitul acelui marş al disperării — Eu mă aflam în ariergardă cu escadronul meu de călăreţi când auzii un zgomot, strigăte care veneau dinspre capul coloanei Mi-am închipuit că eram din nou atacaţi şi am dat pinteni calului, pornind în galop avându-i în urmă pe oamenii mei Pe măsură ce înaintam, îi vedeam pe camarazii noştri strigând, plângând, aruncând armele în aer scoşi din minţi de o bucurie fără margini Strigătul care se auzea tot mai aproape şi mai puternic, răsunând printre toate acele piscuri înzăpezite era: „Marea! Marea!” Xenofon suspină Eram salvaţi Sau, cel puţin, aşa credeam Îl ascultară până târziu în noapte, după care se duseră cu toţii la culcare, istoviţi de emoţiile acelor ceasuri de vrajă Dyonisios îl conduse pe oaspete în camerele sale, după care se duse la Aristomaches În noaptea aceea, era rândul ei A doua zi, luă prânzul cu Xenofon şi cu Filistos — Am auzit spunându-se că voi mâncaţi de trei ori pe zi, spuse oaspetele, dar credeam că sunt doar nişte vorbe în vânt — Şi nu dormim niciodată singuri, adăugă Dyonisios, zâmbind Aşa este obiceiul aici, în Apus Ştiu că la voi, în Sparta, oamenii se mulţumesc cu supa lor chioară la cină şi nimic altceva Mă întreb cum de mai au forţă soldaţii să meargă la război şi să lupte — Organismul lor este obişnuit de secole să stoarcă toată energia dintr-o mâncare simplă şi sărăcăcioasă În felul acesta, întreţinerea lor este destul de puţin costisitoare În plus, nimeni nu cunoaşte reţeta acelei supe lungi Nu se ştie ce conţine — Şi am mai auzit că se culcă doar de două ori pe lună cu soţiile Poate fi adevărat? — Foarte adevărat, confirmă Xenofon — Of! Asta nu-i viaţă Eu am două soţii, după cum ai putut vedea, mă împac bine cu amândouă şi nici una dintre ele nu are motiv să se plângă — Cel mai corect ar fi să spunem că nici una nu îndrăzneşte să se plângă, observă, ironic, Filistos Xenofon făcu o strâmbătură, care ar fi putut trece drept un zâmbet — Ştiu, voi cei din metropole ne consideraţi pe jumătate barbari pe noi cei din colonii Dar vă înşelaţi Aici este viitorul elenismului Aici sunt bogăţiile, oamenii, ideile Ar trebui să vezi corăbiile noastre şi maşinile de război Filistos îţi va arăta astăzi fortificaţiile Când ai să te întorci la Sparta, să le spui celor de acolo ce ai văzut aici — Poţi să fii sigur că aşa am să fac, răspunse Xenofon Sigur, obiceiurile voastre i-ar putea surprinde pe unii, dar nu şi pe mine Nici nu aveţi habar câte am văzut eu Mosinecii, de exemplu, fac în văzul tuturor ceea ce noi facem doar acasă: se împreunează cu femeile, îşi deşartă stomacul Iar acasă fac ceea ce noi facem în public: vorbesc singuri — Interesant, aprecie Filistos — Ce poţi să-mi spui despre noul rege, Agesilaos? îi întrerupse Dyonisios, aducând discuţia către subiectele care-l interesau — Este un om curajos şi cinstit, care se gândeşte mereu la soarta grecilor, oriunde s-ar afla ei — Prin urmare, nu poate decât să aprecieze eforturile pe care le fac eu în lupta contra barbarilor din Apus — Bineînţeles Nu am nici o îndoială în privinţa asta — Dacă s-ar întâmpla să mai am nevoie şi de alţi mercenari — Sunt o mulţime în Peloponez, oameni care nu mai ştiu să facă nimic altceva decât să lupte Eu îi cunosc bine În orice caz, sunt cei mai buni: curajoşi până la sacrificiu Nu sunt legaţi de nici un loc anume, sunt gata să-l servească pe acela care le promite bani, aventură, riscuri Când un bărbat trăieşte emoţii atât de intense, nu se mai poate adapta unei existenţe obişnuite Filistos interveni şi el — Dar tu? Cum te simţi? Mai poţi duce o viaţă normală? — Oh, da, sigur că da, răspunse Xenofon, după câteva clipe de tăcere Nu eu am fost cel care a căutat aventura aceea Ea m-a căutat pe mine Am făcut tot ce-am putut, dar acum aş vrea să mă ocup de studiile mele, de familie, de vânătoare şi de agricultură Sigur, visul meu este să mă întorc în patrie, ca o persoană respectabilă, dar, bineînţeles, în momentul acesta nu se poate L-au ucis pe maestrul meu, poate că mă vor ucide şi pe mine — O să scrii un jurnal despre expediţia ta? întrebă Filistos — Mi-am notat câte ceva în zilele acelea Cine ştie, poate că într-o zi, când voi avea timp — Te întreabă pentru că el scrie acum o istorie, interveni Dyonisios Nu-i aşa, Filistos? O istorie a Siciliei în care vorbeşte şi despre mine Încă nu mi-am dat seama în ce fel — O să afli la momentul potrivit, spuse Filistos Musafirul atenian mai zăbovi la Syracuza câteva zile, timp în care vizită locurile minunate ale oraşului Nu-i arătară închisorile, carierele în care muriseră atâţia compatrioţi de-ai săi Deşi trăia la Sparta şi era un refugiat, rămânea pentru totdeauna un atenian Restul iernii trecu în linişte, cu mesaje destul de plictisite prin care Leptines îl informa pe Dyonisios despre operaţiunile care lâncezeau în partea de apus a Siciliei Cartaginezii nu apăreau pe nicăieri şi era puţin probabil să apară înainte de venirea verii, după cum spuneau iscoadele Informatorii lui Dyonisios îi dădeau de veste stăpânului lor că, de altfel, Leptines îşi petrecea timpul distrându-se cu fete frumoase, mâncăruri şi vinuri alese, banchete şi orgii Dar, la urma urmelor, acesta era caracterul lui Leptines şi nu era nimic de făcut În toiul primăverii, Doris născu Un băiat Moaşele şi doicile i-l arătară imediat tatălui său Era un copil frumos, sănătos şi zdravăn Fură trimise imediat mesaje urgente la Sparta, la Corint, la Locris, în patria fericitei mame Lumea trebuia să afle că Dyonisios avea un moştenitor care îi purta numele Urmară dispute încinse la Syracuza în privinţa întâietăţii soţiei italience, care era acum mama moştenitorului şi, prin urmare, avea dreptul, prin forţa lucrurilor, la rangul de primă soţie Se vorbea de rău despre mama ei, soacra italiancă a lui Dyonisios Era vrăjitoarea aceea care trăsese sforile pentru ca Aristomaches să treacă pe planul al doilea Şi poate chiar îi strecurase şi ceva leacuri ca s-o împiedice să rămână însărcinată Cel puţin nu prea repede şi nu înainte de fiica sa În orice caz, la rândul ei, Aristomaches rămase şi ea însărcinată, născând tot un băiat căruia îi dădu numele tatălui ei, Hipparinos De la cartierul general al flotei, Leptines îi scrise fratelui său o scrisoare ca să-l felicite Leptines către Dyonisios, chaire! Eşti tată! Şi eu sunt unchi Unchiul Leptines! Cum o să-mi spună mormolocii ăştia de îndată ce o să poată vorbi? „Unchiule Leptines, adu-mi un cadou, unchiule Leptines, cumpără-mi asta, cumpără-mi aia! Du-mă să văd şi eu cursele de care, ia-mă cu tine în barcă la pescuit Lasă-mă şi pe mine să omor un cartaginez ” Abia aştept Dar tu, cum te simţi? Ai moştenitori, ai urmaşi, pe Hercules! Ceva din tine tot va rămâne, dacă nu faima Cum ai să-l educi pe primul tău născut, copilul căruia i-ai pus chiar numele tău? Vei face din el un războinic la fel ca noi? Un ucigaş de duşmani? Cred că nu Nu se va mai putea Să nu-ţi faci iluzii, nu mai poate fi la fel Noi am crescut pe stradă, frăţioare, desculţi şi pe jumătate despuiaţi El nu mai poate copilări aşa Ne băteam cu pumnii şi aruncam cu bolovani în cei din Ortigia Ne întorceam seara acasă plini de vânătăi şi de julituri şi ne luam altă porţie de scatoalce de la tata şi de la mama Îţi aminteşti? Strada este o mare învăţătoare, nu-i nici o îndoială, dar el este Dyonisios al II-lea, pe Zeus! Va creşte cu o ceată de doici şi de guvernante, preceptori, instructori, dresori de animale, maeştri de scrimă, maeştri de călărie, învăţători de limba greacă şi de filozofie Ei vor fi aceia care îl vor încuraja, îl vor pedepsi, îi vor spune ce trebuie să facă şi ce nu Tu nu vei avea timp de aşa ceva: vei fi foarte ocupat să-ţi aperi spatele de concetăţenii noştri cât timp vei sta acasă şi să-i baţi pe cartaginezii ăia cu feţe de maimuţă atunci când vei fi plecat Vei fi ocupat să-ţi ridici statui ba pe-aici, ba pe-acolo, să duci departe de ochii lumii tratative secrete cu aliaţii şi cu duşmanii, să inventezi noi biruri, să angajezi cât mai mulţi mercenari Dar dacă, vreodată, vei avea puţin timp, ia-l pe genunchi pe copilul acesta al tău Chiar dacă nu este fiul lui Aretis Ia-l pe genunchi şi spune-i povestea unui băiat care credea în fidelitate, în onoare, în vitejie şi în glorie; a unui băiat care îşi dorea să străbată calea abruptă şi chinuitoare către un destin măreţ şi care şi-a lăsat apoi sufletul să se rătăcească prin hăţişurile puterii, ale nemulţumirii şi urii S-a uitat pe sine însuşi şi pe alţii, a ajuns la un asemenea grad de îngâmfare încât şi-a luat două neveste care au reuşit, totuşi, să-i fie amândouă soţii iubitoare şi credincioase Doris este mama moştenitorului Aristomaches, nu Şi, mai ales ea, ştie că nici o femeie n-o va putea înlocui în sufletul tău pe Aretis Dăruieşte-i şi ei puţină afecţiune În clipa asta sunt, practic, beat şi, dacă n-aş fi fost astfel, nu ţi-aş fi scris ceea ce citeşti tu acum: îţi aduci aminte de apariţia aceea din peştera de la Henna? Fata înveşmântată în peplum care arăta la fel cu cea de izvoarele Anaposului? Ea nu este Aretis Este fata care ia înfăţişarea Persefonei în fiecare an la serbarea primăverii, fata pe care preoţii o ţin ascunsă în restul timpului în necropola săpată în stâncă de la izvoarele râului Când va îmbătrâni, o vor înlocui cu alta mai tânără Aretis a murit Ai răzbunat-o Gata, destul Dăruieşte ceea ce a mai rămas din mintea sau din sufletul tău, cum vrei să-i spui, celor care ţi-au mai rămas Mulţi dintre prietenii noştri au murit luptând în războaiele tale Vor mai muri şi alţii Gândeşte-te şi la ei şi tu însuţi vei fi altfel Îţi va fi mai bine simţindu-te înconjurat de amintirea celor care te-au iubit şi nu doar de sudălmile mercenarilor tăi campanezi Dacă scrisoarea aceasta va ajunge vreodată pe masa ta, poate că-ţi vei trimite ciracii să-mi taie şi mie boaşele De aceea poate că nu ţi-o voi trimite Dacă, totuşi, se va întâmpla s-o primeşti, înseamnă că atunci când am fost şi eu o dată serios, gândeam exact ca un beţiv Rămâi cu bine XXIII Fuseseră chemaţi cu toţii în casa lui Biton, care era comandantul fortăreţei Dyonisios sosi de pe dig călare, prin apa care ajungea la gleznele armăsarului său; Leptines fu adus la ţărm de barca de pe Boubaris Nava amiral era şi mai impresionantă decât atunci când o văzuse ultima oară La proră fusese sculptat un cap de taur îmbrăcat în argint, pânza mare era tivită cu purpură şi avea brodat în mijloc un cap de gorgonă cu ghearele însângerate şi cu limba scoasă ca într-un rânjet feroce Furcile fiecărei vâsle erau îmbrăcate în bronz lustruit ca oglinda, iar vârful catargului principal fusese poleit cu aur De-a lungul bordurilor erau înşirate, unse proaspăt, şase baliste încărcate cu lănci ucigătoare — Nu-i aşa că arată grozav? spuse Leptines, sărind pe pământ în faţa fratelui său şi arătând spre impunătoarea corabie de pe care tocmai venise — Fără îndoială Dar nu este un pic cam prea arătoasă? — Ah, nu, vreau ca toţi nemernicii ăia să facă pe ei când o văd Trebuie să înţeleagă că nu există scăpare în faţa măselelor de fier ale dragei mele Boubaris Biton veni însoţi de doisprezece mercenari şi le ură bun venit amândurora — Ceva nou? întrebă Dyonisios în timp ce se îndreptau către casa guvernatorului — În momentul acesta este linişte, răspunse Biton, dar nu trebuie să bazăm pe asta Am aflat că la Cartagina se fac mari pregătiri Se vorbeşte despre sute de nave de război, trei sau patru sute, dar sunt unii care spun că ar putea fi chiar cinci sute Arsenalul amiralităţii este plin de ele Şi mi s-a mai spus că numărul navelor de transport ar fi şi mai mare Leptines păru să-şi piardă pentru câteva clipe buna dispoziţie — Am nevoie de alte pentere, spuse, de cel puţin încă o dată pe atât Câte avem în construcţie? — Zece, răspunse sec Dyonisios — Zece? Şi ce fac eu doar cu zece? — O să-ţi ajungă Nu-ţi pot da mai multe deocamdată Unde este restul flotei? — La Lilibeos, răspunse Leptines Este un loc bun pentru a sta la pândă Îndată ce ăia apar, îi bag la fund — Să sperăm, gândi cu voce tare Dyonisios, dar fii atent Himilko este şiret Nu atacă decât atunci când este sigur că va învinge Ai înţeles? Nu te lăsa înşelat — Ce fac cumnatele mele? întrebă Leptines — Bine Dar de ce mă întrebi? — Aşa Ultima oară când am văzut-o, Aristomaches mi s-a părut cam tristă — Ei, chestii femeieşti Nimic important — Şi micul Dyonisios? Dar băieţelul celălalt? — Bine amândoi, cresc ca din apă Schimbă vorba Ia spune-mi tu, Biton, cum ai de gând să aperi locul acesta în cazul unui atac din partea cartaginezilor? — Am un sistem de semnale de la Lilibeos care mă anunţă dacă există vreun pericol Breşa din ziduri a fost reparată şi în depozite se găsesc provizii suficiente pentru trei luni de asediu — Bine Asta o să fie cea mai importantă confruntare din viaţa noastră Nu trebuie şi nu avem cum s-o pierdem Aţi înţeles bine ce am spus? — Eu te-am înţeles, răspunse Leptines, dar, dacă mi-ai fi trimis penterele acelea pe care ţi le-am cerut — N-are rost să insişti Fiţi atenţi la tot ce se întâmplă Eu trebuie să-i conving pe băştinaşii sicani că noi suntem cei mai puternici şi că este mai bine pentru ei să se afle de partea noastră Aşa că am să mă îndrept, pentru moment, spre interiorul insulei Luară cina împreună, apoi, la lăsarea întunericului, Dyonisios plecă pe uscat şi Leptines urcă la bordul lui Boubaris Himilko porni mult mai târziu, când vara era deja pe sfârşite Ridică ancora noaptea, cu luminile stinse, ca să nu fie observat şi porni în larg, astfel încât să nu fie văzut de pe ţărm Lui Leptines îi lăsă ca momeală navele de transport din fruntea convoiului şi syracuzanul muşcă din ea Când le zări, încete şi greoaie, profilându-se în zori în dreptul capului Lilibeos, urcă pe Boubaris ca un călăreţ în şaua calului şi porni la atac cu toată viteza, în fruntea navelor care la ora aceea a dimineţii aveau la bord întregul echipaj Scufundă vreo cincizeci de vase inamice, patru dintre ele fiind sfărâmate chiar de pintenul navei sale amiral; captură alte douăzeci, dar restul imensului convoi reuşi să ajungă nevătămat la Palermo, unde se întâlni cu corăbiile de război sosite după un ocol larg pe mare Când află de toate acestea, Dyonisios fu pe cale să-şi iasă din minţi — Şi i-am spus, fir-ar să fie! L-am pus în gardă! Curierul care îi adusese această veste era un soldat din Selinuntes care acum nu îndrăznea să scoată nici un sunet, neştiind ce să-i răspundă — Heghemòn deschise el gura într-un târziu, dar Dyonisios îl făcu să tacă — Gura! Şi unde este acum? — Navarhul cel mare? La Lilibeos — E prea expus Pleci chiar acum ca să-i duci o scrisoare Dyonisios dictă scribilor mesajul care plecă fără întârziere către fratele său Tot atunci el porni către interiorul insulei, având ca ţintă teritoriul sicanilor Himilko care, în vremea aceasta angajase alţi mercenari, atacă pe uscat şi pe mare Luă Drepanos şi Eryx, unde instală, pe vârful cel mai înalt al munţilor, un semnalizator luminos care trimitea noaptea mesaje către Cartagina, retransmise de pe două platforme plutitoare aflate în dreptul insulei Cossira Leptines voia să iasă în larg pentru a lupta cu flota inamică, dar, din fericire, primi în ultima clipă mesajul cifrat al fratelui său Dyonisios, hegemon panellenic al Siciliei către Leptines, navarhul cel mare, te salut! Te felicit pe tine şi pe oamenii tăi pentru scufundarea celor cincizeci de nave inamice Am informaţii din sursă sigură de la Palermo Flota lui Himilko are asupra noastră o superioritate zdrobitoare într-o proporţie de cel puţin trei la unu Nu ai nici o speranţă de succes şi ai pune în pericol întreaga noastră flotă Retrage-te Repet, retrage-te Du-te la Selinuntes, dacă vrei, şi lasă în urma ta cercetaşi care să-ţi aducă informaţii despre mişcările cartaginezilor Îţi ordon să faci asta Şi nu ai altceva de făcut decât să execuţi acest ordin Rămâi cu bine — Rămâi cu bine? urlă Leptines, după ce citi scrisoarea Rămâi cu bine? Dar cum pot să rămân cu bine, pe Zeus! Trebuie să ne purtăm ca nişte laşi şi să părăsim câmpul de luptă în faţa unui fiu de căţea? Şi Biton? Îl lăsăm acolo, singur, în laguna aia, ca pe un idiot? Ce să-i îndrug eu acum lui Biton? Că trebuie să mă supun ordinelor? Curierul îndrăzni să deschidă gura — Comandantul mi-a poruncit să-ţi transmit că este nevoie ca tu să execuţi acest ordin şi — Tacă-ţi gura! urlă şi mai tare Leptines, făcându-l pe bietul om să-şi înghită vorbele Ieşi afară! strigă din nou, ca scos din minţi Ieşiţi afară cu toţii! Nu mâncă nimic şi nu puse pe limbă nici o picătură de vin tot restul zilei Apoi, în plină noapte, chemă un aghiotant — Ordonă să mi se pregătească barca Plecăm — Plecăm? La ora asta? — Hai, mişcă-te, nu mă face să-mi pierd răbdarea Omul făcu ceea ce i se spusese şi, la puţin timp după aceea, Leptines, cu capul acoperit de glugă, urcă în barcă şi porunci cârmaciului să se îndrepte către miazănoapte Debarcă la Motya pe la miezul nopţii şi porunci să fie trezit Biton Prietenul său apăru de îndată, înfăşurat doar în cearşaful în care dormea, şi-l pofti să intre — Eşti nebun să umbli aşa, în toiul nopţii, pe coaja aia de nucă! Dacă ajungeai în mâinile unor cercetaşi cartaginezi? Îţi dai seama ce lovitură nemaipomenită ar fi pentru ei? — De fapt, trebuia să-ţi spun eu în persoană ce aveam să-ţi spun Îi urăsc pe cei trimit doar mesaje şi nu au curajul să iasă la iveală atunci când spun ceva — Ei, ia stai despre cine vorbeşti? Luă o cană şi două cupe de pe o masă — Bei o gură de vin? Leptines scutură din cap — Nu, n-am chef de nimic — Şi, ia spune, despre ce este vorba? Şi cine sunt indivizii ăştia care se ascund în spatele scrisorilor? — El — Dyonisios? Leptines încuviinţă — Dar ce spune? — Îmi ordonă să mă retrag, să las Lilibeos în mâinile inamicului Spune că aici sunt prea expus Vrea să mă duc la Selinuntes, dar, dacă fac asta — Mă laşi complet singur Şi pentru asta ai venit tu până aici, în plină noapte? Leptines dădu din nou din cap — Ţie nu ţi-a spus nimic? întrebă după aceea Celălalt clătină din cap — Vezi? Nu s-a învrednicit nici măcar să te anunţe Asta-i prea mult! Eu cred că este peste măsură de mult! Biton încercă să-l mai liniştească — S-ar putea să primesc mesajul lui mâine sau poimâine Doar ştii că, în timp de război, se comunică mult mai greu — S-ar putea, dar lucrurile nu se schimbă — Dar de ce să fi dat un asemenea ordin? — Zice că inamicii sunt de trei ori mai mulţi ca noi — Eu aş zice că are dreptate — Şi pentru asta eu ar trebui să-mi las un prieten fără ajutor? — N-ai de ales, Leptines Înainte de a fi prieteni, suntem ofiţeri în armata syracuzană, iar Dyonisios este comandantul nostru suprem — În Frăţie, am fost obişnuiţi întotdeauna să ne ajutăm între noi, să ne ajutăm unul pe altul Când eram copii şi unul dintre noi era atacat de cei din alte găşti, alergam cu toţii să-l ajutăm, chiar dacă pentru asta o luam şi noi pe cocoaşă Asta a fost întotdeauna o lege între noi şi eu n-o pot uita aşa uşor Biton sorbi o înghiţitură de vin, puse cupa la loc pe masă şi se rezemă de spătarul scaunului — Alte vremuri, prietene, oftă el Alte vremuri Am ajuns departe Ne-am bucurat de multe avantaje aflându-ne în preajma lui Dyonisios: femei frumoase, case luxoase, haine scumpe, mâncăruri alese, putere, respect Acum, ne cere să fim alături de el pentru bunul mers al războiului şi noi trebuie să ne supunem Are dreptate Dacă tu ai rămâne aici, n-ai face altceva decât să te laşi măcelărit Dar trebuie să salvezi flota, s-o avem întreagă pentru o altă ocazie, mai favorabilă Aşa este corect Pe Hercules, suntem soldaţi! — Dar de ce nu-ţi ordonă ticălosul şi ţie să pleci de aici? — Fiindcă pentru a cuceri insuliţa asta a fost nevoie de atât de mulţi bani şi sânge, iar părăsirea ei fără luptă ar însemna o mare prostie Dyonisios nu-şi poate permite aşa ceva Motya va cădea, dar după o rezistenţă eroică, îţi dai seama că n-o să putem fi mai prejos de localnici, noi cei care i-am învins cândva Am dreptate sau nu? Leptines nu mai reuşea să scoată nici un cuvânt şi-şi muşca buzele — Pleacă, acum, căci nu mai este mult şi se luminează de ziuă Porneşte în larg fără să mai zăboveşti, cu cât mai repede, cu atât mai bine Leptines şovăia şi nu se putea hotărî să plece — Curaj, amirale, îl îmbărbătă Biton, cred că e cazul să mai dorm câteva ore, pentru că mâine am multe de făcut După şapte zile, Himilko apăru în dreptul cetăţii Motya cu o sută cincizeci de corăbii de război şi treizeci de mii de oameni Biton nu avea decât douăsprezece nave şi două mii de oameni Fu înfrânt după patru zile de rezistenţă îndârjită Trupul său fu lăsat pe dig, tras în ţeapă Riscând să fie izolat, Dyonisios nu avu de ales şi se retrase În paisprezece zile de marş forţat, ajunse la Syracuza şi găsi acolo flota, ancorată în Portul Mare Leptines, sosit mai demult, rămase la bordul lui Boubaris şi nu-şi făcu apariţia timp de câteva zile În cele din urmă, un ordin imperativ al lui Dyonisios îl făcu să vină în palatul din Ortigia — Mi s-a spus că în lipsa mea ai vizitat-o pe Aristomaches Aşa este? — Dacă vrei să ştii, l-am vizitat şi pe fiul tău — Aşa este? — Da, recunoscu Leptines N-ai încredere în mine? — N-am încredere în nimeni — Chiar aşa? Dar în Biton? Nici în el nu aveai încredere? Şi totuşi a rămas pe insula aia împuţită ca să facă de pază pentru tine şi să crape L-au tras în ţeapă, ştiai asta? L-au lăsat acolo să putrezească până când corbii şi pescăruşii nu i-au lăsat decât oasele Nici în unul ca el nu aveai încredere? Răspunde, pe Hercule! Răspunde, fir-ar să fie! — Să nu îndrăzneşti să te mai apropii de soţia mea atunci când eu nu sunt aici — Asta-i tot ce voiai să-mi spui? Dyonisios nu luă în seamă întrebarea fratelui său şi continuă: — Himilko a ridicat ancora de la Palermo şi se îndreaptă către răsărit, spre Messene După părerea mea, vrea să treacă prin strâmtoare şi să ne atace dinspre miazănoapte Ieşi cu flota şi înaintează până în dreptul Cataniei Rămâi în larg şi nu lua în seamă provocările Vei ataca doar la ordinul meu Leptines se ridică şi porni către uşă — Ţi-am mai construit încă zece pentere Leptines se opri pentru o clipă, fără să se întoarcă, după care deschise uşa şi se făcu nevăzut Dyonisios îşi acoperi faţa cu palmele şi rămase singur, în tăcere, în mijlocul marii săli În port, Leptines se întâlni cu Filistos care conducea un grup de oaspeţi străini care ridicau ancora, plecând spre patrie Îl salută doar cu o înclinare uşoară a capului — Unde te duci aşa grăbit? îl opri Filistos — Lasă-mă în pace, răspunse Leptines — Dacă eşti cumva supărat pe mine, spune-mi — Nu cu tine am ceva Sunt furios pe ticălosul acela de frate-meu Ai făcut din el un monstru — Mai bine zis, „noi am făcut” Dyonisios a pus mâna pe putere datorită ajutorului pe care i l-am dat noi toţi Dar nu cred că vrei să discuţi cu mine despre efectele distrugătoare ale puterii — Nu, pentru că mi-e foame Nici măcar nu m-a invitat la cină — Nu-i nimic, te invit eu Leptines nu răspunse imediat, ci îl întrebă: — Tu i-ai spus că am vizitat-o pe Aristomaches? — Da, răspunse Filistos — Şi-mi spui asta aşa, ca pe ceva normal? — M-ai întrebat şi ţi-am răspuns — Şi de ce i-ai spus? — Pentru că, dacă ar fi aflat de la alţii, ar fi fost mult mai rău — I-aş fi spus eu însumi — Mă îndoiesc Se vede pe faţa ta cât de încurcat eşti atunci când vine vorba despre Aristomaches — Nu vreau să mai vorbesc despre asta — Dar vii să luăm cina împreună? — Dacă nu-mi mai pui întrebări de felul ăsta — Nu-ţi mai pun Merseră acasă la Filistos şi servitorii aduseră de îndată apă ca să se spele şi vin rece Masa fu servită pe terasă pentru că vremea era încă frumoasă, deşi toamna venise demult — Se poartă tot mai rău cu fiecare zi care trece, spuse Leptines la un moment dat — Mie nu mi se pare, răspunse Filistos — Nu ţi se pare? Ce tot spui? L-a lăsat pe Biton singur la Motya, fără să aibă nici cel mai mic motiv Vieţile noastre nu mai au nici o valoare, pentru el nu contează decât să-şi păstreze puterea Cât despre Aristomaches — Parcă ai spus că nu vrei să mai vorbim despre asta — M-am răzgândit Cât despre Aristomaches După părerea mea, căsătoria asta cu două femei odată a fost un act de o aroganţă cumplită care provoacă fiecăreia dintre ele umilinţă, nemulţumire şi — Nu te credeam atât de sensibil şi de atent la problemele femeilor şi îmi pare rău că o să te dezamăgesc spunându-ţi că eu nu cred aşa ceva, îi replică Filistos Dyonisios este un bărbat foarte atrăgător, este puternic precum un taur şi cred că este unul dintre indivizii cei mai potenţi din lume Femeile sunt sensibile la astfel de lucruri, crede-mă Şi, dacă vrei un sfat — Nu, nu vreau nici un sfat — Eu tot o să ţi-l dau Fii atent: femeile se plictisesc atunci când sunt închise tot timpul în gineceu şi este normal să se întâmple aşa Ia gândeşte-te cum ar fi să stai închis între patru pereţi cea mai mare parte din viaţă Aşa că ele încearcă în mod instinctiv să-şi îndulcească situaţia aşa că, atunci când poartă o discuţie cu cineva, au tendinţa să-şi exagereze impresiile, sentimentele, problemele, făcând din ele ceva peste măsură de important În realitate, de cele mai multe ori toate astea nu sunt decât nişte fleacuri Fetele acelea au tot ceea ce îşi poate dori o femeie: o casă minunată, un soţ cu înfăţişarea unui zeu, puternic şi viguros mai mult decât suficient pentru amândouă; au bijuterii, copii, mâncare, slujnice, posibilitatea de a citi şi de a asculta muzică Când apar în public, se află în centrul atenţiei, mii şi mii de persoane admirându-le ca pe nişte zeităţi Nimic nu măguleşte mai mult o femeie decât admiraţia celor din jur — Aristomaches nu este fericită, mărturisi Leptines şi întoarse capul, privind pe fereastră la două trireme care se pregăteau să acosteze în port O vreme, Filistos nu mai spuse nimic, concentrându-se în aparenţă asupra peştelui fript care le fusese servit Şi, în tot timpul acesta, nici Leptines nu mai rosti vreun cuvânt — Spune-mi ceva, reluă într-un târziu discuţia Filistos Între tine şi Aristomaches a fost ceva înainte ca Dyonisios s-o ceară de nevastă? — Şi crezi că ţi-aş spune dacă ar fi aşa? — De ce nu? Ţi-am făcut eu vreodată necazuri? — Când eram copii, ne jucam împreună în curtea dintre casele noastre Dyonisios era plecat atunci la munte, la unchiul nostru Demaretos, ca să se vindece de o tuse care îl sâcâia — Doar atât? — Doar atât — Câţi ani aveaţi pe atunci? — Eu unsprezece, ea nouă — Şi vă promiteaţi o dragoste veşnică — Cam aşa ceva Filistos oftă — Pe Zeus, eşti al doilea în rândul celor mai puternici oameni din Sicilia, ai sub comanda ta o flotă de o sută douăzeci de corăbii de război şi douăzeci şi cinci de mii de oameni În viaţa ta ai ucis sute de oameni şi ai rănit mulţi alţii, te-ai culcat cu sute de femei de tot felul şi de toate culorile şi — Las-o baltă, îl întrerupse Leptines Hai să ne oprim aici Trebuie să plec Îţi mulţumesc pentru cină — Plăcerea a fost a mea, răspunse Filistos Ne mai vedem pe aici? — O vreme, nu Ies în larg cu flota — Asta-i bine Este mult mai puţin periculos decât să rumegi anumite gânduri — Ce vrei să spui? întrebă Leptines — Ştii tu prea bine Succes Leptines înclină capul în semn de salut, apoi coborî în port şi porunci să fie dus înapoi la bordul lui Boubaris Himilko apăru în dreptul oraşului Hymera şi locuitorii capitulară imediat Nu erau nici a cincea parte din câţi fuseseră cândva şi nici măcar nu se gândiră să reziste cât de cât în faţa unui duşman atât de crud şi puternic Armata cartagineză continuă după aceea să înainteze în direcţia Messenei, instalându-şi tabăra la vreo douăzeci de stadii de oraş Messenezii îşi evacuară copiii şi nevestele, trimiţându-le în munţi, la rude şi la prieteni sau la proprietăţile lor de la ţară, după care luară poziţie într-un loc aflat între munţi şi mare, unde drumul era îngustat, hotărâţi să nu permită trecerea inamicului Dar Himilko trecu mai departe cu flota şi debarcă o altă armată chiar în port Oraşul lipsit aproape în totalitate de apărare, căzu fără luptă şi fu jefuit fără milă Dintre bărbaţii în putere, doar vreo cincizeci se salvară traversând înot strâmtoarea şi ajungând la Rhegion O asemenea ispravă fu considerată extraordinară şi, de atunci, deveni o probă de concurs sportiv disputată la fiecare aniversare a primei traversări şi marcată de o ceremonie în onoarea lui Poseidon, zeul mării Himilko luă el însuşi comanda armatei de uscat şi înaintă către miazăzi, îndreptându-se spre Catania după ce lăsase flota sa imensă în grija amiralului Mago Nici măcar o erupţie devastatoare a vulcanului Etna nu reuşi să-l oprească Un val uriaş de lavă topită ajunsese până la ţărmul mării, făcând să se înalţe o coloană de aburi la fel de impresionantă ca trâmbele de fum care ieşeau în permanenţă din vârful muntelui Himilko le arătă tuturor că nu se temea de nimic şi-şi conduse armata într-un ocol prin spatele muntelui cuprins de flăcări, ajungând din nou la drumul care ducea de-a lungul ţărmului până la Catania Iar acolo găsi flota sa care-l aştepta Dyonisios hotărî să-i iasă în întâmpinare şi-şi adună toate forţele de care putea dispune, chemând şi flota de sub comanda lui Leptines Dar, înainte de a pleca, trecu să-şi salute soţiile Pe amândouă o dată, ca de obicei, ca să nu stârnească gelozia vreuneia dintre ele Ştia, însă, că Aristomaches, syracuzana, era iarăşi însărcinată aşa că-i dădu nişte sfaturi drăgăstoase — Îngrijeşte-te, mor de nerăbdare să-l văd şi pe copilul acesta când se va naşte — Chiar aşa? răspunse ea, zâmbind Chiar doreşti să-l vezi? L-am simţit deja mişcând — Pe când ar trebui să fie naşterea? — Peste cel mult şase luni — Asta înseamnă că o să se nască în timp de pace Aşa că, zeii să mă ajute Doris, cealaltă soţie, i-l aduse pe micul Dyonisios ca să-l sărute şi îi şopti la ureche: — Sunt sigură că şi copilul lui Aristomaches o să semene cu tine cum seamănă el Dyonisios se uită la ea cu o expresie ciudată şi Doris lăsă privirea în jos Le sărută pe gură pe amândouă, apoi încercă să-l sărute şi pe micuţ, dar acesta începu să plângă — De ce plânge de fiecare dată când mă apropii de el? întrebă Dyonisios, nemulţumit — Pentru că te vede prea rar, răspunse Doris Pentru că ai barbă şi porţi mereu arme Dyonisios primi această explicaţie fără a mai spune nimic şi ieşi, urmat de mercenarii săi Prima întrunire a statului-major fu în cortul său, nu departe de poziţiile duşmane Erau de faţă socrul său, Hipparinos, Iolaos - care comanda o divizie de asalt - Filistos, comandanţii aliaţilor italieni şi Leptines care se întorsese de curând de la Catania — Am hotărât să atac, începu el Trebuie să le provocăm pierderi atât de mari, încât să-i obligăm să se întoarcă la Cartagina pentru a ierna acolo Elementul crucial este flota Fără navele de aprovizionare, o armată atât de mare nu poate rezista Se întoarse către Leptines Vei ataca din larg, cu toate forţele şi vei căuta să scufunzi cât mai multe vase inamice Nu te lăsa furat de entuziasm Gândeşte-ţi bine toate mişcările şi atacă atunci când eşti sigur că-ţi vei atinge ţinta Dar, mai ales, nu-ţi împrăştia, pentru nici un motiv, forţele Noi ne vom înşira în formaţie de luptă pe plajă, astfel încât să-i dăm lui Mago impresia că va fi strivit între forţele noastre de pe uscat şi de pe mare Dar, în faza aceasta, tu vei fi acela care vei da piept cu inamicul Şi nu uita că vei fi inferior numeric Lui Leptines nu-i convenea să primească atâtea ordine şi recomandări La urma urmelor, el era comandantul flotei şi ştia cea are de făcut Dyonisios insistă: — Păstrează-ţi împreună navele: duşmanii au deja o mare superioritate numerică — Am înţeles, răspunse Leptines, pe un ton iritat Am înţeles — Asta-i bine, spuse scurt Dyonisios Succes A doua zi, Leptines, aflat în fruntea escadrei de treizeci de pentere, naviga în larg, la miazăzi de Catania Restul flotei syracuzane, o sută zece trireme, venea în urma lui într-o coloană lungă, câte cinci în rând La un moment dat, văzu avangarda flotei lui Mago înaintând pe lângă ţărm, în direcţie contrară Erau în total vreo cincizeci de nave În depărtare se vedeau scânteind lăncile războinicilor lui Dyonisios înşiraţi pe nisipul plajei, pe o lăţime de aproape un stadiu Îl chemă pe secund şi-i ordonă să semnalizeze celorlalte nave că trebuiau să intre în formaţia de luptă, înşirate pe două linii Văzând semnalele de pe nava amiral, comandanţii începură manevrele pentru a se îndrepta cu prora către ţărm Între timp, Leptines, văzând că vasele cartagineze aveau o distanţă destul de mare între ele şi păreau să aibă dificultăţi din cauza valurilor respinse de ţărm, crezu că aceasta era o ocazie de nesperat pentru a le scufunda şi a face ca superioritatea inamicului să mai scadă Dădu ordin penterelor să-l urmeze Uluit, ofiţerul secund încercă să spună ceva: — Comandante — Ai auzit ordinul meu, i-o reteză scurt Leptines Atacăm Ceilalţi să vină după noi — Comandante, ceilalţi nu se află încă în poziţie de luptă şi ordinele au fost să rămânem în formaţie compactă Eu — Aici ne aflăm pe mare şi ordinele le dau eu! strigă la el Leptines Ritmul de vâslit pentru atac! Ofiţerul se supuse şi-i făcu semn celui de la tobă să accelereze ritmul vâslitului Boubaris se năpusti înainte, despicând valurile cu pintenul său în trei muchii, fiind urmată de celelalte pentere La scurt timp după aceea, o barcă rapidă ajunse în dreptul lui Dyonisios, aflat pe aripa stângă a formaţiei — Heghemòn, strigă marinarul Leptines îi atacă pe cartaginezi cu penterele — Nu, te înşeli Nu se poate aşa ceva, răspunse Dyonisios, pălind de furie — Vino să vezi cu ochii tăi, heghemòn De aici situaţia nu este prea clară Dyonisios dădu pinteni calului şi porni către o colină din apropiere Îndată ce ajunse sus, toate îndoielile i se risipiră — Ticălosul mârâi el, scrâşnind din dinţi XXIV Penterele lui Leptines se năpustiră cu cea mai mare iuţeală asupra navelor cartagineze, zdrobindu-le fără cruţare Boubaris, aflată în frunte, despică în două un vas înainte ca acesta să-şi poată îndrepta prora către larg, apoi făcu un ocol larg şi se întoarse sfărâmând toate vâslele de pe partea stângă a altei nave şi aceasta rămase neputincioasă, aşteptând următoarea izbitură care îi reteză prora, făcând-o să se scufunde în câteva clipe cu întregul echipaj la bord Dinspre mal se auziră uralele trupelor syracuzane care asistau la acea formidabilă confruntare, ca la un spectacol de teatru Dar Dyonisios era în continuare furios În stânga sa, el putea vedea acum flota lui Mago înaintând cu vânt din pupa şi era limpede că voia să se strecoare între escadra lui Leptines şi grosul flotei syracuzane care rămăsese ceva mai în urmă Îl chemă pe Iolaos — Semnalizează-le să renunţe la luptă, fir-ar să fie! Pune pe cineva să le transmită! Un alt vuiet de satisfacţie de pe ţărm şi strigăte entuziaste ale oamenilor salutară al treilea atac nimicitor al lui Boubaris Leptines ataca aidoma unui taur, aşa cum o făcea de fiecare dată, fără a se mai gândi la nimic altceva O oglindă de bronz sclipi de mai multe ori ca să transmită ordinul lui Dyonisios, dar probabil că Leptines era orbit de iureşul bătăliei, de strălucirea atâtor arme şi de razele soarelui reflectate în valuri Sau, pur şi simplu, nu voia să se supună şi se prefăcea că nu vede mesajul — Trâmbiţaşi! urlă Dyonisios Sunaţi din trâmbiţe, daţi alarma, măcar aşa să înţeleagă! Trâmbiţele scoaseră sunete care de pe ţărm păreau asurzitoare, dar probabil că nu puteau fi auzite în vacarmul luptei navale — Retrage-te, striga scos din minţi Dyonisios de la înălţimea colinei Retrage-te, nenorocitule! Hai! Nu mai sta! Dar de-acum era prea târziu Flota lui Mago se desfăşura cu toate forţele sale uriaşe, între avangarda syracuzană care ataca şi restul escadrei care încă mai manevra pentru a intra în formaţia de luptă Amiralul cartaginez avea atât de multe nave, încât le putu împărţi în două, cu o parte atacând vasele syracuzane aflate încă în larg, iar cu cealaltă prinzând ca într-un cleşte grupul din frunte, ocupat să scufunde ultimele nave cartagineze din avangardă În momentul acela, Leptines îşi dădu seama că i se întinsese o cursă Cercul de nave inamice se închidea deja şi penterele nu mai avură loc de manevră Bătălia navală se transformă într-o luptă ca pe uscat, cu soldaţi care săreau de pe un vas pe altul, încleştându-se într-o luptă furibundă cu echipajele inamice şi cu infanteriştii aflaţi la bord Leptines se lupta ca un leu, cu sabia şi cu securea, aruncând în valuri pe oricine încerca să ajungă pe puntea vasului-amiral: — Jos de pe nava mea, ticăloşi împuţiţi! urla el Jos de pe nava mea! Lupta continuă cu o îndârjire disperată şi, cu toate că mica escadră syracuzană era acum încercuită, Leptines izbuti să-şi deschidă o breşă prin care să se poată salva După ce oamenii săi puseră stăpânire pe o navă inamică, o scufundară din interior, spărgându-i chila cu lovituri de secure, astfel încât Boubaris se putu strecura în afara încercuirii şi în scurt timp mări simţitor viteza Celelalte nave se ţinură după ea, reuşind chiar să mai scufunde trei ambarcaţiuni inamice Dar soarta bătăliei era de-acum pecetluită Navele rămase întregi luptau într-o inferioritate zdrobitoare şi echipajele erau demoralizate de absenţa comandantului şi de lipsa navei-amiral care să-i conducă Cât despre Leptines, el scăpă ca prin minune să nu fie capturat pentru că porni cu toată viteza în larg, descriind un ocol larg pentru a ieşi din raza vizuală a inamicilor Cartaginezii repurtaseră o victorie zdrobitoare, dar nu se mulţumiră cu aceasta ci lansară la apă un puhoi de bărcuţe uşoare având la bord soldaţi înarmaţi cu căngi de pescuit pentru a-i ucide pe naufragiaţii care încercau disperaţi să ajungă înot pe ţărm Dyonisios asistă neputincios la acest dezastru Îşi văzu flota distrusă, oamenii masacraţi în timp ce se zbăteau în valurile înroşite de sânge La apusul soarelui, plaja era plină de cadavre şi de sfărâmături aduse de apă Pierderile erau uriaşe: o sută de nave şi douăzeci de mii de oameni Leptines apăru şi el pe la miezul nopţii, fiind condus imediat în cortul fratelui său, unde se ţinea o reuniune furtunoasă a statului-major Dyonisios ar fi vrut să-l strângă de gât, dar când îl văzu plin de sânge, rănit la umărul stâng şi la coapsa dreaptă, cu faţa umflată de lovituri, un ochi vânăt şi aproape închis, pielea înnegrită de fum, buzele sparte, cu respiraţia întretăiată, ameţit şi aproape de nerecunoscut, nu mai putu să facă nici cel mai mic gest şi nici să scoată vreo vorbă Ceilalţi ofiţeri tăceau şi ei, aşa că, timp de câteva momente, în cortul înaltului comandament domni o tăcere mormântală Filistos se apropie de Leptines cu o cană mare de apă şi-i dădu să bea Abia atunci toţi cei de faţă îşi dădură seama că nimeni nu oferise măcar o cupă cu apă comandantului flotei, după ce acesta luptase ca un erou toată ziua şi acum se întorcea în miez de noapte ca să-şi ocupe locul printre ceilalţi comandanţi Leptines bău cu înghiţituri mari, apoi se prăbuşi la pământ Dyonisios îi făcu un semn lui Aksal, care îl ridică şi-l duse în cortul său Se duse să-şi vadă fratele înainte de ivirea zorilor Era cuprins de febră, iar faţa i se umflase şi mai mult, dar reuşi să îngaime: — Îmi pare rău eu voiam voiam să — Ştiu, răspunse Dyonisios Întotdeauna ai fost aşa, n-o să te schimbi niciodată Eu am fost un prost pentru că m-am bazat pe tine Ar trebui să te ucid, să te condamn la moarte pentru nesupunere — N-ai decât s-o faci, răspunse cu greu Leptines Nu-mi pasă dacă o să mor — I-am pierdut deja pe Biton şi pe Doriscos, spuse Dyonisios, nu pot să te pierd şi pe tine Dormi acum Încearcă să te faci bine — Ce aţi hotărât? murmură Leptines — Aliaţii ar vrea să atace armata lui Himilko — Au dreptate — Nu, n-au Dacă suntem învinşi şi de data aceasta, Syracuza este pierdută Ne vom retrage în spatele zidurilor cetăţii Leptines nu mai spuse nimic, dar, în timp ce ieşea, Dyonisios îl auzi plângând Revoltaţi de hotărârea comandantului suprem de a renunţa la luptă, aliaţii italieni se deciseră să se întoarcă în oraşele lor Pe de altă parte, era greu de crezut că atâtea mii de războinici ar fi putut fi găzduiţi între zidurile Syracuzei timp de mai multe luni În noaptea aceea, Filistos nu putu dormi, aşa că se retrase la el în cort şi scrise la istoria sa până în zori Dyonisios intră într-un oraş aflat deja în doliu: din multe case se auzea vaietul femeilor care-şi plângeau fiii căzuţi, la multe ferestre erau atârnate pânze negre şi ramuri de chiparos Pe ziduri se puteau citi vorbe de ocară adresate tiranului În numai câteva ore, amintirea strălucitei victorii din anul precedent dispăruse în neant Acum nu mai era decât amărăciunea înfrângerii, teama de un viitor nesigur, durerea sfâşietoare pentru pierderile suferite Întors şi el în oraş, Filistos se retrase în casa sa de lângă port din care avea să vadă în curând flota lui Mago înaintând nestingherită şi blocând porturile şi docurile Se aşeză la masa de lucru şi începu din nou să scrie Era cel mai crunt dezastru care se abătuse vreodată asupra Syracuzei Oraşul îşi pierduse cea mai mare parte a flotei şi mulţi locuitori pieriseră într-un mod năprasnic în valuri, străpunşi cu cangea ca nişte peşti mai mari, unul câte unul La întoarcerea lui Dyonisios în oraş, se răspândi zvonul că Dyonisios aruncase într-o luptă atât de riscantă pe mare doar trupele din oraş, în timp ce nici măcar unul dintre mercenarii săi nu fusese în pericol Localnicii erau, la urma urmelor, oameni liberi care, mai devreme sau mai târziu, ar fi putut să ceară reîntoarcerea la democraţie Ceilalţi, însă, reprezentau temelia pe care se baza puterea sa Dyonisios reacţionă cu o asprime necruţătoare poruncind să fie arestaţi toţi care erau bănuiţi de răspândirea unor astfel de idei, chiar şi pe baza unui simplu denunţ În ciuda înfrângerilor militare şi a enormelor sacrificii la care îi obliga pe concetăţenii săi, el rămânea pe mai departe ferm convins că era conducătorul de neînlocuit în lupta împotriva duşmanului de moarte cartaginez şi că, într-un asemenea moment crucial pentru supravieţuirea patriei, toate nemulţumirile interne trebuiau curmate fără şovăire În cursul acelor acţiuni de consolidare a puterii sale avură de suferit destul de mulţi membri ai Frăţiei Vajnica asociaţie care-l susţinuse dintotdeauna pe Dyonisios în drumul său către puterea absolută nu întârzie să-i transmită un avertisment: opt dintre mercenarii săi fură găsiţi ucişi în diferite cartiere ale oraşului şi alţi doi chiar în cazarma din Ortigia Toţi cei opt primiseră drept în inimă o săgeată pe a cărei coadă era încrustată imaginea unui delfin Acest lucru voia să spună că Frăţia era capabilă să pătrundă oriunde În afară de aceasta, numărul mercenarilor ucişi era exact acela al membrilor Frăţiei care fuseseră eliminaţi Iolaos fu acela care îi atrase atenţia lui Dyonisios — Bagă de seamă, îi spuse, au vrut să te facă să înţelegi că dacă te atingi de ei, vei plăti pentru aceasta Ţi-au dovedit că pot lovi în ce fel vor şi atunci când vor Dyonisios îi răspunse foarte scurt — Cu ei o să mă socotesc eu altădată Era prea cătrănit şi nu avea chef de vorbă; de fapt, îşi dădea seama că Iolaos avea dreptate, dar nu voia să recunoască Singurul semn al speranţei i-l dădu în perioada aceea naşterea celui de-al doilea copil al lui Aristomaches Era băiat şi îi puseră numele Niseos A doua zi pe înserat, Filistos se ridică de la masa de lucru şi porni către Ortigia ca să-l viziteze pe Leptines care încă mai zăcea la pat, chinuit de febră Străbătu coridoarele fortăreţei, slab luminate de câte un felinar, până ajunse la camera lui Leptines de la capătul aripii de miazăzi Se apropie de uşă şi văzu că nu era închisă bine Veni fără să facă zgomot mai aproape şi auzi din interior o voce de femeie care vorbea pe un ton scăzut — De ce îţi pui viaţa în pericol în halul acesta? întreba femeia — Pentru că este de datoria mea să fac asta şi pentru că trebuie să-i demonstrez că nu am nevoie de el ca să — Dar puteai să mori îl întrerupse, îngrijorat, vocea aceea — Ar fi fost mai bine Oamenii mei au sfârşit pe fundul mării, ca hrană pentru peşti — Nu, te rog, nu mai spune aşa ceva mai spuse femeia Filistos se îndepărtă de uşă şi intră într-o altă cameră care, fiind goală, servea drept magazie şi, ţinând uşa întredeschisă o văzu ieşind după câteva clipe pe Aristomaches O recunoscu, deşi femeia avea capul acoperit de o glugă care-i acoperea faţa Aşteptă câtva timp după care intră în camera lui Leptines — Cum te simţi azi? îl întrebă — Mai bine, minţi rănitul — Mă bucur Avem nevoie de tine Gura lui Leptines se schimonosi într-un rânjet amar — Nevoie de un amiral fără flotă? Nu cred că mai pot fi de mare folos — Nu te mai văicări atât Tot ce s-a întâmplat a fost doar din vina ta Poate că nu-ţi place să execuţi ordinele fratelui tău, dar uneori acesta este singurul lucru bun care trebuie făcut În orice caz, dacă te interesează, Boubaris a ta a scăpat aproape neatinsă Oamenii tăi o aduc din nou în rada portului — Câte corăbii ne-au mai rămas? întrebă Leptines — Vreo treizeci, dintre care şaisprezece pentere, inclusiv a ta — Aproape nimic — Din păcate, aşa este Chirurgul a venit astăzi? — Da şi m-a chinuit cât a vrut Cred că şi el mă urăşte — Este un medic bun şi te-ar putea pune pe picioare ca să mai faci şi alte boroboaţe — Nu prea am chef de glume — Nici eu, dar nu trebuie să ne lăsăm pradă disperării S-ar mai putea face câte ceva Nimeni nu a reuşit vreodată să cucerească Syracuza Dădu să plece, dar se opri în prag pentru că ar fi vrut să mai adauge ceva şi nu îndrăznea În situaţia aceea, gândea că ar fi fost în zadar Îi spuse doar atât: — Încearcă să fii mai prudent, dacă poţi, şi plecă Flota lui Mago îşi făcu apariţia a doua zi, în primele ore ale dimineţii şi tot oraşul alergă pe ziduri ca să privească acest spectacol Era o forţă uriaşă: sute şi sute de nave înaintau ca la paradă, făcând să spumege marea sub loviturile vâslelor, cu pânzele umflate de vânt şi drapelele fluturând la pupă Peste tot se vedeau semnale luminoase care făceau ca navele să comunice între ele, într-un limbaj misterios care ţinea laolaltă acel cârd imens, într-o ordine perfectă, asemănătoare unei formaţii de soldaţi Cea mai mare flotă militară din lume îşi arăta forţa pentru a strecura în sufletele asediaţilor descurajarea, pentru a le da acelor oameni senzaţia că orice încercare de a se apăra ar fi fost zadarnică Trecură prin dreptul Ortigiei, apoi cotiră către răsărit, îndreptându-se către Portul Mare Dyonisios, Hipparinos şi Iolaos se aflau împreună pe cel mai înalt turn al fortăreţei, echipaţi ca pentru luptă Îşi făcu apariţia şi Filistos — Se duc să ancoreze între Plemirion şi Daskon, spuse Asta înseamnă că şi trupele de uscat vor merge să-şi instaleze tabăra tot acolo — Aşa este, mârâi Dyonisios, în mormântul tuturor armatelor care au asediat Syracuza — Eu nu m-aş baza prea mult pe asta, observă Iolaos Ţin sub un control total navigaţia pe mare, pot să-şi aprovizioneze oamenii de pe uscat când şi cum vor Ne depăşesc numeric într-un raport de trei la unu, în ce priveşte armata şi de o sută la unu, în ce priveşte flota — Avem zidurile noastre, îi replică Dyonisios Nu ne-au făcut niciodată de ruşine — Este adevărat, recunoscu Iolaos, dar arma noastră cea mai puternică este alta: Arethusa — Arethusa? — Da După părerea voastră, de ce oracolul le-a poruncit strămoşilor noştri să întemeieze oraşul în preajma acestei fântâni? Pentru că de la ea ne poate veni salvarea Discuţia lor fu întreruptă de sosirea unui curier — Heghemòn, Himilko ocoleşte cu armata sa Epipolis, pe la miazănoapte şi se îndreaptă către Anapos — Ce vă spuneam eu? izbucni Dyonisios Se duc să poposească în aceleaşi locuri ca data cealaltă Filistos interveni şi el — Spune-mi ceva: după tine, de ce fac asta? Pentru că sunt proşti? — Nu cred Himilko este viclean ca o vulpe, răspunse Dyonisios De fapt, nu are de ales Nu există prin apropiere vreun alt loc neted în care să încapă atâta puhoi de oameni În realitate, ei ştiu foarte bine ce s-a întâmplat mai demult, acum cincisprezece ani, când comandanţii atenieni şi-au văzut nimicită armata După părerea mea, şi-au pus în gând să cucerească Syracuza în timpul iernii De aceea nu le este frică să-şi instaleze tabăra în locul acela blestemat Nici unul dintre cei prezenţi nu-l putea contrazice, pentru că nimeni nu avea cum să ia în seamă ideea că o armată ar putea menţine un asediu pe timpul întregii ierni, în condiţiile unui timp nefavorabil Iolaos se apropie de Dyonisios — Cum se mai simte Leptines? — Are în continuare febră şi nu ştiu dacă o să-şi mai poată reveni, răspunse, şi în glasul lui se simţea o mâhnire adâncă — Aş putea să-l văd şi eu? — Cum să nu Prietenii pot merge oricând la el Iolaos coborî în curte, îndreptându-se către aripa de miazăzi în care se afla camera lui Leptines Îl dădu afară pe chirurg şi se ocupă el însuşi de rănit, care începu să se înzdrăvenească văzând cu ochii, foarte încet la început şi apoi din ce în ce mai rapid, până când febra dispăru — Cum ai făcut? îl întrebă după o vreme Filistos Iolaos îi răspunse cu un zâmbet enigmatic: — Nu-ţi pot spune — Cunoşti medicina indigenă, cea prin care s-a vindecat însuşi Dyonisios la izvoarele Anaposului? — Nu — Atunci, cunoşti medicina pitagoreică Tu ai studiat la Crotona, nu-i aşa? Întotdeauna m-am întrebat cum se face că, de aproape un secol încoace, atleţii de acolo au ieşit mereu câştigători la toate olimpiadele — Şi ce explicaţie ai găsit? — Există un secret în chestiunea asta Secretul unei ştiinţe medicale iniţiatice care ştie cum să trateze trupul cu ajutorul energiei minţii şi al resurselor naturale Iolaos nu spuse nimic — Un secret pe care îl credeam pierdut, dar este clar că mai există unii care îl cunosc — S-ar putea Depinde de maeştri şi de întâlnirea fericită a maestrului cu discipolul În orice caz, cu Leptines n-a fost deloc uşor Era mai aproape de moarte decât de viaţă — Aşa cred şi eu Şi care crezi că ar putea fi motivul? — N-are rost să ne mai întrebăm: a ieşit înfrânt într-o mare bătălie, a pierdut în faţa întregii armate şi, în special, a fratelui său Oamenii săi, lipsiţi de comandant, au fost masacraţi Şi totuşi mai era ceva care îmi scăpa ceva cum ar fi — O iubire fără speranţă? întrebă Filistos Iolaos îi aruncă o privire enigmatică şi dădu din cap aprobator — Da poate ceva de genul acesta Câteodată, bărbaţii cei mai puternici şi mai curajoşi au un suflet ca de copil, cu nişte sensibilităţi surprinzătoare Dar nu mai spune nimic, nici măcar o vorbă, Filistos Nici măcar o vorbă Spunând acestea, Iolaos se îndepărtă Se văzu curând că Dyonisios avusese dreptate în ce priveşte intenţia lui Himilko Locuitorii Syracuzei putură asista de la înălţimea zidurilor la realizarea planurilor inamicului Mai întâi, acesta ocupă sanctuarul închinat Demetrei şi Persefonei, aflat în afara oraşului - aceste două zeiţe fiind cele mai respectate în Sicilia, chiar şi de băştinaşi - şi scoaseră din el toate obiectele cât de cât preţioase Fură luate de acolo şi cele două statui de cult, din aur şi fildeş, făcându-le bucăţi pentru a le vinde mai uşor Sacrilegiul acesta îngrozi populaţia care, prin tradiţie, era foarte ataşată de cele două divinităţi şi-l întristă chiar şi pe Dyonisios care nu putea uita de întâmplarea petrecută în peştera de la Henna După aceea, Himilko începu să construiască o fortăreaţă la capătul promontoriului Daskon, pentru a ţine sub control accesul către porţiunea de plajă pe care trăsese pe uscat o parte din navele sale, celelalte rămânând ancorate tot în zona aceea Între timp, mercenarii iberici şi mauri dărâmau marile monumente funerare înălţate de-a lungul drumului către Kamàrina, folosind materialele rezultate pentru a construi o tabără fortificată care avea rolul de a apăra un al doilea loc de acostare, lângă Plemmirion, promontoriul de pe latura de miazăzi a golfului O încercare de a bloca şi portul de la miazănoapte eşuă din cauza catapultelor instalate de Dyonisios la capătul digului pentru a împiedica apropierea oricărei nave la o distanţă mai mică de o sută de picioare, fără a risca să fie scufundată În acest fel, rămânea în permanenţă o cale liberă prin care syracuzanii îşi puteau păstra legăturile cu lumea exterioară Pregătirile ameninţătoare ale duşmanului provocau în rândul locuitorilor o mare îngrijorare şi un sentiment de neputinţă Li se părea că fiecare zi care trecea şi înaintarea necontenită a lucrărilor îi apropiau tot mai mult de o catastrofă Dyonisios îşi dădu seama că trebuia să acţioneze în vreun fel ca să mai alunge cumva acea resemnare ucigătoare, ca să mai susţină moralul oamenilor şi chiar prestigiul său Astfel că îl chemă la el pe Filistos — Trebuie să pleci, îi spuse Te vei duce să ceri ajutor la spartani şi chiar la Corint, metropola noastră Nu am nevoie de mare lucru, dar lumea trebuie să vadă că nu suntem singuri, că sunt încă în stare să obţin ajutoare, alianţe, sprijin Când Syracuza era asediată de atenieni, a fost suficientă sosirea unei mici unităţi spartane pentru a le da tuturor curaj şi convingerea că victoria putea fi obţinută Ne trebuie nave Cu cele pe care le avem, nu suntem capabili să acţionăm eficient Vei porni la drum chiar mâine dimineaţă Leptines îţi va deschide calea şi te va escorta cu două pentere până în largul mării — Voi face tot ce pot, răspunse Filistos şi coborî în port ca să se înţeleagă cu Leptines şi să dea ordine pentru pregătirea bagajului care cuprindea întotdeauna o ladă destul de mare, plină cu cărţi Îl găsi pe Leptines în casa amiralităţii de lângă docuri — Am impresia că te simţi mult mai bine, spuse Filistos — Şi tu arăţi bine, răspunse Leptines — Să ştii că plec în Grecia — Am aflat Fratele meu s-a îndurat să mă anunţe — Nu trebuie să vorbeşti aşa Dyonisios ţine la tine şi te preţuieşte mult Leptines schimbă vorba — Când crezi că eşti gata de plecare? — Mâine noapte — Foarte bine În felul acesta n-o să ne vadă nimeni Filistos reuşi să plece scăpând de supravegherea cartaginezilor datorită unei manevre de diversiune a lui Leptines şi ajunse teafăr în Grecia, îndreptându-se mai întâi spre Sparta şi mai apoi spre Corint Sparta nu-i dădu decât un ofiţer care să servească drept consultant militar, dar Corintul trimise o escadră de treizeci de nave cu echipaj complet şi cu trupe de infanterie la bord care ajunseră la Syracuza pe la începutul primăverii Leptines ieşi să-i întâmpine pe corintieni în largul mării, pe o barcă mică şi le înfăţişă planul prin care voia să-i aducă în port la adăpostul întunericului dintr-o noapte cu lună nouă În radă poruncise să se pregătească locuri de acostare mascate de paravane, invizibile de pe mare şi chiar din oraş, pentru a ascunde mica flotă corintiană Doar aşa puteau acţiona prin surprindere Convocă mai întâi o întrunire de stat-major în casa amiralităţii şi, după ce le ură bun-venit oaspeţilor corintieni şi ofiţerului spartan, începu: — Am primit în dimineaţa aceasta vestea că mâine seară urmează să sosească un convoi de nouă trireme cartagineze cu provizii şi cu bani pentru plata mercenarilor Am de gând să-l capturez cu ajutorul vostru Cei prezenţi se priviră unul pe altul miraţi şi neliniştiţi Se întrebau dacă era doar o idee de-a lui Leptines sau era şi Dyonisios de acord cu această acţiune Cu toate acestea, nimeni nu îndrăzni să pună întrebări Ofiţerul spartan pe numele lui, Euridemos, îşi dădu cu părerea — Cred că este o idee bună, dar va trebui s-o punem în aplicare cu multă atenţie — Aşa este De aceea, am nevoie de cârmaci şi de echipaje care să fie în stare să navigheze pe timp de noapte, spuse Leptines — Toţi cârmacii noştri pot să navigheze noaptea, răspunseră ofiţerii corintieni Noi navigam noaptea pe când voi nu aveaţi habar să navigaţi nici ziua Leptines nu luă în seamă spusele lor: cei din metropolă erau întotdeauna cam încrezuţi şi nu era bine să-i contrazică în privinţa superiorităţii lor Spuse doar: — Foarte bine Exact asta ne trebuie Am nevoie de douăzeci de nave: zece ale noastre şi zece ale voastre Vreau ca oamenii de la vâsle şi echipajele să fie pregătite la posturile lor la semnalul de începere a celui de-al doilea schimb de gardă Scopul misiunii va fi comunicat de comandanţi doar când vasele vor ajunge în larg Eu voi merge primul, iar voi o veţi urma pe Boubaris A doua zi, la miezul nopţii, escadra ieşi din rada portului cu luminile stinse şi, fără nici cel mai mic zgomot, se îndreptă spre larg XXV Leptines pregătise totul în cele mai mici amănunte pentru ca acţiunea aceasta de noapte să reuşească: fuseseră trimise pe mare câteva bărci la distanţă de un stadiu între ele, având la bord ofiţeri de marină travestiţi în pescari care se ocupau cu pescuitul la lumina felinarelor, îndată ce barca din margine zări siluetele navelor cartagineze, trimise un semnal şi flota syracuzană se răsfiră în formă de evantai cu prora spre larg şi cu vântul din pupă La un alt semnal luminos venit de pe nava-amiral, atacul începu Cartaginezii erau atât de siguri că aveau în faţă vase de-ale lor venite ca să le escorteze până în port încât, atunci când îşi dădură seama de realitate, nu mai avură timp să reacţioneze Fiecare dintre triremele lor fu abordată de câte două nave syracuzane şi la bord năvăliră sute de cercetaşi Mulţi dintre soldaţii îmbarcaţi dormeau fără grijă când săbiile inamicilor erau deja la gâtul lor Cei care încercară să opună rezistenţă fură ucişi, ceilalţi pur şi simplu dezarmaţi; navele fură remorcate în rada portului şi prada, foarte bogată, fu descărcată şi pusă sub pază Dyonisios, care aştepta pe mal, îi ieşi chiar el în întâmpinarea fratelui său, îmbrăţişându-l — Bună treabă, pe Zeus! Aveam nevoie de o victorie, fie ea cât de mică: mâine vei fi salutat ca un adevărat erou! — Mică? răspunse Leptines Aşteaptă şi o să vezi: nu suntem nici măcar la jumătatea planului — Ce vrei să spui? Sosi gâfâind şi Filistos, îmbrăcat aşa cum sărise din pat — Ce se petrece aici? Puteaţi să-mi spuneţi că — Himilko îşi aşteaptă navele în noaptea asta, nu? spuse Leptines — Da, aşa este , răspunse Dyonisios — Şi le va avea Se întoarse către ofiţerii din jurul său Fiecare om să-şi schimbe hainele şi armele cu cele ale prizonierilor, iar vâslaşii să se mute pe navele cartagineze: fiţi gata de pornire în fiecare clipă! — Excepţional, spuse admirativ Filistos, absolut strălucit: un plan demn de un mare strateg — Vin şi eu cu tine, spuse Dyonisios — Mai bine, nu, răspunse Leptines Este o acţiune foarte riscantă Este suficient să fie acolo doar unul dintre noi, iar tu să rămâi în oraş În plus, tu ai o familie, în timp ce eu nu am pe nimeni Până acum a mers destul de bine, nu? Lasă-mă să mă ocup eu în continuare de asta Dyonisios îl privi ţintă, drept în ochi — Te-aş fi omorât atunci, la Catania — Ştiu — Şi aş fi făcut o greşeală de neiertat Câteodată mă întreb care dintre noi doi este mai bun — E limpede că eu sunt acela! răspunse Leptines Ia spune deviza, ticălosule! — Le-o dăm la moacă tuturor! — Tuturor! repetă Leptines şi sări pe puntea uneia dintre navele capturate de la cartaginezi Pe Filistos îl emoţionă salutul acela din copilărie, ştiind că sentimentele cele mai profunde ale lui Dyonisios erau încă vii sub carapacea puterii care se îngroşa cu fiecare zi care trecea Continua să spere, sau poate să-şi facă iluzia, că în cele din urmă omul va ieşi învingător asupra tiranului Escadra ieşi din portul Lakkios şi coti la dreapta, rămânând cât putea mai mult în umbra Ortigiei, până când ajunse exact în faţa Plemmirionului, pe partea opusă a Portului Mare Coti din nou la dreapta spre Daskon, unde se zăreau clipind luminile de la corpul de gardă cartaginez şi se puteau distinge navele care trebuiau să asigure supravegherea zonei Soldaţii salutară însemnele lui Tanit de pe navele care treceau prin faţa lor şi li se răspunse cu un salut în limba lor Un ofiţer cartaginez fusese convins, având o sabie în şale, să-i liniştească pe camarazii săi cu sunetul unei voci cunoscute Mica flotă era liberă acum să se mişte şi Leptines o conduse către capătul radei unde se legănau la ancoră vreo cincizeci de nave de război Atacul fu pe cât de rapid, pe atât de aprig: zece vase fură străpunse cu pintenul şi scufundate, nemişcate cum erau, încă din primele clipe; celelalte se aprinseră de îndată ce asupra lor căzu o ploaie de săgeţi incendiare Un al doilea val de săgeţi cu foc în vârf se abătu asupra corturilor şi depozitelor, în timp ce de peste tot răsunau strigăte, iar sunetele prelungi de corn dădeau neîncetat alarma Zăpăceala era atât de mare, încât Leptines reuşi să prindă cu cârlige vreo şase nave inamice şi să le remorcheze în afara golfului La revărsatul zorilor, escadra sa intră triumfătoare în portul Lakkios, întâmpinată de o mulţime de locuitori în delir Leptines se simţi ca renăscut după această primire pe care i-o făceau concetăţenii săi, dar şi datorită îmbrăţişării fratelui său După aceea, însă, îşi înălţă privirile către înaltul zidurilor fortăreţei şi pe metereze zări o siluetă subţirică de femeie I se păru că mişca un braţ ca pentru a-l saluta şi crezu în sinea sa că era Aristomaches, atât de mititică din cauza distanţei, îndepărtată şi de neatins Prinzând curaj după acest succes, flota syracuzană de sub comanda lui Leptines dădu mai multe atacuri, scufundând numeroase nave de transport şi nu puţine corăbii de război Furioşi din cauza pierderilor suferite, cartaginezii se hotărâră să-l scoată pe adversar din portul Lakkios şi să-i distrugă bazele de aprovizionare printr-un atac masiv De data aceasta, Dyonisios se îmbarcă şi el pe Boubaris, aşa că, în lupta crâncenă care se dădu cei doi fraţi fură văzuţi luptând unul alături de celălalt, cu un curaj de necrezut, conducând trupele la abordaj ca atunci când aveau douăzeci de ani Susţinută de catapultele înşirate pe cele două promontorii care închideau intrarea în port, flota syracuzană avu libertate de mişcare în spaţiul strâmt de la Lakkios şi provocă pierderi grele inamicului, obligându-l în cele din urmă să se retragă Zece vase cartagineze fură capturate şi aduse în port, astfel încât flota grecilor număra acum aproape cincizeci de nave Pe uscat, cavaleria nu se lăsă mai prejos şi întreprinse zeci de misiuni de hărţuire, atacând patrulele cartagineze care cutreierau prin sate în căutare de alimente şi de furaje, nimicind detaşamentele ce încercau să ţină sub control teritoriul şi ajungând deseori să ameninţe chiar şi avanposturile lui Himilko din câmpia Anaposului Astfel se scurse, cu lupte neîncetate, primăvara şi veni vara: fierbinte, umedă şi înăbuşitoare Când începu vara, în tabăra cartagineză se dezlănţui ciuma Morţii erau aruncaţi în mlaştină cu un bolovan legat de gât şi în felul acesta molima se răspândea şi mai repede, datorită curenţilor de apă subterani Arşiţa sufocantă secase multe puţuri chiar şi din interiorul cetăţii, dar fântâna Arethusei continua să dea o apă limpede şi curată Filistos îşi aminti de vorbele lui Iolaos când acesta îi spusese că în ele se afla salvarea oraşului şi ceru promulgarea unui ordin prin care locuitorii erau obligaţi să bea apă doar din fântâna sacră până când se termina războiul şi începeau ploile de toamnă În zilele acelea nesfârşite, încinse de soarele necruţător, Dyonisios se surprinse deseori gândindu-se la fata sălbatică care trăia în valea Anaposului şi la ziua în care făcuse dragoste cu ea pe malul râului, gol şi fericit Se întreba dacă mai trăia şi dacă-şi mai amintea de el Nici soţia italiancă, atât de pricepută în a se dărui pentru ca apoi să i se ofere cât mai mult, profitând cu şiretenie de frumuseţea ei, nici cea syracuzană, deseori melancolică şi închisă în sine, nu-i oferiseră o plăcere atât de intensă Nici măcar naşterea fiilor săi, Hipparinos şi Niseos nu îndepărtase de pe chipul lui Aristomaches vălul de tristeţe care-l înnegura aproape întotdeauna De la o vreme, Dyonisios se ferea de întâlniri ocazionale cu femei necunoscute, de frică să nu-şi rişte siguranţa şi începuse să-i evite chiar şi pe cei care se numărau printre prietenii săi În felul acesta, devenea tot mai singuratic şi toate gândurile i se concentrau asupra acţiunilor legate de război, de proiectul politic al marelui stat grec din Apus căruia i se dedicase cu toată energia Se întreba câţi oameni din oraş îl iubeau şi câţi îl urau, câţi îl admirau şi câţi se temeau de el Frământat de atâtea incertitudini, devenea cu fiecare zi care trecea mai bănuitor şi, în acelaşi timp, simţea cum pune stăpânire pe el spaima că un atentat i-ar fi putut curma viaţa, zădărnicind sforţările de până atunci, risipa continuă de vieţi omeneşti, înspăimântătorul preţ de sânge plătit pentru un vis de mărire în care poate că doar el mai credea De multe ori îi reveneau în minte cuvintele tatălui său adoptiv, Heloris: „Un tiran nu-şi părăseşte tronul decât târât, legat de picioare” Şi imaginea pe care i-o trezeau acele cuvinte îl apăsa pe suflet şi-i înceţoşa minte, fără a se putea destăinui cuiva Nu-şi putea permite să se arate slab şi vulnerabil nici măcar în faţa ultimilor prieteni care-i mai rămăseseră: Iolaos, Filistos şi însuşi Leptines Doar uriaşul Aksal, paznicul care-i stătea mereu alături şi nu-l scăpa niciodată din priviri, îi dădea un sentiment de linişte, la fel ca platoşa care-i apăra pieptul în toiul luptei O fiinţă puternică şi credincioasă până la sacrificiu, gata să intervină la cel mai mic semn al său Odată, când discuta despre un plan de atac cu ofiţerii adunaţi în curtea cazărmii, Leptines luă lancea unuia dintre mercenarii campanezi, pentru a trasa cu vârful ei pe nisip direcţiile de acţiune şi Dyonisios tresări Pentru o clipă, Leptines îi citi pe chip furia şi spaima şi nu-i venea să-şi creadă ochilor Îi dădu înapoi mercenarului lancea şi se îndepărtă fără să scoată o vorbă Dyonisios alergă după el şi-l opri — Unde te duci? — Mă mai întrebi? — N-ai înţeles Oamenii mei au ordin să nu se lase dezarmaţi de nimeni şi eu nu pot permite — Mai eşti în stare să-mi răspunzi sincer? îl întrebă Leptines privindu-l drept în ochi — Ce vrei să spui? — Mai eşti în stare? urlă — Da — Răspunde-mi, atunci: ai crezut că vreau să te ucid? Dyonisios rămase mut, cu capul plecat, timp de câteva clipe lungi, după care spuse: — Da, asta am crezut — De ce? — Nu ştiu — Am să-ţi spun eu de ce: pentru că, în locul meu, tu ai fi putut face aşa ceva — Nu, răspunse, aşa ceva, nu Realitatea este că eu mă urăsc, poate, mai mult decât m-ar putea urî oricine altcineva Se aşternu din nou tăcerea între cei doi Se priveau în ochi fără să poată rosti vreun cuvânt — Ce-ar trebui să fac? întrebă în cele din urmă Dyonisios — Atacă Condu-i la luptă pe oamenii tăi mergând în prima linie Pe syracuzani condu-i, nu pe mercenari Pe ăia lasă-i să lupte singuri Arată că eşti unul dintre ei, că eşti gata să mori pentru lucrurile în care crezi Nu mai adăugă nimic altceva şi se îndepărtă pe coridor Dyonisios rămase pe loc, ascultând cum zgomotul paşilor se pierdea printre zidurile groase Atacul fu hotărât abia în momentul în care trupele lui Himilko păreau să fi ajuns cu adevărat la capătul puterilor şi când duhoarea cadavrelor deveni imposibil de suportat Dyonisios decise atunci să pună din nou în aplicare vechiul său plan de bătălie, cel care dăduse greş la Gela — Vom porni atacul cu trei corpuri de armată, anunţă el la întâlnirea ofiţerilor superiori Eu mă voi afla în fruntea trupelor din centru, care se vor îndrepta direct către fortificaţiile de la Daskorn Euridemos va conduce pe latura dinspre apus cea de-a doua coloană, formată din mercenari Leptines, tu vei ataca dinspre mare, debarcând pe ţărm celelalte trupe O decizie asupra atacului final o vom lua la faţa locului, când soarta bătăliei va fi clară şi cele trei corpuri de armată se vor afla pe poziţii în faţa taberei inamice Deviza va fi „Apollo Cuceritorul!” Cele două corpuri de armată care aveau să lupte pe uscat ieşiră la adăpostul întunericului, după ce Leptines plecase din port cu flota, şi Dyonisios se îndreptă direct către fortificaţiile de la Daskon, luându-i pe inamici prin surprindere Ocupând această poziţie, îşi instală acolo cartierul general şi-i semnaliză lui Euridemos să-i trimită la atac pe mercenari exact când Leptines ocolea promontoriul de la miazăzi de Ortigia Spartanul ordonă atacul Deşi fuseseră decimaţi de ciumă, ibericii şi campanezii lui Himilko luptară cu mult curaj, respingându-i pe mercenarii de sub comanda lui Euridemos şi provocându-le pierderi grele Dar, în vremea aceasta, Leptines îşi debarcase cercetaşii pe ţărm şi Dyonisios se apropiase cu grosul trupelor, lăsând doar un detaşament ca să apere Daskon Fortificaţiile taberei întărite a lui Himilko părură prea bine pregătite pentru a rezista unui atac frontal şi Dyonisios hotărî să nu rişte Îşi îndreptă, însă, trupele înspre tabăra navală Prinşi la mijloc între oamenii lui Leptines şi cele două armate de uscat, maurii şi libienii lăsaţi ca să apere navele fură nimiciţi Multe dintre navele cartagineze mai uşoare fuseseră trase pe plajă şi Dyonisios ordonă să fie incendiate, transformând locul acela într-un rug imens Un vânt puternic dinspre interiorul insulei împinse flăcările înspre mare, astfel încât o bună parte dintre navele de transport fură mistuite de foc Rămase fără echipaje, multe trireme ancorate în rândul al treilea fură şi ele mistuite de foc, iar cele care mai erau întregi fură remorcate către portul Lakkios Doar o treime dintre ele reuşiseră să scape în larg cu echipaje înjumătăţite Pe zidurile oraşului se adunase o mulţime imensă, atrasă de spectacolul uriaşului rug şi oamenii, parcă scoşi din minţi de bucurie la vederea flotei inamice distruse, scoteau strigăte puternice de încurajare pentru soldaţii lor pe care acum îi puteau zări bine pe câmpia de sub ei Mulţi dintre locuitori, mai ales bătrâni şi băieţandri, văzând cât de multe vase cartagineze pluteau în derivă, ieşiră pe apă cu orice putea pluti, pentru a lua în stăpânire acela adevărate epave şi a le aduce în port Atât de mare era numărul vaselor capturate astfel, încât la sfârşit nu se mai putea găsi nici un spaţiu liber în radă şi cele care mai soseau fură nevoite să arunce ancora în mijlocul golfului sau de-a lungul coastei de miazănoapte Seara, Dyonisios se întoarse în oraş în fruntea trupelor sale victorioase, aclamat de mulţimile în delir, şi oficie un sacrificiu solemn de mulţumire în templul Athenei de pe acropole la care asistară şi cele două soţii, Doris şi Aristomaches, îmbrăcate în cele mai frumoase veşminte pe care le aveau, una ţinându-l de mână pe micul Dyonisios, iar cealaltă cu Hipparinos şi cu micuţul Niseos încă în scutece Tabăra fortificată cartagineză rămăsese, totuşi, neatinsă şi la fel era şi armata lui Himilko, dar flota era în mare parte pierdută Se salvaseră doar vreo patruzeci de nave din cele peste cinci sute, vase de război şi de transport din care se compunea la început uriaşa flotă Soarta războiului era complet alta acum La două zile după aceea, după lăsarea întunericului, o barcă se apropie de castelul din Ortigia venind din larg şi barcagiul le strigă santinelelor: — Un mesaj pentru comandantul vostru Iolaos fu imediat anunţat la corpul de gardă şi veni el însuşi să-l întâlnească pe mesagerul din barcă Îl conduse la Dyonisios, care lua cina împreună cu Leptines şi cu Filistos Oaspetele nocturn aducea un mesaj din partea lui Himilko — Vorbeşte, spuse Dyonisios Acesta este fratele meu, iar ceilalţi sunt ca şi fraţi de-ai mei Bărbatul îşi ridică gluga care-i acoperea faţa şi se putu vedea că era acelaşi sol care venise în timpul războiului trecut ca să trateze condiţiile păcii — Lucrurile s-au schimbat de când ne-am întâlnit ultima dată, spuse Dyonisios, pe un ton destul de politicos Ce pot să fac pentru nobilul Himilko? — Stăpânul meu îţi face o propunere foarte onorabilă, pe care sper că o vei accepta — Depinde de cât de onorabilă este, răspunse Dyonisios — Pentru început, trebuie să-ţi spun că îţi oferă trei sute de talanţi de argint, trei sferturi în bani şi restul în bare de metal — Începutul este promiţător, rânji Leptines — În schimb, nobilul Himilko îţi cere să-l laşi să plece cu trupele sale cartagineze Sunt cu totul zece mii de oameni — Dar mercenarii? Dar trupele angajate în insulă sau pe continent? întrebă Iolaos — Nu avem destule nave şi pentru a-i transporta Faceţi ce vreţi cu ei Dacă sunteţi de acord, veţi primi suma chiar mâine, într-un loc pe care am să vi-l spun, nu departe de Plemmirion Ce răspundeţi? — Lasă-ne puţin acum, răspunse Dyonisios Trebuie să discutăm Îţi vom comunica mai târziu ce am hotărât Aksal îl conduse pe sol afară şi cei patru începură să discute despre propunerea lui Himilko — Sper că n-ai de gând să accepţi, spuse imediat Leptines Trebuie să se predea fără condiţii Ai putea, cel mult, să-i permiţi s-o şteargă de unul singur, salvându-şi astfel pielea Oricum, tot vom pune mâna pe prada asta atunci când vor putrezi suficient în mizeria aia Nu au cale de scăpare Dinspre uscat îi oprim cu cavaleria, iar dinspre mare cu flota Acum ne aflăm pe poziţii egale Mai mult, noi avem penterele Dyonisios ridică o mână ca să-l oprească — Disperarea poate face adevărate minuni Nici nu-ţi poţi închipui câte forţe poate găsi în el unul care nu mai are nimic de pierdut — Aşa este, fu de acord Iolaos În fiecare fiinţă omenească există o rezervă secretă de energie, un fel de tezaur ascuns, care iese la iveală atunci când apare o astfel de ameninţare Este ultima resursă pe care natura i-o mai poate da, pentru a rămâne în viaţă — Un lucru este sigur, interveni Filistos Cei trei sute de talanţi ne-ar fi de folos: cheltuielile militare au fost uriaşe, salariile mercenarilor n-au fost plătite la timp şi trebuie să despăgubim şi familiile celor căzuţi în luptă; în plus trebuie să plătim o compensaţie trupelor venite din metropolă — Şi nu este numai asta, adăugă Iolaos Cu cât oamenii aceştia rămân mai mult în apropierea noastră, cu atât mai mare este pericolul ca molima să se răspândească şi printre noi Dacă, însă, îi vom lăsa să se întoarcă acasă la ei, o vor răspândi acolo Aşa s-a întâmplat şi data trecută Ştiu cât de uşor se transmite o asemenea boală — Şi eu sunt convins de asta, încuviinţă Filistos Aşadar, ce este de făcut? Leptines era furios la culme — Sunteţi de-a dreptul nebuni Avem, în sfârşit, posibilitatea să-i nimicim până la ultimul şi voi vreţi să-i lăsaţi să scape plătindu-ne trei sute de talanţi? — Sunt bani frumoşi, îl contrazise Filistos — Ascultaţi-mă, dacă vreţi să-i lăsaţi să plece doar pentru bani, eu vă jur că-i voi găsi şi-i voi aduce aici Pot să blochez tabăra aşa încât să nu iasă de acolo nici musca — V-am ascultat părerea, interveni în momentul acela Dyonisios Aduceţi-l pe sol Aksal îl conduse în cameră pe trimisul lui Himilko — Ne-am gândit la propunerea ta şi, la rândul meu, vreau să-i fac şi eu una stăpânului tău începu Dyonisios — Iartă-mă, mărite comandant, îl întrerupse foarte politicos solul, acum câteva clipe, în timp ce aşteptam dincolo de uşă să mă primeşti, l-am auzit fără să vreau pe unul dintre voi vorbind destul de tare Dyonisios privi nervos la fratele său, care încă mai era roşu la faţă de furie — Mi s-a părut că aud, după cum spuneam, că aveţi de gând să ne încercuiţi pentru ca această adevărată comoară să nu mai poată ieşi din tabără De fapt, prieteni, banii nu sunt în tabără şi, în cazul în care această negociere nu ar da rezultate, ar fi imediat aruncaţi în mare, la o adâncime de la care nimeni nu va mai putea să-i scoată vreodată Ar fi o adevărată pierdere, nu credeţi? Pe când o hotărâre înţeleaptă ar fi convenabilă atât pentru noi, cât şi pentru voi Dyonisios oftă — Atunci, pot afla ce ai hotărât? — Îi vei spune stăpânului tău că accept Schimbul se va face pe mare, la jumătatea distanţei dintre tabăra voastră din valea Anaposului şi promontoriul de la miazăzi de Ortigia Îndată ce voi vedea banii, primele nave vor putea ridica ancora Totul se va întâmpla noaptea şi în cea mai mare taină — Pentru noi este bine, declară solul Când vrei să facem aceasta? — Mâine noapte va fi lună nouă, răspunse Dyonisios Ne veţi aduce banii în momentul în care va începe al doilea schimb de gardă Trei semnale luminoase dinspre voi şi trei dinspre voi — Foarte bine, heghemòn Acum, dacă-mi dai voie, mă întorc să-i comunic stăpânului meu acest rezultat fericit al misiunii mele şi să-l asigur de bunele tale intenţii — Ai văzut? îi spuse Dyonisios lui Leptines, de îndată ce ambasadorul ieşi Crezi că poţi trage pe sfoară un cartaginez? Mai ales când este vorba despre bani? Am luat cea mai bună hotărâre Să mergem acum la culcare: ne aşteaptă o zi lungă şi nu dintre cele uşoare Oaspeţii salutară înainte de a ieşi pe uşă, dar Dyonisios îi făcu semn lui Leptines să mai rămână — Ce vrei? — M-am gândit la propunerea ta Era şi ceva bun în ideea ta Leptines îl privi cu uimire — Îţi baţi joc de mine? — Deloc Fii atent: imaginează-ţi că imediat după ce s-a făcut predarea banilor, cineva din Ortigia observă nişte mişcări ciudate la intrarea în Portul Mare — S-ar putea, răspunse Leptines, dar asta înseamnă că în viitor nu va fi posibilă nici o înţelegere cinstită între noi şi ei — Nu s-ar întâmpla, dacă, de exemplu, cei care ar ataca ar fi corintienii Noi nu avem dreptul să dăm ordine celor din armata metropolei Şi lucrul acesta îl ştiu şi cartaginezii — Aş fi preferat să nu-mi fi spus nimic Nu-mi place să înşel pe nimeni, nici măcar pe cei mai înverşunaţi duşmani ai mei Dacă ai nevoie de mine pentru orice altceva, ştii unde mă poţi găsi Îţi urez să ai o noapte liniştită Spunând acestea, plecă În noaptea următoare, la ora convenită, Dyonisios se urcă într-o barcă şi ajunse la trirema care îl aştepta în larg, la o distanţă de un stadiu Apoi, nava de război înaintă încet în direcţia portului Pe părţile laterale, într-o poziţie avansată, la vreo jumătate de stadiu depărtare, două mici grupuri de cercetaşi verificau dacă nu existau surprize sau ambuscade Totul se petrecu aşa cum fusese prevăzut Îndată ce ajunse în locul convenit, lângă navă apăru o bărcuţă cartagineză şi, după schimbul de semnale, începu descărcarea banilor La bord se afla solul care purtase tratativele — Te rog, heghemòn, spuse el încă din primele clipe, porunceşte să se numere banii cât mai repede Flota noastră se află deja în apropiere de Plemmirion, gata să pornească în larg Dyonisios fu de acord şi slujbaşii săi, cu balanţele gata pregătite, cântăriră în scurt timp banii şi confirmară exactitatea sumei — Spune-i stăpânului tău că poate pleca, îi spuse solului, dar să nu mai vină niciodată pe aici Vezi tu, Sicilia este ca un rod foarte gustos, dar înăuntru are un sâmbure neînchipuit de tare şi oricine dă de el îşi rupe dinţii Uite, Syracuza este sâmburele acela Mergi sănătos Barca se îndepărtă şi Dyonisios văzu că lansa semnale luminoase, probabil înspre Plemmirion, unde Himilko aştepta cu flota — Cum or fi reuşit să-i păcălească pe mercenari? întrebă Iolaos — Cred că nu le-a fost greu Le-or fi spus că se pregăteşte o operaţiune de noapte Cartaginezii sunt singurii marinari care ştiu să navigheze bine noaptea, aşa că nimeni nu s-a mirat că la bord erau numai ei Să ne întoarcem acum, pentru că peste puţin timp va fi mare vânzoleală pe aici Iolaos încuviinţă şi-i făcu semn cârmaciului să se îndrepte spre Ortigia Tezaurul fu descărcat printre stâncile de pe ţărm, în dreptul castelului, acolo unde se intra într-o galerie secretă care ducea în subteranele fortăreţei Dyonisios şi Iolaos trecură şi ei pe acolo şi, după puţin timp, se aflau deja în camerele lor Mai trecu ceva timp şi se auziră trâmbiţele sunând alarma Câteva gărzi veniră în grabă şi se auziră bătăi în uşă — Heghemòn, heghemòn, cartaginezii o şterg! Corintienii au observat şi acum ies cu navele lor din port ca să-i urmărească Ce trebuie să facem? — Cum ce trebuie să faceţi? strigă Daţi alarma, pe Zeus! Chemaţi-l pe fratele meu, toate echipajele să fie pe nave, hai, mişcaţi-vă! Se învălmăşiră cu toţii, dar singurii care putură ieşi la timp în larg fură corintienii, reuşind să prindă din urmă flota cartagineză şi să scufunde zece nave Himilko scăpă cu viaţă Ajuns în patrie, îşi recunoscu greşelile, după obiceiul semit, în faţa poporului şi a Consiliului, după care îşi luă viaţa XXVI Moartea lui Himilko şi răspândirea molimei în Africa provocară un lanţ de răscoale printre popoarele supuse de Cartagina, iar libienii şi maurii se răsculară şi ei din interior, aşa că oraşul trebui să pună în joc ultimele resurse pentru a putea supravieţui Dyonisios avu astfel mână liberă în Sicilia Ocupă coasta de miazănoapte a insulei până când cuceri Soluntos, veche aşezare cartagineză din apropiere de Palermo, întărindu-şi stăpânirea asupra siculilor Îşi dădu, însă, seama că, pentru a-şi înfăptui planul de a făuri o Sicilie în întregime grecească, aşezată în mijlocul mării şi pământurilor, resursele nu-i erau suficiente Trebuia să-şi extindă mai întâi dominaţia, să creeze marele stat grecesc din Apus la care visa de mult timp: o dominaţie personală care să aibă centrul de putere în Syracuza şi să ajungă până la istmul siletic, adică locul în care peninsula aflată în dreptul Siciliei este mai îngustă, între mările Ionică şi Tireniană În acest fel ar fi obţinut controlul asupra strâmtorii, calea maritimă prin care deseori apăreau cele mai periculoase ameninţări Punctul nevralgic era Rhegion, aflat atât de aproape, încât de la Messene se puteau vedea templele, iar noaptea luminile Oraşul îi era dintotdeauna duşman Aici se refugiase Heloris - tatăl adoptiv care îl repudiase şi care îi era de ani buni un adversar neînduplecat - şi, împreună cu el, cavalerii nobili exilaţi Vechii aristocraţi îşi crescuseră copiii în spiritul urii neîmpăcate împotriva tiranului care făcuse ca Syracuza să-şi piardă libertatea, iar ei patria Nu scăpau nici o ocazie de a face o propagandă continuă împotriva lui şi de a-i pune în seamă calomniile cele mai infame, presărate cu glume cât mai scârboase Cât despre Dyonisios, el prefera să nu-i ia în seamă şi continua pregătirile de război, în înţelegere cu aliaţii italieni din Locris cu care avea legături de familie Mai trebuia dusă la bun sfârşit o ultimă acţiune, înainte de a porni asupra Rhegionului: cucerirea cetăţii Tauromenios, temuta „Fortăreaţă a Taurului”, întreţinută de siculii aliaţi cu Cartagina O considerau un fel de loc sacru al naţiunii lor, fiind protejată de o poziţie aproape inaccesibilă de pe creasta unui pisc de cremene De acolo se putea ţine sub control drumul de coastă care lega Syracuza de Messene şi de strâmtoare, de acolo puteau fi văzute înspăimântătoarele erupţii ale Etnei sau, în amurgurile liniştite de iarnă, vârful de un alb imaculat al vulcanului colorându-se în roşu înainte de lăsarea întunericului Dyonisios încercă un atac de noapte, în plină iarnă, profitând de un viscol puternic Urcă spre cetate cu cercetaşii săi, pe latura în care peretele era mai abrupt şi, de aceea, mai slab păzit, conducându-şi chiar el oamenii La început, atacul părea să aibă şanse de reuşită, dar de îndată ce siculii îşi dădură seama că erau atacaţi, alergară cu toţii şi angajară o necruţătoare luptă corp la corp cu atacatorii care se aflară în scurt timp într-o situaţie de inferioritate zdrobitoare Dyonisios, care lupta în fruntea oamenilor săi, fu rănit şi doar forţa herculeană a lui Aksal îl salvă de la moarte Uriaşul celt reteză capul unui inamic dintr-o singură lovitură de secure, îi aruncă ţeasta în mijlocul apărătorilor uluiţi şi imediat după aceea îi atacă sălbatic, urlând ca o fiară şi omorând o bună parte dintre ei Doar în acest fel, Dyonisios putu fi ridicat de la pământ şi dus înapoi către ziduri Iolaos conduse retragerea, adunându-şi într-o formaţie compactă oamenii şi blocând locul prin care năvăliseră în cetate Cu ajutorul unei funii, Aksal îl coborî pe stăpânul său rănit, în timp ce luptătorii ceilalţi coborau ca să-l primească la prima platformă a stâncii Reuşiră astfel să-l salveze, dar pierdură mulţi camarazi în coborârea aceea grăbită, sub avalanşa de bolovani şi proiectile de tot felul, pe care siculii o prăvăleau de la înălţimea zidurilor În tot acest timp, Cartagina nu uitase umilinţa pe care o îndurase şi, de îndată ce molima se stinse, începu să angajeze iarăşi mercenari iberici şi din insulele Baleare, sarzi şi sicani şi zdrobi în câteva luni rezistenţa libienilor, supunându-i din nou Apoi, îi încredinţă lui Mago misiunea de a pedepsi îndrăzneala syracuzanilor Nu prea erau bani, iar flota era mai mică, dar, cu toate acestea, Mago reuşi să ajungă fără prea mare greutate până la Cephaloedion De acolo se îndreptă către miazăzi, prin interiorul insulei, în direcţia Agirei, unde domnea un tiran local, prieten al Syracuzei Dyonisios îi ieşi în întâmpinare cu armata şi-l respinse de două ori în ciocniri parţiale Atunci, însă, când statul său major şi aliaţii îl îndemnară să dea cartaginezilor lovitura finală, el refuză, considerând că era deja învingător şi că nu merita să-şi rişte trupele într-un atac frontal Se gândea acum la expediţia asupra Rhegionului şi nu voia să piardă nici măcar un singur om într-o confruntare pe care o considera inutilă, una dintre miile de ciocniri zadarnice cu cartaginezii, de pe urma cărora nu avea să câştige nimic Dar ai săi fură indignaţi de această renunţare, neputând să suporte ideea că barbarii îi puteau considera nişte laşi, aşa că, fiind în cea mai mare parte trupe orăşeneşti, se hotărâră să se întoarcă acasă, lăsându-l singur Iolaos se duse cu ei pentru a ţine sub control acea situaţie care ar fi putut deveni periculoasă în orice moment, în absenţa comandantului suprem, în timp ce Filistos şi Leptines rămaseră cu Dyonisios, având ca forţe garda personală a acestuia şi o unitate de mercenari din Peloponez Reuşiră să se întoarcă fără probleme, dar Dyonisios fu îngrijorat până în ultima clipă, de-a dreptul înspăimântat de ideea că, în lipsa lui, oraşul se putea răscula, iar trupele orăşeneşti ar fi ocupat Ortigia Nu se întâmplă, însă, nimic din toate acestea şi fu chiar o adevărată minune Cât despre Mago, el se consideră satisfăcut pentru că îl obligase pe syracuzan să se retragă şi se întoarse cu armata în ţinuturile aflate sub stăpânirea Cartaginei De acolo trimise o solie cu propunerea de încheiere a păcii Dyonisios ar fi renunţat la Soluntos şi la celelalte aşezări din partea de miazănoapte a insulei, cucerite de curând şi, în schimb, Mago i-ar fi recunoscut dominaţia asupra siculilor, inclusiv asupra acelora din Tauromenios Condiţiile erau convenabile pentru amândouă părţile, aşa că pacea fu încheiată Pacea contribui la înflorirea comerţului, a transporturilor şi la circulaţia mărfurilor din Pontul Euxin în golful Adriaticii, din Spania în Africa, din Grecia în Gallia, în Asia, în Egipt În cele două porturi ale Syracuzei era un adevărat furnicar de vase venite din toate colţurile lumii, de meşteri şi de negustori, de muncitori şi de hamali care descărcau cherestea din Italia, fier din Etruria, aramă din Cipru, papirus din Egipt, încărcând pentru export grâu, ulei de măsline, confecţii de toate felurile, cai, arme Rana lui Dyonisios se vindecă şi el îşi aminti de forţa şi curajul lui Aksal — Dacă am avea câteva mii de mercenari ca el, îi spuse într-o zi lui Filistos, nimeni nu ne-ar putea sta în cale Trebuie să fie nişte luptători neîmblânziţi — Ia, însă, aminte, răspunse Filistos, că s-ar putea să devină de-a dreptul o ameninţare În teritoriile de la miazănoapte au loc invazii Am aflat asta de la unul dintre informatorii noştri veneţieni sosiţi de la Adria cu un transport de chihlimbar Sunt multe triburi, vin de dincolo de Alpi, iar luptătorii îşi aduc cu ei şi familiile O adevărată migraţie Au dat deja o bătălie sângeroasă cu etruscii între Apenini şi râul Pad, iar aceştia au chemat în ajutor pe fraţii lor care trăiesc în patria de origine, între Arno şi Tibru — Dacă toţi aceşti barbari sunt ca Aksal, etruscii nu pot avea nici o speranţă că-i vor învinge Pretextul pentru a interveni în Rhegion fu oferit de o încăierare de graniţă între oraşul de pe malul strâmtorii şi Locris, conflict care se transformă curând într-un război pe faţă Doris, soţia locreză, păru îngrijorată imediat, pentru că în patrie rămăseseră multe persoane la care ea ţinea — Oraşul tău nu are nici un motiv să se teamă, o asigură Dyonisios Ba chiar, după ce acest război se va sfârşi, va fi mai puternic şi mai bogat Cei care îmi sunt prieteni ştiu că de pe urma mea nu pot avea decât foloase — Atunci, nu uita ca, atunci când vei ajunge în oraşul meu, să aduci un sacrificiu eroului nostru naţional Ajax Oileus — Aşa am să fac, chiar dacă nu-mi vine să cred că Ajax al vostru o să-mi sară în ajutor dacă mă voi afla în vreo încurcătură — Asta nu-i adevărat Ar trebui să ştii că locrezii lasă întotdeauna un loc gol în prima linie de luptători, pentru ca el să vină printre ei şi să lupte pentru victoria lor Dyonisios zâmbi şi păru să privească atent, timp de câteva clipe, mişcările fiului său care se juca senin cu un căluţ de lemn — Chiar aşa? întrebă el, distrat Habar n-aveam — Sigur că da Acum mai bine de un secol şi jumătate, ai noştri au dat o luptă înspăimântătoare cu cei din Crotona, pe malurile râului Sagra Comandantul crotonezilor, văzând spaţiul acela gol care părea o breşă în prima noastră linie de luptători, se năpusti într-acolo ca să pătrundă în formaţia noastră, dar fu rănit de o armă nevăzută şi dus imediat între ai lui Rana aceea, în ciuda îngrijirii medicilor care au ars-o de mai multe ori cu fierul înroşit, nu se vindeca, ba, mai mult, avea un miros insuportabil şi-i provoca rănitului dureri înspăimântătoare Crotonezii fură nevoiţi să consulte oracolul din Delphi care le răspunse: Lancea unui erou a făcut aceasta rană, lancea unui erou o va vindeca Interpretând spusele oracolului, preoţii spuseră că el trebuia dus în mlaştinile de la Meotides, pe ţărmul de miazănoapte al Pontului Euxin, unde, pe o insulă, se păstra lancea lui Ahile După o călătorie lungă şi istovitoare, comandantul crotonez ajunse în sanctuarul acela de la capătul lumii, presără pe rană puţină rugină de pe lancea eroului şi, ca prin farmec, rana se închise — Este o poveste foarte frumoasă, fu de părere Dyonisios Ar trebui să i-o povesteşti şi fiului nostru — Mă iei cu tine? întrebă Doris — Nici nu mă gândesc Copilul este încă mic, are nevoie de tine, iar războiul este război Poate, într-o zi, atunci când totul se va sfârşi, când va începe o perioadă de pace şi de linişte, am să te duc la Locris O să ne construim acolo o casă minunată şi vom putea sta acolo din când în când — Vorbeşti serios? întrebă fata Şi vom merge doar noi doi, eu şi cu tine? Dyonisios se întunecă la faţă — Ştii că nu trebuie să vorbeşti aşa Aristomaches trebuie să fie pentru tine ca o soră Chiar tu ar trebui să mă rogi s-o luăm cu noi — Eu am încercat să mă împrietenesc cu ea Am împărţit chiar patul cu voi în prima noapte, îţi aminteşti? Şi aş mai fi făcut-o şi altă dată, dar ea este geloasă, mereu tristă chiar şi acum când are doi băieţi Eu nu ştiu cum de o suporţi — Gata, ajunge! o întrerupse brusc Dyonisios Ştiu unde vrei să ajungi cu prostiile astea Mulţumeşte-te cu situaţia ta, pe care orice femeie de pe lume şi-ar dori-o, şi nu cere mai mult Doris chemă doica — E târziu, du copilul la culcare Şi tu, băiete, sărută-l pe tatăl tău Băiatul îşi sărută cu sfială părintele, fără a da drumul mâinii slujnicei care îl luă cu ea — Dormi cu mine în seara asta? întrebă Doris, de îndată ce rămaseră singuri — Ştii doar că astă-seară trebuie să mă duc la Aristomaches — Dar Aristomaches nu te poate primi zilele astea, în timp ce eu da — Nu-ţi scapă nimic — Nu-ţi trebuie mult E suficient să ştii prima oară, pentru că după aceea ţii socoteala În timp ce vorbea, îşi desfăcu agrafele rochiei, rămânând goală în faţa bărbatului Trupul fetei era minunat prin armonia formelor care-i împlinea desăvârşit feminitatea — Eşti de groază spuse Dyonisios, alunecând cu privirile peste corpul senzual al soţiei sale, parcă vrăjit de albeaţa imaculată a pielii pe care lumina lămpilor căpăta reflexe aurii Ea se apropie şi îl cuprinse cu braţele, apropiindu-şi sânii de faţa lui Dyonisios o sărută cu nesaţ şi o răsturnă pe pat — Dar, după aceea, spuse el rânjind, voi merge să dorm cu Aristomaches — Celţii au cucerit Roma! exclamă Filistos, dând buzna în dormitorul lui Dyonisios — Ce tot spui? — Exact ce ai auzit Romanii au încercat să le ţină piept, dar când i-au văzut au fost cuprinşi de o spaimă atât de mare, că au rupt-o la fugă care încotro Mulţi s-au aruncat în apele Tibrului, alţii au fugit într-un oraş vecin care le era aliat — De unde ştii? — Mi-au spus nişte negustori etrusci din Cumae care, la rândul lor, aflaseră de la conaţionalii lor din Tarquinia A fost un adevărat dezastru Oraşul a fost jefuit, iar senatorii care se hotărâseră să rămână au fost masacraţi A rezistat acropola, pentru scurt timp, dar în cele din urmă au fost nevoiţi să capituleze cu toţii şi să plătească o răscumpărare uriaşă pentru a fi lăsaţi liberi Dyonisios se întoarse către Aksal — Ai auzit ce au făcut fraţii tăi? Au distrus unul din cele mai puternice oraşe de pe ţărmurile mării Tireniene — Nimeni nu poate rezista în faţa noastră, fu răspunsul laconic al celtului — Încep să cred şi eu asta Ba chiar aş vrea să te trimit într-o bună zi la ei, împreună cu Filistos, ca să-i întrebi dacă nu vor să lupte în serviciul nostru — Dacă tu dai poruncă, Aksal pleacă — Bine Dar, îi spuse el prietenului său, pe Zeus, de ani de zile îţi tot spun că individul ăsta trebuie să înveţe să vorbească mai bine greceşte — De fapt, răspunse Filistos, nici un profesor n-a rezistat vreodată mai mult de câteva minute Mă tem că va trebui să te mulţumeşti cu el aşa cum este În fond, n-ai nevoie de un literat plin de fineţuri, ci de o namilă care să facă gol în jurul lui Iar el am impresia că este foarte potrivit pentru aşa ceva — Ce se ştie despre celţii ăştia? întrebă Dyonisios Mi-ai mai spus tu câte ceva despre ei, dar cred că acum se ştiu mult mai multe — Nu prea multe: trăiesc în ţinuturile de la miazănoapte, sunt împărţiţi în triburi care au fiecare câte un şef şi, după cum cred unii, ei ar fi hiperboreenii despre care vorbesc miturile După alţii, ar fi descendenţi dintr-un anume Galata, născut din Hercules şi boii lui Geryon atunci când s-a întors din Spania — Basme comentă Dyonisios — Trăiesc în sate fortificate, îl venerează pe Apollo, Ares şi Hefaistos la fel ca noi, practică sacrificiile umane, îşi ţin cu străşnicie cuvântul dat, spun întotdeauna adevărul — Aşadar, sunt nişte barbari, trase concluzia Dyonisios — Dar la ce te aşteptai? Ai de ani de zile unul în preajma ta — Pentru ceea ce am eu de gând, cu cât sunt mai mulţi barbari de felul acesta, cu atât este mai bine Dar aş vrea ca tu să începi să te gândeşti la ceva Dacă aş reuşi cumva să angajez un număr mai mare de asemenea luptători, va trebui să descoperi dacă prin mituri nu există şi ceva care să vorbească despre legăturile lor cu Sicilia — Asta cred că nu există — Atunci o să inventezi tu ceva Oamenii care se mută pe pământuri străine au nevoie să descopere acolo ceva care să li se pară familiar — Celţii aceştia sunt un element de instabilitate şi au ajuns deja prea departe Cred că ar trebui să te păzeşti de ei — Nu se va întâmpla nimic şi nimeni nu ne va mai putea ameninţa atunci când voi realiza ceea ce am plănuit, când voi trage un zid zdravăn între marea Ionică şi cea Tireniană, iar flota mea va domina nestingherită strâmtoarea, când Syracuza va fi cel mai mare oraş din lume, iar cei mai puternici oameni de pe pământ vor fi nevoiţi să ţină seama de noi, străduindu-se să câştige prietenia noastră — Şi acum vei ataca Rhegion — I-au atacat pe aliaţii mei şi pe rudele mele din Locris — La îndemnul tău — N-are importanţă — Sper să nu fi uitat că Rhegion face parte din Liga în care se află cei mai mulţi dintre grecii din Italia Dacă un oraş este atacat, celelalte sunt datoare să-i sară în ajutor — Ştiu Şi ştiu şi cum să acţionez În timpul acesta, tu vei rămâne aici şi vei prelua comanda fortăreţei din Ortigia Filistos dădu aprobator din cap, oarecum încurcat de faptul că i se acorda o asemenea onoare — Ca de obicei, Leptines va avea comanda supremă a flotei Ştii pe unde ar putea fi acum? — Unde vrei să fie? Este pe Boubaris, ocupat să lustruiască furcheţii vâslelor, sculpturile de la proră şi de la pupă, catargul cel mare Dacă ar avea nevastă, n-ar ţine la ea mai mult decât la corabia asta — Bine, atunci dă-i de ştire că voi fi oaspetele său în timpul operaţiunilor pe mare Dyonisios îşi făcu apariţia în faţa zidurilor de la Rhegion pe la sfârşitul verii, cu o armată puternică: douăzeci de mii de oameni, o mie de călăreţi şi o sută douăzeci de nave de război, printre care şi treizeci de pentere Debarcă la răsărit de oraş şi soldaţii săi începură să devasteze şi să jefuiască ţinuturile din jurul oraşului Dar reacţia Ligii nu întârzie să apară Şaizeci de vase ridicară ancora la Crotona şi intrară în strâmtoare ca să vină în ajutorul oraşului aflat în pericol, dar Leptines veghea şi le atacă pe drum, cu toate forţele sale Văzând că inamicul avea o superioritate covârşitoare, crotonezii îşi căutară scăparea pe uscat şi încercară să urce pe ţărm navele ca să le poată apăra, ajutaţi de cei din Rhegion ieşiţi cu toate forţele lor ca să-i ajute Leptines se apropie cât putu de mult, aproape atingând fundul mării şi aruncă de la bordul navelor harpoane cu care încercă să tragă în larg ambarcaţiunile crotoneze Începu o ciudată întrecere la trasul funiilor între echipajele crotoneze care, de pe pământ, încercau să-şi ţină pe loc navele, fixându-le de pământ cu ţăruşi, şi syracuzani care voiau să le remorcheze în larg prin forţa vâslaşilor Întrecerea aceasta caraghioasă fu întreruptă de o furtună puternică, anunţată prin rafale furioase ale vântului dinspre miazănoapte, care lovi dintr-o latură navele syracuzane, făcându-le să se legene înfricoşător Leptines dădu semnalul de încetare a tuturor operaţiunilor şi de retragere la adăpost în portul Messene, dar vântul continua să sufle din ce în ce mai tare, valurile înspumate deveneau tot mai înalte, iar din depărtare se auzeau bubuind ameninţător tunetele Comandanţii ordonară să se coboare pânzele, dar destul de multe nave fuseseră surprinse cu pânzele ridicate, aşa că se răsturnară Marinarii scăpaţi cu viaţă nu avură de ales şi înotară către ţărmul italian unde fură capturaţi şi aruncaţi în închisorile din Rhegion Restul flotei se luptă din greu cu uraganul timp de ore întregi Abia pe la miezul nopţii, Boubaris reuşi să între, ultima, în portul Messene, cu multe vâsle rupte şi cu magaziile pline de apă Vremea se stricase şi Dyonisios se întoarse la Syracuza, furios din cauza acestei campanii nereuşite Rămase o vreme închis în cazarma din Ortigia, nevrând să-i întâlnească nici pe cei mai buni prieteni care, ca să nu-l necăjească şi mai mult, se feriră să-l caute, aşteptând să-i treacă supărarea Apoi, într-o zi, îl chemă la el pe Filistos — Am nevoie de ajutorul tău, spuse el de îndată ce prietenul său intră Filistos îl privi cu ochii împăienjeniţi de oboseală Avea cearcăne vinete la ochi, semn că nu avusese somn, iar faţa avea o culoare pământie — Iată-mă, răspunse — Trebuie să pleci într-o misiune diplomatică Vei încheia o alianţă în numele meu — Cu cine? — Cu cei din Lucania Trebuie să înfrâng rezistenţa Rhegionului şi chiar a Ligii dacă este necesar Şi am de gând să fac toate astea până la sfârşitul anului La anul vor fi Olimpiadele şi vreau să-mi duc planul la bun sfârşit şi să apar în faţa tuturor ca — Lucanii? îl întrerupse Filistos Am auzit eu bine? Vrei să te aliezi cu barbarii împotriva unui oraş grecesc? Îţi dai seama ce eşti pe cale să faci? — Îmi dau seama foarte bine Şi nu mă mai sâcâi cu prostiile astea sentimentale Spartanii s-au aliat cu persanii împotriva atenienilor ca să învingă în războiul cel mare, iar cei din Rhegion s-au aliat cândva cu cartaginezii ca să lupte împotriva noastră în vremea lui Ghelon — Cu toate acestea, atunci când persanii au vrut să-şi impună dominaţia asupra oraşelor greceşti din Asia, regele Agesilaos al Spartei a debarcat în Anatolia şi i-a atacat fără cruţare Dar asta nu are cine ştie ce importanţă Schimbarea ta este îngrozitoare, mă amărăşte şi chiar mă îndurerează Uite unde a ajuns tânărul erou pe care-l cunoşteam eu? Conducător al săracilor în lupta acestora cu aristocraţii? Luptătorul îndrăzneţ, apărătorul elenilor, duşmanul neîmpăcat al cartaginezilor Răzbunătorul tragediilor de la Selinuntes şi Hymera? — Este aici, în faţa ta! strigă Dyonisios Nu am luptat, oare, cu barbarii până acum câteva luni? Trupul meu nu mai simte încă durerea rănilor căpătate la Tauromenios? Nu mi-am slujit eu patria? Nu am făcut-o mai puternică, temută şi respectată? Atenienii ne fac curte, spartanii de asemenea: suntem invidiaţi pentru bogăţia şi puterea noastră, dar cine a făcut toate astea? Răspunde-mi, pe Zeus! Cine a făcut toate astea? — Tu, desigur, dar şi fratele tău, Leptines, care şi-a riscat viaţa de mii de ori ca să-ţi execute ordinele, şi, asemenea lui, Iolaos, care nu te-a părăsit niciodată şi a crezut mereu în tine, şi Doriscos, ucis în cortul său, şi Biton, căzut ca un erou la Motya, şi chiar şi eu! Da! Eu care am jurat să te urmez până în infern dacă este nevoie Dar nu-mi cere aşa ceva, Dyonisios, nu-mi cere să închei o alianţă cu barbarii împotriva grecilor Este împotriva voinţei mele, împotriva ideilor în care cred Şi este chiar şi împotriva ta, nu înţelegi? Grecii consideră deja că autocraţia ta este strigătoare la cer Până acum ţi-au acceptat-o pentru că apăreai ca un apărător al elenismului împotriva barbarilor Dar, dacă te aliezi cu lucanii, ca să ataci Rhegion şi Liga italică, te vor considera un ticălos, te vor scuipa în faţă şi le vei apărea ca un monstru — Şi ce dacă! N-am nevoie de respectul lor — Şi totuşi ai Nu uita că nimeni nu poate trăi fără stima semenilor săi! Dyonisios, care măsura cu paşi mari pardoseala sălii armelor, se opri dintr-o dată în mijlocul încăperii, aţintind asupra lui Filistos o privire puţin buimacă — Eu pot să merg foarte bine înainte şi singur Important este să înving Dacă voi izbândi, voi fi aclamat pentru că toţi vor avea nevoie de mine Şi voi învinge, cu sau fără ajutorul tău Aştept un răspuns — Fără, răspunse Filistos Vei învinge, dacă vei putea, dar nu cu ajutorul meu — Foarte bine În felul ăsta ştiu pe cine mă pot baza Mergi sănătos Filistos plecă fruntea, apoi îl privi cu o expresie îndurerată — Rămâi cu bine, Dyonisios, răspunse Şi se îndreptă spre uşă — Aşteaptă Filistos se opri şi se întoarse către el cu o expresie plină de speranţa că s-ar mai putea întâmpla ceva bun — Leptines nu trebuie să ştie nimic despre toate astea Cel puţin pentru moment Am cuvântul tău că n-o să-i spui? — Cuvântul meu? Tu nu mai crezi de mult timp nici în cuvânt de onoare şi nici în jurăminte — În cele ale prietenilor, da, răspunse Dyonisios, pe un ton mai scăzut — Ei bine, ai cuvântul meu, răspunse Filistos şi plecă XXVII Tratatul de alianţă pe care Filistos refuzase să-l negocieze fu încheiat totuşi de un emisar messenez al lui Dyonisios şi, în vara următoare, lucanii coborâră cu o armată puternică spre Thuris, o colonie grecească apărută cu o jumătate de secol înainte în locul în care fusese distrusă Sibaris În acest timp, Leptines fusese trimis cu flota în marea Tireniană, în zona Laos Dyonisios îi spusese că trupele sale vor ajunge dinspre răsărit, străbătând munţii, pentru a prinde la mijloc forţele Ligii care invadaseră teritoriul oraşului prieten Locris Thurii reacţionară cu multă vigoare la atacul lucanilor şi, când văzură că aceştia se retrăgeau, în loc să aştepte grosul armatei Ligii care venea în marş forţat de la Crotona, se repeziră să-i urmărească Urcară pe valea râului Carax până când ajunseră la crestele munţilor şi, găsind calea liberă, coborâră pe versantul celălalt înspre Laos, care se afla pe coasta mării Dar, când ajunseră pe câmpia îngustă dintre munţi şi mare, se aflară în faţa unei surprize amare Lucanii nu veneau din faţa lor, ci din spate Erau zeci de mii, întreaga forţă de care dispuneau triburile lor şi coborau de pe înălţimi urlând şi agitând în mâini armele Thurii îşi dădură seama că fuseseră atraşi într-o cursă şi se aşezară cu falanga în careuri, pregătindu-se să reziste până la capăt Dar superioritatea numerică a inamicului era atât de evidentă, încât în cele din urmă bătălia se transformă într-un adevărat măcel Un grup de vreo patru mii de războinici reuşi să se retragă pe un deal, continuând să reziste asalturilor necontenite ale barbarilor Alţi o mie, încercuiţi din toate părţile pe plajă şi fără nici o posibilitate de a se salva, văzură la un moment dat că în spatele lor apărea o flotă grecească şi, aruncând în grabă armele, se aruncară în apă ca să ajungă înot la nave Dar nu era flota din Rhegion, aşa cum sperau, ci aceea syracuzană, sosită la timp ca să desăvârşească încercuirea şi dinspre mare Dar, văzându-i pe nefericiţii aceia care sângerau şi se zbăteau în apă, încercând cu disperare să se salveze, Leptines tresări, parcă abia atunci trezindu-se la realitate Îşi dădu seama că o armată barbară era aceea care îi masacra pe grecii din Thuris pe plajă, revăzu pentru o clipă scena aceea îngrozitoare cu echipajele cartagineze care-i străpungeau cu harpoanele pe marinarii săi în timp ce aceştia încercau cu aceeaşi disperare să ajungă înot la ţărm şi strigă din adâncul fiinţei sale: — Salvaţi-i pe oamenii aceia! Repede, ajutaţi-i! Ofiţerii săi îl priviră, uluiţi — Dar, heghemòn, sunt inamici — Sunt greci, pe Hercule! Salvaţi-i, trageţi-i pe punte, am spus! Ordinul îi fu imediat transmis lui Iolaos care comanda aripa dreaptă a trupelor şi restului escadrei ai cărei ofiţeri nu mai avură nici o îndoială atunci când văzură că nava-amiral îi urca la bord pe toţi supravieţuitorii din valuri Îndată ce puse piciorul pe puntea lui Boubaris, un ofiţer grec din Thuris ceru să-l vadă pe comandant Era desfigurat în urma loviturilor primite şi a eforturilor supraomeneşti pe care le făcuse Tremura de oboseală şi aproape că nu reuşea să scoată nici măcar câteva cuvinte — Daţi-i haine uscate, ordonă Leptines Mişcaţi-vă, pe Zeus, ce aşteptaţi? — Heghemòn reuşi omul să spună, clănţănind din dinţi Ce vrei să faci cu noi? Leptines îl privi şi nu mai avu nici o îndoială — Veţi fi trataţi cu atenţia pe care o merită nişte luptători viteji Şi veţi fi lăsaţi să plecaţi la familiile voastre Secundul său îl privi uluit pe comandant: avea impresia că nimerise într-un loc greşit şi într-un alt fel de război Vocea lui Leptines îl trezi la realitate: — Să mergem, acum, pe uscat Secundul dădu ordinele necesare şi, în timp ce navele celelalte continuau acţiunea de salvare a inamicilor, vasul-amiral se apropie de plajă până când fu gata să atingă nisipul cu pintenul de la proră Chiar înainte de a coborî pe mal, Leptines putu avea o imagine aproape completă a câmpului de luptă şi rămase impresionat de cele văzute În faţa lui se întindea cel mai îngrozitor spectacol pe care-l văzuse vreodată, un masacru de proporţii monstruoase Cadavrele zăceau în grămezi peste tot, pământul era complet îmbibat cu sânge care se scurgea în pârâiaşe până când ajungea să înroşească apele mării Zece, poate cincisprezece mii de oameni fuseseră doborâţi pe o distanţă de cel mult un stadiu, între munţi şi plajă, ca nişte animale într-un abator Cei mai mulţi dintre ei fuseseră deja despuiaţi şi li se puteau vedea rănile şi membrele mutilate Multe trupuri fuseseră tăiate în bucăţi pentru a putea fi dezbrăcate mai uşor de platoşe, acestea fiind acum adunate de lucani într-o latură a fâşiei de pământ Leptines mergea printre grozăviile acela, clătinându-se ca într-un coşmar: vedea în jurul său corpurile subţirele, ca de efebi, ale unor tineri abia trecuţi de anii adolescenţei şi cele masive şi musculoase ale bărbaţilor maturi, înţepenite în veşnicia morţii Capete retezate ale unor veterani bărboşi, înşirate pe suliţe, îl priveau cu ochi sticloşi, cu gura căscată într-un mut, cumplit de grotesc hohot de râs Iar zumzetul muştelor se auzea peste tot, obsedant şi sâcâitor Ecourile bătăliei care încă mai continua pe creasta dealului părură să-l trezească şi Leptines îi strigă lui Iolaos, rămas la bordul navei-amiral, să-i trimită un tălmaci După aceea, înaintă către locul în care şefii de triburi aşteptau terminarea bătăliei pentru a dezlănţui un alt măcel Se îndreptă către unul care părea comandantul lor suprem — Sunt Leptines, fratele lui Dyonisios, stăpânul Syracuzei şi aliatul vostru, şi îţi cer să pui capăt acestei lupte Eşti deja învingător, îi spuse Las-mă pe mine să duc tratative pentru ca oamenii aceia să se predea — Nu, răspunse căpetenia Noi ne aflăm de mult timp în război cu oamenii aceştia care au ocupat fără nici un drept ţinuturile noastre Vrem ca ei să dispară de pe faţa pământului, trebuie să-i ucidem pe toţi — Ar fi mult mai bine pentru voi dacă le-aţi cruţa viaţa Sunt dispus să-i răscumpăr pe toţi, unul câte unul Îţi dau douăzeci de drahme de argint pe fiecare, bine? Îţi dau treizeci o mină, poftim, îţi dau o mină de argint pentru fiecare dintre ei Vrei? Între timp, în spatele lui ajunsese şi secundul care, îndată ce auzi ultima propunere, îl apucă de braţ — Heghemòn, ştii cât o să te coste asta? Cel puţin o sută cincizeci de talanţi: asta înseamnă mai mult de jumătate din tot ce avem la bord Sunt banii care ne trebuie pentru plata cheltuielilor de război — Şi asta este o cheltuială de război, îi replică Leptines, apoi se întoarse către tălmaci Vrei să-l întrebi pe nespălatul acesta dacă este de acord cu oferta mea? Tălmaciul traduse cuvintele sale şi şeful cel mare dădu din cap grav, ca şi cum i-ar fi acordat o mare favoare — În sfârşit! exclamă Leptines Spune-i acum că vreau să ajung la oamenii aceia de pe deal Căpetenia strigă din răsputeri ceva şi şirurile de războinici lucani se opriră în loc, după care începură să se retragă pas cu pas Când ajunseră la poalele colinei, îi făcură loc de trecere amiralului syracuzan care porni să urce încet pe povârniş până când ajunse în faţa celor patru mii de luptători din Thuris, sleiţi de puteri, răniţi, gâfâind însetaţi, acoperiţi de sudoare amestecată cu sânge, privindu-l cu toţii muţi de uimire În momentul acela, pe colina aceea arsă de soare nu se mai auzea decât ţârâitul asurzitor al greierilor Leptines le vorbi — Sunt amiralul flotei syracuzane şi un duşman al vostru, dar până acum nu ştiam că barbarii aceştia au primit ordinul de a vă extermina complet Dezastrul a avut loc, dar, acum, măcelul s-a încheiat Dar, cu toate că vă sunt inamic, rămân pe vecie un grec, vorbesc aceeaşi limbă ca voi şi cred în aceiaşi zei ca voi, aşa că am să fac tot ce pot pentru a vă salva Am oferit o răscumpărare pentru vieţile voastre şi, dacă vă predaţi, vă dau cuvântul meu că nu veţi păţi nimic şi vă veţi putea întoarce la familiile care vă aşteaptă Camarazii voştri care au pornit înot, crezând că se îndreaptă către flota din Rhegion, au fost culeşi din valuri şi îngrijiţi, pentru ca, la fel ca voi, să se întoarcă în patrie Oamenii îl priviră stupefiaţi, neştiind ce să creadă Câţiva, gata să-şi piardă minţile, începură să îndruge cuvinte fără sens, alţi se lăsară să cadă în genunchi, iar alţii izbucniră în hohote de plâns — Aruncaţi armele şi veniţi după mine, spuse Leptines Nimeni nu vă va face vreun rău Dacă veţi fi atacaţi, eu însumi voi da ordin trupelor mele să vă apere Auzindu-i vorbele, unul după altul, începând cu cei mai în vârstă, luptătorii de pe deal lăsară pe pământ săbiile şi scuturile şi porniră pe urmele lui Leptines, trecând printre şirurile barbarilor nemulţumiţi pentru că setea lor de sânge nu se ostoise Prizonierii înaintară în tăcere, privind în gol, până când ajunseră pe plajă şi, istoviţi, se lăsară că cadă pe nisip Căpetenia cea mare a lucanilor porunci să fie număraţi unul câte unul, apoi urcă pe navele syracuzane ca să-i numere pe toţi ceilalţi, pentru ca la urmă să afle totalul Leptines plăti fără să clipească o sută şaptezeci de talanţi în monede de argint, apoi negocie el însuşi pacea între triburile de barbari şi ofiţerii supravieţuitori cei mai înalţi în grad, ca reprezentanţi ai oraşului Thuris Obţinu pentru aceştia şi permisiunea de a-şi aduna morţii şi de a-i arde pe ruguri La asfinţit, urcă din nou la bordul navei-amiral şi ordonă ca Boubaris să pornească spre miazăzi, înspre Messene, unde îl aştepta Dyonisios şi, în felul acesta, avea să treacă prin cel mai greu moment al vieţii lui Dyonisios aflase deja totul şi-l primi la cartierul său general de la Messene, rămânând cu spatele la el — Ştiu ce crezi începu Leptines, ar fi trebuit să te afli acolo; tu n-ai văzut masacrul acela, mulţimea aceea de cadavre sfârtecate şi ciopârţite, sângele care înroşea pământul şi valurile mării — Eu n-am văzut masacre? urlă Dyonisios, întorcându-se fulgerător cu faţa spre el Toată viaţa m-am aflat în mijlocul măcelurilor Şi tu de asemenea, pe Zeus! Doar n-o să-mi spui că vezi prima oară sânge pe câmpul de luptă — Dar, fir-ar să fie, erau greci! Greci măcelăriţi de barbari aflaţi în slujba noastră Tu îmi spuneai de un acord cu lucanii, de o susţinere strategică, de acţiuni de hărţuire, nu mi-ai spus că le-ai lăsat mână liberă ca să nimicească un întreg oraş! — Termină! strigă Dyonisios mai tare decât el Ajunge, am spus! Ai comis un act foarte grav de nesupunere Ai semnat o pace împotriva planurilor mele politice şi împotriva strategiei mele militare Ai risipit o sumă uriaşă care ne trebuia pentru operaţiunile militare Ştii ce înseamnă asta? Înaltă trădare, rebeliune, înţelegere cu inamicul pe câmpul de luptă! Leptines lăsă fruntea în jos ca strivit de reacţia plină de asprime a fratelui său, de parcă nu se aşteptase la aşa ceva Când ridică din nou privirile şi văzu ochii lui, injectaţi de sânge, văzu şi faţa înroşită de furie, cu vinele de la gât umflate în timp ce-i striga alte acuzaţii şi alte ocări, i se păru că în faţa lui se afla un străin, o fiinţă crudă şi dezumanizată Aşteptă să termine şi pe când celălalt încă mai gâfâia de furia pe care şi-o descărcase asupra lui, răspunse: — Ştiu şi sunt gata să accept consecinţele Dar, înainte de orice, vreau să-ţi spun ceva: când am văzut grozăvia aceea, mi-am amintit pe neaşteptate ce înseamnă un oraş grecesc, de parcă până atunci uitasem Nu vorbesc despre Syracuza sau despre Selinuntes ori despre Catania, despre prieteni sau duşmani, vorbesc despre un oraş oarecare cu locuitori având drept strămoşi nişte nefericiţi care au fost nevoiţi, cu mulţi ani în urmă, să emigreze dincolo de mare, în căutarea unui strop de noroc Au ajuns aici fără nimic altceva decât vieţile şi speranţele lor Nu pentru a întemeia imperii, ci doar o imagine, mult mai modestă a patriei în care se născuseră: un loc cu un port pentru negustorie, un deal pentru zei, ogoare pentru grâu şi măslini Pentru fiecare dintre acele oraşe care au reuşit să aibă un viitor, multe n-au putut lua naştere, pentru fiecare grup care a cucerit aici un punct de sprijin, mulţi au ajuns pe fundul mării, ca hrană pentru peşti Este adevărat, ne-am luptat între noi de multe ori, în nişte războaie fără rost, pentru nişte ambiţii prosteşti, dar eu nu voi mai îngădui ca nişte sălbatici să distrugă un oraş grecesc din vina mea Am făcut ceea ce am făcut, pentru că aşa am considerat eu că era drept Dyonisios îi întoarse din nou spatele şi spuse: — Din clipa asta eşti destituit de la comanda flotei şi arestat Vei fi dus la Syracuza şi vei rămâne sub pază în camera ta din cazarma de la Ortigia, în aşteptarea hotărârii mele definitive Şi acum scuteşte-mă de prezenţa ta Nu vreau să te mai văd Leptines ieşi fără să scoată vreo vorbă şi dincolo de pragul uşii găsi două gărzi care îl luară sub pază şi-l duseră în port Le ceru să-i îngăduie să arunce o ultimă privire asupra dragei lui Boubaris şi paznicii lui îl lăsară Se despărţi de ea trecându-şi palma aspră peste parapetul lucios al punţii de la proră, adică acolo de unde condusese atâtea bătălii: era mângâierea prin care se despărţea de o prietenă Cei care se aflau prin preajmă văzură că avea lacrimi în ochi Dyonisios îi încredinţă lui Iolaos comanda flotei şi reluă operaţiunile, ca şi cum nimic nu s-ar fi întâmplat Adunase o armată impunătoare: douăzeci de mii de infanterişti, trei mii cinci sute de călăreţi, cincizeci de nave de război nou-nouţe care se alăturară celorlalte aflate deja în portul de la Messene Ridică ancora de îndată ce vântul fu prielnic, îşi debarcă trupele pe coasta ionică a peninsulei italiene, ceva mai la miazănoapte de Rhegion şi porni în marş către miazănoapte Între timp, Liga italiană îşi adunase şi ea forţele din mai multe oraşe, punându-le sub comanda lui Heloris, bătrânul aristocrat care fusese cândva părintele adoptiv al lui Dyonisios, iar acum era cel mai înverşunat adversar al acestuia Merseră cinci zile la rând până ajunseră pe malul unui pârâu numit Helleporos, care curgea printre dealuri sterpe şi arse de soare Se opriră aici, dar Heloris vru să mai înainteze cu avangarda, formată în întregime din cavaleri nerăbdători să dea piept cu inamicul şi, poate, chiar să încerce o lovitură decisivă Făcând astfel, se îndepărtară la vreo două stadii de grosul trupelor Ligii Cercetaşii băştinaşi ai lui Dyonisios luaseră deja poziţie, pe jos sau călări, ascunşi printre tufele uscate, prin păduricile de stejari sau de pini şi semnalară imediat comandanţilor ce se întâmpla Dyonisios nu stătu pe gânduri şi conduse el însuşi atacul cu trupe de elită, în mai multe valuri rapide: arcaşi, apoi cercetaşi şi, la sfârşit, infanteria grea de linie Heloris şi ai săi fură înfrânţi şi nimiciţi înainte ca vreun semnal de ajutor să ajungă la armata aliată care se pregătea de popas pe malul celălalt al pârâului Comandanţii de mari unităţi din armata Ligii hotărâră să dea în orice condiţii lupta, dar fură nevoiţi să atace fără a-i avea la comandă pe generali şi, în plus, fură demoralizaţi de masacrarea camarazilor din avangardă, aşa că în scurt timp fură învinşi O bună parte dintre ei, cam jumătate din întreaga armată, reuşi să se retragă luând formaţia de careu închis şi să ajungă pe coama unui deal care domina cursul firav al Helleporosului Dyonisios îi încercui, tăindu-le calea de acces către apă Nu-i mai rămânea acum decât să aştepte: soarele arzător şi lipsa totală a apei de băut aveau să facă restul Iolaos debarcă înainte de asfinţit, ceru să i se dea un cal şi ajunse la comandamentul armatei de uscat înainte ca soarele să dispară dincolo de orizont Văzu câmpul de luptă acoperit de morţi şi dealul pleşuv pe care se instalaseră supravieţuitorii armatei Ligii I se păru că timpul se oprise în loc Se afla în faţa aceluiaşi tablou pe care-l văzuse deja alături de Leptines, cu puţine zile înainte, la Laos Dyonisios îşi dădu seama cât de mult îl impresionaseră cele văzute şi-i spuse: — Pari tulburat: nu este prima oară când vezi un câmp de luptă — Nu, într-adevăr, răspunse Iolaos Doar că am mai văzut cu puţin timp în urmă asemenea lucruri — Ştiu, răspunse Dyonisios — Îmi închipui că ai luat deja o hotărâre — Aşa este În momentul acela intră în cort unul dintre oamenii de pază — Heghemòn, spuse omul, italienii vor să discute Sunt aici, afară — Lasă-i să intre Patru ofiţeri crotonezi intrară în cort şi se apropiară de Dyonisios care îi primi în picioare, semn că întâlnirea avea să dureze foarte puţin — Ce aveţi de spus? Cel mai vârstnic dintre ei, un bărbat cam de şaizeci de ani, cu faţa brăzdată de o cicatrice lungă, luă cuvântul — Ne aflăm aici pentru a ajunge la o înţelegere Suntem zece mii, bine înarmaţi şi într-o poziţie avantajoasă, aşa că încă putem Dyonisios ridică mâna pentru a-l întrerupe — Punctul meu de vedere, spuse, este foarte simplu Nu aveţi scăpare pe dealul acela sterp şi uscat şi, îndată ce soarele va apărea la orizont, arşiţa va deveni greu de suportat Nu aveţi apă şi nici mâncare Prin urmare, nu aveţi de ales Pot accepta de la voi doar o capitulare fără condiţii — Este ultimul tău cuvânt? întrebă ofiţerul — Ultimul, răspunse Dyonisios Ofiţerul înclină fruntea cu un gest grav, după care le făcu un semn celorlalţi şi ieşiră cu toţii Iolaos lăsă capul în jos, în tăcere — Du-te să te culci, îl îndemnă Dyonisios Mâine va fi o zi lungă şi grea Soarele se ridică deasupra unei privelişti ca de coşmar, scăldând în lumină câmpul din jurul Helleporosului, încă plin de cadavre Roiuri de muşte verzi bâzâiau pe deasupra trupurilor înţepenite în moartea lor năprasnică şi cântecul monoton al greierului fusese înlocuit de ţiuitul ascuţit al lăcustelor Nu adia nici o boare de vânt, iar bolovanii din valea pârâului se încinseră în scurt timp, făcând să tremure aerul de deasupra lor, creând iluzia unor ochiuri sclipitoare de apă acolo unde nu era decât nisip şi prundiş Pe creasta dealului nu se zărea nici măcar un singur copac care să dea puţină umbră, nici o cută a terenului care să ofere un adăpost împotriva arşiţei necruţătoare În zăpuşeala amiezii se auzea de undeva croncănitul corbilor care veneau să se ospăteze pe acel câmp al morţii şi, ceva mai departe, printre nişte tufe, se vedeau deja coborând vulturi mari cu aripi pestriţe şi cu gâturi lungi, golaşe Jos, la umbra cortului, Dyonisios citea rapoartele trimise de informatorii săi şi aştepta Un servitor îi făcea vânt cu un evantai uriaş şi-i turna apă într-o cupă şi în lighenaşul cu care îşi răcorea din când în când faţa În apropiere, Iolaos şedea nemişcat la umbra unui măslin sălbatic Trecu astfel o mare parte din zi, fără să se întâmple nimic Apoi, în orele după-amiezii, se putu observa că în vârful dealului se întâmpla ceva Ajunse până jos ecoul unor glasuri, poate strigăte, apoi un grup de oameni neînarmaţi începu să coboare în direcţia cortului Erau aceiaşi ofiţeri pe care îi primise Dyonisios cu o zi înainte şi spuseră că veneau să ofere predarea necondiţionată a trupelor lor — Mă bucur că aţi luat o hotărâre corectă, le răspunse Dyonisios — Îţi cerem să fii îngăduitor, începu omul cu cicatrice pe obraz Astăzi, norocul este de partea ta, dar poate că într-o zi s-ar putea să ajungi şi tu într-o situaţie ca a noastră, astfel încât Dyonisios îl întrerupse aşa cum obişnuia, ridicând o mână — Le vei spune oamenilor tăi că sunt liberi să se întoarcă la casele lor fără a plăti nici o răscumpărare şi fără să se teamă că le-aş putea face vreun rău Singurul lucru pe care îl cer este un tratat de pace între noi, semnat de cei care se află în fruntea Ligii italiene Omul îl privi uluit şi nu-i venea să creadă ceea ce auzea — Îmi poţi garanta că Liga va semna? — Pot să garantez, răspunse ofiţerul — Plecaţi, atunci Întoarceţi-vă la Thuris şi să nu mai luaţi armele în mâini ca să luptaţi împotriva mea Ofiţerul nu ştia ce să mai spună Rămase tăcut, încercând să găsească în privirea omului din faţa sa explicaţia unui comportament care nu se potrivea deloc cu tot ceea ce auzise despre el — Pleacă, repetă Dyonisios O să am eu grijă de morţii voştri Şi omul plecă Trecură înarmaţi printre şirurile de soldaţi syracuzani care ţineau lăncile plecate cu vârful spre pământ, în semn de salut După zece zile, Dyonisios primi de la Thuris tratatul de pace semnat şi o coroană din aur Iolaos o luă în mâini — Un semn de recunoştinţă Rar se întâmplă aşa ceva Clemenţa este calitatea cel mai mare a unui conducător, mai ales atunci când a învins, iar acest dar este recunoaşterea unei asemenea calităţi Dyonisios nu răspunse, părea concentrat asupra lecturii documentului trimis de Ligă Iolaos aşteptă să termine de citit şi continuă să vorbească — Chiar nu-l poţi înţelege pe Leptines? Ai făcut şi tu acelaşi lucru şi sunt sigur că îl înţelegi Dacă, văzând acest masacru, ai fost îndurător, atunci de ce nu-l poţi înţelege pe fratele tău? Dyonisios puse sulul de papirus cu tratatul pe masă şi răspunse: — Prin gestul acesta mi-am asigurat neutralitatea Ligii, dacă nu am avut parte de prietenia ei Am acum mâinile libere ca să cuceresc Rhegion care este complet izolată Iolaos nu-şi putu ascunde dezamăgirea — Dar ce credeai? îl întrebă Dyonisios Că am să renunţ la planurile mele dintr-un motiv sentimental? Este posibil ca tu să mă cunoşti atât de puţin? — Puţini te cunosc mai bine decât mine, dar îmi este greu să mă împac cu gândul că tot ceea ce am iubit dintotdeauna la tine, acum nu mai există — Timpul schimbă pe oricine, răspunse Dyonisios, pe un ton indiferent De altfel, ai fi putut refuza această funcţie Dar tu l-ai acceptat şi acum te afli în locul lui Leptines — Este adevărat: sunt comandantul suprem al flotei, dar există un motiv — Sigur că da Îţi doreşti şi tu puterea şi ştii că poţi s-o ai doar dacă eu mi-o păstrez pe a mea Dacă eu cad, voi toţi mă veţi urma în cădere Aşa că merită să mă susţii, fără să te mai iei după nişte nostalgii fără folos — Ai oarecare dreptate în ceea ce spui, răspunse Iolaos, şi totuşi nu acesta este motivul Uiţi că dintotdeauna am fost în stare să găsesc în adâncul fiinţei mele cele mai bune motive pentru a trăi, motive învăţate de la profesorii mei şi motive pe care nu le-am renegat niciodată Dyonisios îl privi cu o expresie scrutătoare — Am acceptat această funcţie, continuă Iolaos, nu pentru că mi-ai cerut tu s-o primesc Am fost de acord, pentru că m-a rugat Leptines Nu mai aşteptă un răspuns Ieşi din cort şi porni în galop până la ţărm, unde Boubaris îl aştepta gata să ridice ancora XXVIII Filistos ajunse în aripa de răsărit a cazărmii şi se apropie de uşa camerei lui Leptines, păzită de doi mercenari arcadieni — Deschideţi, ordonă el — Nimeni nu poate intra: ordin de la comandantul suprem — Eu comand aici în Ortigia atunci când nu este el, aşa că răspund pentru tot ceea ce fac Deschideţi sau chem gărzile Cei doi se sfătuiră din priviri, apoi unul dintre ei trase zăvorul şi deschise uşa, lăsându-l pe vizitator să intre Leptines era întins pe un pat din scânduri, cu spatele rezemat de perete, braţele încrucişate şi privirea aţintită asupra peretelui din faţa lui Nu spuse nimic, nu se întoarse către prietenul său Avea ochii injectaţi, buzele uscate, barba şi părul în dezordine — Nu poţi rămâne astfel Ai ajuns într-un hal fără de hal Leptines nu-i răspunse — Ştiu ce este în sufletul tău şi nici eu nu stau mai bine, dar nu foloseşte nimănui să rămâi în starea asta Trebuie să faci ceva I-am adunat pe membrii Frăţiei Sunt cu toţii indignaţi de felul în care te tratează fratele tău şi parcă am înţeles că ar fi chiar gata să Leptines păru să se trezească la realitate Se întoarse încet către el şi spuse: — Nu trebuia Nu exista nici un motiv Nu m-am supus ordinelor şi acum suport consecinţele — Nu sunt de acord Dreptatea era de partea ta, iar eu sunt de aceeaşi părere cu tine Ani întregi, noi toţi l-am urmat în planul său de a construi o Sicilie în întregime grecească I-am trecut cu vederea acţiuni condamnabile, ca luarea Messenei şi Cataniei, gândindu-ne că vor veni şi vremuri de pace şi prosperitate, dar acum el luptă pe faţă împotriva grecilor italieni şi asta nu mai este de îngăduit Eu am refuzat să negociez în numele lui tratatul de alianţă cu lucanii — De ce nu mi-ai spus? întrebă Leptines Filistos veni mai aproape, îşi trase un scăunel şi se aşeză lângă pat — Pentru că nu mi-a interzis să-ţi spun ceva Credea, poate, că te-aş fi convins şi pe tine să susţii ideea mea şi nu voia ca un asemenea lucru să se întâmple I-a lăsat să ducă tratative pe unii care îl aprobă în tot ceea ce face, iar ţie nu ţi-a dezvăluit decât o parte a adevărului, punându-te în faţa faptului împlinit Te-ai trezit văzând cu ochii tăi cum o hoardă de barbari masacrau nişte greci şi ai reacţionat aşa cum ar fi făcut-o orice om civilizat Dacă au vreo valoare vorbele mele, vreau să ştii că din partea mea ai toată stima şi prietenia Şi nu numai a mea Coborî vocea şi continuă: Oamenii au obosit de războaiele acestea care se ţin lanţ, s-au săturat să vadă cum mercenarii străini se îmbogăţesc peste măsură şi se bucură de nişte avantaje la care nici nu visează cetăţenii de rând El continuă să ceară tuturor sacrificii în numele unui viitor luminos care, în loc să se apropie, se îndepărtează tot mai mult Cu fiecare zi care trece, devine tot mai posomorât, bănuitor, ursuz Are un moştenitor şi abia îl vede în rarele ocazii când mai trece şi pe acasă Spune că bietul copil tremură numai când îl vede, că este de pe acum fricos Îţi dai seama? Leptines oftă — Mă gândeam să iau copilul cu mine la ţară, l-aş fi învăţat să crească albine şi păsări Voiam să-l duc la pescuit, dar el este gelos, nu vrea ca fiul său să fie influenţat de alţii, ci numai de aceia pe care el însuşi i-a ales Oameni fără minte şi fără inimă Vor face din el un nenorocit care se va teme şi de umbra lui Filistos scoase din buzunar un măr şi-l puse pe măsuţa de lângă pat — Ia şi mănâncă Poate că o să-ţi facă bine Leptines luă mărul şi muşcă din el — Ce face el acum? întrebă între o înghiţitură şi alta — A pus sub asediu Rhegion, dar oraşul se încăpăţânează să reziste Iolaos se întoarce cu o parte din flotă, el a rămas acolo Asta-i tot ce mi s-a spus — Iolaos este un soldat bun — Da, şi se pare că Dyonisios ar vrea să-l trimită pe el să ne reprezinte la Olimpiadele de la primăvară — Cred că este o idee bună — Nu, este cea mai rea cu putinţă Cel puţin pentru Iolaos Pentru felul în care este organizată participarea noastră O să ne acoperim de ridicol În plus, Olimpiadele sunt o sărbătoare a elenismului şi se ţin tocmai într-un moment în care persanii au din nou pretenţii asupra oraşelor greceşti din Asia Şi noi apăream acolo având o alianţă cu barbarii împotriva unui oraş grecesc Ţie ţi se pare normal aşa ceva? Leptines nu ştiu ce să răspundă — Aşa cum ţi-am spus, am avut o întâlnire secretă cu căpeteniile Frăţiei, continuă Filistos Ar vrea cu toţii o schimbare radicală Au obosit de această situaţie, de veşnica nesiguranţă, de atmosfera care domneşte în oraş, de faptul că nu pot avea un schimb de idei cu aceia care îi comandă Oricine se dovedeşte a avea un punct de vedere diferit de al lui, devine de îndată un duşman, un suspect care trebuie urmărit, supravegheat sau chiar întemniţat În schimb, mulţi te privesc cu multă simpatie Ceea ce ai făcut acolo, la Laos, este văzut ca un semn al unei omenii pe care, însă, fratele a pierdut-o Leptines aruncă pe jos cotorul mărului şi se întoarse către celălalt — Nu am să-l trădez, dacă încerci să-mi propui aşa ceva Filistos lăsă privirile în jos — Crezi că eu sunt un trădător? — Eşti un om politic, un om al literelor, un filosof, aşa că poţi studia tot felul de soluţii Eu sunt soldat: pot să nu fiu de acord cu ceva, pot să fiu indisciplinat, dar credinţa nu se pune în discuţie — Dar noi vorbim aici şi despre credinţa faţă de popor Asta nu este importantă pentru tine? Puterea lui Dyonisios se justifică doar dacă la sfârşit poporul va fi răsplătit pentru atâtea sacrificii, pentru valurile de lacrimi şi sânge Leptines nu răspunse Filistos porni către uşă, dar, înainte de a ieşi, spuse: — Cineva ar vrea să te vadă — Nu cred că aş putea ieşi de aici — Persoana aceea va veni la tine — Când? întrebă Leptines şi se ridică de pe pat, cuprins de emoţie — În noaptea asta, în al doilea schimb de gardă La uşă se vor afla doi oameni care îmi sunt credincioşi, aşa că vei putea sta liniştit de vorbă Nu uita că şi eu ţin la el Nu s-a schimbat nimic în privinţa asta Eu aş fi încă gata să-mi dau viaţa pentru el dacă ar fi nevoie Rămâi cu bine şi gândeşte-te la ce ţi-am spus Se auzi un foşnet uşor de paşi, câteva cuvinte şoptite, apoi scrâşnetul zăvorului care se deschidea şi uşa se deschise Apăru o siluetă feminină cu capul şi faţa ascunse sub un văl Leptines desprinse felinarul de pe perete şi i-l apropie de faţă — Aristomaches murmură el, de parcă nu-şi putea crede ochilor Tu eşti? Femeia se descoperi lăsându-i la vedere chipul palid, ochii mari, negri, nasul perfect conturat — De ce ai venit? Este periculos, este — Nu-mi puteam închipui că tu eşti aici, singur, întemniţat ca un tâlhar Tu care ţi-ai pus viaţa în joc de atâtea ori, care porţi pe trup urmele nenumăratelor răni, tu care i-ai fost întotdeauna alături — Este fratele meu, comandantul meu — Nu este demn de tine A devenit o fiinţă lipsită de omenie, insensibilă Singura lui grijă este să-şi păstreze puterea Leptines se întoarse cu faţa către perete, ca şi cum ar fi refuzat să audă asemenea cuvinte — Cândva ziceai că mă iubeşti şopti Aristomaches — Eram tineri copii — Eu spuneam adevărul la fel ca tine N-am uitat asta niciodată şi nici tu — Eşti soţia fratelui meu — Şi de asta mă dispreţuieşti? — Nu, n-ai dreptate Te respect aproape că te venerez, ca pe o zeitate, ca — Ca pe o nefericită Am acceptat o căsătorie absurdă pentru că m-a obligat familia mea, tot din motive de putere Am împărţit patul soţului meu cu o altă femeie Nici o femeie de condiţie liberă, fie chiar şi cea mai săracă, n-a mai fost vreodată nevoită să îndure o astfel de umilinţă Dar ţi-am simţit întotdeauna privirea aţintită asupra mea De fiecare dată când erai de faţă şi chiar şi atunci când te aflai departe de mine privirea unui bărbat bun, curajos, care m-ar fi iubit şi respectat — Nu s-a putut, Aristomaches Viaţa a hotărât altfel şi noi trebuie să acceptăm, să ne resemnăm — Dar eu te iubesc, Leptines, te-am iubit încă de când te-am văzut prima oară, cu părul ciufulit şi cu genunchii zdreliţi, luptându-te cu băieţii din Ortigia De atunci, tu eşti eroul meu Visam să-mi fii alături cândva, Leptines De la tine mi-aş fi dorit un fiu care să-ţi semene, care să aibă în priviri aceeaşi lumină pe care o văzusem în ochii tăi — Te rog, o întrerupse Leptines Nu mai spune nimic Ştii foarte bine că acum nu se mai poate face nimic Timp de câteva clipe, Aristomaches tăcu; părea să nu-şi găsească forţa şi cuvintele pentru a mai spune ceva — La ce te gândeşti? o întrebă Leptines, nedumerit — Ar exista o cale de ieşire Ştiu, pare o nebunie, dar Nu ţi-a spus nimic Filistos? Leptines o privi cu o expresie îngrijorată şi întrebătoare — A început să-mi spună ceva şi nu l-am lăsat să continue, dar am impresia că tu l-ai ascultat până la capăt Despre ce este vorba? — În oraş, multă lume este de părere că tu ar trebui să iei puterea Şi pentru mine asta ar fi singura speranţă de Înţelegi ce vreau să spun? — Înţeleg foarte bine, răspunse Leptines Şi, din păcate, nu sunt de acord cu nimic din tot ce ai tu impresia că ar trebui să se întâmple, chiar dacă te iubesc Crede-mă, este o nebunie Totul s-ar sfârşi într-o baie de sânge, într-un adevărat dezastru Eu nu sunt omul potrivit pentru lucruri de felul acesta N-aş lua parte niciodată la un complot împotriva fratelui meu Şi ştii de ce? Pentru că un complot se încheie totdeauna cu eliminarea fizică a adversarului Mă vezi pe mine ucigându-mi fratele? — Nu-i adevărat I-ai salva viaţa şi l-ai ajuta să redevină aşa cum a fost cândva — Nu O revoltă scapă uşor de sub control şi am văzut asta de multe ori Chiar şi simplul gând al trădării îmi face scârbă De un singur lucru poţi fi sigură, şi anume că vei avea din partea mea dragoste, devotament şi respect Aş da orice ca să fii a mea, dar asemenea lucruri nu, nu pot să fac Şi acum du-te Pleacă înainte să-şi dea cineva seama că te afli aici O conduse spre uşă, luându-i cu blândeţe braţul, dar ea se întoarse către el şi-i cuprinse gâtul cu braţele, plângând în hohote În aceeaşi clipă se auzi zgomotul zăvorului care se deschidea şi îndată după aceea silueta unui bărbat îmbrăcat ca de luptă se ivi în prag: Dyonisios! — Ea n-a făcut nimic, spuse imediat Leptines Nu-i face nici un rău Dyonisios îl aruncă o privire cruntă, dar nu scoase nici un sunet Lumina felinarului îi lumina doar jumătate din faţă, îi scotea în evidenţă trăsăturile şi făcea şi mai vizibile cutele de pe frunte Făcu semn unuia dintre mercenarii lui şi acesta o luă pe Aristomaches de braţ La un alt semn, uşa fu zăvorâtă din nou Leptines începu să lovească în ea cu pumnii, strigând disperat: — Opreşte-te, ascultă-mă! Ascultă-mă, nu pleca! Nu primi alt răspuns în afară de zgomotul apăsat al paşilor care se îndepărtau pe coridor A doua zi, cei doi paznici care o lăsaseră pe Aristomaches să intre în camera arestatului fură executaţi în curtea cazărmii, în faţa întregii garnizoane Leptines fu scos din camera sa şi dus în port, unde fu îmbarcat pe o triremă Comandantul vasului era un membru al Frăţiei, un ofiţer pe nume Archelaos, pe care Leptines îl cunoştea bine — Unde mă duceţi? îl întrebă — Nu ştiu, fu răspunsul Destinaţia îmi va fi comunicată de unul dintre oamenii mei, atunci când vom ajunge în larg Dar, până în clipa asta, nu ştiu cine va fi omul acela Îmi pare rău, comandante Nava ieşi în larg şi luă calea spre apus În aceeaşi zi, Filistos primi vizita lui Dyonisios — Am fost trădat de fratele meu şi de cel mai bun prieten, omul căruia i-am lăsat în grijă familia mea şi cheile fortăreţei mele — Trădat de tine însuţi, Dyonisios De ambiţia ta fără margini, de aventurismul tău, de un egoism nesfârşit Câţi oameni au murit pentru tine, încercând să te urmeze în acţiunile tale nebuneşti? Nu, eu nu te-am trădat, Leptines este cea dintâi dintre victimele tale Te iubeşte şi îţi este credincios orbeşte Cât despre Aristomaches, n-a fost între ei nimic altceva decât o nevinovată iubire la vârsta copilăriei Leptines este un om dintr-o bucată şi nici măcar n-a atins-o Şi acum l-ai trimis cine ştie pe unde Spune-mi, pe nava aceea se află un ucigaş plătit, nu-i aşa? Unul care a primit ordin să-l asasineze şi să-i arunce cadavrul în mare atunci când se vor afla suficient de departe pentru ca trupul său să nu fie purtat de valuri la ţărm şi recunoscut Aşa este? Dyonisios nu răspunse — Dacă este adevărat, înseamnă că ai comis cea mai cumplită crimă, un omor monstruos Dă ordin cuiva să se ducă după nava aceea şi încearcă să opreşti această nedreptate, cât mai ai încă timp În ceea ce mă priveşte, eu încercam doar să te salvez de tine însuţi, de furia distrugerii care te stăpâneşte ca un demon Nu aş fi fost niciodată în stare să-ţi fac vreun rău Este adevărat, am făgăduit să te urmez chiar şi în infern, dar îmi închipuiam că era vorba despre fapte glorioase, şi nu despre un masacru fără sfârşit, un şir sângeros de grozăvii fără limite — Taci, spuse Dyonisios, nu vreau să te mai ascult — Şi totuşi va trebui să mă asculţi Nu te întrebi de ce prietenul tău cel mai bun nu vrea să te mai urmeze în sinuciderea aceasta nebunească? Porunceşte să fiu ucis şi eu, dacă ai hotărât că este nevoie să faci asta Dar în cine mai poţi avea încredere? Îţi rămâne Iolaos, dar şi el şovăie, este şi el cuprins de îndoieli Aceasta este problema unuia care se află într-o situaţie ca a ta: face un gol în jurul său N-o să mai poţi conta pe nimeni, n-o să mai ai nici un singur om căruia să-i acorzi încredere Asta este, voiam să te feresc de aşa ceva, pentru că singurătatea este cea mai rea dintre pedepsele care pot exista Nu ştiu ce soartă mi-ai rezervat: sunt sigur că voi afla cât de curând Dar drumurile noastre s-au despărţit deja, Dyonisios, încă de atunci când am refuzat să negociez o alianţă cu popoare barbare împotriva oraşelor greceşti Acum, din păcate, ne aflăm la punctul final al acestei neînţelegeri dintre noi Tu ai de partea ta forţa, armele, puterea, eu doar cuvintele şi nici pe acelea nu le mai am, dat fiind că nu mai am nimic să-ţi spun Cunosc dinainte rezultatul unei asemenea confruntări atât de inegale Un singur lucru îţi cer: nu căuta alţi vinovaţi, pentru că nu există Pedepseşte-mă pe mine, pentru că nu mai este nimeni altul care să trebuiască pedepsit — Aşa am să fac, spuse Dyonisios Rămâi cu bine În schimb, mulţi, mai ales dintre membrii Frăţiei, fură urmăriţi, interogaţi şi aruncaţi în temniţe Despre unii se spunea că fuseseră ucişi în mare secret De data aceasta, însă, nu fură reacţii violente În aparenţă, nimeni nu avusese vreo reacţie Unii avură impresia că şi Frăţia se temea de Dyonisios, dar cei care cunoşteau mai bine acea societate ştiau că ea nu renunţa aşa uşor la răzbunare Era doar o chestiune de timp Filistos, însă, observă doar că era ţinut sub observaţie, dar nimic mai mult Până când, într-o seară, veni la el un trimis al palatului din Ortigia şi-i spuse că trebuia să se pregătească de plecare A doua zi fu urcat pe o navă comercială care transporta vin şi ulei de măsline, având drept comandant chiar pe armator, un negustor angrosist pe nume Sosibios Călătoria dură aproape o lună şi se încheie într-o localitate izolată, la capătul golfului Adriatic, într-o lagună întinsă Era oraşul care dădea numele golfului, Adria, o aşezare a veneţilor la care se adăugase pe parcursul anilor o colonie grecească şi, mai târziu, una a etruscilor Era un loc umed şi cu călduri înăbuşitoare, înconjurat de mlaştini şi asaltat de ţânţari chiar şi în timpul zilei Dyonisios întemeiase acolo o colonie comercială care schimba produse agricole şi metalurgice pe chihlimbar şi cai pentru armată Filistos fu instalat într-o căsuţă aflată nu departe de mare, în zona locuită în special de syracuzani Nu se vedeau soldaţi, dar el era sigur că în jurul său roiau iscoade şi informatori, astfel încât orice mişcare a sa avea să fie ţinută sub o strictă supraveghere La început îi fu foarte greu să se obişnuiască, pentru că locuinţele din Adria era construite în mare parte din lemn şi paie, complet lipsite de acele caracteristici care făceau ca şederea într-un oraş grecesc să fie plăcută Nu exista nici un teatru, bibliotecă sau şcoală, nu erau porticuri, fântâni sau monumente Chiar şi sanctuarele erau sărace şi lipsite de podoabe, nu cu mult diferite de celelalte colibe din jur Terenul era, într-adevăr, atât de moale şi de nesigur că nu putea suporta greutatea unor construcţii din piatră La sosirea iernii, situaţia se înrăutăţi continuu pentru că, din mlaştini şi din lagună, se ridica o ceaţă deasă care acoperea şi ascundea totul; peste tot se răspândea o umiditate care pătrundea până la oase şi făcea deseori ca articulaţiile să devină dureroase Vitregia acelor locuri, nesiguranţa zilei de mâine şi lipsa totală a unor informaţii despre soarta lui Leptines îl făcură pe Filistos să cadă într-o stare de adâncă descurajare Ore întregi cutreiera pe ţărmul mării ascultând chemările melancolice ale pescăruşilor şi nopţi în şir nu avea somn frământându-se din cauza singurătăţii şi a mizeriei în care fusese condamnat să trăiască Uneori se gândea să-i ceară iertare lui Dyonisios, pentru ca să poată scăpa din locul acela groaznic de la capătul lumii, dar, după aceea, îşi găsea noi forţe pentru a rezista strângând din dinţi la tot acest chin Se gândea că un înţelept nu se pleacă în faţa puterii, ci trebuie să găsească prin strădania minţii un sprijin pentru independenţa şi demnitatea de care avea atâta nevoie Reuşi în felul acesta să treacă de perioada cea mai aspră a iernii şi, când veni primăvara, începu să găsească şi unele aspecte plăcute în ţinuturile acelea în care era nevoit să trăiască Începu să facă mici călătorii pe uscat, fără a fi împiedicat de cineva şi-şi dădu seama că Dyonisios poate că nu avusese de gând să-l ţină prizonier într-o închisoare propriu-zisă Îl pedepsise cu un exil amar, dar îi lăsase o oarecare libertate de mişcare Era un teritoriu foarte diferit de cel al Siciliei, jos şi neted, bogat în păduri şi cursuri de apă: observă că prin lagună treceau multe vase venite mai ales din Răsărit, dar unele şi din Apus Ajunse până la un fluviu mare pe care locuitorii de acolo îl numeau Pad şi care, pentru greci, era străvechiul Eridanos După o vreme, începură să sosească şi veştile din partea unor prieteni din Frăţie, care nu-l uitaseră şi care reuşeau să-i trimită mesaje, întotdeauna verbale Află astfel că Leptines nu fusese ucis, ci surghiunit într-o insuliţă de pe coasta ilirică, numită Lissos, unde Dyonisios întemeiase o altă colonie Pe la începutul verii următoare, la Adria se întoarse Sosibios, negustorul care-l adusese acolo, şi-i aduse alte veşti — Participarea noastră la Olimpiade a fost un eşec total Sectorul syracuzan era prea bogat, prea luxos - stâlpi de susţinere auriţi, corturi din purpură, frânghii din in egiptean - şi lucrul acesta nu le-a plăcut grecilor Filistos, care îl avea acum musafir în casa lui, îl invită să şadă, spunându-i: — Cum se poate ca nimeni să nu-l fi sfătuit? Grecii din metropole sunt încrezuţi, cred că sunt doar ceva mai puţin decât zeii Despre atenieni nici să nu mai vorbim Le place frumuseţea, dar cea foarte simplă: pe Zeus, nimeni nu l-a citit pe Tucidide? Ei consideră exagerările de orice fel drept manifestări ale barbariei — Şi asta nu-i tot, continuă Sosibios N-a mers mai bine nici în privinţa întrecerii literare Eu cred că Dyonisios a ţinut morţiş să participe ca să apară în ochii lumii ca un om rafinat şi sensibil Unul dintre cei mai buni actori care a putut fi găsit i-a recitat poemele, dar acestea au fost primite cu fluierături şi cu un cor de râsete, din cauză că - se spune - erau de foarte proastă calitate Filistos nu se putu abţine să nu-şi exprime satisfacţia atunci când află această veste — Dacă m-aş fi aflat eu acolo, spuse, nu s-ar fi întâmplat aşa ceva L-aş fi sfătuit să nu participe sau aş fi pus un poet bun să-i scrie versurile Din păcate, probabil că acum are în jur numai linguşitori care au lăudat poeziile şi sunt sigur că el i-a crezut — Cam aşa ceva, recunoscu musafirul său — Dar întrecerile sportive? Sosibios răbufni — Un dezastru Cele două cvadrige ale noastre s-au ciocnit în cursa carelor şi au provocat o învălmăşeală groaznică: trei vizitii şi-au pierdut viaţa, doi au rămas invalizi pentru tot restul zilelor Şi asta nu-i totul: un mare orator atenian, Lysias, a ţinut un discurs în faţa tuturor participanţilor, îndemnându-i pe greci să-l răstoarne pe tiranul din Syracuza care se aliase cu barbarii pentru a nimici oraşele greceşti din Italia şi care încă mai ţinea Rhegion sub asediu, încălcând pe faţă armistiţiul sacru care impunea pacea între greci pe întreaga durată a jocurilor Pavilionul nostru a fost de-a dreptul luat cu asalt de mulţimea care voia să-i alunge pe syracuzani din satul olimpic Şi acum, continuă el, vestea cea mai tristă dintre toate: Iolaos care conducea grupul nostru la întoarcere, a intrat într-o furtună îngrozitoare în golful Tarant şi s-a scufundat cu nava sa — Şi a murit? întrebă Filistos Sosibios dădu din cap aprobator Pe Filistos îl podidiră lacrimile: îl pierdea pe ultimul dintre prietenii care fuseseră martori la ascensiunea lui Dyonisios şi care, de altfel, îi rămăsese totuşi fidel până la capăt — Când pleci înapoi? îl întrebă în cele din urmă pe negustor — Peste trei zile, când se va termina încărcarea vasului meu — Crezi că ai putea să-i transmiţi lui Leptines un mesaj din partea mea? Este tot la Lissos? Sosibios se codea — Este cam periculos Dar, dacă dau de vreun cunoscut care merge acolo, pot să-i comunic prietenului tău că eşti viu şi nevătămat E bine aşa? Filistos îi mulţumi — Îţi sunt recunoscător pentru asta Suntem buni prieteni şi cred că i-ar face plăcere să aibă veşti de la mine După trei zile, se salutară din nou, în port Sosibios pusese deja piciorul pe pasarelă, când se întoarse către Filistos — Am uitat să-ţi spun cel mai interesant lucru, spuse, întâmplarea cu Platon — Platon? repetă Filistos, căscând ochii mari Vorbim despre marele filosof? — Chiar despre el Se afla în vizită în Italia, în primăvara aceasta, şi s-a oprit în Sicilia, iar după aceea şi la Syracuza A primit multe invitaţii, după cum îţi poţi închipui, în cercurile cele mai prestigioase, cred că şi în câteva asociaţii ale Frăţiei Mai întâi a început prin a spune că luxul nostru este demn de a fi compătimit: obiceiul de a mânca de trei ori pe zi, de a dormi cu nevasta în fiecare noapte, de a avea case prea somptuoase Nu s-a mulţumit cu atât şi, într-o discuţie purtată după aceea, a început să vorbească despre vicii, despre corupţie şi despre decăderea instituţiilor sub tiranie, explicând totuşi că, dacă nu se poate înlătura această plagă, o cale alternativă ar fi ca filosofii să-l educe pe urmaşul tiranului însuşi, pentru a-l transforma la rândul său într-un filosof şi a face din el un bun conducător Îţi dai seama? Se oferea să-i fie preceptor micului Dyonnisios — Mare curaj, comentă Filistos — Curaj? Eu aş zice nebunie — Dar ei doi, vreau să spun Dyonisios şi Platon, s-au întâlnit vreodată faţă în faţă? — Nici măcar în vis Când i-au ajunse la urechi toate aceste propuneri, Dyonisios i-a recomandat căpitanului de pe nava care-l ducea pe filosof înapoi în Grecia să-l vândă piraţilor — Pe Hercule! exclamă, uluit, Filistos Piraţilor? — Exact aşa Discipolii săi au fost nevoiţi să-l răscumpere într-un târg de sclavi din Egina, înainte să ajungă cine ştie pe unde Filistos nu-şi putu opri un zâmbet amar, amintindu-şi o replică a lui Dyonisios: „Filosofii! Îi ocolesc aşa cum ocolesc murdăria câinilor când o văd pe stradă!” Sosibios plecă şi Filistos se întoarse la ocupaţiile sale: lucrul la istoria Siciliei, care devenise în ultima vreme deosebit de greu de continuat din cauza lipsei aproape totale a informaţiilor În cursul anilor următori, el fu însărcinat de oficialităţile din Adria, care aveau un mare respect pentru el, să se angajeze la o mare lucrare: un canal care urma să lege un braţ de vărsare a Padului cu laguna, astfel încât să facă din acest oraş un centru comercial şi de tranzit mult mai bogat şi mai căutat de negustori Şi Filistos porni fără întârziere la treabă XXIX Filistos mai petrecu la Adria aproape cinci ani, în condiţii destul de curioase din multe puncte de vedere Exilul îi lăsa o libertate aproape completă Singurul lucru pe care nu-l putea face era să se întoarcă la Syracuza Acceptând această interdicţie, de altfel din cale-afară de dureroasă, el îşi dădu seama că, în realitate, Dyonisios îl trimisese în locurile acelea cu o misiune nedeclarată: adică aceea de a deveni o călăuză a coloniei syracuzane pe care o instala treptat acolo Între timp, lucrările la marele canal care lega braţul de la miazănoapte al Padului cu laguna Adria mergeau înainte şi deseori Filistos în persoană le supraveghea, instalându-se pe şantiere zile şi, câteodată, chiar luni întregi Era zvelt şi bronzat, aşa că părea să întinerească Când marea lucrare se termină şi digurile provizorii fură desfiinţate pentru ca apa să poată curge liber, spectacolul fu emoţionant Canalul regulariza şi dirija apele marelui fluviu, creând o nouă cale de navigaţie care punea oraşul în legătură cu întinsul teritoriu de pe uscat, bogat în tot felul de resurse naturale: animale, blănuri, grâu, lemn şi, de asemenea, vin, ulei şi produse metalurgice provenite din Etruria Era o lucrare reprezentând, în sfârşit, pacea şi prosperitatea Locuitorii din Adria, recunoscători faţă de cel care o crease, i-au dedicat o inscripţie în sanctuarul din oraş botezând noul canal „Şanţul Filistin” Impresionat, Filistos se gândi că numele acelei lucrări putea să aibă un rol mult mai mare în perpetuarea faimei sale, decât operele istorice la care continua să lucreze fără răgaz Aşezarea syracuzană de la Adria nu rămase singura O altă colonie fu întemeiată pe un promontoriu de forma cotului unui braţ de om, de pe coasta apuseană, primind din această cauză numele Ancona Între timp, celţii care arseseră Roma în urmă cu opt ani se stabiliseră definitiv pe teritoriul umbrilor, în apropiere de noua colonie de pe promontoriu care deveni o bază pentru angajarea de războinici în armata syracuzană Într-o zi de primăvară, la Adria acostă o navă de război, o triremă numită Arethusa, pe care Filistos o văzuse de mai multe ori ancorată în portul Lakkios şi care acum era folosită doar pentru misiuni diplomatice Îndată după aceea i se anunţă o vizită şi se trezi faţă în faţă cu Aksal, celtul care-l păzea pe Dyonisios Îi apăruseră câteva fire de păr alb şi se vedea că înaintase în vârstă, dar devenise şi oarecum mai impunător — Ia te uită, Aksal! îi spuse în semn de salut Nu m-aş fi aşteptat nici în ruptul capului să te văd pe aici Ce te aduce în locurile astea de la capătul lumii? — Stăpân vrea fraţi la mine ca mercenari şi spune că tu vine cu mine ca să face înţelegere cu ei — Dar eu n-am primit de la el nici o dispoziţie sau mesaj în sensul acesta, aşa că nu mi se pare că ar fi cazul să fac aşa ceva Dar cred că te-ai putea descurca foarte bine şi singur Greaca ta nu s-a perfecţionat prea mult, dar bănuiesc că în limba ta poţi vorbi foarte bine Aksal nu renunţă — Stăpân zice că dacă tu nu vrea venit cu mine, să te iau oricum, spuse el şi întinse două mâini zdravene ca nişte labe de urs — Stai liniştit, nu te grăbi, îl calmă Filistos Am să vin Să mă laşi puţin ca să mă pregătesc — Mâine noi plecăm — Am înţeles Dar trebuie să găsesc pe cineva care să aibă grijă de cărţi, de obiectele mele personale — Tu iei tot cu tine, mai spuse Aksal Filistos simţi că-i sare inima din piept — Tot? Dar ce înseamnă asta? Vorbeşte mai pe înţeles, animalule! — Toate lucruri iei cu tine Tu nu întorci aici — Nu? Dar unde vrei să mă duci? — Asta Aksal nu spune — Am priceput, răspunse resemnat Filistos Dar în sinea sa nu îndrăznea să-şi imagineze care putea fi ţinta finală a acelei călătorii Se gândea că Ancona ar fi fost deja un mare pas înainte Trebuia să fie, într-adevăr, un oraş în adevăratul sens al cuvântului Ajunseră la destinaţie după şase zile: primele două prin lagune, o călătorie plăcută, celelalte patru nu chiar liniştite, din cauza unui vânt dinspre apus care avea mereu tendinţa de a-i duce către larg şi făcea să geamă din toate încheieturile, într-un mod îngrijorător, biata Arethusa care nu mai era demult tânără Aksal care nu era, totuşi, la prima călătorie pe mare, era destul de încordat şi, deseori, la câte un val mai puternic decât altele, scotea nişte ţipete guturale, poate pentru a-şi calma neliniştea Ancona era, într-adevăr, un oraş adevărat, din toate punctele de vedere Avea un port foarte frumos, adăpostit de vântul dinspre miazănoapte, cu dane separate pentru nave de război şi vase de transport, şi o acropolă impunătoare pe creasta muntelui care domina golful Acolo, Dyonisios poruncise să fie ridicat un templu măreţ care se zărea de departe şi jos, în centrul oraşului, agora cu porticuri de unde se putea ajunge direct în portul plin întotdeauna de nave Piaţa oraşului arăta foarte pestriţ: erau greci din colonii şi din metropole, picenieni din interiorul peninsulei, cu veşmintele lor din lână meşteşugit împletită, umbri, etrusci şi celţi, foarte mulţi, atât bărbaţi, cât şi femei Filistos fu impresionat de frumuseţea femeilor celte: înalte, cu picioarele lungi, sâni mari, plete blonde care le ajungeau până la şolduri Unele îşi purtau copiii atârnaţi la gât şi făceau cumpărături de la tarabe plătind cu bani syracuzani Bărbaţii erau impresionanţi: foarte înalţi de statură, musculoşi, aveau colane la gât, erau îmbrăcaţi cu nădragi din lână strânşi pe glezne, dar mergeau aproape toţi cu bustul gol şi purtau săbii lungi atârnate la cingători din plasă metalică sau din plăci de fier bătut Punctul de recrutare era într-o clădire din port unde se întâlneau intermediarii greci care vorbeau limba celtă, dar, mai ales, celţi care vorbeau o greacă nu mult diferită de cea a lui Aksal Filistos simţea că parcă renăştea: în sfârşit respira din nou atmosfera unui polis grecesc, chiar dacă un pic mai corcit Timp de şapte zile, întocmi vreo douăzeci de angajamente şi plăti avansuri, după care Arethusa porni din nou în larg Filistos rămase plăcut surprins de prezenţa syracuzanilor pe acele meleaguri: era limpede că, după ce pieţele din zona răsăriteană fuseseră ocupate de cartaginezi, Adriatica devenea pentru Dyonisios o zonă importantă în care îşi putea extinde centrele comerciale, întemeind şi alte aşezări coloniale De la comandantul vasului află şi alte veşti interesante Deschiderea noilor pieţe şi stabilitatea din acei ani aduceau o mare prosperitate pentru toate oraşele aflate sub dominaţia lui Dyonisios, iar soţiile sale aduseseră pe lume alţi copii Ultimei născute, o fetiţă născută de Aristomaches, i se pusese numele Aretis, fiindcă aceasta fusese dorinţa tatălui ei La auzul acelui nume, Filistos se gândi că, în adâncul inimii, tiranul probabil că mai păstra şi unele sentimente calde Se gândi şi la Aristomaches, obligată să-i dăruiască soţului ei cât mai mulţi copii, deşi ea iubea un alt bărbat, dar cugetă că, la urma urmelor, timpul vindecă multe răni şi ne obişnuieşte să suportăm cu mai mult curaj nenorocirile şi greutăţile vieţii Într-o zi, Filistos îşi dădu seama că nava cotea mult spre răsărit şi se gândi că destinaţia sa finală era în vreun alt avanpost grecesc rătăcit printre nenumăratele insule şi sinuozităţi ale coastei ilirice, locuri în care Syracuza se extindea cu alte aşezări Apoi, pe neaşteptate, o idee îi fulgeră prin minte: Lissos! Poate că mergeau la Lissos Ajunseră, într-adevăr, acolo, spre seară, nu fără unele dificultăţi, în a treia zi de la plecarea lor din Ancona La puţin timp după aceea, sub privirea vigilentă a lui Aksal, Filistos se afla în faţa unui vechi, regretat, iubit prieten — Leptines! strigă de îndată ce-l zări — Filistos! Se îmbrăţişară şi rămaseră aşa mai mult timp, cu lacrimi în ochi — Măi ticălosule! spunea Filistos Eşti zdravăn încă! Ce mare bucurie să te văd, pe Zeus, ce bucurie! — Eşti chiar tu, bătrâne palavragiu! exclamă Leptines cu glas tremurând de emoţie Ia te uită la el, e frumos ca o codană din Efes! Ei, se pare că şi clima din Adriatica ţi-a priit! Pe unde ai ajuns? — La Adria, dacă ştii unde este — Da, Adria pe unde este Adria asta? Filistos arătă înspre miazănoapte — Tocmai în capătul golfului Ţânţarii mă mâncau de viu în primele zile, apoi m-au mai lăsat în pace sau eu m-am obişnuit cu ei Cât timp a trecut Pe toţi zeii, cât timp! Se luară de braţ şi porniră prin lumina aurie de dinaintea asfinţitului pe strada pavată care ducea către micul oraş, ajungând după o vreme la casa lui Leptines: o casă din piatră cenuşie cu o curte interioară mărginită pe trei laturi de un portic cu coloane frumos sculptate, în centrul curţii se afla un puţ decorat cu motive florale — Te-ai aranjat bine, constată Filistos — Nu mă plâng — Ei, văd că fratele tău nu te-a tratat prea rău — Nu, răspunse Leptines, pe un ton rece Dar tu? Cum te-ai descurcat? — Puteam să mă mişc Am avut libertatea să fac, într-un anumit sens, ce voiam Mă rog, trăiam într-un fel de libertate condiţionată Ai văzut cumva pe unde o fi dispărut Aksal? — Nu, nici nu m-a interesat Filistos se întoarse — Dar era pe aici, în spatele meu Ştii, fratele tău mi-a transmis sarcina de a recruta celţi din târgul de la Ancona Sau, cel puţin, aşa mi-a spus Aksal Din partea lui, direct, n-am primit nici un mesaj Dar tu? — Nici eu — Aksal mi-a spus să-mi iau cu mine toate lucrurile, pentru că mă voi mai întoarce la Adria Poate că m-au mutat aici Îmi place locul ăsta Clima văd că este bună şi nu-i nici urmă de ţânţari Putem face o partidă de zaruri sau să mergem la pescuit Ştii, acum că m-am obişnuit să nu mă mai bag în politică, trebuie să-ţi spun că, de altfel, nici nu-i simt prea mult lipsa Era o lume de nebuni Dar tu? — Eu? răspunse Leptines Ce să spun dar nu mai continuă — Aşa este, gândi cu voce tare Filistos, tu eşti un animal de luptă Probabil că te simţi ca Boubaris a ta într-un lighean — Oarecum, recunoscu Leptines Eşti musafirul meu, spuse el ca să schimbe vorba Am la cină peşte Îţi place? — Mă mai întrebi? Aş mânca doar o coajă de pâine numai să stau împreună cu un vechi prieten Cinară împreună, în curticica interioară, tolăniţi pe divane, cu o mulţime de aperitive servite de mai mulţi sclavi Rămaseră treji până târziu în noapte, bând vin şi sporovăind despre vremuri de demult În felul acesta, Filistos îşi dădu seama că Leptines nu ştia aproape nimic despre ce se mai petrecuse la Syracuza şi în metropole în toţi acei ani Probabil că fusese ţinut într-un fel de izolare — Fratele tău ţi-a scris vreodată? întrebă el la un moment dat Leptines scutură din cap — Ţi-a trimis măcar mesaje prin vocea cuiva? — Nu — Înţeleg Dar, după părerea ta, o să mă lase şi pe mine aici? — N-am nici cea mai vagă idee Să sperăm Mie mi-ar face mare plăcere Într-un târziu, se duseră la culcare şi Filistos mai rămase puţin să privească luna plină care lumina rada portului şi cele câteva nave ancorate Era un spectacol minunat Era şi acolo un colţişor din Grecia Apăruse un templu, o piaţă, fusese construit un port, se răspândeau şi în interiorul insulei limba, obiceiurile, religia elenilor Se trezi devreme cu ţipetele pescăruşilor în urechi şi la puţin timp după aceea auzi gălăgie la uşa de intrare în casă Se duse să vadă ce era şi dădu peste Aksal — Ce s-a întâmplat? — Noi plecăm, răspunse celtul — Care noi? — Noi: Aksal, tu şi comandantul Leptines — Pe Zeus, să nu-mi spui că Şi unde plecăm? — La Syracuza Nava ridică ancora când maree Repede Filistos alergă sus pe scări, gâfâind, şi intră valvârtej în camera lui Leptines — Plecăm! strigă el cât îl ţinea gura — Ce tot spui? — Mi-a spus Aksal: ne întoarcem acasă, dragă prietene, ne întoarcem acasă! La auzul acelor cuvinte, Leptines rămase ca năuc, neştiind ce să spună Se plimba înainte şi înapoi prin cameră, privea zăpăcit afară pe fereastră — Trebuie să te grăbeşti, îi strigă Filistos Aksal vrea să ridice ancora folosindu-se de maree — Habar n-are Aksal În port apa este atât de adâncă, încât nu avem nevoie să ţineam seama de maree Avem tot timpul — Ei, dar te bucuri sau nu prea? Ai o faţă — Oh, da, cum să nu mă bucur Dar mă gândeam că o să mă aflu iarăşi faţă în faţă cu el Nu-i aştepta nimeni în port şi nimeni nu părea să-i recunoască atunci când coborâră de pe Arethusa, de parcă ar fi pus piciorul pe mal nişte fantome Priveau în jur şi se minunau de toate schimbările pe care le vedeau: construcţiile, oamenii Totul părea nou şi diferit, aşa că se simţeau oarecum străini de oraş La un moment dat, Leptines îşi îndreptă privirea către docurile de reparaţii şi ochii i se umplură de lacrimi — Ce s-a întâmplat? îl întrebă Filistos, care îşi dăduse seama că se întâmplase ceva — Nimic, răspunse Leptines şi porni mai departe, dar Filistos privi şi el în direcţia aceea şi o văzu pe Boubaris care urma să fie scoasă din serviciu Carcasa enormă a navei, uşor de recunoscut din cauza formei neobişnuite, părea acum scheletul unei balene, ars de soarele necruţător Merseră mai departe în urma lui Aksal şi freamătul însufleţit al portului la orele serii devenise doar ca un zumzet în surdină al unui stup Ortigia Palatul auster al lui Dyonisios era neschimbat şi tot astfel erau şi feţele încruntate ale mercenarilor săi Traversară curtea, urcară scările - tot în urma lui Aksal, care nu scotea nici o vorbă - şi ajunseră în dreptul sălii de primire Uşa era întredeschisă şi celtul le făcu semn să intre Dyonisios era aşezat pe un scaun într-un colţ, întors cu spatele la uşă Se întoarse când auzi zgomotul uşii care se închidea şi se ridică în picioare Nici unul dintre cei trei bărbaţi nu reuşi să spună ceva şi sala părea de sute de ori mai mare decât era în realitate — L-ai trimis pe Aksal să ne aducă aici spuse în cele din urmă Filistos Şi vorbi ca şi cum ar fi venit pe jos dintr-o clădire vecină şi nu de la capătul lumii, după ani şi ani de despărţire — Da, răspunse Dyonisios După aceea, urmă din nou o lungă, parcă interminabilă, tăcere — Noi vreau să spun fratele tău şi cu mine, ne bucurăm că ai făcut-o, mai spuse Filistos Încercă să mai destindă atmosfera aceea apăsătoare cu o vorbă de duh — Ca să fiu cinstit, mă cam plictiseam în laguna aceea, printre atâţia ţânţari — Şi tu? întrebă Dyonisios, întorcându-se către Leptines Leptines ţinea fruntea plecată şi privirile în pământ — Nici măcar nu mă saluţi? insistă Leptines se apropie de el — Te salut, Dyonisios Văd că arăţi bine — Nici tu nu eşti mai prejos N-ai dus-o prea rău — Nu Nu prea rău — Am nevoie de ajutorul tău — Vorbeşti serios? — Mă pregătesc pentru ultimul război cu cartaginezii Ultimul, înţelegi? Şi am nevoie de tine Iolaos a murit — Am aflat Bietul băiat — Băiat continuăm să mai folosim şi acum cuvântul acela de o groază de ani — Aşa este Filistos îi privea pe cei doi şi avu o strângere de inimă, iar emoţia îi umplu ochii de lacrimi Simţea, între cei doi bărbaţi atât de greu încercaţi într-o viaţă complicată şi dură, un sentiment încă puternic, atât de intens, încât putea înlătura toate urmele nefericite lăsate de furie, bănuieli, frică, raţiuni de stat, politică, putere Era sentimentul unei prietenii trainice şi fierbinţi, rănită şi jignită, dar devenită, poate, chiar mai adâncă — Ce răspuns îmi dai? îl mai întrebă Dyonisios — Ce răspuns poţi aştepta de la mine? M-ai exilat în pustietăţile acelea timp de cinci ani, fără nici un cuvânt, fără nici un mesaj Cinci ani — Poate că ar fi mai bine să nu dezgropăm lucruri din trecut, interveni în mod nefericit Filistos, după care tăcu, dându-şi seama că spusese o prostie — Nu puteam să-ţi iert ceea ce făcuseşi — La fel aş face şi acum, absolut acelaşi lucru, dacă m-aş mai afla în situaţia aceea, îi replică Leptines pe un ton plin de hotărâre Aşa că poţi să mă trimiţi chiar acum înapoi Dyonisios oftă În sufletul lui se dădea o luptă crâncenă între urmele unei furii de demult şi emoţia de a-l avea în faţă, după atâta amar de vreme, pe omul cel mai credincios şi mai generos pe care-l cunoscuse vreodată Şi omul acela era fratele său — Am nevoie de tine, repetă şi mai făcu încă un pas Se priveau ţintă în ochi de la mică distanţă şi nici unul dintre ei nu lăsa ochii în jos În clipele acelea, Filistos ar fi vrut să se facă nevăzut — Să fie clar, răspunse Leptines Tu eşti cel care a trimis după mine Nu eu ţi-am cerut voie să mă întorc — Ai dreptate, răspunse Dyonisios Mai este şi altceva? Încordarea acelor clipe era atât de mare, încât Filistos simţea că-l trec fiorii, dar de data aceasta nu mai scoase nici o vorbă — Ah! exclamă Leptines Să le-o dăm la moacă! După aceea, plecă Dyonisios aşteptă să audă trântindu-se uşa şi repetă cu un rânjet: — La moacă — Ai nevoie şi de mine? — Da, răspunse Dyonisios, aşază-te Îi arătă un scaun şi vorbi ca şi cum n-ar fi trecut decât câteva ore de la ultima întâlnire — Ascultă-mă cu atenţie Tratatul de pace cu cartaginezii le dădea dreptul de a primi tributuri de la Agrigent, Selinuntes şi Hymera — Perfect adevărat — Aceste oraşe mi-au trimis nu demult emisari prin care declarau că sunt dispuse să treacă de partea noastră, dacă noi suntem gata să le apărăm Dar mi-au dat limpede de înţeles că nu doresc să schimbe o supunere cu alta — Înţeleg Şi ce vrei să fac — Te vei duce să te întâlneşti cu oficialităţile din oraşele acestea şi vei negocia o formulă de anexare prin care să le fie respectată autonomia şi să nu-şi simtă încălcată demnitatea M-ai înţeles? — Foarte bine — Asta-i tot — Tot? repetă Filistos — De ce? Mai avem şi altceva de discutat? Filistos lăsă capul în jos — Nu, răspunse, cred că nu Ieşi, găsindu-l afară pe Aksal, care-l aştepta ca să-l conducă acasă Când intră la el, văzu că totul era în perfectă ordine: pereţii erau spoiţi de curând, iar mobilele şi celelalte obiecte se aflau la locurile lor, ca şi cum stăpânul casei n-ar fi fost plecat nici o clipă Se aşeză, luă o tăbliţă de ceară şi un condei, respiră adânc şi spuse: — Gata, să pornim din nou la treabă Leptines veni la el în vizită după câteva zile Era posomorât şi prost dispus — La ce te-ai fi aşteptat? spuse Filistos, dând la o parte documentele la care lucra Să te ia în braţe din primul moment? — Nici vorbă de aşa ceva — Greşeşti, totuşi, pentru că, în felul său, a făcut deja lucrul acesta Te-a rugat să-l ajuţi: este ca şi cum ar fi căzut în genunchi în faţa ta — Asta pentru că a rămas singur ca un câine părăsit Nu mai poate avea încredere în nimeni — Exact Teoretic, n-ar putea avea încredere în nici unul dintre noi Când ne-am despărţit, situaţia nu era deloc limpede — Poate în cazul tău, nu şi într-al meu — Aşa este De fapt, cred că sentimentele lui faţă de tine nu s-au schimbat câtuşi de puţin În ce mă priveşte, nu cred că mă va ierta vreodată şi ştii de ce? Tu ai greşit cu inima, eu cu mintea Cu toate acestea, îl slujesc Sunt cel mai bun în tratativele diplomatice şi singurul care poate face o treabă bună în numele lui Dar, pentru mine, asta este de-ajuns Îmi este suficient faptul că sunt alături de el, recunosc asta — Şi discuţiile acelea, planurile de schimbare a situaţiei în care voiai să mă atragi şi pe mine? Nu ne mai gândim la aşa ceva? Acum totul este în regulă? Filistos suspină — Oamenii de litere ar trebui să se ţină departe de acţiune Nu sunt făcuţi pentru asta Încercarea mea caraghioasă de atunci a fost o mare greşeală şi mai rău chiar a fost că am vrut să te amestec şi pe tine Dar am făcut-o fiind de bună credinţă, îţi jur Ai umblat puţin prin oraş? Ai văzut cum merg lucrurile? Pe aici, nimeni nu se mai gândeşte la politică Organizarea administrativă merge bine, Adunarea cetăţenească poate lua hotărâri într-o serie de sectoare ale economiei, ale ordinii publice, ale urbanisticii, graniţele sunt apărate cu străşnicie, economia merge bine, circulă o mulţime de bani Syracuza este acum o mare putere şi poate trata de la egal la egal cu Atena, Sparta şi chiar cu Persia Nu-mi dădusem seama de toate aceste lucruri Cât despre el, se spune că s-a perfecţionat chiar şi în priceperea de a scrie poezii Dacă asta este realitatea, înseamnă că s-a petrecut o adevărată minune A construit un sistem care funcţionează, iar faptele îi dau dreptate Vremea eroismului este acum de domeniul trecutului, prietene Ne aflăm acum în faţa unui senior aflat între două vârste, prea sever cu fiul lui cel mare - care este din ce în ce mai timid şi slab, după câte aud - răsfăţat şi deseori neascultător, totuşi capabil încă să se gândească la strategii de o incredibilă îndrăzneală În fond, dacă ar vrea, s-ar putea bucura liniştit de anii bătrâneţii: să primească ambasadorii, să prezideze serbări publice şi reprezentaţii teatrale, să meargă la vânătoare, să crească şi să dreseze câini Dar nu, acum pregăteşte o expediţie contra Cartaginei Ultima, spune el După care, întreaga Sicilie va fi grecească şi va deveni buricul lumii, noua metropolă La urma urmelor, dacă stai să te gândeşti, cu poziţia sa în centrul mării, la distanţă aproximativ egală de Hellespont şi de Coloanele lui Hercule, asta ar putea fi vocaţia normală a oraşului nostru Planul lui este măreţ, înţelegi? Din păcate, nu poate fi trecută cu vederea o problemă de fond care face ca toată această strădanie a lui să fie zadarnică — Care ar fi? întrebă Leptines — E simplu: faptul că nu va exista un al doilea Dyonisios Totul se reazemă pe el, aşa cum cerul se sprijină pe umerii lui Atlas Cel mai bun dintre tirani nu poate fi preferat celei mai rele dintre democraţii Locul lui nu poate fi luat de nimeni şi, atunci când va cădea, tot ceea ce a construit - oricât de mare şi de puternic ar fi acest edificiu - se va nărui împreună cu el Nu va fi decât o chestiune de timp — Atunci, întrebă Leptines, dacă totul este în zadar, de ce ne-am mai întors? — Pentru că ne-a chemat, răspunse Filistos Şi pentru că îl iubim XXX Se auziră bătăi în uşă — Intră, spuse Leptines şi deschise O văzu în faţa lui pe Aristomaches, la fel de frumoasă ca atunci când o văzuse ultima oară, dar mai palidă Avu nevoie de câteva clipe ca să-şi revină, ca şi cum ar fi fost fulgerat de o apariţie divină — Intră, îi spuse Aristomaches îşi ridică vălul — Mă bucur să te văd Am fost mult timp despărţiţi — Mă bucur şi eu să te văd În zilele acelea nesfârşite ale exilului, toate gândurile mele se îndreptau doar către tine Şi, acum, eşti aici N-aş mai fi sperat El te-a trimis? — Nu L-am întrebat dacă pot să te văd şi mi-a dat voie să vin aici Leptines nu mai ştiu ce să spună — Este un gest mărinimos, spuse Aristomaches — Crezi? — Dar tu ce crezi? — Speră, probabil, că tu m-ai putea convinge să-l ajut în viitorul război — Oh, nu Nu-i aşa Eşti liber să faci doar ce vrei Situaţia ta a revenit la normal Toate proprietăţile tale sunt întregi şi bine întreţinute Poţi alege să duci o viaţă liniştită şi nimeni nu-ţi va face din asta vreo vină El mai puţin decât oricine — De unde ştii asta? — Mi-a spus el — Aţi vorbit despre mine? — În fiecare zi de când te-ai întors Uneori chiar şi înainte N-a vrut să recunoască niciodată, dar despărţirea de tine a fost pentru el cea mai grea suferinţă Leptines îşi şterse fruntea cu palma — Şi ce ce spuneaţi? — Tu eşti cea mai importantă persoană care există pentru el Mai mult decât mine, mai mult decât copiii lui, mai mult decât cealaltă soţie a lui — Vorbe — Mai mult decât vorbe Sentimente, îi replică Aristomaches, cu un tremur în glas O avere preţioasă, singura pentru care merită să te zbaţi pe lume Dacă aş putea, aş vrea să te conving să alegi o viaţă liniştită Să nu mai ai răspunderi de guvernare şi nici de comandă a unei armate Ai plătit un preţ greu pentru curajul tău, pentru vitejia şi cinstea ta Leptines o privi îndelung, în tăcere, parcă ascultându-şi bătăile inimii Nu mai era obişnuit cu emoţii atât de puternice Simţea, totuşi, că îndemnurile acelea, chiar dacă veneau din partea femeii pe care o iubea, nu se potriveau cu firea sa dintotdeauna Răspunse: — Mă tem că o astfel de viaţă nu este de mine Am rămas cinci ani pe ţărmul acela sălbatic, bătut de vânturi şi aveam sub ochi în fiecare zi marea Inactivitatea este pentru mine un chin de nesuportat Voi avea timp să mă odihnesc pe vecie atunci când mă voi afla închis într-un mormânt Aş vrea să-i spui fratelui meu că sunt gata să iau din nou sabia în mână şi să lupt pentru el, dar numai împotriva vechiului nostru duşman Şi numai pentru asta aştept să fiu chemat la el Aristomaches îl privi cu lacrimi în ochi — Aşadar, o să lupţi din nou — Dacă este nevoie, da — O să mă rog de zei să te apere — Îţi mulţumesc, deşi nu cred că zeilor le pasă prea mult de mine Mult mai mult m-ar putea apăra gândurile tale — Pe acelea le vei avea întotdeauna, în orice clipă din zi şi din noapte A fost o mare uşurare să te văd din nou Ai grijă de tine Îi atinse buzele cu un sărut şi plecă N-o mai văzu niciodată astfel, singur doar cu ea Pregătirile durară trei ani, în timpul cărora Dyonisios îşi extinse dominaţia şi asupra celui mai mare centru al Ligii italiene, Crotona, deşi acest oraş se aliase cândva cu cartaginezii Intrarea în luptă a unui mare număr de mercenari celţi îi asigurase victoria Alianţa dintre Ligă şi oraşul punic nu funcţionase niciodată cu adevărat, pentru că, din nou, Cartagina fusese lovită de ciumă şi, în plus, avusese de înăbuşit o nouă răscoală a indigenilor libieni Între timp, ca să umple la loc casele de bani golite în ultima vreme, şi a face rost de alţi bani pentru noul război, Dyonisios vru să le dea o lecţie piraţilor etrusci care coborau tot mai mult spre miazăzi şi porni o expediţie fulgerătoare până în inima mării Tireniene: trupele lui cuceriră şi jefuiră sanctuarul lor de la Agylla pe care, din cauza aspectului său, grecii îl numeau „Turnurile” În urma acestei incursiuni, el se alese cu mai mult de o mie de talanţi şi cu o reacţie dură din partea filosofilor, care-l considerau şi de data aceasta un monstru lipsit de cel mai mic respect faţă de zei Între timp, Filistos încheiase noi tratate cu Agrigent, Selinuntes şi Hymera, incluzându-le în Marea Sicilie a lui Dyonisios Teritoriul cartaginez se redusese la un mic teritoriu de pe coasta de apus a insulei, cu câteva oraşe aflate încă sub stăpânire punică Leptines nu-l urmase pe fratele său împotriva etruscilor, aşa cum îi dăduse de înţeles la întoarcerea din exil, ci se pregătise cât mai bine pentru lupta decisivă cu inamicul cartaginez Se antrena în fiecare zi în palestră, împreună cu Aksal, timp de mai multe ore, la lupte, pugilat, la mânuirea scutului şi sabiei Când cei doi apăreau în mijlocul arenei, toţi cei de faţă încetau orice activitate şi se îngrămădeau în jurul cercului ca să asiste la confruntarea dintre cei doi maeştri ai războiului Zvâcnirile fulgerătoare ale muşchilor, trupurile scăldate în sudoare, gâfâitul convulsiv al gurilor schimonosite de efort făceau ca acest spectacol să fie nespus de realist şi nu mai lipsea decât sângele pentru a semăna întru totul cu o luptă pe viaţă şi pe moarte Când Dyonisios se întoarse din Italia, îi invită la cină pe fratele său şi pe Filistos Nu erau decât ei trei şi atmosfera semăna cu aceea dintr-o tabără militară: masă din scânduri grosolan cioplite şi scăunele pliante — Ai văzut? Liga italiană se aliase cu cartaginezii Ei nu-şi fac scrupule să facă înţelegeri cu barbarii — Nu umbla cu şmecherii: ştii foarte bine cum stau lucrurile Unii consideră libertatea ca un bun suprem, mai important decât comunitatea de sânge şi de limbă Şi îi înţeleg Dyonisios dădu din cap, cu o expresie gravă — Cu toate astea ai fost de acord să lupţi alături de mine în viitorul război — Da — Pot să te întreb de ce? — Nu — Bine Pot să am încredere în tine? — Da — La fel ca pe vremuri? Leptines lăsă capul în jos Acea frază fusese de-ajuns pentru a stârni în sufletul lui o adevărată furtună de amintiri şi de emoţii, care mai de care mai tumultoase — Te-am ţinut departe, în exil, pentru că văzându-te în ochi şi gândindu-mă că m-ai fi putut trăda ar fi fost o suferinţă pe care n-aş fi putut s-o îndur — Tu mai eşti, oare, în stare să suferi? întrebă Leptines N-aş fi zis aşa ceva — Ca oricare altă fiinţă umană, ca oricare muritor Şi acum, când mă simt aproape de pragul bătrâneţii, aş vrea ca între noi totul să fie ca altădată — Şi trădarea mea? — Am avut posibilitatea să mă mai gândesc Fiecare lucru cere timp, iar al meu se scurtează cu fiecare zi care trece Vreau să-ţi spun ceva: dacă s-ar întâmpla să mor, în viitorul război, tu vei fi urmaşul meu şi, dacă vei dori, o vei putea lua de soţie pe Aristomaches Ea nu te va respinge Sunt sigur de asta Eşti cel mai bun om pe care-l cunosc Oameni ca tine au fost întotdeauna foarte rari şi nu cred că în viitor vor mai exista Dacă eu voi cădea în luptă, veţi face în aşa fel încât cenuşa mea să fie aşezată lângă cea a lui Aretis Trebuie să-mi promiteţi asta Filistos schimbă o privire de înţelegere cu Leptines şi-i răspunse: — Fii liniştit, aşa vom face, şi plecă Dyonisios se ridică în picioare şi se apropie de Leptines Nu-i mai lăsă timp să se ridice, strânse la piept capul fratelui său, în timp ce, în clipa următoare, acesta îi îmbrăţişa strâns mijlocul Plânseră amândoi în tăcere Prima debarcare cartagineză avu loc chiar în vara acelui an, sub comanda lui Mago care porni din Palermo în direcţia Messenei Dyonisios îi chemă pe toţi comandanţii şi le spuse ce plănuia Flota nu avea să iasă din port Ar fi ieşit doar cu trupele de uscat pentru a tăia calea armatei inamice la miazăzi, distrugând-o Mercenarii celţi urmau să se afle pe centru, sub comanda lui directă, miliţiile orăşeneşti pe dreapta, la ordinele lui Leptines, mercenarii campanezi şi peloponezieni pe stânga, cu comandanţii unităţilor respective Cavaleria avea să rămână în rezervă pentru a fi aruncată în luptă în faza a doua, pentru a-i urmări pe fugari Ciocnirea avu loc după zece zile, într-o localitate din centrul insulei numite Kabala şi arma secretă a lui Dyonisios se dovedi a fi învingătoare La vederea războinicilor celţi, uriaşi, cu plete lungi, albe, cu braţele şi pieptul purtând tatuaje înspăimântătoare, printre adversari se răspândi panica şi, când se declanşă lupta propriu-zisă, puterea uriaşă a mercenarilor îi puse pe fugă Leptines trimise din dreapta miliţiile sale, conducându-le el însuşi, cu un avânt imposibil de oprit, profitând şi de avantajul terenului care cobora înspre inamic, îi încercui pe duşmani printr-o manevră de învăluire, împingându-i spre centru, acelaşi lucru făcându-l campanezii şi peloponezienii de pe latura stângă Armata punică fu nimicită: zece mii fură ucişi, printre ei aflându-se şi comandantul suprem, Mago; cinci mii căzură prizonieri Alţi cinci mii, aproape toţi cartaginezi, reuşiră să se adăpostească în spatele unui zid vechi şi rămaseră acolo peste noapte, sub comanda fiului generalului căzut, un tânăr curajos care purta un nume cunoscut, Himilko Înainte de asfinţit, trimiseră o delegaţie care să trateze predarea, dar Dyonisios, care acum se simţea învingător fără dubii, impuse condiţii extrem de grele: părăsirea imediată a întregii Sicilii şi plata unor despăgubiri de război Trimişii lui Himilko spuseră că pentru o decizie atât de importantă trebuiau să trimită un curier la Palermo ca să discute cu superiorii lor şi că vor da un răspuns după patru zile Între timp, cereau un armistiţiu de cinci zile Dyonisios şi Leptines, încă acoperiţi de sudoarea şi sângele din timpul bătăliei, se retraseră în cort pentru a se sfătui — Ce părere aveţi? întrebă Dyonisios — Avem în mâinile noastre cinci mii de-ai lor, asta-i adevărat, dar ceea ce ai cerut cu greu poate fi acceptat Vor căuta să tragă de timp şi tocmai asta fac acum Să închidem cercul în jurul dealului şi în felul acesta ne vom feri de trucurile lor Să lăsăm să treacă doar delegaţia — Ai dreptate Aşa facem Lasă-i să intre Solii trimişi ascultară condiţiile armistiţiului cu o satisfacţie evidentă, după care salutară cu tot respectul şi se întoarseră la poziţiile lor Îndată după aceea, Leptines trimise cavaleria şi pe peloponezieni, sub comanda unor ofiţeri syracuzani, ca să închidă cercul din jurul dealului şi să aprindă peste tot focuri La unul dintre posturile de blocare a trecerii se prezentă la căderea întunericului un curier şi fu lăsat să plece Dispăru în galop după câteva clipe Restul nopţii şi ziua următoare se scurseră în linişte Din când în când, Leptines primea de la posturile de gardă mesaje din care nu rezulta nimic nou În a treia zi, pe înserat, începu să aibă unele bănuieli pentru că nu vedea întorcându-se curierul şi i se părea ciudat că pe deal nu se mişca nimic Luă comanda unui detaşament de infanterie uşoară şi înaintă pe jos către vârful colinei, răsfirându-şi oamenii în formă de evantai Pe măsură ce urca, în mintea lui îşi făcea tot mai insistent loc un presentiment îngrozitor Sigur de-acum că nu greşea, îşi îndemnă oamenii să alerge dincolo de zid şi în urma lor ajunse şi el, abia respirând, şi izbucni într-un hohot de râs amar: locul era pustiu — Căutaţi peste tot! strigă Răsturnaţi fiecare piatră! Nu puteau să dispară astfel Căutaţi-i, vă spun! În scurt timp ajunse sus şi Dyonisios, rămânând şi el înmărmurit atunci când văzu că nu mai era nici urmă de inamici Palid, cu maxilarele încleştate, tremura de furie şi de ciudă — Heghemòn, strigă unul dintre soldaţi Aici, repede! Leptines şi Dyonisios se repeziră în acel loc şi se treziră în faţa intrării într-o peşteră, cum erau multe în ţinutul acela arid, o galerie naturală care cobora spre măruntaiele pământului, se întindea pe aproape trei stadii şi se termina în plină câmpie printr-o gaură ascunsă de tufişuri dese şi de nenumărate tulpini de muri Petele de sânge de pe ghimpi şi iarba călcată în picioare nu mai lăsau nici o urmă de îndoială — Nenorociţii! izbucni Dyonisios Să-i urmărim! — Au de-acum un avans mult prea mare şi probabil că s-au mişcat cât au putut de repede N-o să-i putem prinde cu nici un chip Soarta şi-a bătut joc de noi şi ne-a lipsit de o victorie definitivă Dar, oricum, i-am învins şi putem fi mulţumiţi de asta Să ne întoarcem La trei zile după aceea, fură ajunşi din urmă de un curier cartaginez care le transmitea mesajul lui Himilko: îi părea rău, dar trebuia să respingă toate condiţiile de predare — Uite la ăsta, mă ia acum şi peste picior! strigă, furios, Dyonisios — Este dreptul lui, cred eu, comentă filosofic Filistos, care le ieşise în întâmpinare — Ah! Dă-i naibii! înjură Dyonisios şi-şi îndemnă calul într-un galop nebunesc În restul anului, Dyonisios se pregăti pentru reluarea războiului pe care, cu siguranţă, după cum raportau informatorii, cartaginezii aveau să-l pornească şi ei Într-adevăr, la începutul verii, armatele se puseră în mişcare Dyonisios şi Leptines, însoţiţi de Filistos, înaintară dinspre miazăzi; Himilko, dinspre miazănoapte După o lungă perioadă în care studiară, provocându-se cu hărţuieli şi cu atacuri false, după ce se ţinuseră sub observaţie de la distanţă, prin grupe de cercetaşi, cele două armate ajunseră una în faţa celeilalte într-o localitate din Sicilia apuseană pe care grecii o numeau Kronion Dyonisios avu neplăcuta surpriză să vadă că şi cartaginezii aveau în armata lor mercenari celţi, probabil angajaţi chiar din Galia sau prin intermediul bazelor pe care le aveau în Liguria Bătălia începu în ultimele ore ale dimineţii când, în sunetul trâmbiţelor şi strigând cuvântul de ordine, armata syracuzană porni cu mare avânt la atac, îmbărbătată şi de succesul obţinut cu un an înainte În primele momente, balanţa nu părea să se încline într-o tabără anume şi, pe rând, fiecare dintre cele două armate cedau sau câştigau teren, sub razele orbitoare ale unui soare necruţător Către amiază, celţii pe care Dyonisios îi aşezase în centru, istoviţi de căldură, începură să cedeze teren, lăsând descoperit flancul drept unde Leptines se bătea cu un curaj incredibil Dându-şi seama de pericol, Dyonisios îi strigă unuia dintre aghiotanţi să trimită întăriri pentru a-l ajuta pe fratele său, dar celţii şi balearicii lui Himilko se strecuraseră deja prin locul rămas liber, izolând aproape complet aripa dreaptă syracuzană, care fu astfel într-o inferioritate numerică zdrobitoare În mijlocul unei mulţimi de inamici, Leptines nu-şi pierdu cumpătul: se aruncă unde era învălmăşeala mai mare, urlând ca un leu, împărţind în dreapta şi în stânga lovituri ucigătoare, doborând nenumăraţi duşmani şi, atunci când forţele îl părăsiră, se prăbuşi cu pieptul, pântecele şi gâtul străpunse de suliţele şi săbiile adversarilor În acel moment, un strigăt de triumf se ridică dinspre şirurile de inamici şi descurajarea se răspândi printre syracuzanii care începură să se retragă, încercând să rămână în formaţie Destul de curând, însă, retragerea lor se transformă într-o fugă dezordonată Dyonisios află aproape imediat trista veste şi simţi că i se taie răsuflarea, îi văzu pe oamenii săi prăbuşindu-se peste tot: duşmanii porniţi în urmărirea lor nu cruţau viaţa nici unuia dintre cei pe care îi ajungeau din urmă Fu gata să-şi înfigă sabia în piept şi să-şi ia astfel viaţa, când apăru Aksal, călare, urlând ca o furie venită tocmai din infern şi rotind prin aer o secure uriaşă Îi seceră pe toţi cei care cutezau să-i iasă în cale, apoi, fără a descăleca, se aplecă şi-şi apucă stăpânul de un braţ, îl ridică în şa şi porni cu cea mai mare iuţeală către un dâmb aflat la un stadiu distanţă, unde se vedea fluturând un steag syracuzan, semn că acolo se afla un post de observaţie al ariergărzii, sub comanda lui Filistos Ajuns aici, sări jos de pe cal, îl lăsă pe Dyonisios în grija micului grup şi sună din cornul pe care-l purta la şold Semnalul prelung răsună peste vale şi se auzi pe deasupra câmpului de luptă, chemându-i pe soldaţii împrăştiaţi Ore întregi, Dyonisios rămase în picioare sub steag ca să-şi întâmpine oamenii, să-i încurajeze, să-i facă să ia formaţia de careu pentru o apărare disperată Abia la căderea întunericului încetă acel măcel şi atunci, în mod ciudat, auzi trâmbiţele cartagineze care sunară retragerea şi văzu armata învingătoare retrăgându-se la mare distanţă Abia atunci îşi pierdu cunoştinţa şi se prăbuşi fără simţire la pământ Când deschise din nou ochii, îl căută din priviri pe Aksal, dar nimeni nu ştia unde s-ar fi putut afla celtul Filistos trimise peste tot oameni care să-l caute Îl strigară din răsputeri, cutreierară toată câmpia din jur, dar fără rezultat Apăru cu puţin timp înainte de a se lumina de ziuă, mergând pe jos, sleit de puteri şi plin de sânge, dar ţinând în braţe cadavrul lui Leptines Doi oameni alergară în întâmpinarea lui şi-l ajutară să lase jos, în faţa fratelui său împietrit de durere, trupul fără viaţă al comandantului Apoi, celtul îi spuse lui Dyonisios: — Cartaginezii pleacă de aici — Ce spui? îl întrebă Filistos Nu se poate aşa ceva — Da Ei pleacă departe Era adevărat În mod inexplicabil, armata lui Himilko, după ce obţinuse o victorie zdrobitoare, acum se retrăgea Atunci, Dyonisios dădu ordin să se înalţe un rug şi să fie spălat trupul fratelui său Apoi, toţi războinicii îi aduseră comandantului ultimul salut După aceasta, le spuse să plece — Plecaţi, lăsaţi-mă singur Soldaţii se încolonară şi porniră pe calea întoarcerii Doar un mic grup, sub comanda lui Filistos, rămase la o distanţă respectuoasă, ca să-l protejeze Dyonisios luă o torţă şi o apropie de rug Privi cum lemnele erau cuprinse de flăcări, trosnind din ce în ce mai tare până când corpul războinicului căzut fu învăluit într-un vârtej de foc Filistos, care în primele clipe nu îndrăznise să privească, îşi întoarse privirile către sicriul care ardea în bezna nopţii La lumina flăcărilor văzu o umbră, un bărbat îngenuncheat, frânt de mijloc, care plângea în hohote cu fruntea în ţărână XXXI Filistos primi documentul cu propunerea de pace la douăzeci de zile după aceea, printr-un curier care venea de la Palermo Mesajul era scris în greceşte, purta semnătura lui Himilko şi a Marelui Consiliu al Cartaginei În el se putea citi: Himilko, comandant al armatei cartagineze şi guvernator în Epikratia din Palermo, Lilibeos, Drepanos şi Soluntos, îl salută pe Dyonisios, arhonte al Siciliei Cele două popoare ale noastre au purtat prea multe războaie, provocându-şi unul altuia doar sânge şi distrugeri Nici unul dintre noi nu are forţa să-şi nimicească adversarul, aşa că este mai bine să ne resemnăm şi să acceptăm situaţia aşa cum este ea acum Noi am învins în ultima bătălie, voi încă mai aveţi ca prizonieri cinci mii de cetăţeni de-ai noştri Cerem, prin urmare, să rămână al nostru, aşa cum a fost şi înainte, oraşul Selinuntes şi teritoriul Agrigentului până la malurile râului Halycos, în timp ce acest oraş va rămâne al vostru Veţi elibera în plus toţi prizonierii şi veţi plăti o mie de talanţi cu titlul de despăgubiri de război Voi veţi recunoaşte graniţele noastre, noi le vom recunoaşte pe ale voastre precum şi stăpânirea lui Dyonisios şi a urmaşilor săi asupra teritoriului menţionat în acest tratat Filistos luă documentul şi-şi anunţă vizita la palatul din Ortigia, unde Dyonisios se închisese de zile întregi, nevrând să vadă pe nimeni Aksal nu-i dădu voie să intre — Stăpân nu vrea pe nimeni — Aksal, spune-i că eu sunt şi că trebuie neapărat să stau de vorbă cu el Este ceva de cea mai mare importanţă Aksal dispăru în interior şi apăru la scurt timp după aceea, făcându-i semn că putea intra Dyonisios era aşezat pe jilţul din sala de primiri: avea cearcăne vinete la ochi, faţa pământie, barba şi părul în dezordine Părea să fi îmbătrânit dintr-o dată cu zece ani — Îmi pare rău că te supăr, spuse Filistos, dar nu puteam să nu vin Cartaginezii ne propun să facem pace Dyonisios păru să devină mai atent când auzi vorbele prietenului său — Din iniţiativa lor? Nu le-ai făcut tu înainte nici o propunere? — Nu mi-aş fi permis să fac aşa ceva fără să te informez Nu, iniţiativa a pornit de la ei — Şi ce vor? Filistos îi citi mesajul, văzu că-l asculta cu atenţie şi continuă: — Mie mi se pare o propunere înţeleaptă, având în vedere starea de inferioritate în care ne aflăm acum Daunele de război pot fi discutate Cu cartaginezii se poate negocia întotdeauna atunci când este vorba despre bani Dar lucrul cel mai important este recunoaşterea oficială a autorităţii şi a drepturilor tale şi ale urmaşilor tăi asupra acestui teritoriu Este un element fundamental şi n-ar trebui să laşi să-ţi scape o asemenea ocazie Gândeşte-te la fiul tău Ştii foarte bine, nu seamănă cu tine şi nici cu unchiul său Dacă îi vei lăsa ca moştenire un stat solid, cu graniţe recunoscute şi respectate, va avea o viaţă mult mai uşoară, nu crezi? Dyonisios oftă prelung, se ridică şi veni către el — Da, poate că ai dreptate Hai, dă-mi să mai citesc încă o dată documentul Se aşezară la o masă, Filistos îi puse în faţă papirusul şi aşteptă ca el să-l citească — Ai dreptate, spuse Dyonisios la sfârşit Îţi voi urma sfatul Pregăteşte actul oficial şi începe tratativele pentru despăgubirile de război Nu avem toţi banii aceia — Poate că ar fi bine să cedăm ceva şi pe plan teritorial Măcar în interior, nişte ţinuturi ale siculilor care nu sunt atât de importante pentru economia noastră — Da, am putea să facem şi asta — Bine Dyonisios rămas tăcut, absorbit de gânduri numai de el ştiute — Ei, atunci eu plec, spuse Filistos şi, văzând că nu primeşte nici un răspuns, înfăşură la loc documentul şi porni către uşă — Aşteaptă, spuse Dyonisios — Da — Nimic nimic Poţi pleca Filistos dădu din cap în semn de salut şi ieşi Pentru o clipă, avusese impresia că voia să-i spună ceva foarte personal Dar, poate că trebuia să treacă mai mult timp Trecură alţi trei ani, timp în care Dyonisios păru să-şi reia câte puţin vechile preocupări, adică treburi legate de guvernare şi, de asemenea, pregătirea politică a primului său născut, este adevărat, aceasta din urmă fără nişte rezultate prea încurajatoare Tânărul prefera să ia parte la tot felul de petreceri cu prietenii, să invite artişti, hetaire şi poeţi, fiind întotdeauna fără chef atunci când tatăl său îl chema la el Doris, mama sa, pe care trecerea anilor şi lipsa de activitate o făcuseră să se rotunjească peste măsură, încerca să-l apere: — Ai fost întotdeauna prea aspru cu băiatul, îl bagi în sperieţi — Încerc să face din el un om adevărat, pe Zeus, şi un bărbat de stat Trag nădejde să reuşesc — Bine, dar cum? Fără să-i spui vreodată o vorbă bună, fără să faci vreun gest afectuos? — Asemenea dulcegării trebuie să le faci tu Sunt tatăl lui, pe Hercule, nu mama lui Ai făcut din el un bleg care nu este în stare de nimic — Nu-i adevărat! Are destule calităţi şi, dacă tu i-ai da ceva de făcut, o răspundere oarecare, ţi-ar putea arăta ce este în stare să facă Şi, de altfel, se vede limpede că toată dragostea ta este doar pentru Aretis, fiica acelei — Gura! răbufnea Dyonisios Să nu mai scoţi nici o vorbă Aretis este fiica mea, la fel ca şi ceilalţi copii Este cea mai mică şi cea mai drăgălaşă Am şi eu dreptul la o bucurie de pe urma copiilor mei Erau discuţii care se transformau de fiecare dată în adevărate certuri: Doris izbucnea în plâns şi se ducea în apartamentul ei, închizându-se acolo zile întregi, cu slujnicele şi cu damele de companie Filistos, în schimb, îi deveni mult mai apropiat ca sfetnic şi chiar, deşi el nu recunoştea întru totul, ca prieten Singurul pe care-l mai avea acum pe lume Stabilind definitiv graniţa de la apus şi raporturile cu Cartagina, Filistos se îngriji şi de relaţiile cu Sparta care fusese dintotdeauna puterea protectoare a Syracuzei Atunci când spartanii începură un nou război cu atenienii, trimise, cu aprobarea lui Dyonisios, zece nave în marea Egee pentru a lua parte la operaţiunile militare Era un fel de achitare a unei datorii, nu o intervenţie cu scop de expansiune Dyonisios părea mai interesat acum de literatură, o veche pasiune din tinereţe, dar rămânea pe mai departe refractar la filozofie Încurajase spectacolele teatrale şi-şi reprezenta piesele proprii care, în general, erau bine primite de public Cunoscându-l pe autor, spectatorii nu aveau nici o intenţie de a-l nedreptăţi Expediţia din marea Egee avu rezultate dintre cele mai proaste: atenienii scufundară nouă dintre cele zece nave syracuzane şi amiralul care comanda mica escadră preferă să-şi pună capăt zilelor decât să se întoarcă la Lakkios cu o singură navă În Grecia, politica era atât de complicată, încât era foarte greu de prevăzut cum aveau să decurgă lucrurile nu de pe un an pe altul, ci chiar de la un anotimp la altul Între timp, tebanii adoptaseră un nou tip de formaţie militară, denumit „oblic”, inventat de doi dintre generalii lor, Pelopidas şi Epaminonda, atât de eficient încât reuşiseră să-i îngenuncheze chiar şi pe invincibilii spartani, cândva aliaţii lor, într-o localitate numită Leuctra Înspăimântaţi de un asemenea succes, de neînchipuit la vremea aceea, atenienii trecuseră de partea Spartei, vechea lor duşmană, pentru a-i putea opri în loc pe tebani, dar lucrurile ar fi mers foarte rău pentru ei dacă nu ar fi intervenit Dyonisios Folosirea unui mare număr de mercenari celţi şi a maşinilor sale de război avură un mare succes şi schimbară radical situaţia Atena ajunse până acolo încât îi oferi suveranului syracuzan o coroană de aur Se spunea că regele Spartei, Agesilaos, după ce văzuse prima oară în acţiune balistele şi catapultele lui Dyonisios, ar fi exclamat: „Pe toţi zeii, în ziua de azi, curajul unui om nu mai are nici o valoare!” Acordarea acelei coroane de aur era o ocazie unică: Dyonisios primi cetăţenie ateniană şi, prin intermediul lui Filistos, puse bazele unui tratat care lega statul său de Atena, printr-o alianţă care punea capăt unei stări de conflict ce dura de cincizeci de ani, de pe vremea marelui război, când atenienii asediaseră Syracuza Era acceptat acum cu toate onorurile în lumea metropolelor, recunoscut şi sărbătorit ca un apărător al elenismului apusean împotriva barbarilor Acţiunile sale din trecut, nu prea potrivite cu meritele care i se atribuiau, fură lăsate în umbră sau date uitării Se întoarse la Syracuza în toamna acelui an, al şaizecilea de viaţă, şi-şi propuse de data aceasta să se ocupe cu sârg şi cu tact de pregătirea fiului său pentru a-i deveni un adevărat succesor Dyonisios al II-lea împlinea douăzeci şi opt de ani şi era acum un bărbat în toată firea Până în momentul acela, nu-şi dovedise în nici un fel valoarea Fusese crescut în puf, îl atrăgeau mai mult plăcerile vinului, bucatele alese şi sexul, iar părintele său nu dădea nici doi bani pe el Era cult şi bine educat, dar slab de înger şi molâu Filistos încercă să-i ia şi el apărarea — Nu poţi să-l judeci atât de sever, îi spuse el Fiul unui om ca tine este pur şi simplu copleşit de comparaţia cu tatăl său În felul acesta se va simţi un străin şi un incapabil, lucru acesta făcându-l să apară într-o lumină şi mai proastă El îşi dă seama de situaţia în care se află şi se simte şi mai puţin capabil să arate de ce este în stare Este un cerc vicios în care se învârte la nesfârşit — Ce-ar trebui să fac, după tine? îl întrebă Dyonisios Să-l tratez cu sărutări şi mângâieri? Pe Zeus, dacă nu vrea să devină un bărbat adevărat, am să-l oblig eu, cu binele sau cu răul! Dar nu erau decât simple vorbe În realitate, Dyonisios era convins că nimeni nu-i putea fi un adevărat urmaş, că nimeni nu era la înălţimea unei asemenea misiuni Uneori, Filistos era tentat să-i sugereze că ar trebui să lase din nou puterea în mâna poporului, dar renunţă Înţelegea prea bine că, dacă o democraţie era în stare să guverneze un oraş, n-ar fi putut conduce niciodată un stat de asemenea dimensiuni care avea avanposturi până în Epir, Iliria, Umbria şi Padusa Doar respectul şi teama faţă de un singur om puteau ţine laolaltă o asemenea uniune Un guvern de cetăţeni nu putea fi la fel de respectat şi de temut de alte guverne de cetăţeni care conduceau oraşele supuse Poate că situaţia politică ar fi rămas neschimbată în echilibrul politic, economic şi cultural pe care Dyonisios ştiuse să-l creeze, dacă din Africa n-ar fi sosit o veste care l-a tulburat peste măsură de puternic Chemat de urgenţă, Filistos se grăbi să vină la palat — Ce s-a întâmplat? întrebă el, de îndată ce ajunse în faţa lui Dyonisios — A izbucnit molima de ciumă în Cartagina — Iarăşi? — Da, şi de data asta se pare că a omorât o mulţime dintre nenorociţii ăia — Cred şi eu că un asemenea lucru îţi face plăcere — Şi asta nu-i tot Libienii s-au răsculat — Nici asta nu este o noutate De ce eşti aşa de agitat? — Pentru că este ocazia pentru a-i alunga în sfârşit din Sicilia — Ai spus cândva că n-o să mai încerci aşa ceva — Am minţit Am de gând să încerc din nou — Ai semnat un tratat — Doar ca să câştig timp Un om ca mine nu renunţă niciodată la planurile sale Niciodată, mă înţelegi? Filistos lăsă capul în jos — Îmi închipui că nu este cazul să-ţi mai aduc aminte că şi în alte rânduri Cartagina a fost lovită de ciumă şi de răscoale şi că, atunci când a fost nevoie, a reacţionat cu forţă şi cu hotărâre — De data asta este altceva — De ce este altceva? — Din două motive: primul, câinii aceia l-au ucis pe fratele meu şi trebuie să le vărs sângele până când o să spun eu că ajunge Al doilea: am şaizeci de ani — Acesta din urmă ar fi un motiv care ar trebui să te facă mai înţelept şi să te ocupi doar de o bună cârmuire a statului Războiul a fost întotdeauna o afacere proastă — Nu m-ai înţeles Vreau să spun că, dacă nu-mi duc acum la bun sfârşit planul, n-o să mai reuşesc niciodată Cât despre fiul meu, nici nu poate fi vorba Am luat deja o hotărâre Atacăm la primăvară cu armata, flota şi artileria Atacăm cu cea mai mare armată care s-a văzut vreodată, şi-i facem bucăţi — Şi de unde crezi că o să faci rost de atâţia bani? — La asta trebuie să te gândeşti tu Trebuie să-ţi spun eu întotdeauna ce ai de făcut? Ia cu împrumut tezaurele templelor: zeii n-o să-mi ia o dobândă prea mare, sunt sigur Şi cere şi de la Frăţie A noastră, din Syracuza, şi cele din celelalte oraşe Şi ei au destul de mulţi bani — Dacă aş fi în locul tău, n-aş face una ca asta Vei apărea ca un profanator şi, în ce priveşte Frăţiile, ar trebui să ştii şi singur cât sunt de puternice Ele te pot face să plăteşti scump Chiar şi a noastră Poate că te-au iertat pentru epurări sau poate că au amânat o răzbunare, dar, când se ajunge la bani, nu iartă pe nimeni — Vrei să mă ajuţi să fac rost de bani sau nu? — Bine, răspunse Filistos Dar să nu spui că nu te-am prevenit — Avem acum o ocazie decisivă, crede-mă, de data asta o să izbândim şi întreaga Eladă va trebui să-mi aducă onoruri Vor fi nevoiţi să-mi ridice statui la Delfi şi Olimpia, să-mi dedice inscripţii în locuri publice Visa Acum, când era primit în cele mai importante alianţe ale metropolelor - el, unul din colonii, tratat timp de mulţi ani cu dispreţ şi indiferenţă, luat în râs pentru caraghioasele sale încercări literare - voia să-şi încoroneze întreaga viaţă, devenind primul om al lumii elenilor Nimic nu-l putu face să se răzgândească La începutul verii, strânsese o armată enormă: treizeci şi cinci de mii de infanterişti, cinci mii de călăreţi, trei sute de nave de război, patru sute de vase de transport Înaintarea sa fu nespus de impresionantă: Selinuntes şi Hentellas îl primiră ca pe un eliberator, Eryx capitulă în faţa lui; urmă Drepanos, unde se strânse şi flota Dar, ajungând la Lilibeos, fu nevoit să se oprească Fortificaţiile cartagineze erau atât de puternice, apărătorii atât de îndârjiţi, încât orice încercare de atac decisiv s-ar fi încheiat cu un eşec sau, mai rău, cu o înfrângere usturătoare Vara era pe sfârşite şi Dyonisios se pregăti de întoarcere acasă Avea de gând să lase toată flota la Drepanos pentru a preveni orice eventual atac din Africa, dar primi o veste care-l făcu să-şi schimbe planurile: un mesaj secret îl anunţa că la Cartagina izbucnise un incendiu în insula amiralităţii şi distrusese aproape în întregime şantierul naval Insula aceea, în bună parte construită de mâna omului, era una dintre minunile lumii, singura construcţie pentru care Dyonisios o invidia pe marea sa rivală De o formă perfect rotundă, în mijlocul unei lagune întinse, putea adăposti în docurile sale acoperite mai bine de patru sute de nave militare În mijlocul insulei, se înălţa palatul amiralităţii care îi dădea şi numele şi în care erau păstrate cele mai importante secrete ale marinei cartagineze: rutele navale pe care circulau aurul şi cositorul, precum şi cele care duceau la îndepărtatele Hesperide sau la capătul Oceanului În palat erau expuse minunate trofee din cele mai îndrăzneţe expediţii ale navigatorilor şi din călătoriile caravanelor care ajunseseră să traverseze marea de nisip, ajungând până la ţinuturile pigmeilor După cum spuneau unii, în arhivele acelea erau păstrate într-un secret absolut hărţi ale unor lumi dispărute şi alţii chiar erau siguri că multe dintre porturile cartagineze erau construite în aşa fel, încât să imite forma de bază pe care o avusese cândva capitala străvechii Atlantide Dacă insula arsese într-adevăr, Cartagina îşi pierduse sufletul şi amintirile — Zeii sunt cu noi, îi spuse lui Filistos, vezi? Voi lăsa o sută de nave la Drepanos, vor fi de-ajuns Iar în primăvara viitoare, îndată ce timpul va deveni favorabil, vom porni să dăm lovitura hotărâtoare Ne vom concentra toate eforturile în artilerie, vom construi alte maşini, vom inventa unele noi Ochii îi străluceau în timp ce spunea toate acestea, era entuziasmat la culme, iar Filistos începuse să creadă şi el că toată strădania celor patruzeci de ani de viaţă s-ar fi putut încheia atât de fericit Dyonisios era atât de sigur pe sine, încât în timpul iernii se ocupă de scrierea noii sale tragedii, Răscumpărarea lui Hector Îl punea pe un actor să recite versuri din ea, în prezenţa lui Filistos, pentru ca acesta să-şi poată spună părerea Între timp, trimisese o delegaţie la Atena, pentru a fi înscris la întrecerea de creaţii dramatice care avea loc cu ocazia Leneelor, festivităţile solemne în onoarea lui Lenaeus, vechiul nume al zeului Dionysos Acesta era zeul de la care provenea numele său şi o asemenea potrivire i se părea de bun augur Când sosi ziua stabilită, vru ca Filistos să-l însoţească — Trebuie să vii şi tu cu mine În fond, mi-ai fost de mare ajutor — Vin cu plăcere, răspunse Filistos Dar pe cine vei lăsa ca să aibă grijă de pregătirile pentru noua expediţie? Dyonisios oftă — M-am gândit mult, dar consider că şi cartaginezii vor avea destul de mare bătaie de cap cu repararea pagubelor de la arsenal şi, în plus, am în marină câţiva ofiţeri care ştiu totul despre pregătiri În al treilea rând, am hotărât să-i dau fiului meu câteva ceva de făcut ca să văd cum se descurcă Aşa încât, cred că poţi veni liniştit cu mine Să nu crezi că fac asta doar pentru a dobândi glorie literară Am venit, de fapt, aici mai mult ca să îmbunătăţesc înţelegerea cu atenienii şi să semnez apoi tratatul care ne va face să ne numărăm printre marile puteri ale lumii: punctul nostru slab a fost întotdeauna marina, iar atenienii au în privinţa asta o experienţă egală, dacă nu chiar superioară cartaginezilor Ne-ar putea împărtăşi tehnicile şi cunoştinţele lor în ceea ce priveşte războiul pe mare Motivele înşirate de Dyonisios erau convingătoare şi Filistos plecă, dar cu inima îndoită Simţea un fel de nelinişte care nu-l părăsea nici o clipă şi-l ţinea treaz până noaptea târziu, frământându-se muncit de gânduri Prea mare era miza aflată în joc, prea multe erau riscurile, necunoscutele în iarna aceea neobişnuit de blândă şi chiar prielnică navigaţiei Ajunseră la Atena pe la jumătatea lunii Gamelion şi găsiră oraşul în plină fierbere pentru pregătirea spectacolelor teatrale Se instalară într-o casă frumoasă şi cu grădină, pe care o cumpăraseră pe lângă Keramicon şi începură să se ocupe de punerea în scenă a tragediei scrise de Dyonisios Nu făcură nici un fel de economie pentru angajarea actorilor şi corului, pentru costume, alegerea măştilor şi construirea maşinăriilor necesare pe scenă Afişul se afla deja expus la teatru, pe acropole şi în agora, dar Dyonisios, pe cheltuiala sa, îl răspândise în cele mai frecventate locuri din oraş, sub porticuri şi în biblioteci Era sigur că, în orice caz, numele său avea să-i atragă pe mulţi spectatori la spectacol Fu de faţă la repetiţii şi nu şovăi să-i alunge pe actorii care nu se arătau la înălţimea rolului încredinţat, angajând de îndată alţii Acelaşi lucru îl făcu şi cu corul, ca şi cu muzicanţii, punându-i pe toţi să repete de nenumărate ori dansurile şi cânturile care aveau să însoţească piesa Şi veni ziua cea mare Teatrul era plin ochi, Dyonisios şi Filistos erau aşezaţi pe locurile rezervate printre arhonţii oraşului, preoţii de la cele mai importante şcoli şi preotul cel mare al zeului Dionysos care prezida, de fapt, serbările Tragedia fu reprezentată într-un mod ireproşabil şi, în unele momente, avea o intensitate dramatică deosebită, bazată pe tot ceea ce văzuse autorul în cursul multor războaie purtate, în atâtea tratative istovitoare purtate pentru eliberarea ostaticilor şi prizonierilor Scena în care bătrânul Priam îngenunchea ca să sărute mâinile lui Ahile, iar lugubrul cor al femeilor din Troia suna asemenea unui vaiet, cerând înapoierea trupului lui Hector, emoţionă publicul Filistos fu uimit să se trezească el însuşi cu ochii în lacrimi Era posibil oare ca autorul să fi avut sentimente? Cine putea fi atât de mişcat de cele înfăţişate încât să poată comunica emoţia sa şi publicului care asista la spectacol? Era inutil să se mai întrebe: Dyonisios era şi avea să rămână o enigmă indescifrabilă, un sfinx, pentru tot restul zilelor sale Şi totuşi, Filistos, asistând la scena aceea, recunoscu multe faţete ale caracterului său, revăzu multe crâmpeie din viaţa lui, multe momente de glorie şi de abjecţie Dyonisios îşi jucase rolul în viaţă asemenea unui actor; deseori îşi ferecase, mascase, transformase, îşi ascunsese propriile sentimente omeneşti, admiţând că le-ar fi avut, în spatele măştii impasibile a tiranului Finalul fu salutat de public cu aplauze, nu frenetice, desigur, dar nici reci, având în vedere că în teatrul acela fuseseră puse în scenă operele lui Eschil, Sofocle şi Euripide şi că, dincolo de orice, publicul de acolo era cel mai pretenţios din lume La încheierea festivităţii, şi spre surprinderea chiar a autorului, tragedia lui obţinu premiul cel mare Mulţi spuseră după aceea că participanţii fuseseră aleşi dintre nişte poeţi atât de modeşti, încât un modest poet ca Dyonisios putuse să iasă învingător Oricum ar fi stat lucrurile, Dyonisios îşi sărbători succesul cu mare solemnitate şi fast, oferind un banchet într-o grădină de la poalele muntelui Himetos, printre invitaţi numărându-se cele mai de seamă personalităţi din Atena Cu câteva clipe înainte de cină, Filistos fu anunţat că sosise un curier de la Syracuza, aducând un mesaj urgent Îl primi doar el pe curier, presimţind că ştirea putea strica atmosfera petrecerii Şi nu se înşela — Şantierul amiralităţii din Cartagina nu a ars, spuse curierul, de îndată ce Filistos îi ceru să vorbească — Cum adică n-a ars? — Din păcate, a fost vorba doar despre o înşelătorie Cartaginezii se pricep foarte bine la aşa ceva Am fi putut să ne dăm seama de la început — Nu poate fi adevărat, îi răspunse Filistos Informatorii noştri ne-au asigurat că au văzut fum şi flăcări ridicându-se deasupra insulei — Foarte adevărat Dar şi asta făcea parte din înşelătorie Au ars doar nişte epave vechi aflate în curs de demontare, în timp ce flota propriu zisă se afla acostată în secret de-a lungul coastei de miazănoapte — Nu te întinde la vorbă şi spune mai departe Ce s-a întâmplat? — Noul amiral cartaginez a năvălit în portul Drepanos când se vărsa de ziuă, cu două sute de nave de luptă Ai noştri erau mult inferiori ca număr, aşa că au fost nimiciţi Filistos îl trimise acasă pe curier şi rămase o vreme, gândindu-se de unul singur ce era de făcut În cele din urmă, se hotărî să nu-i spună deocamdată nimic lui Dyonisios, pentru a nu-l întrista tocmai într-o seară ca aceea Se duse la locul său, se întinse pe patul de ospăţ, mâncă şi bău, încercând să se comporte ca de obicei În aceeaşi noapte, după ce musafirii plecaseră, pe la începutul celui de-al treilea schimb de pază, Dyonisios se simţi rău Aksal alergă să-l trezească pe Filistos — Stăpân bolnav — Ce spui, Aksal? — El foarte rău, vino repede Filistos se duse într-un suflet la el şi-l găsi într-o stare îngrozitoare: zgâlţâit de convulsii şi valuri de vomă, leoarcă de sudoare, dar rece ca gheaţa, pielea de culoare pământie şi unghiile vinete — Cheamă-l pe medic, Aksal, este la trei case de aici, înspre agora Fugi, pe toţi zeii! Grăbeşte-te! În timp ce Aksal o lua la goană, Filistos încercă să-l ridice în capul oaselor pe Dyonisios, pentru a-l face să respire mai uşor; îi şterse fruntea de sudoare, îi udă buzele arse de febră Aşternuturile miroseau a sudoare şi a urină Pentru câteva clipe, Dyonisios păru să-şi revină, recăpătându-şi oarecum forţele — S-a sfârşit, şopti S-a sfârşit, prietene Filistos se simţi mişcat de cuvântul acela pe care nu-l mai auzise din gura lui de mulţi ani şi-i strânse cu putere mâna — Ce spui, heghemòn, ce tot spui? Vine îndată medicul O să te faci bine Ai băut cam mult, asta este Hai, curaj, o să vezi că Dyonisios nu-l lăsă să continue, ridicând cu greutate mâna în gestul lui poruncitor obişnuit — Nu, nu greşesc Moartea e rece simţi? Îşi bate joc soarta de mine! Am luptat întotdeauna în prima linie, am fost rănit de cinci ori şi trebuie să mor într-un pat, scăpându-mă pe mine ca un om de nimic N-o să apuc să văd minunea la care am visat toată viaţa Sicilia în centrul lumii — Ba ai s-o vezi Ne întoarcem acasă şi terminăm şi cu războiul acesta O să învingi O să învingi, Dyonisios, pentru că tu eşti cel mai mare — Nu Nu I-am trimis la moarte pe toţi prietenii pe care-i aveam: Doriscos Biton Iolaos şi pe Leptines al meu Am vărsat atâta sânge, pentru nimic Se auzi de afară zgomot de paşi care se apropiau Dyonisios păru să se lumineze la faţă — Aretis spuse, trăgând cu urechea Aretis tu eşti? Filistos lăsă în jos ochii plini de lacrimi — Da, este aici , răspunse Este aici, vine acum la tine Dyonisios se înecă într-un horcăit prelung Îl mai putu auzi şoptind: — Nu uita ce mi-ai promis Rămâi cu bine, chaire După care nu mai fu decât tăcere După câteva clipe, în cameră intră gâfâind medicul, urmat de Aksal, dar era prea târziu Nu mai avu altceva de făcut decât să-i constate moartea Văzându-l astfel pe stăpânul său, Aksal rămase împietrit Chipul lui deveni ca o mască de piatră Scoase un vaiet sinistru, cântecul sfâşietor al tribului care îi conducea pe ultimul drum pe marii războinici Apoi amuţi, ferecându-se într-o tăcere de nepătruns Făcu de gardă la trupul neînsufleţit al stăpânului său zi şi noapte fără a mânca şi a bea ceva şi nu-l părăsi nici atunci când sicriul fu dus pe nava care avea să-l ducă în patrie La Syracuza, Filistos se ocupă el însuşi de funeralii Puse să se înalţe un rug gigantic în curtea fortăreţei Eurialos, în vârful muntelui de la Epipolis, pentru ca întregul oraş să poată vedea urcând sufletul său în vârtejul de foc şi scântei care avea să-l poarte către ceruri Trupul, purtând cele mai strălucitoare arme, fu aşezat pe rug, de faţă cu întreaga armată aliniată şi cei douăzeci de mii de luptători de toate naţiile îi strigară de zece ori numele, pe când flăcările se înălţau cu vuiet către cerul plumburiu de iarnă În toiul nopţii, Filistos, însoţit de Aksal, se duse să-i ia cenuşa, tot împreună cu el se duse la mormântul lui Aretis şi o depuse în urnă alături de a ei După ce săvârşi acel ritual simplu, îşi şterse lacrimile şi se întoarse către războinicul celt, înspăimântător în suferinţa sa, în doliul care îi săpase cute adânci pe chip şi-i lăsase cearcăne negre — Du-te acum în camera ta, Aksal, îi spuse, şi nu mai posti Stăpânul tău nu mai are nevoie de tine Noi, da Plecară tot amândoi şi mormântul rămase singur, în tăcerea adâncă a nopţii Dar, când zgomotul paşilor se stinse cu totul, dinspre tenebrele de dincolo de moarte se înălţă un cânt singuratic, imnul duios care însoţise prima noapte de dragoste petrecută împreună de Aretis şi de Dyonisios Acum era şi ultima EPILOG „Nimeni nu a reuşit vreodată să explice din ce cauză a murit Se spune că Filistos ar fi văzut gravat semnul unui delfin sub cupa din care prietenul său băuse în seara banchetului Îşi aminti de felul în care Dyonisios trimisese la moarte destul de mulţi membri ai Frăţiei, în vremea ultimei mari epurări şi cum ceruse el, fără nici o ezitare, Frăţiilor din alte oraşe să contribuie cu bani la pregătirea noului război, neluând în seamă mai multe avertismente primite din partea acestora Unii au pus moartea lui pe seama petrecerii prelungite de după succesul în concursul literar Alţii au bănuit umbra Cartaginei asupra acelei morţi, pentru că doar astfel ea ar fi putut scăpa de un duşman imposibil de învins prin alte mijloace Eu am semnat pacea, de îndată ce am avut puterea de a face aceasta, şi am încercat s-o menţin Dar nu inspiram teamă nimănui, iar filosofii doreau până şi ei să mă înveţe cum să guvernez După zece ani, marea operă a părintelui meu era la pământ şi nu avea să se mai refacă niciodată Un bătrân general trimis din metropole, Timoleon, i-a învins pe cartaginezi şi mi-a luat puterea Apoi, m-a exilat aici, în Corint, de unde plecaseră strămoşii noştri cu multe secole în urmă ” — Învăţătorule! Ce faci? Pleci de unul singur? Învăţătorul se frecă la ochi şi privi în jurul său Catârii şi îngrijitorul lor nu mai erau acolo, iar pe marginea cealaltă a străzii, rezemat de zid, se afla unul dintre cei trei indivizi care săriseră să-l ajute în încăierarea din seara precedentă; era unul dintre paznicii căruia oraşul îi dăduse misiunea de a veghea în mod discret asupra siguranţei sale În faţa lui se afla hangiul, având în mână o cană cu lapte din care ieşeau aburi — Bea, îi spuse, o să te mai întremeze Învăţătorul îl privi, apoi se uită la soarele care se ivea în clipele acelea la orizont, aşternând reflexe aurii pe strada încă lucioasă, în urma burei de ploaie de peste noapte Îşi strecură mâna în desagă, în căutarea sulurilor de papirus Se aflau la locul lor şi asta îl făcu să respire uşurat Se ridică încet de pe jos, încercă să-şi dezmorţească membrele amorţite şi-şi mai trecu o dată mâinile peste ochi, ca şi cum nu reuşea să se trezească dintr-un vis — Altă dată spuse Altă dată Porni la drum cu paşi şovăitori şi hangiul rămase privindu-l cu mirare, până când silueta lui se contopi cu strălucirea soarelui care răsărea NOTA AUTORULUI Epoca lui Dyonisios I al Syracuzei este atât de complexă, încât am fost nevoit să optez pentru o anumită simplificare, nu numai în privinţa unora dintre evenimentele prezentate, ci şi în rândul personajelor Numeroşii copii ai tiranului sunt lăsaţi intenţionat în umbră, în afară de primii doi, Dyonisios al II-lea şi Hipparinos, şi de micuţa Aretis Am procedat la fel, eliminând în totalitate şi personajul tânărului cumnat Diones, atât de prezent în izvoarele antice, încât Plutarh îi dedică una dintre biografiile sale Apariţia şi evoluţia lui în a doua jumătate a romanului ar fi constituit o problemă narativă greu de gestionat Personajul Iolaos îl include şi pe fratele mai mic al lui Dyonisios, Therides, care, astfel, nu apare în povestirea noastră Cu aceste excepţii, povestea lui Dyonisios I a fost prezentată în perfectă concordanţă cu izvoarele istorice, în special Diodor din Sicilia, în a cărui lucrare apar atât Timeos, cât şi Tauromenios, precum şi însuşi Filistos, pe care cititorul l-a întâlnit deja printre protagoniştii acestui roman Tema Frăţiei, cu ecouri destul de explicite în mafia siciliană modernă, nu este inventată şi corespunde aşa-numitelor hetairai, asociaţii parţial secrete ale cetăţenilor, atestate de izvoare importante, care nu rareori îşi atingeau scopurile prin mijloace de intimidare şi chiar prin eliminarea fizică a adversarilor Asemenea asociaţii existau şi în Grecia, dar mi s-a părut că în Sicilia fenomenul, atât de vechi, ar putea căpăta o valenţă deosebit de semnificativă În ce priveşte onomastica, am păstrat numele în limba italiană acolo unde acestea erau folosite în mod curent; am folosit numele greceşti (sau cartagineze) fie acolo unde ele erau folosite mai rar sau erau mai puţin cunoscute, fie acolo unde transcrierea în limba italiană nu suna bine Cineva s-ar putea mira că am folosit termenii „italieni” şi „sicilieni” în loc de „italioţi” şi „sicelioţi”, dar am vrut să elimin o terminologie prea doctă şi academică, în favoarea uneia mult mai sugestive, ţinând seama de faptul că, în fond, termenii adoptaţi nu sunt altceva decât traducerea literală a numelor originale Evident, cuvintele „Italia” şi „italieni” se referă aici întotdeauna la extremitatea de sud a Peninsulei, cea pe care noi o numim astăzi Calabria Folosirea limbii în fraze de argou, în înjurături şi în unele dialoguri a derivat mai ales din teatrul comic, care păstrează cel mai bine asemenea expresii Optica asupra evenimentelor este aceeaşi, din punct de vedere politic, cu cea a protagoniştilor din istorie şi nu se putea să fie altfel, chiar dacă în mai multe cazuri şi în multe situaţii unele personaje, chiar secundare, au scos în relief valori diferite şi alternative faţă de cele ale civilizaţiei grecilor sau, în orice caz, ale politicii grecilor din Sicilia Dyonisios iese în evidenţă ca marele protagonist care a fost şi în realitate, aşa cum eşecul său apare ca o consecinţă a greşelii fundamentale a manierei în care a condus statul: absolutismul Hărţi CUPRINS PROLOG 7 I 14 II 33 III 47 IV 64 V 82 VI 97 VII 113 VIII 129 IX 146 X 158 XI 173 XII 186 XIII 202 XIV 216 XV 233 XVI 246 XVII 261 XVIII 274 XIX 288 XX 302 XXI 316 XXII 332 XXIII 345 XXIV 360 XXV 374 XXVI 388 XXVII 402 XXVIII 415 XXIX 430 XXX 444 XXXI 455 EPILOG 471 NOTA AUTORULUI 472 Hărţi 475 